**Бойсун туманида аҳоли учун долзарб муаммолар бўлган ҳудудларда ўтказилган ўрганишлар натижасида Республика даражасида ҳал этиладиган муаммолар юзасидан**

**Т А К Л И Ф**

**“Хўжаидод” маҳалласи** туман марказидан 60 км узоқликда жойлашган бўлиб, “Хўжаидод”, “Деҳиболо” ва “Ўрмончи” маҳаллаларига “Дуоба” маҳалласи ҳудудидан ўтувчи асосий йўл орқали борилади “Дуоба” маҳалласининг “Гумматак” қишлоғидан “Хўжаидод” маҳалласигача бўлган асосий 9 км узунликдаги тупроқ йўли шағалланмаган ва таъмирталаб аҳволда. Ёғингарчилик ва қиш мавсумида лойгарчилик натижасида транспорт қатнови, аҳоли юриши жуда оғир кечади ҳамда туман марказига қатнов чекланиб қолади. Бундан ташқари, ушбу маҳаллада йирик дарё(сой)лар ўтган бўлиб, кўприклар қурилиши лозим. Хусусан, маҳалланинг “Айлангар” ва “Юртиоға” қишлоғи орасидан ўтган дарё(сой) устида кўприк қурилмаган. Аҳоли томонидан ҳашар йўли билан қурилган ёғоч кўприкларни ҳар йили сел олиб кетади. Маҳалланинг “Назарий” қишлоғидан ўтувчи дарё(сой) устига кўприк қурилмаган бўлиб, транспорт воситалари ва аҳоли “Қўрғонча” қишлоғига ҳамда икки қўшни маҳаллаларга (“Деҳиболо” ва “Ўрмончи”) ушбу дарё(сой) ичидаги хавфли йўлдан ўтиб боришади.

Шунингдек, “Хўжаидод” маҳалласи ҳудудида жойлашган 18-сонли мактаб ҳамда “Қўрғонча”қишлоқ врачлик пунктига аҳоли дарё (сой) ичидан ўтади. Дарё (сой) устига осма кўприк қурилмаганлиги сабабли, ёғингарчилик, сел мавсумида ўтиш имкони бўлмайди ва ўта хавфли ҳисобланади.

**“Ўрмончи” маҳалласи** туман марказидан 65 км узоқликда жойлашган бўлиб, маҳаллага олиб борувчи асосий йўл “Хўжаидод” маҳалласи ҳудудидан ўтади. “Хўжаидод” маҳалласидан “Алачапон” қишлоғигача 4 км йўллар, “Алачапон” қишлоғидан “Яккатол” қишлоғигача 7 км йўллар тупроқ йўллари бўлиб, шағалланмаган ва ўта аянчли аҳволда. Ёғингарчилик ва қиш мавсумида лойгарчилик натижасида транспорт қатнови, аҳоли юриши жуда оғир кечади ҳамда туман марказига қатнов чекланиб қолади. Бундан ташқари, ушбу маҳаллада йирик дарё(сой)лар ўтган бўлиб, кўприклар қурилиши лозим. Хусусан, маҳалланинг “Яккатол” қишлоғидан оқувчи “Қизилдарё” сойи устига кўприк қурилмаган. Маҳаллий аҳоли томонидан ҳашар йўли билан қурилган ёғоч кўприкларни ҳар йили сел ювиб кетади.

**“Деҳиболо” маҳалласи** туман марказидан 67 км узоқликда жойлашган бўлиб, маҳаллага олиб борувчи асосий йўл “Дуоба” ва “Хўжаидод” маҳалласи ҳудудидан ўтади. “Хўжаидод” маҳалласидан “Деҳиболо” маҳалласигача асосий 7 км йўллар аҳоли томонидан йиллар давомида ҳашар йўли билан очилган бўлиб, транспорт қатнови учун тор ва ўта хавфли ҳисобланади. Ушбу йўллар торлиги ва талабга жавоб бермаслиги сабабли, кенгайтирилиши ва белгиланган йўл қурилиши меъёри асосида қайта қурилиши лозим. Қиш мавсумида йўллар музлаш натижасида транспорт қатнови жуда оғир кечади ҳамда туман марказига қатнов чекланиб қолади. Бундан ташқари, ушбу маҳаллага олиб борувчи “Хўжаидод” маҳалласи ҳудудидан ўтувчи дарё (сой) устига кўприк қурилмаган.

Шунингдек, “Хўжаидод”, “Деҳиболо”, “Ўрмончи” ва “Дуоба” маҳаллалари туман марказидан анча узоқда ва тоғли ҳудудда жойлашганлиги, йўлларнинг таъмирталаблиги сабабли, қиш ва баҳор мавсумларида аҳолига ўз вақтида газ баллон ва суюлтирилган газни етказилишида муаммолар юзага келмоқда ҳамда аҳолининг ҳақли эътирозларига сабаб бўлмоқда. Шунинг учун “Дуоба” маҳалласига маиший газ баллон ва суюлтирилган газни етказилиши бўйича сервис хизматини ташкил эитш лозим бўлади.

Ушбу оғир ҳудуд ҳисобланган “Хўжаидод”, “Деҳиболо” ва “Ўрмончи” маҳаллалар аҳолиси тоза ичимлик суви билан таъминланмаган. Аҳоли дарё сувини ташиб истеъмол қилиб келмоқда. Шу боис аҳолини мавжуд булоқлардан қувурлар орқали тоза ичимлик суви билан таъминлаш лозим.

“Хўжаидод”, “Деҳиболо” ва “Ўрмончи” маҳаллаларига олиб борувчи “Дуоба” маҳалласига қарашли “Гуматак”қишлоғидан "Хўжаидод" маҳалласигача бўлган асосий 11 кммасофадаги 1982 йилда ўрнатилган (муддатини ўтаб бўлган) электр таянч устунларини бетон устунларга алмаштириш.

Бундан ташқари, Бойсун тумани шаҳар маркази ҳудудида жойлашган маҳаллаларда ўтган асрнинг 60-70 йилларида ўрнатилган ҳамда чириш ва эскириш ҳолатига келган ичимлик суви қувурларини реконструкция қилиш ҳамда Дарбанд маҳалласига 2 дона кўприк қуриш лозим бўлади.

**Бойсун туманида аҳоли учун долзарб муаммолар бўлган ҳудудларда ўтказилган ўрганишлар натижасида Республика даражасида ҳал этиладиган муаммолар юзасидан**

**Т А К Л И Ф**

1. **“Хўжаидод” “Деҳиболо” “Ўрмончи” ва “Дарбанд” маҳаллаларида** дарё ва сойлар устига жами **7 та** кўприк қуриш.
2. **“Дуоба”, “Хўжаидод”, “Деҳиболо”** ва **“Ўрмончи”** маҳаллаларига олиб борувчи **27 км** масофадаги асосий йўлларни шағаллаш ва таъмирлаш.
3. **“Хўжаидод”, “Деҳиболо”** ва **“Ўрмончи”** маҳаллаларига олиб борувчи “Дуоба” маҳалласига қарашли “Гуматак” қишлоғидан "Хўжаидод" маҳалласигача бўлган асосий **11 км** масофадаги 1982 йилда ўрнатилган (муддатини ўтаб бўлган) электр таянч устунларини бетон устунларга алмаштириш.
4. **“Хўжаидод”, “Деҳиболо” ва “Ўрмончи”** маҳаллалараҳолисини тоза ичимлик суви таъминлаш.
5. Бойсун тумани марказида жойлашган маҳаллаларда ўтган асрнинг   
   **60-70** йилларида ўрнатилган ҳамда чириш ва эскириш ҳолатига келган ичимлик суви қувурларини реконструкция қилиш.
6. **“Хўжаидод”, “Деҳиболо”, “Ўрмончи”** ва **“Дуоба”** маҳаллалар оҳолисига ўз вақтида маиший газ баллон ва суюлтирилган газни етказилиши учун “Дуоба” маҳалласига сервис хизматини ташкил этиш лозим бўлади.