**2017-2020 йилларда Ўзбекистон Республикасини ривожлантиришнинг бешта устувор йўналиши бўйича Давлат дастурининг ижроси тўлиқ таъминланмаган бандлари юзасидан жадвал**

**МАЪЛУМОТНОМА**

***20.11.2020 йил ҳолатига***

|  |  |  |  |  |
| --- | --- | --- | --- | --- |
| **2017 йил** | | | | |
| **т/р** | **Банд рақами** | **Амалга ошириладиган тадбир** | **Ижро учун масъуллар** | **Ижро ҳолати** |
| **1.** | 11-банд | «Маҳаллий давлат ҳокимияти тўғрисида»ги Ўзбекистон Республикаси Қонуни янги таҳрирда қабул қилинмаган | Вазирлар Маҳкамаси | «Маҳаллий давлат ҳокимияти тўғрисида»ги Ўзбекистон Республикаси Қонуннинг янги таҳрири Қонунчилик палатасига киритилмаган. Бироқ,  11-бандни амалга ошириш меҳанизмида назарда тутилган топшириқларнинг аксарияти бажарилган. Хусусан:  маҳаллий давлат ҳокимияти органларининг тузилмасини такомиллаштириш ва қонунлар ижросини таъминлаш борасидаги ваколатларини аниқлаштириш (**Қонунчилик палатасига киритилмаган**);  вилоят, туман, шаҳар ҳокимларининг  ва бошқа мансабдор шахсларнинг ўз фаолияти юзасидан тегишли ҳудуддаги аҳоли олдида ҳисобот бериш ва ҳисоботга оид маълумотларни оммавий ахборот воситаларида ёритиб бориш тартибини жорий этиш (14.09.2017 йилда **қабул қилинган** ЎРҚ‒446-сонли Қонун);  халқ депутатлари Кенгашлари томонидан маҳаллий ижроия ҳокимияти органлари фаолияти устидан депутатлик назоратини амалга ошириш шакллари ва механизмларини аниқлаштириш (14.09.2017 йилда **қабул қилинган**  ЎРҚ‒446-сонли Қонун);  халқ депутатлари Кенгашларининг фаолиятини ташкилий ва техник жиҳатдан таъминлайдиган ижрочи котиблар лавозимини таъсис этиш (14.09.2020 йилда **қабул қилинган** ЎРҚ‒636-сонли Қонун). |
| **2.** | 12-банд | «Давлат мулкини бошқариш тўғрисида»ги Ўзбекистон Республикаси Қонуни қабул қилинмаган | Давлат рақобат қўмитаси | Қонун лойиҳаси Вазирлар Маҳкамаси томонидан 2014 йил 14 февралда Қонунчилик палатасига киритилган. Қонунчилик палатаси томонидан 2018 йил 18 май куни рад этилиб, қонунчилик ташаббуси ҳуқуқи субъектига қайтарилган. |
| **3.** | 14-банд | «Давлат бошқаруви асослари тўғрисида»ги Ўзбекистон Республикаси Қонуни қабул қилинмаган | ОМҚП | **(Бажарилган)** 2017 йил 18 февралда Ҳаракатлар стратегиясининг Давлат  ва жамият қурилиши тизимини такомиллаштиришнинг устувор йўналишларини амалга ошириш бўйича Комиссия йиғилиши ўтказилиб, унда қонун лойиҳасини ишлаб чиқиш бўйича экспертлар гуруҳи тузилди.  Экспертлар гуруҳи аъзолари томонидан миллий тажриба ва ҳуқуқни қўллаш амалиёти ўрганилган ҳолда қонун лойиҳаси ишлаб чиқилиб, кўриб чиқиш ҳамда тегишли маълумотлар, шу жумладан молиявий-иқтисодий асос тақдим этиш учун Вазирлар Маҳкамасига юборилди (2017 йил 7 апрелдаги 06/1-05/355вх-сон хат).  Ўзбекистон Республикаси Президентининг 2017 йил 8 сентябрдаги «Ўзбекистон Республикасида маъмурий ислоҳотлар концепциясини тасдиқлаш тўғрисида»ги ПФ–5185-сонли Фармони қабул қилинганлиги муносабати билан мазкур қонун лойиҳаси ишчи гуруҳ томонидан қайта кўриб чиқилди. Натижада қонун лойиҳаси такомиллаштирилди ҳамда манфаатдор вазирлик, идора  ва ташкилотлар билан келишилиб, Ҳаракатлар стратегиясининг Давлат  ва жамият қурилиши тизимини такомиллаштиришнинг устувор йўналишларини амалга ошириш бўйича Комиссияга кўриб чиқиш учун юборилди (2017 йил 16 октябрдаги 01-1/716-сонли хат). |
| **4.** | 16-банд | «Давлат хизмати тўғрисида»ги Ўзбекистон Республикаси Қонуни қабул қилинмаган | Вазирлар Маҳкамаси | Мазкур қонун лойиҳаси Қонунчилик палатасига киритилмаган. |
| **5.** | 17-банд | Ўзбекистон Республикасининг Меҳнат кодексига давлат органлари ва ташкилотларида меҳнатга хақ тўлаш ва меҳнатни нормалашни тартибга солувчи ўзгартириш ва қўшимчалар киритишни назарда тутувчи Қонун қабул қилинмаган | Меҳнат вазирлиги | Мазкур қонун лойиҳаси Қонунчилик палатасига киритилмаган. |
| **6.** | 27-банд | Вилоят, туман ва шаҳарлар ҳокимларини лавозимга тайинлаш тартибини такомиллаштиришни назарда тутувчи Ўзбекистон Республикаси қонуни қабул қилинмаган | Меҳнат вазирлиги | Мазкур қонун лойиҳаси Қонунчилик палатасига киритилмаган. |
| **7.** | 204-банд | «Меҳнат миграцияси тўғрисида»ги Ўзбекистон Республикаси Қонуни қабул қилинмаган | Меҳнат вазирлиги | Мазкур қонун лойиҳаси Қонунчилик палатасига киритилмаган. |
| **8.** | 207-банд | «Аҳоли бандлигига кўмаклашиш нодавлат ташкилотлари (рекрутинг агентликлари) тўғрисида»ги Ўзбекистон Республикаси Қонуни қабул қилинмаган | Меҳнат вазирлиги | Ўзбекистон Республикасининг «Хусусий бандлик агентликлари тўғрисида»ги  ЎРҚ‒501-сонли Қонуни 2018 йил  16 октябрда **қабул қилинган**. |
| **9.** | 221-банд | «Одам аъзолари ва тўқималарини трансплантация қилиш тўғрисида»ги Қонун қабул қилинмаган | Соғлиқни сақлаш вазирлиги | Қонун лойиҳаси 2018 йил 11 июнда Қонунчилик палатасига киритилган.  2018 йил 5 июлда биринчи ўқишда қабул қилинган. Ҳозирда иккинчи ўқишга тайёрланмоқда. |
| **10.** | 315-банд | «Ўзбекистон Республикаси дипломатик хизмати тўғрисида»ги Қонун қабул қилинмаган | Вазирлар Маҳкамаси | Мазкур қонун лойиҳаси Қонунчилик палатасига киритилмаган. |
| **2018 йил** | | | | |
| **11.** | 28-банд | «Юридик шахслар ва якка тартибдаги тадбиркорларни давлат рўйхатидан ўтказиш тўғрисида»ги Қонуни қабул қилинмаган | Адлия вазирлиги | Мазкур қонун лойиҳаси Қонунчилик палатасига киритилмаган. |
| **12.** | 31-банд | Олий Мажлис палаталари ва халқ депутатлари Кенгашлари фаолияти тўғрисида жамоатчиликни хабардор қилиш механизмларини такомиллаштиришга оид қонун қабул қилинмаган | ОМҚП | **(Бажарилган)** Фуқаролар, ўқувчи  ва талабаларнинг Олий Мажлис палаталари ва халқ депутатлари маҳаллий Кенгашлари мажлислари бўлиб ўтаётган залларда монеликсиз ҳозир бўлиш имкониятларини назарда тутувчи қонун лойиҳасини ишлаб чиқиш мақсадида соҳага оид миллий ва хорижий тажриба ўрганилди.  Қонун лойиҳаси ишлаб чиқилиб, тегишли вазирлик ва идоралар билан келишилди.  Ушбу масалани ишлаб чиқиш мобайнида амалдаги қонун ҳужжатлари ва хорижий парламентларга фуқароларнинг ташриф буюриш тажрибасини яна бир бор ўрганиб чиқиш мақсадга мувофиқ, деб топилди.  Бугунги кунда Олий Мажлис палаталари  ва халқ депутатлари Кенгашлари мажлисларида фуқароларнинг иштирок этиш тартиби 2014 йил 5 майда қабул қилинган «Давлат ҳокимияти ва бошқаруви органлари фаолиятининг очиқлиги тўғрисида»ги Ўзбекистон Республикаси Қонуни билан тартибга солинмоқда  ва бу масалада ҳеч қандай муаммо туғилмаяпти. Халқаро амалиётни қўшимча ўрганиш натижалари ва юқорида баён этилганларга асосланган ҳолда амалдаги қонунларга ўзгартиш киритиш зарурияти йўқлиги ҳамда Олий Мажлис палаталари ва халқ депутатлари маҳаллий Кенгашлари регламентларига тегишли қўшимча киритиш мақсадга мувофиқлиги юзасидан таклифлар 2 ноябрь куни Ҳаракатлар стратегиясининг Давлат ва жамият қурилиши тизимини такомиллаштиришнинг устувор йўналишларини амалга ошириш бўйича Комиссияга кўриб чиқиш учун юборилган (01-1/844-сонли хат). |
| **13.** | 41-банд | Давлат бошқаруви органлари фаолияти очиқлиги ва шаффофлигини таъминлашнинг қўшимча механизмларини жорий этиш бўйича қонун қабул қилинмаган | ОМҚП  Молия вазирлиги | **(Бажарилган)** Давлат бошқаруви органлари фаолиятининг очиқлиги  ва шаффофлигини таъминлашнинг қўшимча механизмларини жорий этиш юзасидан соҳага оид миллий ва хорижий тажриба ўрганилди.  2018 йил 18 апрелда лойиҳани ишлаб чиқиш бўйича ишчи гуруҳга номзод ва таклифлар тақдим этиш ҳақида манфаатдор вазирлик ва идораларга хат юборилди (05/2-01-42–сонли хат). Тақдим этилган номзодлардан иборат таркибда ишчи гуруҳи шакллантирилди.  Қонун лойиҳаси бўйича манфаатдор вазирлик ва идоралар томонидан тақдим этилган таклифлар умумлаштирилди.  Қонун лойиҳаси ишлаб чиқилди ва кенг жамоатчилик муҳокамасидан ўтказилди.  Билдирилган таклифлар асосида қонун лойиҳаси маромига етказилди ҳамда  2018 йил 26 июлда манфаатдор вазирлик ва идораларга келишиш учун юборилди (05/2-01-77–сонли хат).  Манфаатдор вазирлик ва идоралар билан келишиш жараёнида тақдим этилган таклифларни инобатга олган ҳолда қонун лойиҳаси қайтадан кўриб чиқилди.  Қонун лойиҳасининг ушбу матни 2018 йил  30 августда такроран вазирлик  ва идораларга келишиш учун юборилди (05/2-02/82-сонли хат).  Қонун лойиҳаси Молия вазирлиги, Ахборот технологиялари  ва коммуникацияларни ривожлантириш вазирлиги, Матбуот ва ахборот агентлиги, Адлия вазирлиги, Иқтисодиёт вазирлиги, Бандлик ва меҳнат муносабатлари вазирлиги билан келишилди.  Қонун лойиҳаси 2018 йил 18 сентябрь куни Давлат ва жамият қурилиши тизимини такомиллаштиришнинг устувор йўналишларини амалга ошириш бўйича Комиссияга киритилди (02/714-сонли хат). |
| **14.** | 46-банд | «Ўзбекситон Республикаси Жиноят кодексининг  236-моддасига ўзгартиришлар киритиш тўғрисида»ги Қонун қабул қилинмаган | Бош прокуратура | Мазкур қонун лойиҳаси Қонунчилик палатасига киритилмаган. |
| **15.** | 50-банд | Тинтув ва телефондаги эшитувларига рухсат бериш ваколатини судларга ўтказиш бўйича «Хабеас корпус» институтини янада кенгайтириш доирасида суриштирув ва дастлабки тергов устидан суд назоратини кучайтиришга оид қонун қабул қилинмаган. | Бош прокуратура | Қонун лойиҳаси «Фуқароларнинг шахсий ҳуқуқ ва эркинликларини муҳофаза қилишга қаратилган қонун ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида» деган ном билан  2020 йил 23 март куни Қонунчилик палатаси томонидан қабул қилинган, Сенат томонидан 24 март куни маъқулланган. |
| **16.** | 54-банд | Маҳкумлар ҳуқуқларини таъминлаш тизимини такомиллаштириш мақсадида уларни жазони ижро этиш муассасаларига тақсимлашнинг аниқ ва шаффоф механизмларини белгиловчи қонун қабул қилинмаган. | Бош прокуратура | Мазкур қонун лойиҳаси Қонунчилик палатасига киритилмаган. |
| **17.** | 62-банд | «Ҳуқуқни муҳофаза қилувчи органлар тўғрисида»ги Қонун қабул қилинмаган. | Президент Девони | Мазкур қонун лойиҳаси Қонунчилик палатасига киритилмаган. |
| **18.** | 67-банд | «Фуқаролик ҳолати далолатномалари тўғрисида»ги қонун қабул килинмаган | Адлия вазирлиги | Қонун лойиҳаси Вазирлар Маҳкамаси томонидан 2019 йил 11 июнда Қонунчилик палатасига киритилган. Қонунчилик палатаси томонидан рад этилиб, қонунчилик ташаббуси ҳуқуқи субъектига қайтарилган. |
| **19.** | 200-банд | Ўзбекистон Республикаси Миллий хавфсизлик концепциясининг янги таҳририни тасдиқлаш. | Олий Мажлис  Қонунчилик палатаси  **(келишув асосида)** | **(Бажарилган)** Ўзбекистон Республикаси Миллий хавфсизлик концепциясининг янги таҳрири лойиҳаси ишлаб чиқилди  ва 2018 йил 24 январда Ўзбекистон Республикаси Президенти ҳузуридаги Хавфсизлик кенгашига кўриб чиқиш учун ишчи тартибда юборилди. |
| **2019 йил** | | | | |
| **20.** | 43-банд | Жиноят ва жиноят-процессуал қонунчилигини тубдан қайта кўриб чиқиш. | Бош прокуратура | Мазкур қонун лойиҳаси Қонунчилик палатасига киритилмаган. |
| **21.** | 88-банд | Рақобатга оид муносабатларни тартибга солувчи қонун ҳужжатларини такомиллаштириш. | Монополияга қарши курашиш қўмитаси | Мазкур қонун лойиҳаси Қонунчилик палатасига киритилмаган. |
| **22.** | 135-банд | Меҳнат муносабатларини такомиллаштиришга қаратилган Ўзбекистон Республикаси Меҳнат кодексининг янги таҳририни ишлаб чиқиш. | Меҳнат вазирлиги | Қонун лойиҳаси Қонунчилик палатасига Вазирлар Маҳкамаси томонидан 2020 йил 25 августда киритилган. 2020 йил  19 ноябрда биринчи ўқишда қабул қилинган. Ҳозирда иккинчи ўқишга тайёрланмоқда. |
| **23.** | 253-банд | «Дипломатик хизмат тўғрисида»ги қонун лойиҳасини ишлаб чиқиш | ТИВ | Мазкур қонун лойиҳаси Қонунчилик палатасига киритилмаган. |