**Ўзбекистон Республикаси Олий Мажлиси Қонунчилик палатаси Меҳнат ва ижтимоий масалалар қўмитаси томонидан ташкил этилган “Ўзбекистонда ёшлар меҳнат миграциясини тартибга солиш истиқболлари” мавзусида халқаро илмий-амалий конференция тўғрисида**

**МАЪЛУМОТ**

Жорий йилнинг 12 ноябр куни Ўзбекистон Республикаси Олий Мажлиси Қонунчилик палатаси Меҳнат ва ижтимоий масалалар қўмитаси томонидан “Ўзбекистонда ёшлар меҳнат миграциясини тартибга солиш истиқболлари” мавзусида халқаро илмий-амалий конференция амалга оширилди.

Ушбу онлайн-конференцияда Ўзбекистон Республикаси Олий Мажлиси Қонунчилик палатаси депутатлари, Ёшлар иттифоқи Марказий Кенгаши, Халқаро миграция ташкилотининг Ўзбекистондаги координатори, Ташқи меҳнат миграцияси агентлиги, Ўзбекистон ёшлар ишлари агентлиги, Ўзбекистон ёшлари умумжаҳон ассоциацияси раҳбари ва ходимлари, Республика Ёш олимлар Кенгаши ҳамда оммавий ахборот воситалари вакиллари ва чет элда фаолият олиб бораётган ёшлар иштирок этдилар.

Тадбир давомида “Меҳнаткаш-мигрантлар ҳуқуқларини ҳимоя қилишнинг халқаро-ҳуқуқий асослари” ҳамда “Хорижда меҳнат қилаётган ва таълим олаётган ўзбекистонлик ёшларнинг ҳуқуқ ва қонуний манфаатларини ҳимоя қилишда ННТларнинг роли” мавзуларида фикр ва мулоҳазалар эшитилди.

Хусусан, онлайн-мулоқот ва қизғин савол-жавоблар руҳида кечган учрашув давомида билдирилган фикр ва мулоҳазалар мазмуни қуйидагича:

- Хориждаги ўзбекистонлик ёшлар пандемия сабабли дуч келаётган муаммоларини ўрганиш ва таҳлил қилишга эришилди;

- Хорижда ўқиш мақсадида консалтинг хизматларидан фойдаланаётган аксарият ўзбекистонлик ёшлар алдов ва фирибгарлик қурбонига айланаётгани аниқланди;

- Хорижда вақтинча яшовчи Ўзбекистон фуқаролари учун биометрик паспорт, хорижга чиқиш паспорти каби ҳужжатларни расмийлаштириш тан нархини қимматлиги ва ушбу ҳужжатларни расмийлаштириш жараёни қийинлиги юзасидан хориждаги ватандошларимиз қийинчиликларга учраётгани тасдиқланди ва х.к.

Маълумот учун киритилмоқда.

**Ўзбекистон ёшлари умумжаҳон**

**ассоциация раиси Р.Умаров**