**Ўзбекистон Республикасининг айрим қонун ҳужжатларига ўзгартиш ва қўшимчалар киритиш бўйича хорижий давлатлар   
қонун ҳужжатларини ўрганиш юзасидан**

**ҚИЁСИЙ ЖАДВАЛ**

|  |  |  |  |  |
| --- | --- | --- | --- | --- |
| **Т/р** | **Хорижий давлатлар қонун ‎ҳужжатлари‎** | **Амалдаги таҳрир** | **Таклиф этилаётган таҳрир** | **Асос** |
| **Ўзбекистон Республикаси Фуқаролик процессуал-кодекси (2018 йил 22 январь, ЎРҚ-460-сон)** | | | | |
|  | **Инсон ҳуқуқлари умумжаҳон декларацияси, Фуқаровий ва сиёсий ҳуқуқлар тўғрисидаги халқаро пактга** кўра ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади.  Давлат божи билан боғлиқ масалалар **Арманистон, Белорусь, Грузия,** **Молдова,** **Қирғизистон** республикаларида ушбу давлатларнинг “Давлат божи тўғрисида”ги Қонунлари билан тартибга солинган.  **Германия Федератив Республикасида** давлат божи билан боғлиқ масалалар “Давлат (суд) божи тўғрисида”ги Қонун билан тартибга солинади.  **Украинада** бу масала Вазирлар Маҳкамаси томонидан тасдиқланган “Давлат божи тўғрисида”ги Декретида белгиланган.  **Латвия Республикасида** бу масала “Солиқлар ва божлар тўғрисида”ги Қонун билан тартибга солинган. | **138-модда. Суд харажатларини тарафлар ўртасида тақсимлаш**  Давлат божини тўлашдан озод этилган давлат органлари ва бошқа органлар, шунингдек ташкилотлар томонидан юридик шахслар ва фуқароларнинг манфаатларини кўзлаб тақдим этилган даъво талабларини қаноатлантириш рад этилган ёки улар қисман қаноатлантирилган тақдирда***,*** давлатбожи **манфаатлари кўзланиб даъво тақдим этилган шахслардан даъво талабларининг қаноатлантирилиши** **рад этилган қисмига мутаносиб равишда ундирилади.** | **138-модда. Суд харажатларини тарафлар ўртасида тақсимлаш**  Давлат божини тўлашдан озод этилган давлат органлари ва бошқа органлар, шунингдек ташкилотлар томонидан юридик шахслар  ва фуқароларнинг манфаатларини кўзлаб тақдим этилган даъво талабларини қаноатлантириш рад этилган ёки улар қисман қаноатлантирилган тақдирда давлат божи**ни ундириш масалалари “Давлат божи тўғрисида”ги Қонунга мувофиқ ҳал этилади.** | “Давлат божи тўғрисида”ги Қонуннинг (2020 йил  6 январь, ЎРҚ-600-сон) 1-моддасига кўра ушбу Қонуннинг мақсади давлат божини белгилаш, ундириш, уни қайтариш ва уни тўлашдан озод қилиш соҳасидаги муносабатларни тартибга солишдан иборат.  “Давлат божи тўғрисида”ги Қонуннинг 8-10-моддаларида давлат божидан озод қилиниш ҳолатлари келтирилган бўлиб, унга кўра адлия органлари барча судларда давлатнинг, юридик ва жисмоний шахсларнинг манфаатларини кўзлаб қилинган даъволар ҳамда бериладиган аризалар юзасидан давлат божини тўлашдан озод қилинади.  Шу билан бирга мазкур Қонуннинг 8-10-моддаларининг иккинчи қисмларида давлат божини тўлашдан озод қилинган шахсларнинг талабларини қаноатлантириш тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилиши белгиланган. Лекин унда адлия органлари томонидан давлатнинг, юридик ва жисмоний шахсларнинг манфаатларини кўзлаб қилинган даъволар ҳамда бериладиган аризалар суд томонидан тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилиши белгиланмаган.  Шунингдек, “Норматив ҳуқуқий ҳужжатлар тўғрисида”ги Қонуннинг 36-моддасида янги норматив-ҳуқуқий ҳужжат қабул қилинганлиги муносабати билан илгари қабул қилинган норматив-ҳуқуқий ҳужжатларга зарур ўзгартиришлар ва (ёки) қўшимчалар киритилади ва илгари қабул қилинган барча ҳужжатлар ёки уларнинг қисмлари, агар улар янги ҳуқуқий нормаларга зид бўлса ёхуд янги ҳужжат билан тўлалигича қамраб олинган ёки амалда ўз аҳамиятини йўқотган, лекин расман ўз кучини йўқотган деб топилмаган бўлса, ўз кучини йўқотган деб топилиши кераклиги белгиланган.  “Норматив-ҳуқуқий ҳужжатлар тўғрисида”ги Қонуннинг 24-моддасига кўра норматив-ҳуқуқий ҳужжатда, қоида тариқасида, худди шундай юридик кучга эга бўлган норматив-ҳуқуқий ҳужжатларнинг ҳуқуқий нормалари қайта айнан такрорланмайди.  Норматив-ҳуқуқий ҳужжатларда ҳаволалар ҳуқуқий нормаларнинг ўзаро боғлиқлигини кўрсатиш ёки такрорлашларга йўл қўймаслик зарурати бўлган ҳолларда қўлланилади. Ҳаволалар аниқ бўлиши ва норматив-ҳуқуқий ҳужжатни ёхуд унинг алоҳида қоидаларини кўрсатиши керак.  Юқоридагиларни инобатга олиб, қонун ҳужжатларидаги мавжуд тафовутларни бартараф этиш мақсадида ушбу Кодекснинг 138-моддасига мазкур таҳрирда ўзгартириш киритилмоқда. |
| **Ўзбекистон Республикасининг Иқтисодий процессуал кодекси (2018 йил 24 январь, ЎРҚ-461-сон)** | | | | |
|  | Хорижий тажриба жадвалнинг  1-бандида баён этилган. | **118-модда. Суд харажатларининг тақсимланиши**  *...*  *(еттинчи қисм)*  Давлат божи тўлашдан озод қилинган давлат органлари ҳамда бошқа шахслар томонидан юридик шахслар ва фуқароларнинг манфаатларини кўзлаб тақдим этилган даъво талабларини қаноатлантириш рад этилган ёки улар қисман қаноатлантирилган тақдирда, давлат божи **манфаатлари кўзланиб даъво тақдим этилган шахслардан даъво талабларининг қаноатлантирилиши рад этилган қисмига мутаносиб равишда ундирилади.** | **118-модда. Суд харажатларининг тақсимланиши**  *...*  *(еттинчи қисм)*  Давлат божи тўлашдан озод қилинган давлат органлари ҳамда бошқа шахслар томонидан юридик шахслар ва фуқароларнинг манфаатларини кўзлаб тақдим этилган даъво талабларини қаноатлантириш рад этилган ёки улар қисман қаноатлантирилган тақдирда, давлат божи**ни ундириш масалалари “Давлат божи тўғрисида”ги Қонунга мувофиқ ҳал этилади.** | Жадвалнинг 1-бандида келтирилган асослардан келиб чиқиб, ушбу Кодекснинг 118-моддасига мазкур таҳрирда ўзгартириш киритилмоқда. |
| **Ўзбекистон Республикасининг Маъмурий суд ишларини юритиш тўғрисидаги кодекси (2018 йил 25 январь, ЎРҚ-462-сон)** | | | | |
|  | Хорижий тажриба жадвалнинг  1-бандида баён этилган. | **115-модда. Суд харажатларининг тақсимланиши**  ...  *(бешинчи қисм)*  Давлат божи тўлашдан озод қилинган давлат органлари ҳамда бошқа шахслар томонидан юридик шахслар ва фуқароларнинг манфаатларини кўзлаб арз қилинган талабларни қаноатлантириш рад этилган ёки улар қисман қаноатлантирилган тақдирда***,*** давлат божи **манфаатлари кўзланиб ариза тақдим этилган шахслардан талабларнинг қаноатлантирилиши рад этилган қисмига мутаносиб равишда ундирилади.** | **115-модда. Суд харажатларининг тақсимланиши**  ...  *(бешинчи қисм)*  Давлат божи тўлашдан озод қилинган давлат органлари ҳамда бошқа шахслар томонидан юридик шахслар ва фуқароларнинг манфаатларини кўзлаб арз қилинган талабларни қаноатлантириш рад этилган ёки улар қисман қаноатлантирилган тақдирда давлат божи**ни ундириш масалалари “Давлат божи тўғрисида”ги Қонунга мувофиқ ҳал этилади.** | Жадвалнинг 1-бандида келтирилган асослардан келиб чиқиб, ушбу Кодекснинг 115-моддасига мазкур таҳрирда ўзгартириш киритилмоқда. |
| **Ўзбекистон Республикаси “Давлат божи тўғрисида”ги Қонуни (2020 йил 6 январь, ЎРҚ-600-сон)** | | | | |
|  | **Инсон ҳуқуқлари умумжаҳон декларацияси, Фуқаровий ва сиёсий ҳуқуқлар тўғрисидаги халқаро пактга** кўра ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади.  Россия Федерацияси Солиқ кодексининг 333.21-моддасига кўра судларга давлат органларининг норматив-ҳуқуқий ҳужжат бўлмаган ҳужжатлари ва қарорларини бекор қилиш ҳамда давлат органларининг, улар мансабдор шахсларининг ҳаракатлари (ҳаракатсизлиги)ни ғайриқонуний деб топиш ҳақидаги аризалар учун давлат божи жисмоний шахслардан 300 руб. ва ташкилотлардан 2000 руб. ундирилади.  Қозоғистон Республикаси Солиқ кодексининг 610-моддасига кўра **давлат органларининг, улар мансабдор** шахсларининг ҳаракатлари (ҳаракатсизлиги)ни ва қабул қилинган қарорларини ғайриқонуний деб топиш ҳақидаги аризалар **учун** давлат божи жисмоний шахслардан ЭОИҲнинг 0,3 баравари (757,7 тенге – 1,7 евро) ва юридик шахслардан ЭОИҲнинг 5 баравари (12 625 тенге – 29 евро) миқдорида давлат божи ундирилади.  Франция, Бельгия, Люксембург қонунчилигида фуқаролик ишлари бўйича суддарда кўриб чиқиладиган ишлар учун давлат божи ундирилмайди. | **5-модда. Ундириш объектлари**  Давлат божи қуйидагилардан ундирилади:  1) фуқаролик ишлари бўйича судларга бериладиган даъво аризаларидан, **давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг ва улар мансабдор шахсларининг қарорлари, ҳаракатлари (ҳаракатсизлиги) устидан берилган аризалардан (шикоятлардан),** алоҳида тартибда юритиладиган ишларга доир аризалардан, фуқаролик ишлари бўйича судларнинг ҳал қилув қарорлари, иш юритишни тугатиш тўғрисидаги, даъвони кўрмасдан қолдириш тўғрисидаги, суд жарималарини солиш тўғрисидаги ажримлар устидан бериладиган апелляция, кассация шикоятларидан ва назорат тартибидаги шикоятлардан, ҳакамлик судининг ҳал қилув қарорлари юзасидан низолашиш ҳақидаги аризалардан, ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисидаги аризалардан, ҳакамлик судининг ҳал қилув қарорлари юзасидан низолашиш ҳақидаги, ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисидаги ишлар юзасидан фуқаролик ишлари бўйича суд ажримлари устидан бериладиган апелляция, кассация шикоятларидан ва назорат тартибидаги шикоятлардан, чет давлат судининг ҳамда чет давлат ҳакамлик судининг (арбитражининг) ҳал қилув қарорини тан олиш ва ижрога қаратиш ҳақидаги аризалардан, чет давлат судининг ҳамда чет давлат ҳакамлик судининг (арбитражининг) ҳал қилув қарорини тан олиш ва ижрога қаратиш тўғрисидаги ишлар юзасидан фуқаролик ишлари бўйича суд ажримлари устидан бериладиган апелляция, кассация шикоятларидан ва назорат тартибидаги шикоятлардан, шунингдек фуқаролик ишлари бўйича судлар томонидан ҳужжатларнинг дубликатларини ва кўчирма нусхаларини берганлик учун;  ... | **5-модда. Ундириш объектлари**  Давлат божи қуйидагилардан ундирилади:  1) фуқаролик ишлари бўйича судларга бериладиган даъво аризаларидан, **корхоналар, муассасалар, ташкилотлар, жамоат бирлашмаларининг маъмурий ва бошқа оммавий ҳуқуқий муносабатлардан юзага келмайдиган қарорлари ҳамда улар мансабдор шахсларининг шундай ҳаракатлари (ҳаракатсизлиги) юзасидан низолашиш тўғрисидаги даъво аризалардан,** алоҳида тартибда юритиладиган ишларга доир аризалардан, фуқаролик ишлари бўйича судларнинг ҳал қилув қарорлари, иш юритишни тугатиш тўғрисидаги, даъвони кўрмасдан қолдириш тўғрисидаги, суд жарималарини солиш тўғрисидаги ажримлар устидан бериладиган апелляция, кассация шикоятларидан ва назорат тартибидаги шикоятлардан, ҳакамлик судининг ҳал қилув қарорлари юзасидан низолашиш ҳақидаги аризалардан, ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисидаги аризалардан, ҳакамлик судининг ҳал қилув қарорлари юзасидан низолашиш ҳақидаги, ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисидаги ишлар юзасидан фуқаролик ишлари бўйича суд ажримлари устидан бериладиган апелляция, кассация шикоятларидан ва назорат тартибидаги шикоятлардан, чет давлат судининг ҳамда чет давлат ҳакамлик судининг (арбитражининг) ҳал қилув қарорини тан олиш ва ижрога қаратиш ҳақидаги аризалардан, чет давлат судининг ҳамда чет давлат ҳакамлик судининг (арбитражининг) ҳал қилув қарорини тан олиш ва ижрога қаратиш тўғрисидаги ишлар юзасидан фуқаролик ишлари бўйича суд ажримлари устидан бериладиган апелляция, кассация шикоятларидан ва назорат тартибидаги шикоятлардан, шунингдек фуқаролик ишлари бўйича судлар томонидан ҳужжатларнинг дубликатларини ва кўчирма нусхаларини берганлик учун;  ... | Ўзбекистон Республикаси Конституцияси ва бир қатор халқаро шартномаларда, жумладан Инсон ҳуқуқлари умумжаҳон декларацияси, Фуқаровий ва сиёсий ҳуқуқлар тўғрисидаги халқаро пактга кўра ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади.  “Тадбиркорлик фаолияти эркинлигининг кафолатлари тўғрисида”ги Қонуннинг 50-моддасига кўра тадбиркорлик субъектлари давлат органлари ва бошқа органларнинг қарорлари, улар мансабдор шахсларининг ҳаракатлари (ҳаракатсизлиги) устидан тадбиркорлик фаолиятини амалга ошириш билан боғлиқ ўз ҳуқуқлари ва қонуний манфаатлари бузилганлиги тўғрисида судга мурожаат қилганида давлат божи тўлашдан озод этилади.  Шунингдек, “Жисмоний ва юридик шахслар тўғрисида”ги Қонуннинг 32-моддасига кўра мурожаатлар давлат органлари, ташкилотлар ва уларнинг мансабдор шахслари томонидан кўриб чиқилаётганда жисмоний ва юридик шахслар мурожаатни қабул қилишни ёки кўриб чиқишни қонунга хилоф равишда рад этганлик устидан бўйсунув тартибида юқори турувчи органга ёки бевосита судга шикоят қилиш ҳуқуқига эга.  Бироқ “Давлат божи тўғрисида”ги Қонунга мувофиқ фуқароларнинг давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилишда давлат божи белгиланган.  Юқоридагиларни инобатга олиб, ушбу Қонуннинг  5-моддасига мазкур таҳрирда ўзгартириш киритилмоқда. |
|  | **Франция, Бельгия, Люксембург** қонунчилигида фуқаролик ишлари бўйича суддарда кўриб чиқиладиган ишлар учун давлат божи ундирилмайди.  **Россия Федерацияси** Солиқ кодексининг 333.21-моддасига кўра судларга давлат органларининг норматив-ҳуқуқий ҳужжат бўлмаган ҳужжатлари ва қарорларини бекор қилиш ҳамда давлат органларининг, улар мансабдор шахсларининг ҳаракатлари (ҳаракатсизлиги)ни ғайриқонуний деб топиш ҳақидаги аризалар учун давлат божи жисмоний шахслардан 300 руб. ва ташкилотлардан 2000 руб. ундирилади.  **Қозоғистон Республикаси** Солиқ кодексининг 610-моддасига кўра давлат органларининг, улар мансабдор шахсларининг ҳаракатлари (ҳаракатсизлиги)ни ва қабул қилинган қарорларини ғайриқонуний деб топиш ҳақидаги аризалар учун давлат божи жисмоний шахслардан ЭОИҲнинг 0,3 баравари (757,7 тенге – 1,7 евро) ва юридик шахслардан ЭОИҲнинг 5 баравари (12 625 тенге – 29 евро) миқдорида давлат божи ундирилади.  Шунингдек, **Қозоғистон Республикаси** Солиқ кодексининг 616-моддасига кўра ногиронлиги бўлган шахслар, жисмоний ва юридик шахслар бошқа шахсларнинг бузилган ҳуқуқларини ҳимоя қилиш мақсадида судларга киритиладиган ариза (шикоят)лардан давлат божи ундирилмайди.  **Россия Федерацияси** Солиқ кодексининг 333.36-моддасига кўра судларда бола ҳуқуқлари ва қонуний манфаатлари бузилиши билан боғлиқ даъволар, фарзандликка олиш тўғрисидаги аризалар, Россия Федерациясининг Инсон ҳуқуқлари бўйича вакили (омбудсман), Россия Федерацияси Президентининг Бола ҳуқуқлари бўйича вакиллари улар фаолиятини тартибга солувчи қонунларга мувофиқ — фуқаролар, болалар манфаатларини кўзлаб берилган даъволар, аризалар ва шикоятлар юзасидан, шунингдек I ва II гуруҳ ногиронларининг (маъмурий ишлар бўйича судларда) кўриб чиқиладиган ишлари учун давлат божи ундирилмайди.  **Грузия Республикасининг** “Давлат божи тўғрисида”ги Қонунинг 5-моддасига кўра ногиронлиги бўлган шахслар ва уларнинг жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари судга киритиладиган барча даъволар юзасидан давлат божи тўлашдан озод қилинган.  **Молдова Республикасининг** “Давлат божи тўғрисида”ги Қонунининг 5-моддасига кўра умумий ва арбитраж судларда давлат божини тўлашдан қуйидагилар озод қилинади:  ногиронлиги бўлган шахслар ва уларнинг жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари – барча даъволар юзасидан;  жисмоний ва юридик шахслар, муомалага лаёқатсиз ва муомала лаёқати чекланган шахсларнинг қонуний вакиллари ўз ҳуқуқлари ва қонуний манфаатларини бузаётган давлат органлари, шу жумладан давлат иштирокидаги ташкилотлар ва фуқароларнинг ўзини ўзи бошқариш органларининг ғайриқонуний қарорлари, улар мансабдор шахсларининг ҳаракатлари (ҳаракатсизлиги) устидан судга шикоят қилганда;  болаларнинг манфаатларини кўзлаб қилинган даъволар ҳамда бериладиган аризалар юзасидан;  фарзандликка олиш ҳақидаги аризалар юзасидан.  Франция, Бельгия, Люксембург қонунчилигида фуқаролик ишлари бўйича суддарда кўриб чиқиладиган ишлар учун давлат божи ундирилмайди. | **8-модда. Фуқаролик ишлари бўйича судларда давлат божини тўлашдан озод қилиш**  Фуқаролик ишлари бўйича судларда давлат божини тўлашдан қуйидагилар озод қилинади:  ...  8) юридик ва жисмоний шахслар — давлат ижрочисининг ҳаракатлари (ҳаракатсизлиги) устидан шикоятлар юзасидан;  9) тадбиркорлик субъектлари тадбиркорлик фаолиятини амалга ошириш билан боғлиқ бўлган ҳуқуқлари ва қонуний манфаатларини бузадиган давлат органлари ҳамда бошқа органларнинг қарорлари, улар мансабдор шахсларининг ҳаракатлари (ҳаракатсизлиги) устидан судга мурожаат қилганда;  10) истеъмолчилар — ўз ҳуқуқлари ва қонуний манфаатлари бузилиши билан боғлиқ даъволар юзасидан;  ...  14) Ўзбекистон Республикаси Савдо-саноат палатаси ва унинг ҳудудий бошқармалари — палата аъзоларининг манфаатларини кўзлаб қилинган даъволар бўйича, шунингдек давлат ва хўжалик бошқаруви органларининг, маҳаллий давлат ҳокимияти органларининг қарорлари, улар мансабдор шахсларининг ҳаракатлари (ҳаракатсизлиги) устидан қилинган шикоятлар юзасидан;  ...  17) **ногиронлиги бўлган шахсларнинг** жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари – барча даъволар юзасидан;  ...  32) мулкдорлар — хусусий мулк ҳуқуқини амалга ошириш билан боғлиқ бўлган ҳуқуқлари ва қонуний манфаатлари бузилганлиги тўғрисида давлат органлари ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан судга шикоят қилиш ҳақидаги ишлар юзасидан;  33) якка тартибдаги қурувчи билан шартномага кўра қишлоқ жойларда намунавий лойиҳалар бўйича якка тартибда уй-жой қурилиши чоғида зиммасига буюртмачи вазифасини бажариш қонун ҳужжатларига мувофиқ юклатилган юридик шахс — қишлоқ жойларда намунавий лойиҳалар бўйича якка тартибда уй-жой қуриш масалалари юзасидан якка тартибдаги уй-жой қурувчилар билан низоларни ҳал қилиш тўғрисидаги даъволар бўйича;  34) қишлоқ жойларда намунавий лойиҳалар бўйича якка тартибда уй-жой қуриш учун имтиёзли кредитлар бериш қонун ҳужжатларига мувофиқ қайси тижорат банкларининг зиммасига юклатилган бўлса, ўша тижорат банклари — қишлоқ жойларда намунавий лойиҳалар бўйича якка тартибда уй-жой қуриш учун берилган имтиёзли ипотека кредитлари юзасидан қарз олувчиларнинг кредиторлик қарзларини ундириш тўғрисидаги даъволар бўйича;  35) чет эл инвестициялари иштирокидаги акциядорлик жамиятлари — уларнинг ҳуқуқлари ва қонуний манфаатлари бузилганлиги тўғрисидаги даъволар юзасидан;  36) тадбиркорлик субъектлари — ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисида ариза берганда;  **Тўлдирилмоқда**  Ушбу модда биринчи қисмининг **[8 – 10](javascript:scrollText(4682452))**, [14](javascript:scrollText(4682470)), [**32– 36**-бандларида](javascript:scrollText(4682582)) кўрсатилган шахсларнинг талабларини қаноатлантириш тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилади. | **8-модда. Фуқаролик ишлари бўйича судларда давлат божини тўлашдан озод қилиш**  Фуқаролик ишлари бўйича судларда давлат божини тўлашдан қуйидагилар озод қилинади:  ...  8) юридик ва жисмоний шахслар — давлат ижрочисининг ҳаракатлари (ҳаракатсизлиги) устидан шикоятлар юзасидан;  9) тадбиркорлик субъектлари тадбиркорлик фаолиятини амалга ошириш билан боғлиқ бўлган ҳуқуқлари ва қонуний манфаатларини бузадиган давлат органлари ҳамда бошқа органларнинг қарорлари, улар мансабдор шахсларининг ҳаракатлари (ҳаракатсизлиги) устидан судга мурожаат қилганда;  10) истеъмолчилар — ўз ҳуқуқлари ва қонуний манфаатлари бузилиши билан боғлиқ даъволар юзасидан;  ...  14) Ўзбекистон Республикаси Савдо-саноат палатаси ва унинг ҳудудий бошқармалари — палата аъзоларининг манфаатларини кўзлаб қилинган даъволар бўйича, шунингдек давлат ва хўжалик бошқаруви органларининг, маҳаллий давлат ҳокимияти органларининг қарорлари, улар мансабдор шахсларининг ҳаракатлари (ҳаракатсизлиги) устидан қилинган шикоятлар юзасидан;  ...  17) **ногиронлиги бўлган шахслар ва** **уларнинг** жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари – барча даъволар юзасидан;  ...  32) мулкдорлар — хусусий мулк ҳуқуқини амалга ошириш билан боғлиқ бўлган ҳуқуқлари ва қонуний манфаатлари бузилганлиги тўғрисида давлат органлари ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан судга шикоят қилиш ҳақидаги ишлар юзасидан;  33) якка тартибдаги қурувчи билан шартномага кўра қишлоқ жойларда намунавий лойиҳалар бўйича якка тартибда уй-жой қурилиши чоғида зиммасига буюртмачи вазифасини бажариш қонун ҳужжатларига мувофиқ юклатилган юридик шахс — қишлоқ жойларда намунавий лойиҳалар бўйича якка тартибда уй-жой қуриш масалалари юзасидан якка тартибдаги уй-жой қурувчилар билан низоларни ҳал қилиш тўғрисидаги даъволар бўйича;  34) қишлоқ жойларда намунавий лойиҳалар бўйича якка тартибда уй-жой қуриш учун имтиёзли кредитлар бериш қонун ҳужжатларига мувофиқ қайси тижорат банкларининг зиммасига юклатилган бўлса, ўша тижорат банклари — қишлоқ жойларда намунавий лойиҳалар бўйича якка тартибда уй-жой қуриш учун берилган имтиёзли ипотека кредитлари юзасидан қарз олувчиларнинг кредиторлик қарзларини ундириш тўғрисидаги даъволар бўйича;  35) чет эл инвестициялари иштирокидаги акциядорлик жамиятлари — уларнинг ҳуқуқлари ва қонуний манфаатлари бузилганлиги тўғрисидаги даъволар юзасидан;  36) тадбиркорлик субъектлари — ҳакамлик судининг ҳал қилув қарорларини мажбурий ижро этиш учун ижро варақаси бериш тўғрисида ариза берганда;  ...  **41) вояга етмаган шахсларнинг қонуний вакиллари – болаларни ҳимоя қилиш мақсадида судга бериладиган аризалари (шикоятлари) юзасидан;**  **42) юридик ва жисмоний шахслар, муомалага лаёқатсиз ёки муомала лаёқати чекланган шахсларнинг қонуний вакиллари давлат органлари, шу жумладан давлат иштирокидаги корхоналар, муассасалар, ташкилотларнинг маъмурий ва бошқа оммавий ҳуқуқий муносабатлардан юзага келмайдиган қарорлари ҳамда улар мансабдор шахсларининг шундай ҳаракатлари (ҳаракатсизлиги) устидан даъво қилганда.**  Ушбу модда биринчи қисмининг **8,** [**10**](javascript:scrollText(4682452)), 14, [**33 – 36-**бандларида](javascript:scrollText(4682582)) кўрсатилган шахсларнинг талабларини қаноатлантириш тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилади. | Ўзбекистон Республикаси Конституциясининг 44-моддасига асосан ҳар бир шахсга ўз ҳуқуқ  ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кафолатланади.  “Ўзбекистон Республикасида ногиронларни ижтимоий ҳимоя қилиш тўғрисида”ги Қонуннинг 6-моддасида ногиронларнинг ҳуқуқлари, эркинликлари ва қонуний манфаатларини таъминлаш, ногиронларнинг камситилишига йўл қўймаслик, ногиронларнинг шаъни ва қадр-қимматини ҳимоя қилиш ногиронларни ижтимоий ҳимоя қилиш соҳасидаги давлат сиёсатининг асосий йўналишларидан бири сифатида белгиланган.  “Тадбиркорлик фаолияти эркинлигининг кафолатлари тўғрисида”ги Қонуннинг 50-моддасига кўра тадбиркорлик субъектлари давлат органлари ва бошқа органларнинг қарорлари, улар мансабдор шахсларининг ҳаракатлари (ҳаракатсизлиги) устидан тадбиркорлик фаолиятини амалга ошириш билан боғлиқ ўз ҳуқуқлари ва қонуний манфаатлари бузилганлиги тўғрисида судга мурожаат қилганида давлат божи тўлашдан озод этилади.  Шунингдек, ИПКнинг 9-моддаси, ФПКнинг  10-моддаси ва Маъмурий суд ишларини юритиш тўғрисидаги кодекснинг 11-моддаларида тегишли судлар ишларни юритиш тарафларнинг тортишуви ва тенг ҳуқуқлилиги асосида амалга оширилиши белгиланган.  Лекин, “Давлат божи тўғрисида”ги Қонуннинг  8-10-моддалари ушбу тамойилларга зид баён этилган.  Хусусан, биргина ушбу Қонуннинг 8-моддасида 15 дан ортиқ давлат ташкилотлари судларга даъво киритишда давлат божидан озод этилган ва бунда талабларни қаноатлантириш тўлиқ ёки қисман рад этилган тақдирда, давлат божи ундирилиши назарда тутилмаган.  Бироқ, ушбу моддада жисмоний ва юридик шахслар (давлат ташкилоти бўлмаган) шахсларнинг талабларини қаноатлантириш тўлиқ ёки қисман рад этилган тақдирда эса давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилиши белгиланган.  Бу эса фуқароларнинг конституцион ҳуқуқларини тўлақонли рўёбга чиқаришга тўсқинлик қилади.  Шунингдек, Ўзбекистон Республикаси Президентининг “Бола ҳуқуқлари кафолатларини янада кучайтиришга оид қўшимча чора-тадбирлар тўғрисида”ги ПҚ-4296-сон қарорининг 1-бандига кўра болаларни ҳимоя қилиш мақсадида судларга ариза билан мурожаат қилган даъвогар давлат божи ва бошқа тўловларни тўлашдан озод қилинади.  Юқоридагиларни инобатга олиб, “Давлат божи тўғрисида”ги Қонуннинг 8-моддаси алоҳида 41-44-бандлар билан тўлдирилмоқда. |
|  | Хорижий тажриба жадвалнинг  5-бандида баён этилган. | **10-модда. Маъмурий судларда давлат божини тўлашдан озод қилиш**  Маъмурий судларда давлат божини тўлашдан қуйидагилар озод қилинади:  1) тадбиркорлик субъектлари — тадбиркорлик фаолиятини амалга ошириш билан боғлиқ ҳуқуқлари ва қонуний манфаатларини бузаётган давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг қарорлари, ҳаракатлари (ҳаракатсизлиги) устидан судга мурожаат қилганда;  2) Ўзбекистон Республикаси Савдо-саноат палатаси ва унинг ҳудудий бошқармалари — давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг қарорлари, ҳаракатлари (ҳаракатсизлиги) устидан палата аъзоларининг манфаатларини кўзлаб берилган аризалар бўйича;  ...  5) ногиронлиги бўлган шахсларнинг жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари – ўз ҳуқуқлари ва қонуний манфаатларини бузаётган давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг ғайриқонуний қарорлари, ҳаракатлари (ҳаракатсизлиги) устидан судга шикоят қилганда;  ...  9) юридик ва жисмоний шахслар — давлат ижрочисининг ҳаракатлари (ҳаракатсизлиги) устидан бериладиган аризалар (шикоятлар) бўйича;  ...  11) мулкдорлар — хусусий мулк ҳуқуқини амалга ошириш билан боғлиқ бўлган ўз ҳуқуқлари ва қонуний манфаатлари бузилганлиги тўғрисида давлат органларининг ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан судга шикоят қилиш ҳақидаги ишлар юзасидан;  12) чет эл инвестициялари иштирокидаги акциядорлик жамиятлари — уларнинг ҳуқуқлари ва қонуний манфаатлари бузилганлиги тўғрисидаги аризалар (шикоятлар) юзасидан;  ...  **Тўлдирилмоқда**  Ушбу модда биринчи қисмининг  [***1***](javascript:scrollText(4682649)),[2](javascript:scrollText(4682650)), [9](javascript:scrollText(4682662)), [***11***](javascript:scrollText(4682669)) ва [12-бандларида](javascript:scrollText(4682672)) кўрсатилган шахсларнинг талабларини қаноатлантириш тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилади. | **10-модда. Маъмурий судларда давлат божини тўлашдан озод қилиш**  Маъмурий судларда давлат божини тўлашдан қуйидагилар озод қилинади:  1) тадбиркорлик субъектлари — тадбиркорлик фаолиятини амалга ошириш билан боғлиқ ҳуқуқлари ва қонуний манфаатларини бузаётган давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг қарорлари, ҳаракатлари (ҳаракатсизлиги) устидан судга мурожаат қилганда;  2) Ўзбекистон Республикаси Савдо-саноат палатаси ва унинг ҳудудий бошқармалари — давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг қарорлари, ҳаракатлари (ҳаракатсизлиги) устидан палата аъзоларининг манфаатларини кўзлаб берилган аризалар бўйича;  ...  5) **ногиронлиги бўлган шахслар  ва уларнинг** жамоат бирлашмалари, шунингдек уларнинг муассасалари, ўқув-ишлаб чиқариш корхоналари ва бирлашмалари – ўз ҳуқуқлари ва қонуний манфаатларини бузаётган давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг, фуқаролар ўзини ўзи бошқариш органларининг, улар мансабдор шахсларининг ғайриқонуний қарорлари, ҳаракатлари (ҳаракатсизлиги) устидан судга шикоят қилганда;  ...  9) юридик ва жисмоний шахслар — давлат ижрочисининг ҳаракатлари (ҳаракатсизлиги) устидан бериладиган аризалар (шикоятлар) бўйича;  ...  11) мулкдорлар — хусусий мулк ҳуқуқини амалга ошириш билан боғлиқ бўлган ўз ҳуқуқлари ва қонуний манфаатлари бузилганлиги тўғрисида давлат органларининг ва бошқа органларнинг, фуқаролар ўзини ўзи бошқариш органларининг қарорлари, улар мансабдор шахсларининг ҳаракатлари (ҳаракатсизлиги) устидан судга шикоят қилиш ҳақидаги ишлар юзасидан;  12) чет эл инвестициялари иштирокидаги акциядорлик жамиятлари — уларнинг ҳуқуқлари ва қонуний манфаатлари бузилганлиги тўғрисидаги аризалар (шикоятлар) юзасидан;  **16) вояга етмаган шахсларнинг қонуний вакиллари – болаларни ҳимоя қилиш мақсадида судга бериладиган аризалари (шикоятлари) юзасидан;**  **17) юридик ва жисмоний шахслар – давлат бошқаруви органларининг, маъмурий-ҳуқуқий фаолиятни амалга оширишга ваколатли бўлган бошқа органларнинг ва фуқаролар ўзини ўзи бошқариш органларининг, улар мансабдор шахсларининг қарорлари, ҳаракатлари (ҳаракатсизлиги) устидан бериладиган аризалар (шикоятлар) бўйича.**  Ушбу модда биринчи қисмининг  2, 9 ва [12-бандларида](javascript:scrollText(4682672)) кўрсатилган шахсларнинг талабларини қаноатлантириш тўлиқ ёки қисман рад этилган тақдирда, давлат божи шу шахслардан талабларнинг қаноатлантирилиши рад этилган миқдорига мутаносиб равишда ундирилади. | “Ўзбекистон Республикасида ногиронларни ижтимоий ҳимоя қилиш тўғрисида”ги Қонуннинг  6-моддасига асосан ногиронларнинг ҳуқуқлари, эркинликлари ва қонуний манфаатларини таъминлаш, ногиронларнинг камситилишига йўл қўймаслик, ногиронларнинг шаъни ва қадр-қимматини ҳимоя қилиш, ногиронларнинг ҳуқуқлари ва улар учун имкониятлар тенглигини таъминлаш, ногиронларни ижтимоий ҳимоя қилиш тўғрисидаги қонун ҳужжатларига риоя этилишини таъминлаш ногиронларни ижтимоий ҳимоя қилиш соҳасидаги давлат сиёсатининг асосий йўналишларидан бири ҳисобланади.  Юқоридагиларни инобатга олиб, Қонуннинг 10-моддаси биринчи қисмининг 5-бандига қўшимча киритилмоқда.  Шунингдек, жадвалнинг 5-бандида келтирилган асослардан келиб чиқиб, Қонуннинг 10-моддаси 16-17-бандлар билан тўлдирилиб, иккинчи қисмига ўзгартишлар киритилмоқда. |