**“Ўзбекистон Республикасининг Жиноят ҳамда Жиноят-процессуал кодексларига ўзгартиш  
ва қўшимчалар киритиш тўғрисида”ги Қонун лойиҳасига**

**ТАҚҚОСЛАМА ЖАДВАЛ**

|  |  |  |
| --- | --- | --- |
| **Амалдаги таҳрир** | **Таклиф этилаётган таҳрир** | **Асос** |
| **I. Ўзбекистон Республикаси Жиноят-процессуал кодекси** | | |
| **29-модда. Суднинг ваколатлари**  Суднинг ваколатларига: қамоққа олиш ёки уй қамоғи тарзидаги эҳтиёт чорасини қўллаш ёхуд қамоқда сақлаш ёки уй қамоғи муддатини узайтириш масалалари билан боғлиқ илтимоснома, шикоят ва протестни эҳтиёт чорасини қўллаш тўғрисида ажрим чиқарган судни албатта хабардор қилган ҳолда кўриб чиқиш; паспортнинг (ҳаракатланиш ҳужжатининг) амал қилишини тўхтатиб туриш тўғрисидаги илтимосномани кўриб чиқиш айбланувчини лавозимидан четлаштириш тўғрисидаги, шахсни тиббий муассасага жойлаштириш ҳақидаги ёки айбланувчининг тиббий муассасада бўлиши муддатини узайтириш тўғрисидаги, мурдани эксгумация қилиш ҳақидаги, почта-телеграф жўнатмаларини хатлаш тўғрисидаги илтимосномаларни кўриб чиқиш; прокурорнинг амнистия актига асосан жиноят ишини қўзғатишни рад қилиш тўғрисидаги ёки жиноят ишини тугатиш ҳақидаги ёхуд маҳкумни жазодан озод қилиш тўғрисидаги илтимосномасини кўриб чиқиш; жиноят ишини суд муҳокамасига тайёрлаш; ишни муҳокама қилиш ва ҳукм чиқариш ёки бошқа қарор қабул қилиш; ишни апелляция, кассация, назорат тартибида кўриб чиқиш; ҳукмни ижро эттириш киради.  Юқори судлар, бундан ташқари, ўз ваколатлари доирасида қуйи судларнинг судлов фаолияти устидан назоратни амалга оширадилар. | **29-модда. Суднинг ваколатлари**  Суднинг ваколатларига: қамоққа олиш ёки уй қамоғи тарзидаги эҳтиёт чорасини қўллаш ёхуд қамоқда сақлаш ёки уй қамоғи муддатини узайтириш масалалари билан боғлиқ илтимоснома, шикоят ва протестни эҳтиёт чорасини қўллаш тўғрисида ажрим чиқарган судни албатта хабардор қилган ҳолда кўриб чиқиш; паспортнинг (ҳаракатланиш ҳужжатининг) амал қилишини тўхтатиб туриш тўғрисидаги илтимосномани кўриб чиқиш айбланувчини лавозимидан четлаштириш тўғрисидаги, шахсни тиббий муассасага жойлаштириш ҳақидаги ёки айбланувчининг тиббий муассасада бўлиши муддатини узайтириш тўғрисидаги, мурдани эксгумация қилиш ҳақидаги, почта-телеграф жўнатмаларини хатлаш тўғрисидаги илтимосномаларни кўриб чиқиш; прокурорнинг амнистия актига асосан жиноят ишини қўзғатишни рад қилиш тўғрисидаги ёки жиноят ишини тугатиш ҳақидаги ёхуд маҳкумни жазодан озод қилиш тўғрисидаги илтимосномасини кўриб чиқиш; **прокурорнинг** **гувоҳ ва жабрланувчининг кўрсатувларини олдиндан мустаҳкамлаш (депонирование ~~депонентлаш~~) тўғрисидаги илтимосномасини кўриб чиқиш;** жиноят ишини суд муҳокамасига тайёрлаш; ишни муҳокама қилиш ва ҳукм чиқариш ёки бошқа қарор қабул қилиш; ишни апелляция, кассация, назорат тартибида кўриб чиқиш; ҳукмни ижро эттириш киради.  Юқори судлар, бундан ташқари, ўз ваколатлари доирасида қуйи судларнинг судлов фаолияти устидан назоратни амалга оширадилар. | ЖПКга кўрсатувларни олдиндан мустаҳкамлаш институти киритилиши муносабати билан ушбу қўшимча киритилмоқда. |
| **392-модда. Терговга қадар текширувни амалга оширувчи орган бошлиғининг ва унинг мансабдор шахсининг ваколатлари**  ...  *(Тўртинчи қисм*) Терговга қадар текширувни ёки тезкор-қидирув тадбирларини амалга оширувчи органнинг мансабдор шахси зиммасига терговчи, суриштирувчи юритаётган иш бўйича айрим процессуал ҳаракатларни ва тезкор-қидирув тадбирларини ўтказиш тўғрисидаги топшириқларини бажариш ҳамда терговчига, суриштирувчига процессуал ҳаракатларни бажаришида кўмаклашиш мажбурияти ҳам юклатилади.  (*Бешинчи қисм*) Терговга қадар текширувни амалга оширувчи органнинг мансабдор шахси терговга қадар текширувни амалга ошираётганда, худди шунингдек терговчининг, суриштирувчининг топшириғини бажараётганда, ушбу Кодексда белгиланган қоидаларга амал қилган ҳолда процессуал ҳаракатларни амалга оширади ва қарорлар қабул қилади.  **тўлдирилмоқда**  Терговга қадар текширувни амалга оширувчи орган мансабдор шахсининг қарорлари мазкур орган бошлиғи томонидан тасдиқланиши лозим. Бошлиқнинг ёзма кўрсатмалари уларни бажаришни тўхтатмай туриб, ушбу кўрсатмалар устидан прокурорга шикоят қилишга ҳақли бўлган унга бўйсунувчи мансабдор шахс учун мажбурийдир.  Прокурорнинг ёзма кўрсатмалари терговга қадар текширувни амалга оширувчи орган бошлиғи ва унинг мансабдор шахси учун мажбурийдир. Улар прокурорнинг кўрсатмаларидан норози бўлган тақдирда, кўрсатмаларни бажаришни тўхтатмай туриб, юқори турувчи прокурорга уларнинг устидан шикоят қилишга ҳақлидир. | **392-модда. Терговга қадар текширувни амалга оширувчи орган бошлиғининг ва унинг мансабдор шахсининг ваколатлари**  ...  *(Тўртинчи қисм*) Терговга қадар текширувни ёки тезкор-қидирув тадбирларини амалга оширувчи органнинг мансабдор шахси зиммасига терговчи, суриштирувчи юритаётган иш бўйича айрим процессуал ҳаракатларни ва тезкор-қидирув тадбирларини ўтказиш тўғрисидаги топшириқларини бажариш ҳамда терговчига, суриштирувчига процессуал ҳаракатларни бажаришида кўмаклашиш мажбурияти ҳам юклатилади.  (*Бешинчи қисм*) Терговга қадар текширувни амалга оширувчи органнинг мансабдор шахси терговга қадар текширувни амалга ошираётганда, худди шунингдек терговчининг, суриштирувчининг топшириғини бажараётганда, ушбу Кодексда белгиланган қоидаларга амал қилган ҳолда процессуал ҳаракатларни амалга оширади ва қарорлар қабул қилади.  **Тезкор-қидирув фаолиятини амалга оширувчи органлар ходимлари томонидан гумон қилинувчи, айбланувчи ёки судланувчидан ариза, тушунтириш ёки кўрсатувлар олиш мазкур жиноят иши юритувида бўлган суриштирувчи, терговчи, прокурор ёки судьянинг ёзма рухсатига асосан ва фақат ҳимоячи иштирокида амалга оширилади, белгиланган тартибда ҳимоячидан воз кечилган ҳоллар бундан мустасно.**  Терговга қадар текширувни амалга оширувчи орган мансабдор шахсининг қарорлари мазкур орган бошлиғи томонидан тасдиқланиши лозим. Бошлиқнинг ёзма кўрсатмалари уларни бажаришни тўхтатмай туриб, ушбу кўрсатмалар устидан прокурорга шикоят қилишга ҳақли бўлган унга бўйсунувчи мансабдор шахс учун мажбурийдир.  Прокурорнинг ёзма кўрсатмалари терговга қадар текширувни амалга оширувчи орган бошлиғи ва унинг мансабдор шахси учун мажбурийдир. Улар прокурорнинг кўрсатмаларидан норози бўлган тақдирда, кўрсатмаларни бажаришни тўхтатмай туриб, юқори турувчи прокурорга уларнинг устидан шикоят қилишга ҳақлидир. | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-бандида тезкор-қидирув фаолиятини амалга оширувчи органлар ходимлари томонидан гумон қилинувчи, айбланувчи ёки судланувчидан ариза, тушунтириш ёки кўрсатувлар олишни мазкур жиноят иши юритувида бўлган суриштирувчи, терговчи, прокурор ёки судьянинг ёзма рухсатига асосан ва фақат ҳимоячи иштирокида амалга ошириш тартибини жорий қилиш белгиланган. Шунга асосан ЖПКнинг 392-моддасига тегишли қўшимчалар киритилмоқда. |
| **48-модда. Гумон қилинувчининг ҳуқуқ ва мажбуриятлари**  Гумон қилинувчи: ўзининг нимада гумон қилинаётганлигини билиш; ушлаб турилганлиги ва турган жойи тўғрисида адвокатга ёки яқин қариндошига телефон орқали қўнғироқ қилиш ёхуд хабар бериш; у ушланган ёки гумон қилинувчи деб эътироф этилганлиги тўғрисидаги қарор унга маълум қилинган пайтдан бошлаб ҳимоячига эга бўлиш ҳамда учрашувларнинг сони ва давом этиш вақти чекланмаган ҳолда у билан холи учрашиш, ушбу Кодекснинг 230-моддаси иккинчи қисмида назарда тутилган ҳоллар бундан мустасно; ушланганидан кейин йигирма тўрт соатдан кечиктирмай сўроқ қилинишини талаб қилиш; ўзига нисбатан қўйилган гумон хусусида ҳамда ишнинг бошқа ҳар қандай ҳолатлари тўғрисида кўрсатувлар бериш ёхуд кўрсатувлар беришдан бош тортиш ва кўрсатувларидан жиноят ишига доир далиллар сифатида унинг ўзига қарши фойдаланилиши мумкинлиги ҳақида хабардор бўлиш; ўз она тилидан ҳамда таржимон хизматидан фойдаланиш; ўзининг ҳимояланиш ҳуқуқини шахсан ўзи амалга ошириш; илтимоснома бериш ва рад қилиш; далиллар тақдим этиш; суриштирувчи ёки терговчининг рухсати билан тергов ҳаракатларида иштирок этиш; ярашув тўғрисидаги, амнистия актини қўллаш ҳақидаги ишлар бўйича судмажлисларида иштирок этиш; суриштирувчининг, терговчининг, прокурорнинг ва суднинг ҳаракатлари ҳамда қарорлари устидан шикоятлар бериш ҳуқуқига эга.  ... | **48-модда. Гумон қилинувчининг ҳуқуқ ва мажбуриятлари**  Гумон қилинувчи: ўзининг нимада гумон қилинаётганлигини билиш; ушлаб турилганлиги ва турган жойи тўғрисида адвокатга ёки яқин қариндошига телефон орқали қўнғироқ қилиш ёхуд хабар бериш; у **амалда** ушланган ёки **уни жиноят устида ушлаш билан боғлиқ тезкор-қидирув тадбири амалда якунланган ёхуд** гумон қилинувчи деб эътироф этилганлиги тўғрисидаги қарор унга маълум қилинган пайтдан бошлаб ҳимоячига эга бўлиш ҳамда учрашувларнинг сони ва давом этиш вақти чекланмаган ҳолда у билан холи учрашиш, ушбу Кодекснинг 230-моддаси иккинчи қисмида назарда тутилган ҳоллар бундан мустасно; ушланганидан кейин йигирма тўрт соатдан кечиктирмай сўроқ қилинишини талаб қилиш; ўзига нисбатан қўйилган гумон хусусида ҳамда ишнинг бошқа ҳар қандай ҳолатлари тўғрисида кўрсатувлар бериш ёхуд кўрсатувлар беришдан бош тортиш ва кўрсатувларидан жиноят ишига доир далиллар сифатида унинг ўзига қарши фойдаланилиши мумкинлиги ҳақида хабардор бўлиш; ўз она тилидан ҳамда таржимон хизматидан фойдаланиш; ўзининг ҳимояланиш ҳуқуқини шахсан ўзи амалга ошириш; илтимоснома бериш ва рад қилиш; далиллар тақдим этиш; суриштирувчи ёки терговчининг рухсати билан тергов ҳаракатларида иштирок этиш; ярашув тўғрисидаги, амнистия актини қўллаш ҳақидаги ишлар бўйича судмажлисларида иштирок этиш; суриштирувчининг, терговчининг, прокурорнинг ва суднинг ҳаракатлари ҳамда қарорлари устидан шикоятлар бериш ҳуқуқига эга.  ... | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ-6041-сонли Фармонининг 2-банди тўртинчи хатбошисида шахс амалда ушланган ёки уни жиноят устида ушлаш билан боғлиқ тезкор тадбир амалда якунланган ёхуд гумон қилинувчи деб эътироф этилганлиги ҳақидаги қарор унга маълум қилинган пайтдан бошлаб у билан боғлиқ процессуал ҳаракатларни ўтказишдан олдин унинг адвокат билан холи учрашиши таъминланиши шартлигини белгилаш назарда тутилган.  Шунга асосан ЖПКнинг 48-моддасига тегишли қўшимча ва ўзгартиришлар киритиш таклиф қилинмоқда. |
| **51-модда. Ҳимоячи иштирок этиши шарт бўлган ҳоллар**  Қуйидаги ишлар бўйича:  1) вояга етмаганларнинг иши бўйича;  2) соқовлар, карлар, кўрлар, жисмоний нуқсони ёки руҳий ҳолати бузилганлиги сабабли ўзини ўзи ҳимоя қилиш ҳуқуқини амалга оширишга қийналадиган бошқа шахсларнинг иши бўйича;  3) судлов иши олиб борилаётган тилни билмайдиган шахсларнинг иши бўйича;  4) жазо чораси сифатида умрбод озодликдан маҳрум қилиш жазоси тайинланиши мумкин бўлган жиноятларни содир этишда гумон қилинаётган ёки айбланаётган шахсларнинг иши бўйича;  5) шахсларнинг манфаатлари ўзаро қарама-қарши бўлиб, улардан ақалли бири ҳимоячига эга бўлган ишлар бўйича;  6) давлат айбловчиси ёки жамоат айбловчиси иштирок этаётган ишлар бўйича;  7) жабрланувчининг вакили сифатида адвокат иштирок этаётган ишларда;  8) тиббий йўсиндаги мажбурлов чораларини қўллаш тўғрисидаги ишларда;  **тўлдирилмоқда**  9) апелляция, кассация ва назорат инстанцияси суди томонидан кўриладиган ишларда ҳимоячининг иштирок этиши шарт.  ... | **51-модда. Ҳимоячи иштирок этиши шарт бўлган ҳоллар**  Қуйидаги ишлар бўйича:  1) вояга етмаганларнинг иши бўйича;  2) соқовлар, карлар, кўрлар, жисмоний нуқсони ёки руҳий ҳолати бузилганлиги сабабли ўзини ўзи ҳимоя қилиш ҳуқуқини амалга оширишга қийналадиган бошқа шахсларнинг иши бўйича;  3) судлов иши олиб борилаётган тилни билмайдиган шахсларнинг иши бўйича;  4) жазо чораси сифатида умрбод озодликдан маҳрум қилиш жазоси тайинланиши мумкин бўлган жиноятларни содир этишда гумон қилинаётган ёки айбланаётган шахсларнинг иши бўйича;  5) шахсларнинг манфаатлари ўзаро қарама-қарши бўлиб, улардан ақалли бири ҳимоячига эга бўлган ишлар бўйича;  6) давлат айбловчиси ёки жамоат айбловчиси иштирок этаётган ишлар бўйича;  7) жабрланувчининг вакили сифатида адвокат иштирок этаётган ишларда;  8) тиббий йўсиндаги мажбурлов чораларини қўллаш тўғрисидаги ишларда;  **81) ўта оғир жиноят содир этганликда гумон қилинаётган ёки айбланаётган шахсларга оид ишлар бўйича;**  **82) шахсга нисбатан қамоққа олиш ёки уй қамоғи тарзидаги эҳтиёт чорасини қўллаш масаласи кўриб чиқилаётганда;**  **83) айбига иқрорлик тўғрисида келишув тузилган ишлар бўйича;**  9) апелляция, кассация ва назорат инстанцияси суди томонидан кўриладиган ишларда ҳимоячининг иштирок этиши шарт.  ... | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди еттинчи хатбошисида ўта оғир жиноят содир этганликда гумон қилинаётган ёки айбланаётган шахсларга оид ишлар бўйича, шунингдек, шахсга нисбатан қамоққа олиш ёки уй қамоғи тарзидаги эҳтиёт чорасини қўллаш масаласи кўриб чиқилаётганда ҳимоячининг иштирок этиши шартлигини белгилаш назарда тутилган.  Шунга асосан, ЖПКнинг 51-моддаси тегишли янги бандлар билан тўлдирилмоқда.  2019 йил давомида қамоққа олиш тарзидаги эҳтиёт чорасини қўллаш юзасидан судларга **7906 та** (2020 йилнинг 8 ойи давомида – **5836 та**) илтимоснома киритилган. Шундан **48 таси** (**61 таси**) рад этилган.  Шу давр мобайнида уй қамоғи тарзидаги эҳтиёт чорасини қўллаш юзасидан судларга **268 та** (2020 йилнинг 8 ойи давомида – **256 та**) илтимоснома киритилган. Шундан **1 таси** (**0 таси**) рад этилган.  Шунингдек, 2019 йил мобайнида **2073 та** ўта оғир жиноят рўйхатга олинган.  2020 йилнинг 8 ойи мобайнида **1437 та** ўта оғир жиноятлар рўйхатга олинган. |
| **52-модда. Ҳимоячидан воз кечиш**  ...  (*Иккинчи қисм*) Ушбу Кодекс 51-моддаси биринчи қисмининг 1 – 4, 8 ва 9-бандларида назарда тутилган ҳолларда ҳимоячидан воз кечишга йўл қўйилмайди.  ... | **52-модда. Ҳимоячидан воз кечиш**  ...  (*Иккинчи қисм*) Ушбу Кодекс 51-моддаси биринчи қисмининг 1 – 4, 8, **82**, **83** ва 9-бандларида назарда тутилган ҳолларда ҳимоячидан воз кечишга йўл қўйилмайди.  ... | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди еттинчи хатбошисида ўта оғир жиноят содир этганликда гумон қилинаётган ёки айбланаётган шахсларга оид ишлар бўйича, шунингдек, шахсга нисбатан қамоққа олиш ёки уй қамоғи тарзидаги эҳтиёт чорасини қўллаш масаласи кўриб чиқилаётганда ҳимоячининг иштирок этиши шартлигини белгилаш назарда тутилган.  Шунга асосан ЖПКнинг  52-моддасига тегишли ўзгартиришлар киритилмоқда. |
| **81-модда. Далилларнинг турлари**  Ижтимоий хавфли қилмишнинг юз берган-бермаганлигини, шу қилмишни содир этган шахснинг айбли-айбсизлигини ва ишни тўғри ҳал қилиш учун аҳамиятга молик бошқа ҳолатларни суриштирувчининг, терговчининг ва суднинг қонунда белгиланган тартибда аниқлашига асос бўладиган ҳар қандай ҳақиқий маълумотлар жиноят иши бўйича далил ҳисобланади.  Бу маълумотлар гувоҳнинг, жабрланувчининг, гумон қилинувчининг, айбланувчининг, судланувчининг кўрсатувлари, экспертнинг хулосаси, ашёвий далиллар, овозли ёзувлар, видеоёзувлар, кинотасвир ва фотосуратлардан иборат материаллар, тергов ва суд ҳаракатларининг баённомалари ва бошқа ҳужжатлар билан аниқланади.  *Қонунда белгиланган талабларга риоя этилган ҳолда ўтказилган тезкор-қидирув тадбирларининг натижалари ушбу Кодекс нормаларига мувофиқ текширилганидан ва баҳоланганидан сўнг жиноят иши бўйича далиллар деб эътироф этилиши мумкин.* | **81-модда. Далилларнинг турлари**  Ижтимоий хавфли қилмишнинг юз берган-бермаганлигини, шу қилмишни содир этган шахснинг айбли-айбсизлигини ва ишни тўғри ҳал қилиш учун аҳамиятга молик бошқа ҳолатларни суриштирувчининг, терговчининг ва суднинг қонунда белгиланган тартибда аниқлашига асос бўладиган ҳар қандай ҳақиқий маълумотлар жиноят иши бўйича далил ҳисобланади.  Бу маълумотлар гувоҳнинг, жабрланувчининг, гумон қилинувчининг, айбланувчининг, судланувчининг кўрсатувлари, экспертнинг хулосаси, ашёвий далиллар, овозли ёзувлар, видеоёзувлар, кинотасвир ва фотосуратлардан иборат материаллар, тергов ва суд ҳаракатларининг баённомалари ва бошқа ҳужжатлар билан аниқланади.  **Тезкор-қидирув тадбирлари натижалари фақат улар қонун талабларига асосан олинган, ушбу Кодекс нормаларига мувофиқ текширилганидан ва баҳоланганидан сўнг ҳамда ~~ва~~ шахсда ҳуқуқни муҳофаза қилувчи органлар ходимлари ёки тезкор-қидирув тадбирида иштирок этган бошқа шахсларнинг ҳаракатларига боғлиқ бўлмаган ҳолда жиноят содир этиш учун шаклланган қасд мавжуд бўлгандагина суд ҳукмида далил сифатида тан олиниши мумкин.** | Ўзбекистон Республикаси Президенти-нинг 10.08.2020 йилдаги “Суд-тергов фаолиятида шахснинг ҳуқуқ ва эркин-ликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 4-бандида жиноят процессида далилларни тўплаш, текшириш ва баҳолаш жараёнида тақиқланадиган бир қатор нормалар белгиланди.  **Хусусан:**  – терговга қадар текширув, суриштирув ва дастлабки тергов органлари ходимлари томонидан шахсни ғайриқонуний ҳаракатлар **содир этишга ундаш** ва бундай ундаш оқибатида содир этилган жиноят учун уни айблаш;  – шахсни жиноят ишида гумон қилинувчи ёки айбланувчи сифатида жалб қилиш учун асослар мавжуд бўлган ҳолларда **уни гувоҳ тариқасида сўроқ қилиш;**  – ушланган гумон қилинувчи ёки айбланувчининг **яқин қариндошларини** процесс иштирокчиси сифатида жалб қилиш учун асослар мавжуд бўлмаган ҳолларда уларни ҳуқуқни муҳофаза қилувчи органларга **чақириш ва сўроқ қилиш**;  – суриштирув ва дастлабки тергов органлари ходимлари томонидан мазмунан кўриб чиқиш учун **судга юборилган жиноят иши доирасида** судланувчи, жабрланувчи, гувоҳ, фуқаровий даъвогар, фуқаровий жавобгар ва бошқа суд процесси иштирокчиларини ҳуқуқни муҳофаза қилувчи органларга **чақириш ёки сўроқ қилиш**.  Мазкур Фармондан келиб чиқиб, амалдаги Жиноят-процессуал кодексининг 81, 88-моддаларига ўзгартириш ва қўшимчалар киритилмоқда.  Амалиётда ҳуқуқни муҳофаза қилувчи органлар ходимлари томонидан жиноятни **“уюштириш”**, турли йўллар билан шахсни жиноят содир этишга **ундаш** ёки жиноят содир этилиши учун **“шароит яратиш”** ҳолатлари мавжуд.  *Бу ҳолат, айниқса, Жиноят кодексининг 131 (фоҳишахона сақлаш), 135 (чақалоқ савдоси), 177 (валюта қимматликлари билан қонунга хилоф муомала қилиш), 210 (пора олиш) моддалари асосида қўзғатилган жиноят ишларида кўплаб учрайди.*  *Бунда асосан шахснинг* ***пулга муҳтожлигидан фойдаланилади*** *ёки ундан тинмай* ***илтимос қилиш*** *ёхуд ўзгача йўсинда қизиқтириш орқали* ***кўндириш*** *усуллари қўлланилади.*  Оқибатда, аксарият ҳолатларда шахс “уюштирилган вазият” қурбонига айланади ва ўзи аслида содир этишни истамаган жиноят учун айбланиб, жавобгарликка тортилади.  Шунингдек, Ўзбекистон Республикаси-нинг **“Тезкор-қидирув фаолияти тўғрисида”ги** Қонунининг **17-моддасида** тезкор-қидирув фаолиятини амалга оширувчи органларнинг фуқароларни ҳуқуқбузарликлар содир этишга **оғдириши ва ундаши** қатъий тақиқланган бўлсада, бундай ноқонуний ҳатти-ҳаракатлар оқибатида олинган далилларнинг “ҳуқуқий мақоми” амалдаги **жиноят-процессуал қонунчиликда белгиланмаган**.  Мазкур таклифлар **Иқтисодий ҳамкорлик ва ривожланиш ташкилоти**нинг (ОЭСР) Ўзбекистон учун берилган тавсияларида ҳам келтирилган.  Айбланувчининг энг асосий ҳуқуқларидан бири – бу **кўрсатувлар беришдан бош тортиш** ва кўрсатувларидан жиноят ишига доир далиллар сифатида унинг **ўзига қарши фойдаланилиши мумкинлиги ҳақида хабардор бўлиш** ҳуқуқидир.  Бу ҳуқуқ айбланувчига ҳуқуқни муҳофаза қилувчи органларнинг тегишли мансабдор шахси томонидан тушунтирилиши шарт.  Бироқ, таҳлиллар шуни кўрсатмоқдаки, шахсни жиноят ишида айбланувчи сифатида жалб қилиш учун **реал асослар мавжуд бўлсада**, ҳуқуқни муҳофаза қилувчи орган ходимлари унинг ҳуқуқларини тушунтириш ўрнига кўрсатув беришни рад этиши ёки бундан бўйин товлаши учун жавобгарликка тортиши билан таҳдид қилиб, **гувоҳ сифатида сўроқ қилади** ва кейинчалик  ушбу кўрсатувлардан далил сифатида унинг **ўзига қарши фойдаланади**.  **Қозоғистон**нинг янги таҳрирдаги Жиноят-процессуал кодексида “Гумон қилинувчининг тергов даврида гувоҳ сифатида берган кўрсатувлари **далил сифатида тан олиниши мумкин эмас**”лиги қатъий белгиланган.  Қонунга кўра, гумон қилинувчининг, айбланувчининг, судланувчининг яқин қариндошлари гувоҳ ёки жабрланувчи тариқасида **фақат ўзларининг розилиги билан** сўроқ қилиниши мумкин.  Ушланган гумон қилинувчи ёки айбланувчининг яқин қариндошларини процесс иштирокчиси сифатида жалб қилиш учун асослар мавжуд бўлмаган ҳолларда уларни ҳуқуқни муҳофаза қилувчи органларга чақириш ва сўроқ қилиш тақиқланиши ҳақида қонунга киритилиши таклиф этилаётган қоида **амалиётда учраётган** гумон қилинувчи ва айбланувчига босим ўтказиш ҳамда улардан **керакли кўрсатув олиш мақсадида** уларнинг қариндошларини ҳуқуқни муҳофаза қилувчи органларга **чақириш ва ушлаб туриш каби суиистеъмолчиликларнинг олдини олиш мақсадида киритилмоқда.**  **Бундан ташқари,** амалиётда жиноят иши белгиланган тартибда судга юборилганидан кейин (айблов хулосаси, ярашув, амнистия тартибида) ҳам **судланувчи, жабрланувчи, гувоҳ, фуқаровий даъвогар, фуқаровий жавобгар ва бошқа суд процесси иштирокчиларини** чақириб, ундан дастлабки терговдаги кўрсатувларини суд процессида ҳам ўзгартирмаслик тўғрисида ундан талаб қилиш, баъзи ҳолатларда тазйиқ ўтказиш ҳолатлари мавжуд бўлиб, киритилаётган ўзгартиришлар мазкур ноқонуний хатти-ҳаракатларни олдини олишга қаратилган.  **Амалдаги ЖПКга киритилаётган ушбу таклифлар:**  – шахснинг ҳуқуқ ва эркинликларига **сўзсиз риоя этилишини таъминлаш;**  – жиноят процессида далилларни тўплаш ва мустаҳкамлаш, уларга баҳо бериш тизимини **илғор хорижий тажрибада** кенг қўлланиладиган исботлаш стандартлари даражасига етказиш,  – шахсга нисбатан **қийноққа солиш** ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаш билан боғлиқ қилмишлар содир этилишининг олдини олиш бўйича **самарали механизмларни жорий қилиш**;  – суриштирувчи, терговчи ҳамда тезкор ходимларнинг **масъулиятини** янада оширишга **хизмат қилади**. |
| **88-модда. Исбот қилиш жараёнида фуқаролар, корхоналар, муассасалар ва ташкилотларнинг ҳуқуқ ва қонуний манфаатларини қўриқлаш**  Далилларни тўплаш, текшириш ва баҳолаш жараёнида фуқароларнинг, шунингдек корхоналар, муассасалар ва ташкилотларнинг ҳуқуқлари ва қонуний манфаатларини қўриқлаш таъминланиши керак.  Исбот қилишда қуйидагилар тақиқланади:  1) шахсларнинг ҳаёти ва соғлиғи учун хавфли бўлган ёки уларнинг шаъни ва қадр-қимматини камситувчи хатти-ҳаракатлар содир этиш;  2) зўрлик, пўписа қилиш, алдаш ва қонунга хилоф бошқа йўллар билан кўрсатув, тушунтириш, хулосалар олишга, экспериментал ҳаракатларни бажаришга, ҳужжатлар ёки буюмлар тайёрланишига ва берилишига эришиш;  3) тунги вақтда, яъни кеч соат 22-00 дан эрталаб соат 6-00 гача тергов ҳаракатлари олиб бориш. Тайёрланаётган ёки содир этилаётган жиноятнинг олдини олиш, жиноят изи йўқолишига ёки гумон қилинувчининг қочиб кетишига йўл қўймаслик, эксперимент жараёнида текширилаётган ҳодисанинг ҳолатини қайтадан тиклаш зарурати бўлган ҳоллар бундан мустасно.  **тўлдирилмоқда**  **тўлдирилмоқда**  Тергов ёки суд ҳаракатлари билан боғлиқ ишларни бажараётганда, суриштирувчи, терговчи, прокурор, судья ва ишда мутахассис ёки эксперт сифатида иштирок этаётган шифокорлардан бошқа шахсларнинг ўзга жинсдаги шахсни яланғоч қилиб ечинтириш чоғида ҳозир бўлишлари тақиқланади.  Суриштирувчи, терговчи, прокурор, судья тергов ва суд муҳокамаси жараёнида гумон қилинувчи, айбланувчи, судланувчи, жабрланувчи ва бошқаларнинг шахсий ҳаётига доир аниқланган маълумотларни ошкор қилмаслик чора-тадбирларини кўриши шарт. Бунинг учун шундай маълумотлар аниқланиши мумкин бўлган тергов ёки суд ҳаракатлари олиб борилаётганда иштирок этадиган шахслар доираси чекланади, иштирокчилар эса уларни ошкор қилганлик учун жавобгарлик тўғрисида огоҳлантирилади.  Тергов ёки суд ҳаракатлари жараёнида олиб қўйиладиган нарсалар ва ҳужжатлар тегишли баённомаларда аниқ кўрсатилиши керак. Шу билан бирга нарса ёки ҳужжат эгасига баённома нусхаси ёки унинг кўчирмаси топширилиб, тилхат олинади. Ишга алоқаси бўлмаган нарса ва ҳужжатлар қонуний эгасига дарҳол қайтарилиши керак. Фуқаролар сақлаши тақиқланган нарса ва ҳужжатлар йўқ қилиниши ёхуд уларни сақлашга ваколати бўлган ва уларни тасарруф этадиган муассасалар ёки ташкилотларга берилиши лозим. | **88-модда. Исбот қилиш жараёнида фуқаролар, корхоналар, муассасалар ва ташкилотларнинг ҳуқуқ ва қонуний манфаатларини қўриқлаш**  Далилларни тўплаш, текшириш ва баҳолаш жараёнида фуқароларнинг, шунингдек корхоналар, муассасалар ва ташкилотларнинг ҳуқуқлари ва қонуний манфаатларини қўриқлаш таъминланиши керак.  Исбот қилишда қуйидагилар тақиқланади:  1) шахсларнинг ҳаёти ва соғлиғи учун хавфли бўлган ёки уларнинг шаъни ва қадр-қимматини камситувчи хатти-ҳаракатлар содир этиш;  2) зўрлик, пўписа қилиш, алдаш ва қонунга хилоф бошқа йўллар билан кўрсатув, тушунтириш, хулосалар олишга, экспериментал ҳаракатларни бажаришга, ҳужжатлар ёки буюмлар тайёрланишига ва берилишига эришиш;  3) тунги вақтда, яъни кеч соат 22-00 дан эрталаб соат 6-00 гача тергов ҳаракатлари олиб бориш. Тайёрланаётган ёки содир этилаётган жиноятнинг олдини олиш, жиноят изи йўқолишига ёки гумон қилинувчининг қочиб кетишига йўл қўймаслик, эксперимент жараёнида текширилаётган ҳодисанинг ҳолатини қайтадан тиклаш зарурати бўлган ҳоллар бундан мустасно;  **4) шахсни ғайриқонуний ҳаракатлар содир этишга ундаш ва бундай ундаш оқибатида содир этилган жиноят учун уни айблаш;**  **5) шахсни жиноят ишида гумон қилинувчи ёки айбланувчи сифатида жалб қилиш учун асослар мавжуд бўлган ҳолларда уни гувоҳ тариқасида сўроқ қилиш, бундан экспертиза ёки тафтиш ўтказиш талаб этиладиган ҳоллар мустасно;**  **6) шахсга унинг процессуал ҳуқуқлари тушунтирилгунига қадар ундан бирон бир ёзма ёки оғзаки кўрсатувлар олиш;**  **7) ушланган гумон қилинувчи ёки айбланувчининг яқин қариндошларини процесс иштирокчиси сифатида жалб қилиш учун асослар мавжуд бўлмаган ҳолларда уларни ҳуқуқни муҳофаза қилувчи органларга чақириш ва сўроқ қилиш;**  **8) суриштирув ва дастлабки тергов органлари ходимлари томонидан мазмунан кўриб чиқиш учун судга юборилган жиноят иши доирасида процесс иштирокчиларини ҳуқуқни муҳофаза қилувчи органларга чақириш ёки сўроқ қилиш, бундан улар билан боғлиқ бўлган алоҳида иш юритувига ажратилган жиноят иши ёки суднинг ёзма топшириғи мавжуд ҳоллар мустасно.**  Тергов ёки суд ҳаракатлари билан боғлиқ ишларни бажараётганда, суриштирувчи, терговчи, прокурор, судья ва ишда мутахассис ёки эксперт сифатида иштирок этаётган шифокорлардан бошқа шахсларнинг ўзга жинсдаги шахсни яланғоч қилиб ечинтириш чоғида ҳозир бўлишлари тақиқланади.  Суриштирувчи, терговчи, прокурор, судья тергов ва суд муҳокамаси жараёнида гумон қилинувчи, айбланувчи, судланувчи, жабрланувчи ва бошқаларнинг шахсий ҳаётига доир аниқланган маълумотларни ошкор қилмаслик чора-тадбирларини кўриши шарт. Бунинг учун шундай маълумотлар аниқланиши мумкин бўлган тергов ёки суд ҳаракатлари олиб борилаётганда иштирок этадиган шахслар доираси чекланади, иштирокчилар эса уларни ошкор қилганлик учун жавобгарлик тўғрисида огоҳлантирилади.  Тергов ёки суд ҳаракатлари жараёнида олиб қўйиладиган нарсалар ва ҳужжатлар тегишли баённомаларда аниқ кўрсатилиши керак. Шу билан бирга нарса ёки ҳужжат эгасига баённома нусхаси ёки унинг кўчирмаси топширилиб, тилхат олинади. Ишга алоқаси бўлмаган нарса ва ҳужжатлар қонуний эгасига дарҳол қайтарилиши керак. Фуқаролар сақлаши тақиқланган нарса ва ҳужжатлар йўқ қилиниши ёхуд уларни сақлашга ваколати бўлган ва уларни тасарруф этадиган муассасалар ёки ташкилотларга берилиши лозим. |
| **тўлдирилмоқда** | **121-БОБ. КЎРСАТУВЛАРИНИ ОЛДИНДАН МУСТАҲКАМЛАБ ҚЎЙИШ (ДЕПОНИРОВАНИЕ ~~ДЕПОНЕНТЛАШ~~)** | “Депонирование” атамаси лотинча “депоно” сўзидан келиб чиқиб "қўйиш", "қолдирмоқ" деган маънони англатади, яъни атама бирор нарсани уюшган ҳолда сақлаш жараёнини билдириш учун ишлатилади.  Жиноят ишини тергов қилиш жараёнида судья далилларни (сақлашни) таъминлаш учун жабрланувчини ва гувоҳни олдиндан сўроқ қилади. Бу жараён кўрсатувларни мустаҳкамлаш (сақлаш) деб аталади.  Жиноят-процессуал қонунчилигининг самарали қўлланилишини таъминловчи мақбул ҳуқуқий механизмларни жорий этиш мақсадида жиноят процессини соддалаштириш ва янги Жиноят-процессуал кодексига “Кўрсатувларни мустаҳкамлаш” институти киритилди.  “Кўрсатувларни олдиндан мустаҳкамлаш” институти жабрланувчи ва гувоҳнинг кўрсатмаларини судья томонидан тасдиқлашдан иборат бўлиб, жабрланувчи ва гувоҳларни ишни судга қадар юритиш босқичида ёки ишни судда кўриб чиқиш давомида кейинчалик сўроқ қилиш объектив сабабларга кўра амалга оширилмаслиги мумкин деб тахмин қилиш учун етрали асослар мавжуд бўлган ҳолларда ўтказилади. Ушбу сабабларга жабрланувчи ва гувоҳларнинг Ўзбекистон Республикасидан ташқарига чиқиб кетиши, соғлиғи ёмонлиги ва уларга нисбатан хавфсизлик чораларини қўллаш зарурияти киради.  Вояга етмаган жабрланувчи ва гувоҳларни сўроқ қилишда психо-травматик таъсирга йўл қўймаслик мақсадида ундан фойдаланиш имконияти муҳим аҳамиятга эга.  Кўрсатувларни мустаҳкамлаш прокурорнинг ўз ташаббуси, суриштирувчи, терговчи, ҳимоячи ва ишда қатнашаётган бошқа тарафларнинг мурожаати асосида судга киритилган илтимоснома асосида амалга оширилади.  Кўрсатувларни мустаҳкамлашни бошлаш пайтида маълум хусусиятларга эга бўлган ҳолда, суд жараёни суд тергови моделига мувофиқ амалга оширилади.  Тергов тугагандан ва иш судга юборилгандан сўнг, кўрсатувлари мустаҳкамланган жабрланувчи ва гувоҳ суд муҳокамасига чақирилмайди.  Ушбу янги институт судга қадар иш юритувда тергов ва суд муҳокамасининг самарадорлигига сезиларли таъсир қилади, вояга етмаганларнинг руҳий ҳолатига салбий таъсирларни истисно қилади ва жараён иштирокчилари ва давлат бюджети маблағлари учун вақтни тежайди. |
| **тўлдирилмоқда** | **1211-модда. Кўрсатувларни олдиндан мустаҳкамлаб қўйиш**  **Кўрсатувларни олдиндан мустаҳкамлаб қўйиш ушбу Кодексда назарда тутилган асосларга кўра гувоҳ ва жабрланувчини ишни судга қадар юритиш ~~судга қадар иш юритиш~~ босқичида прокурорнинг илтимосига биноан сўроқ қилишдан иборатдир.**  **Гувоҳнинг, жабрланувчининг кўрсатувларини олдиндан мустаҳкамлаб қўйиш суд томонидан суд муҳокамаси жараёнида ушбу Кодексда назарда тутилган суд муҳокамаси қоидаларига мувофиқ амалга оширилади.** |
| **тўлдирилмоқда** | **1212-модда. Кўрсатувларни олдиндан мустаҳкамлаб қўйиш учун асослар**  **Гувоҳни, жабрланувчини объектив сабабларга кўра кейинчалик ишни судга қадар юритиш ~~судга қадар иш юритиш~~ босқичида ёки суд терговида сўроқ қилиш имконияти йўқолиши эҳтимоли мавжуд бўлган ҳолларда (Ўзбекистон Республикасидан ташқарига чиқиб кетиши, уларда жиноят ишини юритишда иштирок этишни истисно этадиган оғир ва давомли касаллик мавжудлиги) уларнинг кўрсатувлари олдиндан мустаҳкамлаб қўйилиши мумкин.**  **Кўрсатувларни олдиндан мустаҳкамлаб қўйиш тўғрисида прокурор ~~ўз ташаббуси,~~ суриштирувчи, терговчи, гумон қилинувчи, айбланувчи, жабрланувчи (фуқаровий даъвогар), гувоҳ ва ҳимоячининг мурожаати асосида суриштирув ёки дастлабки тергов юритилаётган жойдаги жиноят ишлари бўйича туман (шаҳар) судига илтимоснома киритади.**  **Илтимосномага кўрсатувларни олдиндан мустаҳкамлаб қўйишнинг зарурлигини тасдиқловчи жиноят иши материаллари илова қилинади.** |
| **тўлдирилмоқда** | **1213-модда. Кўрсатувларни олдиндан мустаҳкамлаб қўйиш тўғрисидаги илтимосномани кўриб чиқиш шартлари**  **Суд кўрсатувларни олдиндан мустаҳкамлаб қўйиш тўғрисидаги илтимосномани материаллар келиб тушган пайтдан эътиборан 24 соат ичида кўриб чиқиб, илтимосномани қаноатлантириш ва суд мажлисини тайинлаш ёки илтимосномани қаноатлантиришни рад қилиш тўғрисида ажрим чиқаради ҳамда бу ҳақда тарафларга хабар беради.**  **Илтимоснома қаноатлантирилган тақдирда, судья 3 суткадан кечиктирмай кўрсатувларни олдиндан мустаҳкамлаш бўйича суд мажлисини ўтказади.**  **Судья илтимоснома ва унга илова қилинган ҳужжатларни кўриб чиқиш натижасида кўрсатувларни олдиндан мустаҳкамлашни асоссиз деб топган тақдирда илтимосномани қаноатлантиришни рад этади.**  **Суднинг кўрсатувларни олдиндан мустаҳкамлаб қўйиш тўғрисидаги илтимосномани қаноатлантиришни рад қилиш ҳақидаги ажрими устидан** **у чиқарилган кундан эътиборан 72 соат ичида апелляция тартибида хусусий шикоят берилиши ёки хусусий протест билдирилиши мумкин. Апелляция шикояти, протести ажримни чиқарган суд орқали берилади, мазкур суд 24 соат ичида уларни материаллар билан бирга апелляция инстанцияси судига юбориши шарт. Апелляция инстанцияси суди ушбу материалларни шикоят ёки протест билан бирга улар келиб тушган пайтдан эътиборан 48 соатдан кечиктирмай кўриб чиқиши керак.**  **Апелляция инстанцияси суди апелляция шикоятини, протестини кўриб чиқиб, ўз ажрими билан:**  **судьянинг ажримини ўзгаришсиз, шикоятни ёки протестни эса, қаноатлантирмасдан қолдиришга;**  **судьянинг ажримини бекор қилишга ва кўрсатувларни олдиндан мустаҳкамлаб қўйишга ҳақли.**  **Апелляция инстанцияси судининг ажрими устидан шикоят (протест) қилиниши мумкин эмас.**  **Илтимосномани қаноатлантириш рад этилганидан сўнг судга қайта илтимоснома киритишга кўрсатувларни мустаҳкамлаш тўғрисида илтимоснома бериш учун янги асослар юзага келган тақдирдагина йўл қўйилади.** |
| **тўлдирилмоқда**  **тўлдирилмоқда** | **1214-модда. Кўрсатувларни олдиндан мустаҳкамлаб қўйиш тартиби**  **Гувоҳ, жабрланувчининг кўрсатувларини олдиндан мустаҳкамлаш ушбу Кодекснинг 442-моддасига мувофиқ судда сўроқ қилиш тартибига риоя қилинган ҳолда суриштирувчи, терговчи, прокурор, гумон қилинувчи, айбланувчи, унинг ҳимоячиси ва зарурат бўлганда бошқа процесс иштирокчилари иштирокида суд мажлисида ўтказилади.**  **Суд мажлиси аудио- ва видеоёзувдан фойдаланган ҳолда, шунингдек видеоконференцалоқа режимида ўтказилиши мумкин.**  **Кўрсатувларни олдиндан мустаҳкамлаш жараёнида гумон қилинувчи, айбланувчининг иштироки гувоҳ ёки жабрланувчининг хавфсизлигига таҳдид соладиган ёки руҳий ҳолатига таъсир қиладиган ~~шикаст етказилишига сабаб~~ бўлса, гумон қилинувчи, айбланувчи суд мажлисига чақирилмайди.**  **Суд мажлисининг жойи, санаси ва вақти ҳақида лозим даражада хабардор қилинган шахсларнинг келмаганлиги кўрсатувларни олдиндан мустаҳкамлаш тўғрисидаги илтимосномани кўриб чиқиш учун монелик қилмайди.**  **Суриштирувчи, терговчи, прокурор ёки ҳимоячи узрли сабабларга кўра келмаган ва бу ҳақда судга олдиндан хабар берган бўлса, кўрсатувларни олдиндан мустаҳкамлаб қўйиш ҳаракатининг ўтказилиши кейинга қолдирилиши мумкин.**  **Гувоҳ ёки жабрланувчининг кўрсатувларини олдиндан мустаҳкамлаб қўйиш ҳаракати ўтказилганлиги ҳақида ушбу Кодекснинг 426, 427-моддалари талабларига риоя қилинган ҳолда суд мажлиси баённомаси тузилади.**  **Тарафлар суд мажлиси баённомаси нусхасини, ўз ҳисобидан аудио- ва видеоёзувларни олишга ҳамда суд мажлиси баённомаси юзасидан ўз мулоҳазаларини беришга ҳақлидирлар.**  **Судья суд мажлиси баённомаси юзасидан берилган мулоҳазаларни дарҳол кўриб чиқади ва уларни қабул қилиш ёки рад қилиш тўғрисида қарор чиқаради.**  **Суд мажлиси баённомаси, аудио- ва видеоёзувлар, баённома юзасидан берилган мулоҳазалар ва уларни кўриб чиқиш натижаси бўйича қабул қилинган қарор жиноят иши материалларига қўшиш учун прокурорга юборилади.**  **Баённома ва унга илова қилинган материаллар нусхалари судда сақланади.** |
| **тўлдирилмоқда** | **1215-модда. Кўрсатувлари олдиндан мустаҳкамлаб қўйилган шахсни қайта сўроқ қилиш учун асослар**  **Кўрсатувлари олдиндан мустаҳкамлаб қўйилган гувоҳ, жабрланувчиларни қайта сўроқ қилишга кейинчалик судга қадар иш юритиш босқичида ёки суд тергови давомида кўрсатувлари олдиндан мустаҳкамлаб қўйилган шахсга берилиши керак бўлган иш учун муҳим аҳамиятга эга бўлган янги саволлар туғилганда йўл қўйилади.** |
| **225-модда. Ушлаб туриш баённомасини тузиш ва ушлаб туришнинг асослилигини текшириш**  Ушлаб турилган шахс ички ишлар органига ёки ҳуқуқни муҳофаза қилувчи бошқа органга келтирилганидан сўнг ҳуқуқни муҳофаза қилувчи органнинг навбатчиси ёки бошқа ходими ушлаб туриш баённомасини бошлиқнинг кўрсатмасига биноан дарҳол тузиши, унда қуйидагиларни кўрсатиши керак:  1) баённома тузилган жой ва вақтни;  2) ушбу шахснинг кимлиги, ким томонидан, қачон, қандай ҳолатларда, қонунда кўрсатилган қандай асосларга кўра ушланганлигини;  3) ушланган шахс қандай жиноятни содир этганликда гумон қилинаётганлигини;  4) ушланган шахс ички ишлар органига ёки ҳуқуқни муҳофаза қилувчи бошқа органга қайси вақтда олиб келинганлигини;  5) шахсий тинтув қилиш ва олиб қўйиш натижаларини (улар ўтказилган бўлса);  6) ушлашнинг видеоёзув орқали қайд этилганлиги (у ўтказилган бўлса), ушланган шахснинг видеоёзув материаллари билан танишганлиги, шунингдек шахсни ушлаш вақтида фойдаланилган воситаларнинг техник хусусиятларини. Баённомани ушлаб туришнинг асослилигини текшириш вазифаси топширилган ички ишлар органи ходими ёки ҳуқуқни муҳофаза қилувчи бошқа орган ходими, ушлаб келтирган ваколатли шахс ёки фуқаро, ушланган шахс ва холислар имзо чекиб, тасдиқлайди.  Ички ишлар органи ходими ёки ҳуқуқни муҳофаза қилувчи бошқа органнинг ходими амалга оширилган ушлаб туриш ҳақида ушланган шахс ички ишлар органига ёки ҳуқуқни муҳофаза қилувчи бошқа органга келтирилган пайтдан эътиборан ўн икки соат ичида прокурорга ёзма шаклда хабар бериши шарт.  Ушлаб туришнинг асосли эканлигини текшириш, ҳужжатларни талаб қилиш ва кўздан кечириш ушланган шахс ички ишлар органига ёки ҳуқуқни муҳофаза қилувчи бошқа органга келтирилган пайтдан эътиборан йигирма тўрт соатдан кечиктирмай ўтказилиши лозим.  Ушлаб туришга асос бўлмаган тақдирда, ички ишлар органи бўлинмасининг бошлиғи ёки бошқа ваколатли шахс ушланганни озод қилиш тўғрисида қарор чиқаради. Қарорнинг нусхаси дарҳол прокурорга юборилади.  **тўлдирилмоқда**  Ушлаб туриш, жиноят иши қўзғатиш, ишда гумон қилинувчи тариқасида иштирок этишга жалб қилиш тўғрисидаги қарорлар дарҳол гумон қилинувчига эълон қилинади, айни вақтда унга ушбу Кодекснинг 48-моддасида назарда тутилган ҳуқуқлари тушунтирилади ва танланган ёки тайинланган ҳимоячига танишиб чиқиш учун тақдим этилади. Қарор билан таништирилгани ва ҳуқуқлари тушунтирилгани қарорда қайд этилиб, ваколатли шахс ва ушланган шахс томонидан имзоланиб, тасдиқланади. Бунда ушланган шахс ушлаб келтирилган пайтдан бошлаб йигирма тўрт соатдан кечиктирилмай сўроқ қилиниши лозим. | **225-модда. Ушлаб туриш баённомасини тузиш ва ушлаб туришнинг асослилигини текшириш**  Ушлаб турилган шахс ички ишлар органига ёки ҳуқуқни муҳофаза қилувчи бошқа органга келтирилганидан сўнг ҳуқуқни муҳофаза қилувчи органнинг навбатчиси ёки бошқа ходими ушлаб туриш баённомасини бошлиқнинг кўрсатмасига биноан дарҳол тузиши, унда қуйидагиларни кўрсатиши керак:  1) баённома тузилган жой ва вақтни;  2) ушбу шахснинг кимлиги, ким томонидан, қачон, қандай ҳолатларда, қонунда кўрсатилган қандай асосларга кўра ушланганлигини;  3) ушланган шахс қандай жиноятни содир этганликда гумон қилинаётганлигини;  4) ушланган шахс ички ишлар органига ёки ҳуқуқни муҳофаза қилувчи бошқа органга қайси вақтда олиб келинганлигини;  5) шахсий тинтув қилиш ва олиб қўйиш натижаларини (улар ўтказилган бўлса);  6) ушлашнинг видеоёзув орқали қайд этилганлиги (у ўтказилган бўлса), ушланган шахснинг видеоёзув материаллари билан танишганлиги, шунингдек шахсни ушлаш вақтида фойдаланилган воситаларнинг техник хусусиятларини. Баённомани ушлаб туришнинг асослилигини текшириш вазифаси топширилган ички ишлар органи ходими ёки ҳуқуқни муҳофаза қилувчи бошқа орган ходими, ушлаб келтирган ваколатли шахс ёки фуқаро, ушланган шахс ва холислар имзо чекиб, тасдиқлайди.  Ички ишлар органи ходими ёки ҳуқуқни муҳофаза қилувчи бошқа органнинг ходими амалга оширилган ушлаб туриш ҳақида ушланган шахс ички ишлар органига ёки ҳуқуқни муҳофаза қилувчи бошқа органга келтирилган пайтдан эътиборан ўн икки соат ичида прокурорга ёзма шаклда хабар бериши шарт.  Ушлаб туришнинг асосли эканлигини текшириш, ҳужжатларни талаб қилиш ва кўздан кечириш ушланган шахс ички ишлар органига ёки ҳуқуқни муҳофаза қилувчи бошқа органга келтирилган пайтдан эътиборан йигирма тўрт соатдан кечиктирмай ўтказилиши лозим.  Ушлаб туришга асос бўлмаган тақдирда, ички ишлар органи бўлинмасининг бошлиғи ёки бошқа ваколатли шахс ушланганни озод қилиш тўғрисида қарор чиқаради. Қарорнинг нусхаси дарҳол прокурорга юборилади.  **Шахс амалда ушланган ёки уни жиноят устида ушлаш билан боғлиқ тезкор-қидирув тадбири амалда якунланган пайтдан бошлаб у билан боғлиқ процессуал ҳаракатларни ўтказишдан олдин унинг ҳимоячи билан холи учрашиши таъминланади.**  Ушлаб туриш, жиноят иши қўзғатиш, ишда гумон қилинувчи тариқасида иштирок этишга жалб қилиш тўғрисидаги қарорлар дарҳол гумон қилинувчига эълон қилинади, айни вақтда унга ушбу Кодекснинг 48-моддасида назарда тутилган ҳуқуқлари тушунтирилади ва танланган ёки тайинланган ҳимоячига танишиб чиқиш учун тақдим этилади. Қарор билан таништирилгани ва ҳуқуқлари тушунтирилгани қарорда қайд этилиб, ваколатли шахс ва ушланган шахс томонидан имзоланиб, тасдиқланади. Бунда ушланган шахс ушлаб келтирилган пайтдан бошлаб йигирма тўрт соатдан кечиктирилмай сўроқ қилиниши лозим. | Қўшимча Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди тўртинчи хатбошиси ижроси доирасида киритилмоқда. |
| **226-модда. Ушлаб туриш муддати**  Ушлаб туриш муддатиушланган**ички ишлар органига ёки ҳуқуқни муҳофаза қилувчи бошқа органга келтирилган пайтдан** эътиборан кўпи билан қирқ саккиз соатни ташкил этади. Суриштирувчи, терговчи ёки прокурор томонидан зарур ва етарли асослар тақдим этилганда ушлаб туриш суднинг қарори билан қўшимча равишда қирқ саккиз соатга узайтирилиши мумкин.  Ушлаб туриш муддати тугагунга қадар ва асослар мавжуд бўлганда шахс айбланувчи тариқасида ишда иштирок этишга жалб қилиниши, унга айб эълон қилиниши, ушбу Кодекснинг 109 – 112-моддаларидаги қоидалар бўйича сўроқ қилиниши ва ушбу Кодекснинг 236 – 240-моддалари қоидаларига амал қилган ҳолда эҳтиёт чорасини танлаш ҳақидаги масала ҳал қилиниши зарур.  Алоҳида ҳолларда, ушлаб турилган гумон қилинувчига нисбатан суд томонидан қамоққа олиш, уй қамоғи ёки гаров тарзидаги эҳтиёт чоралари қўлланилиши мумкин. Бунда гумон қилинувчига у ушланган кундан эътиборан ўн кун ичида айблов эълон қилиниши керак. Акс ҳолда эҳтиёт чораси бекор қилинади ва шахс қамоқдан ёки уй қамоғидан озод этилади, гаров эса гаровга қўювчига қайтарилади. Жиноят иши қўзғатилганидан кейин ва ушлаб туришнинг бутун муддати мобайнида ишни юритиш ўзига тааллуқли бўлган суриштирувчи ва терговчи жиноятни содир этиш ҳолатларини аниқлаш, ушлаб туришнинг асосли эканлигини текшириш учун ўз ваколатлари доирасида тергов ҳаракатлари ўтказиши мумкин. | **226-модда. Ушлаб туриш муддати**  Ушлаб туриш муддати **шахс амалда** ушланган **вақтдан (эркин ҳаракатланишга бўлган ҳуқуқларнинг реал чекланган вақти)** эътиборан кўпи билан қирқ саккиз соатни ташкил этади.Суриштирувчи, терговчи ёки прокурор томонидан зарур ва етарли асослар тақдим этилганда ушлаб туриш суднинг қарори билан қўшимча равишда қирқ саккиз соатга узайтирилиши мумкин.  Ушлаб туриш муддати тугагунга қадар ва асослар мавжуд бўлганда шахс айбланувчи тариқасида ишда иштирок этишга жалб қилиниши, унга айб эълон қилиниши, ушбу Кодекснинг 109 – 112-моддаларидаги қоидалар бўйича сўроқ қилиниши ва ушбу Кодекснинг 236 – 240-моддалари қоидаларига амал қилган ҳолда эҳтиёт чорасини танлаш ҳақидаги масала ҳал қилиниши зарур.  Алоҳида ҳолларда, ушлаб турилган гумон қилинувчига нисбатан суд томонидан қамоққа олиш, уй қамоғи ёки гаров тарзидаги эҳтиёт чоралари қўлланилиши мумкин. Бунда гумон қилинувчига у ушланган кундан эътиборан ўн кун ичида айблов эълон қилиниши керак. Акс ҳолда эҳтиёт чораси бекор қилинади ва шахс қамоқдан ёки уй қамоғидан озод этилади, гаров эса гаровга қўювчига қайтарилади. Жиноят иши қўзғатилганидан кейин ва ушлаб туришнинг бутун муддати мобайнида ишни юритиш ўзига тааллуқли бўлган суриштирувчи ва терговчи жиноятни содир этиш ҳолатларини аниқлаш, ушлаб туришнинг асосли эканлигини текшириш учун ўз ваколатлари доирасида тергов ҳаракатлари ўтказиши мумкин. | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди учинчи хатбошисида жиноят содир этишда гумон қилинаётган шахсни ушлаб туриш муддатини у ҳақиқатда ушланган вақтдан бошлаб ҳисоблаш тартибини жорий қилиш назарда тутилган.  Амалиётда ушлаб туриш муддатининг шахс амалда ушлаб турилган вақтдан эмас, балки ушлаб туриш баённомаси тузилган вақтдан ҳисоблаш ҳолатларининг мавжудлиги айнан шу шахсга нисбатан кейинчалик қамоққа олиш тарзидаги эҳтиёт чорасини қўллаш вақтида фуқароларнинг ҳақли эътирозларига сабаб бўлмоқда. Шунга асосан ЖПК 226-моддасининг биринчи қисмига тегишли ўзгартиришлар киритилмоқда. |
| **243-модда. Қамоққа олиш ёки уй қамоғи тарзидаги эҳтиёт чорасини қўллаш тартиби**  ...  (*Еттинчи қисм*) Қамоққа олиш ёки уй қамоғи тарзидаги эҳтиёт чорасини қўллаш тўғрисидаги илтимоснома прокурор, ***агар ишда қатнашаётган бўлса*** ҳимоячи, ушлаб турилган гумон қилинувчи ёки айбланувчи иштирокида кўриб чиқилади. Ушлаб турилган гумон қилинувчи, айбланувчи суд мажлисига олиб келинади. Суд мажлисида гумон қилинувчининг ёки айбланувчининг қонуний вакили, шунингдек суриштирувчи, терговчи иштирок этишга ҳақли. Зарур бўлган ҳолларда суриштирувчи, терговчи судга чақирилиши мумкин.  *(Саккизинчи қисм*) Суд мажлисининг жойи, санаси ва вақти ҳақида лозим даражада хабардор қилинган шахсларнинг келмаганлиги қамоққа олиш ёки уй қамоғи тарзидаги эҳтиёт чорасини қўллаш тўғрисидаги илтимосномани кўриб чиқиш учун монелик қилмайди. Қидирув эълон қилинган айбланувчига нисбатан қамоққа олиш тарзидаги эҳтиёт чорасини қўллаш тўғрисидаги илтимоснома айбланувчининг иштирокисиз кўриб чиқилади.  ... | **243-модда. Қамоққа олиш ёки уй қамоғи тарзидаги эҳтиёт чорасини қўллаш тартиби**  ...  (*Еттинчи қисм*) Қамоққа олиш ёки уй қамоғи тарзидаги эҳтиёт чорасини қўллаш тўғрисидаги илтимоснома прокурор, ҳимоячи, ушлаб турилган гумон қилинувчи ёки айбланувчи иштирокида кўриб чиқилади. Ушлаб турилган гумон қилинувчи, айбланувчи суд мажлисига олиб келинади. Суд мажлисида гумон қилинувчининг ёки айбланувчининг қонуний вакили, шунингдек суриштирувчи, терговчи иштирок этишга ҳақли. Зарур бўлган ҳолларда суриштирувчи, терговчи судга чақирилиши мумкин.  *(Саккизинчи қисм*) Суд мажлисининг жойи, санаси ва вақти ҳақида лозим даражада хабардор қилинган шахсларнинг келмаганлиги қамоққа олиш ёки уй қамоғи тарзидаги эҳтиёт чорасини қўллаш тўғрисидаги илтимосномани кўриб чиқиш учун монелик қилмайди, **ҳимоячи бундан мустасно**. Қидирув эълон қилинган айбланувчига нисбатан қамоққа олиш тарзидаги эҳтиёт чорасини қўллаш тўғрисидаги илтимоснома айбланувчининг иштирокисиз кўриб чиқилади.  ... | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди еттинчи хатбошисида шахсга нисбатан қамоққа олиш ёки уй қамоғи тарзидаги эҳтиёт чорасини қўллаш масаласи кўриб чиқилаётганда ҳимоячининг иштирок этиши шартлигини белгилаш назарда тутилган.  Шунга асосан ЖПКнинг 243-моддасига тегишли ўзгартиришлар киритилмоқда. |
| **382-модда. Прокурорнинг ваколатлари**  *(Биринчи қисм)* Суриштирув ва дастлабки тергов ҳаракатларини юритишда қонунларнинг ижро этилиши устидан назорат прокурор томонидан амалга оширилади.  *(Иккинчи қисм)* Жиноят содир этилгани тўғрисидаги ариза ва хабарларни кўриш ҳамда ҳал қилиш, текширишни амалга оширишнинг ушбу Кодексда белгиланган тартиби, чиқарилган қарорларнинг қонунийлиги суриштирув ва дастлабки тергов органларининг қонунларнинг ижро этилиши устидан олиб борадиган назоратининг соҳасидир.  *(Учинчи қисм)* Суриштирув ва дастлабки тергов органлари томонидан қонунларнинг ижро этилиши устидан назоратни амалга ошириб, прокурор ўз ваколати доирасида:  суриштирув ва дастлабки тергов органларидан ҳамда терговга қадар текширувни ёки тезкор-қидирув фаолиятини амалга оширувчи органлардан ишларни текшириш учун, содир этилган жиноятларга оид тезкор-қидирув, суриштирув, дастлабки тергов ишларининг боришига доир ҳужжатларни, материалларни ва бошқа маълумотларни талаб қилиб олади; содир этилган ёки тайёрланаётган жиноятлар ҳақидаги ариза ва маълумотларни қабул қилиш, рўйхатдан ўтказиш ва ҳал этиш тўғрисидаги қонун талаблари қай даражада ижро этилаётганлигини ҳар ой камида бир марта текширади;  ...  амнистия актига асосан жиноят ишини қўзғатишни рад қилиш ҳақида ёки жиноят ишини тугатиш тўғрисида судга илтимоснома киритади;  мурдани эксгумация қилиш тўғрисида, почта-телеграф жўнатмаларини хатлаш тўғрисида судга илтимоснома киритади ёки илтимосномага розилик беради;  паспортнинг (ҳаракатланиш ҳужжатининг) амал қилишини тўхтатиб туриш тўғрисида судга илтимоснома киритади ёки илтимосномага розилик беради;  **тўлдирилмоқда**  терговга қадар текширувни ёки тезкор-қидирув фаолиятини амалга оширувчи органларга шахсларни ушлаш, мажбурий келтириш, қидириш ҳақидаги қарорлар, суднинг қамоққа олиш ёки уй қамоғи тарзидаги эҳтиёт чорасини қўллаш тўғрисидаги ажримини ижро этишни, шунингдек прокурор ёки прокуратура терговчиси юритувидаги ишлар юзасидан жиноятларни очиш ва жиноят содир этган шахсларни аниқлаш учун зарур чораларни кўриш тўғрисида кўрсатмалар беради;  суриштирувда, дастлабки терговда иштирок этади ҳамда зарур ҳолларда, ушбу Кодексга мувофиқ ҳар қандай иш бўйича айрим тергов ҳаракатларини шахсан бажаради ёки терговни тўлиқ амалга оширади;  ... | **382-модда. Прокурорнинг ваколатлари**  *(Биринчи қисм)* Суриштирув ва дастлабки тергов ҳаракатларини юритишда қонунларнинг ижро этилиши устидан назорат прокурор томонидан амалга оширилади.  *(Иккинчи қисм)* Жиноят содир этилгани тўғрисидаги ариза ва хабарларни кўриш ҳамда ҳал қилиш, текширишни амалга оширишнинг ушбу Кодексда белгиланган тартиби, чиқарилган қарорларнинг қонунийлиги суриштирув ва дастлабки тергов органларининг қонунларнинг ижро этилиши устидан олиб борадиган назоратининг соҳасидир.  *(Учинчи қисм)* Суриштирув ва дастлабки тергов органлари томонидан қонунларнинг ижро этилиши устидан назоратни амалга ошириб, прокурор ўз ваколати доирасида:  суриштирув ва дастлабки тергов органларидан ҳамда терговга қадар текширувни ёки тезкор-қидирув фаолиятини амалга оширувчи органлардан ишларни текшириш учун, содир этилган жиноятларга оид тезкор-қидирув, суриштирув, дастлабки тергов ишларининг боришига доир ҳужжатларни, материалларни ва бошқа маълумотларни талаб қилиб олади; содир этилган ёки тайёрланаётган жиноятлар ҳақидаги ариза ва маълумотларни қабул қилиш, рўйхатдан ўтказиш ва ҳал этиш тўғрисидаги қонун талаблари қай даражада ижро этилаётганлигини ҳар ой камида бир марта текширади;  ...  амнистия актига асосан жиноят ишини қўзғатишни рад қилиш ҳақида ёки жиноят ишини тугатиш тўғрисида судга илтимоснома киритади;  мурдани эксгумация қилиш тўғрисида, почта-телеграф жўнатмаларини хатлаш тўғрисида судга илтимоснома киритади ёки илтимосномага розилик беради;  паспортнинг (ҳаракатланиш ҳужжатининг) амал қилишини тўхтатиб туриш тўғрисида судга илтимоснома киритади ёки илтимосномага розилик беради;  **гувоҳ ва жабрланувчининг кўрсатувларини олдиндан мустаҳкамлаш (депонирование ~~депонентлаш~~) тўғрисида судга** **илтимоснома киритади;**  **ушбу Кодексда белгиланган тартибда гумон қилинувчи ёки айбланувчи билан айбига иқрорлик тўғрисидаги келишувни тузади;**  терговга қадар текширувни ёки тезкор-қидирув фаолиятини амалга оширувчи органларга шахсларни ушлаш, мажбурий келтириш, қидириш ҳақидаги қарорлар, суднинг қамоққа олиш ёки уй қамоғи тарзидаги эҳтиёт чорасини қўллаш тўғрисидаги ажримини ижро этишни, шунингдек прокурор ёки прокуратура терговчиси юритувидаги ишлар юзасидан жиноятларни очиш ва жиноят содир этган шахсларни аниқлаш учун зарур чораларни кўриш тўғрисида кўрсатмалар беради;  суриштирувда, дастлабки терговда иштирок этади ҳамда зарур ҳолларда, ушбу Кодексга мувофиқ ҳар қандай иш бўйича айрим тергов ҳаракатларини шахсан бажаради ёки терговни тўлиқ амалга оширади;  ... | Жиноят-прпоцессуал қонунчилигига “кўрсатувларни олдиндан мустаҳкамлаш (депонировние қилиш)” ва “айбига иқрорлик тўғрисидаги келишув” институтлари киритилиши муносабати билан ЖПКнинг 382-моддасига қўшимчалар киритилмоқда. |
| **тўлдирилмоқда** | **621-БОБ. АЙБИГА ИҚРОРЛИК ТЎҒРИСИДА КЕЛИШУВ ~~ТУЗИЛГАН ИШЛАР БЎЙИЧА ИШ ЮРИТИШ~~** | Ўзбекистон Республикаси Президентининг 10.08.2020 йилдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди бешинчи хатбошисида айбига иқрорлик бўйича келишув институтини жорий қилиш назарда тутилган.  АҚШ, Буюк Британия, Россия Федерацияси, Қозоғистон, Қирғизистон ва бошқа бир қатор давлатларнинг қонунчилигида ушбу институт назарда тутилган бўлиб, ҳозирги кунга қадар ишлаб келмоқда. |
| **тўлдирилмоқда**  **тўлдирилмоқда** | **5861-модда. Айбига иқрорлик тўғрисида келишув ва уни тузиш шартлари**  **Айбига иқрорлик тўғрисида келишув бу – ўзига нисбатан қўйилган гумон, айблов билан келишган, жиноятнинг очилишига фаол ёрдам берган ва келтирилган зарарни бартараф қилган гумон қилинувчи ёки айбланувчи томонидан билдирилган илтимосномага асосан жиноят ишини юритишни назорат қилувчи прокурор билан ижтимоий хавфи катта бўлмаган, унча оғир бўлмаган ва оғир жиноятлар бўйича тузиладиган келишувдир.**  **Айбига иқрорлик тўғрисидаги келишув қуйидаги шартлар мавжуд бўлганда тузилади:**  **1) гумон қилинувчи, айбланувчи вояга етган ва ўз ҳаракатларининг моҳияти ҳамда ўзи томонидан берилган илтимосноманинг оқибатини англаб етган бўлса;**  **2) илтимоснома ихтиёрий равишда, шунингдек ишда қатнашаётган ҳимоячи билан маслаҳатлашилганидан сўнг берилган бўлса;**  **3) гумон қилинувчи, айбланувчи суритирув ёки тергов органи томонидан қўйилган айбловни, иш бўйича мавжуд бўлган далиллар ҳамда етказилган зарар хусусияти ва миқдорини инкор этмаса.**  **Айбига иқрорлик тўғрисидаги келишув:**  **1) гумон қилинувчи, айбланувчи вояга етмаган ёки жиноят вояга етмаганлар иштирокида содир этилган бўлса;**  **2) ушбу Кодекснинг 61-бобида белгиланган тартибда тиббий йўсиндаги мажбурлов чораларини қўллаш учун асослар мавжуд бўлса;**  **3) ярашганлиги муносабати билан жиноят ишини ушбу Кодекснинг 62-бобида белгиланган тартибда кўриб чиқиш учун асослар мавжуд бўлса;**  **4) шахс томонидан бир нечта жиноят содир этилган бўлиб, улардан ақалли биттаси ушбу моддада белгиланган талабларга тўғри келмаса, тузилиши мумкин эмас.** | Ушбу моддада айбига иқрорлик тўғрисида келишувнинг тушунчаси ҳамда уни тузиш шартлари белгиланмоқда.  1. Бугунги кунда жахон тажрибасида жиноят процессида иш юритишни соддалаштирилган ҳолда ўтказишга йўл қўйядиган бир қатор институтлар мавжуд бўлиб, улар қаторига айбига иқрорлик тўғрисида келишув киради. Ушбу институт шахснинг жиноят процессига ортиқча жалб қилиниши камайтиришга, мураккаб бўлмаган ишлар бўйича иш юритишни қисқартириш ҳисобидан давлат бюджетининг сарф-харажатлари иқтисод қилишга, суриштирувчи, терговчи, прокурор ва судларга мураккаб ишларга кўпроқ эътибор ва вақт ажратиб, уларни ҳар томонлама кўриб чиқишга имконият яратилади.  2. Келишув тузилиши мумкин бўлган шартлар:  а) **етказилган зарарнинг қопланганлиги –** жиноят процессида етказилган зарарнинг бартараф этилиши шахс, жамият ва давлат манфаатларига хизмат қилади. Лойиҳада гумон қилинувчи, айбланувчи келишув тузилганидан сўнг зарар миқдорига эътироз билдира олмаслиги белгиланмоқда. Бунда прокурор гумон қилинувчига ва айбланувчига келишув тузишдан олдин мазкур оқибатни тушунтиради;  б) **айбига иқрорлик тўғрисида келишув ижтимоий хавфи катта бўлмаган, унча оғир бўлмаган ва оғир жиноятлар бўйича тузилиши** – бу борада хорижий амалиёт ўрганилганда Қозоғистон ва Қирғизистон давлатларининг Жиноят-процессуал кодексларида айбига иқрорлик тўғрисида келишув ўта оғир жиноятлар бўйича тузилмаслиги аниқланди. Мазкур давлатларнинг амалиётига асосланиб ҳамда ўта оғир жиноятларнинг ижтимоий хавфлилик даражисидан келиб чиқиб, ўта оғир жиноятлар келишув предметига киритилмади.  в) **айбига иқрорлик тўғрисидаги келишув вояга етган ва ўз ҳаракатларининг моҳияти ҳамда ўзи томонидан берилган илтимосноманинг оқибатини англаб етган гумон қилинувчи ва айбланувчи билан тузилади –** бунда келишув вояга етмаганлар билан тузилмайди. Зеро, вояга етмаганлар тўлиқ муомалага лаёқатга эга эмаслиги сабабли, улар ишда қонуний вакили орқали иштирок этади, ўз навбатида қонуний вакил иш ҳолатидан ўзи бевосита хабардор бўлмайди. Вояга етмаганлар қонуний вакил орқали айбига иқрорлик тўғрисидаги келишувни тузиш ҳақида илтимоснома берилиши, келгусида қонуний вакил томонидан турли хил суиистеъмолчиликлар содир этилишига олиб келиши мумкин. Шу билан бирга, амалдаги ЖК ва ЖПКларда вояга етмаганларга жазо тайинлаш механизми белгиланган бўлиб, уларга бир қанча енгилликлар белгиланган. Хорижий давлатларнинг бу борадаги тажрибаси ўрганилганда, вояга етмаганлар билан айбига иқрорлик тўғрисидаги келишув тузилмаслигига оид чекловлар Қирғизистонда мавжудлигини аниқланди. |
| **тўлдирилмоқда** | **5862-модда. Айбига иқрорлик тўғрисида келишув тузиш тўғрисида илтимоснома ва уни бериш тартиби**  **Гумон қилинувчи, айбланувчи айбига иқрорлик тўғрисида келишув тузиш ҳақидаги илтимосномани суриштирувчи, терговчи ёки прокурорга суриштирув ва дастлабки терговнинг исталган босқичида бериши мумкин.**  **Келишув тузиш ҳақидаги илтимоснома гумон қилинувчи, айбланувчи, унинг ҳимоячиси томонидан имзоланган бўлиши лозим.**  **Илтимосномада гумон қилинувчи, айбланувчи суриштирув ва дастлабки терговда қўйилган айбловни тан олиши, далилларни инкор қилмаслиги, жиноятни тергов қилишга кўмаклашиши, жиноят натижасида олинган мулкни топиш учун қайси ҳаракатларни амалга ошириш лозимлиги, жиноятга алоқадор бошқа маълумотларни тақдим қилиш, жиноят оқибатида етказилган зарарни бартараф этиш ҳақидаги ҳамда бошқа мажбуриятларини кўрсатади.**  **Шунингдек, келишув тузиш ҳақидаги илтимосномада гумон қилинувчи, айбланувчи томонидан бажариладиган ва жиноятни фош этиш учун ёрдам берадиган муайян ҳаракатлар кўрсатилиши лозим.** | Мазкур моддада айбига иқрорлик тўғрисида келишув тузиш тўғрисида илтимоснома ва уни бериш тартиби назарда тутилмоқда. |
| **тўлдирилмоқда**  **тўлдирилмоқда** | **5863-модда. Айбига иқрорлик тўғрисида келишув тузиш ҳақидаги илтимосноманинг прокурор томонидан кўриб чиқилиши**  **Айбига иқрорлик тўғрисида келишув тузиш ҳақидаги илтимоснома жиноят ишини юритаётган суриштирувчи, терговчига тақдим этилади.**  **Жиноят ишини юритаётган суриштирувчи, терговчи айбига иқрорлик тўғрисида келишув тузиш тўғрисидаги илтимосномани олган пайтдан эътиборан 24 соат ичида жиноят иши материалларини келишув тузиш масаласини ҳал қилиш учун прокурорга юборади.**  **Прокурор келишув тузиш тўғрисидаги илтимосномани у келиб тушган вақтдан эътиборан 72 соат ичида суриштирувчи ёки терговчи ҳамда гумон қилинувчи, айбланувчи, унинг ҳимоячиси иштирокида кўриб чиқади ва ушбу Кодекснинг 5861-моддасида кўрсатилган талабларга риоя қилинганлигини текширади. Зарур ҳолларда прокурор жабрланувчи ёки фуқаровий даъвогарни ҳам келишувни тузиш масаласини кўриб чиқишга жалб қилиши мумкин.**  **Прокурор келишувни тузиш ҳақидаги илтимосномани кўриб чиқаётганда:**  **1) жиноят иши материалларини ва тақдим қилинган ёки талаб қилиб олинган қўшимча материалларни ўрганиб чиқади, келишувни тузишнинг асосларини текширади, шунингдек, гумон қилинувчи, айбланувчининг келишув предмети бўлган ҳаракатларни амалга ошириш имкониятларини баҳолайди;**  **2) гумон қилинувчи, айбланувчи келишувнинг барча шартларидан хабардорлигини, илтимосномани ўз хоҳиши ва ихтиёри билан ҳамда ҳимоячи билан маслаҳатлашганидан сўнг берганлигини, унга нисбатан бирон бир тазйиқ ёки мажбурлаш ўтказилмаганлигини, тузилаётган келишувнинг моҳиятини тушунганлигини;**  **3) гумон қилинувчи, айбланувчи келишув тузилганидан сўнг кейинчалик ушбу айблов, етказилган зарар миқдорини ўзгартириш ҳақида мурожаат қилиш ҳуқуқидан маҳрум этилишини англаб етганлигини аниқлайди.**  **Шундан сўнг прокурор айбига иқрорлик тўғрисида келишув тузиш ҳақида илтимоснома берган гумон қилинувчига, айбланувчига келишувга асосан ҳукм чиқарилиб, жазо тайинланганидан сўнг гумон қилинувчи, айбланувчи ёлғон хабар берганлиги ёки терговдан бирон бир зарур ва иш учун аҳамиятли маълумотларни қасддан яширганлиги, келишувда назарда тутилган шартлар ва мажбуриятларни бажармаган ҳолларда ушбу суд ҳукми қайта кўриб чиқилиши мумкинлигини тушунтиради.** | Ушбу қўшимча орқали айбига иқрорлик тўғрисида келишув тузиш ҳақидаги илтимосномани прокурор томонидан кўриб чиқилиши ҳамда прокурорнинг ушбу соҳадаги ваколатлари аниқлаштирилмоқда. |
| **тўлдирилмоқда** | **5864-модда. Прокурорнинг айбига иқрорлик тўғрисида келишув тузиш ҳақидаги қарори**  **Прокурор айбига иқрорлик тўғрисида келишув тузиш ҳақидаги илтимосномани кўриб чиқиб:**  **1) айбига иқрорлик тўғрисида келишув тузиш ҳақидаги илтимосномани қаноатлантириш ҳақида;**  **2) айбига иқрорлик тўғрисида келишувни тузиш ҳақидаги илтимосномани рад қилиш ҳақида қарор қабул қилади.**  **~~Айбига иқрорлик тўғрисидаги келишувни тузиш ҳақидаги илтимосномани рад қилиш тўғрисидаги прокурорнинг қарори устидан шикоят берилиши мумкин эмас.~~**  **Прокурор томонидан айбига иқрорлик тўғрисида келишув тузиш ҳақидаги илтимосноманинг рад қилиниши гумон қилинувчи, айбланувчи ва унинг ҳимоячисини ушбу масала юзасидан такроран илтимоснома бериш ҳуқуқидан маҳрум этмайди.** | Прокурор томонидан келишувни кўриб чиқиш натижалари юзасидан қабул қилинадиган ҳужжатлар белгиланмоқда. |
| **тўлдирилмоқда**  **тўлдирилмоқда** | **5865-модда. Айбига иқрорлик тўғрисидаги келишувнинг мазмуни**  **Айбига иқрорлик тўғрисидаги келишувда қуйидагилар кўрсатилади:**  **келишув тузилган сана ва жой;**  **келишувни тузувчи прокурор тўғрисидаги маълумотлар;**  **келишувни тузувчи гумон қилинувчи, айбланувчининг фамилияси, исми, отасининг исми ва шахсига оид бошқа маълумотлар, ҳимоячи ҳақидаги маълумотлар;**  **жиноят содир этилган вақт ва жой, шунингдек исботланиши керак бўлган бошқа ҳолатларнинг тавсифи**;  **Жиноят кодексининг мазкур жиноят учун жавобгарликни назарда тутувчи моддаси, қисми, банди;**  **гумон қилинувчи, айбланувчига қўлланилиши мумкин бўлган жазони енгиллаштирувчи ҳолатлар, жазо тури ва миқдори;**  **гумон қилинувчи, айбланувчи келишув имзоланганидан сўнг бажариши лозим бўлган ҳаракатлар**, **содир этилган** **жиноятни фош этиш, ушбу жиноятга доир далилларни, жиноят оқибатида орттирилган мол-мулкларни аниқлаш, жиноят оқибатида етказилган зарар миқдори, уни қоплаш тартиби ва муддати бўйича ҳаракатлар;**  **ушбу Кодекснинг 5863-моддаси бешинчи қисмида назарда тутилган келишув шартларини бажармаслик оқибатлари.**  **Агар ишда гумон қилинувчи, айбланувчи сифатида бир неча шахс иштирок этаётган бўлса, келишув ҳар бир гумон қилинувчи, айбланувчи билан алоҳида тузилади.**  **Келишув прокурор, гумон қилинувчи, айбланувчи, унинг ҳимоячиси томонидан имзоланади. Келишувни имзолашдан олдин гумон қилинувчи, айбланувчи айбига иқрорлик тўғрисидаги келишув тузишни ўзи алоҳида холи жойда ҳимоячиси билан муҳокама қилиш ҳуқуқига эга.** | Мазкур моддада айбига иқрорлик тўғрисидаги келишувнинг мазмуни ёритиб берилмоқда. |
| **тўлдирилмоқда** | **5866-модда. Суриштирувчи, терговчи, прокурорнинг жиноят иши бўйича айбига иқрорлик тўғрисида келишув тузилганидан кейинги ҳаракатлари**  **Айбига иқрорлик тўғрисида келишув имзоланганидан сўнг тергов ва бошқа процессуал ҳаракатлар ўтказиш зарурати мавжуд бўлмаган ҳолларда прокурор ишни зудлик билан судга юборади.**  **Айбига иқрорлик тўғрисида келишув имзоланганидан сўнг тергов ва бошқа процессуал ҳаракатлар ўтказиш зарурати мавжуд ҳолларда эса, прокурор ишни суриштирув, тергов органига юборади.**  **Суриштирувчи, терговчи гумон қилинувчи ёки айбланувчининг айбини тасдиқлаш учун етарли ҳажмда далилларни тўплайди.**  **Судга қадар иш юритиш босқичида жиноятнинг айбига иқрорлик тўғрисида келишувда назарда тутилмаган бошқа ҳолатлари аниқланган тақдирда, келишув ўз кучини йўқотади ва ушбу Кодекснинг 5862–5864-моддаларида белгиланган тартибда ва муддатларда қайта кўриб чиқилиши лозим.**  **Гумон қилинувчи ёки айбланувчининг айбини тасдиқлаш учун етарли далиллар тўплангандан сўнг, суриштирувчи, терговчи ишни прокурорга тақдим этади. Прокурор жиноят иши материаллари билан танишиб, 5 сутка ичида ишни айбига иқрорлик тўғрисида келишув билан бирга судга юборади.**  **Гумон қилинувчи, айбланувчи билан тергов давомида айбига иқрорлик тўғрисида келишув тузилган ҳолларда, жиноят ишининг унга оид қисми алоҳида иш юритувига ажратилади ва жиноят ишини тергов қилиш умумий тартибда давом эттирилади.** | Мазкур моддада айбига иқрорлик тўғрисидаги келишув тузилганидан сўнг суриштируви, терговчи ва прокурор томонидан амалга ошириладиган ҳаракатлар акс эттирилмоқда.  Келишув тузилган гумон қилинувчи, айбланувчига нисбатан бўлган жиноят ишини алоҳида иш юритувига ажратиш тартиби аниқлаштирилмоқда. |
| **тўлдирилмоқда**  **тўлдирилмоқда** | **5867-модда. Айбига иқрорлик тўғрисидаги келишувни суд томонидан кўриб чиқиш тартиби**  **Айбига иқрорлик тўғрисидаги келишувга доир ишлар, ушбу моддада назарда тутилган хусусиятларни инобатга олган ҳолда умумий тартибда, келишув билан жиноят иши судга келиб тушган пайтдан эътиборан ўн суткадан кечиктирмай кўриб чиқилади.**  **Суд мажлисида судланувчи, жабрланувчи (фуқаровий даъвогар), уларнинг қонуний вакиллари, ҳимоячилари, прокурор иштирок этади.**  **Ишни кўриб чиқиш жойи ва санаси ҳақида ўз вақтида хабардор қилинган жабрланувчи (фуқаровий даъвогар) ёки унинг вакилининг суд мажлисига келмаганлиги ишни кўриб чиқишга монелик қилмайди.**  **Айбига иқрорлик тўғрисидаги келишувга оид ишлар бўйича суд муҳокамасида прокурор келишув мазмунини ўқиб эшиттиради, судланувчи суриштирув ва дастлабки терговга кўмаклашганини тасдиқлайди ва бу айнан нимада ифодаланганлигини тушунтиради.**  **Суд айбига иқрорлик тўғрисидаги келишувга оид ишларни кўришда:**  **келишувни тузишда гумон қилинувчи, айбланувчининг процессуал ҳуқуқлари таъминланганлиги ва ушбу Кодекснинг 5861-моддасида кўрсатилган талаблар бажарилганлигини;**  **келишувнинг гумон қилинувчи, айбланувчи томонидан ихтиёрий тузилганлигини;**  **гумон қилинувчи, айбланувчи келишувнинг моҳиятини, унинг шартларини тушунганлигини, унинг оқибатларини англаб етганлигини;**  **гумон қилинувчи, айбланувчи, келишувни қўллаб-қувватлашини;**  **гумон қилинувчи, айбланувчи етказилган зарарни бартараф этиш чораларини кўрганлиги ёки кўрмаганлигини аниқлайди.**  **Суд келишув юзасидан судланувчи ва унинг ҳимоячисининг, прокурорнинг, шунингдек зарур ҳолларда жабрланувчи (фуқаровий даъвогар)нинг фикрини эшитади, сўнгра қарор қабул қилиш учун алоҳида хонага киради.**  **Суд мажлисида ушбу Кодекснинг 90-92-моддалари тартибида баённома юритилади.** | Айбига иқрорлик тўғрисидаги келишувни суд томонидан кўриб чиқиш тартиби ёритиб берилмоқда. |
| **тўлдирилмоқда** | **5868-модда. Айбига иқрорлик тўғрисида келишув юзасидан чиқариладиган суд қарорлари**  **Судья айбига иқрорлик тўғрисидаги келишувни тузиш тўғрисидаги қарорни кўриб чиқиб:**  **1) келишувни тасдиқлаш;**  **2) келишувни тасдиқлашни рад қилиш ва жиноят ишини прокурорга юбориш ҳақида қарор қабул қилади.**  **Суд келишувни тасдиқлаган ҳолларда айблов ҳукми чиқаради.** | Айбига иқрорлик тўғрисида келишув юзасидан чиқариладиган суд қарорлари ва уларнинг мазмуни акс эттирилмоқда. |
| **тўлдирилмоқда**  **тўлдирилмоқда** | **5869-модда. Суднинг айбига иқрорлик тўғрисидаги келишувни тасдиқлашни рад этиши ва жиноят ишини прокурорга юбориши**  **Суд айбига иқрорлик тўғрисидаги келишувни тузиш ҳақидаги қарорни кўриб чиқиб:**  **1) келишувни тасдиқлаш учун асослар мавжуд бўлмаса ёки келишувни тузишда қонун талаблари бузилган бўлса;**  **2) келишувда назарда тутилган судланувчига қўйилган айблов бўйича жиноятнинг квалификацияси, тайинланадиган жазонинг тури ва миқдори, жиноят оқибатида етказилган зарарни бартараф этиш чоралари бўйича белгиланган шартлар билан суд келишмаса;**  **3) судланувчининг айбдорлиги юзасидан судда шубҳа туғилган бўлса;**  **4) тарафлар тузилган келишувдан воз кечган бўлса, келишувни тасдиқлашни рад қилиш ҳақида ажрим чиқаради ва жиноят ишини прокурорга умумий қоидалар бўйича тегишинча суриштирув ёки дастлабки тергов ишини юритиш учун юбориши мумкин.**  **Суднинг ажримига гсудланувчи, жабрланувчи (фуқаровий даъвогар), уларнинг қонуний вакиллари, ҳимоячи томонидан хусусий шикоят берилиши ҳамда прокурор томонидан хусусий протест келтирилиши мумкин.** | Суднинг айбига иқрорлик тўғрисидаги келишувни тасдиқлашни рад этиши ва жиноят ишини прокурорга юбориш тартиби белгиланмоқда. |
| **тўлдирилмоқда** | **58610-модда. Айбига иқрорлик тўғрисидаги келишув бўйича ҳукм чиқариш**    **Айбига иқрорлик тўғрисидаги келишув бўйича айблов ҳукми ушбу Кодекснинг 54-боби талабларига мувофиқ чиқарилади. Айблов ҳукмининг тавсиф-асослаш қисмида айбланувчи айбланаётган жиноий қилмишнинг тавсифи, шунингдек суднинг келишув шартларига риоя қилинганлиги тўғрисидаги хулосаси баён қилинади. Суд ҳукмида далилларни таҳлил қилиш ва уларни баҳолаш акс эттирилмайди.**  **Ҳукмнинг хулоса қисмида:**  **келишувни тасдиқлаш;**  **шахсни жиноят содир этганликда айбли деб топиш;**  **Жиноят кодексининг моддалари кўрсатилган ҳолда, ҳар бир айблов бўйича алоҳида тарафлар томонидан келишилган жазолар ва якуний жазо тури, меъёри, жазо муддати ўталиши лозим бўлган тегишли колония тури;**  **жиноят оқибатида етказилган зарар қопланганлиги;**  **судланувчига ушбу ҳукм юзасидан шикоят қилиш ҳуқуқи тушунтирилганлиги кўрсатилиши керак.**  **Суднинг ҳукмига судланувчи, жабрланувчи (фуқаровий даъвогар), уларнинг қонуний вакиллари, ҳимоячи томонидан шикоят берилиши ҳамда прокурор томонидан протест келтирилиши мумкин.**  **~~Ҳукмни қайта кўриб чиқишга янги очилган ҳолатлар мавжуд бўлгандагина йўл қўйилади.~~** | Айбига иқрорлик тўғрисидаги келишувни тасдиқлаш ҳақидаги ҳукм мазмуни ва уни чиқариш тартиби аниқлаштирилмоқда. |
| **II. Ўзбекистон Республикаси Жиноят кодекси** | | |
| **тўлдирилмоқда** | **581-модда. Айбига иқрорлик тўғрисида келишув тузилган жиноятлар бўйича жазо тайинлаш**  **Айбига иқрорлик тўғрисида келишув тузилган жиноят ишлари бўйича жиноят содир этган шахсга нисбатан тайинланадиган жазонинг муддати ёки миқдори ушбу Кодекс Махсус қисмининг тегишли моддаси (қисми)да назарда тутилган энг кўп жазонинг ярмидан ошмаслиги керак.** | Ушбу модда Ўзбекистон Республикаси Президентининг 10.08.2020 й. “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги ПФ–6041-сонли Фармонининг 2-банди бешинчи хатбошисида айбига иқрорлик бўйича келишув институтини жорий қилиш назарда тутилганлиги ва ЖПКга айбига иқрорлик тўғрисида келишувга оид нормалар киритилаётганлиги муносабати билан киритилмоқда. |

**Ўзбекистон Республикаси**

**Бош прокуратураси**