**2017-2019 йилларда Республика аҳолиси орасида қайд этилган овқатдан заҳарланиш ҳолатлари тўғрисида**

**МАЪЛУМОТ**

Сўнги йилларда республика аҳолиси орасида, асосан умумий овқатланиш корхоналари ҳамда уюшган болалар жамоаларида гуруҳли овқатдан заҳарланиш ҳолатлари қайд этилиши ортган.

Жумладан, 2017-2019 йилларда 166 та овқатдан заҳарланиш ҳолатлари қайд этилган бўлиб, жами 1810 нафар фуқаро (шундан 539 нафари болалар) жабрланган, 18 нафари эса вафот этган:

**2017 йил давомида** 67 та овқатдан заҳарланиш ҳолатлари қайд этилган, бунда 607 нафар фуқаро жабрланган, 6 нафари вафот этган;

**2018 йил давомида** 47 та овқатдан заҳарланиш ҳолатлари қайд этилган, бунда 583 нафар фуқаро жабрланган, 3 нафари вафот этган;

**2019 йил давомида 52** та овқатдан заҳарланиш ҳолатлари қайд этилган, бунда 620 нафар фуқаро жабрланган, 9 нафари вафот этган.

Ушбу ҳолатларнинг - 99 таси (59,6 %) “Ботулизм” касаллиги, 23 таси (13,8 %) уй шароитида тайёрланган сифати бузилган овқатлардан, 17 таси (10,2 %) тўйхоналар ва ошхоналарда тайёрланган салат ва таомлардан, 10 таси (6,0 %) ёввойи қўзиқоринлардан, 1 таси (0,6 %) кимёвий моддалардан, ва 16 таси (9,6%) болалар боғчалари ва таълим муассасаларида овқат тайёрлашда зарур тайёрлаш технологияларининг бузилишига йўл қўйилганлиги оқибатида содир бўлган.

Умумий овқатланиш ва озиқ-овқат савдо объектлари ҳамда мактабгача таълим ташкилотларида (МТТ) ва таълим муассасаларида 2017 йилда - 11 та ҳолатда (474 нафар фуқаро жабрланган, улардан 89 нафари болалар) 2018 йилда - 8 та ҳолатда (475 нафар фуқаро жабрланган, улардан 83 нафари болалар) 2019 йил давомида 14 та ҳолатда (381 нафар фуқаро жабрланган, улардан 263 нафари болалар) овқатдан заҳарланиш ҳолатлари қайд этилган.

*Маълумот учун.*

*- 2017 йил 14 майда Андижон вилояти Шахрихон туманидаги “МАКС” кафесида 186 нафар фуқаролар музқаймоқ истеъмол қилиши натижасида жабрланган, шифохонада уларга “Овқат токсикоинфекцияси” ташхиси қўйилган;*

*- 2017 йил 26 сентябрда Бухоро вилоятининг Ромитон туманидаги “ДИЁР” тўйхонасида ўтказилган тўй маросимида иштирок этган 170 нафар фуқаролар уй шароитида тайёрланган тухумбарак истеъмол қилиши натижасида жабрланган, “Сальмонеллёз” ташхиси қўйилган;*

*- 2017 йил 2 май куни Тошкент шаҳар Яшнобод туманидаги 93-сонли МТТда таъқиқланган “Гренка” таоми берилганлиги оқибатида 17 нафар болаларда овқатдан захарланиш ҳолати кузатилган, “Ўткир диарея инвазив тури” ташхиси қўйилган;*

*- 2018 йил 05 феврал куни Наманган вилояти Косонсой туманидаги “Косонсой туман деҳқон бозори”дан харид қилинган хасип таомидан истеъмол қилиши натижасида 134 нафар фуқаролар жабрланган, “Сальмонеллёз” ташхиси қўйилган;*

*- 2018 йил 28 сентябрь куни Қашқадарё вилояти Қарши шаҳри “Бахтли оила” тўйхонаси ўтказилган тўй маросимида иштирок этган 90 нафар фуқаролар қўлбола усулда тайёрланган майонезли салат истеъмол қилиши натижасида жабрланган, “Овқат токсикоинфекцияси, ўртача оғирликда кечиши, “Salmonella Enteritidis” этиологияли” ташхиси қўйилган;*

*- 2018 йил 22 октябрь куни Самарқанд шаҳридаги ноқонуний савдо шаҳобчасида тайёрланган майонезли хот-дог истеъмол қилиши натижасида 39 нафар фуқаролар жабрланган, “Овқат токсикоинфекцияси” ташхиси қўйилган;*

*- 2018 йил 8 октябр куни Мирзо Улуғбек туманидаги 433-сонли МТТда тарбияланувчиларга иккинчи таом сифатида берилган “тефтел” таомини тайёрлашда технологик жараён қоидаларига риоя этилмаганлиги сабабли 32 нафар тарбияланувчи жабрланган, “Ўткир диарея” ташхиси қўйилган;*

*- 2019 йил 23 апрель куни Тошкент шаҳридаги “Mitra Savdo” МЧЖга қарашли “Бибигон” кафесида тез тайёрланувчи таом истеъмол қилиши натижасида 9 нафар фуқаролар жабрланган, “Овқат токсикоинфекцияси” ташхиси қўйилган;*

*- 2019 йил 06 июнь куни Тошкент шаҳридаги “Grand Azia Plus” МЧЖга қарашли “Оқтепа лаваш” умумий овқатланиш шаҳобчасида товуқли сэндвич истеъмол қилиши натижасида 64 нафар фуқаролар жабрланган, “Овқат токсикоинфекцияси” ташхиси қўйилган;*

*- 2019 йил 30 сентябр куни Андижон шахридаги «Zahiriddin Muhammad Bobur Universal Academy» номли нодавлат умумтаълим муассасаси ошхонасида таомларни тайёрлаш ва сақлаш жараёнида санитария-гигиена қоидаларини бузилганлиги оқибатида 92 нафар ўқувчи ва 7 нафар ходимлари жабрланган, “Овқат токсикоинфекцияси” ташҳиси қўйилган.*

*- 2019 йил 8 октябр куни Андижон туманидаги 35-сонли мактабнинг 24 нафар ўқувчиси ва 3 нафар мактаб ходимлари уй шароитида тайёрланган тортни мактабда нишонланган туғилган кунда истеъмол қилиш натижасида “Овқат токсикоинфекцияси” ташҳислари билан юқумли касалликлар шифохоналарига ётказилиб, даволаниб чиқишган.*

*- 2019 йил 10 октябр куни Самарқанд шаҳридаги 80-, 98- ва 106-сонли МТТ ошхоналарида “Аутсорсинг” шартномаси асосида ишлаётган “Eva-Marokand”корхонаси ходимлари томонидан таомларни тайёрлаш жараёнида санитария-гигиена қоидаларни бузилганлиги оқибатида 35 нафар тарбияланувчи “Овқат токсикоинфекция” билан жабрланган.*

Қайд этилган овқатдан заҳарланиш ҳолатларининг келиб чиқиши сабаблари таҳлил этилганда:

- аксарият умумий овкатланиш обьектлари, нодавлат таълим муассасалри ошхоналари санитария коида ва меъёрлари талабларига мос келмаган ҳолда фаолият юритаётганлиги (ошхоналар лойиха бўйича қурилмаган, асосий ва ёрдамчи цехлар ташкил этилмаган, иссиқ сув билан таъминланмаган ва ҳок.);

- ошхоналарнинг жихозлар билан тўлиқ таъминланмаганлиги, мавжудлари эса эскирганлиги ёки носозлиги;

- таом тайёрлаш учун сифати ва хавфсизлиги кафолатланмаган озиқ-овқат маҳсулотларининг ишлатилиши;

- умумий овқатланиш объектлари ҳамда МТТ аксарият ошпазларнинг соҳа бўйича ўқимаганлиги, уларнинг таом тайёрлаш технологиялари, озиқ-овқат маҳсулотларини сақлаш, ташиш ва реализация қилиш қоидалари юзасидан билимлари етишмаслиги;

- ходимларнинг “Санитария минимуми” ўқув курсларида ўқимаганлиги, санитария қоида ва меъёрлари, эпидемияга қарши талабларни билмаслиги, тиббий кўрикдан ўтмаганлиги, шахсий гигиена қоидаларига риоя этмаслик ҳолатлари;

- тадбиркорлик субъектлари ҳисобланган умумий овқатланиш корхоналари ҳамда хусусий МТТ ва таълим муассаларини санитария-эпидемиология хизмати томонидан текширишнинг имкони бўлмаганлиги натижасида ишлатилаётган озиқ-овқат маҳсулотлари ва тайёр таъомлардан хавфсизлик кўрсатгичларини ўрганиш мақсадида тизимли равишда намуналар олиб, лаборатория таҳлиларини ўтказишнинг имконияти йўқлиги каби ҳолатлар аниқланди.

**Таклифлар:**

1. Озиқ-овқат маҳсулотларини ишлаб чиқариш, тайёрлаш, харид қилиш, қайта ишлаш, етказиб бериш, сақлаш, ташиш ва реализация қилиш билан шуғулланувчи юридик ва жисмоний шахслар томонидан санитария-гигиена қоида ва меъёрлари, гигиеник нормативларга риоя этилмаганлиги учун қўлланиладиган маъмурий жазо чораларини жиноий жавобгарликка тортишгача кучайтириш борасида Вазирлар Маҳкамасининг қарор ишлаб чиқиш ва жорий этиш.

2. Мулкчилик шаклидан қатъий назар объектларда огоҳлантирмасдан, ҳатто сутканинг исталган вақтида (молиявий фаолиятига аралашмаган ҳолда) санитария текширувларини амалга ошириш бўйича мавжуд қонун ҳужжатларига қўшимча ва ўзгартиришлар киритиш;

3. Озиқ-овқат маҳсулотини ишлаб чиқариш, тайёрлаш, харид қилиш, қайта ишлаш, етказиб бериш, сақлаш, ташиш ва реализация қилиш билан шуғулланувчи юридик ва жисмоний шахслар томонидан амалдаги қонун ҳужжатлари талабларига риоя қилишга мажбур қилувчи кўрсатма ва талаблар ишлаб чиқиш.

4. Мулкчилик шаклидан қатъий назар объектларни санитария-гигиена қоида ва меъёрлари, гигиеник нормативларга тўлиқ мослиги асосида тоифаларга бўлиш тартибини ишлаб чиқиш.

Республикада ҳудудларида 2017 йил давомида рўйхатга олинган овқатдан захарланиш холатлари

бўйича маълумот

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Худудлар номи | Жами | | | Бактериялар келтириб чиқарган. | | | | | | кимёвий | | | Захарли ўсим.дан захарланиш | | |
| Жами | | | Шундан ботулизм | | |
| Ходиса сони | Жабрланганлар | Ўлганлар | Ходиса сони | Жабрланганлар | Ўлганлар. | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар |
| 1 | Тошкент ш | 19 | 70 | 1 | 19 | 70 | 1 | 5 | 6 | 1 | 0 | 0 | 0 | 0 | 0 | 0 |
| 2 | Андижон в | 4 | 190 | 0 | 4 | 190 | 0 | 3 | 4 | 0 | 0 | 0 | 0 | 0 | 0 | 0 |
| 3 | Бухоро в | 2 | 172 | 0 | 2 | 172 | 0 | 1 | 2 | 0 | 0 | 0 | 0 | 0 | 0 | 0 |
| 4 | Жиззах в | 1 | 2 | 0 | 1 | 2 | 0 | 1 | 2 | 0 | 0 | 0 | 0 | 0 | 0 | 0 |
| 5 | Кашкадарё в | 11 | 35 | 2 | 10 | 29 | 1 | 10 | 29 | 1 | 1 | 6 | 1 | 0 | 0 | 0 |
| 6 | Навоий в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 7 | Наманган в | 5 | 18 | 1 | 5 | 18 | 1 | 4 | 10 | 1 | 0 | 0 | 0 | 0 | 0 | 0 |
| 8 | Самарканд в | 7 | 51 | 1 | 7 | 51 | 1 | 4 | 10 | 1 | 0 | 0 | 0 | 0 | 0 | 0 |
| 9 | Сурхандарё в | 5 | 22 | 0 | 3 | 17 | 0 | 3 | 17 | 0 | 0 | 0 | 0 | 2 | 5 | 0 |
| 10 | Сирдарё в | 2 | 8 | 0 | 2 | 8 | 0 | 2 | 8 | 0 | 0 | 0 | 0 | 0 | 0 | 0 |
| 11 | Тошкент в | 4 | 24 | 1 | 4 | 24 | 1 | 3 | 12 | 1 | 0 | 0 | 0 | 0 | 0 | 0 |
| 12 | Фарғона в | 6 | 13 | 0 | 6 | 13 | 0 | 6 | 13 | 0 | 0 | 0 | 0 | 0 | 0 | 0 |
| 13 | Хоразм в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 14 | К.Р | 1 | 2 | 0 | 1 | 2 | 0 | 1 | 2 | 0 | 0 | 0 | 0 | 0 | 0 | 0 |
| **Республика бўйича** | | **67** | **607** | **6** | **64** | **596** | **5** | **43** | **115** | **5** | **1** | **6** | **1** | **2** | **5** | **0** |

Республикада ҳудудларида 2018 йил давомида рўйхатга олинган овқатдан захарланиш холатлари

бўйича маълумот

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Худудлар номи | Жами | | | Бактериялар келтириб чиқарган. | | | | | | кимёвий | | | захарли ўсим.дан захарланиш | | |
| Жами | | | Шундан ботулизм | | |
| Ходиса сони | Жабрланганлар | Ўлганлар | Ходиса сони | Жабрланганлар | Ўлганлар. | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар |
| 1 | Тошкент ш | 13 | 80 | 0 | 13 | 80 | 0 | 4 | 6 | 0 | 0 | 0 | 0 | 0 | 0 | 0 |
| 2 | Андижон в | 1 | 11 | 0 | 1 | 11 | 0 | 0 | 0 | 0 | 0 | 0 | 0 | 0 | 0 | 0 |
| 3 | Бухоро в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 4 | Жиззах в | 7 | 15 | 0 | 7 | 15 | 0 | 7 | 15 | 0 | 0 | 0 | 0 | 0 | 0 | 0 |
| 5 | Кашкадарё в | 4 | 100 | 1 | 4 | 100 | 1 | 3 | 10 | 1 | 0 | 0 | 0 | 0 | 0 | 0 |
| 6 | Навоий в | 1 | 59 | 0 | 1 | 59 | 0 | 0 | 0 | 0 | 0 | 0 | 0 | 0 | 0 | 0 |
| 7 | Наманган в | 6 | 147 | 0 | 6 | 147 | 0 | 5 | 13 | 0 | 0 | 0 | 0 | 0 | 0 | 0 |
| 8 | Самарканд в | 6 | 60 | 1 | 6 | 60 | 1 | 4 | 13 | 1 | 0 | 0 | 0 | 0 | 0 | 0 |
| 9 | Сурхандарё в | 4 | 18 | 0 | 3 | 16 | 0 | 3 | 16 | 0 | 0 | 0 | 0 | 1 | 2 | 0 |
| 10 | Сирдарё в | 2 | 5 | 1 | 2 | 5 | 1 | 2 | 5 | 1 | 0 | 0 | 0 | 0 | 0 | 0 |
| 11 | Тошкент в | 3 | 88 | 0 | 3 | 88 | 0 | 1 | 2 | 0 | 0 | 0 | 0 | 0 | 0 | 0 |
| 12 | Фарғона в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 13 | Хоразм в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 14 | К.Р | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Республика бўйича** | | **47** | **583** | **3** | **46** | **581** | **3** | **29** | **80** | **3** | **0** | **0** | **0** | **1** | **2** | **0** |

Республикада ҳудудларида 2019 йил давомида рўйхатга олинган овқатдан захарланиш холатлари

бўйича маълумот

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Худудлар номи | Жами | | | Бактериялар келтириб чиқарган. | | | | | | кимёвий | | | Захарли ўсим.дан захарланиш | | |
| Жами | | | Шундан ботулизм | | |
| Ходиса сони | Жабрланганлар | Ўлганлар | Ходиса сони | Жабрланганлар | Ўлганлар. | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар | Ходиса сони | Жабрланганлар | Ўлганлар |
| 1 | Тошкент ш | 12 | 104 | 0 | 11 | 103 | 0 | 2 | 2 | 0 | 0 | 0 | 0 | 1 | 1 | 0 |
| 2 | Андижон в | 3 | 128 | 0 | 3 | 128 | 0 | 1 | 5 | 0 | 0 | 0 | 0 | 0 | 0 | 0 |
| 3 | Бухоро в | 1 | 3 | 0 | 1 | 3 | 0 | 0 | 0 | 0 | 0 | 0 | 0 | 0 | 0 | 0 |
| 4 | Жиззах в | 5 | 24 | 2 | 5 | 24 | 2 | 5 | 27 | 2 | 0 | 0 | 0 | 0 | 0 | 0 |
| 5 | Кашкадарё в | 5 | 144 | 4 | 5 | 144 | 4 | 4 | 18 | 4 | 0 | 0 | 0 | 0 | 0 | 0 |
| 6 | Навоий в | 1 | 1 | 1 | 1 | 1 | 1 | 1 | 1 | 1 | 0 | 0 | 0 | 0 | 0 | 0 |
| 7 | Наманган в | 3 | 29 | 0 | 3 | 29 | 0 | 0 | 0 | 0 | 0 | 0 | 0 | 0 | 0 | 0 |
| 8 | Самарканд в | 10 | 90 | 2 | 10 | 90 | 2 | 7 | 18 | 2 | 0 | 0 | 0 | 0 | 0 | 0 |
| 9 | Сурхандарё в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 10 | Сирдарё в | 1 | 30 | 0 | 1 | 30 | 0 | 0 | 0 | 0 | 0 | 0 | 0 | 0 | 0 | 0 |
| 11 | Тошкент в | 3 | 33 | 0 | 2 | 32 | 0 | 0 | 0 | 0 | 0 | 0 | 0 | 1 | 1 | 0 |
| 12 | Фарғона в | 8 | 34 | 0 | 8 | 34 | 0 | 7 | 24 | 0 | 0 | 0 | 0 | 0 | 0 | 0 |
| 13 | Хоразм в | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| 14 | К.Р | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Республика бўйича** | | **52** | **620** | **9** | **50** | **618** | **9** | **27** | **92** | **9** | **0** | **0** | **0** | **2** | **2** | **0** |