Мамлакатимиздан чет элга ишлаш учун кетганлар бугунги кунда **1840,0 минг** кишини ташкил этса шундан, Ташқи меҳнат миграцияси агентлиги орқали кетганлар 10,3 **минг** бўлиб, уларнинг 2**,4** **мингдан** зиёдини 30 ёшгача бўлган ёшлар ташкил қилади. Улар орасида турли даражадаги маълумот ва кўникмага эга бўлганлар кўпчиликни ташкил этмоқда.

Ўзбекистон Республикаси Бандлик ва меҳнат муносабатлари вазирлигининг ишчи органи сифатида Ташқи меҳнат миграцияси агентлиги томонидан **104 та** юридик шахс Хусусий бандлик агентлиги сифатида Меҳнат вазирлиги реестрида рўйхатдан ўтган, бугунги кунда **18 та** корхона лицензия асосида фаолиятини давом эттирмоқда.

*76 тасига Бандлик ва меҳнат муносабатлари вазирлиги томонидан лицензия берилган, 58 тасининг лицензияси бекор қилинган (шундан 46 таси корхонанинг аризасига мувофиқ, 12 тасига нисбатан жиноий иш очилган.*

Хусусий бандлик агентликлари томонидан **714 нафар** фуқаро чет элдга ишга жойлаштирилди.

2020 йил давомида **26 та** хусусий бандлик агентлкилари томонидан Россия Федерациясига 252 нафар, Литвага-184, Саудия Арабистонига-64, Болгарияга-58, Польшага-51,   
Латвияга-33, Туркияга-21, Японияга-20, Қатарга-13, Хорватияга-9, Украинага-5 ва Бирлашган Араб амирликларига-4 нафар фуқаро ишга жойлаштирилган.

Фуқароларнинг тил билиш даражасини баҳолаш фаолияти билан шуғулланиш учун **26 та** юридик шахс Меҳнат вазирлигидан аккредитациядан ўтказилган.

Марказлар томонидан **2668 нафар** фуқаронинг касбий малакаси тасдиқланиб, сертификат берилган.

Хорижда меҳнат фаолиятини амалга ошираётган меҳнат мигрантларини қўллаб-қувватлаш, уларнинг ҳуқуқларини таъминлаш мақсадида Россия Федерациясининг Ички ишлар органларини вақтинчалик сақлаш хоналарида сақланаётган   
**627 нафар** ва оғир ҳаётий вазиятларга тушиб қолган **119 нафар** фуқаро, талаб этиладиган ҳужжатларини расмийлаштирган ва ҳаражатлари Меҳнат вазирлиги ҳузуридаги Хорижда меҳнат фаолиятини амалга ошираётган фуқароларни қўллаб-қувватлаш ҳамда ҳуқуқлари ва манфаатларини ҳимоя қилиш жамғармаси ҳисобидан қопланган ҳолда, Ўзбекистонга олиб келинган.

Турли сабаблар билан Россия Федерациясида (593 нафар), Туркия (10), Қозоғистон (7), Корея (5), Яман (1), Ливия (1) давлатларида вафот этган **617 нафар** фуқаронинг жасади жамғарма маблағлари ҳисобидан Ўзбекистонга олиб келинган.

Корея Республикаси ва Россия Федерациясида Агентлик ваколатхоналари очилиб, улар томонидан **36302 нафар** фуқарога маслаҳат хизмати ва **886 нафар** фуқарога ҳуқуқий ёрдамлар кўрсатилган.

Меҳнат мигрантларининг **750,3 минг долл** *(Корея-395,0, Россия-354,8)* миқдоридаги ундирилмаган иш ҳақлари ва пуллик компенсациялар хорижий иш берувчилардан ундириб берилган.

Ташқи меҳнат миграцияси орқлаи ва бевосита кўмагида **9558 нафар** фуқаро хорижий иш берувчилар билан танловлар ва суҳбатлар ўтказилиб, **7876 нафари** Россия, **1419 нафари** Қозоғистон, **242 нафари** Корея, **13 нафари** Бирлашган Араб Амирликларига ишлаш учун юборилди.

Бандлик ва меҳнат муносабатлари вазирлигининг тасарруфий касб-ҳунар марказлари ва бошқа таълим муассасаларида   
**25737 нафар** фуқаролар касб-ҳунар ва чет тиллари бўйича қисқа муддатли ўқув жараёнларига жалб этилган, **7.679 нафари** ўқув курсларини муваффақиятли якунлаган, **21.437 нафарига** ўқиш давом этмоқда.

Пандемия даврида уюшган ҳолда Ўзбекистон Республикаси фуқароларини **(9504 нафар)** ишлаш учун юбориш асосан Россия ва Қозоғистон давлатлари меҳнат бозори ҳисобига амалга оширилди.