*Ўзбекистон Республикаси Олий Мажлиси Қонунчилик палатасидаги Ўзбекистон Халқ демократик партияси фракцияси ва партия Марказий Кенгашининг биргаликдаги қўшма мажлисларининг*

*2021 йил 26 январдаги 5-сонли қарорига 1-илова*

Ўзбекистон Республикаси Олий Мажлиси Қонунчилик палатасидаги

Ўзбекистон ХДП фракциясининг 2021 йилга мўлжалланган чора-тадбирлар

РЕЖАСИ

|  |  |  |  |  |
| --- | --- | --- | --- | --- |
| **№** | **Тадбирларнинг**  **номи** | **Ижро этиш механизми** | **Бажариш муддати** | **Масъул**  **ижрочилар** |
| **1. Фракциянинг ташкилий-ҳуқуқий фаолияти** | | | | |
| 1.1 | Ўзбекистон Республикаси Президентининг 2020 йил 29 декабрдаги Ўзбекистон Республикаси Олий Мажлисига Мурожаатида белгиланган вазифаларнинг ижросида фаол иштирок этиш. | Мурожаатномадан келиб чиқиб, Ўзбекистон Халқ демократик партияси фракцияси ва маҳаллий кенгашлардаги партия депутатлик гуруҳларининг қўшма мажлисини ўтказиш.  Фракция ва партиянинг чора-тадбирлар режасисини ишлаб чиқиб, вазифлар белгилаб олиш ва ҳар чорак якуни билан Ўзбекистон ХДП Марказий Кенгаши Ижроия Қўмитаси ва Фракциянинг кенгайтирилган мажлисида муҳокама қилиб бориш. | 2021 йил  9 январь  2021 йил  давомиданазорати ҳар чоракда | У.Иноятов,  У.Вафоев,  М.Варисова,  Б.Абдуллаев,  М.Рашидова,  Б.Юсупов |
| 1.2 | 2021 йилни **“Ёшларни қўллаб-қувватлаш ва аҳоли саломатлигини мустаҳкамлаш йили” деб номланиши муносабати билан ишлаб чиқилаётган Давлат дастурига таклифлар тайёрлаш.** | Партиянинг сайловолди дастурида белгиланган устувор йўналишлар ижросидан келиб чиқиб, асосли таклифларни ишлаб чиқиш. | 2021 йил  январь | У.Иноятов,  У.Вафоев,  М.Ворисова,  Б.Абдуллаев,  М.Рашидова,  Б.Юсупов |
| 1.3 | 2021 йил **“Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастурида белгиланган вазифалар ижросида фаол иштирок этиш.** | Ўзбекистон ХДПнинг сайловолди дастуридан келиб чиқиб, Давлат дастурида белгиланган вазифалар ижросини ўз вақтида ва сифатли бажарилишини назорат қилиб бориш. | 2021 йил  давомиданазорати ҳар чоракда | Ўзбекистон ХДП фракцияси аъзолари,  Б.Юсупов,  Д.Худойқулов |
| 1.4 | Фракция аъзоларининг ҳар ойда бир маротаба ўз сайловчилари билан учрашувларни ташкил қилиш ва учрашувлардан сўнг округларда кўтарилган муаммолар ва уларнинг ечими муҳокамасига бағишланган йиғилишлар ўтказиб бориш. | Ҳар бир депутат ўз сайлов округидаги учрашувлар давомида аҳолидан келиб тушган муаммоларни таҳлил қилиш. Бунда  - сайловчилардан келиб тушган муаммоларни соҳалар кесимида таҳлил қилиш;  - таҳллилар натижасидан келиб чиқиб энг кўп тушган муаммолар юзасидан тегишли 2 та вазирлик иштирокида муҳокама ўтказиш. | Доимий  назорати ҳар ойда | Ўзбекистон ХДП фракцияси аъзолари,  Б.Юсупов,  Д.Худойқулов |
| 1.5 | Ўзбекистон Республикаси Президентининг Фармон ва Қарорлари мазмун моҳиятини фракцияда ўрганиб бориш ва уларнинг ижросини таъминлашда депутатларнинг фаоллигини ошириш. | Ўзбекистон Республикаси Президентининг Фармон ва Қарорлари қабул қилингандан сўнг:  - қабул қилинган фармон ва қарорларни фракция йиғилишларида муҳокама қилиб бориш;  - сайлов округларига чиққанда депутатлар томонидан ҳужжатларнинг мазмун-моҳиятини аҳолига кенг тушунтириш. | Доимий | Фракция аъзолари, Д.Худойқулов |
| 1.6 | Олий Мажлис Қонунчилик палатаси Қарорларида сиёсий партиялар фракцияларига белгиланган вазифаларнинг ижросини таъминлаш. | Олий Мажлис Қонунчилик палатаси Қарорларида фракцияларга белгиланган вазифалар ижросини депутатлар томонидан ўз вақтида ва сифатли бажарилишини таъминлаб бориш. | Доимий  назорати ҳар ойда | У.Иноятов,  У.Вафоев,  М.Ворисова,  Д.Худойқулов |
| **2. Фракциянинг қонун ижодкорлиги фаолияти** | | | | |
| 2.1 | Аҳолининг кам таъминланган ва бошқа заиф қатламларининг манфаатини таъминлашда муҳим аҳамиятга эга бўлган, минимал истеъмол харажатлар миқдорини қонунчиликда белгилаш бўйича таклифлар ишлаб чиқиш. | Таклифлар тайёрлаш учун қуйидаги ишларни амалга ошириш лозим:  - соҳага оид зарур материаллар ва ахборот тўплаш;  - таклифлар ишлаб чиқиш;  - партия электорати ва фаоллари ўртасида кенг муҳокама қилиб, таклифларни такомиллаштириш;  - фракция муҳокамасига киритиш. | 2021 йил  II чорак | У.Вафоев,  Ш.Назаров,  М.Ворисова,  З.Шадиева,  Б.Юсупов |
| 2.2 | Қонунчилик палатасида кўриб чиқилаётган “Ижтимоий тадбиркорлик тўғрисида”ги қонун лойиҳасига таклифлар бериш. Бунда, ёлғиз кексалар, ота-она қарамоғисиз қолган болалар ҳамда ўзгалар парваришига муҳтож бўлган ногиронларнинг ҳаётий эҳтиёжларига эътиборни кучайтириш мақсадида, амалдаги қонунчиликка давлат-хусусий шериклиги ҳамда ижтимоий тадбиркорлик асосида аҳолига ижтимоий хизматлар кўрсатишнинг аниқ процессуал механизмларини киритишни назарда тутувчи таклифлар ишлаб чиқишга эътибор қаратиш. | 1. Партиянинг маҳаллий кенгашдаги депутатлик гуруҳлари билан ҳамкорликда, “Мурувват”, “Саховат” ва “Меҳрибонлик” уйларида истиқомат қилаётган ёлғиз кексалар, ота-она қарамоғидан маҳрум бўлган болалар ҳамда ўзгалар парваришига муҳтож бўлган ногиронларнинг яшаш шароитини ўрганиш;  2. Ёлғиз кексалар, ота-она қарамоғидан маҳрум бўлган болалар, ўзгалар парваришига муҳтож бўлган ногиронларга ижтимоий хизмат кўрсатишда давлат-хусусий шериклик механизмларидан фойдаланиш ҳамда ижтимоий тадбиркорлик бўйича илғор давлатлар тажрибасини ўрганиш;  3. Ўрганишлар ҳамда тегишли ижтимоий гуруҳлар билан ўтказилган мулоқот натижаларидан келиб чиқиб, амалдаги қонунчиликка давлат-хусусий шериклиги ҳамда ижтимоий тадбиркорлик асосида аҳолига ижтимоий хизматлар кўрсатишнинг аниқ процессуал механизмларини киритишни назарда тутувчи таклифлар ишлаб чиқиш ҳамда уларни партиянинг парламентдаги фракцияси орқали қонунчилик ташаббуси сифатида илгари суриш. | 2021 йил  III чорак | У.Уразбоев,  Д.Мамаджанова,  М.Ҳасанова, А.Темиров,  Ш.Рахмонов |
| 2.3 | БМТнинг Ногиронлар ҳуқуқлари бўйича конвенциясини ратификация қилиш ташаббусини ўрнатилган тартибда, босқичма-босқич илгари суриш. | 1. БМТнинг Ногиронлар ҳуқуқлари бўйича конвенциясини ратификация қилиш оқибатларини чуқур ўрганиб чиқиш.  2. БМТнинг Ногиронлар ҳуқуқлари бўйича конвенциясини ратификация қилиш масаласи бўйича, партия эллекторати вакиллар, фаоллари ва тегишли ташкилотлар билан ҳамкорликда давра суҳбатлари ва муҳокамалар ўтказиш.  3. Ўтказилган ўрганишлар ва муҳокамалар натижасидан келиб чиқиб, таклифлар ишлаб чиқиш. | 2021 йил  Йил давомида | У.Вафоев,  Ф.Шарипов, З.Акрамова,  З.Шадиева, Қ.Қосимова |
| 2.4 | Аҳолининг ижтимоий ҳимояга муҳтож қатламини арзон ва сифатли уй-жой билан таъминлаш борасидаги таклифлар тайёрлаш. | Таклифларда қуйидагиларга алоҳида эътибор қаратилади.  - ҳашаматли ипотека турар-жойларини қураётган қурилиш компаниялари ва тижорат банклари даромадидан *(Ягона ижтимоий тўловидан)* мажбурий ажратмаларни қонунчиликка жорий қилиш. Ушбу маблағларни махсус фондларда жамлаш ва кейинчалик аҳолининг заиф қатламлари, жумладан, уй-жойсиз, яшаш шароити ўта оғир аёллар, “Меҳрибонлик” уйлари битирувчилари учун ижтимоий турар-жойлар қурилиши учун ишлатиш;  - аҳолининг кам таъминланган қатлами, жумладан, ногиронлиги бўлган шахслар, ногиронлиги бўлган болаларни тарбиялаётган ота-оналар, оғир ижтимоий вазиятга тушиб қолган хотин-қизларга, кам таъминланган, фарзандларини тўлиқсиз оилада тарбиялаётган ва яшаш шароитини яхшилашга муҳтож оналар учун қурилаётганарзон уй-жойлар сонини кўпайтириш. | 2021 йил  III чорак | Ш.Назаров,  Д.Мамаджанова,  А.Уринбоев,  Ш.Буранов,  Д.Имомова |
| 2.5 | Кўп квартирали уйларда коммунал ҳамда эксплуатация хизматлари тўловларининг ижтимоий мақбуллик даражасини ошириш мақсадида, “Коммунал хизматлар ва тарифларни тартибга солиш асослари тўғрисида”ги Ўзбекистон Республикаси қонуни лойиҳасини ишлаб чиқиш ва қабул қилиш. Шу орқали коммунал хизматлар, уй-жой фондидан фойдаланиш учун нарх-наво ва тарифларни, коммунал хизматлар кўрсатувчи ташкилотлар рентабеллигининг чегараланган даражасини шакллантириш меъёрларини қонунчиликда мустаҳкамлаш.  Шунингдек:  - марказлашган иситиш ва иссиқ сув таъминотини, маиший чиқиндиларни олиб кетиш ва утилизация қилиш хизматларини кўрсатувчи корхоналарни табиий монополияси бўйича қонунчилик меъёрларини кўриб чиқиш;  - муҳандислик тармоқ инфратузилмаси билан боғлиқ бўлмаган, коммунал хизматлар тақдим этиш бўйича муқобил автоном (локал) шаклларини ривожлантириш;  - коммунал хизматларни амалга оширувчи ташкилотларнинг ишлаб чиқариш билан боғлиқ бўлмаган йўқотишларини қоплаш мақсадида, нарх-наво ва тарифлар оширилиши ҳолатларига йўл қўймаслик учун маълумотлар очиқлигини таъминлаш ҳамда коммунал хизматлар тарифлари устидан жамоатчилик назоратини кучайтириш;  - қонунчиликни уй-жой жамғармасидан фойдаланишни ташкил этиш, асосий коммунал хизматларни етказиб берувчилар ва улардан фойдаланувчиларнинг ўзаро масъуллигини оширишга доир аниқ процессуал нормалар билан бойитиш;  - уй-жой фондини - коммунал хизматлар етказиб берувчи ташкилотлар ҳисобидан замонавий электр энергия, табиий газ, ичимлик суви, иссиқлик энергияси ва иссиқ сув ҳисоблаш асбоблари билан тўлиқ таъминлаш;  - коммунал хизматлар учун барча ўлчов асбобларини етказиб берувчи ташкилотлар балансига ўтказиш ҳамда уларнинг зиммасига асбобларга техник хизмат кўрсатиш, таъмирлаш ва мунтазам текшириш вазифасини юклаш бўйича аниқ таклифларни тайёрлаш. | Қонун лойиҳасини тайёрлаш учун қуйидаги ишларни амалга ошириш лозим:  - соҳага оид зарур материаллар ва ахборот тўплаш;  - қонун лойиҳасининг концепциясини ишлаб чиқиш;  - партия эллекторати ва фаоллари ўртасида кенг муҳокама қилиш, лойиҳани такомиллаштириш;  - ҳуқуқий ва бошқа зарур экспертиза ўтказиш;  - белгиланган тартибда Қонунчилик палатаси муҳокамасига киритиш. | 2021 йил  IV чорак | Ф.Шарипов,  А.Темиров,  М.Ҳасанова,  Ш.Турғунова, С.Остонов |
| 2.6 | Мулкчилик шакли ва молиялаштириш манбаларидан қатъий назар, барча тиббиёт муассасаларида бепул кўрсатиладиган мажбурий тиббий хизматлар рўйхатини, шунингдек, тегишли мажбурий тиббий суғурта механизмларини қонунчиликда мустаҳкамлашга доир таклифларни ишлаб чиқиш.  Шунингдек:  - мулкчилик шакли ва молиялаштириш манбаларидан қатъи назар, барча тиббиёт муассасаларида кам таъминланган оилалар, ногиронлиги бўлган шахслар ва аҳолининг ижтимоий ҳимояга муҳтож қатламлари учун юқори технологияли тиббий хизматлардан фойдаланган ҳолда ҳар йили бепул тиббий кўрикдан ўтказиш тизимини такомиллаштириш;  - аҳолининг алоҳида тоифаларига ажратиладиган дори воситалари, протез-ортопедия воситалари ва бошқа тиббий-ижтимоий ёрдамни имтиёзли тақдим этиш тизимини такомиллаштириш, бу борада самарали жамоатчилик назоратини ўрнатиш бўйича таклифларни ишлаб чиқиш. | 1. Тиббиёт муассасаларида бепул кўрсатиладиган мажбурий тиббий хизматлар рўйхатини, шунингдек, тегишли мажбурий тиббий суғурта механизмларини қонунчиликда мустаҳкамлашга доир зарур материаллар, ахборот тўплаш, ўрганиш ва таҳлил қилиш. Шу жумладан, халқаро тажрибани ўрганиш.  2. Партия эллекторати вакиллар, фаоллари ва ҳамкор ташкилотлар билан бирга мавжуд муаммоларни муҳокама қилиш.  3. Ўтказилган таҳлиллар ва муҳокамалар натижасидан келиб чиқиб, қонунчилик ташаббусини амалга ошириш ёки ҳукуматга тегишли таклифлар юбориш. | 2021 йил  IV чорак | М.Ворисова,  Қ.Қосимова,  Ш.Буранов,  М.Уразалиева |
| 2.7 | “Дори-дармонлар ва тиббий воситалар нархларини давлат томонидан тартибга солиш тўғрисида”ги қонунни ишлаб чиқиш. | Қонун лойиҳасини тайёрлаш учун қуйидаги ишларни амалга ошириш лозим:  - соҳага оид зарур материаллар ва ахборот тўплаш;  - қонун лойиҳасининг концепциясини ишлаб чиқиш;  - партия эллекторати ва фаоллари ўртасида кенг муҳокама қилиш, лойиҳани такомиллаштириш;  - ҳуқуқий ва бошқа зарур экспертиза ўтказиш;  - белгиланган тартибда Қонунчилик палатаси муҳокамасига киритиш. | 2021 йил  IV чорак | М.Ворисова,  Қ.Қосимова,  Ш.Буранов,  М.Уразалиева |
| 2.8 | Қонунчилик палатасида кўриб чиқилаётган янги тахрирдаги “Ўзбекистон Республикаси Меҳнат кодексига” таклифлар бериш. | Таклифларда қуйидаги масалаларга эътибор қаратиш. Бунда:  - тегишли вазифалар ижросини таъминлайдиган демократик таъсир механизмларини ишга солган ҳолда ногиронлиги бўлган шахсларнинг бандлигини таъминлаш учун қонунчиликда белгиланган квоталарга қатъий риоя этилишига эришишни кўзда тутиш.  - ишга жойлашишда қийинчиликларга дуч келаётган аёллар, “Меҳрибонлик уйлари” битирувчилари ҳамда ижтимоий ҳимояга муҳтож бошқа қатламлар учун ишга жойлашиш бўйича ҳуқуқий кафолатларни ошириш ҳамда “Тенг иш учун - тенг иш ҳақи” тамойилига қатъий риоя этилишини таъминлаш. | 2021 йил  II чорак | Ф.Шарипов,  У.Ўразбоев,  А.Уринбоев,  Д.Имомова,  О.Абдуллаева |
| 2.9 | Давлат хизматлари марказлари негизида “электрон ҳукумат” тизими асосида аҳолининг ижтимоий ҳимояга муҳтож қатламларига қонун лойиҳалари ва турли меъёрий-ҳуқуқий ҳужжатларни жамоатчилик муҳокамаси ва жамоатчилик экспертизасидан ўтказиш жараёнида эркин қатнашиш имконини берадиган шохобчалар ташкил этиш. Шунингдек, бундай шахслар учун қонунлар ва турли меъёрий-ҳуқуқий ҳужжатлар матнлари, айниқса, халқ депутатлари Кенгашлари, давлат ижро ҳокимияти идораларининг меъёрий-ҳуқуқий ҳужжатлари матнлари билан танишиш имкониятини кенгайтириш бўйича таклифлар тайёрлаш. | 1. Мавзуга оид материаллар, ахборот тўплаш, ўрганиш ва таҳлил қилиш. Шу жумладан, халқаро тажрибани ўрганиш.  2. Партиянинг маҳаллий кенгашлардаги депутатлик гуруҳлари билан ҳамкорликда, ташкилотлар билан бирга мавжуд ҳолатни ва муаммоларни муҳокама қилиш.  3. Ўтказилган таҳлиллар ва муҳокамалар натижасидан келиб чиқиб, қонунчилик ташаббусини амалга ошириш ёки ҳукуматга тегишли таклифлар юбориш. | 2021 йил  IV чорак | Ш.Турғунова,  Е.Бабенко, Ш.Рахмонов,  О.Абдуллаева |
| **3. Фракциянинг назорат-таҳлил фаолияти** | | | | |
| 3.1 | Соғлиқни сақлаш тизимининг бирламчи бўғинида, жумладан ҚВП ва ОПларда кўрсатилаётган **тиббий хизматлар сифатини** ошириш мақсадида парламент, депутатлар назорати самарадорлигини янада ошириш | Ҳар бир депутат ўз сайлов округида мутахассислар, олимлар, маҳаллий Кенгашлар депутатлари иштирокида аҳолига тиббий хизмат қўрсатиш борасидаги мавжуд муаммоларни аниқлаш ва уларнинг ечимига бағишланган туркум тадбирлар ўтказиб бориш.  Ҳудудларни ўрганиш жараёнида фракция аъзолари томонидан аҳоли билан мулоқот ўтказилади ва мурожаатлари ўрганилади. Ўрганиш натижалари фракцияда умумлаштирилиб, тегишли вазирлик ва идоралар билан муҳокама қилинади. | 2021 йил давомида | Фракция аъзолари,  М.Ворисова,  Қ.Қосимова,  Ш.Буронов,  М.Уразалиева |
| 3.2 | Таълим соҳасида **давлат-хусусий шерикликни ривожлантириш**, айниқса, ҳудудларда нодавлат таълим ташкилотларини ташкил этиш борасида амалга оширилаётган ишларнинг ҳолатини **назорат-таҳлил тартибида ўрганиб бориш.** | 1. Фракция аъзолари ўз сайлов округларидаги учрашувлари давомида таълим соҳасида жойларда давлат-хусусий шерикликни ривожлантириш, айниқса, ҳудудларда нодавлат таълим ташкилотларини ташкил этиш борасида амалга оширилаётган ишларнинг ҳолатини мунтазам равишда ўрганиб боради.  2. Бу жараёнларга маҳаллий Кенгаш депутатлари ҳам жалб этилади.  3. Мазкур ўрганишлар натижалари фракция йиғилишларида муҳокама қилиб борилади. | 2021 йил давомида | Фракция аъзолари,  Ш.Турғунова,  Д.Имомова,  О.Абдуллаева,  З.Шадиева |
| 3.3 | Ўзбекистон Республикаси Бандлик ва меҳнат муносабатлари вазирининг **“Ишга муҳтож шахсларни, айниқса банд бўлмаган ёшларни иқтисодиёт тармоқлари ва меҳнат бозорининг реал эҳтиёжларидан келиб чиқиб, касбга тайёрлаш, қайта тайёрлаш ва уларнинг малакасини ошириш бўйича амалга оширилаётган ишлар”** тўғрисидагиахборотини эшитиш. | Фракция йиғилишини ўтказиш ҳамда фракция Ишчи гуруҳини шакллантириш. Ишчи гуруҳи томонидан:  - мавзудан келиб чиқиб, ўрганиш юзасидан саволнома тайёрлаш;  -фракция аъзолари ва партия фаоллари билан саволнома асосида жойларда ўрганишлар олиб бориш;  - маълумотларни умумлаштириб фракцияда ўтадиган эшитувни ташкил қилиш. | 2021 йил  май | У.Ўразбоев,  Ф.Шарипов,  Д.Мамажонова,  О.Абдуллаева,  А.Темиров |
| 3.4 | Партиянинг маҳаллий кенгашлардаги депутатлик гуруҳлари билан ҳамкорликда, “Мурувват”, “Саховат” ва “Меҳрибонлик” уйларида истиқомат қилаётган ёлғиз кексалар, ота-она қарамоғидан маҳрум бўлган болалар ҳамда ўзгалар парваришига муҳтож бўлган ногиронларнинг яшаш шароитини ўрганиш. | Фракция аъзолари ҳамда партия фаолларидан иборат Ишчи гуруҳини шакллантириш. Ишчи гуруҳи томонидан:  - масалани ўрганиш юзасидан саволнома тайёрлаш;  - тайёрланган саволнома асосида жойларга чиқиб ўрганиш ўтказиш;  - маълумотларни умумлаштириб, фракциянинг кенгайтирилган йиғилишида муҳокама қилиш;  - муҳокама натижасидан келиб чиқиб тегишли қарор қабул қилиш. | 2021 йил  май | М.Ворисова,  Д.Мамажонова,  Д.Имомова,  Ш.Турғунова,  Б.Юсупов |
| 3.5 | Давлат бюджетидан ижтимоий соҳага ажратилаётган, айниқса, кам таъминланган оилаларга ижтимоий нафақалар, таълим, пенсия, соғлиқни сақлаш соҳаларига маблағларнинг самарали ишлатилиши устидан депутатлик назоратини олиб бориш. | Фракция аъзолари ҳамда партия фаолларидан иборат Ишчи гуруҳини шакллантириш. Ишчи гуруҳи томонидан:  - масалани ўрганиш юзасидан саволнома тайёрлаш;  - тайёрланган саволнома асосида жойларга чиқиб ўрганиш ўтказиш;  - маълумотларни умумлаштириб, фракциянинг кенгайтирилган йиғилишида муҳокама қилиш;  - муҳокама натижасидан келиб чиқиб тегишли қарор қабул қилиш. | 2021 йил  Ҳар чоракда | Ш.Назаров,  У.Вафаев,  Ш.Буранов,  А.Уринбоев |
| 3.6 | Депутатлар томонидан ҳудудларни ўрганиш натижалари бўйича фракция йиғилишларини ўтказиш. | Ҳудудларни ўрганиш натижалари бўйича фракцияда ҳар бир депутатнинг маълумотини олиш. Депуталик сўровларини шакллантириб, юборишни ташкил этиш. | Доимий  назорати ҳар ойда | Фракция аъзолари,  Д.Худойқулов |
| **4. Фракция аъзоларининг сайлов округлардаги фаолияти** | | | | |
| 4.1 | Ўзбекистон Республикаси Президентининг Фармон ва Қарорларининг мазмун моҳиятини сайловчилар ўртасида тарғибот қилиш. | Ҳар бир депутат ўз сайлов округида учрашувлар давомида Ўзбекистон Республикаси Президентининг Фармон ва Қарорларининг мазмун-моҳиятини тушунтириш бўйича тарғибот ишларини олиб боради. | Доимий | Ўзбекистон ХДП фракцияси аъзолари |
| 4.2 | Қонунчилик палатасида муҳокама қилинаётган, шу жумладан, фракция ташаббуси билан ишлаб чиқилаётган қонун лойиҳаларини жойларда сайловчилар иштирокида муҳокама қилиш. | Ҳар бир депутат ўз сайлов округида учрашувлар давомида Қонунчилик палатасида муҳокама қилинаётган, шу жумладан, фракция ташаббуси билан ишлаб чиқилаётган қонун лойиҳаларини жойларда сайловчилар иштирокида муҳокама қилади, сайловчилар томонидан берилган таклифларни ўрганади.  Шунингдек, Қонун лойиҳалари партиянинг вилоят кенгашларига юборилиб, фракция аъзолари ўз сайланган округларида сайловчилар иштирокида ташкил этиладиган муҳокамаларда иштирок этади.  Қонун лойиҳасини такомиллаштириш юзасидан фуқароларнинг таклифлари олинади ва умумлаштирилиб, фракция муҳокамасига қўйилади. | Доимий | Ўзбекистон ХДП фракцияси аъзолари,  Д.Худойқулов  (умумлаштириш) |
| 4.3 | Сайловчиларни қийнаётган муаммоларни ўрганиб бориш ва уларнинг ечими юзасидан тегишли чоралар кўриш. | Ҳар бир депутат ўз сайлов округида учрашувлар давомида:  - сайловчилардан тушган мурожаатларни қонун ҳужжатларида белгиланган тартибда кўриб чиқади;  - шикоятларни келтириб чиқарган сабабларни ҳал этиш чора-тадбирларини кўради;  - фуқаролардан тушган мурожаатлар юзасидан жойларда ҳал бўладиган масалаларни маҳаллий давлат ҳокимияти органлари билан ҳал қилади. Бунда, аҳолини табиий газ, электр энергия ва тоза ичимлик суви билан таъминланганлиги аҳволи, пенсия, нафақалар ва стипендияларнинг ўз вақтида берилиши билан боғлиқ масалаларга алоҳида эътибор қаратиш лозим;  - фуқароларнинг ҳуқуқлари ва қонун билан муҳофаза қилинадиган манфаатларини бузиш ҳоллари ёки қонун ҳужжатларини бузишнинг бошқа ҳоллари маълум бўлиб қолган тақдирда, уларга дарҳол чек қўйиш чораларини кўриш талаби билан тегишли органлар ҳамда мансабдор шахсларга мурожаат этади;  - ўрганиш натижаларини ҳокимликлар ва мутасадди ташкилотлар иштирокида муҳокама этиб, йўл қўйилаётган камчиликлар ва муаммоларни аниқлаб, уларни бартараф этиш бўйича тавсиялар беради. | Доимий | Ўзбекистон ХДП фракцияси аъзолари,  Д.Худойқулов  (умумлаштириш) |
| 4.4 | Фракция аъзоларининг маҳаллий Кенгашлардаги партия гуруҳи ва партия ташкилотлари билан ҳамкорликда тадбирлар ўтказиб бориш. | Ўзбекистон ХДП Марказий Кенгашининг алоҳида иш режасига мувофиқ жойларда ташкил этиладиган тадбирларига фракция аъзоларини жалб қилиш. | Доимий | Ўзбекистон ХДП фракцияси аъзолари |
| **5. Фракция томонидан ўтказиладиган конференциялар, давра суҳбатлари ва семинарлар** | | | | |
| 5.1 | Ёлғиз кексалар, ота-она қарамоғисиз қолган болалар ҳамда ўзгалар парваришига муҳтож бўлган ногиронларнинг ҳаётий эҳтиёжларига эътиборни кучайтириш учун **амалдаги қонунчиликка давлат-хусусий шериклиги ҳамда ижтимоий тадбиркорлик асосида аҳолига ижтимоий хизматлар кўрсатишнинг аниқ процессуал механизмларини киритиш**ни назарда тутувчи таклифлар ишлаб чиқиш мақсадида давра суҳбати ўтказиш. | Соҳага доир халқаро тажрибани чуқур таҳлил қилиш.  Тадбир концепциясини ишлаб чиқиш ва юқори савияда ўтказиш.  - партия электорати ва фаоллари ўртасида кенг муҳокама қилиб, таклифларни такомиллаштириш. | 2021 йил февраль | М.Ворисова,  Д.Мамаджанова,  М.Ҳасанова,  А.Темиров |
|  | Аҳолининг кам таъминланган ва бошқа заиф қатламларининг манфаатини таъминлашда муҳим аҳамиятга эга бўлган, **минимал истеъмол харажатлар** миқдорини қонунчиликда белгилашда ҳамда таклифлар ишлаб чиқиш мақсадида давра суҳбати ўтказиш. | Давра суҳбатини ўтказишда қўйидаги ишлар амалга оширилади. Жумладан,  - соҳага оид зарур материаллар ва ахборот тўплаш;  - давра суҳбатини концепциясини ишлаб чиқиш;  - таклифлар ишлаб чиқиш;  - фракция муҳокамасига киритиш. | 2021 йил февраль | Ўзбекистон ХДП фракцияси аъзолари,  Б.Юсупов,  Д.Худойқулов |
| 5.2 | Ўзбекистон Республикаси Соғлиқни сақлаш вазирлиги ҳузуридаги Тиббий-ижтимоий хизматлар агентлиги билан ҳамкорликда “Ногиронларга тиббий-ижтимоий хизмат кўрсатиш самарадорлигини ошириш” мавзусида онлайн видеоконференция ўтказиш. | Видеоконференция концепциясини ишлаб чиқиш ва юқори савияда ўтказиш. Конференция якуни билан тегишли таклифлар ишлаб чиқиш. | 2021 йил  март | Ўзбекистон ХДП фракцияси аъзолари,  Б.Юсупов,  Д.Худойқулов |
| 5.3 | Ногиронлиги бор шахсларнинг ижтимоий ҳаётга интеграция қилиниши, улар ўзларини жамиятнинг тўлақонли аъзоси эканликларини ҳис қилишларига эришиш мақсадида **“Меҳр улашайлик”** лойиҳасини ўтказиш. | “Меҳр улашайлик” лойиҳасини ўтказишда қўйидаги ишлар амалга оширилади. Жумладан,  - март ойида 14 та минтақада ногиронлиги бор шахсларни маданият уйлари, музейларга саёҳатини ташкил этиш;  - апрель ойида 6 та болалар «Мурувват» интернат уйи ҳамда 8 та Меҳрибонлик уйида учрашувлар, маданий концерт тадбирлари ташкил этиш;  - май ойида 14 та минтақадаги ногиронлиги бор шахслар истиқомат қиладиган оилаларга ташрифлар амалга ошириш, муаммоларини ўрганиш, депутатлар ва ҳомийлар иштирокида хайрия тадбирлари ташкил этиш. | 2021 йил  март-май | Ўзбекистон ХДП фракцияси аъзолари,  М.Рашидова,  Д.Худойқулов |
| 5.4 | “Ногиронликни белгилашнинг жаҳон андозаларига мос **“ижтимоий модели”**га босқичма-босқич ўтиш: мавжуд муаммолар ва ечимлари” мавзусида Ўзбекистонда ногиронлиги бўлган шахслар жамиятлари билан давра суҳбатини ўтказиш. | Давра суҳбатини ўтказишда қўйидаги ишлар амалга оширилади. Жумладан,  - давра суҳбатини концепциясини ишлаб чиқиш;  - давра суҳбатида кўтарилган муаммолар юзасидан таклифларни умумлаштириш;  - умумлаштирилган таклифларни таҳлил қилиб, чора-тадбирлар ишлаб чиқиш. | 2021 йил  май | Ўзбекистон ХДП фракцияси аъзолари,  Б.Юсупов,  Д.Худойқулов |
| 5.5 | Республикадаги мавжуд 12 та “Мурувват” Ногирон аёллар учун интернат уйлари тарбияланувчилари ҳолидан хабар олиб, муаммоларини ўрганиш ва уларни ҳал этишда кўмаклашиш мақсадида **“Муҳтожларга мурувватли бўлайлик!”** акциясини ўтказиш. | “Муҳтожларга мурувватли бўлайлик!” акциясини ўтказишда қўйидаги ишлар амалга оширилади. Жумладан,  - республикамиздаги 12 та “Мурувват” ногирон аёллар учун интернат уйлари тарбияланувчилари ҳолидан хабар олиш;  - муаммолари ўрганиш;  - муаммоларни ҳал этиш юзасидан таклифлар ишлаб чиқилади ва фракцияда муҳокама қилинади. | 2021 йил  июнь | Ўзбекистон ХДП фракцияси аъзолари,  М.Рашидова,  Д.Худойқулов |
| 5.6 | Андижон вилоятида **“Янги Ўзбекистонни ёшлар билан қурамиз!”** шиори остида ёшлар форуми ўтказиш. | **“Янги Ўзбекистонни ёшлар билан қурамиз!”** ёшлар форумини ўтказишда қўйидаги ишлар амалга оширилади. Жумладан,  - ёшлар форумининг концепциясини ишлаб чиқиш;  - ёшлар форумини Андижон вилояти партия кенгаши билан биргаликда кутаринки рухда ўтказиш;  - ёшлар форумини ОАВда кенг ёртиш. | 2021 йил август | Ўзбекистон ХДП фракцияси аъзолари,  М.Рашидова,  Д.Худойқулов |
| 5.7. | Аёллар дафтарига киритилган хотин-қизларни қўллаб-қувватлаш, талаб юқори бўлган касбларга ўқитишни ташкил қилиш, тадбиркорликка жалб этиш мақсадида **“Хотин-қизлар масалалари партия эътиборида”** лойиҳасини ўтказиш. | “Хотин-қизлар масалалари партия эътиборида” лойиҳасини ўтказишда қўйидаги ишлар амалга оширилади. Жумладан,  - 56 та туманда аёллар дафтарига киритилган хотин-қизлар билан учрашувлар ташкил этиш;  - аёллар дафтарига киритилган хотин-қизларни қўллаб-қувватлаш, талаб юқори бўлган касбларга ўқитишни ташкил қилиш;  - хотин-қизларни тадбиркорликка жалб этиш, шу асосда бизнесини йўлга қўйишида кўмак бериш;  - аёлларга психологик, тиббий, ҳуқуқий масалаларда амалий ёрдам кўрсатиш. | 2021 йил давомида | Ўзбекистон ХДП фракцияси аъзолари,  М.Рашидова,  Д.Худойқулов |
| 5.8 | Фракциянинг қонун ташаббускорлиги фаолиятига оид қонун ҳужжатларини такомиллаштиришга қаратилган тадбирларни (давра суҳбати, семинар, конференция) тизимли ўтказиб бориш. | Тадбирни ўтказиш бўйича:  - тегишли вазирликлар ва идоралардан маълумотлар олиш;  - давра суҳбати концепциясини тайёрлаш ва ўтказиш;  - тадбир якуни билан тегишли таклифлар ишлаб чиқиш. | Йил давомида | Тегишли қонун лойиҳаси учун масъул бўлган  Ўзбекистон ХДП фракцияси аъзолари |
| 6. Жамоатчилик ва ОАВ билан алоқалар | | | | |
| 6.1 | Фракция аъзолари ташаббуси билан ишлаб чиқилаётган ҳамда қабул қилинаётган қонунлар лойиҳаларининг мазмун-моҳияти хусусида республика ва маҳаллий ОАВда, интернет ресурсларида материаллар эълон қилиб бориш. | Қонун лойиҳасини ишлаб чиқиш учун масъул депутатлар тегишли материал тайёрлаб, мувофиқлаштирувчи гуруҳга ташлаб беради.  Мувофиқлаштирувчи гуруҳ материалларни ОАВда жойлаштиради. | Мунтазам назорати ҳар ойда | Фракция аъзолари,  С.Остонов,  Т.Тўраханов  (мувофиқлаштиради) |
| 6.2 | Ўтказилаётган назорат-таҳлил фаолияти якунлари ва уларнинг амалий натижалари хусусида республика ва маҳаллий ОАВда, интернет ресурсларида материаллар эълон қилиб бориш. | Назорат-таҳлил ўтказиш учун масъул депутатлар тегишли материал тайёрлаб, мувофиқлаштирувчи гуруҳга ташлаб беради.  Мувофиқлаштирувчи гуруҳ материалларни ОАВда жойлаштиради. | Мунтазам назорати ҳар ойда | Фракция аъзолари,  С.Остонов,  Т.Тўраханов  (мувофиқлаштиради) |
| 6.3 | Фракция аъзоларини сайлов округларида олиб бораётган фаолияти тўғрисида республика ва маҳаллий ОАВда, интернет ресурсларида материаллар эълон қилиб бориш. | Сайлов округида фаолият олиб борган депутатлар тегишли материал тайёрлаб, мувофиқлаштирувчи гуруҳга ташлаб беради.  Мувофиқлаштирувчи гуруҳ материалларни ОАВда жойлаштиради. | Мунтазам назорати ҳар ойда | Фракция аъзолари,  С.Остонов,  Т.Тўраханов  (мувофиқлаштиради) |
| 6.4 | Ўзбекистон Республикаси Президентининг Фармон ва Қарорларининг мазмун моҳияти ҳамда уларнинг ижросида фракция иштироки тўғрисида республика ва маҳаллий ОАВда, интернет ресурсларида материаллар эълон қилиб бориш. | Депутатлар тегишли материал тайёрлаб, мувофиқлаштирувчи гуруҳга ташлаб беради.  Мувофиқлаштирувчи гуруҳ материалларни ОАВда жойлаштиради. | Мунтазам назорати ҳар ойда | Фракция аъзолари,  С.Остонов,  Т.Тўраханов  (мувофиқлаштиради) |
| 6.5 | Халқаро Пресс клуб, марказий телевидение томонидан ташкил этиладиган ижтимоий мавзусидаги дастурларда фаол иштирок этиш. | Ўзининг касбий салоҳиятидан келиб чиқиб, фракция раҳбарияти билан келишган ҳолда, Халқаро Пресс клуб, Муносабат, Марказий телевидение томонидан ташкил этиладиган ижтимоий мавзусидаги дастурларда фаол иштирок этишади | Мунтазам назорати ҳар ойда | Фракция аъзолари,  С.Остонов,  Т.Тўраханов  (мувофиқлаштиради) |
| 6.6. | Фракциянинг ҳар чорак якунидаги фаолиятига бағишланган матбуот анжумани ўтказиб бориш. | Матбуот анжумани телевидение ва ижтимоий тармоқларда тўғридан-тўғри эфирда намойиш этиб борилади. | Ҳар чоракда | Фракция аъзолари, М.Варисова,  Т.Тўрахонов,  Д.Худойқулов, |