Президентимиз томонидан имзоланган “Ўзбекистон Республикасида нотариат тизимини тубдан ислоҳ қилиш чора-тадбирлари тўғрисида”ги Фармони билан 2020 йил 1 январдан хусусий нотариал идоралар ташкил этиш белгиланган бўлиб, мазкур фармон ижроси юзасидан жорий йилнинг апрель-май олйарида бутун республикадаги деярли барча давлат нотариал идоралари хусусий амалиёт билан шуғулланувчи нотариуслар этиб қайта ташкил этилди.

Хусусий нотариуслар давлат нотариал идораси нотариусларидан фарқли ўлароқ, ҳам ўзи раҳбар, ҳам ўзи иш берувчи бўлди. Ходимларнинг меҳнатини ташкил этиши, уларнинг меҳнатини муҳофаза қилиши, ўз ходимларимнинг хавфсизлик техникаси қоидаларига, шунингдек, ҳозирги пандемия даврида карантин қоидаларига тўла риоя этишларини таъминлаш каби алоҳида масъулиятлар хусусий амалиёт билан шуғулланувчи нотариусларга юклатилди.

Давлат нотариал идораларида фойдаланиб келган инвентар буюмлар (компьютер, принтер ва бошқалар) ўзимизга арзон баҳода сотилди. Адлия бошқармаси балансида бўлган давлат нотариал идоралари биноларининг деярли барчаси хусусий нотариусларга ижарага берилди. Нотариусларнинг эркин ва мустақил фаолият юритишимиз учун барча шароитлар яратиб берилди.

2020 йилда амалга оширилган ўзгаришлар аҳолининг нотариал идорада навбат кутиб қолиши ва идорама-идора сарсон бўлиб юришининг олдини олмоқда.

Эндиликда нотариус хизматлари ҳафтанинг барча кунларида кўрсатилиши мумкин, бу нотариал идораларда навбатлар муаммосига барҳам бермоқда.

Фуқароларга нотариал ҳаракатларни амалга оширишда бир қатор енгиликлар яратилди:

Мол-мулклар билан боғлиқ битимларни тасдиқлашда бир қатор талаблар бекор қилинди.

Хусусан, қурилиши тугалланмаган уй-жойларни сотишда ҳокимликларнинг рухсати, васийликдаги шахс номидан турар жойни ижарага (арендага) беришда васийлик ва ҳомийлик органининг розилиги талаб этилмайдиган бўлди.

Бир қатор нотариал ҳаракатларни мажбурий нотариал тасдиқлаш талаби бекор қилинди.

Хусусан, 2019 йил 1 октябрдан бошлаб яқин қариндошлар ўртасида нотариал тасдиқланган автоишончнома бекор қилинган эди.

Корхонани ижарага, текин фойдаланишга бериш, бирламчи бозорда мол-мулкни лизингга бериш ва гаров (ипотека) шартномаларини мажбурий нотариал тасдиқлаш тартиби ҳам бекор қилинди.

2020 йил 1 январдан фуқароларга енгиллик яратиш мақсадида қуйидаги янги нотариал ҳаракатлар жорий этилди:

фуқаролик-ҳуқуқий муносабатларда судгача бўлган жараёнда далилларни таъминлаш;

мулкий ва мерос масалаларида медиатор вазифаларини бажариш;

муаллифлик ва турдош ҳуқуқ объектининг тақдим этилган вақтини тасдиқлаш.

Нотариал ҳаракатларни амалга оширишда маълумотларни йиғиш жараёнида 2020 йил 1 январидан қуйидаги қулайликлар яратилди:

кўчмас мулклар бўйича битимларни нотариал тасдиқлашда МИБнинг ваколатларига кирадиган коммунал хизматлар бўйича қарздорликлар ҳақида маълумотлар фақат Бюронинг ахборот тизими орқали онлайн режимда текшириш;

агар тарафлар турли ҳудудларда бўлса, ўша ҳуддаги нотариал идорада туриб видеоконференцалоқа орқали битимларни нотариал тасдиқлаши мумкин;

очиқ ахборот тизимидаги айрим ҳужжатларнинг электрон шакли мулкни бегоналаштириш билан боғлиқ бўлмаган ҳаракатларни амалга оширишда ҳужжатнинг қоғоз шакли билан тенг ҳуқуқий кучга эга бўлиши;

республика ҳудудида нотариал тасдиқланган аризалар, ижара шартномалари ва ишончномалар нотариусга тақдим этилмасдан туриб, уларни ноёб рақам орқали текшириш мумкин бўлиши;

нотариусга мурожаат этишда электрон навбат олиш ва ҳужжатларни олдиндан тайёрлаб қўйиш хизмати жорий этилди;

нотариал архивда мавжуд бўлган ҳужжатлар нусхасини Ягона интерактив давлат хизматлари портали орқали олиш имкони яратилди.