**Ўзбекистон Республикаси Олий Мажлиси Сенатининг Фан, таълим ва соғлиқни сақлаш масалалари қўмитасига**

*Нусхаси:* Тошкент вилояти Бўка тумани, “Бўстон” МФЙда яшовчи О.Шодмонқуловага

Сизнинг 09/2151-сон (01.02.2021 й.) хатингиздаги фуқаро О.Шодмонқулова томонидан йўлланган мурожаатда кўтарилган масалалар юзасидан қуйидагилар маълум қилинади.

Тошкент вилояти Бўка туманидаги 39-сон умумтаълим мактаби Ўзбекистон Республикаси Вазирлар Маҳкамасининг 2019 йил 15 июлдаги 594-ф-сон фармойишига асосан мукаммал таъмирланиши белгиланган бўлиб, тегишли ташкилотларнинг хулосасига кўра, мактаб биносининг техник ҳолати таъмирга яроқли эмас деб топилганлиги муносабати билан иш тури қўшимча 540 ўқувчи ўринли бино қурилишига ўзгартирилган.

Мазкур фармойишга асосан қурилиш-таъмирлаш ва тўлиқ жиҳозлаш бўйича буюртмачи этиб Тошкент вилояти ҳокимлиги ҳузуридаги “Ягона буюртмачи хизмати” ИК белгиланган.

Бугунги кунда ушбу умумтаълим муассасасида қурилиш-таъмирлаш ишларини пудратчи “Боғишамол қурилиш бизнес сервис” МЧЖ томонидан олиб борилиши белгиланган. Бугунги кунда объектда қурилиш ишлари 95 %га, жиҳозлаш ишлари эса 80 %га бажарилган. Объектнинг ўқув хоналарида тўлиқ қурилиш-таъмирлаш ҳамда жиҳозлаш ишлари якунига етказилиб, қўшимча хоналарда (спорт зали, фаоллар зали, ошхона) қурилиш ишларининг якуний пардозлаш ишлари олиб борилмоқда.

Шунингдек, мазкур объектда қурилиш ишларни якунига етказиш бўйича вазирлик томонидан вилоят ҳокимлиги билан ҳамкорлик ўрнатилганлиги оъектни жорий йилнинг март ойига қадар фойдаланишга топширилиш кўзда тутилганлиги маълумот тариқасида киритилмоқда.

**Вазир ўринбосари И.Джураев**