**Жарқўрғон тумани бўйича Республика вазирлик ва идоралари даражасида ечиладиган муаммоли масалалар юзасидан**

**Т А К Л И Ф**

1. Иқтисодий тараққиёт ва қамбағалликни қисқартириш вазирлиги (Қўчқоров), Молия вазирлиги (Ишметов), Уй-жой коммунал хизмат кўрсатиш вазирлиги (Салиев), Сурхондарё вилояти ҳокимлиги (Боболов):

Ўзбекистон Республикаси Президенти Ш.М.Мирзиёевнинг 2018 йил 19-20 январ кунлари Сурхондарё вилоятига ташрифи давомида Қизириқ туманида кенгайтирилган тарзда ўтказилган йиғилиш баёнининг 9-бандида берилган топшириғининг ижросини таъминлаш мақсадида Жарқўрғон тумани марказида янгидан қурилиши режалаштирилаётган 24 км оқова сув тизимининг 4 км қисмини янгидан қуриш учун 2021 йил давлат дастурига киритиш ва туман марказидан ўтувчи М-41 "Бишкек-Душанбе-Термиз" автомобиль йўлининг 1580-1584 км (4 км) қисми ёқасида 2020- 2022 йилларда 18 та кўп қаватли уйлар қурилишини инобатга олиб, оқова сув тизимининг 4 км қисмини янгидан қуриш учун дастлабки хисоб-китобларга кўра 28,0 млрд сўм маблағ ажратсин.

1. Республика Автомобиль йўллари қўмитаси (Абдувалиев), Республика йўл жамғармаси (), Сурхондарё вилоят ҳокимлиги (Боболов):

Жарқўрғон тумани марказидан ўтувчи М-41 "Бишкек-Душанбе-Термиз" автомобиль йўлининг 1575-1588 км, 13 км қисмида 2015 йилга нисбатан автомобилларнинг ҳаракат жадаллиги 3 бараварга ўсиб, 2020 йилда ўртача суткалик ҳаракат жадаллиги 22,0 минг авт./суткани ташкил қилаётганлиги сабабли 13 км қсмини реконструкция қилиш учун 2021 йил Давлат дастурига киритиб, дастлабки хисоб-китобларга кўра 30, млрд сўм маблағ ажратсин.

1. Республика Худудий электр тармоқлари АЖ ():

Жарқўрғон тумани аҳолисини узлуксиз ва сифатли электр энергияси билан таъминлаш мақсадида бугунги кунда зўриқиб ишлаётган подстанция Жарқўрғондаги 110/35/10 кВ трансформатор Т-2 16 000 кВани 25 000 кВага, подстанция Чинордаги 35/10 кВ трансформатор Т-1 6300 кВани 10 000 кВага, подстанция Истиқлолдаги 110/35/6 кВ трансформатор Т-1 6300 кВани 10 000 кВага, ҳамда подстанция Жарқўрғондаги 110/35/10 кВ Т-1, Т-2 ячейкаларни (КРУН)ни янгисига алмаштириш масаласини 2021 йил Давлат дастурига киритиб, дастлабки хисоб-китобларга кўра 10,3 млрд сўм маблағ ажратсин.