Давлат дастурида қишлоқ хўжалиги соҳасига ҳам янгича ёндашувдаги муносабатларни жорий этиш белгиланмоқда. Хусусан, жорий йилдан амалиётимизга “Ягона дарча” тамойили бўйича фермер, деҳқон хўжаликлари, агрокластерлар, кооперациялар ва бошқа тадбиркорлик субъектларига инновацияларга асосланган сифатли агрохизматлар кўрсатишни йўлга қўйилади. Бунда аввало Қишлоқ хўжалигида билим ва инновациялар тизимини 2021-2025 йилларда ривожлантириш концепцияси ишлаб чиқилиб, қишлоқ хўжалиги ва озиқ-овқат таъминоти илмий-ишлаб чиқариш маркази негизида Қишлоқ хўжалигида билим ва инновациялар Миллий марказини ташкил этилиши белгиланмоқда.

Шунингдек, ушуб вазифа орқали соҳага илмий изланишлар жорий этилаётгани катта аҳамият касб этиб, энди илмий ва инновацион ишланмаларни яратган ва самарали жорий этган олимлар ҳамда ёш олимларни қўллаб-қувватланади. Яъни, Миллий марказ ҳузурида Қишлоқ хўжалигида илмий-тадқиқотларни ва инновацион ишланмаларни молиявий қўллаб-қувватлаш жамғармасини ташкил этилади.

Давлат дастурида ерга эътиборсизлик орқали ер сифатининг бузилишига қарши курашиш масалаларини ҳал этишга қаратилган яна бир муҳим вазифа – қишлоқ хўжалигида экинлар ҳосилдорлигини ва самарадорликни ошириш бўйича амалиё ҳамда комплекс ишлар амалга ошириш белгиланмоқда. Бу орқали қишлоқ хўжалигида энг илғор технологиялар, ресурс тежовчи ва биологик усуллардан фойдаланиш, қишлоқ хўжалиги экинларининг юқори авлодли уруғлари билан таъминлаш амалиётга кенг жорий этилади. Айниқса, пахта майдонларида 160 минг гектар сув тежовчи технологиялар жорий этилиб, ҳосилдорликни пахта ва ғаллачиликда 8-10 фоизга, мева-сабзавотчиликда 15-20 фоизга ошириш чораларини кўрилиши белгиланмоқда.

Шунингдек, ҳар бир гектар ердан олинадиган даромадни ҳозирги ўртача 2 минг АҚШ долларидан камида 5 минг АҚШ долларигача босқичма босқич етказиш, шоличиликда сув ресурсларидан самарали фойдаланиш мақсадида асосий майдонларда 20 фоизгача ва такрорий майдонларда 70 фоизгача кўчат усулида экишни жорий этиш бўйича чора-тадбирлар дастурини ишлаб чиқиш режалаштирилмоқда.

Шу билан бирга органик қишлоқ хўжалиги маҳсулотларини етиштириш ҳисобига экологик тоза, сифатли экспортбоп мева-сабзавотлар етиштириш, пахта ва ғалла етиштиришга қўшимча равишда шоли, сабзавот маҳсулотлари етиштиришни ҳам молиявий қўллаб-қувватлаш механизмларини жорий этиш каби вазифалар албатта аввало ерга бўлган муносабатни ўзгартириш, дехқон ва фермернинг масъулиятини ошириш ҳамда аҳоли даромадларининг ўсишига хизмат қилади.