**ПРЕСС-РЕЛИЗ**

Ўзбекистон Республикасида комплекс профилактик ва эпидемияга қарши тадбирларнинг мақсадли амалга оширилиши натижасида юқумли касалликларга қарши курашишда катта ютуқларга эришилди. 1991 йилдан бошлаб қатор юқумли касалликлар билан касалланиш кўрсаткичларининг изчил камайиб бориши кузатилмокда, шу жумладан вирусли гепатит ”А” билан касалланиш 4,5 баравар, ўткир ичак инфекциялари билан касалланиш 4,6 баравар, ўткир респиратор касалликлар билан касалланиш 7,9 баравар камайди.

Ўзбекистонда 2000 йилгача миллий эмлаш календарига болаларни 6 та инфекцияга қарши эмлаш киритилган эди. Ривожланган давлатларнинг халқаро тажрибасини инобатга олган холда, профилактик эмлаш миллий календарини такомиллаштириш натижасида бугунги кунда 14 та юқумли касалликларга қарши эмлаш амалга оширилмоқда. Шуни таъкидлаш жоизки, мактаб ёшидаги ва мактабгача бир ёшдан ошган болаларда вирусли гепатит Ага қарши профилактик эмлаш зарурлиги тўғрисида соғлиқни сақлаш тизими ходимларининг жамоатчиликни огохлантириш бўйича харакатлари гепатит А касаллигига чалиниш холатларининг камайишига олиб келди. Дунёда одам папиллома вирусининг аёлларда бачадон саратонини чақиришидаги роли исботланган ва шу сабабли 2019 йилдан қиз болаларни одам папиллома вирусига қарши эмлаш бошланди. Бугунги кунда Ўзбекистонда эмлаш қамрови 95-99%ни ташкил этади.

Республика бўйича вирусли гепатиталар билан касалланган беморларга қуйидаги муассасалар даволаш-диагностик ёрдамни кўрсатади:

-Республика муассасалари – Вирусология ИТИ, Республика ихтисослаштирилган эпидемиология, микробиология, юқумли ва паразитар касалликлар илмий-амалий тиббиёт маркази, ТТА

-шаҳар ЮКШ – 5 та

-вилоят – 13 та

-туман – 10 та юқумли касалликлар шифохонаси

-ТТБ қошидаги 150 та юқумли касалликлар бўлимлари ва Республика вилоятларининг туманларида 150 та юқумли касалликлар хоналари фаолият юритади.

Вазирлар Маҳкамасининг 2017 йил 24-июлдаги “ Ўзбекистон Республикасида юқумли касалликлар тарқалишининг олдини олишга доир қўшимча чора-тадбирлар тўғрисида”ги 537-сонли қарори асосида 2017-2021 йилларда юқумли касалликлар шу жумладан вирусли гепатитларни даволаш ва ташҳисот усулларини такомиллаштириш ҳамда профилактикасига доир комплекс чора-тадбирлар мажмуаси ишлаб чиқилган булиб, шу асосида ҳар бир вилоят марказида аҳолига тиббий даво ва профилактик ёрдам кўрсатадиган гепатология марказлари очилди ва улар ўз фаолиятини бошлади.

Гепатологик марказларнинг фаолияти қуйидагилардан иборат:

* Юқумли касалликларни ташхислаш, профилактикаси ва даволаш бўйича меъёрий базасини такомиллаштириш;
* Сурункали вирусли гепатитларнинг профилактикаси, ташхиси ва даволаш тадбирларини келгусида такомиллаштириш;
* Республикада юқумли касалликлар муассасаларининг моддий-техника базасини келгусида ривожлантириш ва модернизация қилиш;
* Соғлиқни сақлаш тизимида юқумли касалликлар муассасаларининг ходимлар потенциалини мустаҳкамлаш.

Ушбу қарорни амалга ошириш доирасида Республиканинг 6 та вилоят ва Қорақалпоғистон Республикасининг юқумли касалликлар шифохоналарининг қайта таъмирланишига 21,1 млрд сўм маблағ ажратилди.

(Самарканд вилояти – 4,6 млрд. сўм, Хоразм вилояти – 1,2 млрд. сўм, Сурхандарё вилояти – 3,5 млрд.сўм, Фарғона вилояти – 3,2 млрд. сўм ва Бухоро вилояти – 4,7 млрд. сўм, Карақалпоғистон Республикаси – 3,9 млрд. сўм).

Ундан ташқари, гепатитни даволашда қўлланиладиган вирусга қарши дори воситаларини сотиб олиш учун 2017 йилда 2 млрд. сўм, 2018 йилда 10 млрд. сўм, 2019 йилда 10 млрд. сўм ва 2020 йил - 6,3 млрд. сўм вирусга қарши дориларни ва вирусли гепатит В ва Снинг ташхисоти учун тест-тўпламларини харид қилиш мақсадида 4,6 млрд. сўм маблағ ажратилган.

Вирусли гепатитлар муаммоси бўйича халқаро ҳамкорликни чуқурлаштириш натижасида, Вирусология ИТИ «CDAF» фонди томонидан Жаҳон Соғлиқни Сақлаш Ташкилотининг вирусли гепатит Сни бартараф қилиш ва вирусли гепатит В ва Д ни 2030 йилга қадар кескин камайтириш стратегияси бўйича Ўзбекистонда гепатитларни бартараф қилишни каталитик молиялаштириш бўйича пилот лойиҳасини молиялаштириш тўғрисида ижобий қарорини олди. 2019 йил декабр ойида бошланган пилот лойиҳа сурункали вирусли гепатит В, C ва Д билан касалланган беморларга ташхислаш ва даволаш хизматлари механизмларини ишлаб чиқишга имкон беради, ушбу механизм бўйича даволаниш таннархи 80% даволанаётган беморлар ўзларининг ва шунингдек 20% имконияти чегараланган аҳоли ичидаги беморларни тиббий харажатларини тўлаши ҳисобига камаяди. Пилот лойиҳани амалга ошириш вирусли гепатитлар В ва C бўйича аҳолини скрининг текширувини босқичма-босқич 2 миллион кишига ошириш ва Миллий дастурни амалга ошириш учун замин яратади, шунингдек ҳар йили 100 минггача беморни даволаш имконини беради. Мазкур дастурнинг татбиқ қилиниши Жаҳон Соғлиқни Сақлаш Ташкилоти томонидан 2030 йилгача бўлган даврда С вирусли гепатитни бартараф этиш бўйича белгиланган мақсадга эришишда қўйилган илк қадамлардан бири бўлиб хизмат қилади.

Республикада ОИВ инфекцияси тарқалишининг олдини олиш мақсадида, Ўзбекистон Республикаси Президентининг 22.06.2018 йилдаги “Одамнинг иммунитет танқислиги вируси келтириб чиқарадиган касаллик тарқалишига қарши курашиш ва шифохона ички инфекцияларини профилактика қилиш бўйича қўшимча чора-тадбирлар тўғрисида” ПҚ-3800-сонли Қарори ижроси бўйича 2019 йил давомида бир қатор ишлар амалга оширилди.

2019 йилда маъмурий ҳудудлардаги юқумли касалликлар шифохоналари ва бўлимлари негизида ОИВ инфекцияли шахслардаги қўшимча касалликларни даволаш учун махсус ўринлар ташкил этилди ва фаолият олиб борилмоқда..

ОИВ инфекцияли шахслардаги вирусли, бактериал ва замбуруғли ёндош инфекцияларни даволаш ва профилактикасини амалга оширишда зарур бўлган дори воситалари 316 млн. сўм миқдоридаги маблағга, ретровирусга қарши дори воситалари 2,66 млн. АҚШ доллари миқдоридаги маблағга ҳамда 726 минг АҚШ доллари миқдоридаги маблағга СД4 ПЗР реагентлари харид этилиб, маъмурий ҳудудларга тарқатилди. Шунингдек, аҳоли орасида ОИВ инфекцияли шахсларни эрта аниқлаш учун 8 млрд. сўм миқдордаги маблағга ИФА тест-тўпламлари, ”Дўстона хоналар” узлуксиз фаолият кўрсатишини таъминлаш мақсадида 372,4 млн. сўмга жинсий алоқа йўли билан юқувчи касалликлар ва ОИВ инфекцияси билан касалланиш хавфи юқори бўлган шахслар ўртасида профилактик чоралар ва синдромал даво олиб бориш учун зарур тиббий анжомлар ва дори воситалари харид этилди.

01.01.2020 йил ҳолатига 28265 нафар ОИВ инфекцияли шахслар махсус даволаш - ретровирусга қарши терапия олмоқда. Ўзбекистон Республикаси Президентининг 22.06.2018 йилдаги “Одамнинг иммунитет танқислиги вируси келтириб чиқарадиган касаллик тарқалишига қарши курашиш ва шифохона ички инфекцияларини профилактика қилиш бўйича қўшимча чора-тадбирлар тўғрисида” ПҚ-3800-сонли Қарорига асосан ОИВ инфекцияси билан яшовчи даволанишга муҳтож шахсларни ретровирусга қарши терапия билан тўлиқ қамраб олиш мақсадида Республика бўйича 2019-2022 йилларга 20,6 млрд. сум ва 11,6 млн. АҚШдоллари миқдоридаги маблағ йўналтирилиши кўзда тутилган. 2020 йил 1 январ ҳолатига Республика бўйича диспансер назоратида турган 39593 нафар беморларнинг 28265 нафари 71,3% (2018 й. 66,8%) антиретровирус терапия билан қамраб олинган.Республика ОИТСга қарши кураш маркази қошида 60 ўринли махсуслаштирилган шифохонада 2019 йилда 2 мингдан ортиқ ОИВ инфекцияси билан хасталанган беморларга ихтисослаштирилган тиббий ёрдам кўрсатилди.

Республика аҳолиси саломатлигини сақлаш ва санитария-эпидемик барқарорликни таъминлаш чораларини кучайтириш мақсадида “Ўзбекистон Республикасида грипп ва бошқа ўткир респиратор инфекцияларнинг тарқалишига қарши курашиш тизимини янада такомиллаштириш чора-тадбирлари” тўғрисида 3729-сонли қарор чиқди ва ушбу қарор ушбу касалликларнинг олдини олиш комплекс чораларини амалга оширишни ўз ичига олади, яъни:

- мавсумдан олдин бюджет маблағлари ҳисобидан эмлаш учун гриппнинг оғир кечишини бошидан ўтказиш хавфи юқори бўлган шахсларни аниқлаш;

- юқори патоген грипп вируслари ва ўткир респиратор инфекцияларнинг Ўзбекистон Республикаси худудига кириб келишининг олдини олиш ва назорат қилиш;

- беморларни даволаш, диагностика ва профилактика учун мўлжалланган дори воситалари ва тиббиёт буюмларини рўйхатдан ўтказиш тизимини мақбўллаштириш;

- илмий ишланмаларни фаоллаштириш ва юқори самарали ташхисот, даволаш ва профилактика воситаларини татбиқ этган холда илғор хорижий тажрибани ўрганиш;

- махаллий самарали вакциналар, диагностика воситалари ва шахсий химоя воситалари, вирусга қарши воситалар ва бошқаларни ишлаб чиқаришни ривожлантириш.

Бугунги кунда ушбу қарор бўйича кўп ишлар амалга оширилди.

Вирусология хизматида халқаро хамкорлик 100 минг АҚШ долларидан ошувчи аҳамиятли лойиҳалар:

1.Center for Disease Analysis Foundation (CDAF, АҚШ) билан хамкорликдаги лойиҳа.

Лойиҳа номи: Ўзбекистонда вирусли гепатитни бартараф этиш бўйича пилот лойиҳа. Uzbekistan hepatitis elimination program (UHEP).

2. Integral Global Health (IGH, АҚШ) билан хамкорликдаги лойиҳа.

Лойиҳа номи: Ўзбекистонии гепатитларни бартараф этишда қўллаб қувватлаш.

3.GlaxoSmithKline/Британия билан хамкорликдаги лойиҳа.

Лойиҳа номи: Ўзбекистон Республикасида оғир ротавирус диареяга қарши курашишда ротавирус вакцинасининг таъсирини баҳолаш.

4. KOFIH (Korean Foundation for International Healthcare) (Жанубий Корея) билан хамкорликдаги лойиҳа.

Лойиҳа номи: «Ўзбекистон Республикасида одам папиллома вирусини (ОПВ) ташҳислаш ва тадқиқотларни такомиллаштириш».

5.Ўзбекистонда ОИВни назорат қилишни кучайтириш, юқори хавф гуруҳларига алоҳида эътибор берган ҳолда, Ўзбекистонда ОИВга қарши курашиш фаолияти кўламини кенгайтириш.

6. "Шарқий Европа ва Марказий Осиё минтақасидаги асосий гуруҳлар учун хизматлар барқарорлиги" кўп тармоқли лойиҳалари.