Жарқўрғон туманидаги 13- сонли умумтаълим мактаби ҳақида

**МАЪЛУМОТ.**

Жарқўрғон туманидаги 13- сонли умумтаълим мактаби 1970 йил қурилган. Мактаб 4 та бинодан иборат бўлиб 320 ўринга мўлжалланган. Ҳозирги кунда 2 сменада иш олиб боради. 13- сонли умумтаълим мактаби биноси 2006 йилда жорий таъмирдан чиқарилган. Мактабнинг эшик ҳамда деразалари 1970 йил ҳолати бўйича турибди, таъмирталаб. Мактабнинг 3 биносининг том қисми кўтарилган бўлиб шиферлари яроқсиз холга келган. Натижада қиш мавсумида мактабнинг айрим синфхоналаридан чакка ўтади. Мактабнинг икки биносидаги хоналар полланмаган. Қишда совуқ ҳамда зах.

Ҳозирги кунда 320 ўринлик мактабда 515 нафар ўқувчи ўқимоқда. Уларнинг дарсдан кейин қўшимча тўгаракларга жалб қилиниши ҳолатига, шароит йўқ.

Мактабнинг ўйингоҳи мавжуд, лекин қишда жисмоний тарбия фани бўйича дарс ўтишга имконият йўқ. Сабаби спорт зали мавжуд эмас.

Синфхоналардаги ўқув жиҳозлари ҳам 2006 йил жарий таъмирда бир қисми алмаштирилган бўлиб қолганлар эски, ишлатишга яроқсиз, доскалар етишмайди.

Мактабда компьютер хонаси мавжуд бўлиб, мактабдаги ўқувчиларга сон жиҳатдан компьютерлар етишмайди. Компьютерлар 15 дона бўлиб, хар бир синфда эса 20 нафардан 25 нафаргача ўқувчилар ўқийди.

**Мактаб директори: О. Кўкиев.**