**Ўзбекистон Республикаси Президенти рахбарлигида 2020 йил 16 декабрь куни бўлиб ўтган видиоселектор йиғилишида берилган топшириқлар юзасидан Бандихон туманида амалга оширилган ишлар тўғрисида**

**М А Ъ Л У М О Т**

Ўзбекистон Республикаси Президенти раҳбарлигида бўлиб ўтган видиоселектор йиғилишида аҳолини энергия ресурси билан узлуксиз таъминлаш куз-қиш мавсумини беталофат ўтказиш бўйича аниқ вазифалар белгилаб берилган эди.

Бу борада Бандихон туманида қуйидаги ишлар амалга оширилди.

1.**Тегишли ҳудудлар аҳолисини туманлар кесимида электр энергияси, табиий ва суюлтирилган газ, кўмир билан таъминлаш бўйича тасдиқланган графикларнинг мавжудлигини ўрганиш.**

Бандихон туманида 7 та подстанциялар ва маҳаллалар кесимида электр энергияси, табиий ва суюлтирилган газ, кўмир билан таъминлаш графиги ишлаб чиқилган бўлиб, куз-қиш мавсумида энергия ресурслари билан таъминлаш графикларга асосан амалга оширилмоқда.

2. **Табиий ва суюлтирилган газ ҳамда кўмир билан таъминлаш бўйича белгиланган чора-тадбирлар аҳолининг ҳақиқий эҳтиёжларидан келиб чиқиб шакллантирилганлигини ўрганиш.**

Табиий ва суюлтирилган газ ҳамда кўмир маҳсулоти билан таъминлаш аҳолининг эҳтиёжларидан келиб чиқиб шакиллантирилган бўлиб, туман Газ таъминоти корхонаси ва “Сурхондарё вилояти кўмир таъминот” МЧЖнинг Қизириқ туман омборхонаси томонидан амалга оширилмоқда.

3. **Ҳудудий электр тармоқлари корхонаси томонидан аҳоли ва ижтимоий соҳа объектларига электр энергиясини тасдиқланган график асосида етказиб берилиши ҳолатини ўрганиш.**

Туман электр таъминоти корхонаси томонидан аҳоли ва ижтимоий соҳа объектларига электр энергиясини етказиб бериш тасдиқланган график асосида амалга оширилмоқда. Электр энергияси етказиб бериш тумандаги 7 та подстанциялар орқали амалга оширилмоқда.

4**. Ҳудудий газ таъминоти корхонаси томонидан аҳоли ва ижтимоий соҳа объектларига табиий ва суюлтирилган газни белгиланган чора-тадбирларга асосан ажратилган миқдорда етказиб берилиши ҳолатини ўрганиш.**

Бандихон тумангаз филиали томонидан 2341 та аҳоли хонадонларига ва 15 та ижтимоий соҳа объектларига табиий газ ҳамда 15080 та ахоли хонадонларига ва 3 та ижтимоий соҳа объектларига суюлтирилган газ етказиб берилмоқда.

5. **Табиий ва суюлтирилган газ билан таъминланмаган хонадонлар хатловдан ўтказилганлиги ҳолатини ҳамда уларни табиий газ ёки газ баллонлари билан таъминлаш борасида амалга оширилаётган ишларни ўрганиш.**

Бандихон туманида 1112 та ахоли хонадонлари хатлов ўтказилиб табиий газ танқис худудга тушганлиги сабабли, бугунги кунда барча хонадонларга яъни 1112 та суюлтирилган газ балонлари тарқатилган.

6. **Куз-қиш мавсумида истеъмолчиларга етказиб берилаётган электр энергияси ва табиий газ таъминотида ўрнатиладиган чекловлар тўғрисида истеъмолчиларни расмий равишда ўз вақтида хабардор қилинишини ўрганиш.**

Бандихон туманида табиий газ ва суюлтирилган газ таъминотида чекловлар жорий қилинмаган. *(мавсумий истемолчилар ва АСГҚКС дан ташқари)*

Электр энергия таминоти бўйича чекловлар тўғрисида режа-график ишлаб чиқилган ва истемолчиларга маълум қилинган.

Куз-қиш мавсумида истемолчиларга етказиб берилган электр энергияси ва табиий газ таъминотидаги чекловлар тўғрисида истемолчилар туман ҳокимлиги, таъминотчи корхоналарда ташкил этилган “ШТАБЛАР” бундан ташқари секторлар ва маҳалла фуқаролар йиғинлари орқали ҳабардор қилинмоқда.

7. **“Ўзбеккўмир” АЖнинг ҳудудий корхонаси томонидан аҳоли ва ижтимоий соҳа объектларига кўмир маҳсулотини етказиб берилиши ҳамда кўмир захираси яратилганлигини ўрганиш.**

Сурхондарё вилоят “Кўмир таъминоти” МЧЖ Қизириқ туман омборхонаси томонидан ижтимоий соҳа объектларига жами 875 тонна кўмир етказиб берилишини режалаштирган бўлиб, амалда 875 тонна (100%) етказиб берилди.

Аҳолига 500 тонна кўмир махсулоти етказиб бериш режалаштирилган бўлиб, амалда 253 тонна (50.6%) етказиб берилган. Бугунги кунда кўмир омборхонасида 50 тонна кўмир захираси бор.

8. **Аҳолига суюлтирилган газ ва кўмир маҳсулотлари сотилишида белгиланган нархларга риоя этилиши ва нархнинг барқарорлиги назорат қилиниши таъминланганлигини ўрганиш.**

1 кг кўмир махсулоти (Ангрен) -303,0 сўм,

1 кг суюлтирилган газ – 1120 сўм. (1 та газ балон-22400 сўм)

Нархларнинг барқарорлиги туман ҳокимлиги, ҳуқуқни мухофаза қилувчи ташкилотлар ҳамда жамоатчилик томонидан доимий назоратга олинган.

9. **Ҳокимлик ва таъминотчи корхоналар мутасаддилари томонидан энергия ресурслари таъминотини яхшилаш бўйича кўрилаётган чора-тадбирларни ўрганиш ва амалий ёрдам бериш.**

Ҳурматли Президентимиз Ш.М.Мирзиёев рахбарлигида жорий йилнинг 16 декабрь куни бўлиб ўтган видиоселектор йиғилишида берилган аниқ вазифалар юзасидан ҳар куни 07:00-08:00 ва 20:00-21:00да штаб йиғилишлари ўтказиб борилмоқда. Маҳаллалар кесимида энергия таъминотидаги узилишлар ва чекловлар ҳисоби юритилмоқда.

Авария ҳолатлари жойида бартараф этилмоқда, чоралар белгилаб бориляпти. Натижада 6 кун олдин кунига 9-10 соатлаб электр энергияси таъминотида сабабсиз узилишлар бўлган бўлса, бугунга келиб 2-3 соат белгиланган график асосида ўчирилмоқда.

**10. Ҳудудларда озиқ-овқат маҳсулотларини сақлаш учун омборлар (холодильник) мавжудлиги ҳамда уларнинг техник ҳолатини, яъни қиш мавсуми тугагунча маҳсулотларни сақлаш имкониятларини ўрганиш.**

Туманда 2 та жами 600 тонналик (Ғунчагул МЧЖ -250 т, Бест Гарден томорқа хизмати -350 т) музлатгичлари мавжуд бўлиб техник жихатдан фойдаланишга яроқли. Хозирги кунда ушбу музлатгич омборхоналарида жами 112 тонна махсулот (Ғунчагул МЧЖ -90 т, Бест Гарден томорқа хизмати -22 т) сақланмоқда

**11. Мутасадди ташкилотлар вакиллари билан бирга ҳудудларда гўшт, шакар, гуруч, ўсимлик ёғи ва бошқа озиқ-овқат маҳсулотлари захираси мавжудлиги ҳолатини ўрганиш.**

Туманда 2020-2021 йил қиш ва бахор ойлари учун 985 тонна асосий турдаги қишлоқ хўжалик ва бошқа турдаги озиқ-овқат махсулотлари захирага жамғариш режалаштирилган бўлиб хозирги кунда 1106,2 тонна махсулотлар захирага олинган.

**12. Ҳокимликлар қошида ташкил қилинган махсус жамғарма маблағлари ҳисобидан бозорларга асосий турдаги товарларни кафолатли етказиб бериш учун биринчи навбатда ўсимлик ёғи ва бошқа зарур маҳсулотларни сотиб олиб, ҳар бир ҳудудда камида 3 ойлик захира шакллантирилганлигини ўрганиш.**

Хокимликлар қошида ташкил этилган жамғарма хисобидан туманда жорий йил 20-декабрдан 2021 йил 10 мартга қадар аҳолини асосий озиқ-овқат махсулотлари билан барқарор таъминлаш мақсадида махсулотларни захирага олиш доирасида тизимли ишлар ташкил этилган.

**13. Ҳудудда штаблар ташкил қилинганлиги, бозорларда нарх-наво ошиши ҳолатларининг олдини олиш ҳамда асосий турдаги озиқ-овқат маҳсулотлари айланмасини, нарх-навосини, мавжуд эҳтиёж ва талабларни кунлик таҳлил қиладиган идоралараро ишчи гуруҳ тузилганлигини ўрганиш.**

Туман ҳокимлигимаъсул ташкилот ва муассаса иштирокида бозорларда нарх-наво ошиши ҳолатларининг олдини олиш ҳамда асосий турдаги озиқ-овқат маҳсулотлари айланмасини, нарх-навосини, мавжуд эҳтиёж ва талабларни кунлик таҳлил қиладиган идоралараро ишчи гуруҳ тузилган.

**14. Янги йил байрами арафасида талаб ошишини инобатга олиб, расталарни маҳсулотлар билан тўлдирилиши, деҳқон бозорлари ва йирик савдо объектларида ярмаркалар ташкил этилиши ва уларга товарларни арзонлаштирилган нархларда етказиб берилишини ўрганиш.**

Туман ҳокимининг 2020 йил 19-декабрдаги №02-01/63 сонли йиғилиш баёнига асосан янги йил байрами арафасида ва байрам кунлари ички истемол бозорини асосий турдаги озиқ-овқат махсулотлари билан кафолатли тўлдириш ва нарх-наволарнинг барқарорлигини таъминлаш мақсадида янги йил ярмаркаси савдолари ташкил этилган. Уни доимий назорат қилиш борасида ишчи гурух томонидан кунлик мониторинг ишлари олиб борилмоқда.