**КИРИШ**

**Мавзунинг долзарблиги** **ва зарурати.** Ўзбекистон мустақилликка эришганидан сўнг ҳуқуқий демократик давлат ва кучли фуқаролик жамияти қуришни ўз олдига мақсад қилиб қўйди. Ижтимоий ҳаётнинг барча соҳаларида фуқаролик жамияти институтларининг ижтимоий фаоллигини ошириш бўйича салмоқли ишлар амалга оширилди.

Нодавлат нотижорат ташкилотлари фаолиятининг ҳуқуқий кафолатлари Ўзбекистон Республикаси Конституциясида мустаҳкамланди. Нодавлат нотижорат ташкилотлари фаолиятининг самарадорлигини оширишга қаратилган икки юздан ортиқ норматив-ҳуқуқий ҳужжатлар қабул қилинди.

Олий Мажлис ҳузурида Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фонди ҳамда мазкур жамоат фонди маблағларини бошқариш бўйича Парламент комиссияси ташкил этилди.

Ўзбекистон Республикаси Бюджет кодексида давлат бюджети харажатлари таркибига нодавлат нотижорат ташкилотларини ва фуқаролик жамиятининг бошқа институтларини давлат томонидан қўллаб-қувватлаш харажатлари ҳам киритилди. Шунга мувофиқ, ҳар йили фуқаролик жамияти институтларини қўллаб-қувватлаш мақсадида давлат бюджетидан 20-30 млрд. сўм маблағ ажратиб келинмоқда.

Ўзбекистон Республикаси Президенти Ш.М.Мирзиёев ўзининг Олий Мажлисга тақдим этган Мурожаатномасида “Эркин фуқаролик жамиятини барпо этиш, инсон ҳуқуқ ва эркинликларини ҳимоя қилиш борасида амалга ошираётган ислоҳотларимизда нодавлат нотижорат ташкилотларининг ўрни ва роли беқиёс эканини алоҳида таъкидлаш жоиз” деб айтган эди[[1]](#footnote-1).

Бинобарин, “2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси”га мувофиқ фуқаролик жамияти институтларини ривожлантириш масаласи давлат ва жамият қурилиши тизимини такомиллаштиришнинг устувор йўналишларидан бири сифатида белгиланди[[2]](#footnote-2).

Ўзбекистон Республикаси Президентининг 2020 йил 16 апрелдаги   
ПФ-5980-сонли Фармони билан Ўзбекистон Республикаси Президенти ҳузурида Жамоатчилик палатаси ташкил этилди ҳамда унинг фаолияти асосий йўналишларидан бири этиб давлат, фуқаролар ва фуқаролик жамияти институтларининг мамлакатни янада ривожлантиришга қаратилган саъй-ҳаракатларини бирлаштирувчи замонавий шаклдаги тизимли ҳамда самарали мулоқотини йўлга қўйиш ҳамда уларнинг ижтимоий манфаатлари келишилишини таъминлаш белгиланди.

Натижада, давлат органларидан мустақил ва эркин бўлган фуқаролик жамияти институтлари шакллана бошлади. Бугунги кунда ўн мингдан ортиқ нодавлат нотижорат ташкилотлари фуқароларнинг ҳуқуқ ва қонуний манфаатларини, демократик қадриятларни ҳимоя қилишда, ижтимоий, маданий ва маърифий мақсадларга эришишда муҳим роль ўйнамоқда.

Ижтимоий йўналтирилган бозор иқтисодиёти шароитида нодавлат нотижорат ташкилотлари давлатнинг айрим функцияларини амалга ошириб, давлат органларининг ҳақиқий кўмакчисига айланмоқда. Хусусан, улар аҳолига турли ижтимоий хизматлар кўрсатиб келмоқдалар, экологик муаммолар билан шуғулланмоқдалар, ижтимоий ёрдамга муҳтож шахсларга кўмаклашмоқдалар, уларнинг ҳуқуқ ва қонуний манфаатларини ҳимоя қилмоқдалар. Қолаверса, нодавлат нотижорат ташкилотлари томонидан давлат органлари устидан жамоатчилик назоратининг олиб борилиши, мамлакатда фуқаролик жамияти қуришни янада мустаҳкамламоқда.

Шу билан бирга, соҳага оид қонунчиликни унификация қилган ҳолда нодавлат нотижорат ташкилотларининг барча шаклларини қонунда белгилаш, нодавлат нотижорат ташкилотларини таъсис этиш, давлат рўйхатидан ўтказиш ва уларнинг алоҳида бўлинмаларини ҳисобга қўйишда қонунчиликда мавжуд тўсиқлар, ҳуқуқий бўшлиқлар ва зиддиятларни бартараф этиш зарурати вужудга келмоқда. Бу эса ўз навбатида, фуқаролик жамияти институти сифатида нодавлат нотижорат ташкилотлари фаолиятига оид қонунчиликни илмий жиҳатдан таҳлил қилиш, уни такомиллаштиришга қаратилган хулоса ва амалий таклифлар ишлаб чиқишга қаратилган тадқиқот олиб боришни тақозо этмоқда.

Амалиётда нодавлат нотижорат ташкилотлари фаолиятини ташкил этиш борасида ўз ечимини кутиб турган ҳуқуқий муаммоларнинг тўпланганлиги ҳам бу мавзуда тадқиқот олиб боришнинг долзарблигини кўрсатмоқда.

**Тадқиқотнинг республика фан ва технологиялари ривожланишининг устувор йўналишларига мослиги.**

**Муаммонинг ўрганилганлик даражаси.** Авваламбор, тадқиқот ишининг концептуал жиҳатлари Ўзбекистон Республикаси Президенти Ш.М.Мирзиёев маъруза ва чиқишларида ёритилган. Уларда давлатнинг фуқаролик жамияти билан самарали ва конструктив мулоқот механизмларини йўлга қўйиш, нодавлат нотижорат ташкилотлари фаолиятига оид қонунчиликни ортиқча бюрократик ғовлар, эскирган ва замон талабларига жавоб бермайдиган нормалардан холи этиш, нодавлат нотижорат ташкилотларини давлат томонидан қўллаб-қувватлашни такомиллаштиришга оид концептуал ғоя ва фикрлар мавжуд[[3]](#footnote-3). Диссертация мавзусига оид илмий изланишлар қуйидаги йўналишлар бўйича ўрганилди ва таҳлил қилинди.

Биринчи йўналишга оид А.А.Азизхўжаев, А.Х.Саидов, М.Бойдадаев, З.М.Исломов, Ф.Х.Раҳимов, М.Қирғизбоев, О.Т.Ҳусанов, ва Ш.У.Якубов каби олимларнинг асарларида Ўзбекистонда фуқаролик жамиятини шакллантириш ва унда нодавлат нотижорат ташкилотларининг ўрни борасида умумназарий масалалар тадқиқ этилган[[4]](#footnote-4). Хорижлик олимлардан В.Е.Чиркин, Л.Ю.Грудцына, Л.В.Бойцова, В.В.Бойцова, И.АХалий, С.В.Калашников, И.Ж.Искаковнинг фуқаролик жамияти институтлари таркибининг назарий-ҳуқуқий асосларига оид асарлари диққатга сазовордир[[5]](#footnote-5).

Иккинчи йўналишдаги тадқиқотларда нодавлат нотижорат ташкилотларига оид қонунчиликнинг шаклланиш ва ривожланиш босқичлари, нодавлат нотижорат ташкилотларининг ҳуқуқий мақоми ўрганилган ва таҳлиллар берилган. Шундай муаллифлар жумласига академиклар Ҳ.Раҳмонқулов, А.Х.Саидов, шунингдек олимлар Х.Т.Одилқориев, Т.М.Туребеков, З.Р.Рузиев, Ш.М.Асьянов, Д.Холманова, И.Толибов ва бошқаларни киритиш мумкин[[6]](#footnote-6). Бу борада хорижлик олимлар В.М.Каменева, О.Смолянко, Н.В.Костенко, А.М.Понамарев, А.В.Меняев, В.В.Залесский, А.А.Кумаритова, О.М.Кокорева, Г.А.Кудрявцева, А.В.Квашонкин ва М.В.Батуринларнинг мавзуга оид асарларини алоҳида эътироф этиш лозим[[7]](#footnote-7).

Учинчи йўналишда нодавлат нотижорат ташкилотларига оид масалаларни ижтимоий фанларнинг муайян йўналиши бўйича ўрганган Ғ.Абдукаримов, К.В.Джавакова, М.Раҳимова, М.Шарифходжаев, Х.Т.Маматов, А.Жалилов, Ш.Н.Назаров ва бошқаларнинг асарлари ҳам мазкур тадқиқот иши мавзусини тадқиқ этишда алоҳида аҳамиятга эга[[8]](#footnote-8).

Таъкидлаш лозимки, юридик адабиётларда фуқаролик жамияти институтлари тизимида нодавлат нотижорат ташкилотлари фаолиятини ҳуқуқий тартибга солишнинг айрим жиҳатлари илмий ва методологик жиҳатдан ўрганилган бўлса-да, “фуқаролик жамияти институти”нинг юридик тушунчаси ва унинг таркиби ҳуқуқий жиҳатдан очиб берилмаган, нодавлат нотижорат ташкилотини таъсис этишда давлатнинг иштироки чегараси таҳлил этилмаган, нодавлат нотижорат ташкилоти “ташкилий-ҳуқуқий шакли”га ҳуқуқий таъриф келтирилмаган, нодавлат нотижорат ташкилотини давлат рўйхатидан ўтказиш, унинг алоҳида бўлинмаларини ҳисобга қўйиш жараёни илмий-амалий ва ҳуқуқий жиҳатдан тадқиқ этилмаган.

Юқоридагилар фуқаролик жамияти институти сифатида нодавлат нотижорат ташкилотлари фаолиятининг конституциявий, маъмурий-ҳуқуқий таҳлили, уларни таъсис этиш ва давлат рўйхатига олишни қонунчилик ҳужжатлари асосида комплекс тадқиқот иши сифатида ўрганилмаганлигидан далолат беради.

**Диссертация ишининг илмий тадқиқот ишлари режалари билан боғлиқлиги.** Диссертация ишининг мавзуси Тошкент давлат юридик институти илмий кенгашининг 2004 йил 17 декабрдаги 15-сонли мажлиси қарори билан тасдиқланган ва Тошкент давлат юридик институтининг илмий тадқиқот ишлари режасига киритилган.

**Тадқиқот мақсади** Ўзбекистонда фуқаролик жамияти институти сифатида нодавлат нотижорат ташкилотлари фаолиятини ташкил этишнинг ҳуқуқий асосларини конституциявий ҳуқуқ фани нуқтаи назаридан комплекс тадқиқ этиш ҳамда натижаси бўйича илмий асосланган таклиф ҳамда тавсиялар ишлаб чиқишдан иборат.

**Тадқиқот вазифалари.** Ушбу мақсадга қуйидаги вазифаларни ҳал этиш орқали эришилади:

**Тадқиқот объекти ва предмети.** Фуқаролик жамияти институти сифатида нодавлат нотижорат ташкилотлари фаолиятини ташкил этиш соҳасидаги ижтимоий муносабатлар тизими диссертациянинг **тадқиқот объекти** ҳисобланади.

Фуқаролик жамияти институтлари тушунчаси ва таркибини тадқиқ этишга, нодавлат нотижорат ташкилотлари фаолиятини ташкил этишга оид илмий адабиётлар ва қонунчилик ҳужжатлари, шунингдек нодавлат нотижорат ташкилотларини таъсис этиш, давлат рўйхатидан ўтказиш назарияси ва амалиёти ҳамда бу соҳада мавжуд ҳуқуқий муаммолар, статистик ва бошқа таҳлилий маълумотлар **тадқиқот предмети** ҳисобланади.

**Тадқиқот методлари.** Диссертация мавзусига оид тадқиқотни амалга оширишда фалсафий ва махсус илмий методлар: жумладан, тарихий, диалектик, концептуал, муаммовий-мақсадли, қиёсий-таҳлилий, формал-юридик, мантиқий ёндашув, амалиёт натижалари ва жорий қонунчиликни таҳлил этиш, тизимлаштириш, социологик сўров натижаларини таҳлил қилиш ва илмий билишнинг бошқа усулларидан фойдаланилди.

Ўзбекистон Республикаси Президенти Ш.М.Мирзиёевнинг фуқаролик жамияти институтларининг давлат ва жамият қурилишидаги ролини ошириш, нодавлат нотижорат ташкилотлари фаолиятидаги бюрократик тўсиқларни бартараф этишга оид фикр ва кўрсатмалари ҳамда ушбу соҳада изланишлар олиб борган миллий ва хориж олимларининг илмий қарашлари тадқиқотнинг назарий асосларини ташкил этади.

**Ҳимояга олиб чиқилаётган асосий ҳолатлар:**1.

**Илмий янгилиги** илк маротаба монографик даражада Ўзбекистонда нодавлат нотижорат ташкилотлари фаолиятини ташкил этиш жараёнига конституциявий, маъмурий-ҳуқуқий нуқтаи назардан баҳо берилаётганлиги, амалиётда нодавлат нотижорат ташкилотлари сирасига киритилмаган айрим ташкилотларнинг ташкилий-ҳуқуқий шаклига аниқлик киритилаётганлиги, давлат рўйхатидан ўтказишнинг ҳуқуқий табиати, нодавлат нотижорат ташкилотларининг алоҳида бўлинмаларини ҳисобга қўйишга оид ташкилий-ҳуқуқий масалалар комплекс тарзда таҳлил этилганлиги, қонунчилик ва амалиёт ўзаро уйғунликда ўрганилганлиги ҳамда тадқиқот ишида илгари сурилган таклифлар илмий-ҳуқуқий муаммоларни ҳал этишга қаратилганлигида намоён бўлади.

**Тадқиқотнинг амалий натижалари.** Нодавлат нотижорат ташкилотлари фаолиятини тартибга солувчи қатор норматив-ҳуқуқий ҳужжатларни такомиллаштириш юзасидан билдирилган илмий таклиф ва тавсиялар ўз навбатида уларнинг фаолиятини ташкил этиш жараёнини янада соддалаштиришга хизмат қилади. Бинобарин, Ўзбекистон Республикасининг Фуқаролик кодексига, “Ижтимоий шериклик тўғрисида”, “Нодавлат нотижорат ташкилотлари тўғрисида”, “Фуқароларнинг ўзини ўзи бошқариш органлари тўғрисида”, “Жамоат фондлари тўғрисида”, “Ҳомийлик тўғрисида”ги қонунларга тегишли ўзгартиш ва қўшимчалар киритиш тўғрисидаги таклифлар фуқаролик жамияти институтига, нодавлат нотиорат ташкилотларининг барча шаклларига ҳуқуқий таърифлар бериш, улар фаолиятини ташкил этишдаги мавжуд ортиқча тўсиқларни бартараф этишга хизмат қилади.

**Тадқиқот натижаларининг ишончлилиги**. Диссертация ишининг ҳар бир боби охирида, шунингдек унинг якунида ўз аксини топган хулосалар, қонун ҳужжатлари ва ҳуқуқни қўллаш амалиётини такомиллаштиришга қаратилган таклифлар конституциявий, маъмурий-ҳуқуқ, давлат ва ҳуқуқ назарияси фанларида мавжуд назарий қарашларни, нодавлат нотижорат ташкилотлари фаолиятини ташкил этишга оид қонунчилик нормаларини ҳамда ҳуқуқни қўллаш амалиётини чуқур таҳлил қилиш асосида ишлаб чиқилган. Хулосалар муаллифнинг шахсий амалиёти ва соҳага оид иш тажрибаси, тадқиқот доирасида кўтарилган масалаларнинг ечимини топишга оид қарашлари, таклиф ва мулоҳазалари ҳамда социологик сўровлар натижаларига таянган ҳолда ишлаб чиқилган. Диссертация ишидаги айрим хулосаларни илгари суриш учун олиб борилган таҳлиллар бевосита диаграмма, жадвал ва формулалар шаклида ҳам расмийлаштирилган.

**Тадқиқот натижаларининг илмий ва амалий аҳамияти.** Тадқиқот натижасида шакллантирилган илмий хулосалар “фуқаролик жамияти институти”нинг юридик тушунчаси ва унинг таркибини ҳуқуқий жиҳатдан очиб беради, нодавлат нотижорат ташкилотини таъсис этишда давлатнинг иштироки чегарасига ҳамда нодавлат нотижорат ташкилотларининг барча шаклларига аниқлик киритади, нодавлат нотижорат ташкилотини давлат рўйхатидан ўтказиш, унинг алоҳида бўлинмаларини ҳисобга қўйиш жараёнидаги мавжуд бюрократик тўсиқларнинг бартараф этилишини илмий-ҳуқуқий жиҳатдан асослайди.

Диссертациянинг илмий хулосалари “Конституциявий ҳуқуқ”, “Маъмурий ҳуқуқ”, “Давлат ва ҳуқуқ назарияси”, “Сиёсатшунослик” каби фанларни илмий-назарий жиҳатдан бойитишга ҳамда фуқаролик жамияти институтлари, нодавлат нотижорат ташкилотлари фаолиятига оид янги илмий тушунча ҳамда таърифлар ишлаб чиқишда алоҳида аҳамият касб этади. Диссертация иши натижаларининг амалиётга татбиқ этилиши натижасида: авваламбор, нодавлат нотижорат ташкилотлари фаолиятини ташкил этишга оид қонунчиликни такомиллаштириш мумкин; иккинчидан, бугунги кунда ўз табиатига кўра давлатдан холи бўлган қатор нотижорат ташкилотларни нодавлат нотижорат ташкилотлари сирасига киритмаслик билан боғлиқ нотўғри амалиётнинг олдини олиш мумкин; учинчидан нодавлат нотижорат ташкилотларини давлат рўйхатидан ўтказиш ва уларнинг алоҳида бўлинмаларини ҳисобга қўйишдаги мавжуд бюрократик тўсиқларни бартараф этиш мумкин; тўртинчидан нодавлат нотижорат ташкилотлари ҳамда улар билан ижтимоий муносабатларга киришадиган давлат органлари вакилларининг назарий-ҳуқуқий билимларини ошириш мумкин.

**Натижаларнинг жорий қилиниши.** Тадқиқот натижаларидан олий юридик ўқув юртларининг талабаларига таълим бериш жараёнида фойдаланилмоқда. Шунингдек, тадқиқот натижалари илмий тадқиқот фаолияти ва қонун ижодкорлиги жараёнида ўз аксини топган. Тадқиқотчининг илмий хулоса ва таклифларидан Ўзбекистон Республикасида нодавлат нотижорат ташкилотлари, шу жумладан касаба уюшмалари фаолияти, жамоатчилик назорати тўғрисидаги қонунчиликни такомиллаштиришда фойдаланилган (Ўзбекистон Республикаси Олий Мажлиси Қонунчилик палатасининг ... -сонли далолатномалари).

Бундан ташқари, илмий тадқиқот доирасида ишлаб чиқилган нодавлат нотижорат ташкилотларининг намунавий уставидан амалиётда фойдаланиб келинмоқда (Адлия вазирлигининг --сонли хати).

**Тадқиқот натижаларининг апробацияси.** Илмий изланишларнинг асосий мазмуни ва натижалари муаллифнинг Ўзбекистон Республикаси Олий

**Тадқиқот натижаларининг эълон қилинганлиги.**

**Диссертациянинг тузилиши ва ҳажми.** Диссертация 3 та боб, хулоса, фойдаланилган адабиётлар рўйхати, 2... саҳифадан иборат матн ва 1 та иловадан иборат.

1. Ўзбекистон Республикаси Президенти Шавкат Мирзиёевнинг Олий Мажлисга Мурожаатномаси//  
   “Халқ сўзи” 2017 йил 23 декабрь 258-сон. [↑](#footnote-ref-1)
2. Ўзбекистон Республикаси Президентининг “Ўзбекистон Республикасини янада ривожлантириш бўйича

   Ҳаракатлар стратегияси тўғрисида”ги 2017 йил 7 февралдаги ПФ-4947-сон Фармони /Ўзбекистон Республикаси Олий Мажлиси палаталарининг Ахборотномаси, 2017 йил, 2-сон, 33-модда. [↑](#footnote-ref-2)
3. Ушбу маъруза ва чиқишлар руйхати тадқиқотнинг фойдаланилган адабиётлар рўйхати қисмида кўрсатилади. [↑](#footnote-ref-3)
4. Қаранг: Азизхўжаев А.А. Демократия халқ ҳокимияти демакдир. – Т.: Шарқ, 1996. – 226 б.; Саидов А.Х. Нодавлат нотижорат ташкилотларининг фуқаролик жамиятини шакллантиришдаги роли / Ўзбекистонда фуқаролик жамияти институтларини шакллантириш масалалари: назария ва амалиёт // Илмий-амалий конференция материаллари. – Т.: ТДЮИ нашриёти, 2007. – 15–21- бетлар; Бойдадаев М. Фуқаролик жамияти ва давлат бошқарувининг долзарб муаммолари. – Т.: ТДЮИ, 2003. – 52 б.; Исломов З.М. Ўзбекистон модернизациялаш ва демократик тараққиёт сари. – Т.: Ўзбекистон, 2005. – 264 б.; Рахимов Ф.Х. Теоретические и практические проблемы создания демократического правового государства в Республике Узбекистан. Автореф. дис.докт.юрид.наук. – Т.: 2001. – 43с.; Қирғизбоев М. Фуқаролик жамияти институтлари. –Тошкент: Akademiya, 2006. –128 б.; Ҳусанов О.Т. Ўзбекистон Республикасининг давлат ҳокимияти вакиллик ва ижроия ҳокимияти органлари. – Т.: Университет, 1994. – 132 б.; Якубов Ш.У. Давлат ва фуқаролик жамияти институтлари ҳамкорлигининг ҳуқуқий механизмлари/Монография. – Т.: «LESSON PRESS», 2018. – Б. 16.; [↑](#footnote-ref-4)
5. Чиркин В.Е. Конституционное право: Россия и зарубежный опыт. М., 1999. С. 135.; Грудцына Л.Ю. Институты гражданского общества в России/ научно-аналитический материал// <https://studygur.ru/ - Ст.11>.; Бойцова В.В, Бойцова Л.В. Конституционное право в российской правовой системе // Общественные науки и современность. М.: Наука, 1993. Серия 6.; Халий И.А. Институты гражданского общества в современной России. К методологии изучения //http:// [www.civisbook.ru](http://www.civisbook.ru) - С.265; Калашников С.В. Конституционные основы формирования гражданского общества в Российской Федерации: дисс. на соиск. докт. юр. наук – М:.2001.; Искаков И.Ж. Гражданское общество и его институты в современной России: дисс. на соиск. канд. юр. наук - СПб., 2004. [↑](#footnote-ref-5)
6. Раҳмонқулов Ҳ. Ўзбекистон Республикаси Фуқаролик кодексининг биринчи қисмига умумий тавсиф ва шарҳлар. – Т.: “Иқтисодиёт ва ҳуқуқ дунёси” нашриёт уйи, 1997. – 504 б.; Саидов А.Х. “Нодавлат нотижорат ташкилотлари тўғрисида”ги Ўзбекистон Республикаси Қонунига шарҳлар. /– Т.: 2001. – 144 б.; Одилқориев Х. Конституция ва фуқаролик жамияти. – Т.: Шарқ, 2002. – 320 б; Туребеков Т.М. Общественные объединения как субъекты гражданского права. Автореф. дис.канд. юрид. наук. – Тошкент, 2002.; Рузиев З.Р. Фуқаролар ўзини ўзи бошқариш органларининг ваколатлари (конституциявий-ҳуқуқий таҳлил). Юридик фанлар номзоди илмий даражасини олиш учун дисс. Тошкент – 2016. –20-бет.; Ш.М.Асьянов, М.Ш.Куликова, А.Исаева “Нодавлат нотижорат ташкилотларни рўйхатдан ўтказиш ва уларнинг фаолиятига доир қўлланма” – Т-2008. – Б.21; Холманова Д. Ўзбекистон Республикасида нодавлат нотижорат ташкилотларининг жамоат бирлашмалари тизимидаги ўрни/ Юридик фанлар номзоди илмий даражасини олиш учун дисс. Тошкент – 2012., 20-бет.; Толибов И. Фуқаролик жамиятини шакллантиришда жамоат фондларининг тутган ўрни/ Юридик фанлар номзоди илмий даражасини олиш учун дисс. Тошкент – 2009., 49-56-б.; [↑](#footnote-ref-6)
7. Каменева В.М. Правовое регулирование деятельности некоммерческих организаций в Российской Федерации (административный и финансовый аспекты). автореф. на соиск. канд. юр. наук, - М: 2007, - С.10.; Смолянко О. Создание некоммерческих организаций в Беларуси правовые аспекты. 2-е издание, исправленное и дополненное.- Минск «Медисонт», 2012. - С.11.; Костенко Н.В. Гражданско-правовое регулирование деятельности некоммерческих организаций в Российской Федерации /дисс. канд. юр. наук. – ОМСК, 2003. – С.45.; Понамарев А.М. Общественные организации: понятие и особенности учреждения (гражданско-правовой аспект) / дисс. канд. юрид. наук. – Белгород: 2004. - С.65.; Меняев А.В. Правовое положение и система некоммерческих организаций в Российском гражданском праве / дисс. канд. юрид. наук. – Самара 2010. - С.10; Залесский В.В. Некоммерческие организации в российском гражданском праве // Право и экономика. -1996. -№19/20. – С.23.; Кумаритова А.А. Гражданско-правовое положение некоммерческих организаций в сфере благотворительной деятельности/ дисс.на соиск.канд. юр. наук – М:.2006. – С.84; Кокорева О.М Правовое регулирование государственной регистрации некоммерческих организаций / дисс.на соиск.канд. юр. наук – М:.2010. – С.57.; Кудрявцева Г.А. Предпринимательская деятельность некоммерческих организаций: проблемы правоприменения// Юридический мир. 2002, №3, С.57.; Квашонкин А.В. Организационно-правовые формы, создание и регистрация НКО в Российской Федерации. Проблемы и особенности законодательства // Государственное управление. – Электронный вестник. – 2005. – Выпуск №6.; Батурин М.В. “Юридические аспекты деятельности некоммерческих организаций”/ журнал [“Некоммерческие организации в России”](http://dis.ru/magazine/periodicals/143/) №1 – 2003 г. [↑](#footnote-ref-7)
8. Абдукаримов Ғ. Ўзбекистонда фуқаролик жамияти институтларининг роли ва аҳамиятини ошириш // Фуқаролик жамияти. – Тошкент: 2006. – №2. – Б.33-35; Джавакова К.В. Институты народовластия в Республике Узбекистан: Монография. – Ташкент: Академия МВД Республики Узбекистан, 2006. – 252 с.; Рахимова М. Нодавлат ташкилотлар: Ўзбекистонда ва хорижий давлатларда уларнинг ҳуқуқий жиҳатлари // Ҳаёт ва қонун.–Тошкент, 2004. –№5. –Б.20-23; Шарифходжаев М. Формирование открытого гражданского общества в Узбекистане. – Ташкент: Мир экономики и права, 2002. – 271 с.; Маматов Х.Т. Ҳуқуқий маданият ва Ўзбекистонда фуқаролик жамиятининг шаклланиш муаммолари: Автореф.дис. юрид.фан ном.. –Тошкент, 2011.-41б.; А.Жалилов, У.Муҳаммадиев, Қ.Жўраев Фуқаролик жамияти асослари (ўқув қўлланма). Т – 2015.; Назаров Ш.Н. Ўзбекистонда фуқаролик жамиятини шакллантиришда жамоат ташкилотларининг роли (назарий ҳуқуқий масалалар). Юридик фанлар номзоди илмий даражаси учун дисс. Тошкент – 2009. – Б.14; [↑](#footnote-ref-8)