**Ўзбекистон Республикаси Президентининг 2020 йил 12 ноябрдаги «Бирламчи тиббий-саниятария   
ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида»ги   
ПФ-6110-сонли Фармонининг ижросини таъминлаш юзасидан**

**М А Ъ Л У М О Т**

|  |  |  |  |  |
| --- | --- | --- | --- | --- |
| **банд** | **Вазифалар** | **Саволлар** | **Ечим** |  |
| **2.** | Қуйидагиларни назарда тутувчи такомиллаштирилган тиббий профилактика ва патронаж хизмати жорий қилинсин:  **1.** Аҳоли уларнинг саломатлик ва физиологик ҳолатидан келиб чиқиб, қуйидаги **гypyҳлapгa:**  **-таянч** гуруҳи  **-паст** хавф гуруҳи,  **-ўрта** хавф гуруҳи,  **-юқори** хавф гуруҳига ва бошқаларга бўлинади.  2.**Аҳоли гуруҳ мансублигига кўра** белгиланган муддатларда тиббий кўриклардан ўтади ва саломатлиги **даврий кузатувга олинади.**  3.**Мустақил равишда тиббиёт** муассасасига кела олмайдиган беморлар доимий кузатувга олинади ҳамда **уйига борган** ҳолда уларга тиббий хизмат кўрсатилади ва **индивидуал патронаж** амалга оширилади.  4. Профилактик кўриклар ўрнига ҳудуднинг ўзига хос хусусиятлари ва аҳолининг гуруҳга мансублигидан келиб чиқиб, муайян касалликлар бўйича **даврий тиббий скрининг текширувлари** ўтказилади.  5. Патронаж кўрикларини мақбуллаштириб, янгиланган **мақсадли патронаж тизими** жорий қилинади.  6. Умумий амалиёт шифокори мутахассислиги **оилавий шифокор** этиб қайта номланади, шунингдек, тиббиёт олий таълим муассасаларидаги фан дастурлари оилавий шифокор тайёрлашга мослаштирилади.  7. Туман (шаҳар) кўп тармоқли марказий поликлиникалари ва вилоят шифохоналарига бепул тиббий ёрдам кўрсатилиши учун йўлланма бевосита **оилавий шифокор** томонидан берилади;  8. Бирламчи тиббий-санитария ёрдами муассасаларида дори воситалари ва тиббий буюмларга **имтиёзли рецептлар** ёзиб бериш бевосита **оилавий шифокор** томонидан амалга оширилади.  9. Оилавий шифокорга ёрдам берадиган терапия, педиатрия, акушерлик, патронаж бўйича ўрта тиббиёт ходимларидан иборат бўлган **«тиббиёт бригадалари»** ташкил қилинади.  10.**Профилактика инспекторлари** маҳаллаларда соғлом турмуш тарзини тарғиб қилишда оилавий шифокорларга кўмаклашади, фуқароларнинг кечки сайрлари ва спорт ўйинларининг хавфсиз ўтказилишини ташкил қилади. Бунда, профилактика инспекторлари маҳаллалардаги аҳолининг саломатлик кўрсаткичларига **қараб ҳар 6 ойда** маҳаллий бюджет маблағлари ва бошқа манбалар ҳисобидан рағбатлантирилади.  11. «Тиббиёт бригадалари» ўзларига бириктирилган ҳудудларда оилалар ва фуқаролар кесимида **«тиббий харита»ни** шакллантиради.  12. Жойларда тиббий хизмат кўрсатишни соддалаштириш ва рақамлаштириш ҳамда ортиқча қоғозбозликни камайтириш мақсадида "тиббиёт бригадалари" **махсус компьютер-планшетлари, мобил тиббиёт-диагностика** воситалари билан таъминланади.  Соғлиқни сақлаш вазирлиги (А.М.Хаджибаев):  Молия вазирлиги (Т.А. Ишметов, Ж.И.Абрўев), Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари билан биргаликда ажратилган маҳаллий бюджет маблағлари доирасида йил якунига қадар такомиллаштирилган тиббий профилактика ва патронаж хизматининг 1-иловада келтирилган **26 та туман (шаҳар)**ларда устувор равишда тўлиқ жорий қилинишини таъминласин;  йил якунига қадар аҳоли саломатлик ва физиологик ҳолатидан келиб чиқиб, аҳоли бўлинган гуруҳларнинг **аниқ таснифини** тасдиқласин;  такомиллаштирилган тиббий профилактика ва патронаж хизматини босқичма-босқич республиканинг бошқа ҳудудларида жорий қилсин;  **икки ҳафта муддатда** "тиббиёт бригадалари"ни мобил тиббиёт- диагностика воситалари билан таъминлаш мақсадида уларнинг аниқ рўйхатини тасдиқласин.  Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари **икки ой** муддатда:  **маҳаллий бюджет маблағлари ҳисобидан** "тиббиёт бригадалари"ни махсус компьютер-планшетлари ва мобил тиббиёт-диагностика воситалари билан таъминласин.  Бунда, мазкур воситалар хариди Соғлиқни сақлаш вазирлиги томонидан тасдиқланган ягона техник талаблар асосида амалга оширилиши инобатга олинсин;  туман (шаҳар) тиббиёт бирлашмалари билан биргаликда аҳолини **хатловдан ўтказиб,** уларни бирламчи тиббий-санитария муассасаларига бириктирсин. | - бу гуруҳлар қайси мезонлар асосида ажратилади, Соғлиқни сақлаш вазирлиги бу бўйича нима иш қилди?  Муддатлар белгиланганми? Кўрик қандай мезонлар асосида ўтказилади? Даврий кузатув нима?  а) кела олмайдиганлар кимлар?  б) **доимий кузатув** қандай амалга оширилади?  в) **индивидуал патронаж** нима?  - профилактик кўрик нима?  - ҳудуднинг ўзига хос хусусиятлари қандай мезонларга асосланади?  - даврий **тиббий скрининг текшируви** нима (муддати қандай, қайси турдаги текширув амалга оширилади)?  - мақсадли патронаж тушунчаси борми?  - булар қандай ҳужжат асосида амалга оширилади?  - унинг механизми, ягона тартиби ишлаб чиқилганми? Амалиётда қандай муаммо келиб чиқиши мумкин?  - ҳозирда амалиёт қандай? - амалиётда муаммо келиб чиқмайдими?  - тиббий буюмларга рецепт ёзиш амалиёти мавжудми?  - **“тиббиёт бригадалари”** ким томонидан ва қандай (қайси ҳужжат асосида) ташкил қилинади?  - амалда қандай муаммолар келиб чиқиши мумкин?  - кўмаклашиш механизми яратилганми?  - аҳолининг саломатлик кўрсаткичлари ишлаб чиқилганми?  - рағбатлантириш механизми мавжудми ёки ишлаб чиқилганми?  - «тиббиёт харита»си нима? Ушбу харита шакллантирилганми ёки унинг намунаси мавжудми?  - **мобиль тиббий диагностика** воситаларига нималар киради?  - махсус компьютер-планшетларда қандай ахборот бўлади?  - амалда бу қандай бажарилади?  - **тасниф** тасдиқланганми? Агар тасдиқланган бўлса, қачон ва ким томонидан тасдиқланган?  - рўйхат тасдиқланганми?  - амалда қай даражада таъминланган?  Соғлиқни сақлаш вазирлиги томонидан техник талаблар тасдиқланганми?  - хатлов қай даражада ва қайси мезонлар асосида ўтказилмоқда? | 1) Соғлиқни сақлаш вазирлигининг  2020 йил **9 декабрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва тиббий хизмат сифат самарадорлигини ошириш чораларини белгилаш тўғрисида”ги **328-сонли буйруғи** тасдиқланди. Ушбу буйруқ билан аҳолининг физиологик ҳолати ва саломатлик кўрсаткичларига мувофиқ **гуруҳларга тавсифланиши** белгиланди. Бунда қуйидагилар белгиланди:  **1-таянч гуруҳи — соғлом шахслар –**Соғлом турмуш тарзи тамойилларига риоя қиладиган, жисмоний, руҳий, амалда соғлом ва ривожланишдаги нуқсонлардан холи шахслар;  **2-паст хавф гуруҳи –**Соғлом турмуш тарзи тамойилларига риоя қилмаган *(нотўғри овқатланиш, жисмоний нофаол бўлган, зарарли одатлар (чекиш, спиртли ичимликлар) га берилган)* ва натижада ортиқча вазнга эга, касалликлар ривожланишининг хавфи бор шахслар;  **3-ўрта хавф гуруҳи –**Соғлом турмуш тарзи тамойилларига риоя қилмаган *(нотўғри овқатланиш, жисмоний нофаол бўлган, зарарли одатлар**(чекиш, спиртли ичимликлар) га берилган)*, тез-тез касал бўлувчи, сурункали хасталиклар билан касалланган, диспансер назоратига муҳтож бўлган, тиббий ёрдам кўрсатилиши лозим бўлган шахслар. Меъёрий ҳужжат ишлаб чиқиш кўзда тутилган.  **4-юқори хавф гуруҳи –**тизимли диспансер назоратига муҳтож, сурункали касалликнинг асоратлари аниқланган, ихтисослаштирилган ва юқори технологик тиббий ёрдам кўрсатишни талаб қиладиган шахслар. Меъёрий ҳужжат ишлаб чиқиш кўзда тутилган.  **2. Аҳоли гуруҳ мансублигига кўра оилавий шифокор томонидан** белгиланган муддатларда аниқланган беморларни **соғломлаштириш,** хавф омиллари бор бўлган **аҳоли билан индивидуал ишлаш** учун режа тузилади. Ушбу режа асосида белгиланган муддатларда индивидуал даврий кузатув ва мақсадли скрининг текширувлари ўтказилади.  *Даврий кўрик – бу ҳар ойда, ҳар чоракда ва бир йилда бир марта бўлади.* Тегишли даволаш ва диагностика стандартларида белгиланган.  а) Аҳолининг тиббий-санитария хизмати борасида алоҳида эътиборга лойиқ бўлган контингентига *(ҳомиладорлар, болалар билан биргаликда, ўзгалар парваришига муҳтож бўлган шахслар, ёлғизлар, ногиронлар, сурункали касаллиги бор, ижтимоий ҳимояга муҳтож бўлган беморлар)* тиббий ёрдам кўрсатилади.( тиббиёт муассасига ётоқли беморлар,таянч аъзоси шикастланганлар,туғриқдан кейинги аёллар 40 кунгача мустақил кела олмайди. *ҳомиладорлар, болалар билан биргаликда, ёлғизлар, ногиронлар, сурункали касаллиги бор, ижтимоий ҳимояга муҳтож бўлган беморлар лаборатор ва инструментал текширув учун муассасага келиши шарт ,*  б) Аҳолининг тиббий ижтимоий ҳолатидан келиб чиқиб, ўрнатилган тартибда, белгиланган муддатларда доимий кузатув амалга оширилади. Доимий кузатув патронаж ҳамширалари томонидан белгиланган меъёрларга мувофиқ.  в) **Индивидуал патронаж** - аҳолига кўрсатилаётган профилактик тадбирларни янада такомиллаштириш, хонадонларда касалликларни келтириб чиқарувчи омилларни эрта аниқлаш ва уларни бартараф қилиш чораларини кўриш, фертил ёшдаги аёллар, ҳомиладорлар, болалар билан биргаликда ўзгалар парваришига муҳтож бўлган шахслар, ёлғизлар, ногиронлар, сурункали касаллиги бор, ижтимоий ҳимояга муҳтож бўлган беморларни тизимли патронаж билан қамраб олиш.  Индивидуал патронажга мухтож аҳоли рўйхати алоҳида тузилади ва юритилади.  4) **Профилактик кўрик** – аҳоли орасида касалликларни аниқлаш ва уларни бартараф қилиш чораларини кўриш. Бугунги кундаги меъёрий ҳужжатларга мувофиқ, барча аҳоли 1 йилда 1 марта профилактик кўрикдан, алоҳида белгилаганган контингент *(14 ёшгача болалар, туғиш ёшидаги аёллар ва б.)* 1 йилда 1 марта чуқурлаштирилган тиббий кўриклардан ўтказилиши белгиланган.  Жаҳон тажрибаси шуни кўрсатдики, бунинг учун, авваламбор, жуда катта меҳнат, маблағ сарф этилади ва мақсадли йўналтирилмаганлиги боис, кам самарали деб ҳисобланади.  Янги тизимга мувофиқ бундай оммавий профилактик кўриклар ўрнига, турли хавф гуруҳ вакилларида аниқ мақсадларга йўналтирилган скрининг дастурлари жорий қилинади. Масалан, 40 ва ундан катта ёшдаги аҳолини юрак қон-томир ва қандли диабет касаллигига, 35 ёшдан катта аёлларни кўкрак бези саратонига, 10 ёшгача болаларни гельминтозга, туғиш ёшидаги аёлларни ва болаларни камқонликни эрта аниқлаш бўйича махсус текширувлар ўтказилади. Махсус текширувлар оилавий шифокорлар ва тегишли тор соҳа мутахассислари томонидан амалга оширилади.  Ҳудуднинг ўзига хос хусусиятлари – **географик** **жойлашуви**, **аҳолининг зичлиги**, турмуш тарзи, **овқатланиш характери**, **экологик омиллар**, инфратузилманинг ривожланганлиги ва касалланиш даражасига қараб ажратилади. **Мисол учун**, Оролбўйи, чўл, тоғли ҳудудлар, саноат зонаси.  Даврий **тиббий скрининг текшируви** – аҳолининг маълум ёш қатлами орасида муайян касалликлар бўйича мақсадли текширувлар (ўсма, эндокрин, юрак-қон томир, сурункали гломерулонефрит, ўпканинг сурункали обструктив касаллиги ҳамда инсульт касалликлари) ўтказиш. Даврий скрининг текширувлари биринчи навбатда танлаб олинган 26 та туман/шаҳарларда, кейинчалик босқичма-босқич бошқа ҳудудларда амалга оширилади.  5) **Мақсадли патронаж** – алоҳида назорат талаб қиладиган контингентга нисбатан индивидуал ва мақсадли патронаж.  Масалан, ҳар ойда 1 марта келиб хабар олиб кетмасдан, муаммоси бўлган (масалан, боланинг тиши чиқаяпти ёки шамоллаган) 1 ёшгача боласи бор хонадондан муаммо бартараф этилгунга қадар, керак бўлса, ҳар куни хабар олинади. Мақсадли ва манзилли патронаж меъёрлар тасдиқланганда, патронаж хамширанинг иш вақти ва иш кўлами ҳисобга олинади.  Соғлиқни сақлаш вазирлигининг меъёрий ҳужжатлари асосида.  6) Умумий амалиёт шифокоридан оила шифокорига ўтиш жараёни босқичма-босқич ҳаракатларни назарда тутади, бунда:  - ўқув дастурларига ўзгартишлар киритиш;  - фаолият юритиб келаётган шифокорларни қайта тайёрлаш дастурларида ўқитиш;  - оила шифокорининг квалификацион характеристикасини ишлаб чиқиш ва функционал вазифаларини қайта кўриб чиқиш;  - штат меъёрларини қайта тасдиқлаш ва унда оила шифокори ўрнини кўрсатиш;  - фаолият юритаётган шифокорларнинг меҳнат дафтарчасидаги қайдларни расмийлаштириш;  - уларга ҳақ тўлаш тизимини белгиловчи меъёрий ҳужжатларни қайта кўриб чиқиш ва б.  Муаммоларни максимал камайтириш мақсадида амалиёт Сирдарё вилоятида экспериментдан ўтганидан кейин босқичма-босқич республикага жорий қилиниши керак.  7)**7 ва 8. бандлар** бўйича ушбу амалиёт Сирдарё вилоятидаги эксперимент натижаларидан келиб чиқиб, кейин босқичма-босқич республикага жорий қилинади.  8) «Ўзбекистон Республикасининг «[Фуқаролар соғлиғини сақлаш тўғрисида](http://lex.uz/ru/docs/26013)»ги ва «[Дори воситалари ва фармацевтика фаолияти тўғрисида](http://lex.uz/ru/docs/8437)»ги қонунларга, Вазирлар Маҳкамасининг 2013 йил 22 июлдаги «Шахсларнинг айрим тоифаларини имтиёзли асосда дори воситалари билан таъминлаш тартибини янада такомиллаштириш чора-тадбирлари тўғрисида»ги 204-сонли [қарорига](http://lex.uz/ru/docs/2211626) мувофиқ соғлиқни сақлаш вазирининг 2013 йил 27 июлдаги 284-сонли буйруғи билан тасдиқланган низомда беморларга дори воситаларини **имтиёзли бериш беморлар амбулатория** тартибида даволанадиган амбулатория-поликлиника муассасасида даволовчи **врачларнинг тайинлаши бўйича бепул** **этиб** белгиланган.  Беморларга дори воситаларини **имтиёзли бериш** дорихоналар томонидан **бемор амбулатория** тартибида даволанадиган амбулатория-поликлиника муассасасида даволовчи **врач** томонидан ёзилган **имтиёзли бериш** рецепти асосида бепул берилади.  Дори-дармонга **бепул рецепт бериш** учун дорихона туман тиббиёт бирламмаси билан шартномани имзолайди. Туман тиббиёт бирлашмаси юридик мақомга эга.  9) “**Тиббий бригадалари”** Соғлиқни сақлаш вазирлигининг 2020 йил 9 декабрдаги **328-сонли буйруғи** асосида БТСЁМ раҳбарлари томонидан ташкил этилади. Тиббий бригадаларни ташкил қилиш амалиёти биринчи навбатда **Сирдарё вилоятида эксперимент** тарзда ва кейинчалик 26 та туман/шаҳарда жорий қилинади.  10) Аҳолининг саломатлик кўрсаткичлари, хонадоннинг тиббий картаси шакллари ишлаб чиқилган. Ички ишлар вазирлиги билан **профилактика инспекторларини** рағбатлантириш механизмларини жорий қилиш бўйича **қўшма қарор тайёрланмоқда**.  Хонадоннинг тиббий картаси ва маҳалланинг саломатлик профили бўйича **Ички ишлар вазирлигига** **таклиф берилган**.  11) Соғлиқни сақлаш вазирлигининг 2020 йил 27 ноябрдаги 309-сонли буйруғига мувофиқ “**тиббиёт карталари”нинг** шакллари ишлаб чиқилган, аҳолининг саломатлик ва касалланиш кўрсаткичларидан келиб чиқиб, ҳар бир хонадоннинг тиббий картаси шакллантирилади ва у **ҳар йили 1 марта ўзгартириб** турилади.  **“Тиббиёт харитаси”** - ҳар бир хонадон аҳолиси саломатлик ва касалланиш кўрсаткичларини ўзида мужассам қилган ҳужжат.  12) **Мобил тиббий диагностика воситаларини** **13 турдаги** рўйхати *(планшет, тарози, болалар учун тарози, пульс оксиметр, глюкометр, танометр, фонендоскоп, сантиметр лента, стетоскоп, термометр, таймер, калькулятор ва фонарча)* вазир томонидан 2020 йил **25 ноябрда тасдиқланган**, шунингдек, уларни харид қилиш учун **техник талаблар** ишлаб чиқилган ва **жойларга тақдим қилинган**.  “Тиббий бригадалар”ни планшетлар ва мобил диагностика ўлчов асбоблари билан таъминлаш вилоят, туман, шаҳар ҳокимликлари зиммасига юклатилган.  Махсус компьютер-планшетга **аҳоли тўғрисида**, **антропометрик кўрсаткичлари**, **касалликлиарни** келтириб чиқарувчи **хавф омиллари**, касалликлари тўғрисида маълумотлар киритилади.  **26 та** танлаб олинган туман/шаҳарларда янги механизмни жорий қилиш бўйича топшириқлар берилган, ҳозирда 1-чи босқич - **хатлов жарёни тугатилиб**, олинган маълумотларни таҳлил қилиш жараёни амалга оширилмоқда.  Соғлиқни сақлаш вазирлигининг 2020 йил 9 декабрдаги 328-сонли буйруғига асосан **4 та хавф гуруҳларига** **таснифлаш** қоидалари тасдиқлаб берилган.  “Тиббиёт бригадалари”ни махсус компьютер-планшетларини харид қилиш учун **техник талаблар** ишлаб чиқилган ва **жойларга тақдим қилинган**.  Хатлов соғлиқни сақлаш вазирининг  2020 йил 27 ноябрдаги 309-сонли,  9 декабрдаги 328-сонли, 14 декабрдаги  333-сонли буйруқлари асосида амалга оширилмоқда. Республикада танлаб олинган  **26 та туман/шаҳарларда** тиббий хатлов якунланди. **Xatlov.uz** дастури ишлаб чиқилган, бугунги кунда маълумотлар базаси шакллантирилмоқда.  Хатловни ташкиллаштириш мақсадида вазирликнинг 309, 328, 333-сонли буйруқлари тасдиқланган, хатлов антропометриянинг асосий мезонлари ва уларни ўтказиш тартиби аниқ белгилаб берилган.  Танлаб олинган 26 та ҳудуд ва Қашқадарё вилоятида хатлов **1-25 декабрь** кунлари ўтказилди. | **БАЖАРИЛДИ.**  Соғлиқни сақлаш вазирининг “Бирламчи тиббий-санитария ёрдами муассасалари фаолияти ҳамда аҳолига кўрсатилаётган патронаж хизматини тубдан яхшилаш тўғрисида”ги **309-сонли буйруғи** тасдиқланди.  2020 йил **9 декабрда** соғлиқни сақлаш вазирининг “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизиминг сифат, самарадорлигини ошириш тўғрисида”ги **328-сонли буйруғи** тасдиқланди.  **Бажарилди.**  2020 йил **9 декабрда** ССВнинг “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизиминг сифат, самарадорлигини ошириш тўғрисида”ги **328-сонли буйруғи** билан профилактика ва патронаж хизмати жорий қилинди.  **БАЖАРИЛМОҚДА.**  Хатлов натижалари асосида (26 та туманда 2020 йил 26 декабрда хатлов тугади) аҳолининг саломатлик ва физиологик ҳолатидан келиб чиқиб, аҳоли бўлинган гуруҳларнинг аниқ таснифи тасдиқланади.  **БАЖАРИЛДИ.**  Соғлиқни сақлаш вазири А.Хаджибаев томонидан 2020 йил 25 ноябрда “Тиббиёт бригадалари” учун мобил тиббиёт диагностика воситалари рўйхати тасдиқланди.  **БАЖАРИЛДИ**.  ССВнинг 2020 йил  27 ноябрдаги 309-сонли буйруғи тасдиқланди. |
| **3.** | Шундай тартиб ўрнатилсинки, унга мувофиқ:  2021 йил 1 январдан бошлаб қишлоқ врачлик пункти **оилавий шифокор пункти** деб, қишлоқ ва шаҳар оилавий поликлиникаси эса **оилавий поликлиника** деб қайта номланади. Бунда, ушбу чора-тадбирлар мавжуд штат бирликлари доирасида амалга оширилади;  аҳоли сони ва маҳаллий заруриятдан келиб чиқиб, шунингдек, Соғлиқни сақлаш вазирлигининг рўйхатига мувофиқ оилавий шифокор пунктлари, оилавий поликлиникалар ва кўп тармоқли марказий поликлиникаларда **туну-кун** навбатчи тиббиёт ходими хизмат кўрсатади;  маҳаллада аҳолининг саломатлиги, ҳудуддаги касалликларнинг ўсиши, аҳолининг шифохоналарга ётиши, шошилинч тиббий ёрдам хизматига мурожаат қилиши ва бошқалар **оилавий шифокорнинг фаолияти натижадорлигини баҳолаш кўрсаткичлари** этиб белгиланади;  2021 йил 1 январдан бошлаб оилавий шифокор ва бошқа тиббиёт ходимлари фаолияти самарадорлиги бўйича **янги рейтинг тизими жорий қилинади** ҳамда унинг натижаларига қараб ушбу ходимлар маҳаллий бюджетнинг қўшимча маблағлари ҳисобидан ҳар чоракда **базавий ҳисоблаш миқдорининг 10 бараваридан 30 бараваригача** микдорда бир марталик пул мукофоти билан рағбатлантирилади;  туман (шаҳар) тиббиёт бирлашмаси бошлиғи бир вақтнинг ўзида **кўп тармоқли марказий поликлиника мудири** ҳисобланади;  2021 йил 1 январдан бошлаб туман (шаҳар) тиббиёт бирлашмаси бошлиғига ажратилаётган маблағлар доирасида, заруриятга қараб, **тор соҳа шифокорлари штатларини** мустақил белгилаш ваколати берилади;  туман (шаҳар) тиббиёт бирлашмаси фаолият дислокацияси бўйича кўп тармоқли марказий поликлиника **биносида жойлаштирилади.**  Соғлиқни сақлаш вазирлиги (А.М. Хаджибаев) Молия вазирлиги (Т.А. Ишметов) ҳамда Бандлик ва меҳнат муносабатлари вазирлиги (Н.Б. Хусанов) билан биргаликда:  уч ой муддатда ушбу бандда кўрсатилган баҳолаш кўрсаткичларидан келиб чиқиб, оилавий шифокор ва "тиббиёт бригадалари" фаолиятини рағбатлантиришнинг **дифференциал тизимини жорий қилсин;**  2021 йил 1 апрелга қадар бирламчи тиббий-санитария ёрдами муассасаларининг **янгиланган штат нормативларини** ишлаб чиқсин ва тасдиқласин. | - Амалга ошириш механизми қандай?  - ҳозирда **янги рейтинг** **тизимининг** жорий этилиши ҳолати қандай?  - ваколат белгиланганми ва ким томонидан, қандай белгиланган?  - амалда муаммо бўлмайдими?  - бу борадаги ишлар қай аҳволда? | Соғлиқни сақлаш вазирлигининг 2020 йил 9 декабрдаги 328-сонли буйруғи билан амалга оширилади.  Бирламчи тиббий-санитария ёрдами муассасалари ҳамда уларнинг тиббий ходимларининг меҳнати самарадорлигини **рейтинг тизимида баҳолаш** жараёни Вазирлар Маҳкамасининг 2017 йилдаги **718-сонли қарорига** мувофиқ йўлга қўйилган, бироқ мазкур тизимнинг молиявий компоненти ишламаганлиги боис, ушбу тизим кутилган натижаларни бермади.  Шундан келиб чиқиб, вазирлик томонидан оила шифокори ва 5 нафар тиббий ходимдан иборат бригадаси, бирламчи тиббий-санитария ёрдами муассасалари фаолияти самарадорлигини **баҳолаш услубияти** ишлаб чиқилди, ҳозирда келишиш жараёнида.  Мазкур тартиб **эксперимент** тарзида **Сирдарё вилоятида** жорий қилинади ва натижалардан келиб чиқиб, босқичма-босқич **бошқа ҳудудларга жорий** қилинади.  **Баҳолаш мезонлари** “тиббий бригадалар” ва ДПМлари учун ишлаб чиқилган, ҳужжат Соғлиқни сақлаш вазирлиги бошқармалари билан келишилмоқда.  Аксарият туман/шаҳар тиббиёт бирлашмаларида марказий шифохона ва кўп тармоқли поликлиника битта ҳудудда жойлаштирилган. Шундан келиб чиққан ҳолда, туман тиббиёт бирлашмаси бошлиғининг хонаси кўп тармоқли марказий поликлиникада жойлаштирилади. Маъмурият ва хўжалик ходимлари мазкур ҳудудда аввалги жойида қолиши мумкин.  Штат меъёрлари ишлаб чиқилган, Молия вазирлиги томонидан Сирдарё вилоятидаги эксперимент натижаларидан келиб чиққн ҳолда кейинчалик республика бўйича тегишли ўзгартишлар киритилиши маълум қилинган.  Баҳолаш мезонлари “тиббий бригадалар” ва ДПМлари учун ишлаб чиқилган, ҳужжат Соғлиқни сақлаш вазирлигидаги бошқармалар билан келишилмоқда. | **БАЖАРИЛДИ.**  2020 йил 9 декабрда ССВнинг “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизиминг сифат, самарадорлигини ошириш тўғрисида”ги 328-сонли буйруғи тасдиқланди.  **Бажарилди.**  2020 йил 9 декабрда ССВнинг “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизиминг сифат, самарадорлигини ошириш тўғрисида”ги 328-сонли буйруғи тасдиқланди.  **БАЖАРИЛМОҚДА.**  2020 йил 9 декабрда ССВнинг “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизиминг сифат, самарадорлигини ошириш тўғрисида”ги 328-сонли буйруғида тасдиқланди, янги рейтинг тизими ишлаб чиқилмоқда.  **Бажарилди.**  Ўзбекистон Республикаси Соғлиқни сақлаш вазирининг 346-сонли буйруғи қабул қилинди.  **БАЖАРИЛМОҚДА.**  Оилавий шифокор ва “тиббиёт бригадалари” фаолиятини рағбатлантиришнинг дифференциал тизимини жорий қилиш бўйича ишлар олиб борилмоқда.  **БАЖАРИЛМОҚДА.**  Бирламчи тиббий-санитария ёрдами муассасаларининг янгиланган штат нормативларини ишлаб чиқилмоқда. |
| **4.** | **2021-2023 йилларда оилавий шифокор пунктлари ва оилавий поликлиникаларни ташкил этиш жадвали** 2-иловага мувофиқ тасдиқлансин. Бунда қўшимча:  **315 та** оилавий шифокор пунктлари, шундан 2021 йилда -  **100 та,** 2022 йилда - **105 та** ва  2023 йилда - **110 та;**  **52 та** қишлоқда ойлашган оилавий поликлиникалар, шундан 2021 йилда - **17 та,** 2022 йилда - **18 та** ва 2023 йилда - **17 та;**  **33 та** шаҳарда жойлашган оилавий поликлиникалар, шундан 2021 йилда - **7 та,** 2022 йилда - **13 та** ва 2023 йилда - **13 та** ташкил этилади.  Қуйидагилар қўшимча оилавий шифокор пунктлари ва оилавий поликлиникаларни ташкил этишнинг молиялаштириш манбалари этиб белгилансин:  Қорақалпоғистон Республикаси республика бюджети, вилоятлар, Тошкент шаҳар маҳаллий бюджетлари маблағлари;  юридик ва жисмоний шахсларнинг ҳомийлик хайриялари;  қонун ҳужжатлари билан тақиқланмаган бошқа манбалар.  Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари қўшимча ташкил этилаётган оилавий шифокор пунктлари ва оилавий поликлиникалар фаолиятини тўлиқ йўлга қўйиш, уларни малакали ходимлар билан таъминлаш ва мазкур Фармонда кўрсатилган чора-тадбирларни улар фаолиятига жорий қилиш бўйича шахсан масъул эканликлари белгилаб қўйилсин. | - вазирлик томонидан қандай таклифлар ишлаб чиқилган? | Ҳудудларда янгидан ташкил этилиши лозим бўлган ОШП, ОПларга эҳтиёж ўрганилган, рўйхатлар шакллантирилган. Улар асосида ПФ-6110-сонли Фармоннинг 2-иловаси тасдиқланди. | **БАЖАРИЛМОҚДА.**  2021 йилда 100 та оилавий шифокор пункти ва оилавий поликлиникани ташкил этиш бўйича ишлар олиб борилмоқда. |
| **5.** | Белгилансинки, 2021/2022 ўқув йилидан бошлаб:  мавжуд эҳтиёждан келиб чиқиб **Қарши давлат университети, Жиззах давлат педагогика институти, Навоий давлат педагогика институти ва Гулистон давлат университетида тиббиёт факультетлари ташкил қилинади,** шу жумладан уларда ва бошқа тиббий олий таълим муассасаларида етакчи хорижий тиббиёт олий таълим ташкилотлари билан **қўшма таълим дастурлари** асосида ўқитиш тизими жорий қилинади;  тиббиёт олий таълим ташкилотларининг вилоят тиббиёт муассасалари, оилавий шифокор пунктлари ва оилавий поликлиникаларда **клиник базалари ташкил қилинади** ва уларнинг битирувчи курс талабалари ушбу **клиник базаларда ўқув амалиётини** ўтайди;  Абу Али ибн Сино номидаги Жамоат саломатлиги техникумлари ва тиббиёт коллежларида **оилавий шифокорлар ёрдамчиларини** тайёрлаш тизими жорий қилинади. Бунда Соғлиқни сақлаш вазирлиги Жаҳон соғлиқни сақлаш ташкилотининг тавсиялари ва таклифларини ҳисобга олган ҳолда техникумлар ва коллежларда оилавий шифокорлар ёрдамчиларини тайёрлашнинг мутлақо янги тизимини жорий қилади;  Абу Али ибн Сино номидаги Жамоат саломатлиги техникумлари ва тиббиёт коллежлари оилавий шифокор пунктлари ва оилавий поликлиникаларга бириктирилади, уларнинг ўқувчилари ихтисослигидан келиб чиқиб ушбу муассасаларда амалиёт ўтайди.  Олий ва ўрта махсус таълим вазирлиги Соғлиқни сақлаш вазирлиги, Қорақалпоғистон Республикаси Вазирлар Кенгаши ва вилоят ҳокимликлари билан биргаликда мазкур бандда назарда тутилган чора-тадбирларни амалга оширсин. |  |  | **БАЖАРИЛМОҚДА.**  Соғлиқни сақлаш вазирлиги томонидан  2020 йил 4 декабрда  8-3-1/1851-сонли хат билан Қарши давлат университетида тиббиёт факультетини очиш таклифи киритилди.  Бошқа тиббий олий таълим муассасаларида етакчи хорижий тиббиёт олий таълим ташкилотлари билан қўшма таълим дастурлари асосида ўқитиш тизими устида ишлар олиб борилмоқда. |
| **6.** | **2021 йилдан бошлаб** олис ва чекка ҳудудларда оилавий шифокор пунктлари ва оилавий поликлиникалари шифокорлари учун **"Қишлоқ шифокори" дастури** жорий қилинсин.  Белгилансинки, "Қишлоқ шифокори" дастури доирасида:  тиббиёт олий таълим ташкилотини охирги 3 йил ичида тамомлаган ва бошқа ҳудудда яшовчи шифокорлар олис ва чекка ҳудудларда жойлашган оилавий шифокор пунктлари ва оилавий поликлиникаларига ишга қабул қилинганда уларга камида 3 йил ишлаб бериш шарти билан **30 миллион сўм миқдорида бир марталик пул маблағлари, уй-жойи** бўлмаганларга эса 3 йил давомида хизмат уй-жойлари берилади ёки базавий ҳисоблаш миқдорининг 2 баравари миқдорида ҳар ойлик **ижара тўловлари Давлат бюджетидан компенсация қилинади;**  олис ва чекка ҳудудлар рўйхати Вазирлар Маҳкамаси томонидан тасдиқланади;  Қорақалпоғистон Республикаси Вазирлар Кенгаши ва вилоят ҳокимликлари томонидан олис ва чекка ҳудудлардаги шифокорларга бўлган эҳтиёждан келиб чиқиб **бўш шифокор иш ўринлари рўйхати** тузилади ва мунтазам янгиланиб турилади;  мазкур бандда кўрсатилган имкониятлардан фойдаланиш учун шифокорлар билан Қорақалпоғистон Республикаси Вазирлар Кенгаши ва вилоят ҳокимликлари ўртасида шартнома тузиб борилади.  "Қишлоқ шифокори" дастурини молиялаштириш Қорақалпоғистон Республикаси республика бюджети ва вилоятлар маҳаллий бюджетлари ҳисобидан амалга оширилиши белгилаб қўйилсин.  Қорақалпоғистон Республикаси Вазирлар Кенгаши ва вилоят ҳокимликлари:  бир ой муддатда оилавий шифокор пунктлари ва оилавий поликлиникалардаги шифокорларга бўлган эҳтиёжларни ва талабгорларни ҳар бир маҳалла кесимида аниқласин, уларга уй-жой ажратиш ва маблағ беришни таъминласин, шунингдек, уларни тиббиёт олий таълим муассасаларида тайёрлаш бўйича қабул параметрларини ошириш юзасидан Соғлиқни сақлаш вазирлигига таклиф киритсин;  туман ҳокимлари ва тижорат банклари билан бирга ипотека дастурлари асосида қурилаётган уй-жойларни аввало оилавий шифокор пунктлари ва оилавий поликлиникаларга ишга қабул қилинаётган шифокорлар учун ажратишни таъминласин.  Молия вазирлиги Соғлиқни сақлаш вазирлиги билан биргаликда мазкур бандда кўрсатилган чора-тадбирларни молиялаштириш учун келгуси йилда Давлат бюджетидан **20 миллиард сўмгача** маблағ ажратсин. | - дастур ишлаб чиқилдими? Ким томонидан ишлаб чиқилди? Қачон тасдиқланди?  - рўйхат Вазирлар Маҳкамаси томонидан тасдиқландими? | Ўзбекистон Республикаси Президентининг 2021 йил 11 январдаги “Олис ҳудудлардаги бюджет ташкилотларига малакали мутахассисларни жалб қилиш чора-тадбирлари тўғрисида”ги **ПҚ-4940-сонли қарори** қабул қилинди.  ***Маълумот учун:****Нима учун олис худудга бориб ишлаш учун рағбат фақат таълимни тугатганлигига 3 йил тўлмаган врачлар учун белгиланган?Агар бу шарт олиб ташланса олис худудларга тажрибали мутахассислар боришига шароит яратилади*  *Мазкур таклиф бўйича Қонунчилик палатасининг ёрдами зарур.*  Олис ва чекка ҳудудлардаги даволаш-профилактика муассаларида тиббиёт ходимларига бўлган эҳтиёж **рўйхати шакллантирилиб**, Соғлиқни сақлаш вазирлигининг 2021 йил 20 январдаги **8к-2/86-сонли хати** билан **Вазирлар Маҳкамасига киритилди**. | **БАЖАРИЛМОҚДА.**  Оилавий шифокор пунктлари ва оилавий поликлиникалари шифокорлари учун “Қишлоқ шифокори” дастури жорий қилиш бўйича олис ва чекка ҳудудлар рўйхати шакллантирилмоқда.  Ўзбекистон Республикаси Соғлиқни сақлаш вазирининг 346-сонли буйруғи қабул қилинди.  **БАЖАРИЛДИ.**  Иқтисодий тараққиёт ва камбағалликни қисқартириш вазирлиги ва Молия вазирлигига  2020 йил 30 ноябрда 8-9-1/1827-1-сонли хат тақдим қилинган. Юқоридаги хат ва унинг иловалари 2020 йил 1 декабрда 8-2-1/1828-1-сонли хат билан Вазирлар Маҳкамасига киритилди. Мазкур хатда 2021/2022 ўқув йилида тиббиёт институтлари бакалавриати ва магистратурасига ўқишга қабул қилишнинг давлат буюртмаси параметрлари соғлиқни сақлаш вазирлиги томонидан ишлаб чиқилганлиги ва шу асосда таклифлар киритилаётганлиги кўрсатилган.  Соғлиқни сақлаш вазирлиги томонидан 2020 йил 9 декабрдаги 06-3/995-сонли хати Молия вазирлигига ва нусхаси Вазирлар Маҳкамасига киритилди. |
| **7.** | Қуйидагилар тақиқлансин:  тиббиёт ходимларини хизмат мажбурияти билан боғлиқ бўлмаган барча турдаги ишларга жалб қилиш;  тиббиёт ходимларини уларнинг касбий фаолияти билан боғлиқ бўлмаган йиғилишлар ва бошқа тадбирларга жалб қилиш, уларнинг босма нашрларга мажбуран обуна бўлишини ташкил этиш.  Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари, туман ва шаҳар ҳокимлари, бошқа давлат органлари ва ташкилотлари раҳбарлари мазкур талаблар бузилган **ҳолларда тегишли жавобгарликка тортилиши ҳақида қатъий огоҳлантирилсин.**  Бош прокуратура (Н.Т. Йўлдошев) Бандлик ва меҳнат муносабатлари вазирлиги билан биргаликда тиббиёт ходимларининг ҳуқуқ ва эркинликларини чеклаш ҳолатларини ўз вақтида аниқлаш ва бартараф этиш мақсадида қонун ҳужжатлари талабларига риоя этилиши устидан мунтазам равишда назорат тадбирларини ўтказсин ҳамда **айбдор шахсларнинг жавобгарликка тортилишини таъминласин.** |  |  |  |
| **8.** | Белгилаб қўйилсинки:  мулкчилик шаклидан қатъи назар ҳар бир корхона, муассаса ва ташкилот иш берувчиси ўз ходимларининг тиббий текширувдан ўтадиган куни **ушбу тиббий жараёндан ўтишлари учун шахсан масъул ҳисобланадилар;**  мулкчилик шаклидан қатъи назар ҳар бир корхона, муассаса ва ташкилотга ишга қабул қилинаётган ходимлар ўзлари тиббий текширувдан ўтадиган куни **тўғрисида иш берувчиларни мажбурий тарзда хабардор қилади.**  Бандлик ва меҳнат муносабатлари вазирлиги (Н.Б. Хусанов) **Давлат меҳнат инспекцияси** томонидан ушбу талабларнинг иш берувчилар томонидан риоя қилиниши устидан тизимли назорат ўрнатилиши, зарур ҳолларда, уларни бузган мансабдор шахсларга нисбатан қонунчиликда белгиланган тартибда **таъсир чоралар** кўрилишини таъминласин.  Ўзбекистон касаба уюшмалари Федерацияси Кенгаши тегишли соҳа ва ташкилот касаба уюшмаларини жалб қилган мазкур бандда кўрсатилган чора-тадбирларни амалга оширишда ходимлар ва ишчиларнинг меҳнатига оид, бошқа ижтимоий-иқтисодий ҳуқуқ ва манфаатларини ифодалаш ҳамда ҳимоя қилишда **самарали жамоатчилик назоратини** амалга ошириш тавсия этилсин. |  |  |  |
| **9.** | 2021 йил 1 январдан бошлаб босқичма-босқич иш ўринларини меҳнат шароитлари ва асбоб-ускуналарнинг ишчи ва хизматчиларга жароҳат етказиш хавфлилиги юзасидан аттестациядан ўтказиш ўрнига **меҳнат шароитларини махсус баҳолаш тизими** жорий этилсин.  Белгилаб қўйилсинки:  махсус баҳолаш жараёнида биринчи навбатда иш ўринларидаги хавфли ва **зарарли омилларнинг ходим саломатлиги даражасига таъсирини** бартараф этишга қаратилади;  махсус баҳоловчи ходимлар таркибига олий маълумотга эга бўлган **меҳнат гигиенаси мутахассиси мажбурий тарзда киритилади;**  махсус баҳолаш фақатгина штат бирлигидаги ходимларида махсус баҳолаш бўйича ишларни бажариш ҳуқуқига эга бўлган гувоҳномаси мавжуд **ташкилот** (юридик шахслар) томонидан амалга оширилади.  Вазирлар Маҳкамаси:  махсус баҳолаш тизимининг **2021-2023 йиллар мобайнида** тўлиқ жорий қилинишини таъминласин;  2021 йил 1 январга қадар меҳнат шароитларини махсус баҳолаш бўйича маълумотларни киритиш ҳамда тахлил қилиш механизмини жорий қилиш учун ягона электрон платформа базаси яратилишини ва 2021 йил 1 февралга қадар унинг тўлиқ ишга туширилишини таъминласин. | - тизим жорий этилганми? | Мазкур банднинг ижросини таъминлаш учун биринчи босқичда халқаро тажриба ўрганилди, бунда МДҲ давлатларидан фақат Россия давлатида иш ўринларида меҳнат шароитларини махсус баҳолашдан ўтказиш белгиланган.  Махсус баҳолаш тизимини жорий қилишда бир қатор қонун ҳужжатларига ўзгартиш киритиш лозим. Жумладан:  **“Меҳнатни муҳофаза қилиш тўғрисида”**ги Қонунга, **Меҳнат кодексига** ва **Маъмурий жавобгарлик** тўғрисидаги кодексига, шунингдек Вазирлар Маҳкамасининг 263-сонли қарори билан тасдиқланган **“Иш ўринларида меҳнат шароитлари ва асбоб-ускуналарнинг жароҳат етказиш хавфлилиги юзасидан аттестациядан ўтказиш”** тўғрисидаги Низомни бекор қилиб, ўрнига **“Меҳнат шароитларини махсус баҳолаш тизими”** тартибини белгилаш учун Низом ишлаб чиқиш керак.  Шунингдек, Вазирлар Маҳкамасининг 246-сонли қарори билан тасдиқланган **“Меҳнатни муҳофаза қилиш соҳасидаги хизматлар бозорининг профессионал иштирокчилари фаолиятини ташкил этиш ва уларнинг ягона реестрини юритиш тартиби тўғрисида”**ги Низом ҳамда **“Меҳнат шароитларини давлат экспертизасидан ўтказиш тартиби тўғрисида”**ги Низомларга ўзгартиришлар киритиш керак.  “Меҳнат шароитларини махсус баҳолаш тўғрисида”ги Низом лойиҳаси ишлаб чиқилди. Низомда қуйидагилар назарда тутилади:  Меҳнат шароитларини махсус баҳолашдан ўтказувчи ташкилот штатида меҳнатни муҳофаза қилиш соҳасида мутахассис малака сертификатига эга бўлган 4 нафар мутахассис ҳамда меҳнат гигиенаси мутахассислиги бор бўлган 1 нафар эксперт бўлиши белгиланган.  Иш ўринлари декларация қилинади.  Яъни, махсус баҳолаш жараёнида иш ўринларида зарарли ва хавфли меҳнат шароитлари аниқланмаган иш ўринлари декларация қилинади ва кейинги меҳнат шароитларини махсус баҳолаш жараёнида ушбу декларация қилинган иш ўринлари махсус баҳолашдан ўтказилмайди.  Зарарли ва хавфли меҳнат шароитларида ишлаганлик учун кўпайтирилган иш ҳаққини белгилаш.  Меҳнат шароитларини махсус бахолашдан ўтказувчи ташкилотлар реестри юритилади.  Декларация қилинган иш ўринлари реестри юритилади.  Меҳнат шароитлари махсус баҳолашдан ўтказилган иш ўринлари бўйича маълумотлар ахборотни ҳисобга олиш электрон платформасига киритилиши лозим. |  |
| **10.** | **Жаҳон соғлиқни сақлаш ташкилоти томонидан 2014 йилда Паллиатив тиббий хизматни ривожлантириш бўйича махсус резолюция** қабул қилинганлиги инобатга олинсин.  Соғлиқни сақлаш вазирлиги (А.Ш. Иноятов, Э.И. Баситханова) **Жаҳон соғлиқни сақлаш ташкилоти ва ЮНИСЕФнинг экспертларини** жалб қилган ҳолда, Бандлик ва меҳнат муносабатлари вазирлиги ва бошқа манфаатдор ташкилотлар билан биргаликда 2021 йил 1 майга қадар Ўзбекистон Республикаси Президентининг **2021-2025 йилларда Ўзбекистонда паллиатив тиббий хизматни ривожлантириш концепциясини мақсадли кўрсаткичлар (индикаторлар)** ҳамда уни амалга оширишга доир йиллар бўйича **"Йўл харитаси"** билан биргаликда тасдиқлашни назарда тутувчи қарори лойиҳасини белгиланган тартибда Вазирлар Маҳкамасига киритсин. |  |  | **БАЖАРИЛМОҚДА.**  Ўзбекистонда паллиатив тиббий хизматни ривожлантириш концепциясини ишлаб чиқиш мақсадида Жаҳон соғлиқни сақлаш ташкилотининг Ўзбекистондаги ваколатхонаси ходимлари билан учрашувлар олиб бориш ишлари бошланди. |
| **11.** | Коррупцияга қарши курашиш агентлиги (А.Э.Бурхонов) Соғлиқни сақлаш вазирлиги (А.М.Хаджибаев) билан биргаликда бир ой муддатда соғлиқни сақлаш тизимида **"Коррупциясиз соҳа"** лойиҳасини амалга ошириш дастурини ишлаб чиқсин. Бунда, ҳар бир оилавий шифокор пункти, оилавий поликлиника ва шифохонанинг кириш жойларида коррупциянинг олдини олишга қаратилган чақириқлар, "ишонч телефонлари" ва бошқа тарғибот материаллари жойлаштирилсин. |  |  | **Бажарилди.**  Соғлиқни сақлаш вазирининг 2020 йил 15 декабрдаги 339-сонли буйруғи қабул қилинди. Мазкур буйруқ асосида чора-тадбирлар режаси, тарғибот материаллари намуналари тасдиқланди ва ижро учун ҳудудий соғлиқни сақлаш бошқармаларига, вазирлик барча таркибий тузилмаларига етказилди. |
| **12.** | “Ўзбеккино” Миллий агентлиги Республика Маънавият ва маърифат маркази, Маданият вазирлиги, Ўзбекистон Миллий телерадиокомпанияси билан биргаликда соғлиқни сақлаш соҳасидаги ислоҳотларнинг мазмун-моҳиятини жамоатчиликка тўғри етказиш мақсадида тиббиёт ходимларининг касбини улуғловчи видеороликлар, илмий-оммабоп кўрсатувлар, бадиий ва ҳужжатли фильмларни ишлаб чиқсин, телевидение орқали доимий намойиш қилсин ҳамда ижтимоий реклама сифатида уларни телевидение ва радиоканалларда жойлаштирсин.  Ахборот ва оммавий коммуникациялар агентлиги, Ўзбекистон Миллий ахборот агентлиги ва Ўзбекистон Миллий телерадиокомпанияси ушбу Фармоннинг мақсад ва вазифаларини оммавий ахборот воситаларида кенг ёритиш ишларини ташкиллаштирсин.  Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари ҳудудий телеканаллар ва оммавий ахборот воситаларида соғлом турмуш тарзини шакллантириш, аҳоли жамоат саломатлигини таъминлаш, мазкур Фармоннинг мақсад ва вазифаларини кенг ёритиш ишларини доимий равишда ташкиллаштириб борсин. |  |  |  |
| **13.** | Ўзбекистон Республикаси Президентининг айрим ҳужжатларига 3-иловага мувофиқ ўзгартиришлар киритилсин. |  |  |  |
| **14.** | Соғлиқни сақлаш вазирлиги манфаатдор вазирлик ва идоралар билан биргаликда уч ой муддатда қонун ҳужжатларига ушбу Фармондан келиб чиқадиган ўзгартириш ва қўшимчалар тўғрисида Вазирлар Маҳкамасига таклифлар киритсин. |  |  | **БАЖАРИЛМОҚДА.**  Амалдаги меъёрий ҳужжатлар инвентаризациядан ўтказилмоқда. |
| **15.** | Мазкур Фармоннинг ижросини самарали ташкил этишга масъул ва шахсий жавобгар этиб соғлиқни сақлаш вазири А.М.Хаджибаев, соғлиқни сақлаш вазирининг биринчи ўринбосари А.Ш.Иноятов, Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари белгилансин.  Ўзбекистон Республикаси Президенти маслаҳатчисининг биринчи ўринбосари Л.Н.Туйчиев, соғлиқни сақлаш вазири А.М. Хаджибаев ва соғлиқни сақлаш вазирининг биринчи ўринбосари А.Ш.Иноятов ҳар чоракда ушбу Фармон ижроси юзасидан амалга оширилган ишлар бўйича Ўзбекистон Республикаси Президентига ахборот киритиб борсин.  Фармон ижросини муҳокама қилиб бориш, ижро учун масъул идоралар фаолиятини мувофиқлаштириш ва назорат қилиш Ўзбекистон Республикаси Бош вазири А.Н.Арипов ва Ўзбекистон Республикаси Президенти маслаҳатчисининг биринчи ўринбосари Л.Н.Туйчиев зиммасига юклансин. |  |  | **БАЖАРИЛМОҚДА.**  Соғлиқни сақлаш вазирлиги томонидан ҳар чоракда мазкур фармон ижроси бўйича амалга оширилган ишлар тўғрисида Президент Администрациясига ахборот киритилиши таъминланади. |