**Ўзбекистон Республикаси Давлат божхона хизмати органларида манфаатлар тўқнашувини аниқлаш ва ҳал этиш чораларини такомиллаштириш тўғрисида**

Ўзбекистон Республикасининг “Коррупцияга қарши курашиш тўғрисида”ги Қонуни, Ўзбекистон Республикаси Президентининг 2019 йил 27 майдаги “Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида”ги   
ПФ-5729-сонли Фармони ҳамда Ўзбекистон Республикаси Президенти Администрациясининг 2020 йил 5 сентябрдаги ПА-0339-сон топшириғининг   
21-иловаси билан тасдиқланган “Ўзбекистон Республикаси Давлат божхона қўмитаси тизимида яширин иқтисодиёт ва коррупцияга қарши курашиш ҳамда унинг олдини олиш бўйича 2020-2021 йилларга мўлжалланган “Йўл харитаси”” ижросини таъминлаш мақсадида,

Б У Ю Р А М А Н:

1. Қуйидагилар:

ДБҚнинг “Ўзбекистон Республикаси Давлат божхона хизмати органларида манфаатлар тўқнашувини аниқлаш ва ҳал этиш тўғрисида”ги Йўриқномаси (кейинги ўринларда – Йўриқнома) 1-иловага;

ДБҚнинг Ўзбекистон Республикаси Давлат божхона хизмати органларида манфаатлар тўқнашуви юзага келиши мумкин бўлган соҳалари рўйхати 2-иловага мувофиқ тасдиқлансин.

2. ДБҚ марказий аппарати таркибий тузилмалари, Қорақалпоғистон Республикаси, вилоятлар, Тошкент шаҳри бўйича бошқармалари,   
“Тошкент-АЭРО” ИБК, Божхона институти бошлиқлари ва Миллий кинология маркази директори – мазкур Йўриқнома шахсий таркиб томонидан   
5 кун муддатда хизмат тайёргарлиги ўқув машғулотларида ўрганиб чиқилсин ва синов қабул қилинсин.

3.  Божхона институти (В.Эргашев) ва Кадрлар бошқармаси (О.Ачилов):

хизматга янги қабул қилинган ходимлар учун бошланғич тайёргарлик курси ўқув режаларига ДБҚнинг “Ўзбекистон Республикаси Давлат божхона хизмати органларида манфаатлар тўқнашувини аниқлаш ва ҳал этиш тўғрисида”ги Йўриқномаси билан таништириш бўйича ўқув машғулотлари киритилсин;

мазкур Йўриқнома 10 кун муддатда масофавий таълим тизимларига жойлаштирилсин.

4. Ахборот-коммуникация технологиялари бошқармаси (Э.Раззаков), Коррупцияга қарши курашиш ва ўз хавфсизлик бошқармаси (Б.Шарипов):

манфаатлар тўқнашуви ҳақидаги маълумотлар ҳисобини юритиш мақсадида бир ой муддатда “Профилактика” ААТ дастурига тегишли ўзгартиришлар киритилсин;

божхона ходимларини манфаатлар тўқнашуви билан боғлиқ ҳолатлардан доимий хабардор қилиб бориш мақсадида 10 кун муддатда ДБҚнинг Ягона автоматлаштирилган ахборот тизимининг асосий ойнасига Ўзбекистон Республикаси Давлат божхона хизмати органларида манфаатлар тўқнашуви юзага келиши мумкин бўлган соҳалари рўйхати жойлаштирилсин ва лозим бўлганда мазкур рўйхатга тегишли ўзгартиришлар киритиб борилсин.

5. Мурожаатлар билан ишлаш бўлими (Х.Саттаров) – ушбу буйруқ   
1 кун муддатда барча таркибий тузилмаларга етказилсин.

6. ДБҚ Юридик бошқармаси (А.Дўстёров), ҳудудий бошқармалар, “Тошкент-АЭРО” ИБК, Божхона институти ва Миллий кинология маркази Юридик хизматлари томонидан ушбу буйруқнинг туркумлаштирилган ҳисоби юритилсин.

7. Мазкур буйруқнинг ижросини таъминлашни ДБҚ марказий аппарати таркибий тузилмалари, ҳудудий бошқармалари, “Тошкент-АЭРО” ИБК, Божхона институти бошлиқлари ва Миллий кинология маркази директори, Раиснинг биринчи ўринбосари в.в.б. И.Мухторов, Раис ўринбосарлари М.Салиев, Б.Раҳимов ва Г.Шукуровга юклаб, умумий назоратни ўз зиммамда қолдираман.

**Раис,**

**божхона хизмати генерал – майори М.Азимов**

К Е Л И Ш И Л Г А Н:

Раиснинг биринчи

ўринборсари в.в.б И.Мухторов

Раис ўринбосари М.Салиев

Раис ўринбосари Б.Раҳимов

Раис ўринбосари Г.Шукуров

Ташкилий-назорат ва таҳлил

бошқармаси С.Жалилов

Коррупцияга қарши курашиш

ва ўз хавфсизлик бошқармаси Б.Шарипов

Ахборот-коммуникация

технологиялари бошқармаси Э.Раззаков

Юридик бошқарма

Баж: М.Юлдашев

Тел: 22-44