**Қўқон ЭИЗдаги мавжуд солиқ ва божхона имтиёзлари бекор қилиниши бўйича малумот**

Кукон Эркин Иктисодий Зонаси(кейинги уринларда-ЭИЗ) иштирокчилари билан Фаргона Вилояти Солик Бошкармаси(кейинги уринларда- ФВСБ) ходимлари уртасидаги мунозарали масалалар буйича келишмовчиликлар вужудга келмокда.Бугунги кунда Узбекистон Республикасида амалда турган Конунлар устуворлигни таминлаш ва мухтарам Президентимиз фармонлари билан берилган конуний имтиезларни кулланилишига тусиклар келиб чикмокда,ФВСБ ходимлари томонидан хар хил даъволар килиниб,урни келганида тадбиркорларни камерал текширувлар утказилиши билан тахдид килинмокда.Хозирги кунда 2020 йил январ -май ойлари булган давр учун кайта хисоботлар тошириш талаб килиниб шу даврда олинган имтиёзлардан бушаб колган ва бугунги кунда куплаб тадбиркорлар томонидан янги лойихаларга ва мавжуд корхоналарининг модернизациясига ишлатилиб булинган маблагларни кайтариш масалалари кутарилмокда. Ва бу жуда хам куплаб тадбиркорлар хакли эътирозига сабаб булиб,Кукон ЭИЗ тадбиркорлари орасида тушкунлик кайфияти солиниб ва бизнингча энг ёмон жихати янги кузда тутилиб турган лойихалар учун жуда катта бир салбий таъсирлари кутилмокда. Навои вилоятида Навои ЭИЗ иштирокчилари ва Солик бошкармаси ходимлари уртасида булиб утган айнан бир хил мунозарали масалалар кутарилиб ва охири тадбиркорлар фойдасига хал булгани хам,Навои ЭИЗ тадбиркорлари хамма ноконуний ундирилган маблагларни кайтариб олгани хам,ФВСБ ходимларига холатдан керакли хулоса чикаришга етарли булмади. Минг афсуски биз томонимиздан ФВСБ ходимларига бир неча бор Навои да булган холат юзасидан материаллар,корхоналар номлари,Узбекистон24 телеканали да берилган айнан шу мунозарали масалага оид янгилик видео тасвирлар такдим этишимизга карамай,ФВСБ ходимларини Навоида булиб утган холатни урганиб чикишдан ва керакли хулосалар чикаришларига нималар тускинлик килганини била олмадик.

Биз Фойдаланган имтиезлар берилган Конун ва фармонларга эътибор киладиган булсак:

1. Ўзбекистон Республикаси Президентининг 12.01.2017 йилдаги ПФ-4931-сонли “«Ургут», «Ғиждувон», «Қўқон» ва «Ҳазорасп» эркин иқтисодий зоналарини ташкил этиш тўғрисида»”ги Фармонининг 6-бандига биноан ушбу эркин иқтисодий зоналар қатнашчиларига 26.10.2016 йилдаги ПФ-4853-сонли Фармонининг [3](https://lex.uz/docs/3056978#3057678)-, [4](https://lex.uz/docs/3056978#3057683)-ва [5-бандлари](https://lex.uz/docs/3056978#3057690) қоидалари татбиқ этилган;

2. Ўзбекистон Республикаси Президентининг 26.10.2016 йилдаги ПФ-4853-сонли “Эркин иқтисодий зоналар фаолиятини фаоллаштириш ва кенгайтиришга доир қўшимча чора-тадбирлар тўғрисида”ги Фармонининг 3 бандига асосан: Ўзбекистон Республикаси Президентининг 19.09.2014 йилдаги Р-4351-сонли Фармойишига мувофиқ ташкил этилган Эркин иқтисодий зоналар фаолиятини фаоллаштиришга қаратилган чора-тадбирларни таҳлил қилиш ва ишлаб чиқиш комиссиясининг эркин иқтисодий зоналар ҳудудида амалда қўлланилаётган солиқ ва божхона режимларини бирхиллаштириш ҳамда ушбу зоналар иштирокчиларининг қуйидагилардан озод этилиши таклифи қабул қилинган:

- ер солиғи, даромад солиғи, юридик шахслар мулк солиғи, микрофирмалар ва кичик корхоналар учун ягона солиқ тўлови, шунингдек, Республика йўл жамғармаси ва Ўзбекистон Республикаси Молия вазирлиги ҳузуридаги бюджетдан ташқари Ўзбекистон Республикаси Молия вазирлиги ҳузуридаги таълим ва тиббиёт муассасаларининг моддий-техника базасини ривожлантириш жамғармасига мажбурий ажратмаларидан *(Ўзбекистон Республикаси Президентининг 05.06.2017 йилдаги ПФ-5070-сонли  ва 04.04.2018 йилдаги ПФ-5398-сонли*[*Фармонларга асосан киритилган узгартиришларни олган холда)*](https://lex.uz/docs/3607806?ONDATE=05.04.2018%2000#3679963);

- бўшаб қоладиган маблағларни янги корхоналарни ташкил этиш, шунингдек, мавжуд ишлаб чиқаришларни модернизациялаш, реконструкция қилиш ва техник, технологик қайта жиҳозлаш, кенгайтириш, ишлаб чиқариш биноларини қуриш, ўз ишлаб чиқариш эҳтиёжлари учун зарур хом ашё ва материаллар харид қилишга мақсадли йўналтирган ҳолда ўз ишлаб чиқариш эҳтиёжлари учун олиб кириладиган ускуналар, хом ашё, материаллар ҳамда бутловчи буюмларни, маҳсулот экспорт қилинганда вужудга келадиган қўшилган қиймат солиғининг манфий суммаси қайтарилмаслиги ҳуқуқи билан божхона тўловларидан (божхона расмийлаштируви йиғимларидан ташқари)  *(Ўзбекистон Республикаси Президентининг 15.05.2019 йилдаги ПФ-5719-сонли*[*Фармонига асосан киритилган узгартиришларни олган холда)*](https://lex.uz/docs/3607806?ONDATE=05.04.2018%2000#3679963)*;*

3. Ўзбекистон Республикасининг 30.12.2019 йилдаги ЎРҚ-599-сонли “Ўзбекистон Республикасининг солиқ кодексига ўзгартиш ва қўшимчалар киритиш тўғрисида”ги Қонунининг 4 моддасига асосан солиқлар ва бошқа мажбурий тўловлар бўйича:

- Ўзбекистон Республикасининг 2007 йил 25 декабрда қабул қилинган ЎРҚ-136-сонли Қонуни билан тасдиқланган Ўзбекистон Республикасининг [солиқ кодексида](https://lex.uz/docs/1286558) назарда тутилган имтиёзлар 2020 йилнинг 1 апрелига қадар амал қилади;

- 2020 йилнинг 1 январигача қабул қилинган солиқ тўғрисидаги Қонун ҳужжатларида, шу жумладан Ўзбекистон Республикаси Президентининг ва Ўзбекистон Республикаси Вазирлар Маҳкамасининг Қарорларида назарда тутилган имтиёзлар уларнинг амал қилиш муддати тугагунига қадар амал қилади.

4. Молия вазири уринбосари Дилшод Султоновнинг Bu%galter.uz сайтидаги жавобга асосан Солиқ Кодексининг 75 моддасида назарда тутилишича, ҚҚС бўйича имтиёзлар, шу жумладан товарлар Ўзбекистоннинг ҳудудига олиб кирилишида (импортида) солиқ солишдан бўшаган маблағларни аниқ мақсадларга йўналтириш шарти билан берилиши мумкин эмас. Бу норма 2020 йилдан бошлаб жорий этиладиган имтиёзларга татбиқ этилади. Шу тариқа, Президент ва Вазирлар Маҳкамасининг қарорларига тегишли ўзгартиришлар киритилгунига қадар корхона ушбу қарорлар билан тақдим этилган имтиёзларни қўллашга ҳақли ва улардан мақсадли фойдаланилишини таъминлаши шарт.

5. 1996 йил 25 апрелдаги “Эркин иқтисодий зоналар тўғрисида”ги қонуннинг 9-моддасида ва кейинчалик қабул қилинган 2020 йил 17 февралдаги ЎзР “Махсус иқтисодий зоналар тўғрисида”ги Қонунининг 42-моддасига, 2017 йил 25 октябрдаги ЎзР Президентиниг 3356 Карори 7 бандига кўра, солиқ тўғрисидаги қонун ҳужжатлари ўзгарганда махсус иқтисодий зоналар иштирокчилари имтиёзлар амал қилиш муддати давомида, лекин ўн йилдан ошмаган муддат ичида солиқлар, йиғимлар ва бошқа тўловлар тўлаш бўйича улар Махсус иқтисодий зона иштирокчиларининг реестрига киритилган санада амалда бўлган нормалар ва қоидаларни қўллашга ҳақлидир, бундан акциз тўланадиган товарларга солиқ солинишини тартибга солувчи қонун ҳужжатларининг нормалари ва қоидалари мустасно. Махсус иқтисодий зоналарда махсус иқтисодий зоналарнинг иштирокчиларига нисбатан қонун ҳужжатларида назарда тутилган барча кафолатлар ва имтиёзларга риоя этилиши таъминланади. Ўзбекистон Республикаси Президентининг қарори билан қўшимча кафолатлар ва имтиёзлар берилиши мумкин.

6. Ўзбекистон Республикаси Президентининг 2019 йил 15 майдаги ПФ-5719-сонли Фармонининг 8-банди в-қисмига кўра, ЭИЗ иштирокчиси мақомини олган хўжалик юритувчи субъектларга нисбатан солиқ тўловчининг ҳолатини ёмонлаштирадиган Ўзбекистон Республикасининг солиқ қонунчилиги ҳужжатлари қўлланилмайди. Қолаверса, Солиқ кодексининг 13-моддасига кўра, солиқ тўғрисидаги қонун ҳужжатларидаги барча бартараф этиб бўлмайдиган қарама-қаршиликлар ва ноаниқликлар солиқ тўловчининг фойдасига талқин этилади.

7. Молия вазири уринбосари Дилшод Султоновнинг Bu%galter.uz сайтидаги жавобга асосан Солиқ Кодексининг 75 моддасида назарда тутилишича, ҚҚС бўйича имтиёзлар, шу жумладан товарлар Ўзбекистоннинг ҳудудига олиб кирилишида (импортида) солиқ солишдан бўшаган маблағларни аниқ мақсадларга йўналтириш шарти билан берилиши мумкин эмас. Бу норма 2020 йилдан бошлаб жорий этиладиган имтиёзларга татбиқ этилади. Шу тариқа, Президент ва Вазирлар Маҳкамасининг қарорларига тегишли ўзгартиришлар киритилгунига қадар корхона ушбу қарорлар билан тақдим этилган имтиёзларни қўллашга ҳақли ва улардан мақсадли фойдаланилишини таъминлаши шарт.

8. Ўзбекистон Республикаси Президентининг 26.10.2016 йилдаги ПФ-4853-сонли “Эркин иқтисодий зоналар фаолиятини фаоллаштириш ва кенгайтиришга доир қўшимча чора-тадбирлар тўғрисида”ги Фармонининг 3 бандига Ўзбекистон Республикаси Президентининг 19.06.2020 йилдаги ПФ-6011-сонли Фармонига асосан узгартиришлар киритилган, лекин ушбу узгартиришлар 2020 йилнинг 1 октябрдан кучга киради. Яъни 01.10.2020 йилгача тақдим этилган имтиёзларни қўллашга ҳақли биз деб хисоблаймиз.