Лойиҳа

Ўзбекистон Республикасининг

**ҚОНУНИ**

**Ўзбекистон Республикасининг айрим қонун ҳужжатларига   
ўзгартиш ва қўшимчалар киритиш тўғрисида**

**1-модда.**Ўзбекистон Республикасининг 1993 йил 2 сентябрда қабул қилинган **«Маҳаллий давлат ҳокимияти тўғрисида»**ги 913–XII-сонли Қонунининг (Ўзбекистон Республикаси Олий Кенгашининг Ахборотномаси, 1993 йил, № 9, 320-модда; Ўзбекистон Республикаси Олий Мажлисининг Ахборотномаси, 1997 йил, № 9, 241-модда; 1999 йил, № 1, 20-модда; 2005 йил, № 1, 18-модда; Ўзбекистон Республикаси Олий Мажлиси палаталарининг Ахборотномаси, 2005 йил, № 12, 418-модда; 2007 йил, № 4, 163-модда, № 9, 420-модда; 2008 йил, № 12, 640-модда; 2013 йил, № 12, 350-модда; 2014 йил, № 4, 86-модда, № 5, 130-модда; 2015 йил,№ 6, 228-модда; 2017 йил, № 6, 300-модда, № 8, 383-модда, № 9,   
510-модда, № 12, 772-модда; 2018 йил, № 7, 431-модда; 2019 йил, № 1,   
4-модда) **26-моддаси**:

**биринчи қисми** қуйидаги таҳрирда баён этилсин:

«Халқ депутатлари вилоят, туман, шаҳар Кенгашининг Ўзбекистон Республикаси Конституцияси ва қонунларига, Ўзбекистон Республикаси Президентининг фармонлари, қарорлари ва фармойишларига зид келадиган қарорлари ёки уларнинг қисми белгиланган тартибда Ўзбекистон Республикаси Олий Мажлиси Сенати томонидан   
бекор қилинади»;

қуйидаги мазмундаги **иккинчи қисм** билан тўлдирилсин:

«Ўзбекистон Республикаси Олий Мажлиси Сенатининг қарори билан бекор қилинган халқ депутатлари вилоят, туман, шаҳар Кенгашининг қарори ёки унинг қисми ўзининг амал қилишини тугатади»;

**иккинчи қисми** **учинчи қисм** деб ҳисоблансин.

**2-модда.**Ўзбекистон Республикасининг 2002 йил 12 декабрда қабул қилинган **«Ўзбекистон Республикаси Олий Мажлисининг Сенати тўғрисида»**ги 432–II-сонли Конституциявий қонуни (Ўзбекистон Республикаси Олий Мажлисининг Ахборотномаси, 2002 йил, № 12,   
213-модда; 2003 йил, № 5, 67-модда; Ўзбекистон Республикаси Олий Мажлиси палаталарининг Ахборотномаси, 2011 йил, № 4, 101-модда;   
2014 йил, № 4, 86-модда; 2015 йил, № 12, 452-модда; 2016 йил, № 9,  
276-модда; 2017 йил, № 6, 300-модда, № 9, 510-модда, 2018 йил, № 1,   
4-модда; 2019 йил, № 2, 47-модда, № 3, 162-модда, № 5, 261-модда)   
**8-моддаси биринчи қисмининг 11-банди** қуйидаги таҳрирда баён этилсин:

«11) Ўзбекистон Республикаси Вазирлар Маҳкамасининг тақдимига биноан Ўзбекистон Республикасининг Давлат бюджетини қабул қилиш   
ҳамда унинг ижросини назорат қилиш».

**3-модда.** Ўзбекистон Республикасининг 2003 йил 29 августда қабул қилинган **«Ўзбекистон Республикаси Олий Мажлиси Сенатининг Регламенти тўғрисида»**ги 523–II-сонли Қонунига (Ўзбекистон Республикаси Олий Мажлисининг Ахборотномаси, 2003 йил, № 9–10,  
137-модда; Ўзбекистон Республикаси Олий Мажлиси палаталарининг Ахборотномаси, 2007 йил, № 4, 163-модда; 2009 йил, № 4, 136-модда;   
2011 йил, № 4, 101-модда; 2014 йил, № 4, 86-модда; 2015 йил, № 12,   
452-модда; 2016 йил, № 9, 276-модда; 2017 йил, № 6, 300-модда, № 9,   
510-модда; 2018 йил, № 1, 4-модда, № 4, 224-модда, № 7, 431-модда;   
2019 йил, № 1, 1-модда, № 2, 47-модда, № 3, 157-модда, № 5, 261,   
265-моддалар, № 8, 468-модда) қуйидаги қўшимчалар киритилсин:

1) қуйидаги мазмундаги **302-модда** билан тўлдирилсин:

«**302-модда. Халқ депутатлари маҳаллий Кенгашларининг**

**қарорларини бекор қилиш масаласини**

**кўриб чиқиш**

Халқ депутатлари вилоят, туман, шаҳар Кенгашининг Ўзбекистон Республикаси Конституцияси ва қонунларига, Ўзбекистон Республикаси Президентининг фармонлари, қарорлари ва фармойишларига зид келадиган қарорларини бекор қилиш тўғрисидаги масала жисмоний   
ва юридик шахсларнинг мурожаатлари, давлат органлари, хўжалик бошқаруви органларининг маълумотлари асосида Сенат қўмиталари ташаббусига кўра Сенат томонидан кўриб чиқилади.

Халқ депутатлари вилоят, туман, шаҳар Кенгашининг Ўзбекистон Республикаси Конституцияси ва қонунларига, Ўзбекистон Республикаси Президентининг фармонлари, қарорлари ва фармойишларига зид келадиган қарорларини бекор қилиш масаласини кўриб чиқиш якунлари бўйича Сенат қарор қабул қилади.

Халқ депутатлари вилоят, туман, шаҳар Кенгашининг қарорини бекор қилиш тўғрисидаги Сенатнинг қарори мазкур қарор қабул қилинган кундан эътиборан беш кун ичида тегишли халқ депутатлари вилоят, туман, шаҳар Кенгашига ижро учун юборилади»;

2) қуйидаги мазмундаги **329 ва 3210-моддалар** билан тўлдирилсин:

«**329-модда. Ўзбекистон Республикасининг чет давлатлардаги дипломатик ваколатхоналари раҳбарларининг  
ўз фаолиятига оид масалалар юзасидан ҳисоботларини эшитиш**

Сенат зарур бўлган ҳолларда ўз мажлисида Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитасида дастлабки тарзда кўриб чиққан ҳолда ҳам бевосита, ҳам видеоконференцалоқа режимида эшитади.

Сенат Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш тўғрисида Ўзбекистон Республикаси Ташқи ишлар вазирлигини у томонидан эшитувни ташкил этиш бўйича чора-тадбирлар кўрилиши учун олдиндан хабардор қилади.

Сенат Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш якунлари бўйича қарор қабул қилади, унда уларнинг фаолияти самарадорлигини оширишга қаратилган таклифлар   
ва ишига баҳо берилиши мумкин.

Ўзбекистон Республикасининг чет давлатлардаги дипломатик ваколатхоналари раҳбарларини ўз фаолиятига оид масалалар юзасидан ҳисоботларини эшитиш якунлари бўйича Сенатнинг қабул қилинган қарори ҳисоботи эшитилган шахсга ҳамда Ўзбекистон Республикаси Ташқи ишлар вазирлигига юборилади.

**3210-модда. Давлат бюджети ижросининг бориши тўғрисидаги масалаларни кўриб чиқиш**

Сенат Давлат бюджетининг ижроси устидан назоратни амалга оширади. Ўзбекистон Республикаси Молия вазирлиги йилнинг ҳар чорагида Сенатга Давлат бюджети ижросининг бориши тўғрисидаги ахборотни ва зарур материалларни юборади.

Сенат Давлат бюджетининг йилнинг ҳар чорагидаги ижросининг боришини кўриб чиқади. Уни кўриб чиқиш вақтида Ўзбекистон Республикаси Вазирлар Маҳкамасининг ҳисоботи, сенаторларнинг фикрлари ва таклифлари, масъул қўмитанинг хулосаси эшитилади, муҳокама ўтказилади ва тегишли қарор қабул қилинади.

Ўзбекистон Республикаси Вазирлар Маҳкамаси Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 15 майидан кечиктирмай Ўзбекистон Республикаси Ҳисоб палатасининг хулосаси билан бирга Сенатга тақдим этади.

Сенат Ўзбекистон Республикаси Вазирлар Маҳкамаси томонидан тақдим этилган Давлат бюджетининг ижроси тўғрисидаги йиллик ҳисоботни Сенатнинг қўмиталарида дастлабки тарзда муҳокама қилиш асосида кўриб чиқади.

Давлат бюджети ижросининг бориши тўғрисидаги масалани дастлабки тарзда муҳокама қилиш давомида Сенатнинг қўмиталари Давлат бюджетининг даромад қисми ижроси хусусида, ажратилган маблағларнинг ўзлаштирилиш ҳолати тўғрисида тегишли органлардан қўшимча ахборотни, шунингдек уларнинг мақсадли сарфланиши ва улардан самарали фойдаланилиши ҳақидаги маълумотларни талаб қилиб олиши мумкин. Бунда Сенатнинг масъул қўмитаси жойларда бюджет маблағларининг мақсадли сарфланиши ва улардан самарали фойдаланилиши масалаларини Сенатнинг тегишли қўмиталари томонидан ўрганиш ташаббуси билан чиқиши мумкин.

Давлат бюджетининг ижроси тўғрисидаги йиллик ҳисобот Сенатнинг қўмиталарида муҳокама қилинганидан кейин Сенат мажлисида кўриб чиқилади ва Сенатнинг қарори билан тасдиқланади».

**4-модда.**Ўзбекистон Республикасининг 2004 йил 2 декабрда қабул қилинган **«Халқ депутатлари вилоят, туман ва шаҳар кенгаши депутатининг мақоми тўғрисида»**ги 706–II-сонли Қонунининг (Ўзбекистон Республикаси Олий Мажлисининг Ахборотномаси, 2005 йил,   
№ 1, 10-модда, Ўзбекистон Республикаси Олий Мажлиси палаталарининг Ахборотномаси, 2018 йил, № 4, 224-модда; 2019 йил, № 9, 588-модда)   
**12-моддасининг**:

**учинчи қисмдаги** «сессиялар оралиғидаги даврда эса мазкур халқ депутатлари Кенгаши раҳбари ёки унинг вазифасини бажарувчи мансабдор шахс томонидан кўриб чиқилиб, қабул қилинган қарор кейинчалик тегишли халқ депутатлари Кенгаши томонидан тасдиқланади» деган сўзлар чиқариб ташлансин;

**еттинчи қисмдаги** «Қонунчилик палатасига» деган сўзлар «Сенатига» деган сўз билан алмаштирилсин.

**5-модда.** Ўзбекистон Республикасининг 2013 йил 26 декабрда қабул қилинган ЎРҚ–360-сонли Қонуни билан тасдиқланган **Ўзбекистон Республикасининг Бюджет кодексига** (Ўзбекистон Республикаси Олий Мажлиси палаталарининг Ахборотномаси, 2013 йил, 12-сонга 1-илова; 2014 йил, № 9, 244-модда; 2015 йил, № 12, 452-модда; 2016 йил, № 12,   
383, 385-моддалар; 2017 йил, № 6, 300-модда, № 10, 605-модда, № 12,   
772-модда; 2018 йил, № 1, 1-модда, № 7, 431, 433-моддалар, № 12,   
783-модда; 2019 йил, № 1, 1-модда, № 5, 265-модда, № 8, 470-модда,  
№ 9, 588-модда, № 11, 791-модда, № 12, 884, 891-моддалар) қуйидаги ўзгартиш ва қўшимчалар киритилсин:

1) **25-модда биринчи қисмининг ўнинчи хатбошисидаги** «Ўзбекистон Республикаси Олий Мажлисининг Қонунчилик палатасига» деган сўзлар «Ўзбекистон Республикаси Олий Мажлиси палаталарига» деган сўзлар билан алмаштирилсин;

2) **29-модда биринчи қисмининг йигирма еттинчи хатбошисидаги** «Ўзбекистон Республикаси Олий Мажлисининг Қонунчилик палатасига» деган сўзлар «Ўзбекистон Республикаси Олий Мажлиси палаталарига» деган сўзлар билан алмаштирилсин;

3) **97-модданинг учинчи қисми** қуйидаги таҳрирда баён этилсин:

«Давлат бюджети тўғрисидаги қонун лойиҳаси, ўрта муддатли давр учун фискал стратегия Қонунчилик палатасига юборилишидан олдин, худди шунингдек Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботлар Ўзбекистон Республикаси Олий Мажлиси палаталарига юборилишидан олдин мажбурий равишда жамоатчилик муҳокамасига қўйилади, шунингдек Ўзбекистон Республикаси Молия вазирлиги томонидан ишлаб чиқиладиган «Фуқаролар учун бюджет» ахборот нашри жамоатчилик муҳокамаси учун параллель равишда эълон қилинади»;

4) **126-модданинг тўртинчи қисмидаги** «Қонунчилик палатасига» деган сўзлар «Ўзбекистон Республикаси Олий Мажлиси палаталарига» деган сўзлар билан алмаштирилсин;

5) **167-модданинг учинчи қисмидаги** «Ўзбекистон Республикаси Олий Мажлисининг Қонунчилик палатасига» деган сўзлар «Ўзбекистон Республикаси Олий Мажлиси палаталарига» деган сўзлар билан алмаштирилсин;

6) **169-модданинг матни** қуйидаги таҳрирда баён этилсин:

«Ўзбекистон Республикаси Олий Мажлисининг Қонунчилик палатаси, Сенати Ўзбекистон Республикаси Вазирлар Маҳкамаси томонидан тегишли ҳисобот даври учун тақдим этилган Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботни тегишинча Ўзбекистон Республикаси   
Олий Мажлиси Қонунчилик палатасининг сиёсий партиялар фракциялари, Олий Мажлис палаталарининг қўмиталарида муҳокама қилиш асосида кўриб чиқади.

Тегишли ҳисобот даври учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисобот Ўзбекистон Республикаси Олий Мажлиси Қонунчилик палатасининг сиёсий партиялар фракциялари, Олий Мажлис палаталарининг қўмиталарида кўриб чиқилгандан сўнг тегишинча Ўзбекистон Республикаси Олий Мажлиси палаталарининг мажлисларида кўриб чиқилади ҳамда Ўзбекистон Республикаси Олий Мажлиси Қонунчилик палатасининг, Сенатнинг қарори билан тасдиқланади.

Давлат бюджетининг ва давлат мақсадли жамғармалари бюджетларининг ижроси тўғрисидаги йиллик ҳисобот тегишинча Ўзбекистон Республикаси Олий Мажлисининг палаталари томонидан тасдиқлангандан сўнг ҳисобот йили учун Давлат бюджетининг ва давлат мақсадли жамғармалари бюджетларининг ижроси тўғрисидаги ахборот Ўзбекистон Республикаси Молия вазирлигининг расмий веб-сайтига жойлаштирилади».

**6-модда.**Ўзбекистон Республикасининг 2016 йил 11 апрелда қабул қилинган **«Парламент назорати тўғрисида»**ги ЎРҚ–403-сонли Қонунига (Ўзбекистон Республикаси Олий Мажлиси палаталарининг Ахборотномаси, 2016 йил, № 4, 123-модда; 2017 йил, № 6, 300-модда;   
2018 йил, № 1, 4-модда, № 4, 224-модда; 2019 йил, № 1, 1-модда, № 3,   
157-модда, № 5, 261, 265-моддалар) қуйидаги қўшимчалар ва ўзгартиш киритилсин:

1) **5-модданинг биринчи қисми**:

қуйидаги мазмундаги **тўққизинчи хатбоши** билан тўлдирилсин:

«Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолияти масалаларига оид ҳисоботларини эшитиш»;

**тўққизинчи** – **ўн олтинчи** **хатбошилар** тегишинча **ўнинчи** – **ўн еттинчи хатбошилар** деб ҳисоблансин;

2) **7-модданинг матни** қуйидаги таҳрирда баён этилсин:

«Қонунчилик палатаси, Сенат Давлат бюджетининг ижроси устидан назоратни амалга оширади. Ўзбекистон Республикаси Молия вазирлиги йилнинг ҳар чорагида Олий Мажлис палаталарига Давлат бюджети ижросининг бориши тўғрисидаги ахборотни ва зарур материалларни юборади.

Қонунчилик палатаси, Сенат Давлат бюджетининг йилнинг ҳар чорагидаги ижросининг боришини кўриб чиқади. Уни кўриб чиқиш чоғида Вазирлар Маҳкамасининг ҳисоботи, фракцияларнинг, Сенат аъзоларининг фикрлари ва таклифлари, Олий Мажлис палаталари масъул қўмиталарининг тегишли хулосалари эшитилади, муҳокамалар ўтказилади ва тегишли қарорлар қабул қилинади.

Вазирлар Маҳкамаси Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 15 майидан кечиктирмай Ҳисоб палатасининг хулосаси билан бирга Қонунчилик палатасига, Сенатга тақдим этади.

Қонунчилик палатаси, Сенат Вазирлар Маҳкамаси томонидан тақдим этилган Давлат бюджетининг ижроси тўғрисидаги йиллик ҳисоботни тегишинча фракцияларда, Олий Мажлис палаталарининг қўмиталарида дастлабки тарзда муҳокама қилиш асосида кўриб чиқади.

Давлат бюджети ижросининг бориши тўғрисидаги масалани дастлабки тарзда муҳокама қилиш давомида фракциялар, Олий Мажлис палаталарининг қўмиталари Давлат бюджетининг даромад қисми ижроси хусусида, ажратилган маблағларнинг ўзлаштирилиш ҳолати тўғрисида тегишли органлардан қўшимча ахборотни, шунингдек уларнинг мақсадли сарфланиши ва улардан самарали фойдаланилиши ҳақидаги маълумотларни талаб қилиб олиши мумкин. Бунда фракциялар, Сенат аъзолари жойларда бюджет маблағларининг мақсадли сарфланиши   
ва улардан самарали фойдаланилиши масалаларини тегишинча Олий Мажлис палаталарининг тегишли қўмиталари томонидан ўрганиш ташаббуси билан чиқиши мумкин.

Давлат бюджетининг ижроси тўғрисидаги йиллик ҳисобот фракциялар, Олий Мажлис палаталарининг қўмиталарида муҳокама этилганидан кейин Олий Мажлис палаталари мажлисларида кўриб чиқилади ҳамда Қонунчилик палатасининг, Сенатнинг қарори билан тасдиқланади»;

3) қуйидаги мазмундаги **103-модда** билан тўлдирилсин:

«**103-модда. Ўзбекистон Республикасининг чет давлатлардаги дипломатик ваколатхоналари раҳбарлари   
ўз фаолиятига оид масалалар юзасидан   
ҳисоботларини эшитиш**

Сенат зарур бўлган ҳолларда ўз мажлисида Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитасида дастлабки тарзда кўриб чиққан ҳолда ҳам бевосита, ҳам видеоконференцалоқа режимида эшитади.

Сенат Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш тўғрисида Ўзбекистон Республикаси Ташқи ишлар вазирлигини у томонидан эшитувни ташкил этиш бўйича чора-тадбирлар кўрилиши учун олдиндан хабардор қилади.

Сенат Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш якунлари бўйича қарор қабул қилади, унда уларнинг фаолияти самарадорлигини оширишга қаратилган таклифлар   
ва ишига баҳо берилиши мумкин.

Ўзбекистон Республикасининг чет давлатлардаги дипломатик ваколатхоналари раҳбарларини ўз фаолиятига оид масалалар юзасидан ҳисоботларини эшитиш якунлари бўйича Сенатнинг қабул қилинган қарори ҳисоботи эшитилган шахсга ҳамда Ўзбекистон Республикаси Ташқи ишлар вазирлигига юборилади»;

4) **241-модданинг учинчи хатбошисидаги** «Қонунчилик палатасига» деган сўзлар «Олий Мажлис палаталарига» деган сўзлар билан алмаштирилсин.

**7-модда.** Ўзбекистон Республикаси Вазирлар Маҳкамаси:

ҳукумат қарорларини ушбу Қонунга мувофиқлаштирсин;

давлат бошқаруви органлари ушбу Қонунга зид бўлган   
ўз норматив-ҳуқуқий ҳужжатларини қайта кўриб чиқишлари ва бекор қилишларини таъминласин;

ушбу Қонуннинг ижросини, ижрочиларга етказилишини ҳамда моҳияти ва аҳамияти аҳоли ўртасида тушунтирилишини таъминласин.

**8-модда.** Ушбу Қонун расмий эълон қилинган кундан эътиборан кучга киради.

**Ўзбекистон Республикасининг**

**ПрезидентиМирзиёев**