Ўзбекистон Республикасининг **“Ўзбекистон Республикаси Маъмурий жавобгарлик тўғрисидаги Кодексга ўзгартириш   
ва қўшимчалар киритиш ҳақида”**ги Қонуни лойиҳаси юзасидан **МАЪРУЗА**

Бугунги кунда давлат харидлари тўғрисидаги қонун ҳужжатларини бузганлик учун жавобгарлик белгиланмаган. Давлат харидлари тўғрисидаги қонун ҳужжатларини бузганлик учун жавобгарликни белгилаш, давлат харидлари субъектлари ва уларнинг мансабдор шахсларининг Ўзбекистон Республикасининг “Давлат харидлари тўғрисида”ги Қонуни ва тегишли қонун ҳужжатларига риоя этиши ва шартнома бўйича мажбуриятлар талаб даражасида бажарилиши таъминлаш мақсадида Ўзбекистон Республикасининг **Маъмурий жавобгарлик тўғрисидаги** кодексига тегишли нормалар киритилмоқда.

*Маълумот учун:Ўзбекистон Республикаси Ҳисоб палатаси томонидан Соғлиқни сақлаш тизимида ўтказилган ўрганишларда жами* ***3 271 та*** *ҳолатда****36 млрд.сўмлик*** *хато ва камчиликларга йўл қўйилганлиги аниқланган.*

*Шунингдек, Мактабгача таълим тизимида ўтказилган ўрганишларда “Давлат харидлари тўғрисида”ги қонун талабларига зид равишда****11,3 млрд.сўмлик*** *харидлар амалга оширилганлиги аниқланган.*

Мазкур Қонун лойиҳаси билан Ўзбекистон Республикасининг Маъмурий жавобгарлик тўғрисидаги кодекси “Давлат харидлари тўғрисидаги қонун ҳужжатларини бузиш” мазмундаги янги модда билан тўлдириш таклиф этилмоқда.

Ўзбекистон Республикасининг Маъмурий жавобгарлик тўғрисидаги кодексига қуйидаги ҳолларда мансабдор шахсларга нисбатан жарима қўлланилиши киритилмоқда:

**1. Давлат харидлари режаларини**, шу жумладан **режа-жадвалларини** **шакллантириш ва жойлаштириш** тартиби бўйича қонун ҳужжатлари талабларига риоя этмаслик, шунингдек, давлат харидлари тўғрисидаги қонунчиликда назарда тутилган ҳолларда давлат харидларини амалга оширишда махсус ахборот порталига давлат харидлари бўйича **эълонлар жойлаштириш** тартибини, мажбурий **муҳокама ўтказиш тартиби   
ва муддатларини** ҳамда давлат хариди **натижаларини жойлаштириш муддатларини бузиш-**

мансабдор шахсларга базавий ҳисоблаш миқдорининг **ўн бараваридан ўн беш бараваригача** миқдорда жарима солишга сабаб бўлади.

**2.** Давлат харидлари бўйича **эълонлар ва харид ҳужжатларига қонунчиликда тақиқланган ва рақобатни чекловчи маълумот, ҳаволалар ва талабларни киритиш**, харид ҳужжатларини тасдиқлаш   
ва **буюртмаларни шакллантириш тартибларини бузиш-**

мансабдор шахсларга базавий ҳисоблаш миқдорининг **ўн бараваридан ўн беш бараваригача** миқдорда жарима солишга сабаб бўлади.

**3.** Товар (ишлар, хизматлар) етказиб берувчиларини **тендер ўтказиш йўли билан аниқлаш талабини бузиш**, шунингдек, давлат харидлари тўғрисидаги қонунчиликка мувофиқ товарлар етказиб берувчиси, иш бажарувчи ва хизмат кўрсатувчини **рақобатли харид усули орқали аниқлаш белгиланган ҳолларда давлат харидларини** ягона етказиб берувчидан ёки **тўғридан-тўғри шартномалар асосида амалга ошириш** **тўғрисида қарор қабул қилиш;**

мансабдор шахсларга базавий ҳисоблаш миқдорининг **ўн беш бараваридан ўттиз бараваригача** миқдорда жарима солишга сабаб бўлади.

**4.** Давлат харидлари жараёнида **аффилланганлик ва манфаатлар тўқнашуви ҳақида** давлат харидлари соҳасидаги қонун ҳужжатларида белгиланган тартибда **хабар бермаслик**, давлат харидлари соҳасидаги қонун ҳужжатларида назарда тутилмаган ҳолларда давлат харидлари бўйича **таклифларни қабул қилмаслик ёки таклифларни тақдим этиш муддатларини** давлат харидлари **қонун ҳужжатлари талаблари зид равишда қисқартириш**, шунингдек, таклифлар солинган **конвертларни очиш** ва харид ҳужжатларида кўрсатилган **таклифларни баҳолаш тартибини бузиш.**

мансабдор шахсларга базавий ҳисоблаш миқдорининг **ўн беш бараваридан ўттиз бараваригача** миқдорда жарима солишга сабаб бўлади”.