Ўзбекистон Республикаси Вазирлар Маҳкамасининг 2018 йил   
31 майдаги 408-сон “Автомототранспорт воситалари ва шаҳар электр транспорт воситалари ҳайдовчиларини тайёрлаш, қайта тайёрлаш ҳамда уларнинг малакасини ошириш бўйича нодавлат таълим хизматлари кўрсатиш фаолиятини лицензиялаш тартибини янада такомиллаштириш   
чора-тадбирлари тўғрисида”ги қарорига асосан йўқолган миллий ҳайдовчилик гувоҳномаси дубликати ҳайдовчининг аризаси, имтиҳон варақаси, тегишли тоифалардаги автомототранспорт воситаларини бошқаришга **яроқлилиги тўғрисидаги тиббий маълумотнома**, имтиҳон варақаси мавжуд бўлмаган ҳолларда ҳудудий ЙҲХБнинг рўйхатдан ўтказиш ва имтиҳон олиш бўлинмаларининг тасдиқномаси асосида берилиши кўрсатилган.

**Таклиф:** Ҳайдовчилик гувоҳномасини йўқотган ҳайдовчиларнинг   
60 ёшгача бўлганларидан автомототранспорт воситаларини бошқаришга яроқлилиги тўғрисидаги тиббий маълумотномани талаб қилишни бекор қилиш.

Ушбу қарор билан тасдиқланган Низом талабларида юридик ташкилотларга тегишли автомототранспорт воситалари ва шаҳар электр транспорти воситалари ҳайдовчиларини икки йилда бир марта малакасини ошириш кўрсатилган, бу тартибга амал қилмаган ҳайдовчиларга нисбатан Маъмурий жавобгарлик тўғрисидаги Кодекснинг тегишли моддаси билан жарима белгиланган.

Бу тартибни қайта кўриб чиқиш лозим.