**ЭРКИНЛИК**

**Ўзбек ёзувчиларининг болалар учун ёзган ҳикоялари**

**Тошкент - 2021**

**Абдулла АВЛОНИЙ**

**АҚЛЛИ КАРҒА**

* Кунлар ёз фасли ўлдиғиндан хар ерда сувлар қурурмиш. Бечора Қарға сув йўқлиғиндан нихоятда сувсармиш. Тиллари осилуб, хар тарафдан сув ахтармоқда экан, бировнинг олдинда турган кўзани кўриб, ёнига келуб боқса, ичинда сув бор. Лекин буйнини суқуб ичай деса, бўйи етмайди. Бироз уйландида, тумшуғи ила тошларни йиғуб, кўзанинг ичига ташлай бошлади. Оз вақт ичинда кузанинг остиндаги сув устига чиқиб, тоша бошлади. Ақлли Қарға сувдан ичуб, ташналик балосиндан кутулиб учуб кетди.

**Соқи ила онаси**

* Соқи бир куни мактабдан келуб, онасидан таом сўради.Онаси олдига бир коса шўрбо келттуриб қўйди.Соқи шўрбодан бир қошуқ оғзига солуб: “Она, мен бу мазасиз мўрбонгни ичмайман”, - деди.Оноси “Ичмай қўй, ўғлим.Бошқа пишириб берурман”, - деб олдидан олуб қўйди.Соқини(нг) кечғача хазон тошитуб, ишлатди. Соқи ҳоруб, чарчаб қорни очуб ўлтурғон эрди. Оноси яна шул шўрбони иситиб олиб келиб, олдиға қўйди. Соқи шўрбодан бир оз ичиб кўриб: ”Мана онажон! Бу қандай тотли шўрбо бўлмиш. Умримда асло мундоғ ширин шўрбони ичконим йўқ”,- деди.Оноси кулуб: “ Эй, ўғлум, бу бояги ўзинг ичмагон шўрбодур. Ҳозир сан ҳаракат қилдинг, ишладинг, қорнинг очди, иштаҳанг очилди. Шўрбо ҳам ширин бўлди”, - деди.

Ҳисса:

Ишламак иштаҳа очар,

Дангаса ишдан қочар..

**Саид АҲМАД**

**ТАНСИҚ**

Шаҳримизга ҳали қирдан лола келмаган эди.

Кексалар тўқсон чиқди-ю, оппон-соппон ҳали турибди. Битта қор ўтсин ундан кейин ҳамал киради, дейишарди. Аммо Чилон-

зор томонда турадиган бир темирйўлчи жувон очиқ машинада бир даста лола кўтариб ўтди. Ҳамманинг кўзи унинг қўлидаги

лолада. Ўтган ҳам, кетган ҳам қарайди. Машина тез юрганидан шамол лолани шундай ҳилпиратадики, офтобда у худди лов-лов

ёнаётганга ўхшайди.

Шу пайт шамол лоланинг биттасини юлқиб олди-да, кўча ўртасига улоқтирди. Машиналар катта тезлик билан бири кетидан

бири учиб бормоқда. Шофёрлар лолага етай деганда руль буриб унинг ёнидан айланиб ўтиб кетишади. Мана шу аҳволда кун

чошгоҳ бўлди. Лола ҳали ҳам кўча ўртасида чўғдек ёниб турибди. Машиналар ҳамон унинг ёнидан айланиб ўтиб кетишяпти.

Йўловчилар юракларини ҳовучлаб ишқилиб машина босиб, эзғилаб кетмасин-да, деб ташвиш қилишади.

Охири кўчани тартибга солиб турган милиционер чидамади. Кўча ўртасига тушди. Машиналар бири кетидан бири тормоз бериб

тўхташди.

Постовой оҳиста бориб лолани олди-да, фуражкаси тагидан чаккасига қистириб қўйди. Машиналар ғиз-ғиз ўтиб турибди. Шо-

фёрлар, йўловчилар чорраҳага келганда машина деразасидан бош чиқариб, милиционер чаккасидаги лолага қарашади. Уларнинг

юзида бир чиройли табассум порлайди.

Шу куни лола очилганини бутун шаҳар билди. Одамлар дилига бу йил баҳор вақтлироқ киргандек бўлди

**БИР ТОМЧИ СУВ**

Нигора бир ҳафтагина қишлоққа онасининг олдига бориб келадиган бўлиб қолди. Эри командировкада. Уй ёлғиз қолди. Поезд-

га чиқиб энди чамадонни ўрнига қўяётганида бирдан бўшашиб кетди.

Тувакдаги гулга сув қуйиш эсидан чиқибди-ку.

Ахир, Нигора уни қандай авайларди. Кун ора сув қуйиб чамандек очилиб турган гулларини ҳидлаб, ҳидлаб оларди. Нима бўла-

ди энди?

Эри Козимжон Кисловодскдан атайин самолётда олиб келган эди. Икки йилдан бери уни парвариш қиларди. Ёзда ҳовлига оп-

чиқиб экар, куз келди дегунча яна тувакка ўтқазиб, уйнинг кунгай томондаги дераза рахига қўярди. Нима бўлади энди?

Битта гул учун орқага қайтсинми? Қайтарди ҳам, аммо поезд жойидан қўзғалиб, шитоб билан олдинга интилиб кетяпти.

То қишлоққа етгунча ҳам шу гул унинг хаёлидан кетмади. Назарида сарғайиб сўлаётгандек, қуриб-қовжираган барглари дераза

олдига тўкилиб ётгандек...

У қишлоқнинг қатқалоқ кўчаларидан кетаркан, бирон уйнинг деразасида гул кўрдими, бўлди, хаёли яна уйига учиб борар, қу-

риб қолган гул олдида маъюс тургандек бўларди.

Нигора қайтаётганда қалин қор тушди. Пўстинига ўраниб поездга чиқди-ю, вагон ойнасидан оппоқ далаларни маъюс томоша

қилиб келди. Ниҳоят уйи остонасига ҳам етди. Қандай қилиб эшикка калит солганини, қандай қилиб дераза олдига келиб қолга-

нини ўзи ҳам билмасди.

Тувакдаги гул ҳамон яшнаб турарди. Унинг кўм-кўк барглари тагидан яна куртакчалар бўртиб қолибди.

Нигора очиламан деб, турган ғунчага энгашиб димоғини тегизди. Бирам хушбўй, бирам хушбўй!

У, бир ҳафта сувсиз қолган бу гулнинг аввалгидек яшнаб туришига ҳайрон эди.

Офтоб дераза қировини эритиб ҳар куни бир томчидан тувакка сачратганидан Нигора бехабар эди.

Бир томчи сувда қанчалар қудрат борлигини у сира-сира хаёлига келтиролмасди.

**Нусрат РАҲМАТ**

**Ёввойи мушук**

Яна ўша ёввойи мушук пайдо бўлди. Авваллари одам шарпасини эшитиб, жунини ҳурпайтирганича бақрайиб турадиган, кейин

қочиб қоладиган мушук негадир олдимизда бемалол юришга одатланди. Бу жуда қизиқ ҳодиса эди. Мушукнинг сирини билиш-

га ошиқдим. Унга бир бўлак гўшт ташладим. У сахийлигимга ишонқирамагандай бир менга, бир гўштга қараб қўйди. Кейин

чаққонлик билан гўштни тишлаб олиб, уйдан чиқиб кетди. Ҳар гал емиш топса емай, олиб чиқиб кетиши ҳам ажабланарли

ҳол эди. Мушукнинг изидан чиқдим. У ҳовли бурчагидаги ўтин турадиган бостирмага кириб кетди. Чўчитиб юбормаслик учун

тирқишдан мўраладим: мушук чалқанча ётиб олган, тўрт мушукча эса уни эмарди... Мушукнинг бирдан кўринмай қолгани-ю,

кейин бегонасирамай қўйгани сабабини энди англадим.

«Битта боласини жиянларимга олиб берсаммикин?» деган фикрда эшикни очиб, ичкари кирдим. Мушук сапчиб ўрнидан турди.

Жунини ҳурпайтирди. Кўзлари ёнди. Хунук овоз чиқарди. Яна бир қадам қўйсам менга ташланиши турган гап эди. Бундай ҳо-

латда у ўзини боқаётган одамни ҳам танишни истамасди. Чунки ёнида ўз жонидан ҳам азиз бўлган болалари бор эди!

Изимга қайтдим. Шу-шу, мушук мени кўрса бостирма томон қочадиган бўлиб қолди. Мушукнинг болалаганини эшитган жиян-

ларим бугун унинг бостирмадан нари кетишини пойлаб туриб, оладан келган чиройли боласини олиб чиқишибди.

Қош қорайганда мушук бостирмадан ўқдай отилиб чиқди. Ниманидир ахтара бошлади. Кейин эшигимиз тагига келиб, мендан

ҳам ҳайиқмай зорланиб, чўзиб-чўзиб миёвлай бошлади. Эшикни очдим. У уйга отилиб кирди. Дам ўтмай боласини тишлаб олиб

чиқди. Бостирма томон кетди.

Мушук бизга ўрганиб қолган бўлса ҳам болаларини ишонмас эди...

**Тоҳир МАЛИК**

**ОЛАПАРНИНГ СЎНГГИ ТАШВИШИ**

Олапар деган итимизни ўғиллар қўшни қишлоққа тушган опаларининг илтимосига кўра унга бериб юборишган эди. Бир ои-

лага, бир жойга кўниккан бу вафодор жониворнинг бошқа хонадонга ўрганиши осон кечмаслиги турган гап. Олапар ҳам ҳадеб

бизникига келавергач, улар уни бойлаб боқа бошладилар. Ой-йиллар давомида ит тақдирга тан берди, кейин уни бўш қўйиб

юборадиган бўлишди. Энди у бизникига ҳар замонда келарди-да, бир-икки соат ҳовлида айланиб, искаланиб юрар, болалар уни

бир нималар билан «меҳмон» қилишар, кечаси у ўз-ўзидан ғойиб бўлиб қоларди. Яна бир куни кечга яқин бошини хам қилгани-

ча думини осилтириб кириб келди. Машқи, шашти анча паст эди. Лекин ҳовлида дуч келган катта-кичикнинг оёғига узоқ-узоқ

суркалиб, аниқроғи, суйкаланиб (бунақа одати йўқ эди), ўзича эркаланган бўлар, дам у, дам бу ерга бориб, олдинга чўзилган

оёқларига тумшуғини тираганича биз ўтирган чорпоядан кўз узмай, жимгина ётар, ҳовлига бегоналар кирса уларга аввалгидай

ирилламас, ҳатто пинагини ҳам бузмасди. Қариб, анча ювош тортиб қолибди-да, деган хулосага келдик. Болалар ташлаган нон

ё бошқа емишга негадир қараб ҳам қўймасди. Лекин кимдир чорпоядан тушса ё ичкаридан чиқса, оҳиста ўрмалаб келиб яна

оёқларига беозоргина суйкала бошлар, «қоч!», «чип!» деган пўписаларга ҳам қулоқ солмай, анча-анча жойгача тирғалиб борар-

ди.

Одатда ўғиллар ит тунаб қолмаслиги учун (буни опалари ҳам тайинларди) кечга яқин хипчин дўлайтириб, «Бор энди, кет!» дея

ҳайдаб, ҳовлидан чиқариб қўйишар, Олапар нарироқда бир-икки тўхтаб, орқасига қайрилиб қарарди-да, лўкиллаганича жўнаб

қоларди. Бугун эса унинг негадир кетгиси келмас, хипчин билан бўксасига секин-секин уришса ғингшиб, ғужанак бўлиб, кўзла-

рини мўлтиратиб тураверарди.

− Қўйинглар, зерикканда ўзи кетар, − дедим жониворга ачиниб, − дарвозани қия ёпиқ қолдиринглар.

Кечаси бир ташқарига чиқсам Олапар кўринмади. Шу бўйи у бизникига келмади. Ўғиллар опаларидан суриштиришса, уларникига ҳам қайтиб бормабди.

**Худойберди ТЎХТАБОЕВ**

**ЭРКИНЛИК**

Ўтган сафар айтганимдек, бу воқеаларга эллик йилларча болиб қолди, эҳтимол ундан ҳам кўп болгандир...

Бир куни хўжалик омборхонасининг орқасида ўртоқларим билан ,,шиқилдоқ“ ўйнаётган эдим, тўсатдан, ҳов нарида бир кучук боланинг бизга мунғайибгина қараб турганини кўриб қолдим. „Эгаси йўқ, дайдига ўхшайди“, деган фикр келди бошимга. Ўртоқларимдан ажралиб чиқиб, аста- секин ёнига бора бошладим, чўнтагимда яримта сутли патир бор эди. Онам берган ноннинг ярмини еб, ярмини ўртоқларимга кўз-кўзлаб ейишни яхши кўрадиган одатим бор эди. Патирнинг бурдасини кучукнинг ёнига қўйдим. Кучук аввал чўчигандек орқасига тисарилди- да, кейин нонга яқинлашиб ҳидлаб кўрди-ю, емасдан менга тикилиб қолди. Афтидан „нонингни есам, кейин менга миннат қилмайсанми?“ деяётгандек эди. ,,Йўқ, ҳеч ҳам миннат қилмайман“ деб ўйлаган болсам керак ўшанда. Ҳарқалай кучук нонни еди, еганда ҳам ютоқиб, очкўзлик билан, шоша-пиша еди, худди икки ямлаб бир ютгандек болди-да, сўнг „Нонинг лаззатли экан-ку, яна йўқми?“ дегандек менга қувонч тўла сариқ кўзларини тикиб думини ликиллата бошлади. Эркаланиб, олдинги оёқларини кўтариб кўксимга қўйди. Ачомлашганча уйга жўнадик.

Эҳ, ўшанда қувонганимни кўрсангиз!Кумушдан қуйилгандек чиройли, майда тўқилган занжирчам бор эди. „Янги меҳмон“ни ўшанга боглаб (қочиб кетмасин дедим-да), олдига товоқда сув, овқат қўйдим, на овқатга қарайди, на сувга! Занжирни узмоқчи болади, думалаб ер тирнайди, ингиллаб тинмай йиглайди.

Уч-тўрт кун шу аҳволда ўтди. Кучукча озиб-тўзиб, янги туғилган мушук боладек кичкина болиб қолди. Лекин ингиллаши, занжирни узиб кетаман дея уринишларини қўймади денг. Кўзи тола ғазаб- нафрат, қарашга ботинолмайман.

Бир куни эрталаб ўрнимдан турсам, кучукча йўқ — занжирни тиши билан ғажиб узибди-ю, қочиб қолибди.

Шундай ачиндимки, шундай хафа болдимки, ишонсангиз, йиглаворай дедим. Ҳамма воқеани бошидан кузатиб юрган раҳматли бобом (илоҳо гўри тола нур болсин) мени бағрига олиб юпатган болди.

— Хафа бўлма, ўғлим,— дея бошимни силади,— кучугинг бўйнида занжир билан тобе бўлиб овқат егандан кўра, эркинликда оч юришни афзал кўрибди. Шер ва арслонлар авлодидан экан, шер ва арслонлар бўйнига занжир боғлатмайди. Мағрур болишади. Ўша кучукни мен қайтиб қишлоғимизда кўрмадим.

ХАССА

Кобил бобонинг икки набираси - Шавкат билан Шухрат кушни хонада уйнаб утиришар эди. Нима булди-ю, икковлари бахслашиб колишди.

Шавкат югуриб бобосининг олдига чикди-да:

* Бобо! Ким одобли, менми ёки Шухратми? - деб суради.

Кобил бобо ховлига чикмокчи булиб турган эди. Унинг кумуш халка кадалган хассаси Шавкат билан Шухрат уйнаб утирган уйда эди.

* Углим, аввал менинг хассамни келтириб бер, кейин мен уйлаб жавоб бераман, - деди набирасига.
* Иук, аввал айтасиз! - оёклари билан полни тепиб туриб олди Шавкат.
* Ахир, уйлаб куриш керак-да, - деди Кобил бобо.
* Булмаса, хассангизни келтириб бермайман, - Шавкат кайсарлик билан полга утириб олди, - келтириб бермайман.

Крбил бобо хдссасини келтириш учун урнидан эндигина турган эди, шу пайт хонага бобосига салом бериб Шухрат кириб келди.

* Углим, хассамни сен келтириб бер! - деди Шухратга бобоси.
* Хуп булади, бобожон! - деди Шухрат бобосининг гапи тугамасданок.

У кумуш халка цадалган хассани дарров келтириб, бобосига берди. Кейин урнидан тураётган бобосининг кулидан ушлаб, туришга ёрдамлашди.

* Рахмат, углим, - деди Кдбил бобо набирасининг пешонасини силаб, - умринг узок булсин!
* Бобо, ким одобли? Менми ёки Шухратми, айтинг, ахир?! - дер эди Шавкат ер тепиниб. Крбил бобо кумуш халкали хассасини дукиллатганича ховлига чикаркан:
* Шухрат одобли! - деб жавоб берди.

**ТАЪЗИР**

.Энди мен сизларга сўлим қишлоқда яшайдиган, дангаса деса, дангасамас, қулоқсиз деса, кулоқсизга ухшамайдиган, ўзи хийла ўйинқароқ бўлган Бахромбой деган бир бола хақида хикоя айтиб бермоқчиман. Дадаси, онаси хар куни далага кетиб, Бахромбой уйда бувижони билан ёлғиз қолади. Бувижони:

* Ўғлим, нариги уйдан кўзойнагимни олиб чиқиб бер! - деса, Бахромбой:
* Хуп бўлади, - дерди-да, уйинчоқларини ўйнаб ўтираверарди.

Бир оз фурсатдан сўнг бувижони:

* Кўзойнак, деяпман сенга, - деса, Бахромбой бошини хам кўтармай:
* Хозир деяпман-ку, - дерди-да, уйинга баттарроқ берилиб кетарди.

Охири, бувижони ўрнидан туриб, кузойнагини ўзи олиб чиқишга мажбур бўларди. Эртаси хам шу, индинига хам шу - Бахромбойнинг кулоғига хеч нарса кирмасди.

* Бувижон! - деб қолди бир куни Бахромбой. - Қорним жуда очиб кетяпти, нон олиб беринг.

Бувижони кўрпа қавиётган эди.

* Хўп бўлади, - деди-ю, ўрнидан кузгалмай ишини килиб ўтираверди.
* Нон деяпман, - деди Бахромбой бетоқат бўлиб.
* Хўп деяпман-ку, - деб қўйди бувижони жуда бепарво бир охангда.

Бироз фурсатдан сунг Бахромбой ер тепиниб:

* Нон! - деб қичкирди.
* Хозир! - деди-ю, бувижони кўрпанинг бу этагини тугатиб, нариги этагини қавишга тушиб кетди. Яна бироз фурсатдан сўнг Бахромбой тусатдан юмшаб:
* Бувижон, игнангизга ип ўтказиб берайми? - деб қолди ўзидан-ўзи.

Нега десангиз, шу пайтда Бахромбой: «Бувижонимнинг айтганини қилмай, хато қилган эканман - билмай юрган эканман-да» деб ўзича афсусланаётган эди. Буни сезган бувижони ўрнидан туриб:

* Тилингдан ўргилай, - деб кўйди.

Уша кундан бошлаб Бахромбой деганлари хам бувижони айтган ишни дарров бажарадиган булиб колди.

**Замира ИБРОҲИМОВА**

**РАХМАТ, БОР БЎЛИНГ**

Fайратжон яқинда бешга тўлади. У жуда ғайратли бола, хамма ишга жон-жахди билан ёпишади.

Ғайратжон томорқада дадасининг ер чопишига хавас билан қараб турди-да:

* Дада, кетмонни беринг, мен хам чопай, - деди.
* Бу кетмон сенга оғирлик қилади, - деди дадаси.
* Жон дадажон, бериб туринг.

Дадаси кетмонни берди. Fайратжон уни ушлаб курди-ю, аммо ишлата олмади.

* Айтдим-ку, ўғлим, - деди дадаси кетмонни унинг қўлидан оларкан. - Ўзингга мос кетмонча олиб бераман.

Эртаси куни дадаси кетмонча олиб келди. Ғайратжон севиниб кетди. У дастаси оқиш кетмончанинг уёқ-буёғини айлантириб курди. Худди дадасининг кетмонига ухшайди. Факат кичкинагина, чиройли. «Ия, нега Қараб утирибман, ер чопиш керак-ку!» - деди ўзига-ўзи ва ирғиб урнидан турди:

* Дада, юринг боғга!
* Хозир, ўғлим.

Ғайратжоннинг ғайрати ичига сиғмай, кетмончасини елкасига кўйиб чиқиб кетди...

Ота билан уғил томоркада завқ билан ер чопишаётган эди, ойисининг овози эшитилди:

* Хормангла-ар! Ғайратжон ойисига кулиб қаради-да, нам тупрох ёпишган кетмончасини юқори кўтариб, овозининг борича: «Бу - кет-мон-ча!» - деди.

Ойиси билан дадаси мириқиб кулишди. Ғайратжон хам уларга қушилиб, кетмончасини силкита-силкита қийқириб кулди. Кулгидан тухтаганда дадаси:

* Ғайратжон, иш хилаётган одамга биров «хормант!» деса, «Рахмат, бор булинг!» деб жавоб қайтариш керак. Чунки «Хорманг» дегани «Чарчаманг» дегани булади. Тушундингми? - деди.

Ғайратжон тушунди. Энди у тез-тез уй даразаларига қарарди. Дераза очиқ, аммо ойиси куринмасди. Қани энди, ойижони яна бир марта «Хорманглар!» деса. Шунда Ғайратжон баралла «Рахмат, бор булинг!» деб ўзининг одобли, ақлли бола эканлигини кўрсатган буларди.

**КЎЧАНИНГ ФАЙЗИ**

Бугун якшанба – дам олиш куни. Нонуштадан сўнг бувиси компютор ўйнашга шайланиб турган Шаҳзодга қараб:

- Болажоним, бугун бир иш қиламиз, бўптими? – деди.

- Хўп бўлади, бувижон. Қандай иш қиламиз? – деди сергакланиб Шаҳзод.

- Уйимиз олдидаги бўш ерни чопиб берсанг, Ҳилола билан гул, райҳон уруғларини экамиз.

- Эй-й, буви, нима кераги бор? У ер кўча бўлса…- деди пешонасини тириштириб Шаҳзод.

- Вой болагинам-эй, кўчамиз чиройли, файзли бўлса, яхши эмасми? Ойнамиз тагида гуллар очилиб, райҳонлар хушбўй хид таратиб турса, сенга ёқмайдими?

- Менга-чи, гуллар жуда ёқади, - деб гапга аралашди синглиси Ҳилола.

Шаҳзод индамади. Бувиси тайёрлаб қўйган кичкина белкурак ва хаскашни олиб, шаҳд билан уйдан чиқиб кетди. Зинадан тез-тез тушиб, зарб билан йўлак эшигини очди. Баҳорнинг илиқ ҳавоси юзига урилди. Беихтиёр тўхтади, ўпкасини тўлдириб, чуқур нафас олди, танаси яйраб, кайфияти кўтарилди. Ўз-ўзидан ишга иштаҳаси очилди. Катталардек енг шимариб ишга киришди. Аввал ерни бултурги хас-чўплардан, тошлардан тозалади, сўнгра белкуракда чопди, хаскаш билан тупроқни текислади.

Бувиси қоғоз халтачаларда уруғ олиб чиққанида Шаҳзод ҳамма ишни саранжом қилиб қўйган эди. Буни кўрган бувиси мамнун бўлиб:

- Ўзимнинг полвоним, ҳамма ишни битириб қўйибди-ку! Баракалла!

Тани-жонинг соғ, умрингузоқ бўлсин, –деб набирасини дуо килди. – Энди, сен чопган ерга манна бу гул ва райҳон уруғларини экамиз.

Ҳилола халтачадаги уруғларга қизиқиб қаради, қўлчалари билан силади, бир чимдимини кафтига олиб эзғилаб кўрди.

- Бувижон, агар бу уруғлардан гулнинг ўрнига бодринг чиқса-чи, - деди қошларини чимириб.

- Йўғ-эй, ундай бўлмайди, - деди бувиси кулиб. – Худойим, дунёдаги ҳамма ўсимликларни ўз уруғи билан яратган. Гулнинг уруғидан гул, райҳоннинг уруғидан райҳон, бодрингнинг уруғидан бодринг чиқади. Уруғларда улуғ хикмат, катта донолик яширилган, улар янглишмайди.

- Барибир, бу уруғ қандай қилиб гулга айланиб қолади… тушунолмаяпман, - деди уруғларга тикилганича Ҳилола.

- Менинг асал қизим, ҳамма нарсани билгиси келади, - деб бувиси Ҳилолани бағрига босди. - Ҳозир уруғни тупроққа экамиз. Сув қуямиз. Ер ости қоп-қоронги, жимжит... Уруғ янги жойга аста ўрганади, намликда бўртади. Кейин илдизчалар чиқариб, ерга яхшилаб ўрнашиб олади. Ундан кейин ер устига, ёруғликка интилади ва гулнинг ям-яшил ниҳолчаси тупроқни ёриб чиқади. Ниҳолча ўсади, барг чиқаради, ғунчалайди, гуллайди.

- Ҳа, энди тушундим, - деди Ҳилола кўзлари чақнаб. – Уруғдан аввал илдиз чиқади, у пастга қараб ўсади. Кейин ниҳолча чиқади, у юқорига қараб ўсади. Ғунча гулга айланади.

- Ўргилай, ўзимнинг ақлли, доно қизимдан, - деди бувиси севиниб. – Фақат-чи, болажоним, гулни парваришлашни, сув қуйиб туришни унутмаслик керак.

- Боғча опам ҳам айтганлар, гул сув ичишни яхши кўради. Агар сувни вақтида қуймаса, гул қуриб қолади.

- Баракалла, ўсимликлар ҳам худди бизга ўхшаб она ерни, қуёшни, зилол сувни жуда яхши кўради, болажоним.

Тез орада гуллар, райҳонлар барқ уриб кўкариб чиқди. Бувижониси айтганидек ёз бўйи гуллар чаман-чаман очилди, райҳонлар хуш бўйи билан одамларни хушнуд этди. Гоҳида қўни-қўшнилар «Бугун мошхўрда қилган эдик, райҳон япроқларидан озгина олсак майлими?» деб сўраб қолишади. Шунда бувиси: «Бу Ҳилолахон, Шаҳзоджонларнинг райҳони. Бемалол олаверинглар, ош бўлсин» - дейди дили яйраб.

Топ-тоза килиб супурилган, сариштали, файзли, гулзор кўчада яшаш қандай яхши-а! Сиз-чи, жажжи китобхоним, қандай маҳаллада истиқомат қиласиз? Катталар билан биргаликда ниҳоллар, гуллар, райҳонлар экканмисиз?

**Ўктам УСМОНОВ**

**ЧУМЧУҚ БОЛА**

Бобохон чумчуқ болани роса қийнади: сувга солиб суздирди, икки қўли билан қанотларини ёйиб, ҳилпирптди...Кейин оёғига ип боғлаб кўчага олиб чиқди.

Кўчада Талъатга дуч келди. Талъат Бобохонни кўрди-ю қовоғи солинди. Бобохон жудаям ўжар бола эди, шунинг учун Талъат унга ялиниб ўтирмай, шоша-пиша ёнини ковлаштирди: киссасида яримта ўчирғич билан кеча очган қизил қалами бор экан...

— Бобохон, чумчуқни қаердан олдинг?

— Буғдойзордан, чигиртка тутвотганимда дўппим билан уриб йиқитдим.

— Алишмайсанми?

Бобохон ялт этиб Талъатга қаради, сўнг бир нарса ўйлади шекилли:

— Алишаман, ниманг бор? — деди ҳовлиқиб.

— Мана, бўёқ қалам, шунга берасанми?

— Фи-и! Тирик чумчуқни битта қаламгами? Бошқа нарсанг йўқми?

— Агар хўп десанг, мана бу ўчирғичимни ҳам бераман.

Бобохон билагига ўраб олган пишиқ, ингичка ипни бўшатиб, Талъатдан ўчирғич билан қаламни олди-да, чумчуқ болани берди. Кейин қизиқсиниб:

— Буни алишволиб нима қиласан? — деди.

— Ҳозир биласан нима қилишимни. : сувга солиб суздирди, икки қўли билан қанотларини ёйиб, ҳилпиллатди... Кейин оёғига

Талъат чумчуқ боланинг оёглни авайлаб ипни ечди. Юраги дук-дук ураётган бечора қушчани бир-икки силади-да, кейин бирдан осмонга ўйиб юборди. „Бор, учавер!“ Сўнг Бобохонга қаради...Бобохон гоҳ қоМидаги 0ъчирғич билан қаламга, гоҳ пат-пат қанот қоқиб буғдойзор томон учиб кетаётган чумчуқ болага, гоҳ истеҳзо билан кулимсираб турган Талъатга — Ўртоғига жовдираб, нима қилишини билмай ҳанг- манг бўлиб қолган эди.

**Нормурод НОРҚОБИЛОВ**

**ДУСТ**

Носирнинг Мутал акаси таникли боксчи. Катта уйнинг туридаги баланд жавон у турли мамлакатларда, турли мусобакаларда кулга киритган совринлар билан лик тула. Мутал акаси эрталаб, купинча, окшомлари ковли туридаги урик шохига осилган копни дуппослаб, унча-мунча одам урнидан жилдиролмайдиган тошларни кутариб, машк килади.

Носир боксчининг укаси сифатида гурурланишни ёктирса-да, лекин акасидек боксчи булишни хеч хаёлига келтирмаганди. Кейин бирдан...

Бунгача у аввал рассомликка хдвас куйди. Олти ёшга тулиши муносабати билан онаси совга килган рангли катамларда огзини катта очиб, кулиб турган боланинг суратларини чизиб юрди. Сунг богбонликка хавас куйди. Унинг бу хаваси ховли этагидаги гулзордан бир нечта атиргулни чопиш билан якунланди. Бир куни у учувчиларнинг кахрамонликларини куриб, учувчи булишга ахд килди. Юрганда хам, турганда хам самолётга ухшаб гувиллайвериб, уйдагиларни безор килди. Сунг... сунг бундан хам хафсаласи совиди. Ана шундай кунларнинг бирида у бирдан зур боксчи булишга карор килди. Ховлига чикиб, урик тагига борди. Акасидек машк килмокчи эди, буйи копга етмади. Кечкурун акасига деди:

-Мен боксчи булмокчиман.

Жуда соз, - деди акаси мамнун жилмайиб. - Яхши спортчи булиш учун куп машк килиш, куп тер тукиш керак.

Машк килмокчи эдим, копга буйим етмади, - деди Носир. Мутал акаси кулимсираганича чорбокка чикиб кетди...

Куп утмай, ховлидан туриб овоз берди: «Носир. бу ёкка кел!».

У акасининг ёнига югуриб бориб, узида йук кувониб кетди. Акаси урикка унинг буйига мослаб «коп»ча осганди. Носир у тугказган кулкопни шоша-пиша кийиб, копга якин борди-ю, куллари уз-узидан шалвираб пастга тушди. Коп деб уйлагани бир пайтлар севимли уйинчоги булган пахмок айикчаси эди. У турхаптада «мени урма», дегандек шиша кузларини мултиратиб турарди. Носир уйинчогига бирпас караб турди-да, акасидан уни олиб беришни суради.

Нега? Ахир, бу сенбоп коп-ку! Бематол машк килавер.

Йук! - деди Носир жиддий. - У - менинг дустим!

Акаси уйинчокни турхалтадан бушатишга мажбур булди. Носир уни багрига махкам босиб, уй томон кетди.

**Махмуд МУРОДОВ**

**КОПТОК**

Одил кўчадан ўтиб борарди. Йўлда жанжаллашиб турган икки болага дуч келиб қолди. Улар ярми қизил, ярми кўк коптокни юлқилашиб икки томонга тортишарди.

— Бу менинг коптогим. Мана, кўриб қўй, қизил томонига ,,Қо“ деб ҳам ёзиб қўйганман, тунов куни Аҳмад билан футбол ўйнаб тургани- мизда девордан ҳовлингга тушган эди, — деди биринчи бола.

— Ҳовлини кириб қарадингми ўшанда ё қарамадингми?

— Қарадим, тополмадим.

— Ёлғон, — деди иккинчи бола, кейин Одилга қараб, — катта копток тушармишу тополмас- миш, гапини қаранг. Бу менинг коптогим. ,,Қо“ни ўзим ёзиб қўйганман, — деди.

Одил суриштирса, биринчи боланинг исми Қобил, иккинчисиники Қодир экан. Одил копток кимникилигини аниқлаш учун қанча уринмасин, билолмади. Ҳар

икки бола ҳам „Копток меники“ деб туриб олди. Шундан сўнг Одил нима қиларини билолмай ўйланиб қолди ва қўққисдан чўнтагидан қаламтарошини а олди-да:

— Коптокни иккаланг ҳам меники деяпсанлар. Ундай бўлса, пичоқ билан иккига болиб бераман,— деди.

— Майли, болиб бераверинг, — деди Қодир ии бепарволик билан. Қобил эса Одилнинг қўлига

ёпишиб олиб:

Йўқ, болманг. Коптокни Қодир ола қолсин, бирга ўйнаб юрамиз, — деб ялинди.

Шундан сўнг Одил коптокни Қобилга узатди-да:

Мана, ол, копток сеники экан, — деди. Қодир чурқ этолмай қолди.

**Латиф МАХМУДОВ**

* **ЁМҒИРДА**
* Баҳор ҳавосини билиб боладими. Чарақлаган офтоб эди. Ишдан чиқсам осмонни қоп-қора булут босиб ёмгир шивалаяпти. Авзойидан қуйса қуядики, аммо тинадиган эмас. Аксига соябон ҳам йўқ. Плашсиз, бошяланг тоза ивир экан- ман, деб хиёбондан шипиллаб кетаётсам, кичкинагина бир қизча садақайрағоч тагида шумшайиб турипти. Эгнида оқ фартук, оёғида шиппак.
* — Ҳа?— дедим энгашиб. Қизча соябон тагидан қаради-да:
* — Ёмғир ёғиб кетди, — деди хомуш, —
* ўқишдан қайтаётганингда холангникидан соябонни ола кел деган эдилар, ойим...
* — Уйинг олисми?
* — Йўқ.
* — Бўлмаса нима қилиб турибсан, — дедим тушунолмай, — соябонинг борку.
* Қизча жавоб бермади. Анчадан кейин:
* —Шиппагим лой бўлади, — деди бежирим қизил шиппакчасига қараб.
* Болада. тайёр соябони бўлса, шипиллаб кетавермайдими?
* — Лой бўлса тозалаб оларсан, қизим, тағин уйдагилар хавотир олиб ўтирмасин, — дедим-у кетмоқчи бўлдим. Бироқ шу топда чақмоқ чақиб, бутун хиёбонни ко кимтир тусга бўяб ўтди. Кўз очиб юмгунча ёмғир жалага айландию, аранг садақайрағоч тагига қочиб улгурдим. Қизчанинг ёнига чўнқайиб, мен ҳам ёмғирнинг пасайишини кутдим.
* — Қизиқ-а,— деди бир маҳал қизча жилмайиб.
* — Нима?
* — Этигингиз бор экан.
* — Ҳа, бор. Нима эди?
* — Аммо соябонингиз йўқ экан.
* — Йўқ, қизим, йўқ. Эрталаб олишни унутибман.
* — Менинг соябоним бор-у, этигим йўқ...
* — Буни қара-я,— дедим қизчанинг мақсадини тушуниб,— менинг этигим сенда ё сенинг соябонинг менда болса, биттамиз аллақачон уйда 0ътирган болар эканмиз-а.
* — Ҳа, амаки.
* Қизча афсусланиб бош чайқади. Бирдан мен- га Ўгирилди-да:
* — Манг, — деди қолимга соябонни тут- қазиб, — ола қолинг.
* — Йўғ-э. Нима деяпсан. Ўзинг-чи?
* — Мени қўяверинг, ёмғир пасайиши билан чопқиллаб кетавераман.
* Аммо мен кўнмадим. Шунда у ўйлаб туриб:
* — Болмаса мени кўтариб олинг, — деди, — соябонни ушлаб кетардим. Сизнинг бошингиздан ёмглр ўтмасди. Менинг эса оёглм лой бўл- масди.
* — Бу таклифингга розиман, — дедим қувониб.
* Шундай қилиб, иккаламиз ҳам манзилга етиб олдик. У уйга, мен трамвай бекатига.

**Яйра САЪДУЛЛАЕВА**

**ЙУЛДА**

Улар бирин-кетин боғчадан чиқишди. Рауф, Юлдуз, Наргиза, Олима... Бири онасининг бўйнидан қучиб олган, бири севинчдан шаталок отган. Улар орасида Юлдуз пилдираб боради. У ойиси берган олмани ғарчиллатиб еб: «Айнаний, ойимдан», - деб эркаланди. Хамма кувнаб-кувнаб боради-ю, аммо Алишер негадир ойисига тихирлик қилади. Йиғлай деса, кўзидан ёш чикмайди. Дам ойисининг сумкасига ёпишади, дам нарса тўла тўрхалтани тортқилайди.

* Қўй, болам, - деди ойиси.
* Олма топиб берасиз, олма ейман, - деди у баттар ғингшиб.
* Хўп, ўғлим, уйда бор, хозир уйга борсак, сенга катта олма бераман, - уни овутишга уринди ойиси.

Йўқ, хозир топиб берасиз. Ана, Юлдуз еб кетяпти-ку.

* Болам, у кичкина-ку,- деди яна ойиси.

Алишер бирдан ойисининг оёқларига ёпишди.

Олма ейма...а...н!

Ўтган-кетган болаларнинг қарашларидан унинг жаҳли баттарроқ чиқди. Бир болаланинг қўлидаги ўйинчок машинага кузи тушиб: «Менгаям машина», - деб янада қаттиқроқ бақира бошлади.

Юрақол, уйда ўзингни чиройли машинангни ўйнайсан,- деди ойиси куйиниб.

Алишер ерга ётиб олиб, ойисини баттарроқ қийнади. Топ-тоза кийимлари тупроққа беланди.

* Тур, одамни уятга куяпсан, - деб ойиси туртизмокчи булса, ерга баттаррок ёпишди. Ундан хеч кайси бола кулмади. Аксинча,«вий, эркатой», - деб қўйишди. Юлдузнинг хуноб бўлган онасига рахми келиб, кулидаги олмасини Алишерга узатди.
* Ма, ола қол! - мехрибончилик билан деди Юлдуз.
* Обор! - Алишер унинг қўлини туртиб юборди. Олма ерга тушиб, думалаб кетди. Юлдузнинг бирам йиғлагиси келди, лекин ўзини тутди.

Ойисининг айтганига кирмайдиган бундай бола олдида йиғлагандан кулгани яхши.

**Баҳром АКБАРОВ**

**АҚЛЛИ ҚАЛДИРҒОЧЛАР**

Ҳар йили баҳорда қалдирғочлар айвонимизда қурган уйида бола очиш учун учиб келади. Бу йил ҳам шундай ҳолат такрорланди. Уч-тўрт кунгача қалдирғочлар инни тузатиш билан овора бўлдилар. Бу орада ҳовлимиздаги ини йўқ мусичалар қалдирғочлар инини эгаллаб олдилар. Улар ҳам тайёр инни осонликча бергилари келмади. Мусичалар навбатма-навбат инни қўриқлашарди. Қалдирғочлар эса мусичаларни инларидан чиқариб юбо­ролмай, жон-жаҳдлари билан чуғурлашарди. Мен эса қалдирғочларга ёрдам бериш ниятида мусичаларни қувардим. Онам бу ҳолатни икки-уч кун кузатиб турдилар-да:

– Болам, қушларнинг ишига аралашма. Қалдирғочлар жуда ақлли қуш. Улар нима иш қилишни яхши билади, – дедилар. Шундан сўнг мен воқеа нима билан тугашини кузата бошладим. Қалдирғочлар ини айвон бурчагида жойлашган бўлиб, сал кичикроқ қурилган эди. Мусичалар овқат излаб учиб кетган пайтида қалдирғочлар инни эгаллаб олдилар ва инларини галма-гал қўриқлай бошладилар. Қалдирғочлар навбатма-навбат оғизларида лой ва хас-чўп олиб келиб, инлари деворчасини кўтара бошладилар. Орадан икки кун ўтгач қалдирғочлар кўринмай қолди. Мусичалар эса яна пайдо бўлиб қолишди.

– Оббо, – деб ўйладим мен. – Мусичалар яна инни эгаллаб оладиган бўлдиларда. Аммо буни қарангки, мусичалар ҳар қанча уринмасинлар инга кира олмадилар. Иннинг девори баландлашиб, мусичалар сиғмай қолишган эди. Қалдирғочлар эса чуғурлашиб инларига бемалол кириб-чиқиб юрардилар. Бу воқеа мени жуда ҳайратда қолдирди. Чунки онам тўғри айтган эканлар, қалдирғочлар чиндан ҳам жуда ақлли қуш экан.

**Феруза Сойибжон қизи**

**ШИРИНЛИКЛАР МАМЛАКАТИ**

Равшаннинг кўзи рўпарасидаги қизил ва оқ рангли икки эшикка тушди. Оқ эшикка кирмоқчи эди, кимдир уни қизил эшик ичкарисига итариб юборди.

Ичкарига астагина кираркан, “Ширинликлар мамлакатига хуш келибсиз”, деган ёзувни, беҳисоб ширинликлар атрофидаги болаларни кўриб, хурсанд бўлиб кетди. Шошқолоқлик билан у ҳам қўлини ширинликларга чўзди. Шоколадли мусқаймоқни оғзига олиб борган эди ҳамки, у йўқ бўлиб қолди. Бу ҳолат қайта-қайта такрорланди. Шундай мазали ширинликларни, шоколад ва тортларни еёлмаётганидан жаҳли чиқиб, атрофига қаради. Бошқа болалар билан ҳам худди шундай ҳолат бўлаётганди. Улар озиб-тўзиб кетган, бир-бирлари билан ширинлик талашишарди. Атроф эса бетартиб эди. Равшаннинг бу ердан тезроқ кетгиси келди, бироқ оёқлари ўзига бўйсунмасди. Қанча олдинга юришга ҳаракат қилмасин, орқага кетаверди. Бор кучини тўплаб, оқ эшик ёнига базўр етиб келди ва уни очиб ичкарига кириб олди. Оқ эшик ичкарисида ҳам ширинликлар жуда кўп эди. Улар атрофидаги болалар бир-бирларига ниҳоятда меҳрибон эдилар, уст-бошлари озода, ҳаммаёқ саранжом-саришта эди.

ЭЪтиборлиси, бу ердаги болакайлар ўзлари ширинлик емай, ука- сингилларига илинишарди. Ўз навбатида ука-сингиллари ҳам ака-опаларига мЭеҳр билан ширинлик узатишарди. Бир-бирларини сийлаётган болаларни кўрган Равшан хайрон қолди ва шу тобда кимдир “сЭен қизил Ээшикка киришинг кЭерак”, дЭеб унинг қўлидан торта бошлади. У Ээса “Ё‘қ, йўқ, қизил Ээшикка кирмайман”, дЭея овози борича бақирарди.

Терга ботиб кетган Равшан ўзининг товушидан уйғониб кетди. Яхшиямки туш экан. Шу тобда кечаги иши ёдига тушди:

Мактабдан келиши билан, муслатгичдаги тортдан катта бўлагини мазза қилиб еб олди. Кўчада бироз ўйнаб келиб, яна еди. Кечга яқин эса “укам торт емаса ҳам бўлади”, дея унга қолдирган бўлагини ҳам паққос туширди. Шулар ҳақида ўйлар экан, қизғанчиқлигидан уялди ва энди бундай қилмасликка қарор қилди. Чунки кўрган туши унга сабоқ бўлган эди

**Муҳаббат ХАМИДОВА**

**ВАТАННИНГ ЧИРОҒИ**

Фирдавс гулларни капалакларни жуда яхши кўради, Ҳовлидаги боғчада чамандек очилиб ётган гулларнинг ҳар бирининг оти нима, деб бобосидан суриштиради.

Равшан бобо ҳам набирасининг теша тегмаган саволларини ҳузур қилиб эшитади, мазза қилиб жавоб беради.

— Дода қаранг, гулимиз ухлаб қолибди,—дейди чошгоҳ бўлиши билан

гулбаргларини йиғиб олган гулбеорни кўрсатиб,—энди капалаклар нима қилади,— ташвишланади у.

— Капалакларми ,улар ана анави қизил гулгами ёки мана бу печакгулгами

қўнади,—жилмаяди Равшан бобо. Фирдавс бобоси кўрсатган бахмалдек очилиб турган атиргулни жажжи қўлчалари билан ушлаб эгади,бурнига олиб бориб хидлайди.— Ундан ойимнинг хиди келяпти.

— Баракалла топдинг,ойинг ана шу атиргулдан қилинган атирни сепади-

да,— набирасининг топқирлигидан қувониб кетади Равшан бобо.

— Атиргулдан атир бўладими,қандай қилиб?— Фирдавснинг ҳайратдан

кўзлари катта-катта очилиб кетади.

— Одамлар эрталаб хали қуёш чиқмасдан туриб гулбаргларни териб

олишади.Кейин уни атир-упа заводига юборишади.

— Дода қаранг,—Равшан бобонинг гапини бўлади Фирдавс,— озғин

капалак.

— Э, полвон,у капалак эмас,ниначи.

— Ниначи,унинг нинаси йўқ-ку?

— Ниначининг нинаси бор деб ким айтди сенга?Оти шунақа-да.У кўпроқ

сув бўйларидаги майса гиёхлар атрофида учади. Шунинг учун уни кўрмагансан.

— Вой у адашиб қолдими,энди уйига боролмайдими?

— Ниначилар адашмайди,анави бошидаги парракка ўҳшаган ниналарини

кўряпсанми,ана шу антенна унга тўғри йўлни кўрсатиб туради.

— Ниначи капалакнинг ўртоғими?

— Топдинг, ўртоғи,— жилмайди Равшан бобо.— Ана қара, у анави

гулҳайрига қўниб турган капалак ёнига боряпти.— Фирдавс додаси кўрсатган томонга қаради.

— Қизил капалак ниначини кўрди шекилли,салом,дегандек қанотларини

юмиб очди. Ниначи унинг қанотларига думини сал тегизиб қўйди-да парвозда давом этди.Капалак унга эргашди..

— Дода ,капалагимиз у билан кетмоқчи. Кейин боғимизга қайтадими?— ташвишланиб сўради Фирдавс.

— Албатта қайтади,ахир унинг опа-укалари шу ерда,унинг уйи — ватани

шу ер ахир,— ишонч билан деди Равшан бобо,— ниначи билан бироз ўйнайди-ю қайтади.

— Додажон,мен ҳам Шаҳзод ўртоғим билан бирпас ўйнагим келяпти.

— Анави оқ гулни узиб беринг,— мойчечакка ишора қилди у,—

ўртоғимга олиб бораман.

— Вой сен-ей,ўртоғинг ҳозир боғчада. Кечки пайт келади, ўшанда

ўйнайсан.

— Дода,кечки пайт қачон бўлади?

— Қуёш ботганда.

— Алдаманг, қуёш ботганда қоронғи бўлади. Шаҳзод қоронғидан

қўрқади,унда мен билан ўйнамайди.

— Қуёш ботган заҳоти қоронғи тушмайди, полвон. Ишонмасанг ҳали

қуёш ботишини кузатамиз.Қуёш ботганда шом бўлади, лекин ҳали кун ёруғ бўлади

— Қуёш қаерга ботади, йиқилиб кетмайдими? – Равшан бобо кулиб

юборди.—Оббо, саволни ҳам қотирдингку, полвон. Қуёш йиқилмайди, тоғнинг орқасига ботади

— Биз тоққа борамизми?

— Йўқ албатта,биз шу ерда туриб ҳам уни қандай ботаётганини кўра

оламиз

— Додажон,қуёшга айтинг ботмасин,— хўрсинди Фирдавс

— Нега ундай деяпсан, полвоним, қоронғидан қўрқасанми?

— Мен қўрқмайман, гулларим қўрқади, кейин капалаклар ҳам кетиб

қолади, уларнинг ватанида чироқ йўқ.

— Равшан бобо набирасинигнг боя ўзи шунчаки айтиб юборган ватан

сўзини тушунгани, унга бунчалик урғу берганидан ғалати бўлиб кетди Набирасини бағрига босди. — Полвон, ватанни чироғи борлиги, чиройлилиги учун яхши кўришмайди Уни қандай бўлса шундайлигича яхши кўришади Шунинг учун ҳам у ватан. Ёдингда тут сен ҳам ўз уйингни борича яхши кўргин, хўпми?

— Хўп додажон, мен уйимизнинг чироғи бўлмасаям яхши кўраман. Мен

сизни ҳам яхши кўраман, — бобосини қучоқлади Фирдавс.

Равшан бобо набираси гапини ҳали унчалик тушуниб етмаганлигини

билсада негадир қувониб кетди .Кўзига ёш тўлди. Жажжи қалбига катта ватанини жойлаётган набирасининг лўппи юзидан ўпди.

**МОМОҚАЙМОҚ**

Ҳовли этагида чамандек очилиб ётган момоқаймоқлардан узиб олган Фирдавс ошхонага ойиси ёнига кириб сўради:

– Ойижон, сизга гул керакми?

– Сираям керакмас, тезроқ чиқ ошхонадан, ўт-пўтинг билан ифлос қилмай, ҳозир тозалаб бўлдим.

– бўпти, унда опоқимга бераман, – бўшашибгина ошхонадан чиқди Фирдавс. Кейин опоқиси ёнига борди. – Опоқи манави чиройли гулларни сизга берайми?

Вой қоқигулми, шўрликни намунча дастасини калта қилиб юлмасанг.Уни сувга солиб қўйиб бўлмаса, эсизгина увол бўлибди, – деди дераза ойналарини артаётган опоқиси бошини сарак- сарак қилиб.

– Малика, балки гулимни сен оларсан?- деди ўзига ачиниб қараб турган синглисига.

– Ака, менда гул бор. Юр, яхшиси уни бувимизга берамиз.

Фирдавс суйиниб кетди. – Жуда тўғри топдинг, кетдик.

– Бувижон, сизга гул териб келдим, олинг.

– Вой асал болам-ей, бу чиройли гуллар қаерда очилибди? Худди офтобга ўхшайди-я, – бувиси гулларни қўлига олиб обдон томоша қилди. Кейин тўйиб- тўйиб хидлади. Баҳорнинг хиди келади-я.

– Бувижон, момоқаймоқ сизга баҳор келганини айтдими?

– Ҳа айтди, болам. Ундан тупроқнинг намчил, баҳорнинг енгил хиди тараляпти.

Буви, ойим билан гул гаплашмади. Улар гулимни кўриб опоқимдан, тавба баҳор келиб қолибдими, деб сўрадилар.

– Ойинг гул билан гаплашишни билмаса керак. Бўлмаса гулингни оларди,- деди Малика.

Бувим гулни яхши кўрадилар. Шунинг учун гулимиз бувим билан гаплашди,- деди Фирдавс.

– Билағон болажонимдан ўргулай, – бувиси Фирдавснинг пешонасидан ўпиб қўйди ва момоқаймоқлардан бир жуфтини чаккасига тақиб олди.

Кейин айёрона жилмайиб сўради: – Болам, опоқингдан ҳам, ойингдан ҳам "гул керакми" деб сўрадинг, нега мендан шундай деб сўрамадинг?

– Гул керакми, десам сиз ҳам "керакмас" дейишингиздан қўрқдим-да, бувижон.

**КЎКҚЎНҒИЗ**

Мукаррам буви Малика билан Фирдавсни олиб айлангани чиқди.- Юринглар, анави гулзорга ўтамиз,-набираларини ранг-баранг гуллар очилиб ётган боғча томон етаклади буви.

– Вой-бў, капалакларни кўплигини,- сон-саноқсиз капалакларни кўриб шошиб қолди Малика.

– Бувижон, бу ер гулзормас капалакзор экан,- деди Фирдавс,- тўғрими Малика.

– Тўғри, ака юр капалак тутамиз, – йўлга тушди Малика.

Кутилмаганда гулзорда узун мўйловли,кўм-кўк каттакон қўнғиз пайдо бўлди. Ҳозиргина гулзорда мазза қилиб ўйнаётган капалаклар дув этиб кўздан ғойиб бўлишди.

– Жуда қилиғи совуқ-да, шу кўқўнғизни. Бирпасда капалакларни тўзғитиб юборди-я,- хўрсинди буви.

– Бувижон, кўкқўнғиз қўшнимиз Иззатга ўхшаркан. Уни кўрса болалар ҳам шунақа қочиб кетади, – деди Малика.

– Ўйинбузуқининг ўртоғи бўлмайди.Қаранг, кўкқўнғиз ҳам ёлғиз қолди.

– Ҳозир бунақа ўйинбузуқини ҳайдаб юбораман, – Фирдавс.қўлига узун чўп олди

– Тегма, ўртоқсиз қолишнинг ўзи катта жазо, – деди буви қаёққа боришини билмай бефойда қанот қоқаётган қўнғизга ачиниб.

Шу чоқ аллақаёқдан учиб келган чумчуқ қўнғизни шаппа тишлади-ю узоққа учиб кетди. Гулзор яна капалакларга тўлди.

**Захро ҲАСАНОВА**

**БОБОМ ЭККАН АРЧА**

Ҳовлимизнинг қоқ ўртасида игнабаргли ям-яшил арча бор. Унинг ёнгинасига бориб япроқларини ҳидлаб кўраман, ёқимли ис димоғимга урилади. Қандай ажойиб, бетакрор, кўтаринки кайфият бағишлайдиган хуш бўй. Ҳар йили Янги йил яқинлашганда оила аъзоларимиз билан арчани безатамиз.

– Ойижон, ўйинчоқларни тезроқ илайлик, мен ўртоқларимни чақириб келаман,– дейди кичик қизим. Гап-сўзларидан ўртоқларига мақтангиси келаётгани сезилиб турарди.

– Намунча тиғиз, ахир эндигина бошладик-ку. Эҳ-ҳе, ҳали бу арча атрофида кўп ўйнайсизлар. Олдинда қишки таътил кунлари бор,– дейман қизимга.

– Ойижон, биласизми, бундай чиройли арча ҳеч қайси ўртоғимникида йўқ. Улар доим ким эккан, деб сўрашади.

– Кўзп йиллар аввал раҳматлик бобонг олиб келиб экканлар. Унинг асл ватани – Россия ўрмонлари экан. Бизнинг иссиқ иқлимга мослашиб кетиши жуда қийин бўларкан. Арча то ўзини тутиб кетгунича бобонг кўп меҳнат қилганлар.

– Шунинг учун ёзнинг иссиқ кунларида унга тез-тез совуқ сув сепиб, устига бўз мато ташлаб қўясизми?

– Ҳа, шундай қилмасам унинг хушбўй игначалари иссиқда қуриб, тўкила бошлайди. Уни асраш учун ёзда хушёр туришимиз керак.

– Ойижон, мен доим мактабимиз ҳовлисидаги, кўчалардаги арчаларга қараб юраман, негадир улар ҳар-хил-а,– дейди қизим кўзларини пирпиратиб.

– Ер юзида унинг 70 га чқин тури бор экан. Мен эса унинг йигирма хилини биламан. Лекин энг хушбўйи бизнинг арчамиз.

– Ойижон, ростдан ҳам арчамиз 30 ёшдами? Унда мендан уч баравар катта эканда-а?– сўрайди яна серсавол қизим.

– Ҳа, бобонг айтганлар. Арча – узоқ йиллик ўсимлик. Бизнинг ўлкамизда у асосан тоғли ерларда ўсади. Китобларда арчага “тоғ маликаси” деб таъриф берилган. Кейинги йилларда юртимиз хиёбонларига кўплаб арчалар экила бошлади. Чунки унинг фойдали томонлари жуда кўп.

– Мен уни фақат чиройли бўлгани учун экилади,– деб ўйлардим,– деди у.

Бу орада арчамиз байрам тусига кирди. Ранг-баранг ўйинчоқлар, товланма зарлар жилваси ҳуснига ҳусн қўшиб янада гўзал қилиб юборди. Кўзлари худди арча ўйинчоқларидек порлаб турган қизалоғим арча атрофида гир-гир айланди-да, ўртоқларини чақириб келиш учун чопқиллаб кетди.

**Шаҳноза КАРИМОВА**

**ШАМОЛ УРИШҚОҚМИ?**

Боғчадан дадаси билан қайтган уч ярим яшар Мадина бувисига гапира кетди:

– Бувижон, биз боғчада ўйнаб юргандик, бирдан шамолнинг жаҳли чиқиб, дарахтларни у ёқдан бу ёққа силкита бошлади, – деди у қўллари билан кўрсатиб. – Боғча опам ҳам шамолдан қўрқаркан. Бизларни дарров хонага олиб кирдилар.

– Хўш-хўш, кейин нима бўлди? – сўради бувиси қизиқиб.

– Кейин деразадан қара-аб турдим. Шамол секин кетиб қолди. Бечора дарахтлар чарчаб қолишди. Шохлариям, барглариям ерга узилиб тушиб, ётиб олишди. Шамол-чи, гуруҳимиздаги Азизга ўхшаб тўполончи экан. Бувижон, энди барглар дарахтга қандай қилиб чиқиб олишади? Ёки одамлар япроқларга нарвон қўйиб берадими? – Мадина савол беришда давом этарди.

– Эркатойим-ей, шамол қуриб қолган баргларнинг тўкилишига ёрдам берган. Куз фаслида дарахтлар баргларини тўкиб, қишда уйқуга кетади. Баҳор келиши билан улар уйғониб, куртак чиқаради. Ўша куртак кейин баргга айланади, – тушунтирди бувиси.

– Боғча опам бизга кички-ина қайчисида яшил қоғоздан япроқ қирқиб беради. Биз унга елим сурамиз, оқ қоғозга қўйиб, қўлимиз билан қаттиқ босамиз. Кейин ўзи ёпишиб қолади. Мен ясаган япроққа шамолнинг кучи барибир етмайди.

КАТТА ДАРАХТ БОЛАЛАРИ

Кичкинтойлар нонуштадан кейин боғча опаси билан эрталабки сайрга чиқишди. Мадина боғда ишлаётган боғбонни кўриб қолди:

– Боғча опа, қаранг, боғбон амаки дарахт шохларини қайчи билан қирқиб, уни қийнаяпти, – деди.

– Боғбон амаки уни қийнамаяпти. Шохлари кучли ўсиши, япроқлари осон чиқиши учун кераксиз шохларини олиб ташлаяпти. Шунда дарахтлар боғбонга раҳмат айтади. Тез япроқ чиқаради. Ойижонинг сени ҳам сочинг чиройли ва тартибли ўссин, деб сартарошхонага олиб боради-ку, тўғрими? – деди боғча опаси.

Бу орада боғбон ишини тамомлаб, янги мевали кўчатларни эка бошлади. Буни кузатиб турган Азизбек сўради:

– Боғча опа, мана бу митти дарахтлар ана у ка-атта дарахтнинг болаларими? Улар ҳам бизга ўхшаб кичкина экан-а? Кўп овқат еса тез катта бўлади-а?

Болакайлар боғча опанинг жавобини кутишди.

– Тўғри, катта дарахтнинг болалари. Дарахтларнинг овқати сув, қуёш ва тупроқ. Унга сув қуйиб турсак, тупроғини юмшатсак, ширин мева беради. Кейин уни маза қилиб ейсизлар. Бўйингиз ҳам тез ўсади.

**МАДИНАНИНГ ТУШЛАРИ**

Мадина ота-онаси билан нонушта қилиб ўтирарди. Ширин чойини ичаётганида кечаси кўрган тушини эслади. Сўнг ота-онасига гапириб берди.

– Тушимда-чи, катта динозавр менга қара-аб турган экан. Кўзлариям дум-думалоқ экан, – деди у бармоғини ҳалқача қилиб кўрсатиб.

– Динозаврдан қўрқмадингми....? – сўради ойиси.

– Озгина қўрқдим. Дада, менга таёқ олиб келинг. Жудаям узу-ун бўлсин. Каравотимнинг тагига яшириб қўяман. Кечқурун яна тушимга кирса, уни ҳайдаб чиқараман. Яна-чи, сариқ-қора ари мана бу жойимдан чақди, – деди қизалоқ бармоғини кўрсатиб. – Олдин қип-қизил бўлди, кейин пуфакка ўхшаб шишиб чиқди.

– Қани, бармоғингни кўрай-чи… – деди дадаси унга ачиниб.

– Ҳозир эмас, тушимда кўрсатаман, чунки мени тушимда чақди, – деди хафа бўлиб.

**СЎНГГИ ҚОРБОБО**

Боғчадан келсам, уйимизга меҳмо-он келибди. Исмини Дилшод деб айтди. Мен Сулаймонман, дедим. Ойим билан унинг ойиси дугона.

– Сен ҳам боғчага борасанми? – сўрадим ундан.

– Йўқ, мен боғчани битирдим. Энди мактабга бораман. Ёзишни, ўқишни ўрганаман.

– Бўйинг ҳали кичкина-ку. Мактабга кичикларни олишмайди.

– Нега олишмайди? Олти ёшни тўлдириб, яқинда етти ёшга тўламан. Шунда бўйим ҳам ўсади. Энди тушундингми?

– Ҳа, тушундим. Юр, сенга охирги ясаган қорбобомни кўрсатаман. Энди у эриб кетмайди, музлаткичга солиб қўйдим. Ойим зў-ўрға рухсат берди.

– Во-ой, зўр-ку. Мен ҳам боғчада қорбобонинг расмини чизгандим. Боғча опам, дадангиз ва ойингизга кўрсатинглар, деб ўзимизга берганди. Хонамдаги деворга ёпиштириб қўйганман.

Шу пайт ойим бизни овқатга чақирди. Мазза қилиб овқатландик. Кетишидан олдин ўртоғимга:

– Кейинги қишда қорбобони бирга ясаймиз, хўпми? – дедим.

Кечқурун қорбобом музлаткичда, мен иссиққина кўрпамга кириб ухладим.

**Шукрулло АБДУЛЛАЕВ**

**ҚУШЧА**

Кўм-кўк ўрмонда онасини кутиб турган миттигина қушча гоҳ у шоҳга, гоҳ бу шоҳга бетоқат қўнарди. Чунки унинг қорни оч эди. Бир пайт ўтлоқдаги тухумни топиб олибди. У тухум олдига боришдан олдин ўйлаб кўрди. Тузоқмасмикан? Чунки онаси унга тузоқлардан, ваҳшийлардан эҳтиёт бўлишини тайинлаган эди. Нима бўлса, бўлди. Қорни оч. Ҳозир боради-да, ўша тухумни ейди. Тухум олдига қўниб, уни бир-икки чўқиб кўрди. Ҳеч қандай хавф йўқлигига ишонч ҳосил қилди. Яна чўқиди, аммо жажжи тумшуқчаси уни синдиролмади. Сўнгра тумшуқчасига майда бир тош бўлагини олиб, уриб кўрди. Яна фойдаси бўлмади.

Мен ўз мақсадимга эришмагунча асло тўхтамайман, – деди-да, қиррали бир тошни тумшуғига олиб, зарб билан урди. Кутилгандек бўлди. Тухумда кичик бир тешикча ҳосил бўлди, у дарз кетди.

Ақлли қушча тухумни иштаҳа билан еди. Онаси келганда, у қорнини тўйдириб, бемалол дам оларди.Онаси олиб келган емишни қорни тўқлигидан ҳатто емади ҳам. Онаси кичкинтойининг қорнини тўйдирганидан, каттагина қуш бўлиб қолганидан қувонди.

**ВАТАН ҲИМОЯЧИСИ**

Мактабгача таълим муассасасида болажонларнинг қий-чуви авжига чиққан. Тарбиячи Донохон опа жажжилар билан қизиқарли бир эртакни саҳналаштириш мақсадида болажонларга мурожаат қилмоқда:

- Болажонлар, ҳозир биз бўри, фил, тўтиқуш ролини ўйнайдиган болалар ва қизларни танлаб олдик. Энди тулки роли учун қатнашчиларни танласак бўлди. Хўш, Жасурбек, сен ҳам ролларни яхши ўйнайсан. Кел, тулки ролини ўйнайқол.

- Йўқ,-дея эътироз билдирди Жасурбек шу заҳотиёқ.

- Нега?!-ажабланиб сўради тарбиячи боладан.

- Чунки тулки ёлғончи, қўрқоқ. Мен унинг ролини ўйнамайман.

- Ахир бу эртак-ку, сен тулки қиёфасида барча жонзодларни алдайсан. Аслида эса сен жуда ҳам одобли, билимли, иқтидорли боласан. Биламан, қўрқоқ эмассан, ҳеч қачон ёлғон гапирмайсан, кел, шу сафар Тулки бўлақол,-илтимос қилди боғча опаси Жасурбекдан.

Болакай эса «Йўқ!»-деб туриб олди.

- Унда қайси жонзоднинг ролини ўйнайсан?-қизиқиши ортиб сўради тарбиячи яна.

- Мен,-деди Жасурбек ўз номига хос жасурлик ва қатъият билан,-қўрқмас, довюрак, ўрмондаги жонзодларни ҳимоя қиладиган Шер бўламан!

Боладаги журъат ва қатъиятдан хурсанд бўлган тарбиячи унинг иштиёқини сўндирмади, аксинча уни қўллаб-қувватлади. Гарчи улар саҳналаштираётган томошада шер образи бўлмаса ҳам, уни эртакка киритди ва Жасурбекка шер ролини ўйнашга имконият яратди.

- Устоз, майлими тулки ролини мен ўйнасам. Мен унга ўхшаб мулойим гапиришни росаям ўхшатаман, мана қаранг,-дея гуруҳдаги митти, ҳазилкаш қиз Шоҳида бу айёр жонзоднинг гапиришини ва юришини ўхшатиб, барчани қувонтирди.

Ҳатто тарбиячи ҳам кулиб юборди. Шундай қилиб, томоша жуда ҳам қизиқарли саҳналаштирилди. Уни кўрган барча томошабинлар жудаям хурсанд бўлишди.

Бундан Жасурбекнинг ҳам кўнгли кўтарилди. Чунки у шер вазифасини қойилмақом қилиб бажарди. Ўрмонга бегоналарни киритмади. Бўри билан олишиб, уни енгди. Барча шерларни бирлаштириб, Филдан ҳам зўр чиқди. Алдоқчи Тулкининг гапига ишонмади. Ёлғончилигини фош қилди. Аслида ҳам шундай: Ҳали кўзи очилмаган шербаччанинг юрагида ҳам, жасур шернинг жасорати яширинган бўлади...

Орадан йиллар ўтди. Жасурбек олий ҳарбий билим юртида аъло баҳоларга ўқиди. Сафда юришни, замонавий қуролларни ишлатишни, буйруқларни ўз вақтида бажаришни ўрганди. Спорт билан мунтазам шуғулланиб, карате бўйича жаҳон чемпиони бўлди. Олий қўмондонлик академиясида ҳам таҳсил олди.

Ҳозирда Жасурбек – генерал. Армияга қўмондонлик қилади. Унинг раҳбарлигидаги минглаб аскар ва зобитлар Ватанимиз чегараларини қўриқлайди. Шерюрак, ўз юртини севади. Ватани учун жонини беришга ҳам тайёр.

**ИЗЛАР**

Қаҳратон қишнинг аёзли кунлари. Оқшом. Осмондан чирпирак бўлиб, айланиб ёғаётган капалак қор уйларнинг пештоқига ўрнатилган тунги чироқлар шуъласида кумушдек товланиб, ерга оҳиста қўнмоқда. Бир зумда каттагина ховли, уйларнинг томи, дарахт шохларини момиққина қор қоплади. Иссиққина уйида деразадан қорни кузатиб турган Шаҳлога онаси кеч бўлганини, жойига кириб ухлашини айтди.

Туни билан ёққан паға-паға қор ерга момиқ гиламдек тўшалган,уйлар томини, дарахт шохларини қоплаб олганди. Эрта тонгда иссиққина кийиниб олган Шаҳло онаси билан ҳовлига чиқди.Қордаги излар қизчага ғоят сирли бўлиб туюлди ва онасини саволга тута бошлади:

- Бу ниманинг излари?

- Бу мушукнинг излари.

- Мана булар-чи?

- Бу ердан ит ўтган бўлса керак...

– Қаранг, мана бу излар бошқача экан. Қандайдир чўпларга, чизиқларга ўхшаб кетаркан?- Шаҳло излар ёнига чўнқайиб ўтириб олди.

– Ҳа, қизим, бу излар бошқача. Бу миттигина чумчуқларнинг, каттароғи эса қарғаларнинг излари бўлса керак. Улар дон ахтариб, шу ерларга келишган..

-Ҳаммадан ҳам излар қоладими? – онасини саволга тутди Шахло.

-Ҳа албатта, ҳаммамиздан излар қолади. Ўз ҳаёти давомида барчага яхшилик қилган, ўзидан боғ қолдириб, элу юртнинг фаровонлиги учун ҳисса қўшган олижаноб, камтарин инсонлардан ўчмас излар қолади.

- Ўчмас излар ҳам бўладими?

-Ҳа, бўлади.Совуқ шамолларда излар кўмилиб кетади.Баҳор келиб, кунлар исий бошласа, қорлар эриб, излар йўқолади.Лекин эзгу ишлар қилган, ўзидан яхши ном қолдирган инсонлар изларини қуёш ҳарорати ҳам, вақт шамоллари ҳам йўқота олмайди,-тушунирди онаси.

Шахло қорда юра бошлади.Ортига ўгирилиб, изларни кўрди ва қувонч билан деди: “ Ойижон қаранг, мендан ҳам излар қолаяпти!”.

**Мундарижа**

Абдулла Авлоний

Ақилли қарға

Соқи ила онаси

Саид Аҳмад

Тансиқ

Бир омчи сув

Нусрат РАҲМАТ

Ёввойи мушук

Тохир Малик

Олапарнинг сўнгги ташвиши

Худойберди Тўхтабоев

Еркинлик

Хасса

Таъзир

Замира Иброҳимова

Раҳмат, бор бўлинг

Кўчанинг файзи

Ўктам Усмонов

Чумчуқ бола

Нормурод Норқобилов

Дўст

Маҳмуд Муродов

Копток

Латиф Маҳмудов

Ёмғирда

Яйра Саъдуллаева

Йўлда

Баҳром Акбаров

Ақилли қалдирғочлар

Феруза Сойибжон қизи

Ширинликлар мамлакатиом эккан арча

Муҳаббат Ҳамидова

Ватанинг чироғинг

Момақаймоқ

Кўкқўнзиз

Заҳро Ҳасанова

Бобом эккан арча

Шаҳноза Каримова

Шамол уришқоқми

Катта дарахт болалари

Мадинанинг тушлари

Сўнгги қорбобо

Шукрулло Абдуллаев

Қушча

Ватан ҳимоячиси

Излар