**Ўзбекистон Республикаси Олий Мажлиси   
Қонунчилик палатаси Кенгашининг   
2021 йил \_\_ \_\_\_\_\_\_\_\_\_\_\_даги   
\_\_\_\_–\_\_\_-сонли Қарорига**

**илова**

**Ўзбекистон Республикаси Олий Мажлиси Қонунчилик палатасининг 2021 йилга мўлжалланган**

**ИШ РЕЖАСИ**

**I. Қонун ижодкорлиги фаолияти ва ташкилий тадбирлар**

| **№** | **Амалга ошириладиган тадбир** | | **Асослантириш** | | **Бажариш муддати** | | **Масъул ижрочилар** |
| --- | --- | --- | --- | --- | --- | --- | --- |
|  | | | | | | | |
|  |  |  | |  | |  | | |
|  |  |  | |  | |  | | |

**III. Конференциялар, давра суҳбатлари ва семинарлар**

| **№** | **Тадбир** | **Асослантириш** | **Бажариш муддати** | **Масъул ижрочилар** |
| --- | --- | --- | --- | --- |
| **Конференциялар** | | | | |
|  | 22 март – Халқаро сув куни муносабати билан **«Иқлим ўзгариши шароитида сув ресурсларидан фойдаланишнинг инновацион усуллари»** мавзусида конференция ўтказиш. | Конференцияда мамлакатимизда сув ресурсларидан оқилона фойдаланиш, ҳудудларда сув тежайдиган технологияларни комплекс тадбиқ этиш, чўлланиш ва экологик миграциянинг давом этишига барҳам бериш бўйича хорижий давлатлар билан ҳамкорлик қилиш масалалари атрофлича муҳокама қилинади.  Тадбир якунлари бўйича таклиф ва тавсиялар ишлаб чиқилиши назарда тутилмоқда. | 1 апрель | Аграр ва сув хўжалиги масалалари қўмитаси  (Р.Мамутов) |
|  | **«Парламент дипломатияси –халқаро майдонда янги Ўзбекистоннинг имиджини мустаҳкамлашнинг муҳим воситаси»** мавзусида конференция ўтказиш. | Конференцияда халқаро ҳамкорликни янада ривожлантириш, хорижий мамлакатлар парламентлари билан ўзаро алоқаларни мустаҳкамлаш, мамлакат хавфсизлиги, барқарорлигини таъминлаш соҳасида ҳуқуқий базани мустаҳкамлаш ва ривожлантириш, бу борада парламент дипломатиясининг ролини оширишга эътибор қаратилади.  Тадбир якуни бўйича тегишли таклифларни ишлаб чиқиш назарда тутилади. | 20 апрель | Халқаро ишлар  ва парламентлараро алоқалар қўмитаси  (Д.Файзиева) |
|  | **«Инсон ҳуқуқларини ҳимоя қилишда фуқаролик жамияти институтлари ролини ошириш: миллий ва халқаро тажриба, мавжуд муаммолар ва истиқболдаги режалар»** мавзусида конференция ўтказиш. | Тадбирда соҳага оид қонунчиликка киритилган ўзгаришлар, инсон ҳуқуқлари соҳасидаги давлат сиёсатини самарали амалга ошириш масаласи, шунингдек мазкур йўналишдаги муаммолар ва уларнинг ечимлари муҳокама қилинади.  Тадбир якунлари бўйича таклиф ва тавсиялар ишлаб чиқилиши назарда тутилмоқда. | 1 май | Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси  (Ш.Бафаев) |
|  | **«Электрон соғлиқни сақлаш тизими – тиббиёт келажаги»** мавзусида конференция ўтказиш. | Конференцияда ташхис қўйиш ва даволашнинг замонавий усулларига, мижозларга тиббий хизмат кўрсатишда қулайлик яратиш, шунингдек тиббий суғурта тизимини жорий этиш ҳамда харидларни мақбуллаштиришга талабнинг ортиши туфайли тиббиётга замонавий технологиялар ва телекоммуникацияларни кенг жорий этишга эътибор қаратилади. | 1 июнь | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Оролбўйи – экологик инновация ва технологиялар ҳудуди: инвестицияларни фаол жалб қилиш»** мавзусида **халқаро конференция** ўтказиш. | Тадбирда Оролбўйи минтақасида экологик вазиятни юмшатиш борасида қилинаётган ишлар, ушбу жараёнга халқаро инвестицияларни кенг жалб этиш орқали экологик инновациялар ва технологияларни амалда синовдан ўтказиш каби масалалар муҳокама қилинади.  Конференция натижалари бўйича тезислар тўпламини чоп этиш режалаштирилган. | 1 август | Экология ва атроф-муҳитни муҳофаза қилиш масалалари қўмитаси  (Б.Алиханов) |
|  | **«Электрон тижорат – рақамли иқтисодиёт драйвери»** мавзусида конференция ўтказиш. | Тадбирда иқтисодиётда электрон тижоратнинг улушини ошириш, кичик ва ўрта бизнес субъектлари ўртасида электрон тижорат имкониятларини тарғиб қилиш ҳамда уларни электрон тижорат фаолиятига кенг жалб этиш масаласини муҳокама қилиш, шунингдек тадбиркорларни электрон тижоратдан фойдаланишнинг қулайликлари билан таништириш назарда тутилган. | 1 сентябрь | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Биз келажак учун жавобгармиз!»** шиори остида **«Ҳудудларни ривожлантиришда экотуризмнинг аҳамияти: халқаро ва миллий тажриба»** мавзусида **республика илмий-амалий конференциясини** ўтказиш. | Тадбирдаюртимизнинг экотуризмдаги салоҳияти, соҳани ривожлантириш мақсадида амалга оширилаётган ишлар ҳамда бу борада халқаро тажрибанинг миллий амалиётга татбиқ этилиш ҳолати муҳокама қилинади.  Конференцияда муҳокама қилинган масалалар юзасидан тезислар тўпламини чоп этиш режалаштирилган. | 1 октябрь | Экология ва атроф-муҳитни муҳофаза қилиш масалалари қўмитаси  (Б.Алиханов) |
|  | **«Ўзбекистонда ёшлар меҳнат миграциясини тартибга солиш истиқболлари»** мавзусида халқаро илмий-амалий конференция ташкил этиш. | Конференцияда мамлакатимизда ёшлар меҳнат миграцияси тизимини янада такомиллаштириш, унинг ташкилий шаклларини тубдан кенгайтириш, меҳнат фаолиятини амалга ошириш учун республика ташқарисига кетаётган фуқароларнинг меҳнат ва ижтимоий ҳуқуқларини ҳимоя қилиш борасида қилинаётган амалий ишларга, шунингдек бугунги кунда ёшлар меҳнат ва таълим миграциясини ташкил этишдаги мавжуд муаммо ва камчиликларга эътибор қаратиш назарда тутилган.  Конференция якунида соҳани ривожлантириш бўйича таклиф ва тавсиялар ишлаб чиқиш режалаштирилган. | 1 октябрь | Меҳнат ва ижтимоий масалалар қўмитаси  (М.Ходжаева) |
|  | **«Travel to Uzbekistan – 2020»** халқаро конференциясини ташкил этиш. | Конференция давомида Ўзбекистоннинг туризм салоҳияти, истиқболли режалар ҳамда олдинда турган долзарб вазифалар ҳусусида амалий мулоқот ўтказиш ҳамда мутахассислар иштирокида соҳага доир долзарб масалалар юзасидан илмий-амалий семинарлар ташкил этиш режалаштирилган.  Тадбирда Бирлашган Миллатлар Ташкилотининг Бутун жаҳон туризм ташкилоти ҳамда жаҳондаги йирик туристик компания вакиллари иштирок этиши назарда тутилади.  Якунда йирик туристик компаниялар билан ўзаро ҳамкорлик меморандумлари имзоланиши кўзда тутилган. | 1 октябрь | Фан, таълим, маданият ва спорт масалалари қўмитаси  (Э.Захидов) |
|  | **«Ўзбекистон аҳолиси учун шошилинч тиббий ёрдамни ташкил этиш: муаммо ва ечимлар»** мавзусида Бухоро шаҳрида сайёр конференция ўтказиш. | Конференция давомида жойларда аҳолига ихтисослаштирилган шошилинч тиббий ёрдам кўрсатилиш ҳолати таҳлил қилиниб, бу борадаги мавжуд муаммолар ва камчиликлар мутахассислар ҳамда соҳа олимлари иштирокида муҳокама қилинади.  Тадбир якунида тармоқни янада ривожлантириш юзасидан тегишли таклиф ва тавсияларни ишлаб чиқиш назарда тутилган. | 15 октябрь | Фуқароларнинг соғлиғини сақлаш масалалари қўмитаси  (Е.Борисова) |
|  | **«Эркин савдо зоналарини ташкил этиш ва чегараолди савдони ривожлантиришнинг долзарб масалалари»** мавзусида конференция ўтказиш. | Тадбирда эркин савдо зоналари фаолиятини жонлантириш ва чегараолди савдони ривожлантиришда ҳудуднинг ўзига хослиги, имконияти ва ривожланиш қонуниятлари муҳокама этилади.  Конференция якунида таклиф ва тавсиялар ишлаб чиқилади. | 1 ноябрь | Саноат, қурилиш ва савдо масалалари қўмитаси  (В.Мураткабилов) |
| **Давра суҳбатлари** | | | | |
|  | **«Кинематографияни 2030 йилгача ривожлантириш концепцияси»даги биринчи галдаги устувор вазифалар: муаммо ва ечимлар»** мавзусида давра суҳбати ўтказиш. | Давра суҳбатида кинематография соҳасининг халқимиз ҳаётидаги, айниқса, ёшлар тарбиясидаги ўрни ва таъсирини кучайтириш, ғоявий-бадиий савиясини ошириш, уни ҳозирги замон талаблари асосида янада такомиллаштириш масалаларига эътибор қаратилади.  Тадбир якунида тегишли таклиф ва тавсиялар ишлаб чиқилиши назарда тутилган. | 15 март | Фан, таълим, маданият ва спорт масалалари қўмитаси  (Э.Захидов) |
|  | **«Республикада нефрология ва гемодиализ ёрдамини кўрсатиш самарадорлигини ошириш: дастлабки натижалар ва истиқболдаги вазифалар**» мавзусида давра суҳбати ўтказиш. | Давра суҳбатида аҳолига юқори малакали нефрология ва гемодиализ ёрдами кўрсатиш ҳамда нефрологик касалликларни даволашнинг замонавий тиббий инфратузилмасини яратиш ва ушбу соҳадаги мавжуд муаммоларни ҳал этишда давлат-хусусий шериклик имкониятларидан самарали фойдаланиш масалалари муҳокама қилинади.  Тадбир якунида тегишли таклиф ва тавсиялар ишлаб чиқилади. | 15 март | Фуқароларнинг соғлиғини сақлаш масалалари қўмитаси  (Е.Борисова) |
|  | **«Халқаро шартномалар тўғрисида»**ги Ўзбекистон Республикаси Қонунининг бир йиллиги муносабати билан давра суҳбати ўтказиш. | Давра суҳбати муҳокамалари Ўзбекистон Республикасининг халқаро шартномаларни тузиш, бажариш, уларнинг амал қилишини тўхтатиб туриш ва уларни тугатиш соҳасидаги амалга оширилган ишларнинг бир йиллик таҳлилини ўз ичига олади.  Тадбирни Ташқи ишлар вазирлиги билан ҳамкорликда ўтказиш режалаштирилган. | 1 апрель | Халқаро ишлар ва парламентлараро алоқалар қўмитаси  (Д.Файзиева) |
|  | Қонунчилик палатаси фаолиятини яна такомиллаштиришда «**Электрон парламент**» ахборот тизимининг роли мавзусида давра суҳбати ўтказиш. | Тадбирда «Электрон парламент» ахборот тизимини ишга тушириш орқали парламент фаолиятининг очиқлигини таъминлаш, депутатлар корпуси ишининг самарадорлигини ошириш, қабул қилинган қонунларни ижрочиларга етказиш ва халқ билан мулоқотни ташкил этишнинг самарали механизмларини ривожлантиришда эришилиши кутилаётган натижаларни муҳокама қилиш назарда тутилган. | 1 апрель | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Коррупцияга қарши курашиш соҳасида қонунчилик ва ҳуқуқни қўллаш амалиётини такомиллаштириш**» мавзусида давра суҳбати ўтказиш. | Тадбирдан кўзланган мақсад коррупцияга қарши курашиш соҳасида қонунчилик ва ҳуқуқни қўллаш амалиётини такомиллаштириш бўйича таклифларни ишлаб чиқишдан иборат. | 1 апрель | Коррупцияга қарши курашиш ва суд-ҳуқуқ масалалари қўмитаси  (Ж.Ширинов) |
|  | **5 апрель – «Бутунжаҳон саломатлик куни»**га бағишлаб «**Экология, спорт ва тиббиётнинг инсон саломатлигидаги ўрни**»мавзусида давра суҳбати ўтказиш. | Тадбир экология ва спортнинг инсоннинг соғлиғини сақлашда тутган ўрни, фуқароларда тиббий маданиятни юксалтириш орқали касалликларнинг эрта олдини олиш каби масалаларга қаратилган. | 15 апрель | Экология ва атроф-муҳитни муҳофаза қилиш масалалари қўмитаси  (Б.Алиханов) |
|  | **«28 апрель – Бутунжаҳон меҳнатни муҳофаза қилиш куни»**га бағишланган давра суҳбати ўтказиш. | Тадбирда тегишли вазирлик ва идораларнинг, жамоат ташкилотлари ҳамда ҳалқаро ташкилотларнинг вакиллари иштироки кўзда тутилган.  Тадбирлар якуни бўйича мазкур масалага оид тегишли таклиф ва тавсиялар ишлаб чиқиш назарда тутилган. | 1 май | Меҳнат ва ижтимоий масалалар қўмитаси  (М.Ходжаева) |
|  | **«Қишлоқ хўжалигида ер-сув ресурсларидан фойдаланишдаги экологик муаммолар»** мавзусида давра суҳбати ўтказиш. | Тадбир ҳаёт учун муҳим бўлган ер ва сув ресурсларидан унумли фойдаланиш, замонавий инновацион технологияларни қишлоқ хўжалигига кенг жорий этиш орқали сувнинг ортиқча сарф этилиш ҳолатларининг олдини олишга қаратилган. | 1 май | Экология ва атроф-муҳитни муҳофаза қилиш масалалари қўмитаси  (Б.Алиханов) |
|  | 22 апрель – **Халқаро ер кунига** бағишланган давра суҳбати ўтказиш. | Давра суҳбати ер ресурсларини муҳофаза қилиш ва улардан оқилона фойдаланиш, ер ресурсларини сақлаш масалаларини ҳуқуқий жиҳатдан тартибга солувчи қонун ҳужжатларини янада такомиллаштиришга доир масалаларни муҳокама қилишга қаратилган.  Тадбир сўнггида тегишли тавсиялар ишлаб чиқилади. | 1 май | Аграр ва сув хўжалиги масалалари қўмитаси  (Р.Мамутов) |
|  | **«9 май – Хотира ва қадрлаш куни»** ҳамда Ғалабанинг 75 йиллигига бағишланган маънавий-маърифий ва ватанпарварлик туркум тадбирларини ўтказиш. | Тадбирларда уруш фахрийлари, иштирокчилари ва урушда қурбон бўлганларнинг оилаларидан хабар олиш, мамлакатимиз озодлиги ва мустақиллиги учун жон берган мард ўғлонлар хотирасини ёд этиш назарда тутилади.  Туркум тадбирларни Қонунчилик палатасида, таълим муассасаларида, ҳарбий қисмларда ўтказиш режалаштирилган. | 15 май | Мудофаа ва хавфсизлик масалалари қўмитаси  (Э.Салихов) |
|  | **«Ҳуқуқбузарликларнинг олдини олиш, жамоат тартибини сақлаш ҳамда жиноятларга қарши курашиш: Ўзбекистон тажрибаси»** мавзусида давра суҳбати ташкил этиш. | Бунда давлатимиз раҳбарининг 2020 йил 24 январдаги Олий Мажлисга мурожаатномасида таъкидланган ҳуқуқбузарликларнинг барвақт олдини олиш, жамоат тартибини сақлаш, жиноятларга қарши курашиш борасидаги ислоҳотларни янги босқичга олиб чиқиш каби масалалар муҳокама қилинади.  Тадбир якунида тегишли таклиф ва тавсияларни ишлаб чиқиш назарда тутилган. | 1 июнь | Мудофаа ва хавфсизлик масалалари қўмитаси  (Э.Салихов) |
|  | **«Қишлоқ хўжалиги тараққиётида кластерларнинг ўрни»** мавзусида давра суҳбати ўтказиш. | Давра суҳбатида давлатимиз раҳбари Ш.М.Мирзиёевнинг 2020 йил 24 январдаги Олий Мажлисга Мурожаатномасида белгилаб берилган соҳага доир устувор вазифалар ижроси, «Кооперация ва кластерлар тўғрисида»ги қонун лойиҳасини ишлаб чиқиш ҳамда унда назарда тутиладиган масалалар, хусусан, соҳага илғор технологияларни ва кластер тизимини жорий этиш, фермерлик ҳаракатини қўллаб-қувватлаш орқали пахта ва ғалла етиштиришни кластер шаклига босқичма-босқич ўтказиш бўйича қилинаётган ишлар муҳокама этилади.  Шунингдек мева-сабзавот, шоличилик, чорвачилик, ипакчилик каби бошқа тармоқларда ҳам кластерларни ташкил этиш ва уларни ривожлантириш каби масалаларга эътибор қаратилади. | 1 август | Аграр ва сув хўжалиги масалалари қўмитаси  (Р.Мамутов) |
|  | **«Таълим соҳасига рақамли технологияларни жорий этишнинг аҳамияти»** мавзусида давра суҳбати ўтказиш. | Бунда таълим жараёнини рақамлаштириш, таълим тизимига замонавий технологиялардан фойдаланишни кенг жорий этиш бўйича таклифлар ишлаб чиқиш ҳамда Ўзбекистон Республикаси Президентининг 2020 йил 24 декабрда Олий Мажлисга қилган Мурожаатномасида ушбу йўналишда белгиланган вазифаларни амалга оширишга илмий ва экспертлар ҳамжамиятини жалб қилиш кўзда тутилади. | 1 октябрь | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Божхона органлари учун салоҳиятли кадрларни тайёрлашнинг истиқболлари»** мавзусида давра суҳбати ташкил этиш. | Давра суҳбатида божхона органларининг самарадорлигини ошириш, ушбу соҳа кадрларини тайёрлаш ҳамда қайта тайёрлаш тизимини самарали ташкил этиш юзасидан амалга оширилаётган ишларга эътибор қаратилади.  Тадбир божхона институти ходимлари ҳамкорлигида ўтказилиши назарда тутилган. | 1 сентябрь | Мудофаа ва хавфсизлик масалалари қўмитаси  (Э.Салихов) |
|  | **«Рақамли иқтисодиётнинг қонунчилик асосларини ривожлантириш»** мавзусида давра сухбати ўтказиш. | Давра суҳбатида мамлакатимизда рақамли иқтисодиётни ривожлантириш учун миллий қонунчиликни глобал рақамли иқтисодиёт амалиётига уйғунлаштириш, электрон ҳукуматни жорий этиш, ахборот жамияти ва рақамли иқтисодиётни шакллантириш фаолиятини мувофиқлаштириш масалалари муҳокама қилинади. | 1 октябрь | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Бутунжаҳон муносиб меҳнат куни»га** бағишланган давра суҳбати ўтказиш. | Ўзбекистон касаба уюшмалари федерацияси, жамоат ташкилотлари ва ҳалқаро ташкилотларнинг вакиллари иштирокида Бутунжаҳон муносиб меҳнат кунига бағишланган давра суҳбатида мазкур соҳада мамлакатимизда олиб борилаётган ислоҳотларнинг натижалари ва истиқболдаги режалари тўғрисида маълумот бериш орқали фуқароларнинг хабардорлик даражасини ошириш, меҳнат қонунчилигини такомиллаштириш юзасидан таклиф ва тавсиялар ишлаб чиқиш. | 1 декабрь | Меҳнат ва ижтимоий масалалар қўмитаси  (М.Ходжаева) |
|  | **«Рақамли иқтисодиёт ривожида почта соҳасининг ўрни»** мавзусида давра суҳбати ўтказиш. | Тадбирда почта алоқаси фаолиятини такомиллаштириш чораларини кўриш, соҳага инвестиция киритиш, хорижий давлатларнинг қонунчилигини миллий қонунчилигимизга имплементация қилиш орқали соҳани янада такомиллаштириш ҳамда кўрсатилаётган почта хизмати турларини кенггайтириш ва ривожлантиришга қаратилган масалаларни муҳокама қилиш кўзда тутилган. | 1 декабрь | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | Халқаро бағрикенглик кунига бағишлаб **«Миллатлараро тотувлик ва динлараро ҳамжиҳатлик – барқарор тараққиёт негизи»** мавзусида давра суҳбати ўтказиш. | Давра суҳбатидан кўзланган мақсад жамиятда миллатлараро тотувлик ва бағрикенгликни таъминлаш, ёшларни Ватанга муҳаббат ва садоқат, миллий ва умуминсоний қадриятларга ҳурмат руҳида тарбиялаш, хорижий мамлакатлар билан маданий-маърифий алоқаларни кенгайтиришга йўналтирилган кенг миқёсдаги ишларнинг ҳолатини муҳокама қилишдан иборат. | 1 ноябрь | Халқаро ишлар ва парламентлараро алоқалар қўмитаси  (Д.Файзиева) |
|  | **«Давлат хизматларини кўрсатишда идоралараро электрон ҳамкорликнинг аҳамияти»** мавзусида семинар ўтказиш. | Тадбирда маъмурий тартиб-таомиллардан ўтишни соддалаштириш, аҳолининг турмуш даражасини ошириш, инвестиция ва ишбилармонлик муҳитини яхшилашга қаратилган электрон ҳукуматни, шу жумладан давлат хизматларини кўрсатиш тизимини модернизация қилиш ва ривожлантириш масалалари муҳокама қилинади.  Шунингдек электрон давлат хизматлари сонини ошириш орқали фуқароларга кўрсатилаётган хизматлар сифати ва қулайлигини ошириш, идоралараро қоғоздаги ҳужжатлар айланишини кескин камайтириш ҳамда коррупция ва бюрократия ҳолатларининг олдини олиш масалаларини муҳокама қилиш назарда тутилган. | 1 декабрь | Инновацион ривожланиш, ахборот сиёсати ва ахборот технологиялари масалалари  қўмитаси  (И.Абдуллаев) |
|  | **Қонун лойиҳаларини** кенг **жамоатчилик** **муҳокамасидан** **ўтказиш** ҳамда қонун лойиҳаси қабул қилингандан кейин унинг **моҳияти** ва **аҳамияти** **тушунтирилишини** таъминлашга бағишланган давра суҳбатлари ва туркум семинарлар ўтказиш. | Давра суҳбатларида қонун лойиҳаларини жамоатчилик муҳокамасидан ўтказиш, билдирилган таклифлар асосида такомиллаштириш ҳамда қонун лойиҳаси қабул қилингандан сўнг унинг мазмун-моҳиятини ва аҳамиятини кенг жамоатчиликка етказиш, қонунларда белгиланган қонуности ҳужжатлари ўз вақтида қабул қилинишини мониторинг қилиш назарда тутилади. | йил давомида  *(алоҳида жадвали асосида)* | Барча фракциялар ва қўмиталар |
| **Семинарлар** | | | | |
|  | **«ОАВнинг янги босқичи: очиқликни таъминлаш ва жамоатчилик билан алоқаларни мустаҳкамлаш масалалари»** мавзусида семинар ўтказиш. | Семинарда давлат органлари ва ташкилотлари фаолиятининг очиқлигини таъминлаш, жамоатчилик ва ОАВ билан алоқаларни янги босқичга кўтариш чораларини кўриш, шунингдек давлат органлари муассислигидаги газета ва журналларнинг моддий-техника базасини мустаҳкамлаш, босма нашрларнинг веб-сайти шаклини яратиш ва такомиллаштириш каби масалалар муҳокама қилинади. | 1 май | Инновацион ривожланиш, ахборот сиёсати ва ахборот технологиялари масалалари  Қўмитаси  (И.Абдуллаев) |
|  | **«Кам таъминланган оилаларни боқимандалик кайфиятидан чиқариш ва уларнинг ижтимоий фаоллигини ошириш, улар учун янги иш ўринларини яратиш»** мавзусида семинар ташкил этиш. | Семинарда кам таъминланган оилаларга муқобил асосда ўз ишини очиш учун беғараз ссуда ва грантлар бериш институтини жорий қилиш орқали уларни тадбиркорлик фаолиятига кенг жалб этишга эътибор қаратилади.  Тадбир сўнггида кам таъминланган оилаларни давлат томонидан рағбатлантириш тизимининг меъёрий асосларини ишлаб чиқиш ва буни амалиётга киритиш бўйича таклифлар ишлаб чиқилади. | 1 июнь | Меҳнат ва ижтимоий масалалар қўмитаси  (М.Ходжаева) |
|  | 17 июнь – **Жаҳон чўлланиш ва қурғоқчиликка қарши курашиш куни**га бағишланган семинар ўтказиш. | Семинарда тупроқ деградациясининг олдини олиш бўйича кўрилаётган чоралар самарадорлигини ошириш, саноатни ривожлантиришда экологик мувозанатни ҳисобга олиш масаласи, ер ресурсларини бошқариш бўйича халқаро лойиҳалар кўламини кенгайтириш, ерларнинг унумдорлигини, экологик тарғибот ишлари таъсирчанлигини ошириш каби долзарб вазифалар муҳокама қилинади.  Тадбир сўнггида тегишли таклиф ва тавсиялар ишлаб чиқилади. | 17 июнь | Аграр ва сув хўжалиги масалалари қўмитаси  (Р.Мамутов) |
|  | **«Шаҳарсозлик меъёрларини ва ташкилий-ҳуқуқий асосларини такомиллаштириш масалалари»** мавзусида семинар ўтказиш. | Семинарда шаҳарсозлик соҳасида жамият, давлат, юридик ва жисмоний шахсларнинг манфаатларини уйғунлаштириш, илғор хорижий тажрибалар, миллий-меъморий ечимларни оммалаштириш, ресурс тежайдиган технология ва қурилиш материалларини амалиётда кенг қўллаш соҳасидаги масалалар муҳокама этилади.  Табдир якунида тегишли таклиф ва тавсиялар ишлаб чиқилади. | 1 июль | Саноат, қурилиш ва савдо масалалари қўмитаси  (В.Мураткабилов) |
|  | **«Инфляциявий таргетлаш тизимини жорий қилиш ва иқтисодий ўсиш билан инфляция ўртасида мувозанатни таъминлаш»** мавзусида семинар ўтказиш. | Семинарда инфляциянинг номонетар омиллари ролини босқичма-босқич пасайтириш, шу жумладан тарифларни тартибга солиш амалиётини ислоҳ қилиш, иқтисодиётнинг реал секторидаги таркибий ислоҳотлар самарадорлигини ошириш ва ички бозорни истеъмол товарлари билан тўлдириш, Марказий банкнинг макроиқтисодий таҳлил ва коммуникация сиёсати сифатини ошириш масалалари таҳлил қилинади.  Тадбир якунида тегишли таклиф ва тавсиялар ишлаб чиқиш назарда тутилган. | 1 июль | Бюджет ва иқтисодий ислоҳотлар қўмитаси  (Ш.Назаров) |
|  | **«Яширин иқтисодиётга барҳам бериш, солиқ маъмуриятчилиги самарадорлигини ошириш»**мавзусида семинар ўтказиш. | Тадбирда «яширин» иқтисодиётга қарши курашиш, унинг ҳажмини кескин қисқартириш, бюджет ва истеъмол маҳсулотларининг нархлари барқарорлигини таъминлаш, «яширин» иқтисодиётга барҳам беришда молия ва солиқ органлари олдида турган долзарб вазифалар муҳокама қилинади.  Тадбир якунида тегишли таклиф ва тавсиялар ишлаб чиқиш назарда тутилган. | 1 сентябрь | Бюджет ва иқтисодий ислоҳотлар қўмитаси  (Ш.Назаров) |
|  | **16 сентябрь – «Халқаро озон қатламини ҳимоя қилиш куни»**га бағишланган семинар ўтказиш. | Тадбирда халқаро миқёсдаги глобал исишнинг юқори салоҳиятли муқобил моддалардан фойдаланиш билан боғлиқ бўлган хавф-хатарларни имкони борича ҳисобга олган ҳолда, озонни бузувчи моддалар ҳамда уларнинг салбий оқибатлари муҳокама қилинади | 16 сентябрь | Экология ва атроф-муҳитни муҳофаза қилиш масалалари қўмитаси  (Б.Алиханов) |
|  | **«Миллий мудофаа саноат комплексига рақамли иқтисодиётни жорий этишнинг истиқболли вазифалари»** мавзусида семинар ташкил этиш. | Семинарда Ўзбекистон Республикаси Президентининг 2017 йил 20 ноябрдаги **«Ўзбекистон Республикаси Мудофаа саноати давлат қўмитасини ташкил этиш тўғрисида»**ги Фармонининг ижроси ҳамда миллий мудофаа саноат комплексига рақамли иқтисодиётни жорий этиш масалалари муҳокама этилади.  Тадбир якунида тегишли таклиф ва тавсиялар ишлаб чиқиш назарда тутилган. | 1 декабрь | Мудофаа ва хавфсизлик масалалари қўмитаси  (Э.Салихов) |
|  | **БМТнинг Барқарор ривожланиш мақсадларида** белгиланган йўналишларнинг мазмун-моҳиятини тушунтириш ва ушбу мақсадларни ижросини таъминлашда нодавлат нотижорат ташкилотлари ва фуқаролик жамиятининг бошқа институтлари иштирокини таъминлашга бағишланган туркум семинарлар ўтказиш. | Туркум семинарларда БМТнинг Барқарор ривожланиш мақсадларида белгиланган муҳим йўналишларни муҳокама қилиш, уларнинг мамлакатимизнинг халқаро рейтинглардаги ўрнини кўтаришдаги аҳамиятини таҳлил қилиш ҳамда ушбу жараёнларда нодавлат нотижорат ташкилотлари ҳамда фуқаролик жамиятининг бошқа институтларининг тутган ўрни ва ролини ошириш масалалари муҳокама қилинади. | 1 декабрь | Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитаси  (Ш.Бафаев) |
|  | **«Коррупцияга қарши курашишнинг ҳуқуқий асосларини такомиллаштириш»** мавзусида туркум семинарлар ўтказиш. | Тадбирда 2019-2020 йилларда коррупцияга қарши курашиш давлат дастурининг мазмун-моҳиятини кенг жамоатчиликка етказиш назарда тутилган. | йил давомида | Коррупцияга  қарши курашиш  ва суд-ҳуқуқ масалалари  қўмитаси  (Ж.Ширинов) |
|  | «**Конституция ва қонун устуворлиги – фаровон ҳаёт гарови**» мавзусида ҳудудларда туркум семинарлар ташкил этиш. | Семинарлар Конституцияда белгиланган қоида ва принципларнинг мазмун-моҳияти ва аҳамиятини кенг жамоатчиликка етказиш, жумладан ёшларда қонунларга ҳурмат руҳини шакллантириш, уларнинг ҳуқуқий маданиятини юксалтириш ҳамда ёшлар онгида Конституция ва қонун устуворлиги – фаровон ҳаёт гарови, деган юксак ғоянинг мустаҳкам ўрин эгаллашини таъминлашга қаратилади. | йил давомида | Барча қўмиталар |