**РЕСПУБЛИКАНИНГ ЕВРООСИЁ ИҚТИСОДИЙ ИТТИФОҚИ МУНОСАБАТЛАРИГА ҚАРАШЛАР**

Республиканинг ЕОИИга аъзо бўлиши унинг ягона (185 млн. кишилик, ўз аҳолиси билан бирга 215 млн. кишилик) бозорга эркин кириш имкониятини яратади, эркин савдо ҳудуди кенгаяди ва ундан фойдаланиш имкони ошади, ташқи савдо бўйича баъзи чекловлар олиб ташланиши товарларни сотиш ва даромадини кўпайтириш имкониятини ошириши мумкин.

Давлатимиз бу борада экспортёрлари ва импортёрлари фаолияти учун нисбатан қулай шарт-шароит пайдо бўлиши мумкин. Шунингдек, Ўзбекистоннинг Вьетнам, Ҳиндистон, Эрон, Хитой, Миср, Жазоир, Сингапур, Таиланд каби ка­тар давлатлар билан эркин савдо зонасида фаолият олиб бориш, ЕОИИнинг транзит лойиҳаларида қатнашиш, денгиз ва бошқа транспорт йўлларига чиқишдаги тўсиқлар барҳам топиши, Хитой, Европа, Россия, Шарқ давлатларига чиқиш имконияти ошиши кабиларни тахмин қилиш мумкин;

ЕОИИ бозори ва унга янги аъзоларнинг кириб келиши бозорни кенгайтириш билан биргаликда рақобатни оширади, бу ўз навбатида баҳолар мўътадиллашувига, ишлаб чиқариш ва соғлом рақобатнинг ривожланишига, ЕОИИ давлатлари маҳсулотининг мамлакатимиз бозорларига кириб келиши эса рақобатнинг кучайишига, товар ва хизматлар сифати яхшиланишига, турлари кўпайишига, товарларга бўлган талабнинг ошишига, ишлаб чиқариш ва меҳнат унумдорлигининг ошишига ҳамда харажатларнинг камайиши натижасида ўртача иш ҳақи ошишига олиб келиши эҳтимоли бор;

Фан-таълим, техно­логия, инновация, техник ва технологик тараққиёт сохасида ҳамкорлик кенгайиши, иқтисодий кооперация ва интеграциялашув ривожла­ниши, рақамли иқтисодиётни шакллантириш жараёнлари тезлашиши, кадрлар салоҳияти соҳасида тажриба алма­шиш, уларнинг иш билан таъминланганлик даражаси оши­ши, дипломларни тан олиш жараёнларига йўл очилиши мумкин. ЕОИИ давлатлари ўртасида таълим, фан-технологиялар, кадрлар тайёрлаш ва уларнинг алмашинуви, аҳолининг иттифок, худудида ишлаши соҳасида ҳамкорлик кучайиши, ишлаб чиқаришга янги техника ва технологиялар, рақамли иқтисодиёт жорий этилиши имконияти кенгайишини кутиш мумкин;

Турли тўсиқлар (па­тент, тўловлар ва б.)нинг олиб ташланиши, меҳнат муҳожирларининг шароитлари яхшиланиб, ҳуқуқлари ҳимояланиши, ижтимоий таъминот, тиббий хизмат, меҳнат стажи, пенсия миқдорини ҳисоблашда баъзи жиҳатлар ино­батга олинишига замин яратилади. Хомашё, материал, ташиш, экспорт қилиш билан боғлиқ харажатлар, божхона харажатларининг пасайиши товарлар баҳосининг тушишига олиб келиши эҳтимоли бор;

Иттифок, доирасида молиявий ресурсларнинг эр­кин ҳаракати, капитал оқими, ҳамкорликда лойиҳаларни амалга ошириш ўзаро манфаатдорлик кучайишига олиб келади, Узбекистан ЕОРБ (Евроосиё ривожланиш бан­ки) маблатларидан фойдаланиш имкониятига эга бўлади. Ўзбекистонда ЕОИИ мамлакатлари банклари филиалларининг очилиши банк хизматларининг ривожлани­шига, кредит маблағлари кўпайишига ва банк кредитлари ҳамда хизмат турлари кенгайишига, баҳоси арзонлашувига ҳамда сифати яхшиланишига олиб келиши мумкин;

Давлатимизга қизиқиш билдирган инвесторларнинг кириб келиши янги иш ўринлари яратилиши, аҳоли бандлиги таъминланиши ва миграциянинг камайишига, аҳоли даромадларининг ошишига ва бу ўз навбатида уларнинг турмуш фаровонлиги юксалишига олиб келиши, меҳнат мигрантлари учун баъзи тўсиқлар камайиши, баъзи бир имтиёзлар шаклланиши мумкин. Масалан, дипломларнинг тан олиниши, бир хил солиқ режимининг жорий этилиши, ижтимоий таъминот, тиббий хизмат кўрсатиш, меҳнат стажларини инобатга олиш масалаларида бир хилликка эта бўлиш ва бошқалар;

Янада яқин қўшничилик, ўзаро ҳамкорлик, ён қўшнилар қўшилган ҳамкорлик иттифоқидан ажралиб, четда туриш ва бошқа қатор субъектив ва объектив сабабларни изоҳлаб, Ўзбекистон ЕОИИга қўшилиши баъзи бир ижобий ютуқларга олиб келиши мумкин, деган хулосани шакллантирса бўлади.

Мамлакат иқтисодиётининг барча соҳаларида таркибий ўзгаришларни амалга ошириш, иқтисодиётни инновацион ривожлантириш йўлига ўтиш орқали экспортга йўналтирилган иқтисодиётга эга бўлиш каби вазифалар қўйилганлиги ҳам Ўзбекистон турли иттифоқ ва ташкилотларга аъзо бўлганида ўзининг ўрнини эгаллаши ва ўз сўзини айта олишини таъминлашга асос бўлиши мумкин. Бугунги кунда Ўзбекистоннинг ташқи савдо бўйича йирик ҳамкорлари Россия, Қозоғистон ва Хитой ҳисобланади. Жаҳон савдо ташкилоти (ЖСТ)га 164 мамлакат аъзо бўлиб, улар томонидан жаҳон савдосининг 98 фоизи амалга оширилади, яна 21 давлат бу ташкилотга аъзо бўлишни режалаштирган. Марказий Осиё давлатларидан Қозоғистон, Тожикистон, Қирғизистон республикалари, ҳатто Ўзбекистон билан қўшни бўлган Афғонистон ҳам ЖСТ аъзоларидир. Ўзбекистоннинг ЖСТга аъзо бўлиши унинг иқтисодиёти инновацион ривожланишига, иқтисодиётга хорижий инвестицияларни жалб қилиш орқали инвестицион муҳит яхшиланишига замин яратиши мумкин.

Мамлакат баъзи товар ва маҳсулотларни, техника ва технологияларни ЖСТга аъзо давлатлардан арзонроқ баҳоларда ва қулайроқ шартларда сотиб олиши мумкин.

ЕОИИ аъзо давлатларининг кўпчилиги баъзи техника ва технологияларни бошқа хо­рижий давлатлардан сотиб олаётган шароитида мам- лакатимизнинг ўзи ЖСТга аъзо бўлиб, ушбу товарларни сотиб олиши биз учун анча арзон ва қулай бўлиши, субъектларимиз ишлаб чиқариш салоҳиятининг ҳамда товар-хизматларимизнинг рақобатбардошлигини оширишга хизмат қилиши мумкин.

Энди биз учун хавотирли бўлган баъзи сабабларга кўра Ўзбекистонда ишлаб чиқарувчиларининг рақобатбардошлиги, иттифоқда фаолият кўрсатаётган, нисбатан тажрибали, нисбатан ўзини ривожланган давлатлар деб билгувчи давлатлар билан тенг ҳуқуқлилик, товар ва хизматлар, капитал, кредит ҳаракати, чегара, божхона тартиблари ва бошқаларда тенглик ва ҳамкорлик тамойилларига баробар риоя қилиш масалаларини киритиш мумкин, чунки бугунги кунда мазкур иттифоққа аъзо давлатларнинг ҳамкорлик муносабатларида маълум камчилик ва ноаниқликлар мавжудлигини ҳаётнинг ўзи кўрсатмоқда ва уларнинг баъзилари бўйича қуйидаги фактлар мавжуд.

ЕОИИга бугуноқ аъзо бўлишнинг зарурлигини Ўзбекистонлик меҳнат мигрантларига енгиллик бўлиши билан асослашни биз кўп жиҳатдан тўғри деб ҳисоблашимиз мумкин.

Чунки мамлакатимиз бошқа давлатлар учун иш кучи етказиб берувчи давлат бўлмаслиги, мамлакатимиз аҳолиси ўз ҳудудида меҳнат фаолиятини амалга оширувчи давлатга айланиши лозим. Аҳоли Ўзбекистоннинг ялпи ички маҳсулотини яратувчи, иқтисодий ўсиш учун катта салоҳият берувчи меҳнат ресурсидир.

Ўзбекистонда мана шундай меҳнат ресурсларидан самарали фойдалана олмаяпмиз. Фикримизча, аъзолик масалаларида Ўзбекистоннинг ЕОИИга зудлик билан, сон ва сифат жиҳатдан таҳлил ва ўлчамларсиз аъзо бўлишида меҳнат мигрантларининг патент тўлаши ёки рус тилидан имтиҳон топширишдан озод қилиниши каби сабабларни устувор қўйиш мамлакат иқтисодиёти ва ҳаётига ижобий ёки салбий таъсир қилувчи салмоқли омиллар орасида анча аҳамиятсиз омилдир. Яна шуни таъкидлаш лозимки, меҳнат мигрантларига енгил бўлиши учун аъзо бўлишимиз керак, деган хулоса фақат бугунги кун учун долзарбдир. Лекин келажакдаги ривожланиш ва ҳамкорлик муносабатларимиз стратегиясида бунданда манфаатли бўлган масалаларни режалаштиришимиз лозим. Ушбу масалаларнинг амалга ошиши меҳнат мигрантлари билан боғлиқ кўпгина масалаларнинг ижобий ечимига, миграциянинг камайишига олиб келади.

Бугунга қадар Евроосиё иттифоқи ҳудудида баъзи бир масалалар бўйича давлатлар ўртасида келишмовчиликлар, савдо тўсиқларининг мавжуд­лиги, озиқ-овқат, алкоголь, фармацевтика бозорларида ҳали-ҳануз ечилмаган муаммолар борлиги, Россия давлат органлари, йирик ишлаб чиқарувчилари, ҳамкорлар ЕОИИга ўз товарларини так­лиф қилиш бозори сифатида

қараётганлигини ҳам инобатга олиш лозим. Баъзи то­варларни ишлаб чиқаргандан кўра уни олиб сотиш салмоғи ошиб кетаётганлиги, натижада ишлаб чиқариш ва тадбиркорлик фаолияти самараси камайиб, олиб сотиш эса товарлар баҳосининг турлича бўлишига олиб келаётганлиги ва товарлар баҳоларини бирхиллаштириш масалаларига эътибор берилмаётганлиги ҳал қилиниши зарур бўлган муаммолардан ҳисобланади.

Хулоса ўрнида таъкидлаш лозимки, Республика авваламбор ЕОИИ билан эркин савдо зонаси бўйича битами асосида фаолият олиб бориб, ЕОИИга аъзо давлатлар ҳаётида мавжуд баъзи муаммолар ва натижаларни ўрганиши ҳамда мамлакатимиз салоҳияти ва имкониятларини чуқур таҳлил этган ҳолда ЕОИИга аъзолик масалалари бўйича қарор қабул қилиниши мақсадга мувофиқ бўлади, деб ҳисоблаймиз.

**Ўринов А.А. – Фарғона давлат университети илмий ишлар ва инновациялар бўйича проректори, иқтисодиёт фанлари номзоди, доцент.**

**Додобоев Ю. – иқтисодиёт фанлари доктори, профессор.**