**Абулҳасан Нуриймон Абдураҳимнинг “Жамият сиёсий барқарорлигига диний мазмундаги виртуал таҳдидларнинг таъсири” мавзуидаги фалсафа доктори илмий даражасини олиш учун тайёрланган диссертацияси авторефератига**

**ТАҚРИЗ**

Глобаллашув ва модернизациялашув жараёнлари туфайли, “оммавий маданият” таъсири остида кўплаб маънавий ва мафкуравий таҳдидларни келтириб чиқармоқда. Бу эса, жамият сиёсий барқарорлигига катта зиён етказмоқда. Хусусан, ташқи таҳдидлар, сиёсий барқарорликка жаҳоннинг айрим сиёсий субъектлари томонидан тарқатилаётган ғаразли ахборотлар бевосита ва ёки билвосита ёшлар онги ва қалбига таъсир этиб, манипулятив характерга эга бўлмоқда. Табиийки, бундай таҳдидлардан ёшларни асраб авайлаш ва уни қандай амалга оширишда жаҳонда кечаётган ахборот хавфсизлигига, виртуал оламда кечаётган ҳолатларга қандай жавоб қайтариш, унга қарши қандай усул ва воситалар, барқарорликни таъминлаш механизмларини асослаш ҳамда ушбу йўналишда илғор жаҳон тажрибасидан фойдаланиш долзарб муаммо сифатида қаралмоқда.

Маълумки, виртуал оламда мавжуд ахборотлар характери ва тартиби жамият сиёсий осойишталик ва барқарорлигининг ўзига хос барометри бўлиб хизмат қилади. Жумладан, виртуал ҳаётда диний фикрлар хилма-хиллиги ҳолати намоён бўлса, беқарорлик кўрсаткичи, диний муносабатлар тизимида муаммоли вазият етилиб келаётганининг ўзига хос аломати сифатида талқин қилинади. Бугунги кунда сиёсий соҳада кучга қараганда ахборот омили тобора сезиларли аҳамият касб этиб бормоқда. Ахборот хуружи ғаразли геосиёсий манфаатларни амалга ошириш йўлида турли кучлар томонидан кенг қўлланмоқда. Бундай ҳолат интернет сайтларига турли сиёсий кучларнинг босим ўтказишга интилаётгани, улардан ўз манфаатлари йўлида фойдаланишга уринаётганини кўрсатади. Шундай шароитда, ахборот узатиш жараёни дунё миқёсида демократик қоидалар асосида амалга оширилиши муҳим ҳисобланади. Чунки ҳар бир суверен давлат демократик жамият қуриш сари интилар экан, аввало, ўз қадриятларига, миллий менталитетига суянади, истиқбол учун режалар шулардан келиб чиқиб тузилади, мақсадлар эса ўша халқ манфаатларини ифода этади. Иккинчи томондан, демократия умумэътироф этилган қонун-қоидаларни рад этмайди, балки уни мустаҳкамлайди. Шуни ҳам унутмаслик керакки, бирор жойда пайдо бўлган қонуниятларни иқкинчи жойда шундайлигича тўлиқ ҳаётга татбиқ қилиб бўлмайди. Унинг самарали томонларини ўрганиш, камчиликларидан хулоса чиқариб, ўша халқнинг тарихий, маданий қадриятларидан келиб чиққан ҳолда фаолият юритиш зарур – деб, тадқиқотчи муаммога тўғри ёндашган.

Тадқиқотчи Нуриймон Абулҳасаннинг “Жамият сиёсий барқарорлигига диний мазмундаги виртуал таҳдидларнинг таъсири” мавзуидаги тадқиқоти муҳим аҳамиятга эга бўлиб, ижтимоий тармоқларда диний мазмундаги ахборот ва даъватларнинг тобора сиёсийлашиб бораётганлигини, ташқи кучларнинг мамлакатимиздаги ижтимоий-сиёсий жараёнларга аралашишга интилиши каби жамиятимиз барқарорлигига салбий таъсир қилувчи омиллар очиб берилган.

Юқоридагиларни ҳисобга олган ҳолда Нуриймон Абулҳасан томонидан “Жамият сиёсий барқарорлигига диний мазмундаги виртуал таҳдидларнинг таъсири” мавзуида бажарилган иш ҳар тарафлама тугалланган ва мустақил иш ҳамда диссертант сиёсий фанлар бўйича фалсафа доктори илмий даражасини олишга лойиқ деб ҳисоблайман.

----------------------------------------------------------

-----------------------------------------------------------

---------------------------------------------------------- Ф.И.Ш