ИНТЕРВЬЮ

2020,12,14.

«Илм маърифат ва рақамли иқтисодиётни ривожлантириш йили» да амалга оширишга оид давлат дастурида айнан озиқ овқат маҳсулотларининг сифати ва хавфсизлигини таъминлаш юзасидан тегишли вазифалар белгиланган эди. Бугунги семинарда депутатларимиз билан тегишли соҳа вакилларининг ушбу соҳада амалга оширган ишлари бўйича ахбороти тингланди. Ушбу сохадаги камчиликлар, муаммолар ва олдинга қўйилган вазифалари юзасидан фикр, мулоҳазалари мухокама килинди.

Хусусан ушбу сохада тегишли назорат ва мониторингнинг етарли эмаслиги натижасида овқатдан захарланиш ҳолатлари кузатилётгани айтиб ўтилди. Статистик маълумотларга қараганда охирги уч йилда озиқ- овқатдан захарланиш холатлари 166 та холат қайт этилган бўлиб, 1810 нафар фуқоро жабрланган. 18 нафар фуқоро вафот этган.

Депутатларимиз тамонидан озиқ овқат махсулотлари сифати ва хавфсизлиги сохасининг хуқуқий асосларини такомиллаштириш масалаларига, амалдаги қонуннинг бугунги кун талабига жавоб бермаслиги, халқаро стандартларга кўра такомиллаштириш лозимлиги масалаларига эътибор қаратилди. Ветеринария ва фитосанитария қоидалари, санитария қоидалари ва нормалари ишлаб чиқариш амалиётига тўғри келмаслиги таъкидланди. Депутатлар тамонидан ушбу соҳадаги норматив хужжатларни халқаро стандартларга мос равишда такомиллаштириш, амалдаги қонунни халқаро меёрларга мос равишда уйғунлаштириш, ветеринария, фитосанитария санитария, қоидалари ва меъёрларини қайта кўриб чиқиш, озиқ овқат махсулотларига қўшиладиган хар хил турдаги соғлик учун хавф туғдириши мумкин бўлган кимёвий моддалар ва ўсимлик ёғларини ишлитишда техник жихатдан тартибга солишга оид норматив хужжатларни такомиллаштириш, қолаверса ушбу саҳада хам инновацион методлар, инновацион усулларни қўллаш лозимлиги каби масалаларга эътибор қаратилди.

Семинар якунида озиқ овқат махсулотларининг сифати ва хавфсизлигини таъминлашнинг хуқуқий асосларини такомиллаштириш билан бирга, белгиланган вазифаларни бажарилиши юзасидан парламент назоратини олиб бориш ва амалга оширишда кўмаклашиш каби масалалар юзасидан қўмитанинг тегишли тавсиялари ишлаб чиқилди.