**Тадбиркорлик субъектларининг чет эл валютасида олинган банк кредитларини қайтаришда юзага келган ҳолатларни ўрганиш юзасидан ташкил этилган Ишчи гуруҳининг  
ўрганишлари натижаси бўйича  
 МАЪЛУМОТНОМА**

Ўзбекистон Республикаси Бош вазирининг 2021 йил 14 январдаги  
21/3-4-сон топшириғига мувофиқ Ўзбекистон Республикаси Президентининг **“Валюта сиёсатини либераллаштириш бўйича биринчи навбатдаги чора-тадбирлар тўғрисида”** 2017 йил 2 сентябрдаги ПФ-5177-сон Фармони қабул қилингунга қадар тадбиркорлар томонидан чет эл валютасида олинган банк кредитларини қайтаришда юзага келаётган муаммолар юзасидан Ўзбекистон Республикаси Олий Мажлиси Қонунчилик палатаси Спикерининг  
2021 йил 9 январдаги 01-1/30-сон хатида кўрсатиб ўтилган 21 та тадбиркорлик субъектлари бўйича ҳолатлар 2021 йил 21-27 январь кунлари Ишчи гуруҳ томонидан ҳудудларга чиққан ҳолда ўрганилди.

Юқорида таъкидланган **“Валюта сиёсатини либераллаштириш бўйича биринчи навбатдаги чора-тадбирлар тўғрисида”ги**   
ПФ-5177-Фармонининг **4–бандида**:

- хорижий валютада кредитлар бериш ва ундириш шартлари кредит сиёсатидан келиб чиққан ҳолда томонларнинг ўзаро келишувига асосан тижорат банклари томонидан мустақил белгиланиши;

- банкларнинг хорижий валюта олди-сотдиси билан боғлиқ операциялар бўйича таваккалчиликлари тадбиркорлик таваккалчилиги ҳисобланади ҳамда уларни бошқариш тижорат банкининг ваколатига кириши;

- хорижий валюта олди-сотдиси бўйича комиссион воситачилик ҳақи миқдори тижорат банки томонидан мустақил белгиланиши;

- тижорат банкларига хорижий валютада операцияларни амалга ошириш бўйича лицензия бериш амалиёти бекор қилинади. Тижорат банкларининг хорижий валюта билан операциялари банк фаолиятини амалга ошириш ҳуқуқини берувчи лицензия асосида амалга оширилиши кўрсатиб ўтилган.

Бундан ташқари, Ўзбекистон Республикаси Президентининг 2018 йил 29 мартдаги **“Ўзбекистон Республикасида мева-сабзавотчиликни жадал ривожлантиришга доир қўшимча чора-тадбирлар тўғрисида”**ги ПФ-5388-сонли Фармонининг **8–бандида** қуйидагилар назарда тутилган:

Ўзбекистон Республикаси Вазирлар Маҳкамаси бир ой муддатда Ўзбекистон Республикаси Вазирлар Маҳкамаси ҳузуридаги Тадбиркорлик фаолиятини ривожлантиришни қўллаб-қувватлаш давлат жамғармаси томонидан 2017 йил 5 сентябргача иссиқхоналар қуриш, интенсив боғлар яратиш ва музлатгичлар қуриш учун халқаро молия институтлари кредит линиялари ҳисобидан ажратилган валюта кредитлари бўйича белгиланган фоиз ставкасининг **50 фоизгача миқдорида компенсация тўлаш белгилаб** ўтилган.

Йиғма ишчи гуруҳ томонидан вазирлик ва идоралар ҳамда ҳудудларга бириктирилган Кичик ишчи гуруҳларнинг ҳар бир тадбиркорлик субъекти кесимида жойига чиққан ҳолда ўтказган ўрганишлари натижаси умумлаштирилди (***ўрганиш натижалари юзасидаги маълумотлар ҳамда тадбиркорлик субъектларининг паспортлари илова қилинади***).

Ушбу тадбиркорлик субъектларини тижорат банклари кесимида таҳлил қиладиган бўлсак, **ТИФ “Миллий банки”да 8 та,   
АТБ “Қишлоққурилишбанк” 3 та, АТБ “Ўзсаноатқурилишбанк”,   
АТБ “Асака” ва ХАТБ “Ҳамкорбанк”ларида 2 тадан ҳамда   
АТБ “Ипотекабанк”, АТБ “Туронбанк”, АТБ “Микрокредитбанк” ва АТБ “Халқ банк”ларида 1 тадан жами 21 та** мижозларни ташкил этади.

Ҳудди шу, тадбиркорлик субъектлари ҳудудлар кесимида таҳлил қилинганда Сурхондарё вилоятида **8 та,** Фарғона вилоятида **4 та,** Қашқадарё ва Наманган вилоятида **3 тадан** ҳамда Бухоро, Хоразм ва Навоий вилоятларида **1 тадан** тўғри келади.

**I. ТИФ Миллий банки (*8 та тадбиркорлик субъекти*)**

1.1. **“Тинчлик” кўп тармоқли хусусий фирмаси**га (Фарғона вилояти) 2016 йил 17 октябрдаги 100/963-сонли кредит шартномасига асосан 500 тонна сиғимли **“Совутиш камераси”**ни ташкил қилиш учун 60 ой муддатга йиллик 5,5 фоиз ставкасида 100 000,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил октябрь ойида ишга тушурилган. 2020 йил май ойидаги қўшимча келишувга асосан кредитнинг асосий график тўловига **Пандемия сабабли** 12 ой муддатга узайтириб берилган.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармасининг молиявий кўмагидан фойдаланиб келмоқда**. Бугунги кунда мижознинг кредит бўйича муддати ўтган қарздорлиги мавжуд эмас.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 5 йилга узайтирган ҳолда 2027 йил 15 сентябрь қилиб белгилаш;

- йиллик 8 фоиз устама тўлаш шарти билан айланма маблағларни тўлдириш учун 1 млрд.сўм миқдорида 36 ой муддатга имтиёзли кредит ажратиш;

- ишлаб чиқаришни кенгайтириш мақсадида имтиёзли кредит олиш.

1.2. **“Қувасой боғи нафис” ФХ**га (Фарғона вилояти) 2016 йил 19 сентябрдаги 100867/2016-сонли кредит шартномасига асосан 500 тонна сиғимли **“Совутиш камераси”**ни ташкил қилиш учун 60 ой муддатга йиллик 5,5 фоиз ставкада 100 000,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил август ойида ишга тушурилган. Ушбу мижозга 2020 йил май ойидаги қўшимча келишувга асосан кредитнинг асосий график тўловига **Пандемия сабабли** 12 ой ҳамда охирги тўлов муддати 6 ойга узайтириб берилган.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармасининг молиявий кўмагидан фойдаланиб келмоқда.** Бугунги кунда мижознинг кредит бўйича муддати ўтган қарздорлиги мавжуд эмас.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 10 йилга узайтирган ҳолда 2027 йил 15 март қилиб белгилаш;

- йиллик 8 фоиз устама тўлаш шарти билан айланма маблағларни тўлдириш учун 2 млрд.сўм миқдорида 36 ой муддатга имтиёзли кредит ажратиш;

- боғ ташкил этиш учун 10 гектар ер майдони ажратиш.

1.3.  **“Ғеrgаnа Quality Bricks” МЧЖ**га (Фарғона вилояти) 2016 йил 17 октябрдаги 100965/2016-сонли кредит шартномасига асосан 300 тонна сиғимли **“Совутиш камераси”**ни ташкил қилиш учун 60 ой муддатга йиллик 5,5 фоиз ставкада 150 000,0 АҚШ доллари миқдорида кредит маблаги ажратилган.

Мижоз томонидан кредит маблағи мақсадли ишлатилиб, лойиҳа 2018 йил феврал ойида ишга тушурилган. Ушбу мижозга 2018 йил 12 ойга кредит асосий қарзига имтиёзли давр берилган ҳамда 2020 йил декабрь ойида **Пандемия сабабли** шартнома муддати 6 ойга узайтириб берилган.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармасининг молиявий кўмагидан фойдаланиб келмоқда.** Бугунги кунда мижознинг кредит бўйича муддати ўтган қарздорлиги мавжуд эмас.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит асосий қарздорлигини 50 фоизини қоплаб бериш;

- банкдан олган кредит муддатини қўшимча 12 йилга узайтирган ҳолда 2033 йил 15 март қилилб белгилаш.

1.4.  **“Optimal Impuls” МЧЖ**га (Фарғона вилояти) 2017 йил 10 январдаги 163203/2017-сонли кредит шартномасига асосан соатига  
2 000-2 500 дона шарбатли ичимликлар ишлаб чиқариш бўйича **“Сок ишлаб чиқариш”** ускунасини сотиб олиш учун 60 ой муддатга йиллик 5,5 фоиз ставкада 268 750,0 АҚШ доллари миқдорида кредит маблаги ажратилган.

Мижоз томонидан кредит маблағи мақсадли ишлатилиб, лойиҳа 2018 йил феврал ойида ишга тушурилган. Ушбу мижозга 2018 йил март ойида 12 ой имтиёзли давр қўшимча берилган.

2019 йилда кредит муддати 24 ойга узайтирилган, 2020 йил декабр ойида **Пандемия сабабли** 6 ойга кредит муддати узайтирилган. **Тадбиркорлик фаолиятини қўллаб-қувватлаш давлат жамғармасининг молиявий кўмагидан пандемия сабабли 6 ойга фойдаланган.** Бугунги кунда мижознинг кредит бўйича муддати ўтган қарздорлиги мавжуд эмас.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 5 йилга узайтирган ҳолда 2028 йил 15 сентябрь қилиб белгилаш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит фоиз қарздорлигини 50 фоизини қоплаб бериш;

- йиллик 8 фоиз устама тўлаш шарти билан айланма маблағларни тўлдириш учун 1 млрд.сўм миқдорида 36 ой муддатга имтиёзли кредит ажратиш;

- ишлаб чиқариш фаолиятини кенгайтириш, ускуналарни модернизация қилиш, янги иш ўринлари яратиш, ишлаб чиқарилган маҳсулотлар салмоғини кўпайтириш, хорижий ҳамкорлар билан имзоланган экспорт шартнома шартларини тўлиқ бажариш учун 4 млрд.сўм миқдорида имтиёзли фоиз ставкада кредит ажратиш.

1.5. **“Lankaver Lux” МЧЖ**га (Наманган вилояти) 2016 йил 26 августдаги 385-сонли кредит шартномасига асосан 1 500 тонна сиғимли **“Совутиш камераси”**ни ташкил қилиш учун 60 ой муддатга йиллик 5,5 фоиз ставкада 399 550,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил июнь ойида ишга тушурилган. 2018 йилда ҳамда **Пандемия сабабли** 2020 йилда кредитнинг график тўловларига имтиёзлар берилган.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармасининг молиявий кўмагидан фойдаланиб келмоқда.** Бугунги кунда мижознинг кредит бўйича 53 149,0 АҚШ доллари миқдорида муддати ўтган 155 355,56 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда ёрдам кўрсатиш сўралди.

1.6. **“Сайқал-тош”** қурилиш ва ишлаб чиқариш корхонасига (Қашқадарё вилояти) 2016 йил 18 ноябрдаги 1451-сонли кредит шартномасига асосан 600 тонна сиғимли **“Совутиш камераси”**ни ташкил қилиш учун 60 ой муддатга йиллик 5,5 фоиз ставкасида 249 200,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йилда ишга тушурилган. Ушбу мижозга 2018 йил март ойидаги қўшимча келишувга асосан 12 ойга имтиёзли давр узайтириб берилган. 2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармасининг молиявий кўмагидан фойдаланиб келмоқда.** Бугунги кунда мижознинг кредит бўйича муддати ўтган қарздорлиги мавжуд эмас.

Ўрганиш давомида тадбиркор томонидан ташкил этилган 600 тонна сиғимли музлатгич омборида маҳсулот сақланмаётганлиги сақланаётганлиги аниқланди. Ушбу ҳолат юзасидан тадбиркор 2017 йил октябр ойидан кейин курс кескин равишда ошиб кетганлиги сабабли молиявий қийинчиликларга дуч келганлигини айтиб ўтди.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда ёрдам кўрсатиш сўралди.

1.7. **“Жамол Юлдуз Савдо Сервис” МЧЖ**га (Хоразм вилояти) 2017 йил 2 майдаги 323/2017-сонли кредит шартномасига асосан йиллик 28 тонна қуритилган қишлоқ хўжалиги маҳсулотларини ишлаб чиқариш **“Музлатгич омборхона ва мева-сабзавотларни қуритиш”** жиҳозларини сотиб олиш учун 60 ой муддатга йиллик 5,5 фоиз ставкасида 499 380,0 АҚШ доллари миқдорида кредит маблағи ажратилган.

Музлатгич омборхонаси 2017 йилда ишга туширилган бўлсада, **меваларни қуритиш лойиҳаси амалга оширилмаган**. Ушбу мижозга **ПФ-5177-сонли Фармонга асосан кредит шартномасининг муддати 2 йил ҳамда имтиёзли даври 1 йил қўшимча узайтириб берилган**.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд, аммо, муддати ўтган қарздорлиги юзага келганлиги сабабли **шартнома тўхтатилган.** Бугунги кунда мижознинг кредит бўйича 194 057,63 АҚШ доллари миқдорида муддати ўтган қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда амалий ёрдам кўрсатиш сўралди.

1.8. **“Бойсун-Сурхон Агрофирмаси” МЧЖ**га (Сурхондарё вилояти) 2017 йил 7 июндаги 28/2017-сонли кредит шартномасига асосан 2 000 тонна сиғимли **“Музлатгич ускунаси, кўчат етиштириш, мева-сабзавотни қайта ишлаш, қуритиш, саралаш ва қадоқлаш** **ускуналари ҳамда минитракторлар”** харид қилиш учун 60 ой муддатга йиллик 7,38 (*ўзгарувчан*) фоиз ставкасида 955 000,0 АҚШ доллари миқдорида кредит маблағлари ажратилган.

Мижоз томонидан кредит маблағи мақсадли ишлатилиб, лойиҳа 2018 йил июнь ойида ишга тушурилган. 2017 йилдан бошлаб икки маротаба кредит асосий қарздорлигини тўлаш графигига ўзгартириш киритилган. Бугунги кунда мижознинг кредит бўйича 510 710,86 АҚШ доллари миқдорида муддати ўтган қарздорлиги мавжуд.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 5 йилга узайтирган ҳолда муддати ўтган қарздорликларини кейинги даврга қайта тақсимлаш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит фоиз қарздорлигини 50 фоизини қоплаб бериш.

**II. АТБ “Қишлоққурилишбанк”**

2.1.  **“Рухсат Шахноза” ХК**га (Бухоро вилояти) 2015 йил 5 ноябрдаги 138-сонли кредит шартномасига асосан 450 тонна сиғимли **“Совутиш камераси”**ни ташкил қилиш учун 84 ой муддатга йиллик 5,5 фоиз ставкасида 240 000,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йилда ишга тушурилган. Ушбу мижозга 2016 йилда аризасига асосан 1 йил имтиёзли давр ва **ПФ-5177-сонли Фармонга** мувофиқ **2 йил қўшимча имтиёзли давр** ҳамда **кредит шартномаси 5 йилга узайтириб берилган**.

2018 йил 29 мартдаги **ПФ-5388-сонли Фармонига** мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд, аммо, муддати ўтган қарздорлиги юзага келганлиги сабабли **шартнома тўхтатилган.** Бугунги кунда мижознинг кредит бўйича 38 088,97 АҚШ доллари миқдорида муддати ўтган ҳамда 187 945,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан қурилган музлатгич омборхонаси ҳозирги кунда ишчи ҳолатда эканлиги банк кредит ҳисобига 450 тоннали тадбиркорнинг ўз маблағи ҳисобидан 150 тонна сиғимли музлатгич омборхонасида маҳсулот сақланмаётганлиги аниқланди.

Ушбу ҳолат юзасидан тадбиркорнинг таъкидлашича молиявий қийинчиликларга дуч келганлиги айланма маблағлари мавжуд бўлмаганлиги сабабли музлатгичда маҳсулот қабул қила олмаганлигини маълум қилди.

Бундан ташқари, тадбиркорнинг “Совутиш камераси” ташкил этиш учун олгани кредит гаров таъминоти сифатида қўйилган “Рухсат Шахноза” хусусий корхонасига тегишли бўлган Бухоро тумани ҳудудидаги “Бино иншоотлар” ва “Савдо ва маиший хизмат кўрсатиш ҳамда автомобилларга техник хизмат кўрсатиш шахобчаси” биносида бошқа йўналишдаги тадбиркорлик фаолияти амалга оширилаётганлиги, ушбу мажмуалардаги дўконлар тадбиркорларга ижарага берилганлиги ҳамда қолган бўш дўконлар ишга туширилиб, самарали фойдаланилган тақдирда банкдан олинган кредит тўловларини тўлиқ амалга ошириш имконияти мавжуд. (*Ўрганиш давомидаги фотосуратлар илова қилинади*)

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- айланма маблағларни тўлдириш учун имтиёзли фоиз ставкаларида банк кредити ажратилиши;

- тижорат банки томонидан муддати ўтган қарздорлиги юзага келганлиги сабабли суд процессини тўхтатиш юзасидан амалий ёрдам бериш сўралди;

- тижорат банки томонида кредит маблағи ҳисоб-рақамдан чиққунга қадар олинган фоиз тўловларини тадбиркорга қайтариш;

- гаровга олинган мол-мулкларни бугунги кун ҳолатига қайта баҳолаш орқали кредитга қўйилган таъминотларни қисман чиқариш.

2.2. **“Амина Зиё Нур” ХК**га (Сурхондарё вилояти) 2014 йил   
26 ноябрдаги 145-сонли кредит шартномасига асосан 200 тонна сиғимли **“Совутиш камераси”**ни ташкил қилиш учун 78 ой муддатга йиллик 4 фоиз ставкасида 95 100,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2016 йилда ишга тушурилган. Бугунги кунда мижознинг кредит бўйича 10 574,0 АҚШ доллари миқдорида муддати ўтган ҳамда 25 391,59 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 3 йилга узайтириш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит фоиз қарздорлигини 50 фоизини қоплаб бериш;

2.3. **“Исфандиёр Барака” МЧЖ**га (Сурхондарё вилояти) 2015 йил 25 мартдаги 21-сонли кредит шартномасига асосан 500 тонна сиғимли **“Совутиш камераси”**ни ташкил қилиш учун 60 ой муддатга йиллик 4 фоиз ставкасида 205 000,0 АҚШ доллари миқдорида кредит маблағи ажратилган. Мижоз томонидан кредит маблағи мақсадли ишлатилиб, лойиҳа 2016 йил май ойида ишга тушурилган. Бугунги кунда мижознинг кредит бўйича 48 000,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча узайтириш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит фоиз қарздорлигини 50 фоизини қоплаб бериш.

**III. АТБ “Ўзсаноатқурилишбанк”**

3.1. **“Навоий Пряжа” ИЧП**га (Навоий вилояти) 2015 йил 5 ноябрдаги 138-сонли кредит шартномасига асосан йиллик ўртача 129,4 тонна калава ип ишлаб чиқарувчи **“Сунъий толалар”** ишлаб чиқариш лойиҳаси учун 60 ой муддатга йиллик 7,7 (*+LIBOR*) фоиз ставкасида 350 000,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилилб, лойиҳа 2017 йил июнь ойида ишга тушурилган. **ПФ-5177-сонли Фармонга** мувофиқ ушбу мижозга 2017 йил декабр ойида **1 йил муддатга кредит шартномаси муддати узайтириб берилган***.*

Бугунги кунда мижознинг кредит бўйича 145 956,0 АҚШ доллари миқдорида муддати ўтган ҳамда 190 101,28 АҚШ доллари миқдорида муддатли қарздорлиги мавжуд.

Бугунги кунда калава ип ишлаб чиқариш учун зарур бўлган **“Нитрон”** хом-ашёси маҳаллий ишлаб чиқарувчилар томонидан ишлаб чиқарилмаётганлиги сабабли корхона фаолияти тўхтаган.

***Ўрганиш жараёнида тадбиркорлик субъектини топиш имкони бўлмади.***

3.2. **“Мансур Ота” ФХ**га (Қашқадарё вилояти) 2016 йил 25 августдаги 500-сонли кредит шартномасига асосан 500 тонна сиғимли **“Совутиш камераси”**ни ташкил этиш учун 84 ой муддатга йиллик 5,5 фоиз ставкасида 175 900,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил май ойида ишга тушурилган. **Пандемия сабабли тўлов графигига ўзгартириш киритилган.** Бугунги кунда мижознинг кредит бўйича 23 397,62 АҚШ доллари миқдорида муддати ўтган ҳамда 142 355,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан ташкил этилган 500 тонна сиғимли музлатгич ишчи ҳолатда эканлиги лекин омборида маҳсулот сақланмаётганлиги аниқланди.

Ушбу ҳолат юзасидан тадбиркор музлатгич омборхонасида хоналарни ижарага беришга талабгор йўқлиги ва ўз маблағи ҳисобидан бир неча бор қишлоқ хўжалик маҳсулотлари сақлаган ҳолда зарар кўрганлиги сабабли музлатгич омборхонасини электр энергияси таъминотидан ўз хохишига кўра узиб қўйдирганлигини билдирди.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда амалий ёрдам кўрсатиш сўралди.

**IV. АТБ “Асакабанк”**

4.1. **“Тагов Мевалари Нур” МЧЖ**га (Қашқадарё вилояти) 2016 йил 14 октябрдаги 124А-сонли кредит шартномасига асосан 1 300 тонна сиғимли **“Совутиш камераси”**ни ташкил этиш учун 84 ой муддатга йиллик 5,5 фоиз ставкасида 589 200,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2018 йил январь ойида ишга тушурилган. Пандемия сабабли тўлов графигига ўзгартириш киритилган.

2018 йил **29 мартдаги ПФ-5388-сонли Фармонига мувофиқ** **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд бўлиб, муддати ўтган қарздорлиги бўлганлиги сабабли компенсация тўлови музлатилган. Бугунги кунда мижознинг кредит бўйича 73 650,0 АҚШ доллари миқдорида муддати ўтган ҳамда 654 397,4 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан ташкил этилган 1 300 тонна сиғимли музлатгич омборида 70 тонна олма сақланаётганлиги аниқланди. Ушбу ҳолат юзасидан тадбиркор ўтган йилда об ҳаво ноқулай келганлиги, қишлоқ хўжалиги маҳсулотлари катта зарар кўрганлиги сабабли ҳозирда музлатгичга талаб йўқлигини айтиб ўтди.

Бундан ташқари, тадбиркорлик субъектининг кредит олиш учун банкга тақдим этган лойиҳанинг “Техник иқтисодий асослари” ўрганилганда тадбиркор 2015 йилда 9,1 гектар ер майдонида интенсив боғ ташкил этганлиги ҳамда ушбу боғ икки йил муддатга ҳосилга кирган ҳолда боғдан чиқадиган маҳсулотлар эвазига лойиҳа амалга оширилиши кўзда тутилган.

Тадбиркорнинг таъкидлашича боғ 2022 йилдан ҳосилга киришини ва ундан кейин ўз маҳсулотларини музлатгичда сақлаган ҳолда чет давлатларга экспорт қилишини айтиб ўтди.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда амалий ёрдам кўрсатиш сўралди.

Ўрганиш жараёнида тижорат банки томонидан кредит муддатини 10 йилгача муддатга узайтириб бериш таклифи берилди.

4.2. **“Нилу Файз Имкон” МЧЖ**га (Сурхондарё вилояти) 2017 йил 26 июндаги 626-сонли кредит шартномасига асосан 700 тонна сиғимли **“Совутиш камераси”**ни ташкил этиш учун 60 ой муддатга йиллик 6 фоиз ставкасида 325 000,0 АҚШ доллари миқдорида кредит маблағи ажратилган.

Мижозга 2019 йилда шартнома муддати 2 йил муддатга узайтириб берилган ҳамда 2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд. Бугунги кунда мижознинг кредит бўйича 255 937,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда амалий ёрдам кўрсатиш сўралди.

**V. ХАТБ “Ҳамкорбанк”**

5.1. **“Сайдуллаев Элбек Хабибуллаевич” МЧЖ**га (Сурхондарё вилояти) 2016 йил 29 сентябрдаги 727-сонли кредит шартномасига асосан 200 тонна сиғимли **“Совутиш камераси”**ни ташкил этиш учун 60 ой муддатга йиллик 4 фоиз ставкасида 98 950,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилилб, лойиҳа 2017 йил январь ойида ишга тушурилган. Мижозга шартнома муддати 2 йил муддатга узайтириб берилган.

2018 йил 29 мартдаги ПФ-5388-сонли Фармонига мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд. Бугунги кунда мижознинг кредит бўйича 79 200,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда ёрдам кўрсатиш сўралди.

5.2. **“Фурсат Маҳорат” ХК**га (Сурхондарё вилояти) 2016 йил 14 августдаги 535-сонли кредит шартномасига асосан 600 тонна сиғимли **“Совутиш камераси”**ни ташкил этиш учун 78 ой муддатга йиллик 4 фоиз ставкасида 99 105,0 АҚШ доллари миқдорида ҳамда 2017 йил 13 июлдаги 13-сонли кредит шартномасига асосан шу йўналишда 120 ой муддатга йиллик 5,5 фоиз ставкасида 232 736,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил январь ойида ишга тушурилган. Мижозга   
1-кредит шартномаси муддати 2 йил муддатга узайтириб берилган. 2018 йил 29 мартдаги ПФ-5388-сонли Фармонига мувофиқ **2 та кредит учун** **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд.

Бугунги кунда мижознинг кредит бўйича 14 826,0 АҚШ доллари миқдорида муддати ўтган ҳамда 316 087,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- гаровга олинган мол-мулкларни бугунги кун ҳолатига қайта баҳолаш орқали кредитга қўйилган таъминотларни қисман чиқариш.

- мева сабзавот ва қишлоқ хўжалиги маҳсулотларини етиштиришда ижара асосида экин майдонлари, айланма маблағ ва субсидиялар ажратилишида амалий ёрдам бериш;

- муддати ўтган кредит қарздорлиги учун ҳисобланган пеня тўловларини тўламасликка ёрдам бериш.

**VI.** **АТБ** “**Ипотекабанк”**

6.1. **“Ташкент Труст Траде” МЧЖ**га (Сурхондарё вилояти) 2017 йил 28 июлдаги 78-сонли кредит шартномасига асосан 500 тонна сиғимли **“Совутиш камераси”**ни ташкил этиш учун 48 ой муддатга йиллик 5,5 фоиз ставкасида 250 000,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2018 йил апрель ойида ишга тушурилган. **ПФ-5177-сонли Фармонга** мувофиқ ушбу мижозга шартнома муддати 4 йил муддатга узайтириб берилган. 2018 йил 29 мартдаги **ПФ-5388-сонли Фармонига** мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд. Бугунги кунда мижознинг кредит бўйича 216 600,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишда ёрдам кўрсатиш ўралди:

**VII. АТБ “Туронбанк”**

7.1. **“Жаҳон Жавоҳири Инвест” МЧЖ**га (Наманган вилояти) 2016 йил 9 сентябрдаги 145-сонли кредит шартномасига асосан 3 600 тонна сиғимли **“Совутиш камераси”**ни ташкил этиш учун 60 ой муддатга йиллик 6 фоиз ставкасида 954 400,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил декабрь ойида ишга тушурилган. Мижозга шартнома муддати 2 йилга узайтирилиб, **Пандемия сабабли** имтиёзли давр 6 ой қўшиб берилган. 2018 йил 29 мартдаги **ПФ-5388-сонли Фармонига** мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд.

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- пандемия даври учун ҳисобланган фоиз тўловларидан воз кечиш ёки Тадбиркорлик фаолиятини қўллаб-қувватлаш давлат жамғармаси томонидан қоплаб бериш.

**VIII. АТБ “Микрокредитбанк”**

8.1. **“Стал Плюс Сервис” МЧЖ**га (Сурхондарё вилояти) 2016 йил 27 апрелдаги 145-сонли кредит шартномасига асосан 200 тонна сиғимли **“Совутиш камераси”**ни ташкил этиш учун 84 ой муддатга йиллик 4,5 фоиз ставкасида 98 750,0 АҚШ доллари миқдорида кредит маблағи ажратилган.

Мижоз томонидан кредит маблағи мақсадли ишлатилиб, лойиҳа 2017 йил январь ойида ишга тушурилган. Мижозга шартнома муддати 2 йилга узайтириб берилган. 2018 йил 29 мартдаги **ПФ-5388-сонли Фармонига** мувофиқ **Тадбиркорлик фаолиятини қўллаб-қувватлаш давлат жамғармаси** билан шартномаси мавжуд. Бугунги кунда мижознинг кредит бўйича 65 742,0 АҚШ доллари миқдорида муддатли қарздорлиги мавжуд.

Ўрганиш давомида тадбиркор томонидан кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилишдав ёрдам кўрсатиш сўралди.

**IX. АТ “Халқ банки”**

9.1 **“Чуст Шер Сувор” МЧЖ**га (Наманган вилояти) 2016 йил 10 сентябрдаги 120-сонли кредит шартномасига асосан 1 000 тонна сиғимли **“Совутиш камераси”**ни ташкил этиш учун 84 ой муддатга йиллик 5,5 фоиз ставкасида 376 000,0 АҚШ доллари миқдорида кредит маблағи ажратилган. Мижоз томонидан кредит маблағи мақсадли ишлатилиб, лойиҳа 2017 йил февраль ойида ишга тушурилган.   
**ПФ-5177-сонли Фармонга** мувофиқ ушбу мижозга шартнома муддати 3 йилга узайтириб берилган

Ўрганиш давомида тадбиркор томонидан қуйидагича амалий ёрдам кўрсатиш сўралди:

- кредит тўловларини сўндиришда дастлабки 4 200 сўм миқдоридаги курс билан қайта ҳисоб-китоб қилиш;

- банкдан олган кредит муддатини қўшимча 4 йилга узайтирган ҳолда 2030 йил 10 октябрь қилилб белгилаш;

- айланма маблағларни тўлдириш учун 1 млрд.сўм миқдорида имтиёзли кредит ажратиш;

- Тадбиркорлик фаолиятини қўллаб-қувватлаш давлат жамғармаси ҳисобидан кредит фоиз қарздорлигини 50 фоизини қоплаб бериш.

**Адлия вазирлиги томонидан 2021 йил 26 январдаги   
22/03-1/225-сон хати қуйидагилар маълум қилинган.**

Ўзбекистон Республикаси *“Банклар ва банк фаолияти тўғрисида”ги Қонуннинг 8-моддасига мувофиқ, банклар молиявий операцияларини амалга ошириш билан боғлиқ қарорлар қабул қилишда мустақиллиги ҳамда бундан ташқари, “Валютани тартибга солиш тўғрисида”ги Қонуннинг 8-моддасига мувофиқ, Ўзбекистон Республикаси ҳудудида чет эл валютасини сотиб олиш ва сотиш бўйича операцияларда валюта курси чет эл валютасига бўлган талаб ва таклифдан келиб чиқиб, шартномавий асосда белгиланиши таъкидланган.*

*Ўзбекистон Республикаси валютасининг чет эл валютасига нисбатан курсини аниқлашда фақат бозор механизмларидан фойданилиши таъкидланган.*

*Фуқаролик кодексининг 382-моддасида, агар ушбу Кодексга, бошқа қонунларда ёки шартномада бошқача тартиб назарда тутилган бўлмаса, шартнома тарафларнинг келишувига мувофиқ ўзгартирилиши ва бекор қилиниши мумкинлиги белгиланган кўрсатиб ўтилган.*

*Мазкур Кодекснинг 383-моддасида назарда тутилган тартибга кўра, шартнома тузишда тарафлар учун асос бўлган вазиятнинг жиддий ўзгариши, агар бошқача тартиб шартномада назарда тутилган бўлмаса ёки унинг моҳиятидан англашилмаса, шартномани ўзгартириш ёки бекор қилиш учун асос бўлиши таъкидланган.*

*Бироқ, ушбу модданинг учинчи қисмига мувофиқ, агар тарафлар шарномани жиддий ўзгарган вазиятга мувофиқлаштириш ёки уни бекор қилиш ҳақида келиша олмаган бўлсалар, шартнома манфаатдор тарафнинг талаби билан суд томонидан бекор қилиниши, ушбу модданинг бешинчи қисмида назарда тутилган асосларга кўра эса – ўзгартирилиши мумкин, агар айни вақтда ушбу моддада назарда тутилган шартлар мавжуд бўлса ўзгартирилиши таъкидланган.*

*Ушбу шартларга, хусусан, шартномани унинг шартларини ўзгартирмасдан бажариш тарафлар мулкий манфаатларининг шартномага мос келадиган нисбатини бузса ва манфаатдор тарафга зарар етказса, натижада улар шартнома тузишда умид қилишга ҳақли бўлган нарсадан кўп даражада маҳрум бўлса каби ҳолатлар кириши кўрсатилган.*

*Қарз шартномаларда фоизлари бўйича сузиб юрувчи фоиз ставкалари асосида белгиланган фоиз ставкалари ўрнига нисбатан паст қатъий фоиз ставкасини белгилаш, кредит муддатларини, жумладан имтиёзли давр муддатини камида икки бараварга узайтириш, ёки гаровга қўйилган мол-мулкларини гаровдан чиқариб ташлаш тижорат банкларининг манфаатларига, шартнома бўйича томонларнинг тенглигига жиддий зарар етказишига олиб келиши мумкин, бу эса, ўз навбатида. Юқорида белгиланган тартибга зид ҳисобланиши кўрсатиб ўтилган.*

*Бундан ташқари  Вазирлар Маҳкамасининг 2020 йил 16 январдаги 28-сон қарори билан тасдиқланган “Тадбиркорлик фаолиятини қўллаб-қувватлаш давлат жамғармаси тўғрисида” Низомнинг 27-бандига мувофиқ, Жамғарма маблағларидан:*

*Қарз олувчиларнинг кредитлари бўйича тақдим этилган кафилликлар билан боғлиқ тўловларни тижорат банкларига тўлаш;*

*Тижорат банкларининг кредитлари бўйича фоизли харажаларнинг бир қисмини қоплаш;*

*Қредит қайтрилмаслигини суғурталашнинг барча шартлари, жумладан молиявий йил давомида “Кафолат сууғурта компанияси” АЖни ўз капиталининг 10 фоизи миқдорида гаров таъминоти, кафиллик ва кафолат билан (кредитлар ва лизинг опреациялари бўйича тадбиркорлик таваккалчилигини суғурталаш) қопланмаган суғурта қопламаси умумий ҳажми ошиб кетганида “Кафолат суғурта компанияси” АЖнинг йўқотишларини қоплаб бериш;*

*Жамғарма фаолиятини моддий-техник таъминлаш, асосий воситалар ва номоддий активларни харид қилиш, Кенгаш томонидан белгиланадиган тартибга мувофиқ операциион харажатларни, шу жумладан, меҳнатга ҳақ тўлаш ва меҳнатга ҳақ тўлашга тенглаштирилган тўловларни тўлаш харажатларини амалга ошириш учун фойдаланилади.*

*Мазкур бандда қайд этилган мақсадларни молиялаштириш учун ажратилган Жамғарма маблағларидан қатъий белгиланган йўналишларда фойдаланилиши Адлия взирлигининг хулосасида келтириб ўтилган.*

**Савдо-саноат палатаси 2021 йил 29 январдаги 7/03-14-827-сон хатида қуйидагилар маълум қилинган.**

*Валюта сиёсатини либераллаштириш оқибатида зарар кўрган барча тадбиркорлар учун валюта сиёсатини либераллаштириш оқибатларини юмшатишни назарда тутувчи ҳукумат қарори лойиҳасини ишлаб чиқиш, бунда лойиҳада:*

*- кредит муддатларини узайтириб бериш, айланма маблағларини тўлдириш учун истисно тариқасида уч йилгача бўлган муддатга қайта молиялаштириш ставкаси даражасида кредитлар (кредит линиялари) ажратиш;*

*- тижорат банклари томонидан 2017 йилнинг 2 сентябригача валюта кредитлари бўйича тўловларни либериализациядан олдинги курс ёки маълум бир валюта курси асосида тўловларни амалга оширилишини белгилаб қўйиш;*

*- тадбиркорлар томонидан муддати ўтган кредитларини ундириш бўйича судларга даво ариза киритиш, ижрога қаратилган суд қарорлари ижросини кечиктириб туриш ёки қарздорликларини бўлиб-бўлиб тўлаш масаласини кўриб чиқиш.*

Юқорида кўрсатилган **21 та** тадбиркорлик субъектларининг фаолиятида Тадбиркорлик фаолиятини қўллаб-қувватлаш давлат Жамғармасининг молиявий кўмагидан фойдаланиши таҳлил қилинганда **14 та тадбиркорлик субъектлари** билан шартномалар имзоланганлиги, **7 та тадбиркорлик субъектлари** билан шартномалар имзоланмаганлиги аниқланди *(АТБ “Қишлоққурилишбанк” 2 та, ТИФ “Миллий банк” 2 та АТБ “Халқ банк” 1 та, АТБ “Ўзсаноатқурилишбанк” 2 та)*.

Ўзбекистон Республикаси Олий Мажлиси Қонунчилик палатаси Спикерининг хатида ушбу тадбиркорлик субъектларига қийин молиявий вазиятдан чиқиб кетишлари учун маҳаллий ҳокимликлар томонидан шартнома асосида мева ва сабзавотлар етиштириш учун экин ер майдонларини ажратиш ва етиштирилган маҳсулотларни сотиш учун деҳқон бозорларида енгил конструкцияли дўкон қуришларига рухсат бериш бўйича амалий ёрдам кўрсатиш келтириб ўтилган.

Мазкур масала юзасидан маҳаллий ижро этувчи ҳокимият органларининг хулосалари олинди. Тадбиркорлик субъектларига шартнома асосида мева ва сабзавотлар етиштириш учун экин ер майдонларини ажратиш ва етиштирилган маҳсулотларни сотиш учун деҳқон бозорларида енгил конструкцияли дўкон қуришларига рухсат бериш бўйича белгиланган тартибда амалий ёрдам кўрсатиши маълум қилинган.

**Ўрганишлар натижалари юзасидан қуйидаги таклифлар тавсия этилади:**

**1.** Ўзбекистон Республикаси Президентининг **“Валюта сиёсатини либераллаштириш бўйича биринчи навбатдаги чора-тадбирлар тўғрисида”** 2017 йил 2 сентябрдаги ПФ-5177–сонли Фармон талабларидан келиб чиқиб, **“Қишлоққурилишбанк” АТБ мижозлари “Амина Зиё Нур” ХК ва “Исфандиёр барака” МЧЖ, ТИФ Миллий банки мижозлари “Бойсун-Сурхон Агрофирмаси” МЧЖ, “Ланкавер Люкс” МЧЖ, “Тинчлик” ХФ, “Қувасой Боғи Нафис” ФХ, “Ғеrgаnа Quality Bricks” МЧЖ ва “Сайқал Тош” МЧЖ, АТБ “Асака банк” мижози “Тагов Мевалари Нур” МЧЖ ҳамда АТБ “Ўзсаноатқурилишбанк” мижози “Мансур Ота” ФХ** ларга ажратилган кредитларнинг шартнома муддатларини узайтириш масаласини тижорат банклари томонидан кўриб чиқиш. Кредит шартномалар муддатларини узайтириш бўйича чоралар кўриш;

**2.** Тадбиркорлик субъектлари томонидан гаров таъминоти сифатида қўйилган мол-мулкларни инвентаризация қилган ҳолда бугунги кундаги бозор қийматини қайта баҳолаш орқали гаров шартномаларини қайтадан расмийлаштириш;

**3.** Тадбиркорлик фаолиятини қўллаб–қувватлаш давлат жамғармасининг Низом талаблари ҳамда Ўзбекистон Республикаси Президентининг 2018 йил 29 мартдаги **“Ўзбекистон Республикасида мева-сабзавотчиликни жадал ривожлантиришга доир қўшимча чора-тадбирлар тўғрисида”**ги ПФ-5388-сонли Фармонидан келиб чиққан ҳолда **“Қишлоққурилишбанк” АТБ мижози “Исфандиёр Барка” МЧЖ, АТ “Халқ банки” мижози “Чуст Шер Сувор” МЧЖ ва ТИФ “Миллий банк” мижози “Оптимал Импулс” МЧЖ** ўртасида уч томонлама компенсация шартномаларини расмийлаштирган ҳолда тадбиркорлик субъектларига молиявий кўмаклашиш;

**4.** Юқоридагилардан келиб чиқиб, бугунги кундаги тадбиркорлик субъектларига берилаётган имтиёз ва преференциялардан келиб чиққан ҳолда тижорат банклари томонидан муддати ўтган қарздорликлар юзасидан судларга чиқарилган тадбиркорлик субъектларига имкон қадар кўмаклашиш мақсадида суд материалларини қайтадан кўриб чиқиш;

**5.** Тадбиркорлик субъектларининг келгусидаги фаолиятини юритишлари учун уларга тижорат банкларининг филиаллари томонидан масъулларни бириктирган ҳолда уларга айланма маблағлар учун кредитлар ажратиш ҳамда келгусидаги фаолиятига ҳар томонлама кўмаклашиш.

**6.** Маҳаллий ижро этувчи ҳокимият органлари томонидан тадбиркорлик субъектларига шартнома асосида мева ва сабзавотлар етиштириш учун экин ер майдонларини ажратиш ва етиштирилган маҳсулотларни сотиш учун деҳқон бозорларида енгил конструкцияли дўкон қуришларига рухсат бериш бўйича белгиланган тартибда амалий ёрдам кўрсатиш.