Сўнгги пайтларда жадал ривожланиб бораётган ва жаҳон молиявий маконини тобора ишончли тарзда забт этаётган исломий молия тизимининг фаолияти мавзусига қизиқиш кучаймоқда.

Исломий молия ташкилотлари ва муассасалари сони тобора кўпайиб бормоқда, янги исломий банклар, суғурта ташкилотлари, инвестиция жамғармалари пайдо бўлиб, ўз фаолиятини аҳолисининг асосий таркиби мусулмон бўлмаган мамлакатларда ҳам фаол риқожлантирмоқда. Исломий молия институтларининг фаолияти янада хилма-хиллик касб этиб, улар томонидан таклиф этидаётган хизматлар кўлами инновацион технологияларни қўллаган ҳолда такомиллашиб бормоқда. Исломий молиявий ташкилотларнинг кенг кўламли операцияларни ташкил этиш ва қўллаб-қувватлаш имкониятлари, салоҳияти ва ваколатлари кенгаймоқда. Бугунги кунда Ислом банкларининг даромадлари йилига 15-20 фоизга ошиб бораётган бўлса, активлар хажми 20 фоиздан кўп миқдорда ошмоқда.

Ўзбекистонда Исломий молиялаштиришга асосан лойиҳаларни амалга ошириш 2004 йилдан бошланган ва бу Ўзбекистоннинг 2003 йил сентябрда Ислом тараққиёт банкининг аъзолигига қўшилиши билан боғлиқ. 2004 йилда Ислом тараққиёт банки (ИТБ) томонидан энергетика ва соғлиқни сақлаш соҳасида лойиҳаларни молиялаштириш учун «ижара» ва «муробаҳа» шартномаларидан фойдаланилган. Бироқ ИТБ Ўзбекистонда ўз фаолиятини мустақилликнинг дастлабки йилларидан бошлаган ва бу аъзо бўлмаган давлатларнинг мусулмон жамоаларини қўллаб-қувватлаш дастури орқали грант лойиҳаларни амалга оширишда намоён бўлган. Исломий молиялаштириш Ўзбекистон иқтисодиёти учун янги йўналиш бўлиб, унга бизнес тарафдан ҳам, аҳоли томонидан ҳам эҳтиёж мавжуд. Мамлакатимиз аҳолисининг 90 фоизидан юқори қисми мусулмон динига эътиқод қилишини ва эътиқоди туфайли 15-20 фоизга яқин аҳоли анъанавий кредитлаш тизимидан фойдаланмаётганини ҳисобга олсак, муқобил кредитлаш тизими орқали мазкур қатламни тўлиқ қамраб олиниши мумкин. Муқобил молиялаштириш маҳсулотларининг пайдо бўлиши аҳолининг молиявий хизматлардан фойдаланишга бўлган имкониятларини кенгайтиришга ёрдам беради.

Молиявий инқироз шароитида аҳолининг анъанавий молиявий тизимга ишончи сезиларли равишда пасайди. Шу билан бирга жаҳон амалиётида ижтимоий масъул инвестициялаш (ахлоқий инвестициялаш) қоидаларини ривожланиш тенденцияси мавжуд бўлиб, унда нафақат фойданинг юқори чўққисига эришиш, балки жамият учун ижтимоий, атроф-муҳит ҳамда инсон ҳуқуқлари ҳимоя қилиш муаммолари ечимига йўналтирилган манфаат яратиш кўзда тутилган. Мана шундай жиҳатлар исломий молиялаштиришнинг ривожланиши учун имконият беради.

Мусулмон давлатларидаги мавжуд исломий молиялаштиришга асосланган банклар, инвестиция фондлари ва компанияларнинг маблағларини юртимизнинг ижтимоий-иқтисодий ривожланиши ва хусусий секторни қўллаб-қувватлаш мақсадида жалб этиш айни муддаодир. Бунинг учун, албатта, мамлакатимиз банк тизимига янгича ёндашув билан назар солмоқ лозим, яъни анъанавий молиялаштириш механизмлари билан бир қаторда шерикчиликка асосланган молиялаштириш механизмларини жорий этиш муҳим ҳисобланади.

Ўзбекистон Республикаси Президенти Олий Мажлисга ҳамда халқига қилган Мурожаатномасида “эндиги вазифа – чуқур таркибий ислоҳотлар орқали узоқ муддатли барқарор ўсишнинг пойдеворини яратишдан иборат” эканлигини билдирди. Иқтисодиётнинг реал секторини ривожлантириш учун молиявий-инвестицион ресурсларни жалб этиш усулларидан бири исломий банкинг воситалари, исломий капитал бозори ҳамда исломий нобанк ва микромолиявий муассасалардан фойдаланиш ҳисобланади. Шу ўринда, молиявий хизматлар, капитал ва суғурта бозорларини ривожлантириш муҳим аҳамият касб этади. Ушбу соҳада рақобат муҳитини яратиш мақсадида давлат раҳбари мамлакатимизда ислом молиявий хизматларини жорий этиш бўйича ҳуқуқий базани яратиш вақти-соати келганлигини таъкидлаб ўтди.

Ўзбекистонда банк-молия тизимига исломий молиялаш тамойилларини тадбиқ этиш қуйидагт имкониятларни беради:

Молиялаштириш манбаларини, айниқса, кичик ва ўрта бизнес учун диверсификациялаш; реал ишлаб чиқаришни рағбатлантириш; Яқин Шарқ ва Жанубий Шарқий Осиё мамлакатларидан инвестицион маблағлар жалб қилинган тақдирда Қозоғистон иқтисодиёти учун бево- сита нафлар; Исломий молиялаштиришни муваффақиятли жорий этаётган дунёвий давлат сифатида Ўзбекистон обрўсининг кўтарилиши; анъанавий молиялаштириш томонидан лозим даражада қамраб олин- ган молиялаштириш бозорининг мавжудлиги (кичик ва ўрта бизнес субъектлари, аграр сектор); – Молиявий инқироз даврида анъ- анавий банкларга истеъмолчилар ишончининг пасайиши шароитида муқобил муассасалар мавқеини ях- шилаш имконияти; – Қозоғистон аҳолисининг маълум бир қисми исломга риоя этгани сабаб- ли, мазкур молиявий маҳсулотларга барқарор талабнинг кутилиши; – Исломий молиялаштириш тамойиллари ижтимоий тенгсизликни па- сайтиришга ёрдам беради, ижтимоий адолатни мустаҳкамлайди; Муқобил молиявий маҳсулотлар пайдо бўлиши ҳисобига аҳолининг молиявий хизматлардан фойдаланиш имконияти кенгаяди; – ҚР мавқеининг ушбу соҳада ҳудудий пешқадам сифатида мустаҳ- камланиши, тажриба олиш ва алма- шинув бўйича марказ бўлиш имко- нини беради; – Ушбу соҳанинг ривожида ғарб мам- лакатлари қўллаб-қувватлашининг ошиб бориши; – Хизматлар кўрсатиш учун платфор- манинг кенгайиши ва тармоқ ребрен- динги жараёнининг ижобий қабул қилиниши; – Судхўрлик қарз юкини пасайтириш ва мамлакатнинг тизим асоси бўла оладиган корхоналарини молиявий соғломлаштириш мақсадида, мам- лакатнинг давлат ва хусусий корпо- ратив сектори доирасида жаҳонда муваффақият билан татбиқ этилаёт- ган воситалар ва усулларни жорий этиш имконияти.

Хулоса қилиб айтганда, давлат раҳбари ўз мурожаатида белгилаб берган вазифаларни амалга ошириш мақсадида ҳукумат анъанавий банкинг билан бир қаторда исломий молия хизматларини ривожлантириш бўйича йўл харитасини ишлаб чиқиши лозим деб ҳисоблаймиз. Ушбу йўл харитаси мавжуд қонунчиликни (банк фаолияти, солиқ, қимматли қоғозлар ва суғурта фаолиятига доир қонунчиликка қўшимча ва ўзгартиришлар киритиш) такомиллаштириш, тарғибот ишларини олиб бориш, исломий молия инфратузилмасини ривожлантириш, халқаро ҳамкорликни ва давлат-хусусий шерикчиликни секторини ривожлантириш, исломий молия хизматлари бозорини ривожлантириш, илмий-ўқув ишларини олиб бориш ва инвесторлар билан ишлашни ўз ичига олиши лозим. Шу билан бирга ҳар бир бажариладиган тадбир бўйича масъул идора ва муддат белгиланиши мақсадга мувофиқдир.