**Ўзбекистон Республикаси Президентининг  
2020 йил 29 январдаги “Чорвачилик тармоғини давлат томонидан кўллаб-қувватлашнинг қўшимча чора-тадбирлари тўғрисида”  
ПҚ-4576-сон қарорининг бажарилиши бўйича  
МАЪЛУМОТНОМА**

Республикамизда чорвачилик фермер хўжаликлари сони **6 минг  
820 та** га етди, шундан **100 бошгача** қорамоли мавжуд хўжаликлар **5 минг   
551 та (81**%), **100 бошдан 300 бошгача** **1 минг 36 та (15%), 300 бошдан   
500 бошгача 144 та (2,1%), 500 бошдан 1000 бошгача** бўлгани **63 та**ва **1000 бошдан** юқори бўлган хўжаликлар сони **26 тага** етказилди.

Чорва моллари озуқа базасини мустаҳкамлаш мақсадида жами   
**350 минг** гектар асосий майдонга, жумладан, **56 минг** гектар беда,   
**146,2** **минг** гектар маккажўхори, **36,3 минг** гектар оқжўхори ва **10,6 минг** гектар хашаки лавлаги, бошоқли дондан бўшаган майдонларнинг   
**199 минг** гектарига такрорий ҳамда **108 минг** гектар майдонга оралиқ озуқабоп экинлари экилди.

Ўтган 2020 йилда қиймати **1 трлн. 800 млрд.** сўмлик **932 та**,  
шу жумладан, чорвачилик соҳасида **789 млрд. сўмлик** **506 та**, паррандачиликда **348 млрд. сўмлик 183 та**, балиқчиликда **550 млрд. сўмлик 134 та** ва қуёнчилик соҳасида қиймати **98 млрд. сўмлик** **109 та** лойиҳалар амалга оширилди.

Шунингдек, 2020 йил бошидан буён саноат усулида сут ва гўшт ишлаб чиқаришга ихтисослашган жами **292 та** (**49** **минг** **бош**) шундан, **133 та** (**20,1** **минг** **бош**) **сутчилик** йўналишида ва **159 та** (**29** **минг** **бош**) **бўрдоқичилик** йўналишида йирик чорвачилик комплекслари ишга туширилди.

Ушбу лоийҳалар Осиё тараққиёт банкининг чорвачиликни ривожлантириш учун йўнлатирган **150** **миллион** **АҚШ доллари** миқдоридаги кредит маблағлари ҳисобига амалга оширилди.

Тадбиркорлик фаолиятини қўллаб-қувватлаш давлат жамғармаси томонидан 2020 йилда жами **1 минг 744 та** тадбиркорлик субъектларига   
**2 трлн. 868 млрд. 152 млн.** сўмлик молиявий ёрдам кўрсатилди, жумладан:

**665** та тадбиркорлик субъектларига **1 трлн. 58 млрд   
71 млн.** сўмлик **гаров таъминоти** бўйича кафилликлар берилган;

**1 минг 79 та** тадбиркорлик субъектларига **288 млрд.   
927 млн.** сўмлик **олинган кредитларнинг фоиз ставкалари компенцация** қилиб берилган.

Ўзбекистон Республикаси Вазирлар Маҳкамасининг 2020 йил   
12 майдаги “Чорвачилик тармоғига давлат томонидан субсидия ажратишни тартибга солувчи норматив-ҳуқуқий ҳужжатларни тасдиқлаш тўғрисида”ги 280-сон қарори билан чорвачилик маҳсулотлари етиштирувчи хўжаликларга, Ўзбекбалиқсаноат” уюшмасига аъзо бўлган интенсив усулда балиқ етиштирувчи хўжаликларга ҳамда “Паррандасаноат” уюшмасига аъзо бўлган паррандачилик хўжаликларига давлат томонидан субсидия ажратиш тартиби белгиланди.

Ўзбекистон Республикаси Ветеринария ва чорвачиликни ривожлантириш давлат қўмитаси томонидан 2020 йилда чорвачилик тармоқларидаги тадбиркорлик субъектларига давлат субсидияси ажратиш прогнозлари ва субсидия олувчилар рўйхати Ўзбекистон Республикаси Молия вазирлигига киритилди.

Шундан келиб чиқиб 2020 йилда қуйидаги миқдорда давлат субсидияси ажратиб берилди.

а) республика ҳудудида фаолият юритаётган наслчилик хўжаликларида етиштирилиб сотилган наслли моллар учун **1,7** **млрд сўм**;

б) хорижий давлатлардан импорт қилинган қорамоллар учун   
**37,8** **млрд сўм**;

в) қўй ва эчкиларни импорт қилиш учун **3,5 млрд сўм**;

г) импорт қилинган бир кунлик наслли жужалар учун **13,8** **млрд сўм**;

2020 йил давомида жами бўлиб **455** **та** субъектга **57 млрд.сўм** субсидиялар ажратиб берилди.

Ўзбекистон Республикаси Ветеринария ва чорвачиликни ривожлантириш давлат қўмитаси томонидан Ўзбекистон Республикасида чорвачилик соҳаси ва унинг тармоқларини ривожлантиришнинг   
2020–2030 йилларга мўлжалланган стратегиясини тасдиқлаш тўғрисида Ўзбекистон Республикаси Президентининг Фармони лойиҳаси ишлаб чиқилди.

Ушбу ҳужжат лойиҳаси жами **46** **та** вазирлик ва идоралар ҳамда Адлия вазирлиги билан келишган ҳолда белгиланган тартибда Вазирлар Маҳкамасига киритилди.

Ўзбекистон Республикаси Ер ресурслари, геодезия, картография ва давлат кадастри давлат қўмитаси, “Ўзбекбалиқсаноат” уюшмаси, “Ўздаверлойиҳа” институти билан биргаликда “Ўзбекбалиқсаноат” уюшмасига аъзо бўлган хўжаликлари сунъий ва табиий сув ҳавзаларининг кадастр ҳужжатларини расмийлаштириш юзасидан шартнома имзоланган.

Ушбу шартномага асосан бугунги кунга Ўзбекистон Республикаси   
Ер ресурслари, геодезия, картография ва давлат қўмитаси таркибидаги “Ўздаверлойиҳа” институтининг ҳудудий бўлинмалари томонидан   
**4 минг 744** **та** балиқчилик хўжаликларига бириктирилган жами **279 минг 495** гектар, шундан **37 минг 613** гектар сунъий ва **168 минг 983** гектар табиий сув ҳавзалари қайта хатловдан ўтказилиб, ўрнатилган тартибда кадастр йиғма жилдлари тайёрланди.

Шунингдек, 2020 йил давомида қишлоқ хўжалигида фойдаланилмаётган суғориладиган ерларни фойдаланишга киритиш ҳисобидан **6 минг 268** гектар ер майдони озуқабоп экинларни етиштиришни йўлга қўйиш учун чорвачилик хўжаликларига ажратиб берилди.

Пахта-тўқимачилик кластерлари ва пахтачилик-ғаллачилик йўналишидаги фермер хўжаликлари экин майдонининг **10 фоизига** беда экиш юзасидан жорий йилда республика бўйича пахта-ғаллачилик йўналишидаги кластерлар ва фермер хўжаликлари экин майдонининг **113,7** **минг** гектарига беда экилди.

Ўзбекистон Республикаси Ветеринария ва чорвачиликни ривожлантириш давлат қўмитаси ҳамда Самарқанд ветеринария медицинаси институти ҳузуридаги Кадрларни қайта тайёрлаш ва уларнинг малакасини ошириш марказининг ходимларини жалб қилган ҳолда жойларда сут соғувчиларни тайёрлаш ҳамда малакасини ошириш бўйича қисқа муддатли ўқув курслари ташкил этилди.

Жумладан, Тошкент вилояти Ўртачирчиқ туманида “Милк планет” МЧЖ корхонасида Самарқанд ветеринария медицинаси институти олимлари билан биргаликда **20 нафар** сут соғувчиларнинг малакаси оширилди ва бу ишлар давом эттирилмоқда.

Паррандаларнинг юқори маҳсулдор зотлари ва кроссларини урчитиш билан шуғулланувчи гўшт йўналишидаги II тартибли репродуктор наслчилик паррандачилик корхоналари фаолиятини йўлга қўйиш бўйича “Паррандасаноат” уюшмаси билан Қорақалпоғистон Республикаси Вазирлар Кенгаши, Андижон, Жиззах, Навоий, Сурхондарё, Қашқадарё вилоят хокимликлари билан ҳамкорликда паррандаларнинг юқори маҳсулдор зотлари ва кроссларини урчитиш билан шуғулланувчи гўшт йўналишидаги II тартибли репродуктор наслчилик паррандачилик корхоналари ташкил этилмоқда.

Бугунги кунда, Андижон вилоятида **“Барака хамкор парранда”** МЧЖга **50** гектар, шундан, **22** гектар озуқабоп экинлар учун ер ажратилди ва мавжуд наслли парранда бош сони **22,7** минг бош (РОСС-308 кросс) бўйича репродуктор хўжалик ташкил этилди.

Шунингдек, Қорақалпоғистон Республикасида **“Эко агро капитал”** МЧЖда репродуктор хўжалиги ташкил этиш лойиҳаси бўйича қурилиш ишлари олиб борилмоқда ва бир кунлик наслли жўжаларни хориждан келтириш бўйича шартномалар расмилаштирилган.

Ўзбекистон Республикаси Транспорт вазирлиги ва “Uzbekistan Airways” АЖнинг 2022 йил 1 январга қадар “Паррандасаноат” уюшмаси таркибидаги паррандачилик корхоналарига ўзи ишлаб чиқарган тухум ва гўшт маҳсулотларини экспорт қилишда, наслдор инкубацион тухум ва наслдор бир кунлик жўжаларни, вакцина, ветеринария дори воситаларини импорт қилишда, истисно тариқасида, амалдаги ҳаво транспортида ташиш тарифларига нисбатан 20 фоизлик берилган чегирмалардан фойдаланилмоқда.

Ветеринария ва чорвачиликни ривожлантириш давлат қўмитаси ҳузуридаги Самарқанд ветеринария медицинаси институтининг Тошкент филиалига ўқув-тажриба участкаси учун Янгийўл тумани ҳудудидан   
**30** гектар ер майдони Янгийўл туман ҳокимининг 2020 йил   
24 февралдаги 665-сон қарорига асосан ажратилди.

Ўртачирчиқ туман ҳокимининг 2020 йил 11 мартдаги 526-сон қарорига асосан Охунбобоев массивидан **27,3** гектар ва Юқоричирчиқ туман ҳокимининг 2020 йил 11 мартдаги 208-сон қарорига асосан   
**20,7** гектар ер майдони ажратилди.

2020 йил давомида лизинг ташкилотлари томонидан   
**102 та** садок мосламаларини сотиб олишга **2,5 млрд.сўм** ва **55 та** интенсив усулдаги балиқ етиштириш ускуналари учун **3,2 млн.доллар** миқдорида лизинг хизматлари кўрсатилди.

Чорвачиликни ва унинг тамроқларини ривожлантириш Республика кенгаши раиси раҳбарлигида чорвачилик соҳадаги мавжуд муаммолар ўрганилди.

Жумладан, ўрганиш натижаларига кўра, мавжуд чорвачилик билан шуғулланувчи фермер хўжаликларининг **1 минг 696** **тасида** **35 минг   
540** гектар ер майдони етишмаслиги аниқланган.

Ушбу масалани ечими бўйича Ўзбекистон Республикаси Президенти Администарцияси Раҳбари томонидан қишлоқ хўжалиги масалалари бўйича ўтказилган селектор йиғилишида чорва молларига етишмайдиган ер майдонини ажартилишини таъминлаш юзасидан Қорақалпоғистон Республикаси Вазирлар Кенгаши ва вилоятлар ҳокимликларига топшириқлар берилган.

Шу билан биргаликда, мавжуд муаммоларни ҳал этиш мақсадида тадбиркорлик субъектлари билан биргаликда видеоконференциялар ўтказилди, жумладан:

2020 йилнинг 1 октябрь куни чорвачилик, паррандачилик ва омухта ем ишлаб чиқарувчи **200** **дан** ортиқ субъектлар иштирокида мавжуд муаммолар ва уларни ечими бўйича.

2020 йил 14 октябрь куни **100** **дан** ортиқ паррандачилик корхоналари билан тухум ишлаб чиқариш ҳажмларини ошириш бўйича амалга оширилаётган ишлар ва мавжуд муаммоларни ечими бўйича таклифлар ишлаб чиқиш юзасидан видеоконференция ўтказилди.

Бундан ташқари, Республика Кенгаш раисининг ташаббуси билан Тошкент вилояти Охангарон туманида чорвачиликни ривожлантириш бўйича 2020-2022 йилларда амлга ошириладиган **127 та 971 млрд.сўмлик** лойиҳалар шакллантирилди.

Шунингдек, Қашқадарё вилоятининг 4 та туманини чорвачиликка ихтисослаштириш бўйича тегишли қарор лойиҳаси ишлаб чиқилди. Жумладан, Қашқадарё вилоятининг Касби, Косон, Нишон ва Миришкор туманлари чорвчиликка ихтисослаштирилиб, ушбу туманларда йирик чорвачилик комплексларини ишга тушириш ҳисобига гўшт ва сут маҳсулотларини ишлаб чиқариш ҳажмларини ошириш чоралари кўрилади.