1.2019 йил Ўзбекистон Республикаси Ҳисоб палатасининг Янгийўл туманида ўтказилган навбатдаги текширувларини бирида У.Ялгашев ҳисоб палатаси инспектори сифатида иштирок этган, иш кунинг якунига бориб ходимларнинг бирига У.Ялгашевни уйига элтиб қўйиш топширилади. Енгил автомашинада У.Ялгашевни Тошкентга олиб бориши керак бўлган ҳокимият ходимидан Тошкент шахрининг тунги клубларидан бирига "кириб" ўтишлари кераклигини айтиб, машинани шу манзилга йўналтиришини сўрайди, тунги клубларнинг бирига киргандан кейин оғир иш кунидан кейин озгина томоқ хўллаб олишни таклиф қилади, спиртли ичимликлар ичишга одатланмаган ходим ноилож ҳисоб палатасини инспекторини таклифини қаноатлантиради, официант чақирилганда Ялгашев томонидан хозир ичишга ароқ, газаклар ва эртанги кунни хам ўйлаш керакда, деган ташаббус билан пиво хам буюртма қилинади. Бундай хаёт тарзини юритмайдиган, спиртли ичимликлар истеъмол қилмайдиган йигит бир оздан кейин кайфи ошиб қолган Ялгашевни бир ўзини бир амаллаб тунги клубда қолдириб кетади. Орадан 3-4 ой вақт ўтиб Ялгашев туман ҳоким в.б. бўлиб тайинланиши билан ишни шу ходимни лавозимидан озод қилишдан бошлади.

2.2020 йил У.Ялгашев ўзидан олдинги ҳокимнинг "Лассети" автомобилидан воз кечиб бюджет ҳисобидан "Малибу" автомобилини харид қилдирди, 3 ойдан кейин бу "Малибу"ни далага хайдаб кириб таъмирталаб аҳволга келтирди, шу автомобилни сотиб олиш ва уни таъмирлатишга кетган бюджет маблағини қанча асфальтланмаган кўчаларни таъмирлашга, қанча кам таъминланганни қайсидир бир эҳтиёжига, кимнингдир ҳаёт-мамот масаласи бўлиб турган операциясига ва қайсидир камбағалнинг боласини ОТМ тўлов-контрактига йўналтириб, ўзларига ёқадиган "Малибу"ни ўз маблағларига харид қилишлари мақсадга мувофиқ бўлмасмиди.

3. 2020 йилнинг февраль ойидан У.Ялгашев Янгийўл туман ҳокими в.б. этиб тайинланган бўлса ҳокимият ходимлари ва статуси юқори ташкилотлар раҳбарлигига ўзига тегишли инсонлар ва асосан келиб чиқиши Самарқандликлар тайинланди. Ҳокимлик бош ҳисобчиси А.Тухтасова ўрта махсус маълумотли бўлишига қарамай узоқ йиллик тажрибага эга аёл вазифасидан бўшатилди, ўрнига бухгалтерияни деярли тушунмайдиган лекин олий маълумотли йигит тайинланди, у йигит томонидан юритилган давр учун текширув ўтказилганда кўпгина камчликлар аниқланди ва яна аниқланиши факт. Бошқа бўлимларда хам худди шу вазият бўлди, буларга А.Акрамов қурилиш масалалари бўйича ҳоким ўринбосари, Ш.Сидиков ТНГ раҳбари, Ш.Махатов ТНГ мутахассиси, Н.Джалолова девонхона мутахассиси, Х.Байзаков туман ҳокимлиги юристконсульти ва бошқаларни ноўрин ишдан бўшатилиши мисол бўла олади. Бу харакати билан Ялгашев уларни ўрнига тажрибасиз, ёш, унинг хатти харакатларига эътироз билдирмайдиган ходимлар билан иш жойларини тўлдиришни авзал билди.

4.2020 йил Янгийўл туман ҳокимининг қабулига чақиртирилган Янгийўл туман Халқ таълими бўлими мудири А.Холиқов ҳокимнинг хонасидан чиқиб ҳоким ёрдамчисидан бироз тоби қочганлиги сабабли сув сўрайди, ҳоким ёрдамчиси мудирга пиёлага газсиз минерал сув қуйиб бердим деб ўйлаб, ҳокимнинг совутгичига қўйилган пластик идишидан ичимликни қуйиб беради, шундоқ ҳам тоби қочиб турган мудир, ичган ичимлигини ароқлигини билгандан кейин уни пиёлага қайтариб тупуради.

5.2020 йил февраль ойида Янгийўл туман маънавият маърифат маркази раҳбари М.Гулямовани соат 09-00 дан сал ўтиб, ишга кечроқ келаётганини кўриб " Аризангни ёз!" деб бақиради, ҳолбуки М.Гулямова бу бўлимга ўтгунича хотин-қизлар бўлимининг бош мутахассиси бўлиб ишлаган. Ҳокимликнинг фидоий ходимларидан бири саналар эди. Тажрибали раҳбар М.Ғуломовага "Аризангни ёз!" эмас "қабулимга киринг", "Қандай муаммолар Сизни ишга кеч қолишингизга сабаб бўлди" деб ўрганган бўлар эди ва биринчи сафар учун огоҳлантириши керак эди. М.Гулямова ишдан бўшади. Бу У.Ялгашевнинг тумандаги 4-5 иш куни эди!

6. 2020 йил март ойида У.Ялгашев мустақил тарзда (видео-селектор эмас) туман ташкилотлари ва ҳокимлик аппарати иштирокида "ҳокимлик соати" ўтказди, йиғилишда туман маҳалла жамоат фонди ходими Б.Саидқосимов билан маҳаллалар қирқимида савол жавоб ўтказди ва охирида ёши 50 дан ошган одамга қараб, иш юзасидан камситишлардан ташқари "сен ўзи спорт билан шуғулланнасами хеч? қорнингни қара!" деган савол билан бутун зални олдида камситди, Б.Саидқосимов бу ҳолатдан кейин ўз ҳохишига кўра ишдан бўшади

7.2020 йил апрель ойида туман ҳокими У.Ялгашевнинг сектор раҳбарлари, туман депутатлари ва ташкилотлари иштирокида пандемия масаласида йиғилиш ўтказди. Шу йиғилишда туман ҳокими У.Ялгашев М.Ғуломовани "сен хонангда писта чақиб ўтириш ва компьютерда хар нарсалар томоша қилиб ўтиришдан бўшамагансан иш фаолиятингда" деган ҳақоратли сўзлар билан нохақ камситади.

8.2020 йил????? (май ёки апрел) ойида мактаб директорлари иштирокида ўтказилаётган йиғилишда туман мактабларининг бирини директорини саволга тутади, ёши 60 лар атрофидаги директор 2-3 соатдан бери қимирламай ўтириб, кескин турганига белида оғриқ сезганми, бироз ўриндиққа суяниб туради, ҳоким унинг ҳолатини бошқача қабул қилиб, уни куракда турмайдиган сўзлар билан кўпчилик ичида ҳақоратлаган ва мактаб директори ўша куни касалхонага тушган, эртаси куни қон босими ва юрак хуружидан вафот этган.

9.Туман ҳокимлигининг биносига кириш, жуда катта мушкулотлар туғдиради, айниқса пандемия (2020 йил карантин кучайтирилган пайт!)даври туман ҳокими У.Ялгашев фуқаролар қабулларини мутлақо тўхтатди ва бошқа кунлар хам унга учрашиб бўлмади, ҳокимлик биносининг ташқарисига навбатчи тарзида одам қўйилди, лекин улар деярлик хеч қандай муамони ҳал қилмади, келган фуқароларга ҳокимликнинг мутассаддилари ичкаридан чиқгунича (камида 30-40 минут ўтади!) кутиш учун хеч қандай шарт-шароит яратилмади, зеро улар орасида улуғ ёшли қариялар, ёш болали фуқаролар кутавериб чарчаб қуёш тиғида газон четидаги бордюрларга ўтириб кутганларини хар кун кузатиш мумкин бўлди. Эшиклари фуқаро учун ёпиқ бўлган ҳокимиятнинг ва фуқароларини эшитмайдиган ҳокимнинг кимга кераги бор? Нима қилсанг қил, фуқаро ичкарига кирмасин! Бирор фуқаро эшик олдида ҳокимга тасодифан тўқнашиб, келиб мурожаат қилишни бошласа " мендан 2 метр масофа сақланг!" деган жавобни эшитарди.

10. 2020 йилнинг сентябрь ойидан ҳоким томонидан "Пахта йиғим терими" масалаларида йиғилиш ўтказилди, ҳоким йиғилиш давомида 3-4 марта "диктофонга ёзиб олаётганлар диққатига:пахта йиғим терими мажбурий эмас! шу гапни диктофонларинга тиниқ қилиб ёзиб олларинг" дедида, туман ташкилотларидан эртанги пахта йиғим теримига қанча одам олиб чиқиши хақида маълумот сўраб кетди, туман газ таъминоти раҳбаридан "Эртанги теримга нечта одам жалб қиласан?" деб сўраганида, газ таъминоти раҳбари "имконият даражасида 20 та теримчи олиб чиқаман" деди, У.Ялгашев "50-60 тадан кам теримчи олиб чиқмайсан!" деган буйруқни берди, қолган ташкилот раҳбарлари билан хам худди шу тарзда қисқа суҳбат ўтказилди. Лекин ходимларинг томонидан "мажбурий меҳнат"га жалб қилиндим деган шикоятлар бўйича, хамманг калланг билан ўзинг жавоб берасан деган гапни хам айтиб ўтди. (шу жойида муаллиф фикри: Пахта юртимизнинг бойлиги, халқимизнинг фаровон яшашини таъминоти, пахтани нес нобуд қилмасдан қўёшли, иссиқ кунларда йиғиб териб олиш фермернинг ва қолаверса туманнинг мавқеи учун харакат қилиниши кераклиги, жойларда терим пулини ўз вақтида тўлаб берилиши, транспорт, теримчиларга далада иссиқ овқат берилиши, ишсиз одамлар бу мавсумдан унумли фойдаланишлари, имконияти бор уй бекалари ва бошқалар қўшимча даромад қилишларига, келаётган қиш мавсумига ўзлари ва рўзғорларига сарфлашларига маблағ топиш имконият бўлиши хақида гап хам бўлмади!)

11.2020 йил пахта мавсумида асосан бюджет ташкилотлардан жалб қилинган теримчиларга бугун хашар, терим пули берилмайди деган баҳоналар бўлди, теримга чиқиб ўз ҳисобидан транспорт, ўз ҳисобидан овқатланиш одатий хол бўлди!

12.Янгийўл туман ободонлаштириш бўлимига туман ҳокими номидан хеч қандай маълумотсиз, раҳбарлик салоҳиятига эга бўлмаган, унча-мунча одамни оёқ учида кўрадиган Т.Якубовани номзодини Ялгашевнинг тавсияси бўйича тайинланган, ходимларига нисбатан ўта қаттиққўллик ва шавқатсизлик билан "Ютуб" каналида "Шавқатсиз хоним" сарлавҳаси орқали танилиб кетганидан кейин Турғунойдан Ялгашев узоқлашди.(ўзаро ораларида келишмовчилик сабаб)

13.Ялгашев томонидан ўз ходимларига нисбатан мансабини суистеъмол қилган ҳолда мажбурий меҳнатга жалб қилиш, ҳолатлари жуда кўп бўлди, пандемия даври бўлишига қарамай Президентнинг Тошкент вилоятига ташрифи режалаштирилганида, рўзаи рамазон ойида ҳокимликнинг рўзадор ходимларини ва бошқа ташкилот ишчиларини тонг саҳарлаб кўчаларни-йўлларни ободонлаштиришга жалб қилди ва пешиндан кейин иш жойларига етиб келишларини талаб қилди.

14. У.Ялгашевнинг нутқи (агар давлат тилида иш юритиш бўйича маслаҳатчи томонидан ёзиб берилмаса) машҳур болалар ёзувчиси Х.Тўхтабоевнинг "Сариқ девни миниб" романидаги Хошимжон образини сеҳрли қалпоқча ёрдамида олийгоҳда домла бўлиб дарс ўтган саҳнасини эслатади, ўша савия, ўша нутқ. Хамма хам сўзга чечан бўлмайди, лекин бироз сўзлашиш маданияти, бировни ҳурмат қилиш, хеч бўлмаганда ўзидан катталарга, аёлларга СИЗ лаб мурожаат қилиш, ҳокимлик биносида "Отчопар" бозорининг аравакашидек оғзига келган сўз билан баланд овозда сўкиниш бу маданиятсиз, тарбия кўрмаган одамнинг иши, У.Ялгашев шу услубни жуда хам кўп қўллайди!