**Қонунчилик палатаси депутатлари томонидан 2021 йил 29 январь – 3 февраль кунлари   
сайлов округларида ўтказилган учрашувлари давомида аҳолига тиббий хизмат кўрсатиш сифати   
ва самарадорлигини ошириш борасида аниқланган муаммоларни ҳал этиш бўйича**

**“ЙЎЛ ХАРИТАСИ”**

| **№** | **Белгиланган вазифа** | **Мавжуд муаммо** | **Муаммони ҳал этиш механизми** |
| --- | --- | --- | --- |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ–6110-сонли Фармонининг** **1-бандида** тиббиёт ходимларининг жамиятдаги ўрни ва мақомини кучайтириш, халқимиз ўртасида уларга нисбатан ҳурматни ошириш, ушбу касб эгалари учун муносиб меҳнат шароитини яратиш ва даромадини кўпайтириш, шунингдек, уларнинг ижтимоий ҳимоясини кучайтириш бўйича аниқ амалий чора-тадбирларни амалга ошириш белгиланган.  Шу билан бирга “Ёшларни қўллаб-қувватлаш ва аҳоли саломатлигини мустаҳкамлаш йили”да амалга оширишга оид **давлат дастурининг 186-бандида** Ҳамшира ва фельдшерларнинг обрўси ва мавқеини ошириш мақсадида **“ҳамширалик иши”** билан мустақил шуғулланиш учун рухсат бериш белгиланган.  *(Депутатлар: Ш.Абдухалимов,  Ж.Атожонов, З.Бекатова)* | Махсус тиббий маълумот ва кўникмаларни талаб қилувчи касалликларнинг профилактикаси, диагностикаси, даволаш ва мижознинг реабилитациясига йўналтирилган фаолият тиббий фаолият ҳисобланади. **Ҳамширалик иши** эса **тиббий фаолиятнинг бир қисмидир**.  Ўзбекистон Республикасининг “Фуқаролар соғлиғини сақлаш тўғрисида”ги Қонуни  11-моддасидатиббий фаолият тегишли лицензияга эга бўлган юридик шахслар томонидан, фармацевтика фаолияти эса тегишли лицензияга эга бўлган юридик ва жисмоний шахслар томонидан амалга оширилиши мумкинлиги белгиланган. | Ҳамшира ва фельдшерларнинг жамиятдаги обрўси ва мавқеини ошириш мақсадида Ўзбекистон Республикасининг “Фуқаролар соғлиғини сақлаш тўғрисида”ги Қонуни 11-моддасига “ҳамширалик иши” билан мустақил шуғулланиш учун рухсат беришга қаратилган ўзгартишлар киритиш масаласини ўрганиш.  Фуқароларнинг соғлиғини сақлаш масалалари қўмитаси томонидан ушбу масалани **Парламент комиссияси** муҳокамасига киритиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармонинг** 6-бандида **“Қишлоқ шифокори”** дастури доирасида тиббиёт олий таълим ташкилотини охирги 3 йил ичида тамомлаган ва бошқа ҳудудда яшовчи шифокорлар олис ва чекка ҳудудларда жойлашган оилавий шифокор пунктлари ва оилавий поликлиникаларига ишга қабул қилинганда уларга камида 3 йил ишлаб бериш шарти билан 30 миллион сўм миқдорида бир марталик пул маблағлари, уй-жойи бўлмаганларга эса 3 йил давомида хизмат уй-жойлари берилади ёки базавий ҳисоблаш миқдорининг 2 баравари миқдорида ҳар ойлик ижара тўловлари Давлат бюджетидан компенсация қилиниши белгиланган.  *(Депутат: З.Бекатова)* | **“Қишлоқ шифокори” дастури** асосида ёшларни ўзи яшамайдиган олис ҳудудда фаолият юритишга жалб қилишда айрим муаммолар келиб чиқаётганлиги маълум бўлди. **Хусусан**:  олий таълим муассасаларини тамомлаган бакалавр дипломига эга шифокорлар тор соҳа бўйича ихтисослашувга эга бўлиш учун ўқишини давом эттиришга интилади, яъни ординатура, магистратура босқичларида ўқишга ҳаракат қилади;  мазкур дастур асосида ишлаш истагини билдираётган шифокорларнинг аксарияти олий таълим муассасаларини тамомлаганига 3 йилдан ошган, бундай ходимларга ушбу **Фармоннинг** 6-бандида кўрсатилган имтиёзлар татбиқ этилмайди.  Натижада бундай ҳудудларга шифокорларни жалб қилиш қийинчилик туғдирмоқда.  **Мисол учун,** Қорақалпоғистон Республикасидаги Нукус шаҳрининг Қоратов элати ва 7 та туманда чекка ва олис аҳоли пунктлар мавжудлиги белгиланган бўлиб, жами **22,5 штат бирлигида шифокор штати** вакант ҳисобланади.  Агар “Қишлоқ шифокори” дастури доирасидаги имтиёзлар берилса, шу ўринларга бориб ишлашга олий таълим муассасаларини битирганига 3 йилган ошган **15 нафар** **шифокор** томонидан таклиф келиб тушган.  Бундай ҳолат Тошкент вилоятида ҳам кузатилган.  Оқибатда соғлиқни сақлаш тизимида кадрларга бўлган эҳтиёж сақланиб қолаверади. | Фуқароларнинг соғлиғини сақлаш масалалари қўмитаси томонидан мазкур масалани барча ҳудудлар бўйича таҳлил қилиш.  Таҳлил натижаларидан келиб чиқиб, **мазкур Фармоннинг** **6-бандидаги** “... *камида 3 йил ичида тамомлаган* ...” жумласини чиқариб ташлаш, ёки,  “... *камида 3 йил ичида тамомлаган* ...” жумласидан кейин “*шунингдек, олий таълим муассасасини тамомлаганига  3 йилдан ортиқ вақт ўтган шифокорлар 5 йил ишлаб бериш шарти билан*” деган таҳрирда **қўшимча киритиш** юзасидан таклиф ишлаб чиқиш.  Ушбу таклифни **Парламент комиссияси йиғилишида** атрофлича кўриб чиқиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110–сонли Фармонида** *2021 йил 1 апрелга қадар бирламчи тиббий-санитария ёрдами муассасаларининг* ***янгиланган штат нормативларини*** *ишлаб чиқиш ва тасдиқланиши* белгиланган.  *(Депутат: М.Ибрагимова)* | Тиббиёт муассасаларида шифокорлар билан ўтказилган учрашувлар давомида туман ва шаҳарлардаги **шошилинч тиббий ёрдам бўлимларининг** нормативлари, яъни **шифо ўринлари (койка) сони номутаносиб** ҳолда тақсимланганлиги маълум бўлди.  Шунингдек шифо ўринлари (койкалар)ни ажратишда аҳоли сони, ҳудуднинг жойлашуви ва касалланиш ҳолати ҳисобга олинмаганлиги аниқланди.  **Масалан**, **Данғара** туманида шошилинч тез тиббий ёрдам марказида 100 минг аҳоли учун **30 та** койка *(шундан 6 таси реанимация бўлимида)* ажратилган. Бугунги кунда ушбу туман аҳолиси **176,4 минг нафарга** етгани туфайли тиббий хизмат кўрсатиш ҳажми ортиб, шифо ўринлари етмишмаслиги муаммоси келиб чиқмоқда.  **79 минг** нафар аҳоли яшайдиган Сўх тумани шошилинч тез тиббий ёрдам марказига **15 та** койка ажратилган бўлса, **261 минг** нафар аҳолига эга Қува тумани шошилинч тез тиббий ёрдам марказига шифо ўринлари сони **30 та** этиб белгиланган.  Бундай ҳолатлар республиканинг бошқа ҳудудларида ҳам кузатилмоқда. | **Парламент комиссияси** томонидан республика бўйича шифо ўринларини (койкалар) **хатловдан ўтказиш** ва бу борадаги ишларни **таҳлил қилиш**.  Таҳлил якунларидан келиб чиқиб, **асослантирилган таклиф** тайёрлаш.  Мазкур таклифлар тиббий-санитария ёрдами муассасаларининг **янгиланган штат нормативларини** ишлаб чиқиш ва тасдиқланиши жараёнида эътиборга олинишига эришиш.  Соғлиқни сақлаш вазирлиги томонидан ишлаб чиқилган янги нормативлар лойиҳасини **Фуқароларнинг соғлиғини сақлаш масалалари қўмитасининг йиғилишида** атрофлича кўриб чиқиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110–сонли** **Фармонида** *2021 йил 1 апрелга қадар бирламчи тиббий-санитария ёрдами муассасаларининг* ***янгиланган штат нормативларини*** *ишлаб чиқиш ва тасдиқланиши* белгиланган.  *(Депутат М.Ибрагимова)* | Данғара тумани Фарғона водийси вилоятларини Тошкент шаҳри билан боғловчи ҳудуд ҳисобланади. Туман ҳудудидан ўтувчи асосий **транспорт йўлидаги** **тиғиз қатнов** чоғида содир бўлаётган йўл-транспорт ҳодисалари жабрланувчиларига ҳам асосан ушбу туман тиббиёт маркази томонидан хизмат кўрсатилмоқда.  Кейинги пайтларда автомобиллар сони кўпайиб, қатновлар тиғизлиги ортиши натижасида **йўл-транспорт ҳодисаларининг ошишига** олиб келмоқда. Бу эса, мазкур туман тиббиёт маркази томонидан туб аҳолига хизмат кўрсатиш сифатига ўз таъсирини кўрсатмоқда.  Ўрганишлар мобайнида оғир тан жароҳати туфайли шошилинч жарроҳлик амалиёти ўтказилишига тўғри келадиган беморлар сони кўпаяётгани бу ерда **қўшимча шифо ўринларини яратишни** тақозо этмоқда. | **Парламент комиссияси** томонидан ҳудудларни бир-бирига боғловчи (Данғара, Ғаллаорол, Булунғур, Жомбой, Сирдарё каби) туманларда қўшимча **травматология бўлимини ташкил этиш** масаласини чуқур ўрганиш.  Ўрганиш натижаларини тегишли вазирлик ва идоралар вакиллари билан **муҳокама** қилиш.  Муҳокамалар якунидан келиб чиқиб, ушбу масала юзасидан Вазирлар Маҳкамаси ва Соғлиқни сақлаш вазирлигига **асослантирилган** **таклиф** киритиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармонининг** 1-бандида *соҳада етук ва чуқур билимга эга кадрларни тайёрлаш, қайта тайёрлашга асосан ходимларни касбий ривожлантиришнинг самарали тизимини шакллантириш орқали жойлардаги тиббий ёрдамнинг самарадорлиги, сифати ва оммабоплигини ошириш* белгиланган.  *(Депутатлар: М.И.Ходжаева  ва Ш.Д.Кулматов)* | Ўрганишлар давомида Сирдарё вилоят соғлиқни сақлаш бошқармаси тизимидаги даволаш-профилактика муассасаларидабугунги кунда **1 511** нафар шифокор фаолият олиб бораётгани, вилоятда **10 минг** нафар аҳолига **18**  нафар шифокор тўғри келиши аниқланди.  Ушбу кўрсаткич вилоятнинг Сардоба ва Мирзаобод туманларида 8 нафар, Боёвут туманида **9 нафар,** Ховос туманида эса,  **7 нафар**ни ташкил этади. Бу эса, вилоят кўрсаткичидан анча паст ҳисобланади**.**  Шу билан бирга, вилоят бўйича жами **514 та штат** бирликлари учун мутахассисларга эҳтиёж мавжуд.  Жумладан:  - оилавий шифокорлар — **93 та**;  -тез тиббий ёрдам шифокори — **130 та**;  - терапевт — **25 та**;  - педиатр — **73 та**;  - врач-лаборант — **24 та**;  - болалар стоматологи — **28 та**;  - ультратовуш текшируви шифокори — **13 та**;  -санитария-гигиена — **88 та**;  -жарроҳ — **15 та**;  -рентгенолог — **10 та**;  -акушер-гинеколог — **13 та** штат бирлигига эҳтиёж бор. | Шундан келиб чиқиб, **Меҳнат ва ижтимоий масалалар қўмитаси** томонидан соҳа мутахассислари билан биргаликда қуйидаги масалалар бўйича **таклифлар** ишлаб чиқиш:  **1.** Ҳудуддаги нафақага чиқарилган тиббиёт ходимлари ҳамда тиббий маълумотга эга бўлсада вақтинча ишсиз юрган (тиббиёт муассасаларини битирган) фуқаролар рўйхатини шакллантириш ва мутахассислиги бўйича соғлиқни сақлаш муассасаларига жалб қилиш.  **2.** Туман ва шаҳарлар, айниқса, вилоятнинг чекка худудларида жойлашган тиббиёт муассасаларини кадрлар билан таъминлаш мақсадидида уларни маҳаллий ҳокимликлар томонидан **уй-жойлар ёки имтиёзли** **автокредитлар** билан таъминлаш дастурини ишлаб чиқиш.  **3.** Республика ҳудудларидаги тиббиёт йўналишидаги олийгоҳларни битирувчи талабалар, шунингдек, тиббий маълумотга эга бўлсада вақтинча ишсиз юрган фуқаролар билан **учрашувлар** ташкил этган ҳолда, уларга зарур шарт-шароитлар яратиш, хизмат уй-жойлари берилиши ёки базавий ҳисоблаш миқдорининг 2 баравари миқдорида ҳар ойлик ижара тўловлари тўлаб берилиши тўғрисида **тарғибот ишларини** олиб бориш орқали жалб қилиш.  **4.** Республика бўйича тиббий маълумотга эга кадрлар тайёрлашга ихтисослашган олий ва ўрта махсус таълим муассасаларини **хатловдан ўтказиш** ва **таҳлил қилиш**.  Таҳлил якунларидан келиб чиқиб, тиббий маълумотга эга кадрлар тайёрлаш бўйича ҳудудлар кесимида **қўшимча квоталар** ажратилиши бўйича **асослантирилган таклиф** тайёрлаш.  Ушбу таклифларни **Парламент комиссияси йиғилишида** муҳокама қилиш. |
|  | Ўзбекистон Республикаси Президентининг **2020 йил 12 ноябрдаги** "Соғлиқни сақлаш тизимини ташкил этишнинг янги модели ва давлат тиббий суғуртаси механизмларини Сирдарё вилоятида жорий этиш чора-тадбирлари тўғрисида"ги **ПҚ-4890-сон қарорининг** алоҳида бандлари ижросини самарали ташкил этиш юзасидан Ҳаракатлар Режасининг 6-бандида 2021 йил 1 январга қадар *тиббиёт муассасалари фаолияти, моддий-техник базаси ва жойлашувини таҳлил қилиб,* ***"тиббиёт кластери"ни*** *ташкил этиш тўғрисида таклиф тайёрлаш* вазифаси белгиланган.  *(Депутатлар: М.И.Ходжаева  ва Ш.Д.Кулматов)* | Ўрганишларда вилоятдаги қатор **тиббиёт** **муассасалари** бир-биридан **5-10 км узоқликдаги масофада** тарқоқ ҳолда жойлашгани маълум бўлди.  Уларни бирлаштириш орқали, бошқарув тизимида штат бирликларидан оқилона фойдаланиш, соғлиқни сақлаш тизимини ташкил этишнинг янги моделини яратиш мақсадида вилоят кўп тармоқли тиббиёт маркази ҳудудида замонавий андозаларга мос тарзда янги бинолар қуриш ҳамда мавжуд биноларни реконструкция қилиш ишларини кўзда тутган ҳолда 520 ўринли янги **“Гулистон тиббиёт кластери”ни** босқичма-босқич ташкил этиш эҳтиёжи мавжудлиги маълум бўлди. | **Бюджет ва иқтисодий ислоҳотлар қўмитаси** ҳамда **Фуқароларнинг соғлиғини сақлаш масалалари қўмитаси** томонидан мазкур масалани ҳудудга чиққан ҳолда **қўшимча ўрганиш** ва тегишли **таклифлар** ишлаб чиқиш;  мазкур таклифларни **қўмиталарнинг кенгайтирилган йиғилишида** Соғлиқни сақлаш вазирлиги, Иқтисодий тараққиёт ва камбағалликни қисқартириш вазирлиги ҳамда Молия вазирлиги раҳбарлари иштирокида муҳокама қилиш. |
|  | Ўзбекистон Республикаси Президентининг **2020 йил 12 ноябрдаги** "Соғлиқни сақлаш тизимини ташкил этишнинг янги модели ва давлат тиббий суғуртаси механизмларини Сирдарё вилоятида жорий этиш чора-тадбирлари тўғрисида"ги **ПҚ-4890-сон қарори**нинг алоҳида бандлари ижросини самарали ташкил этиш юзасидан Ҳаракатлар Режасининг 5-бандида *тиббиёт муассасаларининг моддий-техник таъминотини таҳлил қилиб, зарур бўлган тиббий техника, тиббиёт буюмлари ва бошқа моддий бойликлар рўйхатини шакллантириш* назарда тутилган.  (Депутатлар: М.И.Ходжаева  ва Ш.Кулматов) | Вилоятда тиббиёт муассасаларининг жиҳозланганлик даражаси ўрганилганда тиббиёт муассасаларида жами **26 мингдан зиёд** тиббий техника ва тиббиёт буюмларнинг мавжудлиги аниқланди. Шундан **23 451 таси** фойдаланишга яроқли, **329 таси** таъмирга муҳтож, **3 087 таси** яроқсиз ҳолга келиб қолган.Шунингдек, ҳозирги кунда тиббиёт муассасаларини **15 169 та** тиббий техника ва тиббий буюмлар билан таъминлаш эҳтиёжи мавжуд. | **1.** Парламент комиссияси аъзолари томонидан ўзларига бириктирилган ҳудудларда **тиббиёт муассасаларининг жиҳозланганлик даражасини** таҳлил қилиш, тиббий асбоб-ускуна ва тиббий жиҳозлар тўғрисидаги маълумотлар рўйхатини шакллантириш ҳамда комиссия йиғилишида муҳокама қилиш;  **2.** Муҳокама натижаларидан келиб чиқиб, Соғлиқни сақлаш вазирлиги ҳамда Иқтисодий тараққиёт ва камбағалликни қисқартириш вазирлигига **асослантирилган таклифлар** киритиш. |
|  | Ўзбекистон Республикаси Президентининг **2020 йил 12 ноябрдаги** "Соғлиқни сақлаш тизимини ташкил этишнинг янги модели ва давлат тиббий суғуртаси механизмларини Сирдарё вилоятида жорий этиш чора-тадбирлари тўғрисида"ги **ПҚ-4890-сон қарори**нинг ижросини самарали ташкил этиш юзасидан Ҳаракатлар Режасининг 5-бандида *Сирдарё вилояти тиббиёт муассасаларини компьютер техникаси билан таъминлаш, бунда халқаро молия институтларининг имтиёзли кредит маблағларини жалб қилиш,* ***“Электрон поликлиника”*** *ва* ***давлат тиббий суғуртаси ахборот тизимлари*** *ҳамда* ***маълумотлар базасини*** *жорий қилиш* вазифаси белгиланган.  (Депутатлар: М.И.Ходжаева ва Ш.Д.Кулматов) | Ўрганишлар давомида вилоятдаги тиббиёт муассасаларида жами **763 та** компютер жамламаси мавжудлиги аниқланди. Шундан **363 таси** фойдаланишга яроқли, **89 та**си таъмирга муҳтож, **311 та**си яроқсиз ҳолга келиб қолган. Шу билан бирга, ҳозирги кунда **1 174 та** компьютер жамламасига эҳтиёж мавжуд.  Шунингдек, вилоятдаги даволаш-профилактика муассасалари биноларига оптик толали тезкор **Интернет** **тармоғига улаш** орқали электрон маълумотлар базасини шакллантириш **зарур**. | **Инновацион ривожланиш, ахборот сиёсати ва ахборот технологиялари масалалари қўмитаси** мазкур масала юзасидан **асослантирилган таклифларни** ишлаб чиқиш ва Молия вазирлиги ҳамда Ахборот технологиялари ва коммуникацияларини ривожлантириш вазирлигига юбориш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110–сонли Фармонида** *2021 йил 1 январдан бошлаб қишлоқ врачлик пункти оилавий шифокор пункти деб, қишлоқ ва шаҳар оилавий поликлиникаси эса оилавий поликлиника деб қайта номланиши* белгиланган.  (Депутат: З.Бекатова) | Беруний туманида олиб борилган ўрганишлар чоғида “Қизилқалъа” ОФЙ ҳудудида жойлашган “Қизилқалъа” оилавий шифокорлик пункти (ОШП) этиб ўзгартирилгани, мазкур ОШП 4700 дан зиёд аҳолига хизмат кўрсатиши, унинг хизмат кўрсатиш радиуси 150 километрни ташкил қилиши маълум бўлди.  Аҳоли контингенти асосан чорвачилик билан шуғулланиб, тарқоқ ҳолда, яйловларда яшайдиган бу ҳудудда “Тез тиббий ёрдам” хизмати ОШПдан 50 километр узоқликда жойлашган туман тиббиёт бирлашмаси томонидан кўрсатилиши аниқланди.  Таҳлиллар мазкур ОШПнинг хизмат кўрсатиш радиуси ҳисобига ўз вақтида тез тиббий ёрдам кўрсатиш имконияти сезиларли даражада камайишини кўрсатмоқда.  Ўрганишлар олис ҳудудларга тиббий хизмат кўрсатувчи ОШПнинг тез тиббий ёрдам хизматлари чақирувларга вақтида етиб бориши, стационарга эҳтиёж туғилган ҳолатларда “тез ёрдам хизмати”ни жалб қилиши учун уларга **хизмат машинаси ажратилишига** кучли эҳтиёж туғилаётганини кўрсатмоқда. | Мазкур масалани республиканинг бошқа жойларида аниқланган ҳолатларни ҳам ҳисобга олган ҳолда, умумлаштириб, қўмитада таҳлилий кўриб чиқиб, **муҳокама** қилиш.  Муҳокама якунлари бўйича **Вазирлар Маҳкамасига таклиф** киритиш.  Таклифларда олис ва чекка худудларга хизмат кўрсатувчи бирламчи тиббий-санитария муассасаларини **тиббий хизмат автоулови** (енгил транспорт) билан таъминлаш ҳамда **“ҳайдовчи” штатини штат нормативига киритиш** масаласига алоҳида эътибор қаратиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармони** 3-бандида *аҳоли сони ва маҳаллий заруриятдан келиб чиқиб, шунингдек, Соғлиқни сақлаш вазирлигининг рўйхатига мувофиқ оилавий шифокор пунктлари, оилавий поликлиникалар ва кўп тармоқли марказий поликлиникаларда туну кун навбатчи тиббиёт ходими хизмат кўрсатади,* деб белгиланган. | Депутатлар томонидан жойларда олиб борилган ўрганишларда бу борада Соғлиқни сақлаш вазирлиги томонидан 2020 йил  **9 декабрда** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва патронаж тизимининг сифат, самарадорлигини ошириш тўғрисида”ги  **328**-**сонли** **буйруғи** тасдиқлангани маълум бўлди.  **Бироқ**, бу буйруқ билан вазирлик томонидан туну кун навбатчи тиббиёт ходими хизмат кўрсатиши лозим бўлган оилавий шифокор пунктлари, оилавий поликлиникалар ва кўп тармоқли марказий поликлиникалар **рўйхатитасдиқланмагани** аниқланди.  Юқоридаги буйруқнинг 4-банди билан ушбу вазифа ҳудудий соғлиқни сақлаш бошқармаларига юклатилган.  **Лекин** шифокор штатлари кам бўлган ёки шифокорлар билан тўлиқ таъминланмаган оилавий шифокорлик пунктларида тунги навбатчиликка бириктирилган тиббиёт ходими **1,5 сутка давомида узлуксиз** ишлашига тўғри келмоқда. | **Фуқароларнинг соғлиғини сақлаш масалалари қўмитаси** томонидан ушбу масалани бошқа ҳудудлар мисолида чуқур ўрганиш.  Ўрганиш якунларидан келиб чиқиб, **Соғлиқни сақлаш вазирлигига** туну кун навбатчи тиббиёт ходими хизмат кўрсатиши лозим бўлган оилавий шифокор пунктлари, оилавий поликлиникалар ва кўп тармоқли марказий поликлиникалар рўйхати тасдиқланиши ва уни амалга ошириш механизми ишлаб чиқилиши юзасидан **депутат сўрови** юбориш. |
|  | Ўзбекистон Республикаси Президентининг 2020 йил 12 ноябрдаги “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги ПФ-6110–сонли Фармонининг 3-бандида:  **2021 йил 1 январдан бошлаб** қишлоқ врачлик пункти оилавий шифокор пункти деб, қишлоқ ва шаҳар оилавий поликлиникаси эса оилавий поликлиника деб қайта номланади.  **2021 йил 1 январдан бошлаб** оилавий шифокор ва бошқа тиббиёт ходимлари фаолияти самарадорлиги бўйича янги рейтинг тизими жорий қилинади ҳамда унинг натижаларига қараб ушбу ходимлар маҳаллий бюджетнинг қўшимча маблағлари ҳисобидан ҳар чоракда базавий ҳисоблаш миқдорининг 10 бараваридан 30 бараваригача миқдорда бир марталик пул мукофоти билан рағбатлантирилади,  Шу банднинг 2-қисмида **уч ой муддатда** ушбу бандда кўрсатилган баҳолаш кўрсаткичларидан келиб чиқиб, оилавий шифокор ва "тиббиёт бригадалари" фаолиятини рағбатлантиришнинг дифференциал тизимини жорий қилсин; деб белгиланган. | Ўрганишлар давомида қуйидагилар маълум бўлди:  **оилавий шифокор пункти, оилавий поликлиника низоми,** **уларнинг тузилмаси, функциялари** белгиланмаган;  оилавий шифокорнинг, шунингдек, "тиббиёт бригадалари" ҳамшираларининг **вазифалари** белгилаб берилмаган;  *БТСЁ муассасаларида фаолият юритаётган тиббиёт ходимларини* рағбатлантириш мезонлари ишлаб чиқилмаган. | Ушбу ҳужжатларнинг ишлаб чиқилиши ҳолати, кечикиш сабаблари юзасидан асослантирилган тушунтириш бериш талаби билан соғлиқни сақлаш вазирига **депутат** **сўрови** юбориш. |
|  | Ўзбекистон Республикаси Президентининг **2021 йил 11 январдаги** “Олис ҳудудлардаги бюджет ташкилотларига малакали мутахассисларни жалб қилиш чора-тадбирлари тўғрисида”ги **ПҚ-4940-сонли Қарорининг 2-бандида** олис ва чекка ҳудуд деганда Вазирлар Маҳкамасининг 2019 йил  7 июндаги 471-сон қарори билан тасдиқланган умумий ўрта таълим муассасаларида бошқа ҳудудлардан келиб фаолият юритаётган педагог ходимларга устама белгиланадиган ҳудудлар тушунилиши кўрсатилган. | Ўрганишлар давомида Вазирлар Маҳкамасининг 2019 йил 7 июндаги **471-сон қарори**га мувофиқ тасдиқланган умумий ўрта таълим муассасаларида бошқа ҳудудлардан келиб фаолият юритаётган педагог ходимларга устама белгиланадиган ҳудудлар рўйхатини бугунги кундаги ҳақиқий ҳолатдан келиб чиқиб қайта кўриб чиқиш лозимлиги маълум бўлди.  **Масалан**, мазкур рўйхатга Хоразм вилояти **Қўшкўпир тумани** “Араблар” МФЙ киритилган бўлиб, у туман марказидан атиги **6-7 км узоқликда** жойлашган.  **Бироқ**, бу рўйхатга янги ташкил этилган Тупроққалъа тумани “Саримой” **аҳоли пункти** **киритилмаган**. Ҳолбуки, бу ҳудуд туман марказидан анча олисда жойлашгани, инфратузилмаси ривожланмагани сабабли **мутахассисларни ишга жалб қилишда қатор қийиниликлар** келиб чиқмоқда. | Ҳукуматнинг ушбу қарорида Қорақалпоғистон Республикаси Вазирлар Кенгаши ва вилоятлар **ҳокимликларининг таклифларига кўра** Халқ таълими вазирлиги ҳамда Молия вазирлиги томонидан **келишилган ҳолда ўзгартириш киритилиши мумкинлиги белгиланганлигини инобатга олиб**, Соғлиқни сақлаш вазирлиги орқали Қорақалпоғистон Республикаси Соғлиқни сақлаш вазирлиги ҳамда барча вилоят Соғлиқни сақлаш бошқармаларидан мазкур рўйхатга ўзгартириш киритиш юзасидан **таклиф ишлаб чиқиш.**  Ушбу таклифларни **Вазирлар Маҳкамасига** кўриб чиқиш учун киритиш. |
|  | Ўзбекистон Республикаси Соғлиқни сақлаш вазирлигининг 2018 йил **6 ноябрдаги** “Ўзбекистон Республикаси Соғлиқни сақлаш марказлашган молия-бухгалтерия хизматлари тўғрисида низоми ва туман (шаҳар) тиббиёт бирлашмаларининг марказлашган молия-бухгалтерия хизмати ходимларининг меҳнатига ҳақ тўлаш разрядларини тасдиқлаш ҳақида”ги  **598-сонли буйруғига** асосан, туман (шаҳар) тиббиёт бирлашмаларининг марказлашган бухгалтерия ходимларининг иш ҳақи ягона тариф сеткасининг **10- ва 11-разрядлари бўйича белгиланади**. | Хоразм вилоятида ўтказилган ўрганишларда мазкур буйруқда **вилоят миқёсидаги** даволаш-профилактика муассасалари бухгалтерия хизмати ходимларининг разрядлари **инобатга олинмагани аниқланди.**  Оқибатда вилоят миқёсидаги даволаш-профилактика муассасалари бухгалтерия хизмати ходимлари разряди ягона тариф сеткасининг **6-разряди бўйича** белгилаб келинмоқда.  Бажарадиган иш ҳажми бир-биридан унча фарқ қилмайдиган мазкур икки бухгалтерия ходимининг разрядини тенглаштириш мақсадида **мазкур буйруқни қайта кўриб чиқиш** юзасидан кўплаб мурожаатлар келиб тушмоқда. | Фуқароларнинг соғлиғини сақлаш масалалари қўмитаси томонидан бошқа ҳудудлар мисолида ушбу масалани ўрганиш ва таҳлил қилиш.  Ўрганиш якунлари асосида Соғлиқни сақлаш вазирлиги ҳамда Молия вазирлигига вилоятлар миқёсидаги даволаш-профилактика муассасалари бухгалтерия хизмати ходимларининг ягона тариф сеткаси бўйича разрядини марказлашган бухгалтерия ходимларининг разядларига тенглаштириш бўйича **парламент сўрови** юбориш. |
|  | Хоразм вилоятида соғлиқни сақлаш тизимининг бирламчи бўғини, жумладан, мавжуд 65 та оилавий шифокорлик пункти жорий йил якунига қадар Осиё тараққиёт банки (ОТБ) иштирокида амалга оширилаётган лойиҳа доирасида **9 хил** турдаги замонавий тиббий-асбоб ускуналар билан жиҳозланиши режалаштирилган. | Ўрганишлар бугунги кунда туман тиббиёт бирлашмалари ва вилоят даволаш муассасаларини жиҳозлаш юзасидан **лойиҳалар мавжуд эмаслигини**, аксарият даволаш-профилактика муассасаларида мавжуд жиҳозларнинг **30-40 фоизи эскирганини** кўрсатди.  Инвентаризация натижаларига кўра, вилоятнинг **24 та** даволаш-профилактика муассасасига **113 та тиббий жиҳозга талаб ва эҳтиёж** **кескин ортганлиги** аниқланди. | Ушбу масалани Парламент комиссияси йиғилишида Хоразм вилояти ҳокимлиги ҳамда вилоят соғлиқни сақлаш бошқармаси мутасаддилари билан видеоконференция шаклидаги мулоқот асосида **кўриб чиқиш**.  Унда туман тиббиёт бирлашмалари ва вилоят даволаш муассасаларини жиҳозлаш юзасидан лойиҳалар ишлаб чиқиш, молиявий манбасини аниқлаган ҳолда, зарур тиббий жиҳозларни харид қилиш учун маблағ ажратиш масаласини **муҳокама қилиш**.  Муҳокама натижаларидан келиб чиқиб, Молия вазирлиги ва Соғлиқни сақлаш вазирлигига **депутат сўрови** юбориш. |
|  | Бугунги кунда туман тиббиёт бирлашмалари раҳбарларининг **устувор вазифаларидан** бири этиб, амбулатор, яъни профилактик тиббиётни ривожлантириш белгиланган. | Хоразм вилоятидаги ўрганишлар туман тиббиёт бирлашмалари раҳбарларининг ҳудудлардаги бирламчи тизим фаолияти билан мунтазам равишда яқиндан танишиб бориш, аҳолининг муаммоларини чуқур ва ҳар томонлама ўрганиш мақсадида туман бирламчи тиббиёт муассасаларига чиқиши учун автотранспорт воситаларидан фойдаланиши **белгиланмагани** аниқланди.  Бу эса, улар фаолиятида бир қатор муаммо ва қийинчиликларни келтириб чиқармоқда. | Молиялаштириш манбасини аниқлаган ҳолда Хоразм вилоятининг **13 та** туман/шаҳар тиббиёт бирлашмаси раҳбарига **1 та**дан, жами **13 та “Спарк”** русумли енгил автотранспорт воситасини харид қилиш **имкониятини ўрганиш**.  Шу билан бирга, Вазирлар Маҳкамасининг 2011 йил 26 майдаги 153-сонли “Давлат ташкилотлари ва хўжалик ташкилотларида хизмат, енгил автотранспортларидан фойдаланишни тартибга солиш тўғрисида”ги қарорига тегишли ўзгартиш киритиш юзасидан **таклиф** тайёрлаш.  Ўрганиш якунларидан келиб чиқиб, асослантирилган таклифларни илова қилган ҳолда, Бош вазирининг тегишли ўринбосарига **хат юбориш**. |
|  | Ўзбекистон Республикаси Президентининг **2017 йил 11 июлдаги ПҚ-3124-сонли қарор**ига асосан, Хоразм вилояти бўйсунувидаги Хива шаҳри алоҳида ташкил этилганлиги сабабли, Хива шаҳар тиббиёт бирлашмаси ҳам ташкил қилинган.  Бирлашма таркибида қабул-диагностика, жарроҳлик, терапия бўлимлари мавжуд. | Хива шаҳар тиббиёт бирлашмаси фаолияти ўрганилганида, янги ташкил қилинганлиги сабабли ушбу **бирлашма ҳеч бир лойиҳа доирасида тиббий асбоб-ускуналар билан жиҳозланмагани** маълум бўлди.  Тиббий жиҳозлар танқислиги сабабли бу ерда **тўлақонли тиббий хизмат кўрсатиш имкони бўлмаяпти**. Бу эса, ўз навбатида, шаҳар аҳолисига стационар ва амбулатор тиббий хизмат кўрсатиш сифатни ошириш, аҳоли ўртасида касалланиш ҳамда ногиронлик кўрсаткичларининг камайишига эришиш борасидаги ислоҳотларни чуқурлаштиришга салбий таъсир кўрсатмоқда. | Фуқароларнинг соғлиғини сақлаш масалалари қўмитаси томонидан ушбу масалани ўрганиш.  Ўрганиш якунлари асосида мазкур масала юзасидан **Соғлиқни сақлаш вазирлигининг ахборотини** Фуқароларнинг соғлиғини сақлаш масалалари **қўмитасида эшитиш**. |
|  | Ўзбекистон Республикаси Президентининг **2018 йил 12 июлдаги** “Ўзбекистон Республикаси аҳолисига нефрология ва гемодиализ ёрдами кўрсатиш самарадорлигини ошириш чора-тадбирлари тўғрисида”ги **ПҚ–3846-сонли қарорида** *Соғлиқни сақлаш вазирлиги ва унинг ҳудудий бўлинмаларининг* ***аҳолига нефрологик ва гемодиализ ёрдами кўрсатишни янада ошириш соҳасидаги асосий вазифалари ва фаолият йўналишлари*** белгилаб берилган.  Жумладан, бирламчи тиббий-санитария ёрдами муассасаларида республика ихтисослаштирилган илмий-амалий тиббиёт марказлари, олий тиббиёт таълим муассасалари клиникалари, республика кўп тармоқли шифохоналарининг етакчи мутахассислари иштирокида тизимли равишда аҳолини тиббий кўрикдан ўтказилишини ташкил этиш;  профилактика қилиш, ташхис қўйиш ва даволашнинг замонавий ҳамда самарали усулларини жорий этиш йўли билан соғлиқни сақлаш тизимининг вилоят ва туман даражаларида аҳолига ихтисослаштирилган, юқори технологик нефрологик тиббий ёрдам кўрсатиш сифатини ошириш;  нефрологик касалликларнинг барвақт олдини олиш, уларни ўз вақтида аниқлаш ва даволаш бўйича кадрларни тайёрлаш, қайта тайёрлаш ва уларнинг малакасини оширишнинг самарали тизимини яратиш.  *(Депутат: М.Хушвақтова)* | Ҳудудларда ўтказилган ўрганишлар давомида мазкур йўналишда ўз ечимини кутаётган бир қатор масалалар мавжудлиги маълум бўлди.  Жумладан, Сурхондарё вилоятида **нефрология** ва **гемодиализ** ёрдамини кўрсатишда қуйидаги маммолар аниқланди:  – вилоят бўйича **5 нафар** соҳа мутахассиси фаолият кўрсатаётган бўлиб, уларнинг барчаси пенсия ёшида (ёш мутаҳассисларни тайёрлаш маҳаллий ҳокимлик ва бошқарув органига юклатилган).;  – бўлимда жами койкалар сони **30 та** бўлиб, уларнинг 50 фоизи пуллик хизмат кўрсатади. Вилоят бўйича **ҳар ойда** Нефрология бўлимида даволаниш учун **15 нафар** беморга ордер ажратилади, ваҳоланки, ҳудудда беморлар сони **400 нафардан** ортиқни ташкил қилади.  Ушбу ҳолатлар беморларнинг тўлиқ даволанишига тўсиқ бўлмоқда ҳамда даволаниш зарурати юқори бўлган беморларнинг навбат кутишларига олиб келмоқда;  – гемодиализ муолажасининг давлат томонидан бепул амалга оширилиши беморларнинг ушбу касалликдан азият чекишини енгиллаштириб, умрининг узайтирилишини таъминлаётгани билан биргаликда, бундай муолажани олиш жараёнида, беморларнинг қон шаклли элементлари камайиб кетиши натижасида қўшимча **қон ўрнини босувчи** (феррум), **оқсил** ва **аминокислота**ларга бой препаратларини (*альбумин, сермин*) қабул қилиш зарурати туғилади.  Беморлар билан ўтказилган суҳбат жараёнида бугунги кунда тижорат дорихоналаридан бир дона “Сермин” дори воситасини ўртача **77 минг** сўмдан, қон кўпайтирувчи суюқликларни **50-80 минг** сўмдан, “Альбумин” дорисини ўртача **800 минг сўмдан — 1 млн.** сўмгача бўлган нархларда сотиб олишаётганини, бу эса, моддий қийинчиликларни келтириб чиқараётгани маълум қилинди | Фуқароларнинг соғлиғини сақлаш масалалари қўмитаси томонидан аҳолига **нефрология хизматининг** кўрсатилиши ҳолатини барча ҳудудлар мисолида чуқур ўрганиш.  Ўрганиш якунлари ҳамда Ўзбекистон Республикаси Президентининг  2018 йил 12 июлдаги ПҚ–3846-сонли қарори ижроси бўйича амалга оширилган ишлар юзасидан Соғлиқни сақлаш вазирлигининг Фуқароларнинг соғлиғини сақлаш масалалари қўмитасида **ахборотини эшитиш**;  Муҳокама якунларидан келиб чиқиб, асослантирилган **таклифлар** тайёрлаш. Бунда:  беморлар эҳтиёжидан келиб чиқиб, қон ўрнини босувчи, оқсил ва аминокислоталарга бой бўлган инфузион препаратлар билан таъминлаш ҳамда фистула ва икки каналчали катетрлар захираси учун режалаштирилган давлат бюджетидан етарлича маблағлар ажратиш;  мазкур соҳада фаолият кўрсатаётган тиббиёт ходимларининг (шифокор, ҳамшира, кичик тиббиёт ходими) ойлик иш ҳақларини қайта кўриб чиқиш, нефрология йўналиши мутахассисларининг ойлик маошларига қўшимча устамаларни белгилаш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий- санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110 сонли Фармонида** *2021 йил 1 апрелига қадар бирламчи тиббий-санитария ёрдами муассасаларининг янгиланган штат нормативларини ишлаб чиқиши ва тасдиқлаш* белгиланган.  (Депутат: М.Уразалиева) | Ўрганиш давомида ҳудудлардаги тиббиёт муассасаларида штат нормативлари деярли **бир хил тақсимлангани** маълум бўлди.  Штат нормативларини ишлаб чиқишда туман (шаҳар)нинг аҳоли сони, географик жойлашуви, хизмат қилиш радиуси каби ўта муҳим масалалар **ҳисобга олинмаганлиги** аниқланди. | Бирламчи тиббий-санитария ёрдами муассасаларининг янгиланган штат нормативларини ишлаб чиқишда туман (шаҳар)нинг аҳоли сони, географик жойлашуви, хизмат қилиш радиуси каби муҳим масалалар инобатга олиниши юзасидан асослантирилган **таклифлар** ишлаб чиқиш ва Вазирлар Маҳкамасига юбориш. |
|  | Ўзбекистон Республикаси Президентининг **2020 йил 12 ноябрдаги** “Тиббий профилактика ишлари самарадорлигини янада ошириш орқали жамоат саломатлигини таъминлашга оид қўшимча чора-тадбирлар тўғрисидаги” **ПҚ-4891-сонли қарорида** маҳаллалар ва аҳоли хонадонларида, шу жумладан узоқ ва олис ҳудудларда аҳоли орасида **соғлом турмушни шакллантириш**, **бадантарбия машғулотларини** **кундалик** турмуш тарзига айлантириш, **шахсий гигиена** қоидаларига риоя қилиш, **соғлом ва тўғри овқатланиш, ортиқча вазн ва семизликни** бартараф этиш, зарарли одатларга қарши курашиш, фуқароларнинг ўз соғлиғига бўлган муносабатини тубдан ўзгартириш бўйича тизимли равишда тарғибот-ташвиқот ишларини олиб бориш белгиланган. | Ўрганишларда бирламчи тиббий-санитария ёрдами муассасаларига амалий-услубий ёрдам кўрсатиш, касалликлар профилактикаси ва соғлом турмуш тарзини шакллантириш бўйича маҳалла, таълим муассасалари ва ташкилотларда индивидуал ҳамда гуруҳли тарғибот тадбирлари **етарли даражада ташкил этилмётганлиги** ҳамда ушбу тадбирларнинг самарали ўтказилишини таъминлашга қаратилган **тиббий қўлланма**, **брошюра**, **тарғибот материалларига** зарур молиявий **маблағлар ажратилмагани** маълум бўлди. | Ҳудудларда аҳоли орасида соғлом турмушни шакллантириш, бадантарбия машғулотларини кундалик турмуш тарзига айлантириш, шахсий гигиена қоидаларига риоя қилиш, соғлом ва тўғри овқатланиш борасида олиб борилаётган ишларнинг ҳолатини мунтазам равишда ўрганиб бориш.  Ўрганиш якунларини Фуқароларнинг соғлиғини сақлаш масалалари қўмитаси йиғилишида мутахассислар иштирокида атрофлича муҳокама қилиш.  Юқоридагилардан келиб чиқиб, ушбу тадбирларнинг мақсадли ўтказилишини таъминлаш юзасидан зарур молиявий маблағлар ажратилиши ҳолати бўйича асослантирилган тушунтириш бериш талаби билан **Молия вазирлигига** **парламент сўровини** юбориш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш  чора-тадбирлари тўғрисида”ги **ПФ-6110-сонли** **Фармонига** асосан тиббий бригадалар ташкил этиш, жойларда тиббий хизмат кўрсатишни соддалаштириш ва рақамлаштириш ҳамда ортиқча қоғозбозликни камайтириш мақсадида ушбу тиббий бригадаларни **2 ой муддатда** **махсус компьютер, планшетлар ва мобил тиббий диагностика** воситалари билан таъминлаш вазифаси белгилаб берилган. | Парламент комиссияси аъзолари ҳамда депутатлар томонидан ҳудудларда олиб борилган ўрганишларда ташкил этилган тиббий бригадаларнинг тиббий жиҳозлар *(тарози, пульсоксиметрлар, патранаж сумкаси, глюкомер, стетоскоп)* билан таъминланганлик даражаси **қониқарсиз** эканлиги маълум бўлди.  Бундан ташқари, ҳар бир бригада таъминланиши лозим бўлган **планшетлар** аксарият туман ва шаҳарларда олиб берилмаган. Бундай муаммо, хусусан, Тошкент шаҳрининг Учтепа, Самарқанд вилоятининг Пахтачи, Нарпай, Ургут, Жомбой туманлари тиббиёт бирлашмаларида кузатилди. Тиббиёт бригадалари таъминланиши лозим бўлган жиҳозлар ҳамда планшетларни маҳаллий бюджет маблағлари ҳисобидан олиб бериш вазифаси белгиланган бўлиб, ҳақиқатда эса, туманларнинг ушбу жиҳозларни маҳаллий бюджет ҳисобидан олиб беришлари учун **имконияти йўқлиги** аниқланмоқда.  *Масалан, Самарқанд вилояти Пахтачи туманида 140 минг аҳоли истиқомат қилади. Ушбу тумандан ҳар 2 минг аҳолига битта тиббий бригада ташкил этилган бўлиб, туман бўйича 70 та бригада тузилган. Ҳар бир бригадани планшет билан таъминлаш учун жами 140 млн. сўм маблағ зарур (1 та планшет ўртача ҳисобда 2 млн. сўм).*  Натижада бригада ходимлари томонидан аҳолини тиббий хатловдан ўтказишда кўплаб қийинчилик ва муаммолар келиб чиқмоқда. | Ушбу масалани чуқур ўрганган ҳолда, Фуқароларнинг соғлиғини сақлаш масалалари қўмитаси ҳамда  ХДП фракцияси **қўшма йиғилишида** ҳар томонлама муҳокама қилиш.  Муҳокама якунларидан келиб чиқиб, а**сослантирилган таклифлар** ишлаб чиқиш.  Таклифларда тиббий бригадаларни иш самарадорлигини ошириш, аҳолига сифатли ва ўз вақтида тиббий хизматлар кўрсатиш мақсадида тегишли жиҳозлар ва планшетлар билан таъминланиши учун зарур маблағларни **молиявий ҳолати қониқарсиз бўлган туман ва шаҳарлар учун Республика бюджети ҳисобидан молиялаштириш** ва кейинчалик ушбу маблағларни маҳаллий бюджетнинг ортиқча қолган қисми ҳисобидан босқичма-босқич Республика бюджетига қайтариши масаласига алоҳида эътибор қаратиш назарда тутилади.  Таклифларни Молия вазирлиги ҳамда Соғлиқни сақлаш вазирлигига тегишли тартибда юбориш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли** **Фармонига** асосан *тиббиёт ходимларининг жамиятдаги ўрни ва мақомини кучайтириш, халқимиз ўртасида уларга нисбатан ҳурматни ошириш, ушбу касб эгалари учун муносиб меҳнат шароитини яратиш ва даромадини кўпайтириш, шунингдек уларнинг ижтимоий ҳимоясини кучайтириш бўйича аниқ амалий чора-тадбирлар кўриш* белгиланган. | Ўзбекистон Республикаси Президентининг 2021 йил 11 январдаги “Олис ҳудадлардаги бюджет ташкилотларига малакали мутахассисларни жалб қилиш чора-тадбирлари тўғрисида”ги ПҚ-4940-сонли қарори асосан олис ва чекка ҳудуд деганда Вазирлар Маҳкамасининг 471-сонли қарорининг  1-иловасида умумий ўрта таълим муассасаларида бошқа ҳудудлардан келиб фаолият юритаётган педагог ходимларга махсус устама белгиланадиган ҳудудлар тушунилади. Бироқ, бундай махсус устамалар тиббиёт ходимлари учун белгиланмаган.  Бу эса, ўз навбатида, олис ва чекка худудлардаги тиббиёт тизимига олий маълумотли кадрларни жалб қилиш, кадрлар масаласини ҳал этиш, белгиланган вазифаларни ўз вақтида бажаришда, умуман, қарор ижросини тўлақонли таъминлашда турли қийинчиликларни келтириб чиқармоқда. | Олис ва чекка ҳудудларда жойлашган оилавий шифокор пунктлари ва оилавий поликлиникаларида фаолият юритаётган тиббиёт ходимлари учун ҳам Вазирлар Маҳкамасининг 471-сонли Қарорида белгиланган махсус устамалар белгилаш тартибини жорий этиш юзасидан таклиф ишлаб чиқиш.  Шундан келиб чиқиб, Халқ таълими вазирлигига ҳамда Молия вазирлигига **олис ҳудудлар рўйхатига тегишли ўзгартишлар киритиш** юзасидан **парламент сўрови**ни юбориш.  Шу билан бирга, Вазирлар Маҳкамасига Ўзбекистон Республикаси Президентининг ПФ-6110-сонли Фармони 6-бандидаги  “... *камида 3 йил ичида тамомлаган* ...” жумласидан кейин “*шунингдек, ОТМни тамомлаганига 3 йилдан 5 йилгача вақт ўтган шифокорлар 5 йил, 5 йилдан 10 йилгача вақт ўтган шифокорлар 10 йил ишлаб бериш шарти билан”* деган таҳрирда **қўшимча киритиш юзасидан таклиф** тайёрлаш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли** Фармонига асосан *рақамли тиббиётни такомиллаштириш вазифаси* белгиланган. | Депутатлари томонидан жойларда олиб борилган ўрганишлар бугунги кунда оптик толали тармоғи туман (шаҳар) марказигача етказиб келинганига қарамасдан, жойлардаги тиббиёт муассасалари тўлиқ интернетга уланмаганини кўрсатмоқда. Бу эса, ҳудудлардаги тиббий бригадалар томонидан аҳолини хатловдан ўтказишдаги маълумотларни дастурга киритишда кўплаб муаммоларни келтириб чиқармоқда.  Жумладан, Самарқанд вилояти Ургут туманида **16 та** ҚВП, **6 та** ҚОП, **2 та** поликлиника ва унинг **13 та** филиаллари мавжуд бўлиб, **уларнинг бирортасида интернет тармоғига уланмаган**.  Бундай муаммолар Жомбой туманининг Аҳмаджон Қурбонов ҚВП ҳамда Эски Жомбой оилавий поликлиникаларида, шунингдек, Тошкент ва Хоразм вилоятларининг қатор туманларида ҳам кузатилди. | Бирламчи тиббиёт тизимини рақамлаштириш орқали аҳолига сифатли тез тиббий хизматлар кўрсатиш, шунингдек, ортиқча қоғозбозликни қисқартириш мақсадида **2021 йил 1 мартига қадар** тўлиқ оптик толали интернетга улаш чораларининг кўрилиши юзасидан Ахборот коммуникациялари ва технологияларини ривожлантириш вазирлиги ҳамда Соғлиқни сақлаш вазирлиги раҳбарларининг ахборотини Фуқароларнинг соғлиғини сақлаш масалалари қўмитаси ҳамда ХДП фракцияси **қўшма йиғилишида эшитиш.** |
|  | Ўзбекистон Республикаси Президенти **2020 йил 2 мартдаги ПФ-5953-сон** Фармони билан тасдиқланган Давлат дастурининг 197-бандида тиббий хизматлар сифатини ошириш, давлат тиббиёт ташкилотлари ва аҳолининг дори воситалари ҳамда тиббиёт буюмлари билан таъминланганлик даражасини яхшилаш, шифокорларнинг жамиятдаги ўрни ва мақомини кучайтириш белгиланган.  Шу билан бирга, Ўзбекистон Республикаси Президентининг 2020 йил 29 декабрдаги Олий Мажлисга Мурожаатномасида *“давлат томонидан бепул тиббий хизматлар ва дори воситалари руйхати қайта шакллантирилиб, улар билан аҳолини кафолатли таъминлаш тизими босқичма-босқич йўлга қўйилиши”* қайд этилган. | Ўрганишлар шуни кўрсатмоқдаки, бугунги кунда жойлардаги тиббиёт муассасаларида **дори-дармон билан таъминланганлик даражаси қониқарсиз** ҳолатда.  Ушбу муаммо юзасидан айрим туман тиббиёт бирлашмаларидаги ҳолат ўрганилганда, дори-дармон учун ажратилиши белгиланган пул маблағларининг вақтида **молиялаштирилишида кечикишлар** юзага келаётганлиги аниқланди.  Жумладан, Самарқанд вилоятининг Пахтачи тумани тиббиёт бирлашмасида 2021 йил 1 январь ҳолатига 2020 йил учун ажратилган маблағлардан ташқари дори-дармон ва боғлов воситаларидан 207,8 млн. сўм **қарздорлик** мавжудлиги маълум бўлди.  Бундан ташқари, жорий йил январь ойи давомида дори-дармон учун маблағлар молиялаштирилмагани натижасида тиббиёт бирлашмасининг захирасида дори-воситаларининг танқислиги юзага келган.  ***Маълумот учун****: январь ойи учун режалаштирилган 131 млн. сўм маблағ февраль ойининг бошида ажратилган.* | Ушбу масала юзасидан Молия вазирлиги ҳамда Соғлиқни сақлаш вазирлиги раҳбарларининг ахборотини Фуқароларнинг соғлиғини сақлаш масалалари қўмитаси ҳамда ХДП фракциясининг **қўшма йиғилишида эшитиш.**  Эшитувда “2021 йил учун “Ўзбекистон Республикасининг Давлат бюджети тўғрисида”ги Қонун талаблари ўз вақтида ва сифатли бажарилишини таъминлаш мақсадида тиббиёт йўналишида дори-дармон учун ажратилиши белгиланган маблағларни ҳар ой ўз вақтида етказиб бериш ва шу орқали аҳолининг дори воситалари билан таъминланганлик даражасини яхшилаш чораларини кўриш юзасидан **таклифлар** ишлаб чиқиш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармонининг** 3-бандига мувофиқ *2021 йил 1 январдан қишлоқ врачлик пунктлари «оилавий шифокор пункти», қишлоқ оилавий поликлиникалари эса «оилавий поликлиника» деб қайта номланиши* белгиланган.  (Депутат: Ш.Абдухалимов) | Ўзбекистон Республикаси Соғлиқни сақлаш вазирининг 2020 йил 9 декабрдаги 328-сонли буйруғи билан Қорақалпоғистон Республикаси Соғлиқни сақлаш вазирлиги, Тошкент шаҳар ва вилоятлар соғлиқни сақлаш бошқармалари бошлиқларига Қишлоқ врачлик пунктлари **“Оилавий шифокор пункти”,** қишлоқ ва шаҳар оилавий поликлиникалари **“оилавий поликлиникалар”** деб номланиши боис, уларнинг **Низоми, штамп, муҳри қайта ишлаб чиқилиб, ўрнатилган тартибда рўйхатдан ўтказиш белгиланган бўлса-да мазкур талаб ҳанузгача бажарилмаган**. | “Оилавий шифокор пункти” ва “Оилавий поликлиникалар”нинг намунавийнизоми, штампи, муҳри лойиҳасини ишлаб чиқиш ва жойларга етказилишини таъминлаш ишларини жадаллаштириш юзасидан Соғлиқни сақлаш вазирлигига **депутат сўрови** юбориш. |
|  | Ўзбекистон Республикаси Президентининг **2020 йил 12 ноябрдаги** “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги **ПФ-6110-сонли Фармони** ҳамда Соғлиқни сақлаш вазирининг 2020 йил 27 ноябрдаги 309-сонли буйруғига асосан *оилавий шифокор пунктларидаги тиббиёт ходимлари штатларини қайта кўриб чиқиш* вазифаси белгиланган.  (Депутатлар: Ш.Абдухалимов, М.Абдиева) | Оилавий шифокор пунктларининг штатлар жадвалини қайта кўриб чиқиш зарурати мавжуд. Чунки:  1. Оилавий шифокор пунктларида мудир штати мавжуд эмас. Мазкур вазифани умумий амалиёт шифокори бажариб келмоқда *(муассасанинг барча турдаги ҳисоботларини юритади ва юқори ташкилотларга тақдим этади. Муассаса ходимлари иш фаолиятини доимий назорат қилади, фуқароларнинг мурожаатларини ўрганади ва ҳ.к.)*.  Шу сабабли муассасанинг штатлар жадвалига **оилавий шифокор пункти мудири** лавозимини киритиш зарурати туғилмоқда.  2. Оилавий шифокор пунктларида рўйхатхона ҳамшираси штати мавжуд эмас. Рўйхатхона ҳамшираси штатининг ташкил этилиши аҳолининг кундалик қабулга келиши ва электрон рўйхатга олинишини янада енгиллаштиради.  3. Оилавий шифокор ва оилавий поликлиникаларда физиотерапия ҳамшираси штатлари **мавжуд эмас.** Оилавий шифокор пунктлари ва оилавий поликлиникаларда физиотерапия хоналари ва физиотерапия ҳамшираси бўлмаганлиги сабабли беморлар узоқ ҳудудлардан марказий шифохонадаги физиотерапия бўлимига муолажаларни олиш учунгина келиб кетишларининг олди олинади. | Оилавий шифокор пунктларининг штатлар жадвалини қайта кўриб чиқилиши масаласини барча ҳудудлар кесимида чуқур **ўрганиш.**  Бу борада амалга оширилаётган ишлар юзасидан Соғлиқни сақлаш вазирининг ахборотини Фуқароларнинг соғлиғини сақлаш масалалари қўмитаси йиғилишида **эшитиш.**  Эшитиш якунларидан келиб чиқиб, **асослантирилган таклифларни** ишлаб чиқиш. |