**Ўзбекистон Республикаси Вазирлар Маҳкамасининг 2020 йил 17 ноябрдаги 724-сонли қарори билан тасдиқланган “Ёғ-мой маҳсулотларининг хавфсизлиги тўғрисида”ги умумий техник регламенти тўғрисида**

Амалдаги ёғ-мой маҳсулотларининг хавфсизлиги тўғрисидаги умумий техник регламентида Ўзбекистон Республикаси ҳудудида муомалага чиқарилаётган ёғ-мой маҳсулотларига белгиланган хавфсизлик талаблари меъёрлари, Евросиё иқтисодий иттифоқи (ЕОИИ)нинг техник регламентлари, Америка Қўшма штатлари (Codex Alimentariusa) кодекслари ҳамда жаҳон стандартлари асосида ягона унификацияланган бўлишини таъминлаш мақсадида қайта кўриб чиқилди.

Вазирлар Маҳкамасининг “Ёғ-мой маҳсулотларининг хавфсизлиги тўғрисидаги умумий техник регламентни тасдиқлаш ҳақида” 2017 йил   
19 июлдаги 520-сон қарори ўз кучини йўқотган деб топилди.

Ушбу техник регламентда ёғ-мой маҳсулотлари хавфсизлигига санитария қоидалари, меъёрлари ва гигиеник нормативлар, ёғ-мой маҳсулотларини ишлаб чиқариш, қадоқлаш, тамғалаш, сақлаш, ташиш, қайтариб олиш ва утилизация қилиш (қайта ишлаш), муомалага чиқариш, сотиш, намуна олиш, идентификация қилиш ва мувофиқлигини баҳолаш ҳамда синовдан ўтказиш талаблари ўрнатилган.

Умумий техник регламентнинг талаблари Евросиё иқтисодий иттифоқи (ЕОИИ)нинг техник регламентлари (ТРТС 024/2011 «Технический регламент на масложировую продукцию», ТР ТС 021/2011 «О безопасности пищевой продукции») ҳамда Единые санитарно-эпидемиологические и гигиенические требования к товарам подлежащих к санитарно-эпидемиологическому надзору (контролю) ТС талабларига тўлиқ унификация қилинган. Амалдаги техник регламент 68 та банд ва 10 та иловадан иборат эди, янги таҳрирдаги техник регламент 82 та банд ва 11 та иловадан иборат бўлди.

Умумий техник регламентда ёғ-мой маҳсулотларга тегишли барча атама ва таърифлар берилади. Евросиё иқтисодий иттифоқи (ЕОИИ)нинг техник регламенти асосида 24 та атама ва таърифлар билан тўлдирилди.

Озиқавий ёғ-мой маҳсулотларини ишлаб чиқарувчи корхоналар жумладан ёғ-мой корхоналари 2022 йил 1 январгача ХACCП (Hazard Analysis and Critical Control Points) тамойилларига асосланган тартиботларни ишлаб чиқиши ва жорий қилиши юзасидан талаб киритилди. Шу мақсадда ёғ-мой маҳсулотлари ишлаб чиқариш жараёнидаги хавфсизлигини, санитария тозалаш ишларини ўрнатилган тартибда ташкил этиш ва хомашё ҳамда тайёр маҳсулотларни ҳар қандай ифлосланишдан сақлаш бўйича талаблар ўрнатилди (ТР нинг 11-банди).

Ишлаб чиқарилаётган ёғ-мой маҳсулотларининг Техник регламент талабларига мувофиқлигини таъминлаш мақсадида ишлаб чиқариш назорати тартиблари белгиланди ва тегишли органлар томонидан назорат ташкил қилинди (ТР нинг 15-банди).

Ёғ-мой маҳсулотларини сотувга чиқаришда озуқавий ёғ-мой маҳсулотлари учун – яроқлилик муддати, озуқавий бўлмаган ёғ-мой маҳсулотлари учун сақлаш муддати давомида Техник регламент талабларига асосан хавфсизлиги таъминланиши белгиланди (ТР нинг 68-банди).

Ҳавфсизлик кўрсаткичлари, уларни меъёрлари ва синов усулларини халқаро талаблар билан уйғунлаштириш, хусусан ўсимлик мойларини идентификациялашда қўшимча меъзонлар киритилди, ёғ кислоталари трансизомерлари, токсик элементлар, антибиотиклар меъёрлари қатъийлаштирилди диоксин, эрук кислотаси, эркин госсипол каби кўрсаткичлар учун меъёрлар ўрнатилди.

Лойиҳа атамалар билан тўлдирилган ва истеъмолчиларни сифатли маҳсулотлар билан таъминлаш мақсадида маҳсулотни қалбакилаштириш тўғрисидаги атама ва таърифлар, шунингдек ҳавфсизлик ва сифат бўйича қўшимча кўрсаткичлар киритилади.

Америка Қўшма штатлари (Codex Alimentariusa) кодекслари ҳамда бошқа тегишли халқаро стандартлар талабларига уйғунлаштирилиб ички бозорни қалбаки маҳсулотлардан ҳимоя қилиш мақсадида ўсимлик мойларини идентификациялаш учун қўшимча талаблар киритилди (9-иловага ўсимлик мойларининг физик-кимёвий кўрсаткичларидан 4 та ва 11-иловада 21 турдаги ёғ кислоталари кўрсаткичлари қўшилди).