**“Ўзбекистон Республикаси Маъмурий жавобгарлик тўғрисидаги кодексининг 2682– моддасига   
ўзгартиш киритиш тўғрисида”ги Ўзбекистон Республикаси Қонуни лойиҳасига**

**ТАҚҚОСЛАШ ЖАДВАЛИ**

| **Амалдаги таҳрир** | **Таклиф қилинадиган таҳрир** | **Асослантириш** |
| --- | --- | --- |
| 2682-модда. Қурилиш соҳасида назорат  ***қилиш*** инспекцияси  Қурилиш соҳасида назорат қилиш инспекциясининг мансабдор шахслари ушбу Кодекснинг 99 ва 178-моддаларида (истеъмолчиларнинг ҳуқуқларини ҳимоя қилиш тўғрисидаги қонун ҳужжатларини бузишга доир қисмида) назарда тутилган маъмурий ҳуқуқбузарликлар **аниқланганда маъмурий ҳуқуқбузарлик тўғрисида баённома тузади**.  **Тўлдирилмоқда**  Маъмурий ҳуқуқбузарлик тўғрисидаги баённома ушбу Кодекснинг 282-моддасида белгиланган тартибда судга кўриб чиқиш учун юборилади. | 2682-модда. Қурилиш соҳасида назорат инспекцияси  Қурилиш соҳасида назорат инспекцияси **органлари ваколатларига** ушбу Кодекснинг  99 ва 178-моддаларида (истеъмолчиларнинг ҳуқуқларини ҳимоя қилиш тўғрисидаги қонун ҳужжатларини бузишга доир қисмида) назарда тутилган маъмурий ҳуқуқбузарликлар **ҳақидаги ишлар тааллуқлидир.**  **Ўзбекистон Республикаси Қурилиш вазирлиги ҳузуридаги Қурилиш соҳасида назорат инспекцияси ва ҳудудий инспекциялар номидан маъмурий ҳуқуқбузарликлар тўғрисидаги ишларни кўриб чиқиш ва жарима солиш тариқасида маъмурий жазо чорасини қўллашга Қурилиш соҳасида назорат қилиш инспекцияси бошлиғи, унинг ўринбосарлари ва ҳудудий инспекциялар бошлиқлари ҳақлидир.**  Маъмурий ҳуқуқбузарлик тўғрисидаги баённома **унда кўрсатилган ҳуқуқбузарлик факти юзасидан эътироз билдирилган ҳолларда,** ушбу Кодекснинг  [282-моддасида](javascript:scrollText(201276))белгиланган тартибда судга кўриб чиқиш учун юборилади. | Ўзбекистон Республикаси Президентининг “Қурилиш-монтаж ишлари сифатини тубдан яхшилаш ва қурилишни назорат қилиш тизимини такомиллаштириш чоралари тўғрисида” 2020 йил 5 февралдаги ПҚ–4586-сон қарорининг 5-банди тўртинчи хатбоши билан 2020 йил 1 июлдан бошлаб Инспекция ва ҳудудий инспекциялар бошлиқларига, ҳуқуқбузарлик фактига эътироз билдирилган ҳолларда ишни кўриб чиқиш учун судга тақдим этиш тартибини сақлаб қолган ҳолда, шаҳарсозлик тўғрисидаги қонун ҳужжатларининг бузилишига оид маъмурий ҳуқуқбузарликлар тўғрисидаги ишларни кўриб чиқиш ваколати берилган.   Шу муносабат билан, юқоридаги топшириқ мазмунидан келиб чиқиб,  2682-модда янги таҳрирда баён этилмоқда**.** |

|  |  |  |  |  |  |
| --- | --- | --- | --- | --- | --- |
| |  |  | | --- | --- | | Ҳудудларни комплекс ривожлантириш, коммуникациялар, қурилиш ва уй-жой коммунал хўжалиги масалалари котибияти мудири  Ш.Абидов | Юридик таъминлаш бошқармаси бошлиғи      Д.Каландаров | |  |  |  |