**“Лицензиялаш, рухсат бериш ва хабардор этиш тартиб-таомиллари тўғрисида”ги   
Ўзбекистон Республикасининг Қонуни лойиҳасига таклиф ва эътирозлар**

| **№** | **Қонун лойиҳасидаги таҳрир** | **Марказий банк томонидан таклиф этилаётган таҳрир** | | **Асос** |
| --- | --- | --- | --- | --- |
| 1. | 2-модда.  ...  *(учинчи қисм)*  Ушбу Қонуннинг амал қилиши қуйидаги фаолият турларига нисбатан татбиқ этилмайди:  интеллектуал мулк объектларидан фойдаланишда, шунингдек комплекс тадбиркорлик лицензияси шартномаси (франшизинг тўғрисидаги шартнома) бўйича юзага келадиган муносабатларга;  тадбиркорлик субъектларини, битимларни, ҳуқуқларни ва мол-мулкни давлат рўйхатидан ўтказиш ҳамда ҳисобга қўйиш;  аккредитация қилиш, сертификатлаштириш, стандартлаштириш, метрология ва техник жиҳатдан тартибга солиш;  давлат экологик экспертизаси;  атом энергиясидан фойдаланиш соҳасидаги фаолият. | 2-модда.  ...  *(учинчи қисм)*  Ушбу Қонуннинг амал қилиши қуйидаги фаолият турларига нисбатан татбиқ этилмайди:  интеллектуал мулк объектларидан фойдаланишда, шунингдек комплекс тадбиркорлик лицензияси шартномаси (франшизинг тўғрисидаги шартнома) бўйича юзага келадиган муносабатларга;  тадбиркорлик субъектларини, битимларни, ҳуқуқларни ва мол-мулкни давлат рўйхатидан ўтказиш ҳамда ҳисобга қўйиш;  аккредитация қилиш, сертификатлаштириш, стандартлаштириш, метрология ва техник жиҳатдан тартибга солиш;  давлат экологик экспертизаси;  **кредит ташкилотлари, тўлов ташкилотлари, тўлов тизимлари операторлари, валюта биржалари, кредит бюролари фаолияти;**  атом энергиясидан фойдаланиш соҳасидаги фаолият. | | Мамлакатимизнинг иқтисодий ривожланишида банк тизимининг барқарорлиги алоҳида аҳамият касб этади. Шу сабабли ушбу тизимга алоқадор фаолият турларини лицензиялаш ва шу соҳадаги рухсат этиш хусусиятига эга айрим ҳужжатларни бериш жараёнлари ихтисослашган, мазкур фаолият турларининг ўзига хослигини инобатга олган ҳолда ишлаб чиқилган алоҳида қонунлар билан тартибга солиниб келинади.  Хусусан, банкларни лицензиялаш ва банк соҳасидаги рухсатномаларни бериш тартиб-таомиллари – “Банклар ва банк фаолияти тўғрисида”ги, тўлов ташкилотлари ва тўлов тизимлари операторлари фаолиятини лицензиялаш – “Тўловлар ва тўлов тизимлари тўғрисида”ги, микрокредит ташкилотларини лицензиялаш – “Микрокредит ташкилотлари тўғрисида”ги, кредит бюроларини лицензиялаш – “Кредит ахбороти алмашинуви тўғрисида”ги Қонун билан тартибга солинади.  Шуни таъкидлаш жоизки, банк тизимини тартибга солувчи “Ўзбекистон Республикасининг Марказий банки тўғрисида”ги, “Банклар ва банк фаолияти тўғрисида”ги, “Тўловлар ва тўлов тизимлари тўғрисида”ги ҳамда “Валютани тартибга солиш тўғрисида”ги қонунлар банк-молия тизимининг тараққий этганлиги жиҳатидан етакчи ва иқтисодий жабҳада илғор саналган давлатлар тажрибасини ўрганган ҳолда, Жаҳон банкининг экспертлари кўмагида янги таҳрирда ишлаб чиқилган ҳамда Олий Мажлис томонидан қабул қилинган. Ушбу қонун лойиҳалари давлат органлари, тижорат банклари ва бошқа кредит ташкилотларининг таклиф ва эътирозларини ҳамда кенг жамоатчилик фикрини инобатга олиб, мукаммал ҳолга келтирилган.  Шу муносабат билан, мазкур Қонун нормаларини кредит ташкилотлари, тўлов ташкилотлари, тўлов тизимлари операторлари, валюта биржалари, кредит бюролари фаолиятига тадбиқ этмаслик мақсадга мувофиқ ҳисобланади.  Шу билан бирга, жаҳон тажрибаси ҳам фаолиятнинг айрим турларини лицензиялаш, тадбиркорлик фаолияти соҳасидаги рухсат бериш ва хабардор этиш тартиб-таомиллари тўғрисидаги қонун ҳужжатлари нормалари кредит ташкилотлари ва бошқа молия институтларига тадбиқ этилмаслигини кўрсади *(Хорижий тажриба илова қилинади).* |
| 2. | 9-модда.  *(биринчи қисм)*  Ваколатли органлар томонидан бериладиган ҳужжатларни олиш Махсус электрон тизим орқали амалга оширилади. | 9-модда.  *(биринчи қисм)*  Ваколатли органлар томонидан бериладиган ҳужжатларни олиш Махсус электрон тизим орқали амалга оширилади**,** **бундан Ўзбекистон Республикаси Марказий банкига тақдим этиладиган ҳужжатлар мустасно**. | | “Банклар ва банк фаолияти тўғрисида”ги Қонуннинг 16-моддасига асосан банкни ташкил этишда зарур бўлган ҳужжатлар бевосита Марказий банкка тақдим этилиши белгиланган.  Бундай талаб кредит бюроларини ташкил этишда ҳам назарда тутилга бўлиб, “Кредит ахбороти алмашинуви тўғрисида”ги Қонуннинг 8-моддасида акс эттирилган.  Банкларни лицензиялаш жараёнида ҳужжатларнинг “ягона дарча” тамойили орқали тақдим этилиши лицензиялаш жараёнини сифатли ҳамда тезкор бўлишини таъминлашга, шунингдек муассилар (охирги бенефицар мулкдорлар) тўғрисидаги маълумотларнинг ҳаққонийлигини ўрганишда салбий таъсир кўрсатади.  Шу жумладан, лицензиялаш жараёнида воситачи ташкилотнинг иштироки ушбу жараённинг чўзилишига олиб келади. |
| 3. | 11-модда.  *(иккинчи қисм)*  Ўзбекистон Республикаси Вазирлар Маҳкамаси ваколатлари жумласига қуйидагилар киради:  Лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлайди, Ўзбекистон Республикаси Президенти ҳузуридаги Лойиҳа бошқаруви миллий агентлиги ва Ўзбекистон Республикаси Марказий банки томонидан лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлаш ҳоллари бундан мустасно;  ***фаолиятни бошлаш ёки ҳаракатни амалга ошириш учун ваколатли органларни хабардор қилиш тартибини белгилайди ва хабарнома юборишнинг паспортларини тасдиқлайди;***  ... | 11-модда.  *(иккинчи қисм)*  Ўзбекистон Республикаси Вазирлар Маҳкамаси ваколатлари жумласига қуйидагилар киради:  Лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлайди, Ўзбекистон Республикаси Президенти ҳузуридаги Лойиҳа бошқаруви миллий агентлиги ва Ўзбекистон Республикаси Марказий банки томонидан лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлаш ҳоллари бундан мустасно;  **Чиқариб ташланмоқда**  ... | | Мазкур норма қонун лойиҳасининг  11-моддаси иккинчи қисм иккинчи хатбошисида назар тутилганлиги сабабли ҳамда такрорланишни олдини олиш мақсадида чиқариб ташланмоқда. |
| 4. | 12-модда.  Лицензиялаш, рухсат бериш ва хабардор қилиш соҳаларида Ўзбекистон Республикаси Адлия вазирлиги ҳузуридаги Давлат хизматлари агентлигининг ваколатлари жумласига қуйидагилар киради:  ...  ***ваколатли органлар томонидан лицензиялаш, рухсат бериш ва хабардор қилиш тартиб-таомилларига риоя этилиши устидан доимий мониторингни ва назоратни амалга оширади***. | 12-модда.  Лицензиялаш, рухсат бериш ва хабардор қилиш соҳаларида Ўзбекистон Республикаси Адлия вазирлиги ҳузуридаги Давлат хизматлари агентлигининг ваколатлари жумласига қуйидагилар киради:  ...  **Чиқариб ташланмоқда**. | | “Ўзбекистон Республикасининг Марказий банки тўғрисида”ги Қонуннинг 3-моддасига асосан Марказий банк ўз ваколатлари ҳамда вазифалари доирасида давлат ҳокимияти ва бошқарувининг бошқа органларидан мустақил равишда қарорлар қабул қилади. Қонун лойиҳасидаги мазкур модда Марказий банкнинг ва бошқа ваколатли давлат органларининг қонун ҳужжатларида белгиланган ўз ваколатлари доираларидаги мустақиллигига путур етқазувчи нормага эга бўлганлиги сабабли, уни чиқариб ташлаш мақсадга мувофиқ. |
| 5. | 24-модда  *(иккинчи қисм)*  Ваколатли органнинг лицензияни чақириб олиш тўғрисидаги қарори қабул қилинган пайтдан эътиборан лицензият учун рухсат этилган фаолиятни амалга ошириш тақиқланади. ***Ваколатли органнинг лицензияни чақириб олиш тўғрисидаги қарори асосида лицензият мажбурий тугатилади.*** | 24-модда  *(иккинчи қисм)*  Ваколатли органнинг лицензияни чақириб олиш тўғрисидаги қарори қабул қилинган пайтдан эътиборан лицензият учун рухсат этилган фаолиятни амалга ошириш тақиқланади. | | “Тўловлар ва тўлов тизимлари тўғрисида”ги Қонунга мувофиқ тўлов ташкилотлари ва тўлов тизимлари операторларига берилган лицензияларнинг амал қилишининг тугатилиши (чақириб олиниши) ушбу ташкилотларнинг мажбурий равишда тугатилишига олиб келмайди.  Хусусан, мазкур Қонуннинг 18-моддасига мувофиқ тўлов ташкилотлари тўлов хизматлари кўрсатиш билан боғлиқ бўлмаган фаолият турлари билан шуғулланишга ҳақли эмас, бундан қуйидагилар мустасно:  реклама, маркетинг, маслаҳат ва ахборот хизматлари;  дастурий таъминотни ишлаб чиқиш, мослаштириш, модификация қилиш ва техник жиҳатдан қўллаб-қувватлаш;  ахборот-коммуникация технологияларидан фойдаланиш билан боғлиқ хизматлар, шу жумладан ахборот-техник хизматлар, маълумотларга ишлов бериш ҳамда уларни ўтказишга доир хизматлар, маълумотлар базаларини ва ахборот ресурсларини яратиш ва улардан фойдаланиш;  ахборот тизимлари ва тармоқларини яратиш ҳамда уларнинг хавфсизлигини таъминлаш;  ахборотни криптографик ҳимоялаш воситаларини ишлаб чиқиш ва реализация қилиш;  микромолиявий хизматлар.  “Тўловлар ва тўлов тизимлари тўғрисида”ги Қонуннинг 25-моддасига мувофиқ Марказий банк томонидан тўлов ташкилоти лицензияси амал қилишининг тугатилиши (чақириб олиниши) ушбу ташкилот томонидан тўлов хизматлари кўрсатилишининг тақиқланишига ва бир ой мобайнида ўзининг номланишидан “тўлов ташкилоти” деган сўзларнинг чиқариб ташланишига олиб келади. Ташкилот қонунда белгиланган тартибда фаолиятнинг бошқа турлари билан шуғулланишни давом эттиришга ҳақлидир. |
| 6. | 18-модда.  *(биринчи қисм)*  Лицензиялаш соҳасида ваколатли органларнинг ваколатлари жумласига қуйидагилар киради:  ...  **Тўлдирилмоқда**  лицензияларни бекор қилиш ёки бекор қилиш тўғрисида судга мурожаат этиш;  **Тўлдирилмоқда**  ...  *(иккинчи қисм)*  Лицензиялаш соҳасида ваколатли органлар мазкур органлар лицензияланадиган фаолият турлари билан шуғулланаётган корхоналар, ташкилотлар ва муассасалар тузишга ёки улар фаолиятида муассислар (акциядор, иштирокчи) сифатида иштирок этишга ҳақли эмас. | 18-модда.  *(биринчи қисм)*  Лицензиялаш соҳасида ваколатли органларнинг ваколатлари жумласига қуйидагилар киради:  ...  **лицензияларнинг амал қилишини тугатиш;**  лицензияларни бекор қилиш ёки бекор қилиш тўғрисида судга мурожаат этиш;  **лицензияни чақириб олиш;**  ...  *(иккинчи қисм)*  Лицензиялаш соҳасида ваколатли органлар мазкур органлар лицензияланадиган фаолият турлари билан шуғулланаётган корхоналар, ташкилотлар ва муассасалар тузишга ёки улар фаолиятида муассислар (акциядор, иштирокчи) сифатида иштирок этишга ҳақли эмас**, бундан қонун ҳужжатларида белгиланган ҳоллар мустасно**. | | “Ўзбекистон Республикасининг Марказий банки тўғрисида”ги Қонуннинг 20-моддасига мувофиқ Марказий банк бошқаруви банк фаолиятини амалга ошириш ҳуқуқини берувчи лицензияларни бериш, қайта расмийлаштириш ва *чақириб олиш* тўғрисида қарорлар қабул қилади.  Шу билан бирга, “Банклар ва банк фаолияти тўғрисида”ги Қонуннинг 77-моддасида банк фаолиятини амалга ошириш ҳуқуқини берувчи лицензияларни *чақириб олиш* тартиби келтирилади.  Банк фаолиятини амалга ошириш ҳуқуқини берувчи лицензиялар бекор қилинмаслиги, балки чақириб олинишини инобатга олиб, ушбу хатбошини таклиф этилган таҳрирда қабул қилиш мақсадга мувофиқ.  “Ўзбекистон Республикасининг Марказий банки тўғрисида”ги Қонуннинг 6-моддасига мувофиқ Марказий банк банкларнинг капиталларида ва бошқа юридик шахсларнинг устав фондларида (устав капиталларида) иштирок этишга ҳақли эмас, бундан валюта биржасининг, шунингдек Марказий банкнинг фаолиятини таъминловчи ўз тасарруфидаги ташкилотларнинг капиталларида иштирок этиши мустасно.  Қонуннинг 11-моддасига биноан Марказий банк ўз тасарруфидаги ташкилотларни, шу жумладан валюта биржасини ташкил этади.  Юқоридаги Қонуннинг 12-моддасига асосан Марказий банк банкларнинг, микрокредит ташкилотларининг, ломбардларнинг, тўлов ташкилотларининг, *тўлов тизимлари операторларининг*, *валюта биржаларининг*, кредит бюроларининг фаолиятини ва қимматли қоғозлар бланкаларини ишлаб чиқаришни лицензиялайди.  Бугунги кунда мамлакатимизда фаолият юритиб келаётган, Марказий банк томонидан ташкил қилинган (акцияларига эгалик қилинган) ва Марказий банкнинг ўз вазифаларини самарали бажаришида хизмат қилаётган бир қатор ташкилотлар мавжуд. Республика валюта биржаси ҳамда “Хумо” миллий процессинг маркази шулар қаторига киради.  Ушбу ташкилотлар Марказий банкнинг валютани тартибга солиш соҳасидаги сиёсатини ва тўлов тизимининг барқарорлигини таъминлаш бўйича вазифаларини амалга оширишда муҳим ўрин эгаллайди.  *(“Ўзбекистон Республикасининг Марказий банки тўғрисида”ги Қонуннинг 6-моддасига мувофиқ Марказий банк фаолиятининг асосий мақсадларидан бири тўлов тизимлари ишлашининг барқарорлигини таъминлашдан иборат.*  *“Ўзбекистон Республикасининг Марказий банки тўғрисида”ги Қонуннинг 47-моддасига мувофиқ Марказий банк валютани тартибга солиш ва валютани назорат қилиш давлат органидир.)* |
| 7. | 27-модда.  Ваколатли органлар:  ...  ***ушбу Қонуннинг 38 ва 39-моддаларида назарда тутилган ҳолларда,*** рухсат этиш хусусиятига эга ҳужжатларнинг амал қилишини тўхтатиб туриш, бекор қилиш тўғрисида қарорлар қабул қилади ва (ёки) мазкур масалаларни суд тартибида кўриб чиқиш ташаббуси билан чиқади. | 27-модда.  Ваколатли органлар:  ...  рухсат этиш хусусиятига эга ҳужжатларнинг амал қилишини тўхтатиб туриш, бекор қилиш **(чақириб олиш)** тўғрисида қарорлар қабул қилади ва (ёки) мазкур масалаларни суд тартибида кўриб чиқиш ташаббуси билан чиқади. | | “Банклар ва банк фаолияти тўғрисида”ги Қонуннинг 25-моддасига мувофиқ Марказий банк қуйидаги ҳолларда ҳал этувчи эгаликка бевосита ёки билвосита эгалик қилувчига, шу жумладан охирги бенефициар мулкдорга нисбатан чоралар ва санкциялар қўллашга ҳақли, агар улар:  банклар ва банк фаолияти тўғрисидаги қонун ҳужжатлари талабларига мос бўлмаса;  банкка унинг барқарор молиявий ҳолатига хавф туғдириши мумкин бўлган тарзда таъсир кўрсатаётган бўлса;  охирги бенефициар мулкдорнинг шахси тўғрисидаги ахборотни тақдим этмаган бўлса.  Бунда Марказий банк қуйидаги чора ва санкцияларни қўллаши мумкин:  овоз бериш, акциядорларнинг навбатдан ташқари йиғилишини чақириш ва ўтказишни талаб қилиш, кун тартибига масалаларни киритиш, банк кузатув кенгаши ва бошқаруви аъзолигига номзодлар кўрсатиш ҳамда банк фойдасининг бир қисмини дивидендлар тарзида олиш ҳуқуқини тўхтатиб қўйиш;  овоз бериш ҳуқуқи тўхтатиб қўйилган шахслар томонидан банк акциялари сотилиши тўғрисида қарор қабул қилиш;  банк акцияларини олишга доир берилган *дастлабки рухсатномани чақириб олиш*. |
| 8. | 34-модда  *(иккинчи қисм)*  Талабгорларнинг мурожаатларини ушбу Қонуннинг 31-моддасида назарда тутилган тартибда барча зарур ҳужжатлар билан қабул қилиб олинган санадан эътиборан ваколатли орган томонидан кўриб чиқиш, уни бериш ёки беришни рад этиш муддати ўттиз иш кунидан ошмаслиги керак. | 34-модда  *(иккинчи қисм)*  Талабгорларнинг мурожаатларини ушбу Қонуннинг 31-моддасида назарда тутилган тартибда барча зарур ҳужжатлар билан қабул қилиб олинган санадан эътиборан ваколатли орган томонидан кўриб чиқиш, уни бериш ёки беришни рад этиш муддати ўттиз иш кунидан ошмаслиги керак, **бундан қонун ҳужжатларида белгиланган ҳоллатлар мустасно**. | | Банкларни давлат рўйхатидан ўтказиш ва уларга банк фаолиятини амалга ошириш ҳуқуқини берувчи лицензияни бериш ўзига хос жараён ҳисобланади. Бу жараён “Банклар ва банк фаолияти тўғрисида”ги Қонуннинг 2-боби билан тартибга солинади ва икки босқичда амалга оширилади.  Хусусан, банк ташкил этилишининг биринчи босқичида банк томонидан банкни ташкил этишга доир дастлабки рухсатнома олиниши талаб қилинади. Ушбу рухсатномани бериш тўғрисидаги ариза барча ҳужжатлар тўлиқ ҳажмда тақдим этилган кундан эътиборан *3 ойдан* ошмаган муддатда Марказий банк томонидан кўриб чиқилади (16-модда). Ушбу муддат Қонунда белгиланган ҳолларда *4 ойгача* узайтирилиши мумкин.  Банкни ташкил этишга доир Марказий банкнинг дастлабки рухсатномаси олинган кундан эътиборан 6 ой муддат ичида банкни ташкил этиш бўйича ташкилий-техник тадбирлар амалга оширилади. Ташкилий-техник тадбирлар якунига етиши билан банкни бир вақтнинг ўзида лицензия берган ҳолда давлат рўйхатидан ўтказиш тўғрисида Марказий банкка ариза тақдим этилади. Ариза бир ойдан ошмаган муддатда кўриб чиқилади (20-модда).  Кўриниб турибдики, ҳар бир босқичнинг ўз муддатлари мавжуд ва улар тақдим этилган ҳужжатларни ўрганиш учун талаб қилинадиган вақтга мутаносиб равишда белгиланган. |
| 9. | 35-модда  *(иккинчи қисм)*  Лицензия ва рухсат этиш хусусиятига эга ҳужжатни беришни мақсадга мувофиқ эмас деган важ билан ёки бошқа асосларга кўра, шу жумладан қуйидаги ҳолатлар аниқланганда рад этишга йўл қўйилмайди:  кадрларнинг профессионал малакаси ***қонунчилик*** ҳужжатларида белгиланган талабларга жавоб бермаслиги;  ...  *(учинчи қисм)*  Ушбу модданинг иккинчи қисмида кўрсатилган ҳолатлар аниқланганда, агар мурожаатда тўғирлаш мумкин бўлган хатолар мавжуд бўлса, ваколатли орган уларни тўғирлаш учун талабгорга имконият ва муддат беради. Камчиликларни бартараф этиш тўғрисидаги хабар ваколатли орган томонидан Махсус электрон тизим орқали электрон шаклда жисмоний ва юридик шахсларга бир иш куни ичида юборилади.  *...*  *(бешинчи қисм)*  ***Ваколатли орган аниқланган камчиликларни бартараф этиш учун жисмоний ва юридик шахсларга малакали кадрларни излаш, ҳужжатлар ва дастурларни қайта ишлаш учун мутахассисларни жалб қилиш ҳамда лицензиялар ва рухсат этиш хусусиятига эга бошқа ҳужжатларни олиш учун бошқа зарур шарт-шароитларни яратишда ёрдам ва тегишли кўрсатмаларни бериши лозим, жисмоний ва юридик шахсларнинг таклиф этилган ёрдамни рад қилиш ҳоллари бундан мустасно.***  *...*  *(тўққизинчи қисм)*  Талабгорлар лицензия ва рухсат этиш хусусиятига эга ҳужжатни бериш рад этилиши учун асос бўлган сабабларни белгиланган муддатда бартараф этган тақдирда, ҳужжатларни такроран кўриб чиқиш, лицензия ва рухсат этиш хусусиятига эга ҳужжатни бериш ёки уни беришни рад этиш талабгорларнинг рад этиш сабаблари бартараф этилганлиги тўғрисидаги мурожаати ва рад этиш сабаблари бартараф этилганлигини тасдиқловчи тегишли ҳужжатлар олинган кундан эътиборан беш иш кунидан кўп бўлмаган муддатда лицензиялар ва рухсат этиш соҳасидаги ваколатли органлар томонидан амалга оширилади. Талабгорларнинг мурожаати такроран кўриб чиқилганлиги учун йиғим ундирилмайди. | 35-модда  *(иккинчи қисм)*  Лицензия ва рухсат этиш хусусиятига эга ҳужжатни беришни мақсадга мувофиқ эмас деган важ билан ёки бошқа асосларга кўра, шу жумладан қуйидаги ҳолатлар аниқланганда рад этишга йўл қўйилмайди:  кадрларнинг профессионал малакаси **қонун** ҳужжатларида белгиланган талабларга жавоб бермаслиги, **бундан қонунда белгиланган ҳоллар мустасно**;  ...  *(учинчи қисм)*  Ушбу модданинг иккинчи қисмида кўрсатилган ҳолатлар аниқланганда, агар мурожаатда тўғирлаш мумкин бўлган хатолар мавжуд бўлса, ваколатли орган уларни тўғирлаш учун талабгорга имконият ва муддат беради. Камчиликларни бартараф этиш тўғрисидаги хабар ваколатли орган томонидан Махсус электрон тизим орқали электрон шаклда жисмоний ва юридик шахсларга бир иш куни ичида юборилади, **бундан қонунда белгиланган ҳоллар мустасно**;.  *...*  *(бешинчи қисм)*  **Чиқариб ташланмоқда**  *...*  *(тўққизинчи қисм)*  Талабгорлар лицензия ва рухсат этиш хусусиятига эга ҳужжатни бериш рад этилиши учун асос бўлган сабабларни белгиланган муддатда бартараф этган тақдирда, ҳужжатларни такроран кўриб чиқиш, лицензия ва рухсат этиш хусусиятига эга ҳужжатни бериш ёки уни беришни рад этиш талабгорларнинг рад этиш сабаблари бартараф этилганлиги тўғрисидаги мурожаати ва рад этиш сабаблари бартараф этилганлигини тасдиқловчи тегишли ҳужжатлар олинган кундан эътиборан беш иш кунидан кўп бўлмаган муддатда лицензиялар ва рухсат этиш соҳасидаги ваколатли органлар томонидан амалга оширилади, **бундан қонунда белгиланган ҳоллар мустасно**. Талабгорларнинг мурожаати такроран кўриб чиқилганлиги учун йиғим ундирилмайди. | | “Банклар ва банк фаолияти тўғрисида”ги Қонуннинг 21-моддасига мувофиқ Марказий банк қуйидаги ҳолларда банкни давлат рўйхатига олишни ва лицензия беришни рад этади:  банкнинг шакллантирилган устав капитали миқдорининг банкни давлат рўйхатига олиш ва лицензия бериш тўғрисидаги аризани топшириш пайтида “Банклар ва банк фаолияти тўғрисида”ги Қонун талабларига мувофиқ эмаслиги;  илгари баҳолашдан ўтган ва “Банклар ва банк фаолияти тўғрисида”ги Қонуннинг 24-моддаси талабларига жавоб берган муассисларнинг, шу жумладан охирги бенефициар мулкдорларнинг эндиликда ушбу модда талабларига мувофиқ эмаслиги;  *муҳим аҳамиятга эга ходимларнинг* Марказий банкнинг *малака талабларига мувофиқ эмаслиги*;  банкнинг бинолари, уларнинг муҳофаза қилиниши таъминланганлиги, ускуналар ва ишларни ташкил этиш техника воситалари билан жиҳозланганлигининг ва дастурий таъминотининг Марказий банк талабларига мувофиқ эмаслиги.  Шу билан бирга, “Банклар ва банк фаолияти тўғрисида”ги Қонуннинг 16-моддасида банкни ташкил этишга доир дастлабки рухсатномани беришда банкнинг кузатув кенгаши ва бошқаруви аъзолари тўғрисидаги, бу аъзоларнинг мазкур Қонуннинг 36-моддаси талабларига мувофиқлигини баҳолаш учун зарур бўлган ахборотлар тақдим этилиши кўрсатилган. Тақдим этилган ҳужжатлар банклар ва банк фаолияти тўғрисидаги қонун ҳужжатларида белгиланган талабларга мувофиқ бўлмаганда Марказий банк банкни ташкил этишга доир дастлабки рухсатномани беришни рад этишга ҳақли эканлиги мазкур Қонуннинг 19-моддасида белгиланган.  “Банклар ва банк фаолияти тўғрисида”ги Қонуннинг 16-моддасига мувофиқ банкни ташкил этишга доир дастлабки рухсатномани олиш учун тақдим этилган ҳужжатларда Марказий банк томонидан камчиликлар аниқланган ва (ёки) ҳужжатлар ариза берувчи томонидан тўлиқ ҳажмда тақдим этилмаган тақдирда, Марказий банк ариза берувчига бартараф этилиши лозим бўлган камчиликлар ва (ёки) тақдим этилиши зарур бўлган ҳужжатлар рўйхати кўрсатилган ҳолдаги хабарномани ариза тақдим этилган кундан эътиборан *ўн беш кун ичида* юборади.  Лицензия ва рухсатномаларни бериш ҳамда хабарномаларни қабул қилиш соҳасидаги ваколатли органларда лицензия давогарларига малакали кадрларни ёхуд ҳужжатлар ва дастурларни қайта ишловчи мутахассисларни топишда кўмаклашишга имкон берувчи маълумотлар базаси мавжуд эмас. Бундай маълумотлар базасининг мавжудлиги тўғрисида Ўзбекистон Республикасининг Бандлик ва меҳнат вазирлигига мурожаат қилиш зарур.  Шу билан бирга, ушбу норма коррупциоген омил ҳисобланади ва ваколатли орган ходимларининг уни ўз манфаатлари йўлида ишлатишига замин яратиб беради.  “Банклар ва банк фаолияти тўғрисида”ги Қонуннинг 21-моддасига мувофиқ ариза берувчи томонидан банкни давлат рўйхатига олишни ва лицензия беришни рад этиш учун асос бўлган сабаблар бартараф этилган тақдирда, ҳужжатларни қайта кўриб чиқиш ариза барча зарур ҳужжатлар билан олинган кундан эътиборан *бир ойдан ошмаган муддатда* амалга оширилади. |
| 10. | 36-модда  *(учинчи қисм)*  Янгидан вужудга келган юридик шахсни давлат рўйхатидан ўтказиш санасида айни бир ҳаракатни ва (ёки) фаолиятни бажариш ва (ёки) амалга ошириш учун лицензияга ва рухсат этиш хусусиятига эга ҳужжати мавжуд юридик шахслар бўлган лицензиатлар ҳамда тадбиркорлик субъектлари қўшиб юборилган тақдирда, лицензияни ва рухсат этиш хусусиятига эга ҳужжатнинг ушбу модданинг биринчи қисмида белгиланган тартибда қайта расмийлаштирилишига йўл қўйилади. | 36-модда  *(учинчи қисм)*  Янгидан вужудга келган юридик шахсни давлат рўйхатидан ўтказиш санасида айни бир ҳаракатни ва (ёки) фаолиятни бажариш ва (ёки) амалга ошириш учун лицензияга ва рухсат этиш хусусиятига эга ҳужжати мавжуд юридик шахслар бўлган лицензиатлар ҳамда тадбиркорлик субъектлари қўшиб юборилган тақдирда, лицензияни ва рухсат этиш хусусиятига эга ҳужжатнинг ушбу модданинг биринчи қисмида белгиланган тартибда қайта расмийлаштирилишига йўл қўйилади, **бундан қонунда белгиланган ҳоллар мустасно**. | | “Банклар ва банк фаолияти тўғрисида”ги Қонуннинг 76-моддасига мувофиқ банкни қўшиб юбориш, бўлиш, ажратиб чиқариш шаклида қайта ташкил этиш учун Марказий банкнинг рухсатномаси олинганидан кейин қайта ташкил этиш натижасида янгидан вужудга келадиган ҳар бир банкни давлат рўйхатидан ўтказиш ва лицензия олиш учун зарур ташкилий-техник тадбирлар бажарилади. Бунда банкни қайта ташкил этиш учун Марказий банкнинг рухсатномаси олинганлиги қайта ташкил этилиши натижасида вужудга келадиган банкларни давлат рўйхатидан ўтказиш ва уларга лицензия бериш учун кафолат бўла олмайди. |
| 11. | 43-модда  *(тўртинчи қисм)*  ***Хабардор этиш тартиби Ўзбекистон Республикаси Вазирлар Маҳкамаси томонидан тасдиқланган хабардор этиш тартиби тўғрисидаги ягона низомда назарда тутилади.*** | 43-модда  *(тўртинчи қисм)*  Хабардор этиш тартиби Ўзбекистон Республикаси Вазирлар Маҳкамаси томонидан тасдиқланган хабардор этиш тартиби тўғрисидаги ягона низомда назарда тутилади, **бундан Ўзбекистон Республикаси Президенти ҳузуридаги Лойиҳа бошқаруви миллий агентлиги ва Ўзбекистон Республикаси Марказий банки томонидан тасдиқланувчи хабардор этиш тартиб-таомилларидан ўтиш тартиби тўғрисидаги низомлар мустасно.** | | Мазкур норма Қонун лойиҳасининг 11-моддаси иккинчи қисми иккинчи хатбошисида белгиланган нормага зид ҳисобланади.  Хусусан, Ўзбекистон Республикаси Вазирлар Маҳкамаси ваколатлари жумласига лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлаш киритилган, бундан Ўзбекистон Республикаси Президенти ҳузуридаги Лойиҳа бошқаруви миллий агентлиги ва Ўзбекистон Республикаси Марказий банки томонидан лицензиялаш, рухсат бериш ва хабардор этиш тартиб-таомилларидан ўтиш тартиби тўғрисидаги низомларни ҳамда уларнинг паспортларини тасдиқлаш ҳоллари мустасно этилган. |
| 12. | 55-модда  *(биринчи қисм)*  Лицензиялаш, рухсат бериш ва хабардор этишга доир талаблар ва шартларга риоя этилиши устидан назорат амалга оширилаётганда ваколатли органлар ўз ваколатлари доирасида қуйидаги ҳуқуқларга эгадирлар:  жисмоний ва юридик шахслар лицензиялаш, рухсат бериш ва хабардор этишга доир талаблар ва шартларга риоя этаётганлиги устидан текширишларни мувофиқлаштириш бўйича ваколатли органни хабардор қилган ёки келишилган ҳолда **қонунчилик** ҳужжатларида белгиланган тартибда тадбиркорлик субъектлари фаолиятини жойига чиққан ҳолда текширувлар ўтказиш;  ...  *(иккинчи қисм)*  Ваколатли органлар жисмоний ва юридик шахслар томонидан лицензиясиз ва рухсатномасиз ҳамда хабарнома юбормасдан фаолият юритаётган ҳолларни аниқлаш бўйича белгиланган тартибда назорат тадбирлари ўтказиш ҳуқуқига эга. Бунда, ваколатли органлар томонидан фақат фаолиятни олиб бориш ҳуқуқини тасдиқловчи ҳужжатлар мавжудлиги ҳамда хабарнома юборилганлиги текширилади, фаолиятга дахлдор бошқа ҳужжатлар талаб қилиниши тақиқланади. Назорат тадбирлари билан боғлиқ тадбиркорлик субъектлари фаолиятида ўтказиладиган текширишлар белгиланган тартибда текширишларни мувофиқлаштирувчи ваколатли органни хабардор қилган ҳолда амалга оширилади. | 55-модда  *(биринчи қисм)*  Лицензиялаш, рухсат бериш ва хабардор этишга доир талаблар ва шартларга риоя этилиши устидан назорат амалга оширилаётганда ваколатли органлар ўз ваколатлари доирасида қуйидаги ҳуқуқларга эгадирлар:  жисмоний ва юридик шахслар лицензиялаш, рухсат бериш ва хабардор этишга доир талаблар ва шартларга риоя этаётганлиги устидан текширишларни мувофиқлаштириш бўйича ваколатли органни хабардор қилган ёки келишилган ҳолда, **бундан қонунда белгиланган ҳоллар мустасно**, **қонун** ҳужжатларида белгиланган тартибда тадбиркорлик субъектлари фаолиятини жойига чиққан ҳолда текширувлар ўтказиш;  ...  *(иккинчи қисм)*  Ваколатли органлар жисмоний ва юридик шахслар томонидан лицензиясиз ва рухсатномасиз ҳамда хабарнома юбормасдан фаолият юритаётган ҳолларни аниқлаш бўйича белгиланган тартибда назорат тадбирлари ўтказиш ҳуқуқига эга. Бунда, ваколатли органлар томонидан фақат фаолиятни олиб бориш ҳуқуқини тасдиқловчи ҳужжатлар мавжудлиги ҳамда хабарнома юборилганлиги текширилади, фаолиятга дахлдор бошқа ҳужжатлар талаб қилиниши тақиқланади. Назорат тадбирлари билан боғлиқ тадбиркорлик субъектлари фаолиятида ўтказиладиган текширишлар белгиланган тартибда текширишларни мувофиқлаштирувчи ваколатли органни хабардор қилган ҳолда амалга оширилади **бундан қонунда белгиланган ҳоллар мустасно**. | | “Ўзбекистон Республикасининг Марказий банки тўғрисида”ги Қонуннинг 66-моддасида Марказий банк томонидан назорат қилинувчи шахсларни инспекциядан (текширувдан) ўтказиш тартиби белгиланган.  Хусусан, ушбу модданинг иккинчи қисмига асосан кредит ташкилотларини, тўлов ташкилотларини, тўлов тизимлари операторларини, валюта биржаларини, кредит бюроларини, банклар томонидан аутсорсингга топширилган хизматлар ҳамда операцияларни амалга оширувчи шахсларни, шунингдек консолидациялашган тарзда назорат қилиниши лозим бўлган шахсларни инспекциядан (текширувдан) ўтказиш тартиби Марказий банк томонидан мустақил равишда белгиланади. Инспекция (текширув) давлат органлари ва бошқа ташкилотлар билан *келишувсиз ҳамда улар хабардор қилинмасдан* амалга оширилади. |
| 13. | 55-модда  *(биринчи қисм)*  Лицензиялаш, рухсат бериш ва хабардор этишга доир талаблар ва шартларга риоя этилиши устидан назорат амалга оширилаётганда ваколатли органлар ўз ваколатлари доирасида қуйидаги ҳуқуқларга эгадирлар:  *...*  лицензиялаш, рухсат бериш ва хабардор этиш соҳасидаги ҳуқуқбузарликлар бўйича жарима қўллаш тўғрисида судга даъво аризаси киритиш;  *(иккинчи қисм)*  Назорат қилиш қуйидаги шаклларда амалга оширилади:  Махсус электрон тизим орқали масофавий назорат;  жисмоний ва юридик шахслар фаолиятини жойига чиққан ҳолда текшириш;  жисмоний ва юридик шахсларнинг фаолиятига оид статистик ахборотлар ва улардан сўраб олинган маълумотларни таҳлил қилиш. Бунда, ваколатли органлар томонидан жисмоний ва юридик шахслардан лицензиялаш, рухсат бериш ва хабардор этишга доир талаблар ва шартларга оид бўлмаган маълумотларни сўраб олиш, таҳлил қилиш ва текшириш тақиқланади. | 55-модда  *(биринчи қисм)*  Лицензиялаш, рухсат бериш ва хабардор этишга доир талаблар ва шартларга риоя этилиши устидан назорат амалга оширилаётганда ваколатли органлар ўз ваколатлари доирасида қуйидаги ҳуқуқларга эгадирлар:  *...*  лицензиялаш, рухсат бериш ва хабардор этиш соҳасидаги ҳуқуқбузарликлар бўйича жарима қўллаш тўғрисида судга даъво аризаси киритиш, **бундан қонунда белгиланган ҳоллар мустасно**;  *(иккинчи қисм)*  Назорат қилиш қуйидаги шаклларда амалга оширилади:  Махсус электрон тизим орқали масофавий назорат;  жисмоний ва юридик шахслар фаолиятини жойига чиққан ҳолда текшириш;  жисмоний ва юридик шахсларнинг фаолиятига оид статистик ахборотлар ва улардан сўраб олинган маълумотларни таҳлил қилиш. Бунда, ваколатли органлар томонидан жисмоний ва юридик шахслардан лицензиялаш, рухсат бериш ва хабардор этишга доир талаблар ва шартларга оид бўлмаган маълумотларни сўраб олиш, таҳлил қилиш ва текшириш тақиқланади, **бундан қонунда белгиланган ҳоллар мустасно.** | | “Ўзбекистон Республикасининг Марказий банки тўғрисида”ги Қонуннинг 67-моддасига мувофиқ Марказий банк банклар ва банк фаолияти тўғрисидаги қонун ҳужжатларига мувофиқ банкларга, банкларнинг бевосита ҳамда билвосита акциядорларига, шу жумладан охирги бенефициар мулкдорларига, кузатув кенгаши ва бошқаруви аъзоларига, шунингдек банкларнинг муҳим аҳамиятга эга ходимларига нисбатан чоралар ҳамда санкциялар қўллашга ҳақли. Марказий банк микрокредит ташкилоти, ломбард ва ипотекани қайта молиялаштириш ташкилоти қонун ҳужжатлари талабларини, шу жумладан белгиланган пруденциал нормативларни бузган тақдирда уларга нисбатан устав капиталининг беш фоизигача миқдорда жарима ундириши мумкин.  Шунингдек, мазкур моддага биноан кредит ташкилотларига, тўлов ташкилотларига, тўлов тизимлари операторларига, валюта биржаларига ва кредит бюроларига, шунингдек қимматли қоғозлар бланкаларини ишлаб чиқарувчиларга чоралар ва санкциялар қўллаш тартиби Марказий банк томонидан белгиланади.  Шу билан бирга, “Банклар ва банк фаолияти тўғрисида”ги Қонуннинг 7-боби Марказий банк томонидан банкларга, уларнинг кузатув кенгаши ва бошқаруви аъзоларига, шунингдек банкларнинг муҳим аҳамиятга эга ходимларига нисбатан чоралар ва санкциялар қўллаш тартибини белгилайди. Қонун ҳужжатларида белгиланган тартиб-таомилларга асосан Марказий банк кредит ташкилотларига, тўлов ташкилотларига, тўлов тизимлари операторларига, валюта биржаларига ва кредит бюроларига, шунингдек қимматли қоғозлар бланкаларини ишлаб чиқарувчиларга нисбатан жарималарни мустақил равишда, судга даъво киритмаган ҳолда қўллайди.  “Ўзбекистон Республикасининг Марказий банки тўғрисида”ги Қонуннинг 61-моддасига мувофиқ Марказий банк назоратга доир вазифаларини амалга ошириш учун кредит ташкилотларидан, уларга алоқадор бўлган шахслардан, тўлов ташкилотларидан, тўлов тизимлари операторларидан, валюта биржаларидан, кредит бюроларидан, шунингдек банклар гуруҳларидан, банклар томонидан аутсорсингга топширилган хизматлар ҳамда операцияларни амалга оширувчи шахслардан ва кредит ташкилотларининг ассоциацияларидан (уюшмаларидан) ҳисоботларни, шунингдек бошқа ҳужжатларни сўраб олишга ва текширишга, олинган ахборотни тушунтириб беришни талаб қилишга, банклардан консолидациялашган ҳисобот тақдим этишни талаб қилишга, молиявий аҳволи ёмонлашган тақдирда банкларга ва банклар гуруҳларининг асосий банкларига молиявий аҳволини тиклаш чора-тадбирларини назарда тутувчи тиклаш режаларини ишлаб чиқиш ҳамда тақдим этишга доир талабнома юборишга, банклар акцияларига бевосита ва билвосита эгалик қилувчиларнинг, шу жумладан охирги бенефициар мулкдорларнинг молиявий аҳволи ҳамда ишчанлик обрўси ҳақида ахборот сўрашга ва олишга ҳақли. |
| 14. | 58-модда  *(учинчи қисм)*  Жисмоний ва юридик шахсларнинг мурожаатлари, шунингдек ҳуқуқбузарлик ҳолатлари тўғрисидаги жисмоний шахсларнинг маълумотлари асосида ўтказиладиган текширишлар ўн кунгача бўлган муддатда ўтказилади. | 58-модда  *(учинчи қисм)*  Жисмоний ва юридик шахсларнинг мурожаатлари, шунингдек ҳуқуқбузарлик ҳолатлари тўғрисидаги жисмоний шахсларнинг маълумотлари асосида ўтказиладиган текширишлар ўн кунгача бўлган муддатда ўтказилади, **бундан қонунда белгиланган ҳоллар мустасно.** | | “Ўзбекистон Республикасининг Марказий банки тўғрисида”ги Қонуннинг 66-моддасига мувофиқ Марказий банк кредит ташкилотларини, тўлов ташкилотларини, тўлов тизимлари операторларини, валюта биржаларини, кредит бюроларини, банклар томонидан аутсорсингга топширилган хизматлар ҳамда операцияларни амалга оширувчи шахсларни, шунингдек консолидациялашган тарзда назорат қилиниши лозим бўлган шахсларни таваккалчиликларни баҳолаш натижалари асосида инспекциядан ўтказади, шунингдек уларни ҳуқуқни муҳофаза қилувчи органларнинг сўровлари, жисмоний ва юридик шахсларнинг қонун ҳужжатлари бузилганлиги фактлари тўғрисидаги мурожаатлари бўйича алоҳида масалалар юзасидан текширувдан ўтказиши мумкин. Бунда инспекциядан (текширувдан) ўтказиш тартиби Марказий банк томонидан мустақил равишда белгиланади. Инспекция (текширув) давлат органлари ва бошқа ташкилотлар билан келишувсиз ҳамда улар хабардор қилинмасдан амалга оширилади.  Шу билан бирга, “Банклар ва банк фаолияти тўғрисида”ги Қонуннинг 46-моддасига асосан текширувлар ва баҳолашларни ўтказиш даврийлиги ва даражаси Марказий банк томонидан мутаносиблик принципидан, шунингдек банк фаолиятининг тизимдаги аҳамияти, ихтисослашуви, миқёси ва мураккаблигидан келиб чиқиб, давлат органлари ва бошқа ташкилотлар билан келишувларсиз ва хабар берилмасдан мустақил равишда белгиланади. |
| 15. | |  |  |  | | --- | --- | --- | | Т/р | Рухсат бериш хусусиятидаги ҳужжатнинг (тартиб-таомиллар) номи | Рухсат бериш хусусиятидаги ҳужжатни тақдим этишга ваколатли орган | | 1. | Банк акцияларини олишга доир дастлабки рухсатнома | Ўзбекистон Республикаси Марказий банки | | 2. | Банклар томонидан ўз акцияларини сотиб олишга дастлабки рухсатнома | Ўзбекистон Республикаси Марказий банки | | 3. | Банкни қайта ташкил этишга рухсатнома | Ўзбекистон Республикаси Марказий банки | | 4. | Банкни ихтиёрий равишда тугатишга рухсатнома | Ўзбекистон Республикаси Марказий банки | | 5. | Банклар томонидан Ўзбекистон Республикаси ҳудудидан ташқарида шўъба банклар ва ваколатхоналар очиш, филиаллар ташкил этиш, банкларнинг капиталида иштирок этиш, шу жумладан чет эл банклари ташкил этишга рухсатнома | Ўзбекистон Республикаси Марказий банки | | 6. | Банклар томонидан нақд чет эл валютаси ва (ёки) миллий валютани Ўзбекистон Республикасидан ташқарига олиб чиқишга рухсатнома | Ўзбекистон Республикаси Марказий банки | | ***7.*** | ***Бинонинг Марказий банк талабларига мувофиқлиги асбоб-ускуналар, касса узелининг тайёрлиги ва дастурий-техник воситалар билан жиҳозланганлиги тўғрисида хулоса*** | ***Ўзбекистон Республикаси Марказий банкининг ҳудудий бош бошқармалари*** | | 8. | Банк томонидан хизматлар ва операцияларнинг айрим турларини аутсорсингга топширишга рухсатнома | Ўзбекистон Республикаси Марказий банки | | 9. | **Тўлдирилмоқда**  *(Мазкур ҳужжат “Ўзбекистон Республикасининг Марказий банки тўғрисида”ги Қонуннинг 65-моддасига мувофиқ рухсат этиш хусусиятига эга ҳужжатлар қаторига киритилади.)* | | | 10. | **Тўлдирилмоқда**  *(Мазкур ҳужжат “Ўзбекистон Республикасининг Марказий банки тўғрисида”ги Қонуннинг 65-моддасига мувофиқ рухсат этиш хусусиятига эга ҳужжатлар қаторига киритилади. Мазкур рухсатнома жисмоний шахсларга малака сертификати кўринишида берилади.)* | |  |  |  |  | | --- | --- | --- | | № | Хабарнома номи | Хабарнома юбориладиган ваколатли орган | | 1. | Ломбард фаолиятини бошлаганлик ёки тугатганлик ҳақида хабарнома. | Ўзбекистон Республикаси Марказий банки | | 2. | Нақд хорижий ва (ёки) миллий валютани олиб кирганлик ҳақида хабарнома. | Ўзбекистон Республикаси Марказий банки | | 3. | Банк филиали ёки ***хизмат кўрсатиш*** офисини очганлик ва тугатганлик тўғрисида хабарнома. | Ўзбекистон Республикаси Марказий банки | | 4. | Тўлов ташкилотини қайта ташкил этиш (қўшиб юбориш, қўшиб олиш, бўлиш, ажратиб чиқариш, ўзгартириш) ҳақида хабарнома. | Ўзбекистон Республикаси Марказий банки | | 5. | Электрон пулларнинг эмитенти электрон пулларни чиқариш бўйича фаолиятини бошлаганлик ёки тугатганлик ҳақида хабарнома. | Ўзбекистон Республикаси Марказий банки | | 6. | Микрокредит ташкилотининг чакана хизматлар маркази шаклидаги филиалини ташкил этишганлик ёки тугатганлик тўғрисида хабарнома. | Ўзбекистон Республикаси Марказий банки | | | |  |  |  | | --- | --- | --- | | Т/р | Рухсат бериш хусусиятидаги ҳужжатнинг (тартиб-таомиллар) номи | Рухсат бериш хусусиятидаги ҳужжатни тақдим этишга ваколатли орган | | 1. | Банк акцияларини олишга доир дастлабки рухсатнома | Ўзбекистон Республикаси Марказий банки | | 2. | Банклар томонидан ўз акцияларини сотиб олишга дастлабки рухсатнома | Ўзбекистон Республикаси Марказий банки | | 3. | Банкни қайта ташкил этишга рухсатнома | Ўзбекистон Республикаси Марказий банки | | 4. | Банкни ихтиёрий равишда тугатишга рухсатнома | Ўзбекистон Республикаси Марказий банки | | 5. | Банклар томонидан Ўзбекистон Республикаси ҳудудидан ташқарида шўъба банклар ва ваколатхоналар очиш, филиаллар ташкил этиш, банкларнинг капиталида иштирок этиш, шу жумладан чет эл банклари ташкил этишга рухсатнома | Ўзбекистон Республикаси Марказий банки | | 6. | Банклар томонидан нақд чет эл валютаси ва (ёки) миллий валютани Ўзбекистон Республикасидан ташқарига олиб чиқишга рухсатнома | Ўзбекистон Республикаси Марказий банки | | **Чиқариб ташланмоқда**  *(Мазкур ҳужжат рухсат этиш хусусиятига эга ҳужжат ҳисобланмайди. “Ўзбекистон Республикасининг Марказий банки тўғрисида”ги Қонун 65-модда)* | | | | 8. | Банк томонидан хизматлар ва операцияларнинг айрим турларини аутсорсингга топширишга рухсатнома | Ўзбекистон Республикаси Марказий банки | | **9.** | **Банк томонидан бошқа банкнинг акцияларини сотиб олишга дастлабки рухсатнома** | **Ўзбекистон Республикаси Марказий банки** | | **10.** | **Банкларда аудиторлик текширувларини ўтказишга рухсатнома (сертификат кўринишида)** | **Ўзбекистон Республикаси Марказий банки** |  |  |  |  | | --- | --- | --- | | № | Хабарнома номи | Хабарнома юбориладиган ваколатли орган | | 1. | Ломбард фаолиятини бошлаганлик ёки тугатганлик ҳақида хабарнома. | Ўзбекистон Республикаси Марказий банки | | 2. | Нақд хорижий ва (ёки) миллий валютани **Ўзбекистон Республикасига** олиб кирганлик ҳақида хабарнома. | Ўзбекистон Республикаси Марказий банки | | 3. | Банк филиали ёки **банк хизматлари** офисини очганлик ва тугатганлик тўғрисида хабарнома. | Ўзбекистон Республикаси Марказий банки | | 4. | Тўлов ташкилотини қайта ташкил этиш (қўшиб юбориш, қўшиб олиш, бўлиш, ажратиб чиқариш, ўзгартириш) ҳақида хабарнома. | Ўзбекистон Республикаси Марказий банки | | 5. | Электрон пулларнинг эмитенти электрон пулларни чиқариш бўйича фаолиятини бошлаганлик ёки тугатганлик ҳақида хабарнома. | Ўзбекистон Республикаси Марказий банки | | 6. | Микрокредит ташкилотининг чакана хизматлар маркази шаклидаги филиалини ташкил этишганлик ёки тугатганлик тўғрисида хабарнома. | Ўзбекистон Республикаси Марказий банки | | |