Ўзбекистон Республикаси Президентининг 2020 йил 2 мартдаги ПФ-5953-сон Фармонига асосан ишлаб чиқилган “Ичимлик сув таъминоти ва оқава чиқариш тўғрисида” Ўзбекистон Республикасининг Қонуни лойиҳаси ўрганиб чиқилди.

**1. Концептуал таклиф ва эътирозлар:**

**1.1.** 4-моддада:

а) “маиший” ва “ишлаб чиқариш” оқова сувларига изоҳ берилганлиги сабабли, ушбу изоҳларни таколмиллаштирган ҳолда, “оқова сув” тушунчасига изоҳни чиқариб ташлаш зарур;

б) лойиҳада “нархларни тасдиқловчи орган” тушунчаси иштилмаганлиги ва уларни изоҳи талаб этилмаслиги сабабли мазкур изоҳни чиқариб ташлаш зарур;

в) ичимлик сув таъминоти изоҳида ичимлик сув таъминоти иншооти орқали истеъмолчиларга **марказлашган** ичимлик сув етказиш назарда тутилган бўлиб, айнан қандай кўрсаткичлар доирасида етказилган сув “марказлашган” ва **“марказлашмаган”** сув етказиш деб тушунилишини изоҳлаш зарур;

г) “коммунал-экологик норматив” тушунчасини битта моддада (33-модда) изоҳлаб, асосий тушунчалардан чиқариб ташлаш зарур;

**1.2.** 4-моддага асосан, оқова сув чиқариш **хизмати** изоҳланган бўлиб, бунга асосан 35 ва 37-моддаларни қайта кўриб чиқиш лозим;

**1.3.** соҳада давлат сиёсатининг асосий йўналиши сифатида нафақат энерго тежамкорлик, балки умумий тарзда ресурс тежамкорлик келтириш ва 7-модданинг олтинчи хатбошини бунга мослаштириш талаб этилади;

**1.4.** 17-модданинг 2-қисмида “электр таъминоти тўхтатилганда” сўзларидан олдин “сув таъминоти ташкилоти айбисиз” сўзларини киритиш зарур;

**1.5.** 21-моддада келтирилган “тегишли хулосалар” қандай турдаги хулоса эканлигини, уларни бериш шартларини ёритиш лозим;

**1.6.** 33-модданинг учинчи хат бошидаги “истеъмолчиларни” сўзини фақатгина ишлаб чиқариш оқова сувини оқизувчиларга тегишли тартибда баён этиш;

**1.7. транспортда сув ташиш масаласида:**

а) 38-моддаги асосан, тадбиркорлик субъектлари томонидан транспортда ичимлик сув етказилиши белгиланган.

Тадбиркорлик субъектлари томонидан транспортда ичимлик сувни аҳолига етказиб бериш хусусий фаолият ҳисобланиб, уларнинг ичимлик сув етказиб бериш графикларини давлат тартибга солиниши амалдаги норматив ҳужжатлар билан белгиланмаганлиги сабабли 39-модданинг учинчи хат бошини чиқариб ташлаш зарур;

б) Ўзбекистон Республикаси Президентининг 25.09.2020 йилдаги ПФ-6074-сон Фармонининг 3-бандига асосан, сув таъминоти ташкилотлари томонидан кўрсатиладиган сув таъминоти ва оқова сув хизматлари учун тартибга солинадиган нархлар (тарифлар) улар тегишлигича Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари қарорлари билан маъқулланганидан сўнг тасдиқланиши белгиланган.

Бунда, тадбиркорлик субъектлари томонидан транспортда сув ташишда тарифлар белгиланиши келтирилмаган.

Юқоридагилардан келиб чиққан ҳолда, 48-моддадаги тадбиркорлик субъектлари томонидан транспортда сув ташишда тарифларни мазкур тадбиркорлар томонидан белгиланишини баён этиш зарур;

**1.8.** 51-моддада юридик шахслар учун сарфланган сув миқдори тармоқларнинг ўтказиш қуввати асосида ҳамда лимитдан ортиқча сув истеъмол қилинган ҳолатларда, белгиланган тарифларга орттирилувчи коэффицентни қўллаш орқали ҳисобланиши белгиланган бўлиб, лекин қонун лойиҳасида лимит белгилаш тартиби ёритилмаган.

Ўзбекистон Республикаси “Сув ва сувдан фойдаланиш тўғрисида” Қонининг 30-моддасига асосан сув олиш лимитлари барча сувдан фойдаланувчилар ва сув истеъмолчиларига нисбатан белгиланиши кўрсатиб ўтилганлигини инобатга олиб, лойиҳада истеъмолчилар учун лимит белгилаш тартиблари ёритилиши зарур;

**1.9.** лойиҳада етказиб берилган ичимлик сув учун тариф асосида тўлов ундиришни, бундан ташқари ичимлик сувдан фойдаланишни қатъий тартибларини белгилаш зарур ҳисобланади.

Бунда, ичимлик сувдан фойдаланиш тартибини бузиш натижасида ҳуқуқбузарлар томонидан олинган ичимлик сув миқдори учун белгиланган тариф асосида тўлов ундиришни ҳамда ушбу ҳуқуқбузарларга (лимитдан ортиқча сув олган, автомобил ювган) нисбатан иқтисодий жазо механизмларини жарима тариқасида белгилаш зарур ҳисобланади.

Юқоридагилардан келиб чиққан ҳолда, 51-модданинг **тўртинчи** ва **олтинчи** хат бошларини чиқариб ташлаш зарур.

**1.10.**  51-модданинг бешинчи хатбошида келтирилган “ҳисобот даври” тушунчасига аниқлик киритиш лозим;

**1.11.**  52-модда номидан “қайта” сўзини чиқариб ташлаш, шунингдек, ундаги хатбошларни кетма-кетлигини таъминлаш, хусусан, аввал истеъмолчилар томонидан оқова сув чиқариш тизимига оқизилган сув тўғрисида, кейинги хат бошларда қўшимча чиқариладиган оқова сув миқдорини ҳисоблаш тартибини ёритиш зарур ҳисобланади;

**1.12.** 53-моддада тармоқларига ўзбошимчалик уланганлик ҳолатларида тўловлар ҳисобланиши белгиланган бўлиб, лекин лойиҳада аввал “тармоқларига ўзбошимчалик уланганлик” деб баҳоланадиган ҳолатлар аниқ баён этилиши лозим;

**1.13.** 53-модданинг номини “Тармоқларига ўзбошимчалик билан уланганда ичимлик ва оқова сув миқдорини ҳисоблаш” баён этиш;

Шунингдек, ушбу моддада ичимлик ва оқова сув тармоқларига ўзбошимчалик билан уланиб олинганда сарфланган ичимлик ва оқова сув миқдори тармоқнинг сув ўтказиш қуввати бўйича ҳисобланиши келтирилган бўлиб, лекин айнан қайси тармоқнинг қуввати бўйича, айнан қанча даврга тўлов ҳисобланиши ёртилмаганлиги сабабли, мазкур моддани тўлиқ қайта таҳрир этиш зарур.

**1.14.**  Ўзбекистон Республикаси Президентининг 2018 йил   
8 августдаги ПФ–5505-сон Фармони билан тасдиқланган Норма ижодкорлиги фаолиятини такомиллаштириш Концепциясида тўғридан-тўғри амал қилувчи қонунларни қабул қилишнинг самарали механизмларини жорий этиш белгиланган.

Шунингдек, Ўзбекистон Республикаси Президентининг 2020 йил   
19 майдаги ПФ–5997-сон Фармони билан “пакет” принципи жорий қилинган бўлиб, унга мувофиқ янги қонун лойиҳасини ишлаб чиқишда уни амалга оширишга қаратилган ҳаволаки нормалар янги қонун билан бирга ёки қонунда белгиланган муддатда ишлаб чиқилади ва кучга киради ҳамда янги қонун лойиҳаси билан белгиланаётган қоидалар илгари қабул қилинган қонунларга тегишли ўзгартиришлар киритишни тақозо этганда, илгари қабул қилинган қонунларга ўзгартириш киритиш янги қонунни қабул қилиш билан бир вақтнинг ўзида амалга оширилади.

Юқоридагилардан келиб чиққан ҳолда, 57 ва 58-моддаларини қайта кўриб чиқиш талаб этилади.

**1.15.**  ичимлик сув таъминоти ва оқова сув чиқариш соҳасидаги халқаро ҳамкорлик якуний қоидалар бобига тегишли эмаслиги сабабли 60-моддани ушбу бобдан алоҳида тарзда таҳрир этиш талаб этилади;

**1.16.** 45-моддадан “ободонлаштириш” сўзларини чиқариб ташлаш ва ушбу моддани қуйдаги мазмундаги иккинчи хат боши билан тўлдириш лозим:

“Ичимлик сув таъминоти ташкилотининг ўз эҳтиёжлари учун сарфлар сув миқдори фақатгина ҳисоблагичлар орқали аниқланади, бунда ҳисоблагичсиз ҳисобланган сув мидори йўқотилган ҳисобланмайди.”

**2. Қонунчилик техникасига амал қилинишида:**

**2.1.** “зона”, “минтақа”, “канализация”, “оқова сув чиқариш хизматлари”, “истеъмолчи”, “абонент”, “тармоқ”, “қувур” каби тушунчаларни қайта кўриб чиқиш ва бирхиллаштириш ҳамда “квартира” сўзини ўзбек тилида баён этиш зарур;

**2.2.** моддалар ва боблар (30, 32, 34, 35-моддалар, 12-боб) кетма-кетлигини таъминлаш зарур.

**3. Қонунга асосан соҳани такомиллаштириш масалалари:**

3.1. Лойиҳада ичимлик сув таъминоти ва канализация соҳасига