

**Халқ депутатлари Андижон вилояти Кенгаши депутати**

O’zbekiston Respublikasi, Andijon viloyati, Marhamat шаҳри Ipak Yoli ko'chasi,47Pochta indeksi: 170102 Tel.: (+998 91) 490-25-75 Web-site: mingtepa.uz E-mail: turon95@mail.ru

2019 йил “27 ” ноябрь

**Андижон вилояти ҳокими**

**Ш.Қ.Абдураҳмоновга**

**Депутат таклифи**

**Ҳурматли Шуҳратбек Қўшақбоевич!**

Ўзингизга маълум вилоятимизнинг 2500 йилдан зиёд тарихига асос бўлишига қодир ёдгорлик, инсоният цивилизациясининг бешикларидан бири - Мингтепа археология объектини муҳофаза қилиш, тадқиқ этиш ва унинг базасида туризмни ривожлантириш бўйича Ўзбекистон Республикаси Президентининг 2018 йил 19 декабрдаги ПҚ-4068 - сонли ва Вазирлар Маҳкамасининг 2018 йил 29 декабрдаги №1059 - сонли қарорлари қабул қилинган. Ушбу қарорларнинг ижросини таъминлаш учун Сиз жонкуярлик билан қайғурмоқдасиз. Сизнинг кўмагингиз билан жорий йилнинг 16 май куни Президентимизга туман Кенгашининг депутати, “Мингтепа-маданий мерос” жамоат фонди Василий кенгаши раиси Шаҳло Хусанова томонидан Мингтепа археология объекти бўйича лойиҳа тақдим этилган. Уларнинг буюк тарихимизни ўзида сақлаб келаётган бу ёдгорлик бўйича лойиҳани зўр мамнуният билан маъқуллаганликлари бутун халқимизни хурсанд этди. Лекин Сизнинг ҳаракатларингизга қарамай деярли амалий ишлар бажарилмаяётгани бизни ташвишга солмоқда. Бизга тинчлик бермаётган яна бир холат бор: Нуфузли лавозимдагиларнинг айтишларича наманганликлар (тарихни сохталаштириб) қадимий Довон давлатининг ҳақиқий пойтахти деб илмий асосга эга бўлган Мингтепадан ушбу шарафли номни тортиб олишга қаттиқ курашмоқдалар. Улар қуруқ гапдан кўра кенг кўламли амалий ишларни жадаллик билан амалга оширишга ўтганлар. Масалан, улар Ахсикентда Вазирлар Маҳкамасининг қарори чиқиши билан маҳаллий бюджет ҳисобидан 15 та доимий ишловчи штат ажратган. Улар томонидан ёдгорликнинг бир қисми ёпилган, сайёҳлар учун 300 метрга яқин узунликда томоша йўллари барпо этилган, ёдгорлик атрофини панжара-девор билан ўралмоқда, кириш жойига “Ахсикент” ва ёдгорлик харитаси ўрнатилган, соҳага оид 5 та қарор чиқарилган, “снос” га оид қарорни тақдим этиб, Республика бюджетидан маблағларни мақсадли ўзлаштирилмоқда, археолог олимларни бир йилда камида 7-10та жойни ўрганиб беришга жалб этилган (Мингтепада эса бир йилда 1-2 та жой ўрганилмоқда). Натижада Ахсикент ёдгорлиги Тўрақўрғон туманининг чекка худудида жойлашганига қарамай ҳар ойда ўртача 56 000 нафар сайёҳлар ташриф буюришиб ёдгорликга бир ойда 56 000 000 сўм даромад тушираяпди ва овқатланиш, совғалар хариди, йўл кра, меҳмонхоналар учун туман аҳолиси 4 миллард сўмга яқин даромад олишга эришмоқдалар. Ахсикентда музей-қўриқхона барпо этмоқда. Улар 3D шаклда ролик тайёрлаб, Президентимизга тақдим этдилар. Наманганликлар ўз лойиҳалари асосида қураётган (90 гектардан ортиқ) музей-қўриқхона қуйидаги ҳудудлардан иборат: археология, сайёҳларга хизмат кўрсатиш, ахборот, маданий-маърифий, илмий-маърифий худудлари ва йўл транспорт инфратузилмаси. Бу худудларда ёдгорликни консервациялаш учун катта ҳажмдаги 2 та ойнавонд қурилма, расмий меҳмонларни қабул қилиш жойи, меҳмонхона, ресторан, кафе, чойхона, енгил овқатланиш шаҳобчалари, томоша минораси, арқон йўллар, ландшафт, фантанлар, ўриндиқлар, маълумотлар олиш учун мониторлаштирилган жой, электрон кутубхона, ўйин ва спорт майдончалари, салқин ичимликлар, музқаймоқлар учун енгил конструкциялар, конференция ва семинарлар заллари, амфитеатр, музей, илмий база, 30 ўринли ётоқхона, автомобил тўхташ, уларга хизмат кўрсатиш ҳамда, муқобил электр энергия ишлаб чиқариш (шамол генераторлари) жойлари режалаштирилган.

**Ҳурматли Шуҳратбек Қўшақбоевич!**

Шулардан келиб чиқиб, вилоятимиз шаъни, ғурури ва равнақи учун Мингтепага боғлиқ барча ишларни жадаллаштириш ва тўлақонли бажариш мақсадида қуйидаги таклифларни беришни лозим топдим:

1. Зудлик билан қуйидаги қарорларни қабул қилиш керак бўлади:

А) Республика бюджетидан маблағ ажратиш учун муҳофаза зонасидаги “снос”га тушган объектларни рўйҳати шакллантирилган, баҳоси кўрсатилган қарор;

Б) Мингтепа археология объектининг худуди хақидаги қарор;

В) Ёдгорликка туташ жойлар (муҳофаза зонасидан ташқарида) ундан самарали фойдаланиш, туманни иқтисодий салоҳиятини юксалтириш, ўнлаб тадбиркорлик субъектларини ва минглаб янги иш ўринларини яратиш ҳамда маҳаллий ва хорижий сайёҳлар учун қулай шарт-шароитлар барпо этиш мақсадида археология ёдгорлиги, кўнгил очар, ахборот, илмий-маърифий, йўл инфратузилмаси ва автомобилларга хизмат кўрсатиш худудларини барпо этиш бўйича қарор қабул қилиш талаб этилмоқда.

2. Ушбу масалага оид республика, вилоят ва туман хокимларининг қарорлари ижросини самарали таъминлаш учун таркибига салоҳиятли мутассади ходимлар билан бирга Мингтепа ёдгорлигининг ахамиятини, тарихини чуқур биладиган, амалда бу борада фаолият олиб бораётган фидоий инсонларни қўшган холда ишчи гуруҳ тузиш.

3. Бутун жаҳонда “Мингтепа” брендини яратиш ва хорижий сайёҳларни жалб этиш мақсадида Мингтепа археология мерос объектида очиқ осмон остидаги музей-шаҳар қуриш бўйича 3D шаклда Президентимизга ва бутун жаҳонга тақдимот этиш учун ролик тайёрлаш.

4. Мингтепа мерос объектининг хужжатларини бутун жаҳон ЮНЕСКО ташкилотига тақдим этилганлигини ҳисобга олиб Бош бошқарув режасини халқаро стандартлар асосида ишлаб чиқиш ва Марҳамат шаҳар бош режаси билан қурилиши кутилаётган музей-шаҳар режасини бир-бирига уйғунлаштириш. (Бош бошқарув режаси вилоят хокими, Маданият вазири ва ЮНЕСКОнинг Ўзбекистондаги ваколатли вакили томонидан имзоланади).

5. Йўл бўйларига ёдгорликка олиб борувчи белгилар ўрнатилиши лозим.

1. Мингтепа ёдгорлигига кирувчи 1-1.5 метр баландликдаги 2та таглик устига 4х2 метр ўлчамда “Мингтепа” сўзи ва харитаси ўрнатилса мақсадга мувофиқ бўлар эди.

**Ҳурматли Шухратбек Қўшақбоевич!**

Ўзбекистон Републикаси Вазирлар Маҳкамасининг 2018 йил 29 декабрдаги №1059-сонли қарорига кўра музей, илмий баъза, муҳофаза девори, йўл қуришга ва “снос”га, ёдгорликни консервация қилишга республика ва махаллий буюджетлар ҳисобидан маблағ ажратилиши кўзда тутилган. Қолган барча шаҳар-музейдаги қурилишлар махаллий ва чет эл инвесторлари томонидан барпо этилиши мақсадга мувофиқ бўлади. Бундан кўриниб турибдики бу жараён нафақат бутун туманнинг ҳар томонлама ривожланишига мисли кўрилмаган даражада ижобий имкониятлар яратади, балки вилоятимизнинг тараққиётига ижобий таъсир кўрсатади.

Ҳозирда қадимий Довон давлатининг илмий асосланган пойтахти Эрши шаҳрининг қолдиғи - Мингтепа ёдгорлигида ажойиб музей-шаҳар барпо этишимиз билан қўшни наманганликлардан кам эмаслигимизни исботлашимиз талаб этилмоқда. Агар биз бу ишни зудлик билан амалга оширмасак тарих бизни кечирмайди! Иккинчи гуруҳ ногиронлигига қарамай, бой бўлмасада борини марифатни, маънавиятни ривожлантиришга (меценатлик фаолиятига) беғараз сарфлаб, “Мингтепа” музейи, “Хотира мажмуаси”, тарихий тематик парк, “Маънавият боғи”, кутубхона, китоб ўқиш жойлари барпо этган инсон сифатида Сиздан илтимос қиламан. Бу муқаддас жараёнга катта куч сафарбар этиб, амалда ишларни бошлаш ва шахсан ўзингиз алоҳида назоратга олишингиз бу борадаги ишларни самарали бўлишига ҳамда Юртбошимиз ташрифига улгуришимизга хизмат қилади. Бугундан бошлаб маҳаллий бюджетдан бўлса ҳам ҳеч бўлмаганда ёдгорликка кириш жойига ёзув ва ҳарита ҳамда йўл бўйларига белгилар ўрнатиш, 3D шаклда ролик тайёрлаш, ахоли йўқ жойларда муҳлфаза деворини қуриш, энг асосийси, юртбошимиз ташрифига дарвозанинг икки ёнидаги минораларнинг устини ёпишни (макети бор) бошлашимиз керак. Акс холда биз, андижонликлар, кўп нарсани бой бериб қўйишимиз мумкин. Қарор чиққанига 11 ой бўлди. Ҳали амалий ишга ўтганимизча йўқ. Энди ўйланишга, кутишга вақтимиз қолмаяпти.

Илова: 1.Ахсикент музей-қўриқхона лойиҳасининг 3D шаклдаги видеоролиги ва Мингтепа ҳақидвги телекўрсатув (1 дискда)

2.Фотосуръатлар ( варақда).

**А.Хусанов, халқ депутатлари Андижон вилояти ва Марҳамат тумани Кенгашлари депутати, “Мингтепа – маданий мерос” жамоат фонди раҳбари.**



**Халқ депутатлари Андижон вилояти Кенгаши депутати00**

O’zbekiston Respublikasi, Andijon viloyati, Marhamat шаҳри Ipak Yoli ko'chasi,47Pochta indeksi: 170102 Tel.: (+998 91) 490-25-75 Web-site: mingtepa.uz E-mail: turon95@mail.ru

2019 йил “28 ” ноябрь

**Андижон вилояти маданий**

**мерос бошқармаси бошлиғи**

**Б. Умаровга**

**Депутат сўрови**

Вилоятимизнинг 2500 йилдан зиёд тарихига асос бўлишига қодир ёдгорлик, инсоният цивилизациясининг бешикларидан бири - Мингтепа археология объектини муҳофаза қилиш, тадқиқ этиш ва унинг базасида туризмни ривожлантириш бўйича Ўзбекистон Республикаси Президентининг 2018 йил 19 декабрдаги ПҚ-4068 - сонли ва Вазирлар Маҳкамасининг 2018 йил 29 декабрдаги №1059 - сонли қарорлари қабул қилинган.

Ўзбекистон Републикаси Вазирлар Маҳкамасининг 2018 йил 29 декабрдаги №1059-сонли қарорига кўра Сиз раҳбарлик қилаётган Андижон вилоят маданий мерос бошқармасига ва бошқарманинг юқори турувчи органига яъни Маданият вазирлигига қуйидаги вазифалар юклатилган:

1. Маданий мерос департаменти Андижон вилояти бошқармаси ҳузурида юридик шахс мақомига эга бўлмаган Андижон вилояти Марҳамат туманидаги «Мингтепа» археология мероси объектини муҳофаза қилиш ва тадқиқ этиш ёдгорлик марказини барпо этиш;
2. «Мингтепа» археология мероси объектини (кейинги ўринларда объект деб аталади) лозим даражада муҳофаза қилиш, консервация қилиш ва асраб-авайлаш, объектда археологик қидирув ишлари, археология қазишмалари ва археология назоратини ташкил этиш;
3. республика ва хорижда объектга оид сақланаётган манбаларни малакали мутахассис ва экспертлар, олимларни жалб этган ҳолда тадқиқ этиш, улар ҳақида батафсил маълумотлар базасини яратиш ва мунтазам янгилаб бориш, халқаро илмий анжуманлар ташкил этиш, матбаа маҳсулотларини тайёрлаш, оммавий ахборот воситалари, Интернет жаҳон ахборот тармоғи орқали кенг тарғиб қилиш;
4. тарихий-илмий асослар бўйича объект макетларини тайёрлаш, археология ашёлари, қадимий қўлёзма ва тошбосма китоблар, тарихий далил ва ҳужжатлар, осори-атиқалар, замонавий илмий-тадқиқот ишлари, китоб ва тўпламлар, видео- ва фотоҳужжатлар ҳамда бошқа манбалар ҳисобига кўргазма-экспозиция ташкил этиш, юқори технологияларга асосланган ахборот-ресурс маркази фаолиятини самарали йўлга қўйиш;
5. туристлар, илмий тадқиқотчилар ва ташриф буюрувчилар учун қулай шарт-шароитлар яратиш, тарихий кўринишни сақлаган ҳолда объектнинг муҳофаза этиладиган ҳудудидан ташқарида замонавий дам олиш масканларини ташкил этиш ва объектнинг туристик салоҳиятини ошириш юзасидан бошқа зарур чора-тадбирларни кўриш;
6. 2019 йил охирига қадар марказ биносини қуриш ва жиҳозлаш бўйича лойиҳа-смета ҳужжатлари ишлаб чиқилишини таъминлаш ва Ўзбекистон Республикаси Маданият вазирлиги Маданий мерос департаментининг Андижон вилояти бошқармасига штат бирлигини шакллантиришда марказ фаолияти учун қўшимча 5 та штат бирлигини (2 та илмий ходим ва 3 та ёрдамчи ходим) ажратиш ҳамда сақлаш харажатларини қонун ҳужжатларида белгиланган тартибда амалга ошириш чораларини кўрилиши белгиланган.

Қарорда белгиланган вазифалар юзасидан қарор қабул қилинганлигига 11 ой бўлишига қарамай умуман амалий ишлар бажарилмаяётгани бизни ташвишга солмоқда.

«Халқ депутатлари вилоят, туман ва шаҳар Кенгаши депутатининг мақоми тўғрисида»ги Ўзбекистон Республикаси Қонунининг 8-моддасига мувофиқ Сиздан қарорда белгиланган вазифалар ижроси бўйича амалга оширилган ишлар ва жорий йилнинг қолган бир ойида амалда!!! №1059-сонли қарорнинг бу йилда белгиланган вазифаларни тўлиқ бажаришингиз бажариш тўғрисида асосли маълумот беришингизни сўрайман.

Маълумот учун: бизга тинчлик бермаётган яна бир холат бор: Нуфузли лавозимдагиларнинг айтишларича наманганликлар (тарихни сохталаштириб) қадимий Довон давлатининг ҳақиқий пойтахти деб илмий асосга эга бўлган Мингтепадан ушбу шарафли номни тортиб олишга қаттиқ курашмоқдалар. Улар Ахсикентда Вазирлар Маҳкамасининг қарори чиқиши билан амалда кенг кўламли ишларни бошлаб юборганлар. Жумладан наманганликлар маҳаллий бюджет ҳисобидан 15 та доимий ишловчи штат ажратган. Улар томонидан ёдгорликнинг бир қисми ёпилган, сайёҳлар учун 300 метрга яқин узунликда томоша йўллари барпо этилган, ёдгорлик атрофини панжара-девор билан ўралмоқда, кириш жойига “Ахсикент” ёзуви ва ёдгорлик харитаси ўрнатилган, соҳага оид 5 та қарор чиқарилган, “снос” га оид қарорни тақдим этиб, Республика бюджетидан маблағларни мақсадли ўзлаштирилмоқда, археолог олимларни бир йилда камида 7-10та жойни ўрганиб беришга жалб этилган (Мингтепада эса бир йилда 1-2 та жой ўрганилмоқда). Натижада Ахсикент ёдгорлиги Тўрақўрғон туманининг чекка худудида жойлашганига қарамай ҳар ойда ўртача 56 000 нафар сайёҳлар ташриф буюришиб ёдгорликка бир ойда 56 000 000 сўм даромад тушираяпди ва овқатланиш, совғалар хариди, йўл кра, меҳмонхоналар учун туман аҳолиси 4 миллард сўмга яқин даромад олишга эришмоқдалар. Ахсикентда музей-қўриқхона барпо этмоқда. Улар 3D шаклда ролик тайёрлаб, Президентимизга тақдим этдилар. Наманганликлар ўз лойиҳалари асосида қураётган (90 гектардан ортиқ) музей-қўриқхона қуйидаги ҳудудлардан иборат: археология, сайёҳларга хизмат кўрсатиш, ахборот, маданий-маърифий, илмий-маърифий худудлари ва йўл транспорт инфратузилмаси. Бу худудларда ёдгорликни консервациялаш учун катта ҳажмдаги 2 та ойнавонд қурилма, расмий меҳмонларни қабул қилиш жойи, меҳмонхона, ресторан, кафе, чойхона, енгил овқатланиш шаҳобчалари, томоша минораси, арқон йўллар, ландшафт, фантанлар, ўриндиқлар, маълумотлар олиш учун мониторлаштирилган жой, электрон кутубхона, ўйин ва спорт майдончалари, салқин ичимликлар, музқаймоқлар учун енгил конструкциялар, конференция ва семинарлар заллари, амфитеатр, музей, илмий база, 30 ўринли ётоқхона, автомобил тўхташ, уларга хизмат кўрсатиш ҳамда, муқобил электр энергия ишлаб чиқариш (шамол генераторлари) жойлари режалаштирилган.

Бизнинг назоратимиз бўйича Мингтепа маданий мерос объектида ҳали ҳам амалий ишга ўтилгани йўқ. Сиз раҳбарлигингидаги бошқарманинг ҳаракатсизлиги сабабли биз, андижонликлар, кўп нарсани бой бериб қўйишимиз мумкин. Энди ўйланишга, кутишга вақтимиз қолмаяпти. Сизга янада тушунарли бўлиши учун фотосуръатларни илова қилмоқдаман (14 варақда).

**А.Хусанов, халқ депутатлари Андижон вилояти ва Марҳамат тумани Кенгашлари депутати.**



**Халқ депутатлари Андижон вилояти Кенгаши депутати00**

O’zbekiston Respublikasi, Andijon viloyati, Marhamat шаҳри Ipak Yoli ko'chasi,47Pochta indeksi: 170102 Tel.: (+998 91) 490-25-75 Web-site: mingtepa.uz E-mail: turon95@mail.ru

2019 йил “30 ” ноябрь №6

**Андижон вилояти ҳокимлиги**

**«Ягона буюртмачи хизмати»**

**инжиниринг компаниясига**

**Депутат сўрови**

Вилоятимизнинг 2500 йилдан зиёд тарихига асос бўлишига қодир ёдгорлик, инсоният цивилизациясининг бешикларидан бири - Мингтепа археология объектини муҳофаза қилиш, тадқиқ этиш ва унинг базасида туризмни ривожлантириш бўйича Ўзбекистон Республикаси Президентининг 2018 йил 19 декабрдаги ПҚ-4068 - сонли ва Вазирлар Маҳкамасининг 2018 йил 29 декабрдаги №1059 - сонли қарорлари қабул қилинган.

Ўзбекистон Републикаси Вазирлар Маҳкамасининг 2018 йил 29 декабрдаги №1059-сонли қарорига кўра Сиз раҳбарлик қилаётган Андижон вилояти ҳокимлиги «Ягона буюртмачи хизмати» инжиниринг компаниясига Андижон вилояти Марҳамат туманидаги «Мингтепа» археология мероси объектини муҳофаза қилиш ва тадқиқ этиш ёдгорлик маркази биносини қуриш ва жиҳозлаш бўйича буюртмачи этиб белгиланган. «Халқ депутатлари вилоят, туман ва шаҳар Кенгаши депутатининг мақоми тўғрисида»ги Ўзбекистон Республикаси Қонунининг 8-моддасига мувофиқ Сиздан ўтган 11 ой ичида марказ объекти қурилиши учун лойиҳа-смета ҳужжатларини тайёрлаганлигингиз ва унинг жахон туризм стандартларига ҳамда ЮНЕСКО талабларига мослиги бўйича маълумот беришингизни сўрайман.

Депутат сўровига жавобни депутат сўровини олган кундан эътиборан 10 кундан кечиктирмасдан тақдим этишингизни сўрайман.

**Халқ депутатлари Андижон вилояти ва**

**Марҳамат тумани Кенгашлари депутати А.Хусанов**