**61-модда. Жарима миқдори**

Юридик шахсларга нисбатан жарима Ушбу Қонунга 4-иловада белгиланган лицензия, рухсат этиш хусусиятига эга ҳужжатлар ва хабарномаларнинг тоифаларидан келиб чиқиб қуйидаги миқдорларда ундирилади:

1) фаолиятни лицензиясиз амалга оширганлик ёки лицензияларни қалбаки ҳужжатлардан фойдаланган ҳолда олганлик учун:

1-тоифали лицензиялар учун – базавий ҳисоблаш миқдорининг   
300 баравари;

2-тоифали лицензиялар учун – базавий ҳисоблаш миқдорининг   
250 баравари;

3-тоифали лицензиялар учун – базавий ҳисоблаш миқдорининг   
200 баравари;

2) рухсат этиш хусусиятига эга ҳужжатсиз фаолиятни (ҳаракатни) амалга оширганлик ёки рухсат этиш хусусиятига эга ҳужжатларни қалбаки ҳужжатлардан фойдаланган ҳолда олганлик учун:

биринчи тоифали рухсат этиш хусусиятига эга ҳужжатлар учун – базавий ҳисоблаш миқдорининг 175 баравари;

иккинчи тоифали рухсат этиш хусусиятига эга ҳужжатлар учун – базавий ҳисоблаш миқдорининг 150 баравари;

учинчи тоифали рухсат этиш хусусиятига эга ҳужжатлар учун – базавий ҳисоблаш миқдорининг 125 баравари;

3) ваколатли органни хабардор этмасдан фаолиятни амалга оширганлик ҳамда хабардор қилиш тартибида фаолият юритиш учун белгиланган талаб ва шартларнинг бажарилганлиги юзасидан ваколатли органга ёлғон ёки нотўғри маълумотлар берганлик учун:

биринчи тоифали хабарномалар учун – базавий ҳисоблаш миқдорининг   
100 баравари;

иккинчи тоифали хабарномалар учун – базавий ҳисоблаш миқдорининг   
75 баравари;

учинчи тоифали хабарномалар учун – базавий ҳисоблаш миқдорининг   
50 баравари;

тўртинчи тоифали хабарномалар учун – базавий ҳисоблаш миқдорининг   
25 баравари.

~~Ундирилган жарима миқдорининг ўн фоизи ваколатли органнинг бюджетдан ташқари жамғармасига, қолган қисми Давлат бюджетига ўтказилади.~~