**Ассалому алайкум Ҳурматли Махсус комиссия аъзолари.**

Коррупцияга қарши курашиш агентлиги ҳузурида Жамоатчилик кенгашини аъзоларини саралаб олиш бўйича ўтказилган танловга аризаларни қабул қилиш 15 ноябрь куни якунланди. **Танловга жами 268та** ариза келиб тушди. Шулардан, 34та аризалар такрорий келиб тушган.

Ариза билан мурожаат этган **номзодлар рўйхатини** тартибга келтириб бахолаш учун қулай бўлган шаклга келтирилди. (Exсel файл илова қилинади)

Танловга икки йўналишда ҳужжатлар қабул қилинди:

* Сиёсий партиялар, ННТлар, оммавий ахборот воситалари ва фуқаролик жамиятининг бошқа институтлари томонидан тавсия этган номзодлар;
* Фуқаролар якка тартибдаги аризасига кўра.

**Номзодлардан ариза қабул қилишда қуйидаги асосий саволлар берилди:**

1. Касбингиз ва иш жойингиз ва Умумий иш стажингиз
2. Агентлик ҳузуридаги Жамоатчилик кенгашига нима учун аъзо бўлмоқчисиз?
3. Коррупцияга қарши курашишда самара берадиган қандай амалий таклиф (лар) бера оласиз?

Келиб тушган аризаларда берилган жавоблардан келиб чиқиб Сиздан, қуйидаги талаблар асосида номзодларни **10 баллик** тизимда баҳолаб беришингизни сўраймиз:

* Жамият ривожи, ҳуқуқий давлатни шакллантириш ва миллий қонунчиликни такомиллаштириш, аҳолининг ҳуқуқий маданиятини ошириш, фуқароларнинг ҳуқуқ ва эркинликларини ҳимоя қилишда фаол бўлиши;
* мамлакатимиз илм-фани, маданияти, спорти ва иқтисодиёти тараққиётига ҳамда соғлом ва баркамол авлодни вояга етказишга катта ҳисса қўшган, эл-юрт иззат-ҳурматига сазовор бўлган бўлиши;
* ўзининг билими ва жонкуярлиги билан жамиятдаги муаммо ва иллатларни бартараф этишда ечимлар таклиф этиб, фаол фуқаролик позициясини билдириб келаётган юртдошларимиз ҳамда блогерлар;

Якунда, Агентлик ҳузуридаги Жамоатчилик кенгашига танлов шартари талабларига мос бўлган **50 нафаргача** номзод Жамоатчилик кенгашига аъзоллигига қабул қилиниши режалаштирилган.

Жамоатчилик кенгашининг илк йиғилиши 23 ноябрь санасида бўлиб ўтиши режалаштирилмоқда. Шу сабабли, Сиздан номзодларни имкон қадар **19 ноябрь санаси соат 18:00га** қадар баҳолаб беришингизни сўраймиз.

**Ҳурмат билан Обиджон Латипов**

Коррупцияга қарши курашиш агентлигининг Жамоатчилик билан алоқалар, мурожаатлар билан ишлаш ва халқаро ҳамкорлик бошқармаси етакчи инспектори, Махсус комиссия котиби.

Тел.: +998981217577