“TEXTILE FINANCE KHOREZM” маъсулияти чекланган жамияти шаклидаги қўшма корхонада Ўзбекистон Республикаси “Меҳнатни муҳофаза қилиш тўғрисида”ги Қонуннинг ижро этилиши ҳолатини ўрганиш бўйича

МАЪЛУМОТНОМА

**Меҳнат муҳофазаси бўйича ишларнинг ташкил этилганлиги ҳолати (ММҚ хизмати низоми, лавозим йўриқномаси, дастур, иш режа, журналлар, ҳисоботлар).**

Корхонада мехнат мухофазаси ва хавфсизлик техникаси мухандисси лавозими жорий қилинган, лавозим йўриқномалари, ишчи дастур, ишлаб чиқилиб, янги ишга қабул қилинганда кириш йўриқнома ўтканлигини қайд қилиш ва иш жойидаги дастлабки ва даврий йўриқномадан ўтканлиги қайд қилиш журналлар юритилган, ҳисоботлар муддатида тақдим қилиниб борилган.

**Ишлаб чиқаришдаги шикастланиш ва касб касалликлари ҳолати таҳлил қилинганлиги, меҳнат муҳофазасини яхшилаш режаси ва санитария-соғломлаштириш тадбирларининг бажарилганлиги.**

Ишлаб чиқаришдаги шикастланиш ва касб касалликлари ҳолати таҳлил қилиниб, меҳнат вазифасини бажариш билан боғлиқ ҳолда шикастланиш бўйича санитария-соғломлаштириш тадбирлари ўтказилиб келинмоқда ва корхонада меҳнат муҳофазасини яхшилаш мақсадида 2020 йилда ўтказиладиган чора тадбирлар режа ишлаб чиқилган, режа асосида иш олиб борилган.

**Меҳнат муҳофазаси соҳасида олиб борилаётган ишлар ҳамда ишлаб чиқаришдаги жароҳатланишлар ва касб касалликлари ва улар туфайли етказилган зарар тўловлари ҳақида тақдим этилаётган маълумотлар таҳлил қилинганлиги.**

Ўз.Респ.Вазирлар Маҳкамасининг 2005 йил 11 февралдаги 60-сонли қарори билан тасдиқланган “Ходимларга уларнинг меҳнат вазифаларини бажариш билан боғлик ҳолда жароҳатланиши, касб касалликларига чалиниши ёки саломатликнинг бошқа хил шикастланиши туфайли етказилган зарарни тўлаш тўғрисида”ги қоидасига асосан маълумотлар таҳлил қилиниб иш олиб борилмоқда.

**Меҳнат муҳофазаси бурчагини ташкил этилганлиги ҳамда тарғибот-ташвиқот воситалари, плакатлар ва бошқа анжомлар билан жиҳозланганлиги.**

«TEXTILE FINANCE KHOREZM» маъсулияти чекланган жамияти шаклидаги қўшма корхонаси ишлаб чиқариш бўлимларида меҳнат муҳофазаси бурчаклари ташкил қилинган ҳамда тарғибот-ташвиқот воситалари, плакатлар ва бошқа анжомлар билан тўлиқ жиҳозланган.

**Ўз.Респ.Вазирлар Маҳкамасининг 2009йил 24 июндаги 177-сонли қарори билан тасдиқланган “Иш берувчининг фуқаролик жавобгарлигини мажбурий суғурта қилиш қоидалари” талабларига мувофиқ суғурта қилинганлиги.**

Ўз.Респ.Вазирлар Маҳкамасининг 2009йил 24 июндаги 177-сонли қарори билан тасдиқланган “Иш берувчининг фуқаролик жавобгарлигини мажбурий суғурта қилиш қоидалари” талабларига мувофиқ “ASIA INSHURANS” МЧЖ СК Урганч шаҳар бўлими томонидан ўз муддатида шартнома асосида тузилиб, суғурта полиси олинган. Суғурта полиси рақами 2247 – 13/00/00, серияси AR 0001331, суғурта даври 2019 йил 22 августдан 2020 йил 21 августгача қилиб белгиланган.

**Ишлаб чиқаришда жароҳат олган ходимлар ва боқувчисини йўқотган оилаларга кўрсатилган ёрдамлар (таҳлилий).**

«TEXTILE FINANCE KHOREZM» маъсулияти чекланган жамияти шаклидаги қўшма корхонада 2018 йил 10 май куни юкчи Н. Хаджиметов билан бахтсиз ҳодиса рўй бериши натижасида жабрланувчи Н. Хаджиметовга 5 000 000 сўмдан миқдорида корхона томонидан моддий ёрдам берилди. Хозирги кунда жабрланувчига корхонада меҳнат фоалиятини давом қилдирмоқда.

**Ходимларга етказилган зарарни иш берувчи томонидан ўз вақтида ва тўлиқ тўланиши бўйича келиб чиққан меҳнат низолари меҳнатни муҳофаза қилиш хизмати иштирокида суд жараёнида кўриб чиқилган ишлар сони (таҳлилий).**

Ходимларга етказилган зарарни иш берувчи томонидан ўз вақтида ва тўлиқ тўланиши бўйича меҳнат низолари келиб чиқмаган.

**Ходимларни ўқитишни, уларнинг билимларини текширишни ва уларга йўриқнома беришни ташкил этиш;**

“TEXTILE FINANCE KHOREZM” маъсулияти чекланган жамияти шаклидаги қўшма корхонада Адлия вазирлигида 1996 йил 14 августда 272-сонли давлат рўйхатидан ўтказилган намунавий Низомда корхонага ишга кирган ходимлар, бошқа ташкилотлардан шу корхонага ишлаш учун хизмат сафарига йўлланганлар ва амалиётни ўташ учун келган ўқувчилар кириш йўриқномасидан ўтади, ходимлар иш стажи ва малакасидан қатъий назар узоғи билан 6 (олти) ойда навбатдаги иш жойидаги йўриқномадан ўтказилиши шартлиги қайд этилган бўлиб, низомга асосида ишчи-хизматчиларни ўқитиш, билимларини текшириш ва уларга йўриқнома бериш ишлари тўғри йўлга қўйилган. Ходимларни ўқитиш, уларни билимларини текшириш ишлари комиссия томонидан амалга оширилиб келинган ва иш жойидаги йўриқномалар билан таништириш ишлари муддатида ўтказилиб, тегишли йўриқномалар ва меъёрий хужжатлар билан бўлимлар таъминланган.

**Меҳнат муҳофазаси бўйича йўриқномалар ишлаб чиқилиши лозим бўлган иш ва касб турлари рўйхати ҳамда тасдиқланганлиги;**

“TEXTILE FINANCE KHOREZM” маъсулияти чекланган жамияти шаклидаги қўшма корхонада Ўз.Респ.Адлия вазирлиги томонидан 2000 йил 7-январда 870-сон билан рўйхатга олинган “Меҳнатни муҳофаза қилиш бўйича йўриқномаларини ишлаб чиқиш тўғрисида”ги намунавий низомига асосан меҳнат муҳофазаси бўйича йўриқномалар ишлаб чиқилиши лозим бўлган иш ва касб турларини тасдиқланган рўйхати мавжуд бўлиб, барча лавозим, иш ва касб турлари бўйича йўриқномалар ишлаб чиқилиб тасдиқланган.

**Жамоавий ва якка тартибдаги ҳимоя воситаларини қўллаш ҳолати, касб-кор танлови ўтказилишига оид ҳужжатлар;**

“TEXTILE FINANCE KHOREZM” маъсулияти чекланган жамияти шаклидаги қўшма корхонада жамоавий ва якка тартибдаги ҳимоя воситалари билан тегишли ходимларга тармоқ нормалари бўйича берилган, уларни қўллаш ҳолати назоратга олинган. Шунингдек хавфсизлик техникаси бўйича кўрик ойлик ўтказиш тўғрисидаги, касб-кор танлови ўтказилишига оид низом ва йўриқномалар ишлаб чиқилган.

Касб-кор танлови асосида янги ишга қабул қилинган ходимлар учун уста шогирд ананаси (уч ой иш ўргатиш), ёки касбга ўқитиш, малакасини ошириш, қайта тайёрлаш ишлари яхши йўлга қўйилган.

**Ходимларни ишлаб чиқариш жараёнида қатнашишга қўйиш шарт-шароитларига қўйиладиган талаблар;**

Ўз.Респ. Адлия вазирлиги томонидан 1996 йил 14-августда рўйхатга олинган 272-сонли намунавий низомига мувофиқ, ишлаб чиқариш жараёнида ишчига меҳнат шароитлари яратилган бўлиши керак, деб қайд қилинганга кўра; ишчи ишга тушмасдан олдин техника ҳавфсизлиги қоидалари билан таништириши, иш жараёнининг тўлиқ ишлаши бўйича маълумот олиши, махсус кийим-бош ва ҳимоя воситалари билан фойдаланиш, ички меҳнат тартиб қоидаларига риоя қилиш тўғрисида тушунтирилган.

Корхона ишлаб чиқариш жараёнида меҳнат шароити яратилган бўлиб, талабга жавоб беради.

**Шамоллатиш, иситиш, ҳавони совутиш, сув қувури, канализация, энергия билан жиҳозлаш ва ёритишга қўйилган талабларни ўз ичига олган бинолар, иншоотлар, иморатлар, ишчи ўринларига муҳандислик жиҳатидан жиҳозлашга қўйилган талабларнинг ҳолати;**

Корхонада шамоллатиш, иситиш, ҳавони совутиш, сув қувири, канализация, энергия билан жиҳозлаш ва ёритишга қўйган талабларни ўз ичига олган бино-иншоатларда ишчи жойларига муҳандислик жиҳатидан жиҳозлашга қўйилган талаблари бўйича таъминланган.

**Меҳнати хавфли ва зарарли ишлаб чиқариш омилларининг таъсири ва бошқалар билан боғлиқ бўлган ходимлар учун меҳнат режимига, дам олиш ва овқатланиш учун танаффусларга, сменанинг давом этиши чекланишига қўйиладиган талаблар ҳолати;**

Меҳнатни зарарли ишлаб чиқариш омилларининг таъсирида ходимлар учун меҳнат режимига дам олиш ва овқатланиш учун танафусларга, сменанинг давом этиши чекланишига қўйиладиган талабларга риоя қилинган.

Корхонада 3-сменали иш ташкил қилинган бўлиб, ишчиларни иш келиб-кетиши учун автобус қўйилган ва ишчилар иссиқ овқат билан таъминланган.

**Саноат, электр, ёнғин, йўл ҳаракати хавфсизлиги, юкларни ортиш-тушириш ишларини олиб бориш, транспорт воситаларининг хавфсиз эксплуатациясини таъминлаш, хавфлилик даражаси юқори объектларда хавфсизлик ишларини ташкил этиш бўйича жавобгар шахслар корхона буйруқлари билан белгиланганлиги;**

Саноат, электр, ёнғин, йўл ҳаракати хавсизлиги, юкларни ортиш тушириш ишларини олиб бориш, транспорт воситаларининг хавфсиз эксплуатациясини таъминлаш, хавфлилик даражаси юқори объектларида хавфсизлик ишларини ташкил этиш бўйича жавобгар шахслар 13.02.2018 йилдаги № 11 - пр сонли буйруқ билан белгиланган.

**Корхонада меҳнат муҳофазасига оид йўриқномалар ишлаб чиқилганлиги ва уларнинг сифати ҳамда касаба уюшма қўмитаси (ташкилоти) билан келишилганлиги;**

“Меҳнатни муҳофаза қилиш бўйича йўриқномаларини ишлаб чиқиш тўғрисида”ги намунавий низомига асосан меҳнат муҳофазасига оид йўриқномаларни ишлаб чиқиш тўғрисида корхона раҳбарининг буйруғи чиқарилган, меҳнат муҳофазасига оид йўриқномалар ишлаб чиқилган ва касаба уюшма қўмитаси билан келишилган. Йўриқномаларни рўйхатга олиш ва тарқатиш дафтарлари мавжуд.

**Корхонада меҳнат муҳофазаси бўйича хонанинг мавжудлиги ва тегишли жиҳозлар билан таъминланганлиги;**

Корхоналарда меҳнат муҳофазаси хонаси ташкил қилинган, плакатлар ва бошқа тегишли жихозлар билан тўлиқ жиҳозланган.

**Ходимларни дастлабки ва даврий тиббий кўриклардан ўтказиш;**

Корхонада ходимларни ишга қабул қилинганда дастлабки ва ишлаш давомида даврий тиббий кўриклардан ўтказиш ишлари ташкил қилинган, туман тиббиёт муассасалари билан шартномалар тузилган, корхона тиббий маркази томонидан ходимлар ўз вақтида тиббий кўрикдан ўтканлигини назорати олиб борилган.

**Иш ўринлари ва асбоб-ускуналарнинг жароҳатлаш хавфлилиги бўйича аттестациядан ўтказиш;**

Корхонани аттестация комиссиясини ташкил этиш тўғрисида корхонанинг 01. 08. 2019 йилдаги № 32 сонли буйруғи чиқарилган. Иш ўринлари ва асбоб-ускуналарнинг жароҳатлаш хавфлилиги бўйича 27 та иш ўрни аттестациядан 2019 йил декабрь ойида ўтказилган. Аттестация ўтказиш натижаларига кўра ходимларга имтиёзлар ва компенсациялар белгиланганлиги тўғрисида рўйхат ва баённомалар расмийлаштирилган.

**2019 йил ва 2020 йилнинг 5 ойи давомида меҳнатни муҳофаза қилиш бўйича бажарилган тадбирлар сони ҳамда уларга сарфланган маблағ миқдори;**

2019 йил ва жорий йилнинг 5 ойи давомида меҳнатни муҳофаза қилиш битимлари бўйича 21 та тадбир белгиланган бўлиб, уларнинг хаммаси тўла бажарилган. Ушбу тадбирларга 51.2 млн сўм сарфланган.

**Меҳнат шароити ноқулай ишларда банд бўлган ходимлар белгиланган нормалар бўйича сут (шунга тенг бошқа озиқ-овқат маҳсулотлари), даволаш-профилактика озиқ-овқати, газли шўр сув (иссиқ цехларда ишловчилар учун), махсус кийим-бош, махсус пойабзал, бошқа шахсий ҳимоя ва гигиена воситалари билан бепул таъминланганлиги (рўйҳатлари тасдиқланиб, касаба уюшма қўмитаси билан келишилганлиги);**

Корхонада меҳнат шароити ноқулай ишларда банд бўлган ходимлар белгиланган нормалар бўйича сут махсус кийим-бош, махсус пойабзал, бошқа шахсий ҳимоя ва гигиена воситалари билан бепул таъминлаш бўйича ходимлар рўйҳатлари тузилиб, касаба уюшма қўмитаси билан келишилиб тасдиқланган.

Корхонанинг барча ходимлари шахсий химоя воситалари билан етарли таъминланган бўлиб, ўтган 2019 йил декабрь ойида 120 жуфт қишги иссиқ фуфайка, шим ва 540 жуфт мавсумий махсус кийимлар берилган. Зарарли ва ноқулай иш шароитида ишлаётган барча ходимга сут, қатиқ маҳсулотлари бепул берилган.

**Ишлаб чиқариш фаолиятини амалга оширувчи, ходимларининг сони эллик киши ва ундан ортиқ бўлган ҳар бир ташкилотда меҳнатни муҳофаза қилиш талабларига риоя этилишини таъминлаш ҳолати;**

Ўзбекистон Республикаси Вазирлар Маҳкамасининг 2018 йил 31 декабрдаги 1066-сонли қарори 5-иловаси билан тасдиқланган “Ташкилотларда меҳнатни муҳофаза қилиш хизматини яратиш ва фаолиятини ташкил этиш тартиби тўғрисида”ги Низомига асосан «TEXTILE FINANCE KHOREZM» маъсулияти чекланган жамияти шаклидаги қўшма корхонада меҳнатни муҳофаза қилиш ва хавфсизлик техникаси мухандиси лавозим жорий қилинган.

.

**Бандлик бош бошқармаси**

**меҳнатни муҳофаза қилиш бўйича**

**бош давлат техник инспектори Х.Исақжанов**