**Инвестициялар ва ташци савдо**

**вазирининг биринчи уринбосари –**

**Узбекистан Республикасида исломий**

**молиялаштиришни жорий этиш**

**имкониятларини урганиш буйича**

**ишчи гурух раҳбари**

**А.Б. Воитовга**

**Ҳурматли Азиз Ботирович,**

Узбекистан Республикаси Президентининг 2019 йил 5 мартдаги “Ислом тарак;к;иёт банки гурух,и ва араб мувофикдаштириш гурух,и жамгармалари билан шерикликни янада кенгайтириш ва чукурлаштириш чора-тадбирлари тугрисида” ги ПК-4224-сон қарори ҳамда Ўзбекистон Республикаси Президенти Администрациясининг 2020 йил 18 июньдаги 02-1912-сонли топшириғи ижроси юзасидан Ўзбекистон Республикаси Капитал бозорини ривожлантириш агентлиги (кейинги ўринларда Агентлик деб юритилади) томонидан тайерланган маълумот иловага мувофиқ юборилмоқда.

Илова \_\_\_в.

**Директорнинг биринчи**

**ўринбосари Т. Махкамов**

Ижр.: Ш.Эгамбердиев

тел.: 91 205-02-02

**Ислом молиялаштиришни Ўзбекистон Республикасида кенг жорий этиш бўйича капитал бозори соҳасига оид маълумот**

Ўзбекистон Республикаси Капитал бозорини ривожлантириш агентлиги (кейинги ўринларда Агентлик деб юритилади) Ислом молиялаштиришни Ўзбекистон Республикасида кенг жорий этиш бўйича қуйидагиларни маълум қилади.

**I.*****Ҳорижий мамлакатларнинг тажрибасини чукур урганиб, исломий молиялаштиришнинг афзаллик ва камчиликлари хдмда нобанк молия секторига таъсири юзасидан тахлил утказиш юзасидан:***

Агентлик томонидан Ислом молиялаштиришни Ўзбекистон Республикасида кенг жорий этиш доирасида Ислом таррақиёт банки билан ҳамкорликда Ислом молиялаштириш бўйича ҳорижий тажриба ўрганиб чиқилмоқда.

Таҳлилларга кўра, 2007-2019 йилларда ислом тамойилларига асосланган ялпи молиявий активларнинг қийматлари йилдан-йилга ўсиб борганлиги кузатилади. Жумладан, 2007 йилда жами исломий активлар 639 млрд. АҚШ долларни ташкил этган бўлса, 2019 йил якунига келиб 3,8 баробарга кўпайиб 2,4 трлн. АҚШ долларга етган. Жаҳон молиявий-иқтисодий инқирози шароитида (2007-2013 йилларда) ҳам ўсиш даражаси ўртача 17,5% бўлганлиги аксарият экспертлар томонидан алоҳида белгиланган. Хусусий секторни ривожлантириш ислом корпорацияси ҳисоб-китобларига кўра, жаҳонда ялпи ислом молиясининг активлари **2023 йилга қадар 3,8 трлн. АҚШ долларгача** етиши кутилмоқда.

Ислом молияси активларининг мамлакатлар кесимидаги тақсимотига кўра, 2016 йилда Эрон **560 млрд. АҚШ доллар** ёки жами активларнинг **24,4%**ига эгалик қилган. Ундан сўнг Саудия Арабистонида **401 млрд. АҚШ доллар** (17,5%), Малайзияда **335 млрд. АҚШ доллар** **(14,6%)** ва БААда **197 млрд. АҚШ доллар** **(8,6%)** ташкил этган. Шунингдек, Европа мамлакатларидан Буюк Британия ҳам   
**61 млрд. АҚШ доллар** **(2,7%)**лик исломий молиявий активларга эга.

Шу билан бирга, “Thomson Reuters” агентлиги томонидан чоп этилган “Islamic finance development report 2018” маълумотларига кўра, жаҳонда 56 та мамлакат ислом молиясини жорий этган бўлиб, уларнинг таркибида кўп миқдорда мусулмон аҳоли яшайдиган мамлакатлардан ташқари **Буюк Британия** (аҳолисининг 4,4%ини мусулмонлар ташкил этади), **АҚШ** (0,9%), **Сингапур** (14%), **Швейцария** (5,2%), **Канада** (3,2%), **Австралия** (2,6%), **Франция** (9%), **Германия** (5%), **Россия** (15%) ва **Испания** (2,1%) каби мамлакатлар ҳам ислом молияси инструментларидан фойдаланмоқда

Шу ўринда, Агентлик томонидан ўз ваколати доирасида Ислом тамойилларига асосланган Сукук облигацияларини жорий этиш бўйича дунё тажрибаси ҳамда мазкур облигацияларнинг Ўзбекистон Республикаси ҳудудида чиқариш имкониятлари ҳам ўрганиб чиқилимоқда.

***Маълумот учун:*** *Сукук – (облигацияларнинг исломий экиваленти) инвестицион фаолият ёки унинг активига нисбатан эгалик ҳуқуқидаги улушини кўрсатувчи шариат тамойилларига асосланган эмиссиявий қимматли қоғоз бўлиб, турига кўра фойда ва зарарга шерикчиликни ифодалайди, сўндирилиши ва фойда даражаси рискка асосланади.*

Илк сукук 1990 йилда Малайзияда 125 миллион малайзия ринггити – 32,9 млн. АҚШ доллар қийматида чиқарилган. Шундан сўнг, 2001 йилга қадар бирорта сукук эмиссия қилинмаган. Сукуклар XXI асрга келибгина жадал ривожлана бошлади ва сўнгги 17 йилда ўсиш тенденцияси кузатилган. 2001 йилда йиллик 1,2 млрд. АҚШ доллар миқдорида сукук эмиссия қилинган бўлса, 2017 йил якунига кўра 116,7 млрд. АҚШ долларга етди. Ўтган йигирма йил мобайнида ҳар йили сукук эмиссияси орқали йирик инвестициялар жалб қилинган.

Сукук облигациялараини чиқарилишининг ўсиш даражалари турлича бўлсада йиллик эмиссиянинг мавжудлиги Сукукка бўлган талабнинг мавжудлигини билдира олади. 2017 йил якунига қадар жаҳонда қарийб   
**1 трлн. АҚШ долларлик** Сукук эмиссия қилинган. 2017 йил якунига қадар амалга оширилган жаҳондаги жами эмиссиянинг **62,5%** ёки **612,3 млрд. АҚШ доллар** Малайзия ҳиссасига тўғри келади.

Эмиссиялар қиймати бўйича иккинчи йирик кўрсаткич Саудия Арабистон бўлиб, **95,2 млрд. АҚШ долларни** ёки 9,7% ташкил этади. Ундан сўнг БАА **71,9 млрд. АҚШ доллар** (7,3%) ва Индонезия **62,8 млрд. АҚШ доллар** (6,4%) қийматидаги сукук чиқарилган. Ушбу 4 мамлакатнинг ўзи жаҳондаги Сукукларнинг 86%ига эгалик қилади. Жаҳон бўйича жами   
**34 мамлакат сукук эмитенти ҳисобланиб**, минтақалар бўйича қаралганда Сукукларнинг энг катта ҳажми Осиёда жамланган ва 95,5%ни ташкил этади.

Сукук эмиссиясини амалга оширган 34 мамлакат таркибида АҚШ, Буюк Британия, Люксембург, Германия, Япония ва Франция каби иқтисодиёти тараққий этган мамлакатларнинг ҳам мавжудлиги исломий қимматли қоғозларни анъанавий молия бозорларида ҳам жорий этиш мумкинлигини яққол кўрсатади.

Жаҳон амалиётида сукук фаолияти бўйича энг катта улуш ҳам, тажриба ҳам Малайзига тегишли эканлиги кузатилади. Сукукларнинг қиймати бўйича кейинги ўринларда турувчи Саудия Арабистони ва БАА ёки сукук чиқариш бўйича тажрибани акс эттирувчи кўрсаткич – эмиссиялар сони бўйича иккинчи бўлган Баҳрайн мамлакатларининг иқтисодиёти нефт-газ саноатига юқори даражада боғлиқлиги, иқтисодиётининг таркибий тузилишида мамлакатимиздан кескин фарқланиши ҳамда макроиқтисодий кўрсаткичларининг Ўзбекистонга мос эмаслиги сабаб ушбу мамлакатларга нисбатан кўпроқ Малайзия тажрибасини ўрганилди.

Шу билан бирга, Малайзия, Глобал ислом молияси индекси (GIFR) бўйича 2016-2017 йилларда энг юқори ўринда қайд этилган.

Шунингдек, МДҲ мамлакатларидан Қозоғистоннинг тажрибасини ўрганиш мақсадга мувофиқдир чунки, Халқаро ислом молия бозори ташкилоти маълумотларга кўра, бир маротаба 77 млн. АҚШ доллар қийматида Қозоғистоннинг сукук эмиссияси амалга оширилган.

Ўрганишлардан маълум бўладики, Малайзия қимматли қоғозлар бозори   
1993 йил 1 мартдан Қимматли қоғозлар бўйича комиссияси томонидан тартибга солинади ҳамда фонд бозорини, хусусан, сукук ва ислом капитал бозорини ривожлантиришга масъул орган ҳисобланади.


Малайзия Марказий банки ва **Қимматли қоғозлар бўйича комиссия** ташаббуси билан қуйидагилар ташкил этилган:

- **Малайзия халқаро ислом молия маркази** (Malaysia International Islamic Financial Centre – MIFC);

- **Ислом молияси таълими халқаро маркази** (International Centre Education for Islamic Finance – INCEIF);

- **Ислом молияси бўйича халқаро шариат тадқиқот академияси** (International Shari’ah Research Academy for Islamic Finance – ISRA);

Бундан ташқари кўплаб олий таълим муассасалари, илмий ва халқаро марказлар ислом молияси билан шуғулланиб келмоқда. Малайзия ислом молияси бўйича жаҳон марказига айланиб бормоқда. Ислом молияси бўйича халқаро стандартларни ишлаб чиқувчи **Ислом молиявий хизматлари кенгаши** (Islamic Financial Services Board – IFSB)нинг штаб квартираси ҳам Куала-Лумпурда жойлашган.

**Малайзияда исломий қимматли қоғозлар ривожланишининг асосий босқичлари**

2007 йилда исломий қимматли қоғозларни чиқаришнинг асосий тамойилларини ҳам ўз ичига олувчи **“Капитал бозори ва қимматли қоғозлар тўғрисида”ги қонун** қабул қилинади. 2013 йилда Малайзия молия тизими икки компонентли эканлигининг ҳуқуқий асосини кўрсатувчи иккита қонун қабул қилинади: “Исломий молиявий хизматлар тўғрисида”ги ва “Молиявий хизматлар тўғрисида”ги қонунлар.

Изланишлар шуни кўрсатадики, исломий қимматли қоғозларни, исломий молия тизимини молия бозорига жорий қилган барча мамлакатларда ҳам натижа кутилганидек муваффақиятли чиқмаган.

Бунга бир қанча омиллар таъсир этган бўлиб, қуйида Озарбайжон ва Қозоғистондаги сабабларга тўхталиб ўтамиз.

**Қозоғистонда** ислом молияси тизимини ривожлантиришда юзага келаётган асосий муаммолар:

1. Ислом молияси ҳанузгача бошланғич босқичда сақланиб қолмоқда.

Бунинг сабаби, бозорда етарли талаб мавжуд эмаслиги ва натижада, ислом молияси инструментларидан жуда кам даражада фойдаланилаётганлиги. 2015 йил ҳолатига Қозоғистондаги ислом банки активлари жами банк активларининг 0.08%ини ташкил этган;

2. Ислом молиясини жорий этиш ва ривожлантиришда тизимли ёндашув яратилмаган;

3. Ислом молияси учун алоҳида қонун мавжуд эмас, умумий қонун ҳужжатлари билан тартибга солинади. Амалдаги мавжуд қонунчилик ислом молияси билан уйғунлиги таъминланмаган. Мисол учун муробаҳа келишуви савдо фаолияти сифатида қаралиб ҚҚС солинади. Бу ўз навбатида ислом молияси инструментларининг бозордаги рақобатбардошлик даражасини тушириб юборади;

4. Хорижий молия ташкилотларига мамлакатда ислом молияси хизматларини кўрсатиш учун рухсат берилмаган;

5. Аҳолида ислом молияси бўйича зарурий тушунча ва саводхонлик етишмаганлиги ислом молиясидан фойдаланиш мураккабликни келтириб чиқарган.

**Озарбайжонда** ислом молияси тизимини ривожлантиришда юзага келаётган асосий муаммолар:

1. Қонунчиликда ислом молияси учун етарли асослар яратилмаган ва ислом молиясининг тушунчалари, механизмлари етарли даражада ёритилиб берилмаган. Шариат тамойиллари бўйича фаолият юритувчи муассасалар алоҳида категория сифатида ажратилмаган;

2. “Наследие” номли Озарбайжоннинг халқаро журналида чоп этилган мақолада ислом молиясини ривожлантириш учун ҳукумат томонидан етарли даражада эътибор берилмаганлиги келтирилган;

3. Кадрлар танқислиги ва амалий тажрибанинг етишмаслиги;

4. Хорижий молиявий ташкилотларинг мамлакатдаги иштироки чекланганлиги.

Юқоридаги жиҳатлардан ислом молиясини жорий этишда тизимли ёндашув, кадрлар тайёрлаш, тўлиқ ҳуқуқий асосни яратиш, амалий тажрибага бой ташкилотлар кўмагидан фойдаланиш каби масалаларни ҳам қамраб олган ҳолда копмлекс чора-тадбирларни амалга ошириш зарур эканлиги тўғрисида хулосага келиш мумкин.

**II.** ***Ўзбекистонда исломий молиялаштиришни жорий этиш буйича тегишли қонунчиликка узгартириш киритиш буйича дастлабки хулоса бериш юзасидан:***

Мамлакатимизда жадал ислоҳотлар амалга оширилаётган вақтда уларни амалга ошириш учун молиявий ресурсларни самарали жалб этиш муҳим аҳамият касб этади. Молиявий ресурс жалб қилишнинг самарали йўлларидан бири қарз қимматли қоғозларини чиқариш ҳисобланади. Аммо Ўзбекистон шароитида облигациялар эмиссияси талаблари анча юқори бўлган тизим ҳисобланади.

Шуни инобатга олган ҳолда Агентлик томонидан қўйидагиларни назарда тутувчи Капитал бозорини ривожлантиришнинг 2020-2025 йилларга мўлжалланган Стратегияси ишлаб чиқилди ва ўрнатилган тартибда Ўзбекистон Рсепубликаси Президенти Администрациясига киритилди:

- хорижда муваффақиятли синовдан ўтган илғор ёндашувлардан фойдаланиш орқали барча тоифадаги инвесторлар учун капитал бозорининг қулайлигини ошириш;

- банк томонидан кредитлашнинг самарали муқобил механизмини яратиш;

- капитал бозорини замонавий талабларга мос кадрлар билан таъминлашнинг барқарор тизимини ривожлантириш.

Сукуклар ишлаб чиқилишининг энг асосий сабабларидан бири анъанавий облигациялардан ислом тамойилларига мос келмаслиги учун фойдалана олмаётган тоифадаги инвесторларнинг маблағларини самарали йўналтиришдир. Банк кредитларининг муқобили ҳисобланган ушбу механизм жаҳон тажрибасида ўзини оқлаб мунтазам ривожланиб бормоқда.

Сукук қарз мажбуриятини англатиши билан облигация хусусиятини кўрсатса, бошқарувда иштирок этиш ва активга эгалик қилиш билан оддий акция хусусиятини ўзида жам қилади. Яъни, сукук облигация ва оддий акциянинг айрим хусусиятларини ўзида бирлаштирган **ўзига хос гибрид қимматли қоғоз ҳисобланади**. Сукук бевосита устав капиталидаги улушни акс этирмаслиги учун уни таснифлашда акция тури сифатида қабул қилинмайди. Қарз мажбуриятини англатиши устуворлигини ҳисобга олиб облигациянинг бир тури сифатида қабул қилиш мақсадга мувофиқ деб ҳисоблаймиз. Шу тариқа билдириладиган таклифларимиз облигациялар тушунчасини кенгайтиришни ҳам ўз ичига қамраб олади.

Сукук турларининг ичида **мушорака сукуки** одиий акция тушунчасига энг яқини ҳисобланади. Биргина асосий фарқ мушурака сукуки **устав капиталдаги улушни акс эттирмайди**. Ўзбекистон фонд бозори шароитида мушорака сукукининг ўрнига оддий акциялардан фойдаланиш маъқул ҳисобланади. Чунки акциядорларнинг жамиятдаги иштироки мушорака келишувини акс эттиради. Бунда жамият фаолияти ислом молиясининг ўзига хослигини белгилаб берувчи тўртинчи тақиқ (тақиқланган маҳсулот ва фаолият турлари)дан ҳоли бўлиши лозим. Сукукнинг қолган турларини облигация таркибида Ўзбекистон фонд бозорига тадбиқ қилиш имкониятларини кўриб чиқиш мумкин.

Ўзбекистон аҳолисининг **88%**и мусулмонлар эканлиги ислом тамойилларига асосланган қимматли қоғозларга талаб мавжуд бўлишини англатади. Бироқ, сукук фаолияти бўйича аҳоли саводхонлигининг мавжуд эмаслиги ва соҳа мутахассисларининг етарли даражада эмаслиги соҳа ривожи учун бирламчи тўсиқ бўлади. Ушбу муаммолар сукукларни Ўзбекистон фонд бозорига жорий этишни бир неча босқичларда амалга оширишни талаб этади.

Сукукнинг шаклланиши, ривожланиш танденцияси ва бугунги кундаги фаолияти бўйича хориж тажрибаси ҳамда мамлакатимиз шароитини ўрганган ҳолда, сукукларни Ўзбекистон фонд бозорига жорий этишни уч босқичда амалга оширишни **мазкур маълумотномага иловада** келтирилган бандлар бўйича акс эттириш таклиф эталади.

Шу билан бирга, Сукук облигацияларини чиқариш билан боғлиқ миллий қонунчиликка қуйидаги ўзгарти ва қўшимчалар киритилиши мақсадга мувофиқ ҳисобланади:

**1.** Ўзбекистон Республикасининг **“Қимматли қоғозлар бозори тўғрисида”ги** Қонунига:

а) 3-моддага сукук тушунчасини киргазиш. Бунда сукукни облигациянинг тури сифатида кўрсатиш.

“Сукук – (облигацияларнинг исломий экиваленти) инвестицион фаолият ёки унинг активига нисбатан эгалик ҳуқуқидаги улушини кўрсатувчи шариат тамойилларига асосланган эмиссиявий қимматли қоғоз бўлиб, турига кўра фойда ва зарарга шерикчиликни ифодалайди, сўндирилиши ва фойда даражаси рискка асосланади.”

б) 6-моддада бу турдаги қимматли қоғозларни ташкилий-ҳуқуқий шаклидан қатъий назар исталган юридик шахслар чиқариш мумкинлигини белгилаш;

“кейинги уч йилда рентабеллик, тўловга қобилиятлилик, молиявий барқарорлик ва ликвидлиликнинг аудиторлик ташкилоти хулосалари билан тасдиқланган ижобий кўрсаткичларига эга бўлган, шунингдек қонун ҳужжатларида белгиланган тартибда мустақил рейтинг баҳосини олган эмитентлар томонидан чиқарилади” каби шартларни белгиламаслик;

эмитент молиялаштирилган фаолиятнинг молиявий ҳисоб-китобларини тўлақонли алоҳида юрғизишни таъминлаши лозим;

эмитент ўзининг ҳузурида ёки аутсорсинг шаклида шариат кенгаши фаолиятини ташкил этиши, унинг рухсати билан эмиссия қилиши лозим. Сукук билан боғлиқ барча масалаларда шариат кенгаши розилиги олиниши лозим.

**2.** Ўзбекистон Республикасининг **“Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонунига:**

а) 81-моддадан сўнг жамиятнинг шариат кенгаши бўйича модда қўшиш.

(камида уч киши бўлиши, улардан камида биттадан,Мусулмонлар идораси тавсия этган шахс, иқтисод-молия мутахассислиги бўйича тамомлаган ёки қимматли қоғозлар бозорида малака гувоҳномасига эга шахс ва мустақил аъзо).

**3.** **Қимматли қоғозлар эмиссияси ва эмиссиявий қимматли қоғозлар чиқарилишларини давлат рўйхатидан ўтказиш қоидалари** (Ўзбекистон Республикаси Адлия вазирлиги томонидан 2009 йил 30 августдада рўйхатдан ўтказилган, рўйхат рақами 2000)

а) 1-бандига сукук тушунчасини киргазиш. Бунда сукукни облигациянинг тури сифатида кўрсатиш.

“Сукук – (облигацияларнинг исломий экиваленти) инвестицион фаолият ёки унинг активига нисбатан эгалик ҳуқуқидаги улушини кўрсатувчи шариат тамойилларига асосланган эмиссиявий қимматли қоғоз бўлиб, турига кўра фойда ва зарарга шерикчиликни ифодалайди, сўндирилиши ва фойда даражаси рискка асосланади.”

б) қуйидаги таҳрирдаги 222-банд билан тўлдириш:

“Сукуклар қуйидаги шартларга риоя этган ҳолда чиқарилади:

эмитент молиялаштирилган фаолиятнинг молиявий ҳисоб-китобларини тўлақонли алоҳида юрғизишни таъминлаши лозим;

эмитент ўзининг ҳузурида ёки аутсорсинг шаклида шариат кенгаши фаолиятини ташкил этиши, унинг рухсати билан эмиссия қилиши лозим. Сукук билан боғлиқ барча масалаларда шариат кенгаши розилиги олиниши лозим”

в) 24-бандда “барча корпоратив облигацияларнинг” бирикмасини “барча корпоратив облигациялар ва сукукларнинг” деган сўзлар билан алмаштириш.

г) 39-бандни қуйидаги таҳрирдаги 2-ҳатбоши билан тўлдириш:

“Сукук чиқариш тўғрисидаги қарор шариат кенгаши раиси томонидан ҳам имзолиниши керак.”

д) 44-бандни қуйидаги таҳрирдаги кичик банд билан тўлдириш:

“эмитент фаолияти ва облигациялар орқали молиялаштирилаётган лойиҳа ислом тамойилларига мос келиши бўйича хулосасининг эмитент томонидан тасдиқланган нусхаси (сукук чиқарилган тақдирда)”.

д) 1а-иловада келтирилган шакл номини “Облигациялар чиқарилиши тўғрисидаги қарор” деган сўзларга ўзгартириш.

**4.** Ўзбекистон Республикасининг Солиқ кодексига қуйидаги ўзгартишлар киритиш:

а) 337, 353, 381 ва 382-моддаларида облигациялар бўйича дивиденд солиғи саавкаси 0% этиб белгилаш.

б) 353- ва 382-моддаларида сукуклар облигациялар дивиденд солиғи ставкасини   
5% этиб белгилаш.

в) Сукук билан боғлиқ операцияларни қўшимча қиймат солиғидан озод этиш.

***III. ИТБ билан хдмкорликда амалга оширилган/оширилаётган лойихалар ва улар доирасида исломий молиялаштириш механизмларини куллаш буйича орттирилган тажрибани тахлил этиш;***

Бугунги кунда Капитал бозорини ривожлантириш агентлиги Ислом таррақиёт банки билан яқиндан ҳамкорлик ўрнатиб Сукук облигацияларини чиқариш бўйича кенг қамровли муҳокамалара олиб борилмоқда. Ҳусусан ИТБнинг техник кўмагини жалб қилиш масалалари бўйича ҳам тегишли ишлар амалга оширилмоқда.

Шу ўринда, Ўзбекистон қимматли қоғозлар бозори учун керакли пойдевор яратиш имконини беради. Ҳамкорлигимиз янги молиялаштириш инструментини жорий қилиш учун ҳуқуқий ва институционал база яратиш ҳамда келаси 2021 йилда ислом молиялаштириш инструментини чиқариш йўлидаги навбатдаги қадамларни амалга ошириш мақсадида 2020 йилнинг 16 июлида Агентлик, БМТ Тараққиёт дастури ҳамда Ислом тараққиёт банки ўзаро шартнома (Statement of Intent) имзоланди. Ушбу келишув барқарор тараққиёт мақсадига эришиш йўлидаги муқобил молиялаштириш модели сифатида ислом молиясини ривожлантириш Ўзбекистонда халқаро ва маҳаллий бозорнинг учта йирик вакилини бирлаштиришни назарда тутмоқда.

Мазкур келишув доирасида ИТБ ва БМТ Тараққиёт дастури вакиллари томонидан Агентлик билан бўлишган илғор ҳорижий тажриба ва Сукук облигацияларини бошқа двалатларда жорий этилиши босқичлари тўғрисидаги маълумотлар юборилиб, Агентлик томонидан тегишли таҳлиллар ўтказиш ишлари бошланди.

***IV. Ўрганиш натижалари буйича республикада исломий молиялаштириш механизмларини жорий этиш буйича мувофикдаштирувчи органни белгилаш юзасидан асосланган хулоса киритиш.***

Агентлик томонидан юқоридаги таҳлилларга ҳамда ҳорижий тажрибага асосланган ҳолда, шунингдек мазкур ўзгаришлар ҳамда янги исломий молиялаштириш тизимини жорий этилиши биринчи навбатда юртимизда инвестиция жозибадорлиги ошириш ҳамда қўшича инвестицияларни жалб қилишни назарда тутишлиги боис Республикада исломий молиялаштириш механизмларини жорий этиш буйича мувофикдаштирувчи орган сифатида ўзбекистон Республикаси Инвестициялар ва ташқи савдо вазирлигини белгилаш таклиф этилади. Зеро мазкур орган молиявий секторда назорат органи ҳисобланмай барча молиявий назорат органлари фаолиятини мувофиқлаштиради ва исломий молиялаштиришни кенг жорий этилишини таъминлашга эришади.

*Ислом молиялаштиришни*

*Ўзбекистон Республикасида*

*кенг жорий этиш бўйича капитал*

*бозори соҳасига оид маълумотнома*

*ИЛОВА*

**Ўзбекистон фонд бозорига исломий қимматли қоғозларни жорий этиш бўйича дастлабки**

**Йўл ҳаритаси**

|  |  |  |
| --- | --- | --- |
| **№** | **Чора-тадбирлар** | **Масъул ижрочилар** |
| **I. Кадрлар тайёрлаш, молиялаштириш инфратузилмасини шакллантириш ва аҳоли саводхонлигини ошириш** | | |
| 1. | Вақф фонди негизида ҳаж ва умра сафари учун жамғарма масалаларини ҳам ўз ичига олувчи Ўзбекистон ислом тараққиёт фондини ташкил этиш. | Молия вазирлиги,  Ўзбекистон мусулмонлар идораси, Вазирлар Маҳкамаси ҳузуридаги Дин ишлари бўйича қўмита,  Ўзбекистон Республикаси  Марказий банки  Капитал бозорини ривожлантириш агентлиги |
| 2. | Ўзбекистон халқаро ислом академияси “Ислом иқтисодиёти ва молияси” мутахассислиги бўйича қабул квотасини босқичма-босқич ошириш. | Ўзбекистон Республикаси Олий ва ўрта махсус таълим вазирлиги,  Вазирлар Маҳкамаси ҳузуридаги Дин ишлари бўйича қўмита,  Ўзбекистон мусулмонлар идораси |
| 3. | Ислом молияси мавзусида ҳар йили ўтказиладиган халқаро форум ва конференцияларини ташкил этиш ва унда ислом иқтисодиётига тааллуқли масалаларнинг ҳам муҳокамасини ташкил қилиш. | Ташқи ишлар вазирлиги,  Капитал бозорини ривожлантириш агентлиги,  Марказий банк,  Ўзбекистон халқаро ислом академияси |
| 4. | Ислом молияси мавзусида республика  илмий-амалий конференция ва семинарларни ташкил этиш. | Ўзбекистон халқаро ислом академияси,  Тошкент давлат иқтисодиёт университети |
| 5. | Ислом молияси бўйича кадрлар малакасини ошириш ва стажировкага Мутахассисларни хорижда тайёрлаш ва ватандошлар билан мулоқот қилиш бўйича «Эл-юрт умиди» жамғармаси стипендиялари ҳисобидан ҳар йили 10 та номзодни юбориш. | «Эл-юрт умиди» жамғармаси, Капитал бозорини ривожлантириш агентлиги,  Ўзбекистон халқаро ислом академияси, Тошкент давлат иқтисодиёт университети |
| **II. Ҳуқуқий асосларни яратиш** | | |
| 6. | Исломий молиявий муассасалар учун бухгалтерия ва аудит ташкилоти (AAOIFI) билан Ўзбекистонга исломий қимматли қоғозларни жорий қилиш бўйича маслаҳатлашувлар ўтказиш ҳамда техник кўмакларни жалб қилиш. | Капитал бозорини ривожлантириш агентлиги,  Ташқи ишлар вазирлиги,  Молия вазирлиги |
| 7. | Ислом молияси инструментларини қўллаш имкониятларини ўрганиш бўйича мутахассислар ишчи гуруҳини ташкил этиш. Ишчи гуруҳ таркибига хориждан соҳа мутахассисларини ҳам жалб қилиш. | Капитал бозорини ривожлантириш агентлиги,  Инновацион ривожланиш вазирлиги,  Олий ва ўрта махсус таълим вазирлиги,  Молия вазирлиги,  Вазирлар Маҳкамаси ҳузуридаги  Дин ишлари бўйича қўмита,  Ўзбекистон мусулмонлар идораси |
| 8. | Сукук фаолиятига алоқадор ва дахлдор бўлган барча норматив ҳуқуқий ҳужжатларни инветаризациядан ўтказиш. | Ўзбекистон Республикаси Капитал бозорини ривожлантириш агентлиги,  Адлия вазирлиги |
| 9. | Қонунчиликка қуйидагиларни ўз ичига олувчи тегишли ўзгартириш ва қўшимчалар киритиш:  сукук тушунчаси ва унинг турлари; облигация учун тақдим этилувчи  таъминот сукукда фақатгина эмитентнинг бевосита айби учун тақдим этилиши. Лойиҳа истиқболининг риски сукук турларидаги келишувга кўра тақсимланади;  3 йиллик рентабеллик талаб эмитент учун эмас асосий жамият учун тадбиқ этилиши;  эмитент шариат кенгашини ташкил этиш мажбурияти;  шариат кенгашининг мустақил маслаҳат кенгаши эканлигининг изоҳи. | Капитал бозорини ривожлантириш агентлиги, Молия вазирлиги, Иқтисодий таррақиёт ва камбағалликни қисқартириш вазирлиги,  Адлия вазирлиги,  Вазирлар Маҳкамаси ҳузуридаги  Дин ишлари бўйича қўмита,  Ўзбекистон мусулмонлар идораси |
| 10. | Қимматли қоғозлар бозорини тартибга солиш бўйича ваколатли орган таркибида исломий қимматли қоғозлар фаолияти билан шуғулланувчи алоҳида бўлим ташкил қилиш. | Капитал бозорини ривожлантириш агентлиги, Молия вазирлиги |
| 11. | Қимматли қоғозлар бозорини тартибга солиш бўйича ваколатли орган ҳузурида республика шариат кенгашини тузиш. | Капитал бозорини ривожлантириш агентлиги,  Вазирлар Маҳкамаси ҳузуридаги  Дин ишлари бўйича қўмита,  Ўзбекистон мусулмонлар идораси |
| **III. Сукук эмиссияси** | | |
| 12. | Сукукнинг аниқ талабини аниқлаш учун камида 10 000 респондентни қамраб олувчи кенг қамровли сўровнома ўтказиш ишларини ташкил этиш. | “Ижтимоий фикр” республика жамоатчилик фикрини ўрганиш Маркази,  Капитал бозорини ривожлантириш агентлиги,  Ўзбекистон халқаро ислом академияси |
| 13. | Сўровнома якунларига кўра давлат лойиҳасини амалга ошириш учун сукук эмиссия қилиш. | Капитал бозорини ривожлантириш агентлиги,  Молия вазирлиги, Иқтисодий таррақиёт ва камбағалликни қисқартириш вазирлиги, |
| 14. | Сукук эмиссияси, фаолияти ва сўндирилишининг барча жабҳаларини ёритиб берувчи қўлланма ишлаб чиқиш. | Капитал бозорини ривожлантириш агентлиги,  Ўзбекистон халқаро ислом академияси |
| 15. | Ўзбекистон халқаро ислом академиясида малака ошириш ва ўқув курсларини ташкил этиш. | Вазирлар Маҳкамаси ҳузуридаги Дин ишлари бўйича қўмита,  Ўзбекистон мусулмонлар идораси |
| **IV. Узоқ муддатли стратегия ишлаб чиқиш** | | |
| 16. | Ўзбекистонда исломий қимматли қоғозлар фаолиятини ривожлантириш муаммолари ва истиқболларини ўрганиш билан шуғулланувчи илмий тадқиқот муассасини ташкил этиш. | Инновацион ривожланиш вазирлиги, Капитал бозорини ривожлантириш агентлиги, Олий ва ўрта-махсус таълим вазирлиги, Молия вазирлиги |
| 17. | Жаҳон ислом молия бозоридаги Ўзбекистон имиджини ошириш ва сукук воситасида инвестиция жалб қилиш кўламини янада кенгайтиришга йўналтирилган исломий қимматли қоғозларни ривожлантиришнинг узоқ муддатли стратегиясини ишлаб чиқиш. | Капитал бозорини ривожлантириш агентлиги,  Молия вазирлиги, Иқтисодий таррақиёт ва камбағалликни қисқартириш вазирлиги,  Адлия вазирлиги,  Вазирлар Маҳкамаси ҳузуридаги  Дин ишлари бўйича қўмита,  Ўзбекистон мусулмонлар идораси |