**Ўзбекистон Республикаси Вазирлар Маҳкамасининг 2020 йил 22 декабрдаги 05/122-83-сонли топшириғига асосан Тошкент вилоятининг Янгийўл ва Чиноз туманларида аҳоли томонидан ўзбошимчалик билан қурилган турар жойларни ўрганиш ҳамда улардан синов тариқасида фойдаланиш юзасидан   
Республика ишчи гурухи таклифлари**

|  |  |  |
| --- | --- | --- |
| **Т/р** | **Вазирлик ва идоралар** | **Таклифлар** |
| **1.** | **Ўзбекистон Республикаси**  **Молия вазирлиги**  *(2021 йил 25 январдаги № MN37684602-сон хат)* | Янгийўл ва Чиноз туманларида ўзбошимчалик билан қурилган турар жойларга жисмоний ёки юридик шахсларнинг мулкий ҳуқуқлари расмийлаштирилган ҳолда ушбу турар жойлар жойлашган ерларни давлат ва жамоат эхтиёжлари учун олиб қўйиш масаласи кўтарилган тақдирда, Ўзбекистон Республикаси Вазирлар Маҳкамасининг 2018 йил 26 декабрдаги “Давлат ва жамият эҳтиёжлари учун ер участкаларининг олиб қўйилиши муносабати билан жисмоний ва юридик шахсларга етказилган зарарларни қоплаш бўйича марказлаштирилган жамғармалар маблағларини шакллантириш ва улардан фойдаланиш тартиби тўғрисида низомни тасдиқлаш ҳақида”ги 1047-сонли ва 2019 йил 16 ноябрдаги “Жисмоний ва юридик шахсларнинг мулк ҳуқуқлари кафолатларини таъминлаш ҳамда ер участкаларини олиб қўйиш ва компенсация бериш тартибини такомиллаштиришга доир қўшимча чора-тадбирлар тўғрисида”ги 911-сонли қарорларига асосан компенсация тўловлари ажратиш масаласи ўрнатилган тартибда кўриб чиқилиши маълум қилинади. |
| **2.** | **Ўзбекистон Республикаси**  **Адлия вазирлиги**  *(2021 йил 20 январдаги 11/11-1/5307-сон хат)* | Ўзбекистон Республикаси Президентининг 2018 йил 20 апрелдаги  ПФ-5421-сон “Фуқароларни ижттмоий қўлаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида”ги Фармонига асосан 2019 йил 1 майга кадар фуқароларнинг ўзбошимчалик билан эгаллаб олинган ер участкаларида ёки иморат қуриш учун рухсатнома олмасдан қурилган турар жойларига нисбатан мулк ҳуқуқини эътироф этиш бўйича бир марталик умумдавлат акцияси эълон қилинган.  Акция доирасида республика бўйича **600** мингдан ортиқ фукароларнинг ўзбошимчалик билан қурилган турар жойларига нисбатан мулк ҳуқуқини эътироф этиш юзасидан туман (шаҳар) ҳокимликларининг қарорлари қабул қилинган, **200** мингга яқин мурожаатлар рад этилган, шу жумладан қонун ҳужжатларига мувофиқ турар жой қуриш учун ажратилиши мумкин бўлмаган ер майдонида жойлашганлиги учун мулк эътироф этилмаган.  **Таклиф:**  1. Янгийул ва Чиноз туманларида фуқаролар томонидан ўзбошимчалик билан қурилган турар жойларга нисбатан мулк ҳукуқини эътироф этиш масаласи Фуқаролик ишлари бўйича **тегишли суд қарорлари асосида хал** қилиниши мақсадга мувофиқ.  Бироқ, судлар томонидан кишлоқ хўжалигига мўлжалланган ва суғориладиган ерлар бўйича Ер кодексининг 43, 44-моддалари ҳамда Вазирлар Маҳкамасининг 2018 йил 21 иондаги 461-сон қарори билан тасдиқланган кўчмас мулкка нисбатан мулк ҳукуқини эътироф этиш бўйича бир марталик умумдавлат акцияси доирасида кўчмас мулкларга нисбатан мулк ҳуқуқини эътироф этиш тартиби тўғрисидаги низом талабларига мувофиқ илгари комиссиялар томонидан мулк ҳуқуқи эътироф этилмаганлиги асос килиниши мумкин.  2. Бутун республика бўйича кишлок хўжалигига мўлжалланган ва суғориладиган ерларда қурилган иморатларни хатловдан ўтказиб, аниқ ҳисоб-китоблар асосида **уларга нисбатан мулк хукуқини эътироф этиш ҳақида Ўзбекистон Республикаси Президентининг 2018 йил 20 апрелдаги ПФ-5421-сон Фармонига ухшаш (аналогия сифатида) норматив-ҳуқукий ҳужжат лойиҳасини ишлаб чиқиш таклиф этилади.** |
| **3.** | **Ўзбекистон Республикаси**  **Қурилиш вазирлиги**  *(2021 йил 22 январдаги 13-08/639-сон)* | **Янгийўл тумани бўйича.**  2.07.1-03\* ШНК (шаҳарсозлик норма қоидалари) ҳамда “Аҳоли пунктларини ривожлантириш талаблари”га биноан ҳудуднинг бош режаси (АПОТ) ишлаб чиқилишида ўзбошимча қурилган турар-жойларни қўшиб амалга оширилиши мумкинлиги ва қурилмаларнинг ҳозирги ҳолати ўрганилганда аксарият турар жой бинолари қуриб битказилмаганлиги юзасидан ўрганиш ишлари олиб борилди. Ўрганилган жами **192 та** уй-жойларнинг **65 фоизи тўлиқ** қуриб битказилмаганлиги аниқланди.  **Чиноз тумани бўйича.** Ўзбошимчалик билан қурилган **115 та объектнинг 1 таси нотурар жой ва қолган 114 таси турар-жой** эканлиги аникланди. Ушбу аниқланган объектлар қурили қурилиши учун белгиланган тартибда ер майдонлари ажратилмаган бўлиб, шундан **8 тасида умуман уй-жой қурилиши** бошланмаганлиги, **16 таси аҳоли пунктидан ажралган ҳолда ташкарида** жойлашган бўлиб кириш йўллари ва бошқа коммуникация тармоқлари ўрнатилган тартибда тортилмаган.  **6 таси ер майдонини** эгаллаш максадида курилиш меъёрларига зид равишда қурилганлиги, **14 тасининг жойлашуви** шаҳарсозлик талабларига риоя этилмасдан жойлашганлиги, **70 таси аҳоли пункти** қаторида жойлашганлиги маьлум бўлди.  Мазкур **70 та уй-жойларни** хужжатларини расмийлаштириш учун белгиланган тартибда ер майдонлари ажратиб берилган такдирда, махсус лицензияга эга бўлган ташкилотлар оркали сейсмик талабга жавоб бериши ва техник ҳолати ўрганилиб тегишли хулоса олингандан сунг, берилган хулоса асосида иш юритиб ўрнатгилган тартибда фойдаланишга қабул қилиш ва хужжатларни расмийлаштириш мумкин.  **45 тасини** шаҳарсозлик талабларига зид бўлганлиги сабабли расмийлаштириш максадга мувофик эмас.  Ушбу барча объектлар шахарсозлик хужжатларини расмийлаштирмасдан қурилган бўлиб, уларни техник ҳолати ўрганилмаган ҳамда зилзилабардошлиги маьлум эмас. |
| **4.** | **Ўзбекистон Республикаси**  **Ички ишлар вазирлиги**  *(2021 йил 20 январдаги 11/2280-сон хат)* | Янгийўл туманидаги **192 та ва** Чиноз туманида **115 та ўзбошимчалик** билан қурилган турар жойларининг кадастр хужжатлари ва хокимликнинг эгалик қилувчи қарорларини тайёрлаб, ушбу фуқароларни турган жойлари бўйича қонуний тартибда доимий рўйхатга қўйиш мақсадга мувофиқ бўлади. |
| **5.** | **Ўзбекистон Республикаси санитария-эпидемиологик осойишталик ва жамоат саломатлиги хизмати**  *(2021 йил 21 январдаги 20-8/403-сон хат)* | Турар жойлар ва у жойлашган ер участкасида Ўзбекистон Республикаси иқлими шароитида яшаш уйларини лойиҳалаштириш, қуриш ва сақлашда санитария қоидалари ва меъёрлари (СанҚМ №0331-16) ва Ўзбекистон Республикаси аҳоли яшаш жойларининг атмосфера ҳавоси муҳофазаси бўйича санитария қоида ва меъёрлари (СанҚМ-0350-17) талабларига **риоя килмаслик холатлари аниқланмади.** |
| **6.** | **Ўзбекистон Республикаси**  **Фавқулотда вазиятлар вазирлиги**  *(2021 йил 28 январдаги 3/4/18-268-сон хат)* | Ўзбекистон Республикаси Фавқулодда вазиятлар вазирлиги томонидан Тошкент вилояти Янгийўл туманидаги 11 та МФЙда ўзбошимчалик билан қурилган **192 та** хамда Чиноз туманидаги 20 та МФЙда ўзбошимчалик билан қурилган **115 та** якка тартибдаги аҳоли турар жой бинолари ва улар жойлашган ер участкаларининг жойлашувини шаҳарсозлик нормалари ва қоидаларида белгиланган ёнгин хавфсизлиги талабларига мослиги жойига чиққан ҳолда ўрганилиши ташкиллаштирилди.  Ўрганишлар натижасига кўра, ўзбошимчалик билан қурилган Янгийўл туманидаги **192 та турар** жой биноларнинг **168 тасидан** ва Чиноз туманидаги **115 та** турар жой биноларнинг **99 тасидан** шахарсозлик нормалари ва қоидаларида белгиланган ёнғин хавфсизлиги талабларини бажариш шарти билан фойдаланиши мумкинлиги тўғрисида туман Фавкулодда вазиятлар бўлимларининг ижобий хулосалари берилди.  Шунингдек, **Янгийул туманида 24 та** ва **Чиноз туманида 16 та холатларда** буш ер майдонларида турар жой бинолари **қурилмаганлиги аниқланиб**, ушбу ер майдонларидан фойдаланиш бўйича таклиф киритилиши мақсадга мувофик эмаслиги юзасидан ишчи гуруҳ рахбарларига махаллий Фавқулодда вазиятлар бўлимлари томонидан рад этиш хулосалари тақдим этилди. |
| **7.** | **Ўзбекистон Республикаси**  **Давлат солиқ қўмитаси**  *(2021 йил 22 январдаги 19/10-04609-сон)* | Давлат солиқ қўмитаси аҳоли томонидан ўзбошимчалик билан қурилган турар жойлардан синов тариқасида фойдаланиш юзасидан қуйидагиларни:  - ўзбошимчалик билан қурилган турар жойлар эгаллаган ер майдонлари бўйича Вазирлар Маҳкамасининг 2011 йил 25 майдаги 146-сон қарори билан тасдиқланган “Ер участкалари эгалари, фойдаланувчилари, ижарачилари ва мулкдорларига етказилган зарарлар, қишлоқ хўжалиги ва ўрмон хўжалиги ишлаб чиқариши нобудгарчиликларига, шунингдек, ерларнинг қишлоқ хўжалиги муомаласидан чиқишига сабаб бўлган ҳолларда етказилган зарар ўрнини қоплаш тартиби тўғрисидаги Низом” (2-илова) талаблари **асосида зарар ва нобудгарчилик миқдорини аниқлаш**;  - аниқланган зарар ва нобудгарчилик миқдорини Ўзбекистон Республикаси Президентининг “Қишлоқ хўжалигида ер ва сув ресурсларидан самарали фойдаланиш чора-тадбирлари тўғрисида”ги Фармони (ПФ-5742-сон, 17.06.2019) 5-банди талаблари асосида **ўзбошимчалик билан қурилган турар жой эгаларидан ундириш;**  - мазкур объектларга солиқ солиш мақсадида кадастр йиғмажилдининг техник ҳужжат қисмини тайёрлаш ҳамда солиқ органларига тақдим қилиш;  - Солиқ кодексининг 88-моддаси талаблари асосида **ер ва мулк солиқларини ундириш** (2020 йилдан ўзбошимча эгалланган ерларга нисбатан қўлланиладиган ставкаларни инобатга олган ҳолда); |
| **8.** | **Ўзбекистон Республикаси**  **Экология ва атроф муҳитни муҳофаза қилиш давлат қўмитаси**  *(2021 йил 21 январдаги 02-02/03-296-сон хат)* | Ўзбекистон Республикаси Вазирлар Маҳкамасининг 2019 йил  11 декабрдаги 981-сон қарори билан тасдиқланган “Ўзбекистон Республикаси ҳудудидаги сув объектларининг сувни муҳофаза қилиш ва санитария-муҳофаза зоналарини белгилаш тартиби тўғрисидаги Низом”нинг 60-банди билан сув омборлари ва бошқа сув ҳавзалари, дарёлар, қуримайдиган сойлар, шунингдек, суви хўжалик-ичимлик сув таъминоти эҳтиёжлари учун ишлатиладиган каналларнинг сувни муҳофаза қилиш зоналарида марказлашган канализация тармоқлари бўлмаган янги уй-жойлар ва туристик комплексларни қуриш тақиқланган.  Экология ва атроф-мухитни мухофаза қилиш сохаси бўйича турар жойлар жойлашган ер участкаларининг мухофаза этиладиган ҳудудларга нисбатан жойлашуви ҳамда табиатни мухофаза қилиш қонун хужжатларига риоя этилиши масалалари ўрганилганда, Тошкент вилояти Чиноз тумани “Маданият” МФЙ ҳудудида жойлашган М.Исмоиловага тегишли бўлган **0,06 га ер майдони** (қурилиш ости майдони 78м2) **“Жунариқ” канали мухофаза ҳудудида** жойлашганлиги аниқланди. |
| **9.** | **Ўзбекистон Республикаси транспорт вазирлиги ҳузуридаги**  **Автомобиль йўллари қўмитаси**  *(2021 йил 20 январдаги 03-225-сон хат)* | Тошкент вилоятининг Янгийўл ва Чиноз туманларида аҳоли томонидан ўзбошимчалик билан қурилган турар жойлар Автомобиль йўллари қўмитаси ва тизим ташкилотлари мутахассислари томонидан Вазирлар Маҳкамасининг 2011 йил 26 декабрдаги “Ўзбекистон Республикаси ҳудудидаги автомобиль йўлларида хавфсизликни таъминлаш ва ташкил этиш чора-тадбирлари тўғрисида”ги 342-сон қарори, ШНҚ 2.05.02-07 “Автомобиль йўллари” ҳамда ШНҚ 2.10.09-10 “Автомобиль йўллари ва йўл сервиси объектларини жойлаштириш учун ажратиладиган ер майдонларининг нормалари” шаҳарсозлик нормалари, қоидалари ва бошқа амалдаги меъёрий ҳуқуқий ҳужжатлар талаблари асосида жойига чиққан ҳолда ўрганиб чиқилди ва қуйидаги ҳолатлар аниқланди, жумладан:  Тошкент вилояти Чиноз тумани ҳудудидан ўтган умумий фойдаланишдаги қуйидаги автомобиль йўлларида:  **1.** Ҳалқаро аҳамиятга молик **М39 “Алмати-Бишкек-Тошкент-Шаҳрисабз-Термиз”** автомобиль йўли 848 км.нинг чап томонида фуқаро Исмоилова Мухаррамга тегишли бўлган ноқонуний қурилма йўлнинг ўқ чизиғидан **53 метр масофадаги** йўл минтақасида жойлашган бўлиб, йўлнинг техник хусусиятлари **йўлнинг ўқ чизиғидан хавфсизлик минтақаси – 61 метр бўлиши белгиланган.**  **2.** Ҳалқаро аҳамиятга молик **М34 “Тошкент-Душанбе”** автомобиль йўли  51 км.нинг чап томонида фуқаро Розиқов Фаррухга тегишли ноқонуний қурилма йўлнинг ўқ чизиғидан **34,5 метр масофадаги** йўл минтақасида жойлашган бўлиб, йўлнинг техник хусусиятлари **йўлнинг ўқ чизиғидан хавфсизлик минтақаси – 57,5 метр бўлиши белгиланган.**  **3.** Маҳаллий аҳамиятга молик **4К752 “Олмазор тмтёичк-Болғабоев қ.- Бройлер паррандачилик фабрикаси”** автомобиль йўлининг 13 км.да А.Жавкевларга тегишли бўлган ноқонуний қурилма (бино пойдевори) йўлнинг ўқ чизиғидан **7,5 метр масофадаги** йўл минтақасида жойлашган бўлиб, йўлнинг техник хусусиятлари **йўлнинг ўқ чизиғидан хавфсизлик минтақаси – 31,5 метр бўлиши белгиланган.** |
| **10.** | **Кадастр агентлиги**  *(2021 йил 22 январдаги 04-03-450-сон хат)* | Фуқаролар томонидан ўзбошимчалик билан эгаллаб олинган ер майдони Янгийўл туманида 5 та ҳудуднинг 11 та маҳалла фуқаролар йиғинидаги 192 та турар жойлар аҳоли томонидан ўзбошимчалик билан ўртача 4-30 сотихли 18,49 гектар, қурилиш ости майдони 28 106,0 м2 ҳамда Чиноз туманида 12 та ҳудуднинг 20 та маҳалла фуқаролар йиғинидаги 115 та турар жойлар аҳоли томонидан ўзбошимчалик билан ўртача 5-30 сотихли 13,33 гектар, қурилиш ости майдони 14 959,73 м2 бўлган ер майдонларида уй жойлар қурилган.  Шу жумладан қўшимча ўрганишлар натижасида Янгийўл туманида 40 та, Чиноз туманида 70 та ўзбошимчалик билан қурилган турар жойлар аниқланган.  Ўрганиш натижасида аниқланган ҳолатлардан келиб чиқиб, уларни бартараф этиш юзасидан Кадастр агентлиги ва ишчи гуруҳ томонидан жойларда қуйидаги чора-тадбирларни амалга ошириш бўйича ўз таклифларини билдиради.  Идоралараро комиссиялар томонидан, МФЙ раислари билан биргаликда ўзбошимчалик билан қурилган турар жойларнинг кейинги тақдирини қуйидаги тоифадаги ечимлар асосида белгилаш:  **1-тоифа:** турар жой учун қонуний ажратиб бериш мумкин бўлган ер майдонида ўзбошимчалик билан қурилган уй-жой бино-иншоотларга мулк ҳуқуқини эътироф этиш;  **2-тоифа:** турар жой қуриш учун ҳуқуқий асос ҳужжатлари бўлмаган, лекин қурилганига 22 йилдан ортиқ (Ер кодекси қабул қилингунга қадар) бўлган уй-жой бино-иншоотларга эгалик ҳуқуқини бериш(мухофаза зоналарида қурилган уй-жойлар бундан мустасно);  **3-тоифа:** эгалик ҳуқуқи бериладиган турар жойларнинг ер майдони 0,06 гектардан ортиқ бўлган ҳолларда 0,06 гектар ер майдонини турар жой сифатида, ундан ортган ер майдонини шу фойдаланувчиларгага томорқа ер сифатида ёки деҳқон хўжалиги юритиши тўғрисида эътироф этиш;  **4-тоифа:** ўзбошимчалик билан эгаллаб олинган ерда қурилган шаҳарсозлик нормалари ва тасдиқланган бош режаларга зид бўлмаган турар жойларни туманда аукцион савдоларида умрбод мерос қилиб қолдириш хукуки билан сотилган ер участкасининг ўртача бошланғич қийматини муддатли (5 йилдан 10 йилгача) тўлов асосида эгалик ҳуқуқини бериш;  **5-тоифа:** аҳоли ҳаётига хавф туғдирадиган ҳудудларда жойлашган, қурилганига 3 йил ва ундан ортиқ давр ўтган уй-жойларга туман ҳокимлиги томонидан, фойдаланиб келаётган фуқарога электрон аукцион савдоларисиз, қишлоқ хўжалигида фойдаланилмайдиган бошқа ерлардан тўғридан тўғри ажратиб бериш ва қурилган уй-жой  бино-иншоотларни фуқаролар ўз маблағлари ҳисобидан бузиб олиб кўчириш;  **6-тоифа:** комиссия тавсия қилган айрим (кам таъминланган, чин етим, 1-гуруҳ ногирони бўлган, кўп фарзандлик) фуқароларга арзон турар жой олувчилар қаторига киритиш;  **7-тоифа:** Ўзбекистон Республикаси Президентининг “Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида”ги 2018 йил 20 апрелдаги ПФ-5421-сон Фармонига мувофиқ бир марталик акция эълон қилингандан кейин ўзбошимчалик билан ер майдонларини эгаллаб олиб турар-жой қурган, шунингдек автомобиль йўллари, дарё, анҳорлар ва суғориш каналларининг, юқори кучланиш тармоғи, газ ўтказгичлари ҳимоя зонасида жойлашган қурилган уй-иншоотларни ўрнатилган тартибда маҳаллий бюджет маблағлари ҳисобидан буздириш ва қилинган сарф-харажатларни ундириш бўйича Судларга даъво аризалар киритиш;  **8-тоифа:** юқорида қайд этилган 1-7 тоифаларга тўғри келмаган бошқа ҳолатлар бўйича Комиссия таклифини Халқ депутатлари туман кенгашида кўриб чиқиш ва натижалари бўйича тегишли чоралар белгилаш.  Юқоридагилардан келиб чиқиб, фуқароларнинг ўзбошимчалик билан эгаллаб олинган ер участкаларида ёки иморат қуриш учун рухсатнома олмасдан қурилган турар жойларига нисбатан мулк ҳуқуқини эътироф этиш ишларини буткул тартибга солиш, акцияда иштирок этмаган фуқароларнинг уй-жойларини ҳамда мурожаатлари бўйича рад этилган уй-жойларни кейинги тақдирини белгилаш мақсадида тегишли вазирлик ва идораларнинг хулосаси асосида **Ўзбекистон Республикаси Президентининг тегишли қарор лойиҳасини тайёрлаб, белгиланган тартибда келишувдан ўтказилса мақсадга мувофиқ бўлади.** |
| **11.** | **Давлат активларини бошқариш агентлиги** *(2021 йил 4 январдаги 06/03-14-сон хат)* | Тошкент вилоятининг Янгийўл ва Чиноз туманларида аҳоли томонидан ўзбошимчалик билан қурилган турар жойларни ҳамда ер участкаларининг бозор қийматини аниқлаш лицензияга эга бўлган бахолаш ташкилотлари томонидан амалга оширилиши мумкин.  Давлат активларини бошкариш агентлиги Янгийўл ва Чиноз туманларида аҳоли томонидан ўзбошимчалик билан қурилган турар жойларни ҳамда ер участкаларининг бозор қийматини аниқлаш мақсадида, бахолаш ишларини амалга ошириш учун белгиланган тартибда бахоловчи ташкилотларни жалб этишда ўз ваколати доирасида **амалий ёрдам беришга тайёрлигини** маълум килади. |
| **12.** | **“Ҳудудий электр тармоқлари” АЖ**  *(2021 йил 19 январдаги 01-03/166-сон хат)* | Ўрганиш натижаларига кўра **Чиноз туманида** **40 та уй-жойлар** электр тармоғига уланмаганлиги, **75 та уй-жойлар ҳисоблагич ўрнатилган** ҳолда электр тармоғига уланганлиги, **Янгийул туманида 50 та та уй-жойлар** электр тармоғига уланмаганлиги ва **142 та уй-жойлар ҳисоблагич** ўрнатилган ҳолда электр тармоғига уланган.  Шунингдек, Вазирлар Махкамасининг 2018 йил 26 декабрдаги 1050-сон қарори билан тасдиқланган ”Электр тармоғи хўжалиги объектларини мухофаза қилиш қоидалари” бўйича қурилган жами **307 та уй-жойлар юқори кучланишли электр тармоқлари мухофаза зонасига** тушмаганлиги аниқланди. |
| **13.** | **“Ҳудудгазтаъминот”**  *(2021 йил 21 январдаги 02-23-211/661-сон хат)* | 1. **Чиноз тумани бўйича.** Топшириққа асосан туманда жами **20 та** махалла фукаролар йиғинларида қурилган **115 та аҳоли** хонадонлари рўйхати такдим килинган бўлиб, шундан табиий газ билан таъминланган хонадонлар сони **31 та** ва таъминланмаган хонадонлар сони **84 тани** ташкил этади.  Суюлтирилган газ етказиб бериладиган хонадонлар мавжуд эмас.  Аҳоли томонидан ҳзбошимчалик билан қуриб олинган худудларда “Худудгаз Тошкент” ГТФга қарашли “Чинозтумангаз” бўлинмаси балансида бўлган **ер ости ва усти газ қувурлари мавжуд эмас.**  2. **Янгийўл тумани бўйича**. Топшириққа асосан туманда жами **6 та маҳалла** фукаролар йиғинларида қурилган **192 та аҳоли** хонадонлари рўйхати тақдим қилинган бўлиб, шундан табиий газ билан таъминланган хонадонлар сони **73 та** ва таъминланмаган хонадонлар сони **53 тани** ташкил этади.  Туманнинг Тинчлик ҚФИ, “Қора тепа“ МФЙ ҳудудида **15 та аҳоли** хонадонлари **суюлтирилган газ** билан таъминланмокда.  Аҳоли томонидан ўзбошимчалик билан қуриб олинган ҳудудларда “Худудгаз Тошкент” ГТФга қарашли “Янгийўлтумангаз” бўлинмаси балансида бўлган ер ости ва усти газ қувурлари мавжуд эмас. |
| **14.** | **Янгийўл тумани ҳокимлиги**  *(Туман ҳокими имзоси билан Маълумот киритилган)* | **Таклиф мавжуд эмас, фақат холат констатация қилинган** |
| **15.** | **Чиноз тумани ҳокимлиги** | Чиноз туманида аҳоли томонидан ўзбошимчалик билан қурилган турар жойлардан синов тариқасида фойдаланиш юзасидан қуйидаги таклифларни билдиради:  1.Ўзбошимчалик билан қурилган уйларни белгиланган тартибда  уй-жой қуриш учун **ер ажратиш ва суғориладиган ер тоифасидан чиқариш**.  2. Ўзбошимчалик билан қурилган уйларни расмийлаштириб бериш мумкин бўлган тақдирда уй-жойларни техник ҳолати ва зилзила бардошлигини ўрганиб, хулоса олиш ва ушбу хулосалар асосида иш юритиш.  3. Ўзбошимчалик билан қурилган уйларнинг кадастр ҳужжатларини расмийлаштириб бериш, эгалланган ер майдонларига аниқлик киритиш, ер майдонидан фойдаланиш ҳуқуқини давлат рўйхатидан белгиланган тартибда ўтказиш. |
| **16.** | **“UZTELECOM” AK**  *(2021 йил 25 январдаги 27-02-11/364-сон хат)* | Ўрганишлар натижасига кўра, Тошкент вилояти, **Янгийўл ва Чиноз туманларида** ўзбошимчалик билан қурилган турар жойлрда Компаниянинг Тошкент филиали тасарруфида бўлган **телекоммуникция тармоқлари ҳамда алоқа иншоотлари** мавжуд эмаслиги маълум қилинади. |
| **17.** | **Агросаноат устидан назорат қилиш инспекцияси**  *(2021 йил .... январдаги ......-сон хат)* | Янгийўл тумани бўйича ерларни **(18,49 га)** қишлоқ хўжалиги муомаласидан чиқариш оқибатида етказилган зарар миқдори **20 154 258,3 минг сўмни** ташкил этиб,  **1 сотих ер** майдонига ўртача **11 млн. сўмдан** тўғри келмоқда.  Чиноз тумани бўйича ерларни **(13,34 га)** қишлоқ хўжалиги муомаласидан чиқариш оқибатида етказилган зарар миқдори **9 328 076,3 минг сўмни** ташкил этиб,  **1 сотих ер** майдонига ўртача **11 млн. сўмдан** тўғри келмоқда. |
| **18** | **“UzTransGaz” АЖ**  **“Тошкент магистрал газ қувурлари бошқармаси”**  *(2021 йил 19 январдаги 02-59-01-19-26/43-сон хат)* | Янги йўл тумани ҳудудида жойлашган 192 дон ноқонуний қурилмалар магистрал газ қувурларининг мухофаза ҳудудларига кирмаслиги, Чиноз тумани ҳудудида эса 115 дона ноқонуний қурилмалардан **2 дона яшаш** уйи бино-иншооти **магистрал газ қувурининг мухофаза ҳудудига** кириши маълум бўлди.  1. Чиноз тумани Ўзбекистон массиви “Исломобод” МФЙда истиқомат қилувчи фуқаро А.Исоқуловга тегишли хонадон Тошкент МГҚБ қарашли, диаметри 720 мм бўлган юқори босимли “ДБСТ” магистрал газ қувурининг қувур ўқидан **150 метр масофада** яшаш уйи бино-иншооти жойлашган.  2. Чиноз тумани Ўзбекистон массиви “Исломобод” МФЙда истиқомат қилувчи фуқаро Д.Бобобековга тегишли хонадон Тошкент МГҚБ қарашли, диаметри 720 мм бўлган юқори босимли “ДБСТ” магистрал газ қувурининг қувур ўқидан **155 метр масофада** яшаш уйи бино-иншооти жойлашган.  Ўзбекистон Республикаси Давлат Архитектура ва Қурилиш қўмитаси томонидан 1997 йил 2 майда тасдиқланган “Қурилиш меъёрлари ва қоидалари” (ҚМҚ 02.05..06-97)нинг 4-жадвали 1-бандига асосан диаметри 720 мм бўлган юқори босимли “ДБСТ” магистрал газ қувурининг ҳимоя минтақаси қувур ўқидан ҳар икки томонга мос ҳолда **200 метр** деб белгиланган. Ушбу меъёрий ҳужжатга мувофиқ магистрал газ қувури муҳофаза ҳудудида ҳар қандай қурилмаларни (одам тўпланадиган жойлар, маиший ҳизмат кўрсатиш объектлари, мавсумий яшаш уйлари, қурилмалар, чайлалар, кўчма вагон уйлар) барпо этиш тақиқланган. |