**“Умумий ҳарбий мажбурият ва ҳарбий хизмат тўғрисида”ги**Ўзбекистон Республикасининг Қонунига ўзгартиш киритиш ҳақида”ги

**ҚЛ–719-сонли**қонун лойиҳаси бўйича

**ХУЛОСА**

Ўзбекистон Республикаси Олий Мажлиси Қонунчилик палатаси Спикерининг2020 йил 12 ноябрдаги 3138-сонли топшириғига асосан, Ўзбекистон Республикаси Вазирлар Маҳкамаси томонидан 2020 йил   
11 ноябрда киритилган **“Умумий ҳарбий мажбурият ва ҳарбий хизмат тўғрисида”ги** Ўзбекистон Республикасининг Қонунига ўзгартиш киритиш ҳақида”ги **ҚЛ–719-сонли**қонун лойиҳаси Мудофаа ва хавфсизлик масалалари қўмитаси томонидан белгиланган тартибда ўрганиб чиқилди.

Қонун лойиҳаси юзасидан қуйидагилар маълум қилинади:

**Қонун лойиҳасини ишлаб чиқиш учун асос**:

Ўзбекистон Республикаси Президентининг “Давлат ҳуқуқий сиёсатини амалга оширишда адлия органлари ва муассасалари фаолиятини янада такомиллаштириш чора-тадбирлари тўғрисида” 2020 йил19 майдаги  
ПФ–5997-сон Фармони ижросини таъминлаш мақсадида ишлаб чиқилган.

**Қонун лойиҳасининг мақсадива мазмуни**:

Ўзбекистон Республикаси Президентининг “Давлат ҳуқуқий сиёсатини амалга оширишда адлия органлари ва муассасалари фаолиятини янада такомиллаштириш чора-тадбирлари тўғрисида” 2020 йил19 майдаги   
ПФ–5997-сон Фармонибилан тасдиқланганҚонуности ҳужжатларнинг ҳуқуқий жавобгарлик ва санкция белгиловчи нормаларини қайта кўриб чиқиш дастурининг 25-бандида Ўзбекистон Республикаси Мудофаа вазирлиги,   
Ички ишлар вазирлиги, Фавқулодда вазиятлар вазирлиги ва Миллий хавфсизлик хизматининг 2006 йил 12 майдаги 6, 3, 1/4-528, 47-сон қарори (рўйхат рақами 1593, 2006 йил 5 июль) билан тасдиқланган Давлатга етказилган зарар учун ҳарбий хизматчиларнинг моддий жавобгарлиги тўғрисидаги вақтинчалик низомнинг ҳуқуқий жавобгарлик ва санкция белгиловчи нормаларини“Умумий ҳарбий мажбурият ва ҳарбий хизмат тўғрисида”ги Ўзбекистон Республикасининг Қонунига ўтказиш назарда тутилган.

Қонун лойиҳасини қабул қилишга зарурат қуйидаги факторлар билан асосланади:

**биринчидан**,Ўзбекистон Республикаси Президентининг   
“Давлат ҳуқуқий сиёсатини амалга оширишда адлия органлари   
ва муассасалари фаолиятини янада такомиллаштириш чора-тадбирлари тўғрисида” 2020 йил 19 майдаги ПФ–5997-сон Фармони билан жисмоний   
ва юридик шахслар учун жавобгарлик белгиловчи ҳуқуқий нормаларнинг фақатгина қонунлар билан ўрнатилиши белгиланганлиги сабабли,  
“Умумий ҳарбий мажбурият ва ҳарбий хизмат тўғрисида”ги Ўзбекистон Республикаси Қонунини “Моддий жавобгарлик” деб номланувчи янги   
VIII1 бўлим билан тўлдириш зарурати юзага келмоқда;

**яъни, ҳарбий хизматчиларнинг давлатга етказилган зарар   
учун моддий жавобгарлигини Қонун даражасида тартибга солиш;**

***Маълумот учун:*** *ҳозирда ҳарбий хизматчиларнинг моддий жавобгарлиги Ўзбекистон Республикаси Мудофаа вазирлиги, Ички ишлар вазирлиги, Фавқулодда вазиятлар вазирлиги  
 ва Миллий хавфсизлик хизматининг 2006 йил 12 майдаги 6, 3, 1/4-528, 47-сон қарорига   
(рўйхат рақами 1593, 2006 йил 5 июль) мувофиқ кўриб чиқилиб ҳал этилади.*

**шунингдек, сафарбарлик чақируви резервидаги хизматга олинган фуқаролар томонидан ҳарбий йиғинлар ўтказилаётган даврда давлатга зарар етказилса, уларнинг ҳам моддий жавобгарлиги масаласини   
Қонун билан белгилаш (мазкур масала ҳозирда умумий тартибда   
кўриб чиқилиб ҳал этилмоқда);**

***Асослаш:****Ўзбекистон Республикаси Президентининг 2019 йил 12 сентябрдаги   
ПҚ–4447-сон қарори билан тасдиқланган Ўзбекистон Республикаси фуқароларининг ҳарбий хизматни ўташ тартиби тўғрисидаги низом 15-бандининг олтинчи хатбошисига кўра, резервдаги ҳарбий хизматга мажбурлар ва сафарбарлик чақируви резервидаги хизматга олинган фуқаролар ҳарбий йиғинлар ўтказилаётган даврда ҳақиқий ҳарбий хизматни ўтайдилар ва бу даврда улар ҳарбий қисмларга бириктирилган қурол-яроғ   
ва бошқа ҳарбий мол-мулклардан фойдаланадилар.*

*“Мудофаа тўғрисида”ги Ўзбекистон Республикаси Қонуни 6-моддасининг 3-қисмига кўра, ҳарбий объектлар, бинолар ва иншоотлар, қурол-яроғ, ҳарбий техниканинг   
барча турлари, бошқа ҳарбий мол-мулклар давлат мулки ҳисобланади ва Қуролли Кучлар тасарруфида бўлади.*

**шу билан бирга, ҳарбий хизматчиларнинг моддий жавобгарликка тортиш муддатини аниқ белгилаш.**

***Асослаш:*** *Ўзбекистон Республикаси Мудофаа вазирлиги, Ички ишлар вазирлиги, Фавқулодда вазиятлар вазирлиги ва Миллий хавфсизлик хизматининг 2006 йил 12 майдаги   
6, 3, 1/4-528, 47-сон “Давлатга етказилган зарар учун ҳарбий хизматчиларнинг моддий жавобгарлиги тўғрисидаги Вақтинчалик низомни тасдиқлаш ҳақида”ги қарорида   
(рўйхат рақами 1593, 2006 йил 5 июль) ва бошқа норматив-ҳуқуқий ҳужжатларда   
ҳарбий хизматчиларни моддий жавобгарликка тортиш муддати назарда тутилмаган.*

*Мазкур масала юзасидан бошқа давлатларда ҳуқуқий тартибга солиш тажрибаси ўрганилганда Россия Федерациясининг “Ҳарбий хизматчиларнинг моддий жавобгарлиги тўғрисида”ги Федерал қонуни 3-моддасининг 4-қисмида, ҳарбий хизматчиларни моддий жавобгарликка тортиш муддати етказилган зарар аниқланган кундан бошлаб уч йилни   
ташкил этиши назарда тутилган.*

*Ўзбекистон Республикаси Фуқаролик кодексининг 150-моддасига мувофиқ умумий даъво муддати уч йилни ташкил этади.*

*Юқорида кўрсатилган миллий қонунчиликда белгиланган қоидани ва халқаро тажрибани инобатга олган ҳолда, Ўзбекистон Республикаси Қуролли кучлари ҳарбий хизматчиларини моддий жавобгарликка тортиш муддатини белгилаб қўйиш таклиф этилмоқда.*

Қонун лойиҳаси билан “Умумий ҳарбий мажбурият ва ҳарбий хизмат тўғрисида”ги ЎзбекистонРеспубликасинингҚонунига қўшимчакиритиш назарда тутилмоқда:

VIII1. Моддий жавобгарлик.

481-модда. Моддий жавобгарликка тортиладиган шахслар тоифаси.

482-модда. Моддий жавобгарликка тортиш асослари.

483-модда. Моддий жавобгарликка тортишмуддатлари.

**Қонун лойиҳасиданкутилаётган натижа**:

Қонун лойиҳасининг қабул қилиниши:

**биринчидан** – ҳарбий хизматчиларнинг давлатга етказилган зарар   
учун моддий жавобгарлигини Қонун даражасида белгилашга эришилади;

**иккинчидан** − сафарбарлик чақируви резервидаги хизматга олинган фуқароларнинг ҳарбий йиғинлар ўтказилаётган даврда улар томонидан давлатга етказилган зарар учун моддий жавобгарлигини “Умумий ҳарбий мажбурият ва ҳарбий хизмат тўғрисида”ги ЎзбекистонРеспубликасинингҚонуни билан белгилашга имкон беради;

**учинчидан** – ҳарбий хизматчиларни моддий жавобгарликка тортишнинг аниқ муддатини белгилаб қўйишга имкон беради.

**Қонунчилик палатасидаги сиёсий партиялар фракцияларининг**

**фикр ватаклифлари**:

Ўзбекистон экологик партияси фракцияси ва Ўзбекистон   
халқ демократик партияси фракцияси мазкур қонунни концептуал жихатдан қўллаб қуватлашини билдиришди. Тадбиркорлар ва ишбилармонлар ҳаракати Ўзбекистон Либерал Демократик партияси фракцияси, Ўзбекистон “Адолат” социал демократик партияси фракцияси, Ўзбекистон “Миллий тикланиш” демократик партияси фракцияларининг фикр ва таклифлари келиб тушмади.

**Қонун лойиҳасининг ҳуқуқийэкспертизаси**:

2020 йил 21 октябрда3/2-0849-сон билан Адлия вазирлиги томонидан ҳуқуқий экспертизадан ўтказилган.

**Ўзбекистон Республикаси Конституциясига мувофиқлиги:**

Қонун лойиҳаси нормалари Ўзбекистон Республикаси Конституциясига зид келмайди.

**Қонунлойиҳасининг концепцияси:**

Қонун лойиҳасининг концепцияси баён қилинган тушунтириш хатида қонун ҳужжатларида белгиланганидек, лойиҳани ишлаб чиқиш зарурияти, асоси, натижаси,халқаротажриба, қонун лойихасининг қабул қилиниши муносабати билан бюджетдан қўшимча маблағ ажратишни талаб этмаслиги хақида маълумотлар, шунингдек тушунтириш хатининг иловасида мазкур қонуннинг қабул қилиниши бошқа норматив-хуқуқий хужжатларга ўзгартириш ва қўшимчалар киритишни талаб этишикўрсатилган.

**Қонун лойиҳасини ишлаб чиқишда ҳалқаро тажриба:**Лойиҳага илова қилинган жадвалда Россия Федерацияси, Беларуссия, Арманистон, Украина, Қозоғистон, Қирғизистон,Туркманистон, Молдавия Республикаларининг соҳадаги қонунларининг айрим моддалари кўрсатиб ўтилган таҳлилий қиёсий маълумотлар мавжуд.

**Қонун лойиҳасигаиловақилинадиган ҳужжатлар:**

Қонун лойиҳасига Ўзбекистон Республикаси Президенти администрацияси Хуқуқий экспертиза ва комплекс таҳлил қилиш департаменти хулосаси илова қилинган, Адлия вазирлиги томонидан ҳуқуқий экспертизадан ўтказилган. Қонун лойихаси Ўзбекистон Республикаси Президенти администрацияси, Вазирлар маҳкамаси, тегишли вазирликлар   
ва идоралар билан келишиш маълумотномаси тақдим этилган.

**Жамоатчиликмуҳокамасинатижалари:**

Қонун лойиҳаси ишлаб чиқувчилар томонидан Ўзбекистон Республикаси интерактив давлат хизматлари портали орқали жамоатчилик муҳокамасидан ўтказилган.(ID 21913).

Юқоридагилардан келиб чиқиб, “Ўзбекистон Республикаси Олий Мажлиси Қонунчиликпалатаси Регламенти тўғрисида”ги Қонуннинг   
13–моддаси4-қисмига асосланиб, Қўмита

**ХУЛОСА ҚИЛАДИ:**

**1.** **“Умумий ҳарбий мажбурият ва ҳарбий хизмат тўғрисида”ги** Ўзбекистон Республикасининг Қонунига ўзгартиш киритиш ҳақида”ги  
**ҚЛ–719-сонли**қонун лойиҳаси Қонунчилик палатаси кўриб чиқиши   
учун қабул қилиш мумкин,деб ҳисоблансин.

**2.**Ушбу хулосаҚонунчилик палатасининг Кенгашигатақдим этилсин.

**Қўмита раиси Э. Салихов**

Масъул:Н.Қутлимуратова