**Ўзбекистон Республикаси**

**Вазирлар Маҳкамаси ҳузуридаги**

**Таълим сифатини назорат қилиш**

**давлат инспекцияси раҳбари**

**У.Н.Ташкенбаевга**

**ДЕПУТАТ СЎРОВИ**

*Ҳурматли Улуғбек Негматович,*

Президентимиз Ш.М. Мирзиёевнинг ташаббуси билан қабул қилинган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси доирасида мамлакатимизда ижтимоий соҳани ривожлантиришнинг устувор йўналишлари, жумладан таълим ва фан соҳасини ривожлантириш, олий таълим муассасалари фаолиятининг сифати ҳамда самарадорлигини ошириш бўйича кенг кўламли ишлар амалга оширилди.

Жумладан, Республика иқтисодиёти ва саноати тармоқлари учун малакали кадрлар тайёрлашни янада такомиллаштириш ҳамда олий таълим соҳасида халқаро ҳамкорликни кенгайтириш мақсадида Ўзбекистон Республикаси Вазирлар Маҳкамасинингг 2019 йил 23 август кунги 714-сонли қарор билан Фарғона шаҳридаги Корея халқаро университети ташкил этилган.

Мазкур қарор асосида, Корея халқаро университети томонидан 2019/2020 ўқув йилида 100 нафар талаба 4 йиллик ўқув режалари ва ўқув дастурлари билан “Мактабгача таълим” бакалавриат таълим йўналишига қабул қилинган.

Ўзбекистон Республикаси Президентининг 2018 йил 4 июнь кунги 3769-сонли қарори 5-бандида, 2018/2019 ўқув йилидан бошлаб олий таълим муассасаларида “Мактабгача таълим” бакалавриат таълим йўналиши бўйича кадрлар тайёрлаш ўқиш муддати 3 йил бўлган бакалавриат таълим дастурлари доирасида амалга оширилади деб кўрсатилган.

Шунингдек, 2020 йил 23 сентябр кунни Ўзбекистон Республикасининг ЎРҚ-637-сон “Таълим тўғрисида”ги Қонунининг 34-моддаси 4-қисмида давлат таълим стандартларини ва талабларини бажариш барча таълим ташкилотлари учун мажбурийлиги, шу модданинг 5-қисмида эса, нодавлат таълим ташкилотлари мустақил ишлаб чиқилган ва лицензияда кўрсатилган ўқув дастурлари асосида таълим фаолиятини амалга оширишлари мумкинлиги белгиланган.

Қонунчилик хужжатларидаги ўзгаришлардан келиб чиқиб, Фарғона шаҳридаги Корея халқаро университети томонидан мактабгача таълим йўналишига 2019/2020 ўқув йилида қабул қилиниб, ҳозирда 2-курс бўлган 92 нафар талабаларни ўқитиш режа ва дастурлари давлат таълим стандартларига (талабларига), яъни 3 йилликка мувофиқлаштирилган ҳамда 2020 йил 12 октябрь кунидан бошланган ўқув жараёни 3 йиллик бакалавриат таълим дастурлари доирасида ташкилланган. Бу ҳақда инспекцияга 2020 йил 7 декабрь кунги 232 сонли хат билан хабар берилган.

Юқоридагилардан келиб чиқиб, Ўзбекистон Республикасининг «Ўзбекистон Республикаси Олий Мажлисининг Қонунчилик палатаси тўғрисида»ги Конституциявий қонунининг 12-моддасига асосан Сиздан қуйидаги масалалар бўйича асосланган тушунтириш беришингиз ёки нуқтаи назарингизни баён этишингиз сўралади:

1. Фарғона шаҳридаги Корея халқаро университети мактабгача таълим йўналишига 2019/2020 ўқув йилида қабул қилиниб, ҳозирда 2-курс бўлган 92 нафар талабаларни ўқитиш режа ва дастурлари давлат таълим стандартларига (талабларига), яъни 3 йилликка мувофиқлаштирилишида амалдаги қонунчиликка риоя қилинганми-йўқми?

2. Ушбу мувофиқлаштириш мактабгача таълим йўналиши битирувчиларининг якуний давлат аттестациясига салбий таъсир кўрсатиш-кўрсатмаслиги

3.

**Д.Ғаниев**