**“Термиз” эркин иқтисодий зонаси бўйича**

**ТЕЗИЗ**

Вазирлар Маҳкамасининг 2020 йил 13 мартдаги 148-сонли қарорига асосан **“Термиз” эркин иқтисодий зонаси** ташкил этилди.

Ушбу қарорга асосан “Термиз” ЭИЗга **80,6 гектар** ер майдони ажратилди.

“Термиз” ЭИЗ фаолиятини такомиллаштириш бўйича **буюртмачилар этиб -** вилоят ҳокимлиги ҳузуридаги “Ягона буюртмачи хизмати” ИК, Сурхондарё минтақавий йўлларга буюртмачи хизмати ДУК, **бош лойиҳачи этиб -** “Уйжойсаноатсувқурилиш” лойиҳалаш етакчи корхонаси белгилаб олинди.

“Термиз” ЭИЗга ажратилган 80,6 га ер майдонининг **бош режаси ишлаб чиқилиб, тасдиқланди.**

Бош режага асосан **54,3 гектар ер майдон** ишлаб чиқаришни ташкил этиш учун белгилаб олиниб, **27 та лот**ларга *(ўртача лотлар  
2,5 гектар)* бўлинди ва унда **120 та йирик ишлаб чиқариш лойиҳалар**ни жойлаштириш белгиланди.

Шундан, **40 таси -** озиқ-овқат, **60 таси -** саноат, **20 таси -** қишлоқ хўжалиги маҳсулотларини қайта ишлаш йўналиши.

Амалга ошириладиган лойиҳалар **импорт ўрнини босувчи ва экспортга йўналтирилган тайёр маҳсулотлар,** материаллар ва бутловчи буюмлар ишлаб чиқаришга мўлжалланган.

“Термиз” ЭИЗ иштирокчилари бир қатор **имтиёз ва преференцияларлар**га эга бўлади, шу билан бирга **айрим солиқ ва божхона тўловларидан озод** этилади.

“Термиз” ЭИЗга туташ ҳудудда жойлашган **“Термиз Карго Центр” логистика маркази** томонидан **транспорт ва логистика хизматларини кўрсатиш, божхона расмийлаштируви, товарларни юклаш ва тушириш, сақлаш, транзит йўллари, яъни темир йўл ва автотранспорт орқали Афғонистон Ислом Республикасидан қабул қилиш ва жўнатиш** хизмати ташкил этилган.

Шу билан ушбу ҳудудда, **меҳмонхона, ресторан, маданий-ҳордиқ чиқариш мажмуаси, мини-маркет, маиший хизмат кўрсатиш нуқталари ва истироҳат боғлари** мавжуд.

**Коммуникация тармоқларини қуриш бўйича.**

“Термиз” ЭИЗнинг бош режасига асосан ташқи ва ички муҳандислик-коммуникация **тармоқлари тизимини қуриш бўйича лойиҳа сарф ҳаражатлари Дастури ишлаб чиқилиб,** унингқиймати **101,6 млрд. сўмни ташкил этмоқда**.

Шундан, **ичимлик сув ва канализация тармоғини қуриш**23,1 млрд сўм, **табиий газ тармоғини қуриш** 18,4 млрд сўм, **электр энергияси тармоғини қуриш** 22,0 млрд сўм, **автомобиль йўлларини қуриш** 36,4 млрд сўм, **алоқа тармоғини қуриш** 1,7 млрд сўмни ташкил этади.

“Термиз” ЭИЗҳудудининг ички ва ташқи томонида темир йўл мавжуд.

Ҳозирги кунда, муҳандислик - коммуникация Дастурининг **лойиҳа смета ҳужжатлари тайёрланиб, экспертиза ҳулосалари олинмоқда.**

Ушбу муҳандислик-коммуникация Дастурини **Ўзбекистон Республикаси Президентининг 2020 йил 22 апрелдаги ПҚ-4691-сонли қарори** билан ажратилаётган ОИИБ (Осиё инфратузилмавий инвестициялар банки)нинг 200 млн доллар миқдордаги маблағлари ҳисобидан молиялаштириш бўйича **Вазирлар Маҳкамасига таклифлар берилди.**

**Инвестиция лойиҳалари бўйича.**

“Термиз” ЭИЗда жами 120 та йирик инвестиция лойиҳаларини амалга ошириш бўйича иш олиб борилмоқда.

Бунинг натижасида **100 га яқин маҳаллий ҳамда ҳорижий инвесторлар қизиқиш билдириб**, ўз лойиҳа таклифларини беришди.

Ҳозирги кунда ушбу лойиҳа таклифлари ўрганиб чиқилиб, қиймати 900,0 млн долларга тенг бўлган **30 та лойиҳа истиқболли деб топилиб,** **2020-2021 йилларда ушбу лойиҳаларни амалга ошириш белгилаб олинди.**

Ушбу лойиҳаларнинг ишга туширилиши эвазига **2020-2021 йилларда 4 минг нафар янги иш ўринлари** яратилиб, йилига қўшимча равишда **25 млн. доллар қўшимча экспорт** амалга оширилади.

Ушбу лойиҳалар амалга оширилиши натижасида, вилоятга кириб келаётган **импорт маҳсулотларини 12 фоизга қисқартириш** имкони яратилади.