**ЛОЙИҲА**

**“Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси қонуни лойиҳасига бағишланган фракциялараро мунозара**

**КОНЦЕПЦИЯСИ**

**Ўтказиш вақти ва жойи:** 2021 йил 19 январь куни соат 11-00да Ўзбекистон Республикаси Олий Мажлиси Қонунчилик палатасининг 5-мажлислар залида видеоконференц алоқа шаклида ўтказилади.

**Ташаббускор:** Ўзбекистон Республикаси Олий Мажлиси Қонунчилик палатаси Инновацион ривожланиш, ахборот сиёсати ва ахборот технологиялари масалалари қўмитаси.

**Иштирокчилар:** “Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси қонуни лойиҳасини кўриб чиқишда қатнашувчи Вазирлар Маҳкамаси вакиллари гуруҳи аъзолари, Ўзбекистон Республикаси Олий Мажлиси Қонунчилик палатасидаги сиёсий партиялар фракциялари вакиллари, қонун лойиҳасини такомиллаштириш бўйича манфаатдор вазирлик ва идоралар мутахассислари, ЎзННТМА, Савдо-саноат палатаси вакиллари, экспертлар.

**Асос:** Адлия вазирлиги томонидан ишлаб чиқилган “Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси Қонуни лойиҳаси амалдаги Ўзбекистон Республикасининг **“Фаолиятнинг айрим турларини лицензиялаш тўғрисида”**ги ва **“Тадбиркорлик фаолияти соҳасидаги рухсат бериш тартиб-таомиллари тўғрисида”ги қонунларини** бирлаштириб, ягона Қонун қабул қилишни назарда тутади.

Қонун лойиҳасининг ишлаб чиқилишига Ўзбекистон Республикаси Президентининг “Лицензиялаш ва рухсат бериш тартиб-таомилларини тубдан такомиллаштириш чора-тадбирлари тўғрисида”ги 2020 йил 24 августдаги ПФ–6044-сон Фармони, Ўзбекистон Республикаси Администрациясининг 2020 йил 14 мартдаги 02-912-сон ва Вазирлар Маҳкамасининг 2020 йил 24 мартдаги 02/1-744-сон топшириқлари асос ҳисобланади ва унда лицензиялаш ва рухсат бериш соҳасидаги илғор хорижий тажрибани ўрганиш асосида ушбу соҳадаги миллий қонунчиликни тизимлаштириш ва такомиллаштириш кўзда тутилади.

**Давра суҳбати мақсади:** лицензиялаш, рухсат бериш ва хабардор этиш тартиб-таомилларининнг ҳозирги ҳолати, қонун лойиҳаси билан киритилаётган ўзгаришлар ва унинг истиқболларини жамоатчилик ва Олий Мажлис Қонунчилик палатасидаги сиёсий партияларнинг фракциялари иштирокида муҳокама этиш, шунингдек, соҳанинг қонунчилик асосларини такомиллаштириш юзасидан ишлаб чиқилган қонун лойиҳасини иккинчи ўқишга тайёрлаш учун улардан тегишли таклифлар олиш ва олинган таклифлар асосида қонун лойиҳасини такомилига етказиш.

**Давра суҳбатининг асосий вазифалари:**

* “Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси Қонуни лойиҳасининг мунозарали жиҳатлари юзасидан саволлар тайёрлаш;
* ташаббускор вазирликнинг қонун лойиҳасининг мазмун-моҳияти юзасидан фикр-мулоҳазаларини эшитиш;
* Олий Мажлис Қонунчилик палатасидаги сиёсий партияларнинг фракциялари аъзолари, малакали мутахассислар, илмий ва амалиётчи экспертлар фикр-мулоҳазаларидан келиб чиқиб, лицензиялаш, рухсат бериш ва хабардор этиш соҳасидаги қонунчилик асосларни такомиллаштириш бўйича таклифлар ишлаб чиқиш ва улардан қонун лойиҳасини иккинчи ўқишга тайёрлаш жараёнида фойдаланиш.

**Кутилаётган натижалар:**

* “Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси Қонуни лойиҳасининг мунозарали жиҳатларига мунозаралар орқали аниқликлар киритилади;
* лицензиялаш, рухсат бериш ва хабардор этиш соҳасидаги амалдаги норматив-ҳуқуқий ҳужжатларнинг қонун лойиҳасида қай даражада акс этаётгани ва қонун лойиҳасини янада такомиллаштириш юзасидан таҳлилий ва асосли таклифларга эга бўлинади;
* қонун лойиҳасини янада такомиллаштириш юзасидан олинган таклифлардан қонун лойиҳасини иккинчи ўқишга тайёрлаш жараёнида фойдаланилади.

**Фракциялараро мунозарани ўтказиш учун масъул:**

Қўмита аъзоси: **З. Худайбердиев**