Туманда аҳолини табиий ва суюлтирилган газ билан таъминлаш борасида бир қанча ижобий ишлар олиб борилаётган бўлсада, туман ҳудудидаги “УСГТШ-Термиз” МЧЖга қарашли Учқизил газ тарқатиш станциясининг 2018 йилдан буён турли сабаблар билан ишламай турганлиги аҳолини суюлтирилган газ билан таъминлашда бир қанча муаммоларни юзага келтириб чиқармоқда.

Ҳозирда Термиз тумани аҳолисини суюлтирилган газ билан вилоят фонд тақсимотига қараб тумандан 35-150 км узоқликда жойлашган туманлар, яъни Музробод, Жарқўрғон, Қизириқ, Қумқўрғон ва Денов туманларидаги Газ тақсимлаш пунктлари орқали таъминланмоқда.

Бунда бир томондан оралиқ масофанинг узоқлиги мавжуд автотранспорт воситалари ва бошқа харажатларнинг кўпайишига сабаб бўлиб, иқтисодий жиҳатдан ҳар ой 30-40 млн.сўм миқдорида зарарни келтириб чиқарса, иккинчи томондан кунлаб навбат кутилиши аҳолининг ўз вақтида суюлтирилган газ билан таъминланишига салбий таъсир кўрсатмоқда.

Бундан ташқари “Термизтумангаз” газ таъминоти бўлими томонидан бир йилда “Жарқўрғон” газ тарқатиш пунктидан 2588,6 тн ва “Музробод” газ тарқатиш пунктидан 735,8 тн йиллик суюлтириган газ олиш режалаштирилган бўлсада, мавжуд ҳолат сабабли ҳозирги кунга қадар 2016,5 тн яъни режадагидан кам миқдордаги газ аҳоли хонадонларига етказиб берилди.

Хусусан, 2020 йил июн ойида **255,2 тн** ўрнига **231,5 тн** (**режадан 23,7 тн кам**), июл ойида **237,7 тн** ўрнига **198,1 тн (режадан 39,6 тн кам)** август ойида **280,540 тн** ўрнига **213,440 тн (режадан 67,100 тн кам)**, сентябр ойида **281,204 тн ўрнига 234,280 тн (режадан 46,924 тн кам)** яъни охирги 4 ой давомида режадагидан **177,324 тн кам** суюлтирилган газ аҳоли хонадонларига етказиб берилди.

Бир вагонга 33 тонна газ махсулоти олиб келинса, бир юк автомобилида 23 тонна газ махсулоти вагонга нисбатан 10 тонна кам олиб келади. Бу еса **4,5 млн.сўм** йўл хақи харажатини оширади.

Термиз тумани ахолисига бир ойда 286 тонна, Ангор туман ахолисига 393 тонна ва Термиз шаҳар ахолисига 100 тонна жами 779 тонна суюлтирилган газ махсулоти тарқатилади. Шунга кўра 779 тонна газ махсулоти вагонда олиб келинса 24 вагон, юк автомобилида олиб келинса 33 та юк автомобилида олиб келиш дегани.

Юқоридагиларни инобатга олган ҳолда ҳамда мавжуд имкониятдан келиб чиққан ҳолда аҳолини туман худудидаги “УСГТШ-Термиз” МЧЖга қарашли “Учқизил” газ тарқатиш станцияси орқали суюлтирилган газ билан таъминлаш масаласининг алоқадор ташкилотлар томонидан ҳал этилишида амалий ёрдам беришингизни сўраймиз.