**2017 - 2020 йилларда жазони ижро этиш  
тизимида амалга оширилган**

**И С Л О Ҳ О Т Л А Р**

|  |  |
| --- | --- |
| **Т/р** | **Ислоҳот даврида шаклланган тизим** |
| **1.** | Озодликдан маҳрум этиш билан боғлиқ бўлган жазоларни ижро этиш соҳасидаги фаолиятини тубдан такомиллаштирилиб, маҳкумларнинг **ҳуқуқлар доираси** кенгайтирилди.  ***Асос:*** *Ўзбекистон Республикаси Президентининг  11.08.2017 йилдаги* ***ПҚ-3200-сон*** *қарори.* |
| **2.** | Жазони ижро этиш колониялари ҳузурида **39 та** *(шундан,* ***22 та****си ишлаб чиқаришга ва* ***17 та****си қишлоқ хўжалигига ихтисослашган)* **давлат унитар корхоналари** ташкил этилди.  ***Асос:*** *Ўзбекистон Республикаси Вазирлар Маҳкамасининг 20.11.2017 йилдаги* ***924-сон*** *қарори.* |
| **3.** | Тергов ҳибсхоналаридаги мавжуд терговчилар хоналарига жами **123 дона** замон талабларига жавоб берадиган овоз ёзишга мўлжалланган **видео кузатув воситалари** ўрнатилиб, ишга туширилди.  ***Асос:*** *Ўзбекистон Республикаси Президентининг  30.11.2017 йилдаги* ***ПФ-5268-сон*** *фармони.* |
| **4.** | Тергов ҳибсхоналари ва ёпиқ турдаги жазони ижро этиш колонияларида аудио ва видео кузатув қурилмалари бўлмаган, адвокат ва ҳимоя остидаги шахснинг суҳбатини учинчи шахслар эшитишини истисно этувчи **69 та** **адвокатлар** учун алоҳида хоналар ажратилиб, ушбу хоналар зурур бўлган мебель ва бошқа зарурий инвентарлар билан жиҳозланди.  ***Асос:*** *Ўзбекистон Республикаси Президентининг  12.05.2018 йилдаги* ***ПФ-5441-сон*** *фармони.* |
| **5.** | Озодликдан маҳрум этиш билан боғлиқ бўлмаган жазолари қўлланилган шахсларни тўғри ижтимоий ҳаётга йўналтириш мақсадида 2019 йил 1 январдан бошлаб Жазони ижро этиш бош бошқармаси ҳузурида **Пробация хизмати** фаолияти йўлга қўйилди.  ***Асос:*** *Ўзбекистон Республикаси Президентининг  07.11.2018 йилдаги* ***ПҚ-4006-сон*** *қарори.* |
| **6.** | Тошкент вилояти Зангиота туманида замонавий, халқаро стандартларга мос равишда **янги тергов ҳибсхонаси** қурилиб,  2018 йил 15 январь кунидан фойдаланишга топширилди.  ***Асос****: Ўзбекистон Республикаси Президентининг  18.11.2012 йилдаги* ***ПҚ-1851м-сон*** *қарори.* |
| **7.** | Ўзбекистон Республикаси жиноят - ижроия қонунчилиги Бирлашган Миллатлар Ташкилоти Бош Ассамблеясининг  2015 йил 17 декабрдаги резолюцияси билан қабул қилинган **“Маҳкумлар билан муомала қилишнинг минимал стандартлари қоидалари”** *(Нельсон Мандела қоидалари)* миллий қонунчилигимизга имплементация қилинди.  *Унга кўра:*  *- маҳкумларга психологик ёрдам олиш ҳуқуқи берилди;*  *- тиббий ёрдамга муҳтож маҳкумларга Соғлиқни сақлаш вазирлиги ҳудудий муассасаларига жойлаштиришга рухсат берилди;*  *- oғup касалликка чалинган маҳкумларга телефон орқали қўшимча сўзлашишга, шифокорнинг рухсати билан учрашишга рухсат берилди;*  *- руҳий ҳолати бузилган вақтда маҳкум томонидан содир этилган тартиббузарлик учун интизомий жазо чоралари қўллаш бекор қилинди.*  ***Асос:*** *Ўзбекистон Республикасининг 14.03.2019 йилдаги* ***ЎРҚ-530-сон*** *қонуни.* |
| **8.** | Маҳкумларнинг иш ҳақидан ижтимоий суғурта ажратилмаслиги белгиланиб, **пенсия таъминотига эга бўлиши** таъминланди.  ***Асос:*** *Ўзбекистон Республикасининг 29.08.2019 йилдаги* ***ЎРҚ-558-сон*** *қонуни.* |
| **9.** | Ёпиқ турдаги колонияларда сақланаётган маҳкумларнинг **телефон сўзлашуви, йўқлов ва учрашувлар** олиши сони қарийб икки баробарга кўпайтирилди.  Унга кўра:  ***телефон сўзлашувлари*** *умумий тартибда - 6 тадан 12 тага, қаттиқ – 3 тадан 5 тага, махсус ва турмада – 2 тадан 4 тага, тарбия колонияда – 12 тадан 24 тага;*  ***йўқлов*** *(посылка) олиш умумий тартибда - 6 тадан 12 тага, қаттиқда – 4 тадан 8 тага, махсус ва турмада – 3 тадан 6 тага, тарбия колонияда – 6 тадан 12 тага;*  ***қисқа муддатли учрашувлар*** *умумий тартибда - 4 тадан 6 тага, қаттиқда – 3 тадан 5 тага, махсус ва турмада – 2 тадан 4 тага, тарбия колонияда – 6 тадан 24 тага;*  ***узоқ муддатли учрашувлар*** *умумий тартибда - 4 тадан 6 тага, қаттиқда – 3 тадан 5 тага, махсус ва турмада – 2 тадан 4 тага, тарбия колонияда – 6 тадан 8 тага сони кўпайтирилди.*  ***Асос:*** *Ўзбекистон Республикасининг 29.08.2019 йилдаги* ***ЎРҚ-558-сон*** *қонуни.* |
| **10.** | Жазо муддатини ўтаётган маҳкумларнинг **таълим олиши** ва **касб - ҳунар** эгаллашлари бўйича ҳуқуқий кафолат мустаҳкамланди.  Шунингдек, Ҳунарманд” уюшмаси билан ҳамкорликда “**Уста-шогирд” мактаблари** фаолияти йўлга қўйилди.  ***Асос:*** *Ўзбекистон Республикаси Президентининг 29.01.2019 йилдаги* ***ПҚ-4138-сон*** *қарори ва Вазирлар Маҳкамасининг 16.04.2019 йилдаги* ***318-сон*** *қарори.* |
| **11.** | Ижтимоий хавфи катта бўлмаган ва унча оғир бўлмаган жинояти учун жазо ўтаётган маҳкумларга илк маротаба **сайлов ҳуқуқи** берилди.  ***Асос:*** *Ўзбекистон Республикасининг 26.07.2019 йилдаги Сайлов кодекси.* |
| **12.** | Тизим тасарруфидаги **3 та** *(Қашқадарёдаги 33-сон, Тошкентдаги  65-сон ҳамда Қорақалпоғистондаги 19-сон ихтисослаштирилган колония)* ёпиқ турдаги колония фаолияти тўлиқ тугатилди.  ***Асос:*** *Ўзбекистон Республикаси Президентининг 02.08.2019 йилдаги* ***ПҚ-4414-сон*** *ва Вазирлар Маҳкамасининг 06.10.2018 йилдаги* ***801-35-сон*** *қарори.* |
| **2020 йил давомида** | |
| **13.** | Жазони ижро этиш муассасалари фаолиятига замонавий ахборот - коммуникация технологияларини жорий қилиш, жазо муддатини ўтаётган маҳкумларнинг яшаш шароитларини янада яхшилаш мақсадида, 2020 – 2024 йиллар мобайнида барча ёпиқ турдаги колониялардаги мавжуд ётоқхона биноларини **кубрик типига** босқичма - босқич мослаштириш, **интерактив видеокузатув** (1 833 дона) мосламалари ўрнатиш ҳамда ходимларни **шахсий видеорегистраторлар** (36 комплект боди - камера) билан хизмат ўташларини жорий қилиш белгиланди.  ***Асос:*** *Ўзбекистон Республикаси Вазирлар Маҳкамасининг 05.03.2020 йилдаги* ***128-сон*** *қарори.* |
| **14.** | Ўзбекистонда олиб борилаётган кенг кўламли демократик ислоҳотларни статистик маълумотлар билан изоҳлаш ва мамлакатимизнинг ҳалқаро рейтинглардаги ўринни аниқ ифода этилишини таъминлаш мақсадида, **махфий ҳисобланган айрим маълумотлар очиқ маълумотлар** рўйхатига киритилди.  ***1.****Ўзбекистон Респаубликаси ИИВнинг жазони ижро этиш муассасалари ва тергов ҳибсхоналарида сақланаётган шахслар сони;*  ***2.****Ўзбекистон Респаубликаси ИИВнинг жазони ижро этиш муассасалари ва тергов ҳибсхоналари сони ҳамда улар жойлашган жойи;*  ***3.****Жазони ижро этиш муассасаларининг ишлаб чиқариш фаолияти, улар томонидан номенклатура бўйича ва пул билан ифодаланадиган ишлаб чиқарилаётган товар маҳсулотлар;*  ***4.****Ўзбекистон Респаубликаси ИИВнинг жазони ижро этиш муассасалари ва тергов ҳибсхоналарида сақланаётган шахслар орасида ўлим ҳолатлари сони;*  ***5.****Жазони ижро этиш муассасаларида сақланаётган ва тиббий тусдаги мажбурий чоралар қўлланиладиган маҳкумлар сони тўғрисидаги маълумотлар.*  ***Асос:*** *Ўзбекистон Республикаси Вазирлар Маҳкамасининг 22.05.2020 йилдаги* ***316-сон*** *қарори.* |
| **15.** | Маҳкумларнинг ҳуқуқлари, эркинликлари ва қонуний манфаатлари ишончли ҳимоя қилиниши ҳамда жазони ижро этиш тизимида шахсни **ахлоқан тузатиш** ва **жамиятга ижтимоий мослашуви** таъминланди.  *Унга кўра:*  *- маҳкумларнинг жазо муддатини ўташ давомида шахсий хавфсизлигини таъминлашга қаратилган чоралар кенгайтирилди;*  *- маҳкумларни тинтув қилиш вақтида жисмоний куч ва махсус воситалар асоссиз қўлланилишини олди олинди;*  *- маҳкумлар ва уларнинг яқин қариндошларига қўшимча қулайликлар яратиш мақсадида қисқа муддатли учрашув, видеоучрашув ва телефон орқали сўзлашувларни ўзаро алмаштириш тартиби жорий этилди;*  *- маҳкумларни жазо ўташ даврида адолатли мезонлар асосида рағбатлантириш чораларини қўллаш тартиби белгиланди;*  *- вояга етмаган маҳкумларга ота - оналари билан учрашувларга нисбатан чекловлар олиб ташланди;*  *- маҳкума аёлларнинг ҳуқуқ ва эркинликларини янада кенгайтириш ҳамда ташқарида болалар уйида тарбияланаётган болалари билан учрашишини тартибга солиш борасида вояга етмаган фарзандлари билан учрашувларининг алоҳида тартиби белгиланди.*  ***Асос:*** *Ўзбекистон Республикасининг 30.06.2020 йилдаги* ***ЎРҚ - 625-сон*** *қонуни.* |