**Навоий вилоятида 2021 йилда ёшлар билан ишлашнинг   
янгича тизимини жорий этиш бўйича   
амалга оширилган ишлар тўғрисида   
МАЪЛУМОТ**

2021 йил **8-9 январь** кунлари Навоий вилоятининг барча туман-шаҳарларда ёшлар ўртасида маънавий-маърифий ишлар самарадорлигини ошириш, уларнинг бўш вақтини мазмунли ташкил қилиш ва бандлигини таъминлаш бўйича кўрилаётган чораларнинг самарадорлиги **танқидий ўрганилди**.

**Ёшлар дастурлари** жами **649** **та** банддан иборат бўлиб, дастурлар ижроси учун республика бюджетидан **68,9 млрд. сўм**, маҳаллий бюджетдан **30,7 млрд.** **сўм**, ҳомийлик, инвестиция ва банк кредитлари ҳисобидан **3 трлн. 336,3 млрд.** **сўм** бошқа манбалар ҳисобидан **23,4 млрд.** **сўм** маблағлар (жами **3 трлн. 459 млрд.** **сўм**) ажратилиши ҳамда жами **358 806 нафар** (**97,3%**) ёшлар қамраб олиниши белгиланган.

**Амалга оширилган ишлар:**

**Биринчидан,** Ёшлар тадбиркорлигини қўллаб-қувватлаш, касб-ҳунар ва тадбиркорликка ўқиб, сертификат олган ёшларга 2021 йил учун Микрокредитбанк томонидан **27,3 млрд. сўм.** маблағ ажратилиш режа-графиги ишлаб чиқилди.

Ҳозирги кунда **236** **нафар** ёшларнинг **4,1** **млрд.** сўм миқдоридаги лойиҳаларини молиялаштириш тижорат банклари томонидан ўрганиб чиқилмоқда.

**Иккинчидан,** вилоятда ёшларнинг бизнес ташаббусларини молиялаштириш мақсадида оилавий тадбиркорликни ривожлантириш Давлат дастурларининг манзилли режалари ишлаб чиқилиб, **71,4 млрд. сўм** миқдоридаги маблағлар ажратилиши белгиланди.

**Учинчидан,** вилоятда жами **1 696 нафар** ёшлар билан **очиқ мулоқотлар** ўтказилиб, **317 та** таклиф ва муаммолар билдирилди.

Жумладан:

тадбиркорлик ва имтиёзли кредит маблағлари ажратиш масаласида **122 та** (37,8%);

бандлик ва ишга жойлашиш масаласида **87 та** (27,5%);

хизмат кўрсатиш масаласида **33 та** (10,7%);

ер ва бино ажратиб бериш масаласида **14** **та** (4,5%);

жисмоний тарбия ва спорт масаласида **13** **та** (4,2%);

таълим грантлари масаласида **10** **та** (3,2%);

кутубхона ташкил этиш масаласи **3 та** (1%);

уй-жой масаласи **3 та** (1%);

ижтимоий ҳимоя ҳамда кам таъминланган ёшларга кўмак масаласида **2** **та** (0,6%);

IT-марказ қуриш масалаларида **1 та** (0,3%) ва бошқа масалаларда **29 та** (8,6%)ги мурожаатлар қабул қилинди.

Учрашувларда ёшлар томонидан билдирилган таклиф ва мулоҳазалар, туман (шаҳар)лардаги мавжуд муаммолардан келиб чиқиб туман (шаҳар)лар бўйича **алоҳида “Ёшлар дастур”ларига** қўшимча ва ўзгартириш киритиш сектор раҳбарлари иштирокида муҳокама қилинмоқда.

**Учинчидан,** ёшларга шароит яратиш, инфратузилмаларни ривожлантириш бўйича вилоят ёшларининг хоҳиш-истаклари ўрганилди, **ёшларга оид инфратузилмалар** хатловдан ўтказилиб, эҳтиёж тўлиқ ўрганилди:

Хусусан, респондентларнинг деярли ҳар учтадан бир нафари (32,7%) бўш вақтида китоб ёрдамида, 24,1 фоизи интернет орқали ўзининг интеллектуал имкониятларини оширмоқда, 15,5 фоизи эса, спорт билан шуғулланмоқда.

**Тўртинчидан,** Вилоят ёшлар марказида **“Ёшлар ойлиги”** доирасида ташкил этилган кўрик-танлов, спорт мусобақа ғолиблари тақдирланди, вазирлик, идора ва ташкилот вакилларининг ёшлар билан очиқ мулоқоти ташкил этилди. Шунингдек, **3 нафар** Меҳрибонлик уйи тарбияланувчиларига уй-жой ажратилди.

**Бешинчидан,** ёшларни иш билан таъминлаш, уларни касбга ўқитиш, уларни маданият ва санъатга, спорт, IT, китобхонликка кенг жалб этиш ва уларни ватанпарварлик руҳида тарбиялаш бўйича алоҳида чора-тадбирлар дастурлари ишлаб чиқилди.

**Бундан ташқари,** тижорат банкларида ҳар ҳафтанинг шанба куни ёшлар учун **“Очиқ эшиклар”** куни сифатида белгиланди.

Шунингдек, Марказий банк ва Савдо-саноат пататаси билан ҳамкорликда Ёшлар бандлигини таъминлаш ҳамда тадбиркорлик кўникмаларини шакллантириш бўйича семинар-тренинглар графиги ишлаб чиқилди.

Шу билан бирга, Республика ишчи гуруҳи аъзолари иштирокида жонли эфирда **“Навоий” телеканали** орқали **“Ёшлар билан очиқ мулоқот”** ўтказилди. Жонли эфир давомида **121 нафар** ёшлар таклиф ва муаммолари юзасидан мурожаат қилди. Мурожаатлари юзасидан тегишли вазирлик, идора ва ташкилот ҳамда маҳаллий ҳокимлик вакиллари томонидан муносабат билдирилди.

**“Ёшлар дастурлари”** орқали ёшларга шароит яратиш, инфратузилмаларни ривожлантириш белгилаб олинган. Жумладан,

**Кармана тумани**да Ёшларнинг бўш вақтларини мазмунли ташкил этиш мақсадида **“Ёшлар хиёбони”** барпо этиш учун маҳаллий бюджетлардан **1.8** **млрд.** сўм миқдорида маблағ ажратилди;

**Зафаршон шаҳри ва Томди тумани**да ёшлар учун **“Рақамли технологиялар ўқув маркази”**ни ташкил этиш орқали ёшларнинг IT соҳадаги билимларини ошириш белгиланди;

**Қизилтепа** **тумани**да сендвич панеллардан спорт зал ва сунъий қопламали **футбол майдончаси** қуриш режалаштирилмоқда;

Вилоятнинг барча туман-шаҳарларида югуриш ва велосипедда ҳаракатланиш учун **“Саломатлик йўлаклари”**ни маҳаллий бюджет маблағлари ҳисобидан ташкил этиш белгиланди;

Шунингдек, **307 та** МФЙларда Street workout ва бошқа шу каби **спорт объектларини ташкил этиш** бўйича ер жой ажратилди.

Амалга оширилган ишлар билан бир қаторда, **қуйидаги камчиликларга йўл қўйилган:**

**Томди тумани**да **“Ёшлар дастури”**да ёшлар муаммоларини ҳал қилиш, шунингдек тизимли ишларни амалга оширишга қаратилган лойиҳалар киритилмаган.

**Кармана тумани**да сектор раҳбарлари “Ёшлар дастури”га киритилган масалалар бўйича маълумотга эга эмас. Ёшлар масалалари бўйича долзарб масалалар киритилмаган.

**Ёшлар дастурлари** таҳлил қилинганда, молиялаштириш манбалари аниқ кўрсатилмаганлиги, айниқса кредит маблағларини ажратиш масалаларига юзаки ёндошувлар мавжуд, жумладан Марказий банк ва тижорат банклари билан келишилмаганлиги аниқланди.

**Ёшлар дастурлари** жами **649** **та** банддан иборат бўлиб, дастурлар ижроси учун республика бюджетидан **68,9 млрд. сўм**, маҳаллий бюджетдан **30,7 млрд.** **сўм**, ҳомийлик, инвестиция ва банк кредитлари ҳисобидан **3 трн. 336,3 млрд.** **сўм** бошқа манбалар ҳисобидан **23,4 млрд.** **сўм** маблағлар (жами **3 трн. 459 млрд.** **сўм**) ажратилиши ҳамда жами **358 806**нафар (**97,3%**) ёшлар қамраб олиниши белгиланди. Жумладан:

1. Ёшлар бандлигини таъминлаш, тадбиркорликка жалб қилиш, касб-ҳунарга ўргатиш ва қайта тайёрлаш йўналишидаги лойиҳалар орқали **56 минг 412 нафар** ёшлар қамраб олиниши ҳамда **3 335,7 млрд. сўм.** маблағ ажратилиши режалаштирилган;

2. Ёшларни маданият, мусиқа, рассомчилик, адабиёт, театр ва санъатнинг бошқа турларига қизиқишларини ошириш, истеъдодини юзага чиқариш учун қулай шароитлар яратиш йўналишидаги лойиҳалар орқали **68 минг 469** **нафар** ёшлар қамраб олиниши ҳамда **46,5 млрд. сўм.** маблағ ажратилиши режалаштирилган;

3. Ёшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароитлар яратиш йўналишидаги лойиҳалар орқали **107 минг 452 нафар** ёшлар қамраб олиниши, **61,2 млрд. сўм.** маблағ ажратилиши режалаштирилган;

4. Ёшлар ўртасида компьютер технологиялари ва интернетдан самарали фойдаланишни ташкил этишга қаратилган чора-тадбирларни амалга ошириш йўналишидаги лойиҳалар орқали **84 минг 338** **нафар** ёшлар қамраб олиниши ҳамда **10,3** **млрд. сўм.** маблағ ажратилиши режалаштирилган;

5. Ёшлар маънавиятини юксалтириш, жойларда кутубхоналар ташкил этиш, китобхонликни кенг тарғиб қилиш бўйича тизимли ишларни ташкил этиш йўналишидаги лойиҳалар орқали **331 минг 115** **нафар** ёшлар қамраб олиниши ҳамда **4,9** **млрд. сўм.** маблағ ажратилиши режалаштирилган;

6. Ёшларни ҳарбий-ватанпарварлик руҳида тарбиялашга қаратилган тарғибот тадбирлари йўналишидаги лойиҳалар орқали **77 минг 521** **нафар** ёшлар қамраб олиниши ҳамда **201,0 млн. сўм.** маблағ ажратилиши режалаштирилган;

7. Ижтимоий-маънавий муҳит барқарорлигини таъминлаш, миллатлараро тотувлик, ёш оилаларни қўллаб-қувватлаш йўналишидаги лойиҳалар орқали **33 минг 499** **нафар** ёшлар қамраб олиниши, **1 140,0 млн. сўм.** маблағ ажратилиши режалаштирилган.