**Ўзбекистон Республикаси Президентининг 2020 йил 12 ноябрдаги “Тиббий профилактика ишлари самарадорлигини**

**янада ошириш орқали жамоат саломатлигини таъминлашга оид қўшимча чора-тадбирлар тўғрисида” ги ПҚ - 4891-сонли қарорнинг ижро ҳолати**

***23 январь ҳолатига***

| **№** | **Назорат бандлари** | **Ижро муддати** | **Масъул ижрочи** | **Амалга оширилган ишлар** |
| --- | --- | --- | --- | --- |
| **1** | 1. **Қуйидагилар тиббий профилактиканинг асосий йўналишлари этиб белгилансин**:  **Дастлабки профилактика** – қулай атроф-муҳитни яратиш (экологик аҳвол, инсонларнинг меҳнат, яшаш ва дам олиш шароитларини яхшилаш), аҳоли саломатлигига салбий таъсир этувчи маҳсулотлар ишлаб чиқарилишининг олдини олиш, озиқ-овқат маҳсулотларини, жумладан унни фортификациялаш, тузни йодлаштириш;  **бирламчи профилактика** –эмлаш, мақсадли скрининг ва тиббий кўрикларни амалга ошириш, оқилона иш ва дам олиш, спорт билан мунтазам шуғулланиш, бадантарбия машғулотларини кундалик турмуш тарзига айлантириш, шахсий гигиена қоидаларига риоя қилиш, соғлом ва тўғри овқатланиш, ортиқча вазн ва семизликни бартараф этиш, зарарли одатларга қарши курашиш, инсон саломатлиги, таълим-тарбияни яхшилаш бўйича чоралар кўриш, аҳолининг тиббий маданиятини ошириш;  **иккиламчи профилактика** –маълум шароитларда иммун ҳолатининг камайиши, ўта зўриқиш, адаптив етишмовчиликлар сабаб юзага келадиган касалликларнинг келиб чиқиши, авж олиши ёки қайталанишига олиб келиши мумкин бўлган аниқ хавф омилларини бартараф этиш бўйича чора-тадбирлар мажмуини ишлаб чиқиш ва уни амалиётга татбиқ қилиш, шунингдек, тиббий-санитария ёрдами муассасалари фаолиятини мувофиқлаштириш. | 2020 йил  31 декабрь | А. Иноятов  Ф.Шарипов  М.Садиков | **Бажарилди.**  Раҳбарлик ва ижро учун қабул қилинди.Соғлиқни сақлаш вазирининг 2020 йил 23 ноябрдаги 306-сонли буйруғи асосида ушбу асосий йўналишлар белгилаб берилди. |
| **2** | 2**. Белгилаб қўйилсинки:**  2021 йил 1 январдан бошлаб 40 ва ундан юқори ёшдаги фуқароларда юрак қон-томир хавфини (**гипертония, инфаркт, инсульт, қандли диабет ва бошқа хавф омиллари**) аниқлаш бўйича **тизимли равишда** скрининг текширувлари ўтказилади;  Аҳолининг соғлом турмуш тарзини қўллаб-қувватлаш ва жисмоний фаоллигини ошириш маркази (кейинги ўринларда – Марказ)нинг туман (шаҳар) бўлимлари кўп тармоқли марказий поликлиникалари биноларида жойлашади ҳамда уларнинг ходимлари (кейинги ўринларда – жамоат саломатлиги тизими мутахассислари) томонидан амалга оширилаётган тарғибот-ташвиқот ишлари билан бир қаторда фуқароларга **тиббий-профилактик хизматлар (маслаҳатлар, кўриклар ва бошқалар) кўрсатиб борилади;**  маҳаллаларда, мактабгача таълим ташкилотлари, умумтаълим мактаблари ва олий ҳамда ўрта махсус таълим муассасаларида соғлом турмуш тарзини шакллантиришга кўмаклашувчи волонтёрлар  (шу жумладан нафақадаги шифокорлар, ўқитувчилар, зиёлилар ва бошқалар) жамиятлари ташкил қилинади. | 2020 йил  31 декабрь  2021 йил  1 январдан бошлаб  Доимий  1 ой муддатда  2020 йил  31 декабрь | Э.Баситханова  Марказ  (Б.Одилова)  Б.Эргашев  ҚҚР ССВ, Тошкент шаҳар ва ВССБ  Марказ  (Б.Одилова) | **Бажарилди.**  2021 йил 1 январдан бошлаб 40 ва ундан юқори ёшдаги фуқароларда юрак қон-томир хавфини (гипертония, инфаркт, инсульт, қандли диабет ва бошқа хавф омиллари) аниқлаш бўйича тизимли равишда скрининг текширувлари ўтказилиши бошланди.  Бунинг учун худудларда 40 ва ундан катта ёшдаги аҳолини скринингдан ўтказиш тармоқ режаси тузилади.  Шунингдек, ССВ 2020 йил 9 декабрдаги 328 сонли буйруғига мувофиқ аҳолини скринингдан ўтказиш тартиби тасдиқлаб берилган. |
| **3** | 3. **Қуйидагилар жамоат саломатлиги тизими мутахассисларининг асосий вазифалари этиб белгилансин:**  аҳоли ўртасида шахсий ва жамоат гигиенаси, соғлом турмуш тарзини шакллантиришда иштирок этиш, аҳолини савол-жавоб ва кўриклардан ўтказиш орқали уларда юқумли бўлмаган касалликлар хавф омилларини аниқлаш ва индивидуал маслаҳат бериш;  соғлом овқатланиш тамойиллари, жисмоний фаоллик асослари, шахсий гигиенанинг аҳамияти, зарарли одатларга берилмаслик бўйича тарғибот тадбирларини ташкил этиш ва амалга ошириш;  юқумли бўлмаган касалликларнинг олдини олиш борасида профилактик тадбирларни ташкил этиш учун ҳудудда фаолият кўрсатаётган корхона, муассаса ва ташкилотлар рўйхатини шакллантириш ва амалга ошириш;  юқумли касалликлар рўйхатга олинган ҳудудларда улар бўйича соғломлаштириш тадбирини ишлаб чиқиш, ҳудудий тиббиёт ходимлари билан тадбирларни ташкил этиш ва уларнинг бажарилишини назорат қилиб боришда иштирок этиш. | 2020 йил  31 декабрь | Э.Баситханова  Б.Одилова | **Бажарилди.**  Маълумот ва ижро учун қабул қилинди . |
| **4** | 4. Соғлиқни сақлаш вазирлиги Марказни жалб қилган ҳолда маҳаллалар ва аҳоли хонадонларида, шу жумладан узоқ ва олис ҳудудларда аҳоли орасида соғлом турмушни шакллантириш, бадантарбия машғулотларини кундалик турмуш тарзига айлантириш, шахсий гигиена қоидаларига риоя қилиш, соғлом ва тўғри овқатланиш, ортиқча вазн  ва семизликни бартараф этиш, зарарли одатларга қарши курашиш, фуқароларнинг ўз соғлиғига бўлган муносабатни тубдан ўзгартириш бўйича тизимли равишда **тарғибот-ташвиқот ишларини олиб борсин.**  Марказ (Б.Т.Одилова) бир ой муддатда мазкур бандга асосан ажратилаётган маблағлардан самарали фойдаланиш ҳамда аниқ чора-тадбирларни амалга ошириш бўйича **“Йўл харитаси”**ни ишлаб чиқсин ва тасдиқлаш учун Вазирлар Маҳкамасига киритсин.  Вазирлар Маҳкамаси Соғлиқни сақлаш вазирлиги, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари, Миллий телерадиокомпания, нодавлат телерадиоканаллар ҳамда бошқа манфаатдор ташкилотлар билан биргаликда **уч ҳафта муддатда** соғлом турмуш тарзини олиб бориш масалаларига бағишланган марказий, ҳудудий ва нодавлат телеканалларда **“Саломатлик соати”** ва бошқа махсус телекўрсатувлар ташкил қилинишини таъминласин. | 2020 йил  10 декабрь | Э.Баситханова  Б.Одилова  М.Мирталипов  Ф.Санаев | **Бажарилди.**  2021 йилдан бошлаб тўғри овқатланиш ва соғлом турмуш тарзини юритиш бўйича кенг кўламли тарғибот ишларини, жумладан аҳоли ва тиббиёт ходимлари учун тарқатма материалларни тайёрлаш ҳамда оммавий ахборот воситалари ва ижтимоий тармоқларда чиқишларни молиялаштириш учун асосланган хисоб- китоблар тайёрланди ва Вазирлар Маҳкамсига тақдим қилинди (10-1/6841 21.12.2020)  **Бажарилди.**  Соғлом турмуш тарзини олиб бориш масалаларига бағишланган Ўзбекистон-24 ва Спорт телеканалларида “Соғлом турмуш тарзи” кўрсатуви бериб борилмоқда.  Шунингдек, 2021 йил 2 январдан бошлаб Оилавий телеканалида **“Саломатлик соати”** телекўрсатуви бериб борилмоқда. |
| **6** | 6. **Вазирлар Маҳкамаси ҳузуридаги Касалликлар профилактикаси ва жамоат саломатлиги масалалари бўйича Мувофиқлаштирувчи комиссия ишини ташкил этиш, соҳа бўйича вазирлик ва идораларнинг республика–вилоят–туман даражасидаги вазифалари тақсимоти**  2-иловага мувофиқ тасдиқлансин.  Белгилаб қўйилсинки:  Соғлиқни сақлаш вазирлиги Мувофиқлаштирувчи комиссиянинг **ишчи органи ҳисобланади;**  Мувофиқлаштирувчи комиссиянинг ўз вазифалари доирасида қабул қилган қарорлари давлат ва хўжалик бошқаруви органлари, маҳаллий ижро ҳокимияти органлари ва бошқа ташкилотлар учун бажарилиши мажбурийдир;  Мувофиқлаштирувчи комиссия ўз вазифаларини амалга оширишда тегишли вазирлик ва идоралар унга ваколатлари доирасида ҳар томонлама кўмак берадилар ҳамда сўралган зарур **маълумотларни тақдим этиб борадилар;**  Соғлиқни сақлаш вазирлиги касалликлар профилактикаси ва жамоат саломатлигини муҳофаза қилиш бўйича қабул қилинган дастурлар ва чора-тадбирларнинг **ижроси юзасидан ҳар чоракда** Вазирлар Маҳкамасига тегишли таклифлар киритиб боради; | 2021 йил январдан бошлаб тизимли равишда  2021 йил  ҳар чорак | А.Иноятов  Республика ихтисослаштирилган марказлари  ҚҚР ССВ, Тошкент шаҳар ва вилоятлар ССБ | **Маълумот ва ижро учун қабул қилинди.**  Ҳар чорак якуни бўйича маълумот тақдим қилиб борилади. |
| **7** | 7. Соғлиқни сақлаш вазирлиги икки ой муддатда республиканинг олис ва чекка ҳудудларида оилавий шифокор, тор соҳа мутахассислари ва патронаж ҳамшираларига бўлган эҳтиёжни қоплаш ҳамда аҳолига малакали тиббий ёрдам кўрсатишни янада яхшилаш мақсадида ҳар бир тиббиёт муассасасида зарур штат бирликларини жорий қилиш асослилиги юзасидан Вазирлар Маҳкамасига ахборот-таҳлил маълумотнома киритсин. | 2021 йил  10 январь | А.Иноятов  Ф.Шарипов  М.Садиков  Б.Эргашев | **Бажарилмоқда**  Тегишли бошқармалар билан биргаликда зарур ҳисоб-китоблар амалга оширилди. Молия вазирлигига тасдиқлаш учун киритишга таклиф тайёрланмоқда. |
|  | 8. Ўзбекистон Республикаси Президентининг айрим ҳужжатларига 3-иловага мувофиқ ўзгартиришлар ва қўшимча киритилсин. | 2020 йил  10 декабрь | А.Иноятов  Э.Баситханова  Б.Юсупалиев  Ф.Шарипов  М.Садиков  Б.Одилова | **Бажарилди.**  Маълумот ва ижро учун қабул қилинди. |
|  | 9. Соғлиқни сақлаш вазирлиги икки ой муддатда қонун ҳужжатларига мазкур қарордан келиб чиқадиган ўзгартириш ва қўшимчалар тўғрисида Вазирлар Маҳкамасига таклифлар киритсин. | 2021 йил  10 январь | А.Иноятов  Э.Баситханова  Б.Юсупалиев  Ф.Шарипов  М.Садиков  Б.Одилова | **Бажарилди.**  Мавжуд қонунчилик хужжатлари ўрганилиб, ўзгартиш ва қўшимчалар киритишга эҳтиёж йўқлиги бўйича ВМга хат киритилди . (10-5/3218 25.12.2020) |